
मुद्रक 
भारती प्रिंटर्स 
दिल्ली-३२ 


प्रस्तावना 


भारत के प्राचीन इतिहास में सेनानी पुष्यमित्र का महत्त्वपूर्ण स्थान 
है। मौर्य बंश का अन्त कर उन्होंने मगध में शुङ्गवंश के शासन का सूत्रपात 
किया था (१८४ ईस्वी पूर्व) । चन्द्रगुप्त और बिन्दुसार जैसे मौर्ये राजा बड़े 
प्रतापी थे। उनके प्रयत्न से प्रायः सम्पूर्ण भारत एक शासन में आ गया था,, 
और मौर्य साम्राज्य की उत्तर-पश्चिमी सीमा हिन्दूकुश पर्वतमाला से भी 
परे तक पहुँच गई थी । अशोक ने शस्त्रशक्ति द्वारा साम्राज्य-विस्तार की 
नीति का परित्याग कर धर्मविजय की नीति को अपनाया, और अपने 
साम्राज्य की असीम शक्ति का उपयोग सेवा और लोक-कल्याण द्वारा अन्य 
देशों की विजय के लिए किया । परिणाम यह हुआ क्रि पश्चिमी और मध्य 
एशिया के विविध राज्यों में भारतीय धर्म और सभ्यता का प्रसार हुआ, 
और भारत का यह सांस्कृतिक साम्राज्य सदियों तक क़ायम रहा। पर 
अशोक ने धर्मविजय की जिस नीति का अवलम्बन किया था, निर्बल हाथों 
में पड़कर वह विनाशकारिणी भी हो सकती थी। धर्मविजय की धुन में 
अशोक के उत्तराधिकारियों ते सैन्य-शक्ति की उपेक्षा प्रारम्भ कर दी, 
जिसके कारण विशाल मौर्य-साम्राज्य खण्ड-खण्ड होने लगा, और यवनों ने 
भारत पर आक्रमण फिर प्रारम्भ कर दिए। मगध की सेना यवनों का 
सामना करने में असमर्थ रही, और वे भारत को आक्रान्त करते हुए अयोध्या 
तक चले आए । अशोक की धर्मविजय की नीति उसके निर्बल उत्तरा- 
धिकारियों के हाथों में असफल और बदनाम हो गई। इसीलिए एक 
प्राचीन ग्रंथकार ने लिखा है कि राजाओं का कार्य शत्रुओं का दमन तथा प्रजा 
का पालन करना है, सिर मुंडा कर चैन से बैठना नहीं है । पुष्यमित्र ने मौय्यों 
के निर्वीय शासन का अन्त कर भारत की क्षात्रशक्ति का पुनरुद्धार किया 
और यवनों को सिन्धु नदीं के परे धकेल देने में सफलता प्राप्त की । 

यह स्वाभाविक था कि धर्मविजय की असफल नीति के कारण जनता 
में बौद्ध धर्म के प्रति भी असंतोष की भावना उत्पन्त होने लगे । अनेक मौर्य 
राजा बौद्ध धर्म के अनुयायी थे। उनका आश्रय पाकर इस धर्म का बहुत 
उत्कर्षं हुआ था । बहुत-से विहार और संघाराम इस काल में स्थापित हो 
गए थे, जिनमें हज़ारों स्थविर और भिक्षु निवास करते थे। मनुष्य मात्र को 
सेवा में तत्पर रहने वाले, भिक्षावृत्ति से भोजन प्राप्त करने वाले और 

निरन्तर घूम-घूमकर जनता को कल्याण मार्ग का उपदेश करने वाले भिक्षुओं | 
का स्थान अब सम्राटों के आश्रय में सब प्रकार का सुख भोगने वाले भिल्लुओं . | 
ने ले लिया था । जनता के हृदय में भिक्षुओं के प्रति जो आदर था, यदि अब | 
उसमें न्यूनता आने लगी हो,तो इसमें आश्चर्य ही क्या था ? इसी का यह 
परिणाम हुआ कि भारत में बौद्ध धर्म के विरुद्ध प्रतिक्रिया प्रारम्भ हुई, |; 
और लोगों का ध्यान उस प्राचीन बैदिक धर्म की ओर आकृष्ट हुआ, जिसके 
अनुसार शत्रुओं का संहार कर अश्वमेध यज्ञ का अनुष्ठान करना राजाओं का 
पुनीत कतव्य माना जाता था। यही कारण है कि मौर्य वंश के अंतिम राजा 
बृहद्रथ के शासन का अन्त कर सेनानी पुष्यमित्र ने जब पाटलिपुत्र के 
राजसिंहासन को अधिगत किया, तो उन्होंने मगध की सँन्यशक्ति को 
संगठित कर यवनों को परास्त किया और प्राचीन आर्य राजाओं की परम्परा | 
का अनुसरण कर अश्वमेध यज्ञ का आयोजन किया। बौद्ध धर्म का ह्लास hh 
और वैदिक धर्म का पुनरुत्थान पुष्यमित्र के काल की महत्त्वपूर्ण घटनाएं हैं। 
कं प्राचीन भारतीय इतिहास की जो सामग्री ईस समय उपलब्ध है, उससे 
पुष्यमित्र के जीवन तथा कतृ त्त्व पर अधिक प्रकाश नहीं पड़ता । पौराणिक 
अनुश्रूति से केवल इतना ही ज्ञात होता है कि मौर्य वंश के अन्तिम राजा | 
बृहद्रेथ को 'उखाड़' कर (समुद्धृत्य) सेनानी पुष्यमित्र ने मगध में शुद्ध | 
वंश के शासन का प्रारम्भ किया था। बृहद्रथ को किस प्रकार 'उखाड़ा' | 
गया, इस सम्बन्ध में बाणभट् के 'हर्षचरितम्‌' में एक निर्देश विद्यमान है। | 
उसके अनुसार सैन्यशक्ति के प्रदर्शन के बहाने से पुष्यमित्र ने मौर्य-साम्राज्य | 
| 


की सब सेनाओं को पाटलिपुत्र में एकत्र कर लिया, और बृहद्रथ को 'पीस' 

कर स्वयं राजमिहासन प्राप्त करं लिया सिन्धु तट पर यवनों को परास्त 

कर पुष्यमित्र ने अश्वमेध यज्ञ का अनुष्ठान किया था, यह बात महाकवि | 
कालिदास के नाटक 'मालबिकाग्निमित्रम्‌' से ज्ञात होती है, और इसकी | 
पुष्टि अयोध्या से प्राप्त एक उत्कीर्ण लेख द्वारा हुई है, जिसमें पुष्यमित्र को 

'द्विरश्वमेधयाजी' कहा गया है। पाणिनि की 'अष्टाध्यायी' पर महाभाष्य” 
EE nl पुष्यमित्र के समकालीन थे | उन्होंने लिखा है--- 

इह पुष्यमित्र याजयामः, जिससे यह अनुमान किया गया है कि पुष्यमित्र के 

अश्वमेध यज्ञ का पौरो हित्य पतञ्जलि ह जा किया गया था । अशोक के 

कुछ समय पश्चात्‌ भारत पर यवनों के आक्रमण अन्त ७५-०७ ., «संकी 
सूचना जहाँ ग्रीक विवरणों से प्राप्त होती है, वहाँ पतञ्जलि के महाभाष्य 
और 'गर्गसंहिता' में भी यवन-आक्रमणों का उल्लेख है । दूसरी सदी ईस्वी पूर्व 
में यवनों के अनेक राज्य उत्तर-पश्चिमी भारत में स्थापित हो गए थे, जिनके 
बहुत-से सिक्‍क्रे भी इस समय उपलब्ध हुए हैं। पर पुष्यमित्र के कारण यवन 
लोग चिरकाल तक सिन्धु नदी के पूर्व में अपनी शक्ति का विस्तार नहीं कर 
सके थे। 

मौर्ये-सा स्राज्य के ह्लास तथा शुंग वंश के अभ्युदय के काल की धामिक 
दशा के विषय में भी अनेक निर्देश प्राचीन साहित्य में विद्यमान हैं । पतञ्जलि 
ने अपने महाभाष्य में ब्राह्मणों और श्रमणों के 'शाश्वतिक विरोध' की बात 
लिखी है। जैसे साँप और नेवले में स्वाभाविक एवं शाश्वत विद्वेष होता है 
वेसे ही ब्राह्मणों और श्रमणों में भी । यह विद्वेष व विरोध इस युग में इतना 
अधिक बढ़ गया था, कि अपने साम्प्रदायिक उत्कर्ष के लिए बौद्ध स्थविरों 
और श्रमणों ने यवन आक्रान्ताओं के साथ मिलकर भारत के शासनतन्त्न के 
विरुद्ध पड्यन्त्र करने में भी संकोच नहीं किया था । एक प्रसिद्ध ऐतिहासिक 
के अनुसार, “ऐसा प्रतीत होता है कि पंजाब में बौद्ध लोगों ने ग्रीक आक्रा- 


` न्ताओं का खुले तौर पर साथ दिया था, जिसके कारण पुष्यमित्र उनके प्रति 


वसा बरताव करने के लिए विवश हुआ था जैसा कि देशद्रोहियों के प्रति 
किया जाता है।” बौद्ध अनुश्रुति में पुष्यमित्र के बौद्धों के प्रति विद्ठेषभाव 
का सजीव वर्णन किया गया है । वहाँ लिखा है कि उसने बहुत-से बौद्ध स्तूपों 
का ध्वंस करा के शाकल नगरी में यह घोषणा की थी, कि जो कोई किसी... 
श्रमण का सिर ला कर देगा, उसे सौ सुवणं मुद्राएँ पारितोषिक के रूप में 
प्रदान की जाएँगी । 

ये ही कतिपय ऐतिहासिक तथ्य हैं, जो पुष्यमित्र के सम्बन्ध में हमें 
ज्ञात हैं। इस उपन्यास को लिखते हुए मैंने इन्हें अपनी दृष्टि में रखा है। 
पर मैंने अपनी कल्पना से भी बहुत काम लिया है। इतिहास और उपन्यास 
में यही मुख्य भेद है। इतिहास में केवल उन्हीं घटनाओं का वर्णन किया 
जाता है, जो अनुसन्धान एवं विवेचन द्वारा सत्य सिद्ध हों। पर उपन्यास में 
लेखक को अपनी कल्पना से भी काम लेने का अवसर मिल जाता है। 


पाटलिपुत्न के राजसिहासन पर आरुढ होने से पूर्व पुष्यमित्र मौर्ये 
साम्राज्य के सेनानी या प्रधान सेनापति थे। उनके जीवन का बड़ा भाग 
सेनानी के रूप में ही'व्यतीत हुआ था। मैंने कल्पना की है कि पुष्यमित्र ने 
सैनिक सेवा तब प्रारम्भ की थी, जब कि राजा दशरथ मौर्य-साम्राज्य के 
अधिपति थे (२२४ ईस्वी पूवं ).। धर्मविजय की आड़ लेकर मौर्य राजा 
देश की रक्षा के अपने कतव्य की जिस प्रकार उपेक्षा कर रहे थे, पुष्यमित्र 
को उससे बहुत उद्वेग हुआ। उन्होंने यत्न किया कि मगध के शासनतन्त्र को 
अपने कर्तव्य का बोध कराएँ। पर इसमें उन्हें सफलता प्राप्त नहीं हुई। 
इसीलिए उन्होंने मोयों के निर्वीर्यं शासन का अन्त किया, और स्वयं पाटलि- 
पुत्र के राजसिहासन को अधिगत कर लिया। वस्तुतः, इस उपन्यास की 
कथा का सम्बन्ध उस युग के साथ है, जब कि मौर्य-सा म्राज्य का निरन्तर 
-ह्लास हो रहा था। 

भारत का प्राचीन इतिहास एक ऐसे गहरे अन्धकूप के समान है, जिसमें 
कोई भी वस्तु अपने यथार्थ रूप में दिखायी नहीं देती। वृक्षों की शाखाएँ 
वहाँ लटकते हुए साँपों जैसी प्रतीत होती हैं, और तरते हुए पत्ते जल-जन्तुओं 
के समान। प्राचीन इतिहास की न घटनाएँ स्पष्ट हैं, और न पात्रों के 
चरित्न। इस उपन्यास में देववर्मा, शतधनुष और बृहद्रथ जैसे मौर्य राजाओं 
को जिस रूप में चित्रित किया गया है, सम्भव है कि वे उससे सर्वथा भिन्न 
हों । जेतवन, कुक्कुट विहार आदि के जिन स्थविरों के नाम इस उपन्यास 
में दिए गए हैं, वे सब कल्पित हैं। यही बात अन्य भी बहुत-से पात्रों के 
सम्बन्ध में ड । पर इसमें सन्देह नहीं, कि मौरय-साम्राज्य के ह्लास-क़ाल का 
जो चित्र मैने उपस्थित किया है, वह ज्ञात ऐतिहासिक तथ्यों के अनुरूप है । 

इस उपन्यास में कुछ ऐसे शब्दों का प्रयोग हुआ है, जिनसे अनेक पाठक 
अपरिचित होंगे। ये शब्द उस युग में प्रचलित थे, और उस युग का वाता- 


- वरण उत्पन्न करने में इनसे सहायता मिलती है। आशा है, पाठकों को ड्न्हे 


रा में कठिनाई नहीं होगी । पुस्तक के अन्त में इनके अर्थ भी दे दिए 
गए हैं । 


सत्यकेतु विद्यालंकार 


ऐतिहासिक पृष्ठभूमि 


हमारी यह कथा उस समय प्रारम्भ होती है जब सम्राट्‌ अशोक की 
मृत्यु हुए पन्द्रह वर्ष व्यतीत हो चुके थे, और पाटलिपुत्र के राजसिहासन पर 
अशोक के पौत्र सम्राट्‌ दशरथ विराजमान थे । चन्द्रगुप्त और विन्दुसार 
जैसे प्रतापी मौर्य सम्राटों ते मगध के जिस विशाल साम्राज्य की स्थापना 
की थी, वह अभी प्रायः अक्षुण्ण रूप में विद्यमान था, यद्यपि उसमें ह्लास के 
चिह्न प्रगट होने लग गए थे । आचार्य विष्णुगुप्त चाणक्य ने कभी यह स्वप्न 
लिया था कि हिमालय से समुद्रपयग्त सहस्र योजन विस्तीर्णे जो आर्यंभूमि 
है, वह एक चक्रवर्ती राज्य का क्षेत्र है और वह सव एक ही शासन में रहनी 
'चाहिए। चाणक्य के शिष्य चन्द्रगुप्त ने इस स्वप्न को पूरा कर दिखाया था, 
और इसमें जो कमी रह गई थी उसे बिन्दुसार और अशोक ने पुरा कर 
दिया था । 

यदि मौर्य सम्राट्‌ चाहते, तो अपने विशाल साम्राज्य की अदम्य सैनिक 
शक्ति का उपयोग देशदेशान्तर को जीतने के लिए कर सकते थे। यदि वे 
यबनराज सिकन्दर के समान दिग्विजय के लिए प्रवृत्त होते, तो सम्पूर्ण 
पश्चिमी एशिया को जीतकर अपनी अधीनता में ला सकते थे। सीरिया, 
मिस्र, मैसिडोन और वाख्त्री के यवन राजाओं में यह शक्ति नहीं थी कि वे 
मौर्यों का सामना कर सकते । पर कलिंग की विजय करते समय अशोक को 
यह अनुभूति हुई कि युद्ध में मनुष्यों का व्यर्थं संहार होता है, लाखों 
स्त्रियाँ विधवा हो जाती हैं और अनगिनत बच्चे अनाथ हो जाते हैं । शस्त्र- 
शक्ति द्वारा जो विजय की जाती है वह स्थायी नहीं होती, उससे मनुष्यों में 
विद्वेष की ही वृद्धि होती है। इसी अनुभूति से अशोक ने शस्त्र-विजय के 
स्थान पर धर्म-विजय की नीति को अपनाया और यह यत्न किया कि 


SOI 

मनुष्यों के मनों पर विजय प्राप्त की जाए । उस झुग के राजा dS 
युद्ध में व्यापृत रहा करते थे, शस्त्र-शक्ति का प्रयोग कर पड़ोसी राज्यों को 
परास्त कर देना वे गौरव की बात समझते थे और अपनी प्रजा के हित व 
सुख पर वे जरा भी ध्यान नहीं देते थे । पश्चिमी एशिया के यवन राजाओं 
को तो आपस में लड़ने से ही अवकाश नहीं मिलता था। इस दशा में अशोक 
के मन में यह बिचार उत्पन्त हुआ कि भारत की पश्चिमी सीमा परजो 
अनेक यवन राज्य विद्यमान हैं, उनकी प्रजा के हित व सुख का साधन किया 
जाए और इस प्रकार उनके हूदयों को जीतकर एक नये ढंग का चक्रवर्ती 
साम्राज्य स्थापित किया जाएं । इन यवन राज्यों के साथ भारत का राज- 
नीतिक सम्बन्ध पहले भी विद्यमान था। मौर्य सम्राटों के राजदूत यवत 
राजाओं के दरबारों में रहा करते थे, और यवनों के राजदूत पाटलिपुत्र की 
राजसभा में । अशोक ने इन यवन राज्यों में एक नये प्रकार के राजकर्मचारी 
नियुक्त किये, जिन्हें 'धर्ममहामात्य' कहते थे। धर्ममहामात्यों का कार्य 
यह था कि जनता के हित व कल्याण के साधन जुटाए, मनुष्यों और पशुओं 
की चिकित्सा के लिए चिकित्सालय खुलवाएँ, अनाथों और वृद्धों की रक्षा 
करें और प्राणिमात्र के सुख के लिए प्रयत्न करें। धर्ममहामात्यों का एक 
महत्त्वपूर्ण कार्य यह भी था कि वे जनता को धर्म का वास्तविक अभिप्राय 
समझाएँ। अशोक यह मानता था कि सच्चा धर्म सम्प्रदायवाद से भिन्न 
होता है । दासों और भृत्यों के प्रति उचित बरताव करना, गुरुजनों का 
आदर करना, माता-पिता की सेवा करना, सबके प्रति करुणा की भावना 
रखना, दान करना, संयम और सदाचारपूर्वंक जीवन बिताना, अपने अ[चरण 
को पवित्त बनाना और वाणी पर संयम रखना ही सच्चा धर्मे है। धर्म 
के ये तत्त्व सब सम्प्रदायो में समान रूप से पाये जाते हैं। उनके विधि- 
विधानों, अनुष्ठानों और पूजा-पाठ की विधि में कितनी ही भिन्तता क्यों न 
हो, पर कौन-सा ऐसा सम्प्रदाय है जो धर्म के इन आधारभूत तत्त्वों को 
स्वीकार न करता हो ? फिर साम्प्रदायिक विद्वेष से क्या लाभ है ? सब 
सम्प्रदायों को एक-दूसरे का आदर करना चाहिए, और सबको मेल-जोल से 
परस्पर मिलकर रहना चाहिए। सम्राट्‌ अशोक ने अपने साम्राज्य के 
सीमांत प्रदेशों और विदेशों में सर्वत्र धर्ममहामात्य नामक राजकर्मचारी 

इसी प्रयोजन से नियुक्त किए थे कि वे जनता का ध्यान धर्म के मूल तत्त्वो 
की ओर आकृष्ट करें और प्राणिमात्र के हित-सुख का साधन करें। यवन 
शासकों के अत्याचारों से पीड़ित और निरन्तर युद्धों से उद्विग्न जनता ने 
भारत के धर्म महामात्यों का उत्साहपूर्वेक स्वागत किया। यवन राज्यों की 
त्रजा राजनीतिक दृष्टि से यवन राजाओं के अधीन थी, पर अपने हित व 
सुख के लिए वह भारत के धर्ममहामात्यों की ओर देखती थी । वह अशोक 
को अपना हितचिन्तक और सुबधाधक मानती थी। परिणाम यह हुआ कि 
भारत का धर्म-साम्राज्य यवन देशों में सर्वत्र स्थापित हो गया और अशोक 
गं के साथ यह कह सका---'सब जगह लोग देवताओं के प्रिय प्रियदर्शी 
राजा के धर्मानुशासन का अनुसरण कर रहे हैं, और भविष्य में भी करेंगे । 
इस प्रकार सर्वत्र जो विजय स्थापित हुई है, वह वस्तुतः आनन्द देनेवालीः 
है।' 
अशोक की मृत्यु के अनन्तर उसके उत्तराधिकारियों ने भी धर्म-विजय 
की नीति का अनुसरण किया। मौर्य सम्राटों द्वारा नियुक्त धर्ममहामात्यों 
का सहारा लेकर बोद्ध भिक्षु भी तथागत बुद्ध के अष्टांगिक आये मार्ग का 
प्रचार करने के लिए विदेशों में गए और पश्चिम के यवन राज्यों के कितने 
ही नगरों में बौद्ध विहारों, स्तूपों और चैत्यों का निर्माण हुआ। अशोक द्वारा 
भारत का जो सांस्कृतिक साम्राज्य स्थापित किया गया था, वह वस्तुतः 
अनुपम था। सिकन्दर ने शस्त्र-शक्ति का प्रयोग कर जिस साम्राज्य की 
नींव डाली थी, वह उसके जीवन-काल में ही खण्ड-खण्ड होना प्रारम्भ हो 
. गया था। पर अशोक ने जो धर्म-विजय की, वह सदियों तक कायम रही । 
यवनराज सिकन्दर की मृत्यु के पश्चात्‌ उसका विशाल साम्राज्य 
अनेक खण्डों में विभक्त हो गया था। हिन्दूकुश से भमध्यसागर तक के जो 
बहुतसे प्रदेश सिकन्दर ने अपने अधीन किए थे, उन सेब पर उसके अन्यतम 
सेनापति सँल्युकस ने अपना स्वतन्त्र शासन स्थापित कर लिया था। उसे 
सीरिया का साम्राज्य कहते थे। पर वह भी चिरकाल तक कायम नहीं रह 


सका था। बाख्त्री और पा्थिया उसकी अधीनता से स्वतन्त्र हो गये थे, 
और वहाँ अन्य यवन राजवंश शासन करने लगे थे। 


तीन चौथाई सदी के लगभग का बाख्ती का प्रदेश सँल्युकस द्वारा 

स्थापित सीरिया के साम्राज्य के अन्तर्गत रहा । पर बाद में वहाँ के प्रांतीय 
शासक (क्षत्रप) दिवोदोत ने सीरिया के विरुद्ध विद्रोह कर अपने को 
'स्वतन्त्र घोषित कर दिया। बाख्त्री का यह राज्य हिन्दूकुश पवतमाला 
से परे वंश्च नदी तक विस्तृत था। वर्तमान समय में यह्‌ प्रदेश रूस के 
'समाजवादी लोकतन्त्र संघराज्य' के अन्तर्गत है । भारतीय इसे वाल्हीक 
देश कहते थे । इसकी राजधानी का नाम भी वाल्हीक (बल्ख) ही 
था। आजकल यह प्रदेश एक मरुभूमि के समान है। पर उन दिनों यह 
अत्यन्त उपजाऊ और समृद्ध था। सिचाई के लिए वहाँ बहुत-सी नहरे 


विद्यमान थीं, जिनके कारण इस प्रदेश को 'सहस्रभुज' भी कहा जाता था। 


भारतीय लोग वहाँ अच्छी बड़ी संख्या में बसे हुए थे, और वाल्हीक नगरी 
में उनकी एक पृथक्‌ बस्ती थी, जो 'नव राजगृह' के नाम से प्रसिद्ध थी। 
मगध की पुरानी राजधानी का नाम भी राजगृह था। मगध के साहसी 
नागरिक जहाँ भी गये, नये राजगृह बसाते गये । वाल्हीक देश में भी एक 
'राजगृह की सत्ता थी। 

वाल्हीक नगरी या नव राजगृह के दक्षिण में एक विशाल विहार था, 
जो मध्य एशिया में भारतीय संस्कृति और बौद्ध धर्म का प्रधान केन्द्र था। 
कोई आठ सौ वर्ष बाद सातवीं सदी के शुरू में जब चीनी यात्री ह्य_एनूत्सांग 
विश्व की यात्रा के लिए निकला, तो वह वाल्हीक देश भी गया । 
वाल्हीक नगरी में वह इसी विहार में ठहरा था। उसने लिखा है कि इस 
बिहार के संघाराम में सैकड़ों भिक्षु और अर्हत निवास करते हैं। यहाँ एक 
विशाल बुद्धमूति है, जो अनेक प्रकार के रत्नों और मणि-माणिक्यों से 
जटित है । विहार के साथ एक स्तूप हैँ, जो दो सौ हाथ ऊंचा है। इस विहार 
का निर्माण अशोक के समय में ही प्रारम्भ हो गया था और इसे उन 


भारतीयों ने ही बनवाया था जो आचार्य उपगुप्त की प्रेरणा से इस यवन 
देश में बौद्धधमं का प्रचार करने के लिए गए थे। ब्य_एनूत्सांग ने विहार को 


'नववबिहार' नाम से लिखा है । हमें अपनी कथा का प्रारम्भ इस नवविहार 


से ही करना है। 


je 

नवविहार में महोत्सव 


सम्राट्‌ अशोक के शासनकाल से देश-विदेश में बौद्ध धर्म का प्रचार 
करने के लिए जो महान्‌ आयोजन आचार्य उपगुप्त द्वारा किया गया था, 
उसके अनुसार वाल्हीक देश के यवन राज्य में धर्मप्रचार का कार्य स्थविर 
महारक्षित को दिया गया था। हिन्दूकुशःऔर पामीर की दुर्गम पर्वत- 
मालाओं को लाँघकर महारक्षित वाल्हीक देश में गए और सहुस्रों नर- 
नारियों को उन्होंने बौद्ध धर्म में दीक्षित किया । महावंश के अनुसार एक 
लाख सत्तर हज़ार यवनो ने बुद्ध के अष्टांगिक आर्य मार्ग को स्वीकार किया 
और दस सहस्र यवनों ने भिक्षुब्रत ग्रहण किया । नवविहार का निर्माण भी 
स्थविर महारक्षित के प्रयत्त से ही हुआ था। सञ्राट्‌ दशरथ के शासनकाल 
में इस विहार का भव्य भवन बनकर तैयार हो गया था और उसके 
उद्घाटन के लिए एक महोत्सव का आयोजन किया गया था। बहुत-से 
स्थविर, आचार्य और भिक्षु इस अवसर पर भारत से निमन्त्रित किए गए 
थे और सम्राट्‌ दशरथ ने भी [एक शिष्टमण्डल इस महोत्सव में सम्मिलित 
होते के लिए प्रेषित किया था। इस शिष्टमण्डल के नेता आचार्य वीरभद्र 
थे, जो अपने ज्ञान, पाण्डित्य और सदाच्रमय जीवन के लिए भारत भर 
में प्रसिद्ध थे। उन्हें यह भी आदेश दिया गया था कि नवविहार के उत्सब | 
में सम्मिलित होने के अनन्तर वाल्हीक देश में ही धर्मेमेहामात्य का कार्य 
करें और वहां की यवन प्रजा को धमं द्वारा जीतने का प्रयत्न करें । वाल्हीक 
देश में धर्ममहामात्य पहले भी नियुक्त थे, पर नवविहार जैसे समृद्ध व 
वैभवशाली बौद्ध केन्द्र के स्थापित हो जाने के कारण यह आवश्यकताः 
अनुभव की गई थी कि वहाँ धर्म-विजय का कार्य एक ऐसे ब्यक्ति द्वारा 
संचालित किया जाए जो विद्या और प्रभाव में अद्वितीय हो। वाल्हीक के 
राजसिंहासन पर इस समय राजा एवुथिदिस विराजमान था जो बड़ा 
प्रतापी और महत्त्वाकांक्षी था। राज्यविस्तार की इच्छो से वह अपनी 
सैन्य शक्ति की वृद्धि में तत्पर था और पड़ोस के पाथिव | पाथियन | 
राज्य को जीतकर अपने अधीन कर लेने की योजना बना रहा था। सञ्राटू 
दशरथ को विश्वास था कि वीरभद्र एवुथिदिम को सन्मागे पर ला सकेगे 

और भारत के पश्चिमी सीमान्त पर कोई नया उपद्रव खड़ा नहीं हो 
पाएगा । 
आचार्य वीरभद्र के शिष्टमण्डल के साथ एक छोटी-सी सेना भी 
वाल्हीक नगरी भेजी गई थी। पूर्वी समुद्र से हिन्दूकुश पर्वतमाला तक 
विस्तीणं सुविशाल मौर्य साम्राज्य में उस समय पूर्ण शान्ति विराजती थी । 
पर उसके पश्चिम में जो यवन राज्य थे, उनमें यह दशा नहीं थी। वहाँ 
दस्युओं और तस्करों के बहुत-से दल संगठित थे, जिनके कारण कोई भी 
मार्ग सुरक्षित व निरापद नहीं था। हिन्दूकुश पर्वतमाला को पार कर 
व्यापारियों के जो सार्थ (काफिले) पश्चिम की ओर जाते, दस्युओं के ये 
दल उन पर आक्रमण करते और उन्हें लूट लिया करते | तीर्थयात्रियों और 
धमं-प्रचारकों तक पर ये दस्यु दया नहीं दिखाते थे । इसी कारण व्यापारियों 
के सार्थ अपनी रक्षा के लिए सैनिकों को साथ रखा करते थे और कोई भी 
यात्री यह साहस नहीं करता था कि अकेला इन प्रदेशों में आ-जा सके। 
वीरभद्र के साथ जो सेना सम्राट्‌ दशरथ द्वारा भेजी गई थी, उसका सेनापति 
एक युवक था जिसका नाम पुष्यमित्र था। पुष्यमित्र विदिशा (भिलसा) 
का निवासी था, और शुङ्गः कुल में उत्पन्न हुआ था। 
नवविहांर का उद्धाटन समारोह बड़ी धूमधाम के साथ सम्पन्न 
हुआ। स्थविर महारक्षित अभी जीवित ये । वीरभद्र का स्वागत करते हुए 
उन्होंने कहा--'म्पूर्ण वाल्हीक देश में तथागत बुद्ध के धर्मानुशासन का 
भलीभांति पालन हो रहा है। यवनों ने हिसा का परित्याग कर दिया है। 
सह॒स्रं यवनों ने भिक्षत्रत ग्रहण कर लिया है और वे प्रतिदिन त्रिपिटक 
के सूत्रों का पाठ करते हैं। आप स्वयं अपनी आँखों से देखिए कि भारत ने 
धर्म द्वारा कैसी शानदार विजय इस देश में स्थापित की है।' 
आचार्य वीरभद्र ने वाल्हीक नगरी में जो कुछ देखा, उससे वह आएचये- 
चकित रह गए। वहाँ के यवन संस्कृत में वातचीत करना गौरव की बात 
समझते थे, भारतीय रहन-सहन और खान-पान उन्होंने अपना लिया था 
और उनकी यही आकांक्षा रहती थी कि उनके बच्चे शिक्षा के लिए नव- 
विहार जाएँ । संघा राम के भारतीय स्थविर और भिक्षु बड़े गर्व के साथ 
वाल्हीक नगरी में घूमते फिरते थे । वे जहाँ भी निकल जाते, यवन लोग उनके 

चारों ओर एकत्र हो जाते यवन माताएँ बच्चों को उनके पास ले जाकर 
तीं-'स्थविर ! यह वालक अभी से उस दिन का स्वप्न लेने लगा है 
जवकि यह भी काषाय वस्त्र धारण कर नवविहार में शिक्षा के लिए 
जाएगा । बेटा, स्थविर को प्रणाम करो ।' मधुर मुसकान के साथ अपना 
दायां हाथ ऊचा उठाकर स्थविर वालक को आशीर्वाद देते--'आयुष्मान्‌ 
हो, बुद्ध, धर्म और संघ में तुम्हारी श्रद्धा सदा स्थिर रहे | सदा त्रिरत्न की 
सेवा करो ।' सम्पन्न यवन परिवारों के लोग संस्कृत भाषा में ही बात किया 
करते और माताएंँ बचपन में ही अपनी संतान को संस्कृत सिंखातीं । 
आचार्य वीरभद्र ने यह सव अपनी आँखों से देखा और गर्व से उनकी छाती 
फूल उठी । 
वाल्हीक नगरी की पौर सभा ने एक दिन वीरभद्र के सम्मान में भोज 
का आयोजन किया । आचार्य का स्वागत करते हुए महापौर ने कहा 
'भारत के विश्वविख्यात आचार्य को अपने देश में धर्ममहामात्य के पद पर 
नियुक्त देखकर हमें अपार हषं है। यवन और भारतीय एक ही आर्य जाति 
की दो शाखाएं हैं, हम सव में एक ही रक्त प्रवाहित हो रहा है। यवन और 
भारतीय परस्पर भाई-भाई हैं । हमारा सम्बन्ध बहुत पुराना है। हम यवन 
लोग भारतीयों के छोटे भाई हैं और साथ ही भारत के ऋणी भी । भारत 
ने हमें धर्म का सच्चा मार्ग प्रदर्शित किया है। विशाल मौर्य साम्राज्य 
हमारा पड़ोसी है, पर उसकी शक्तिशाली सेनाओं ने कभी हम पर आक्रमण 
करने का प्रयत्त नहीं किया । फिर भी हम भारत से परास्त हो गए हैं, 
उसके धमं से, उसकी संस्क्रति से, और उसके सद्व्यवहार से। भारत के 
लोग हमारे देश में सर्वत्र छाए हुए हैं, हमें दास बनाने के लिए नहीं, हमें 
पदाक्रान्त करने के लिए नहीं, अपितु हमारा हित और कल्याण सम्पादित 
करने के लिए | प्रियदर्शी राजा अशोक ने धर्म-विजय की जिस नीति का 
अनुसरण किया था, उसने हमारे हृदयों को जीत लिया है और बाख्ती का 
यह्‌ यवन राज्य भारत के विशाल सांस्कृतिक साम्राज्य के अन्तर्गत हो गया 
है। हमें विश्वास है कि आचार्य वीरभद्र के कतं त्त्व से यवनों और भारतीयों 
के सौहाद्रपू्ण सम्बन्ध में और भी अधिक वृद्धि होगी और वाल्हीक देश 
तथा भारत की मैत्री सदा स्थिर रहेगी ।' 

वीरभद्र भारत की इस धर्म-विजय से संतुष्ट थे । पर पुष्यमित्र ? इस 
युवक सेनानायक का मन आश्वस्त नहीं था। वह सोचते थे, नवविहार या 
नवराजगृह ही तो वाल्हीक देश नहीं है। राजा एवृथिदिम जिस ढंग से अपनी 
सैन्यशक्ति की वृद्धि में तत्पर है, क्या भारत उसकी उपेक्षा कर सकता हैं ? 
यदि वाल्हीक देश का यवन राजा भी सिकन्दर और सैल्यूकस के समान 
दिग्विजय के लिए प्रवृत्त हो, तो क्या वह केवल पाथिया को जीतकर ही 
सन्तुष्ट हो जाएगा ? यदि उसने भारत पर भी आक्रमण कर दिया, तो- 
क्या मौर्य साम्राज्य की सेनाएं उसका सामना कर सकेगी ? धर्मविजय की 
नीति को अपना कर मौर्य सम्राटों ने सैन्य शक्ति की उपेक्षा करना प्रारम्भ 
कर दिया है । अशोक को मृत्यु के केवल दो साल वाद आध्र देश ने मौर्य 
साम्राज्य के विरुद्ध विद्रोह कर दिया था । सीमुक के नेतृत्त्व में वहाँ एक 
स्वतंत्र राजवंश का शासन स्थापित हो चुका है। कया सम्राट्‌ कुणाल 
आत्धों को अपने वश में ला सके ? कुछ ही वर्षो के अनन्तर कलिङ्ग में भी 
विद्रोह हो गया। वह भी अब मौये साम्राज्य से पृथक्‌ हो चुका है । आचार्य 
चाणक्य की बुद्धि और चन्द्रगुप्त के शौर्यं से जिस विशाल मागध साम्राज्य 
की स्थापना हुई थी, वह अब खण्ड-खण्ड होने लगा है और उसकी शक्ति 
निरन्तर क्षीण होती जा रही है। पर मौर्य सम्राट्‌ धर्म द्वारा पृथ्वी की विजय 
के लिए प्रयत्नशील हैं | भारत के राजकोष का उपयोग विदेशों में चिकित्सा- 
लय खुलवाने, सड़कें बनवाने, धमंशालाओं का निर्माण कराने और विदेशी 
जनता के हित व सुख का सम्पादन करने में किया जा रहा है। क्या यह 
भारत के धन का अपव्यय नहीं है ? 

नवविहार के उद्घाटन समारोह के समाप्त हो जाने पर पुष्यमित्र 
आचार्य वीरभद्र के पास गए और प्रणाम-निवेदन के अनन्तर उनसे वोले-- 

आचार्य / अब मैं भारत वापस लौट जाना चाहता हूँ । यहाँ अब मेरा 
कोई कार्य शेष नहीं रहा है। सब स्थविर और शिक्ष निरापद रूप से वाल्हीक 


> 


a पहुँच गए हैं, और नवविहार का महोत्सव भी मब समाप्त हो चुका 

ट्‌! न 
स्वदेश वापस जाने को तुम इतने आतुर क्यों हो, तात ! वाल्हीक 

देश के हित और सुख को सम्पादित करने के लिए मेरे सम्मुख अनेक योज- 

नाएँ हैं। उन्हें क्रियान्वित करने में तुम भी मेरी सहायता करो।' 

'पर मैं तो एक सैनिक हूँ, आचार्य ! सैनिकों की यहाँ आपको क्या 
आवश्यकता है ?' 

“तथागत बुद्ध के धर्मानुशासन में न युद्धों का स्थान है और न सैनिकों 
का । वाल्हीक देश के यवनों को हमें अहिंसाब्रत की दीक्षा देनी है। हमें इन्हें 
सिखाना है कि अक्रोध से क्रोध पर विजय प्राप्त करो और अपनी साधुता 
से असाधुओं को वश में लाओ। यह कार्य हम तभी सम्पन्त कर सकते हैं 
जवकि यवन प्रजा के हित व कल्याण में अपनी सब शक्ति लगा दी जाए।' 

'आपको एक विदेशी राज्य के सुख-साधन की इतनी चिता है, आचार्य ! 
पर मैं तो स्वदेश वापस जाकर उसकी सुरक्षा के लिए कुछ कार्य करना 
चाहता हूँ ।' 

'भारत की सुरक्षा ! भारत भूमि पूर्णतया सुरक्षित है। युद्धों का युग 
अब भूतकाल का विषय बन चुका है, तात ! क्या तुम देवानांप्रिय प्रियदर्शी 
राजा अशोक की यह शिक्षा भूल गए हो कि समवाय अच्छा है, सबको 
परस्पर मेल-जोल के साथ रहना चाहिए और सह-अस्तित्व में ही सबका 
कल्याण है। हमारी धर्म-विजय की नीति के कारण भारत का धामिक और 
सांस्कृतिक साम्राज्य सर्वत्र स्थापित है। कौन-सा ऐसा देश है, जो भारत 
को अपना गुरु नहीं मानता ? सर्वत्र हमारे धर्ममहामात्य जनता के हित व 
कल्याण में तत्पर हैं। सब देश भारत के ऋणी हैं, सब उसका आदर करते 
हैं। कौन-सा ऐसा देश है, जो भारत पर आक्रमण कर उसे क्षति पहुँचाने 
का यत्न करेगा ?' 

'क्षमा करें, आचार्य ! मैं किशोरवय युवक हूँ। राजनीति का मुझे 
बहुत कम अनुभव है । वाल्हीक देश में आए हुए भी मुझे अधिक समय नहीं 
हुआ है । पर क्या आपको यह ज्ञात नहीं कि यवनराज एवुथिदिम युद्ध की 
तैयारी में तत्पर है ? वह अपनी सैन्य शक्ति में वृद्धि कर रहा है। इस दशा 
में क्या यह उचित है कि भारत अपनी सेना की उपेक्षा करे ?' 

मुझे सब कुछ ज्ञात है, तात ! राजा एवुथिदिम ने अभी भगवान्‌ तथा- 
गत के आर्य मार्ग को नहीं अपनाया है। हमें उसे सन्मागे पर लाना हैँ। हमें 
उसे समझाता है कि हिंसा अत्यन्त गह्य॑ है और अहिंसा संसार को सबसे 

उत्कृष्ट शक्ति है। हिसा का सामना करने के लिए हम अहिसात्मक उपायों 
का अवलम्बन करेंगे । तथागत की यही शिक्षा है। भारत की रक्षाका 
सबसे उत्तम साधन यही है कि यवनों को भी अहिसा का पाठ पढ़ाया जाए, 
संसार का कोई भी देश हिसा के मार्ग का अनुसरण न करे ।' 

“पर क्या यह सम्भव है, आचार्य !' 

यह सम्भव क्यों नहीं है, तात ! क्या तुम नहीं देखते कि इस वाल्हीक 
नगरी में सहस्रों यवन युवक बुद्ध, धमं और संघ की शरण में आ चुके हैं। 
उन्होंने अहिसा ब्रत को स्वीकार कर लिया है। राजा एवुथिदिम को भी 


` हमें सम्मार्गे का अनुयायी बनाना होगा यदि पश्चिम के सब यवन राज्य 


भगवान्‌ तथागत के सद्धर्मं को अपना लें, तो कौन भारत पर आक्रमण 
करेगा और किससे स्वदेश की रक्षा के लिए तुम्हें सैन्य शक्ति की 
आवश्यकता होगी ? अहिसा से हिसा का सामना करो, तथागत की यही 
शिक्षा है, तात !' 

'सैन्यशक्ति की उपेक्षा कर क्या कोई राज्य स्थिर रह सकता है, 
आचार्य ! हमारे शास्त्रों में ब्रह्म और क्षत्र--दोनों शक्तियों को समान॑ 
महत्त्व दिया गया है।' 

तुम उन शास्त्रों की बात कहते हो, जो सत्य नहीं हैं। तुम तथागत 
बुद्ध के उस, अष्टाङ्गिक मार्ग का अनुसरण करो जो आदि में सत्य है, 
मध्य में सत्य है और अन्त में सत्य है। इस सद्धमं के अनुसार जीवन में 
हिसा के लिए कोई भी स्थान नहीं है। यह कभी न भूलो कि अहिसा विश्व 
की सबसे उत्कृष्ट शक्ति है। राजा अशोक ने इसी शक्ति का प्रयोग कर 
सवत्र भारत के धर्म-साम्राज्य की स्थापना की थी । इसी शक्ति का आश्रय 
लेकर हम यवनों के हृदयों को परिवर्तित कर देंगे, और वे कभी भारत पर 
आक्रमण करने की बात भी मन में नहीं लायेंगे। वाल्हीक देश के यवन 
आज भी भारत के प्रति श्रद्धा रखते हैं, वे भारतीय धर्म के अनुयायी हैं 
और भारतीय संस्कृति को अपनाने में गौरव अनुभव करते हैं। भारत को 
किससे भय है, तात !' 

_स्पष्ट भाषण के लिए मुझे क्षमा करें, आचार्य | आप केवल उन 
यवनों के सम्पर्क में आए हैं जो बौद्ध धर्म को अपना चुके हैं और जो भिक्ष- 


~ नु sapiens 

जीवन व्यतीत कर रहे हैं । मुझे यवन सैनिकों से मिलने का अवसर मिला 
हैं। उन्हें वह दिन भलीभाँति स्मरण है, जब कि चन्द्रगुप्त को सेनाओं ने 
सैल्युकस को परास्त किया था और जब यवनराज चन्द्रगुप्त के साथ अपनी 
कन्या का विवांह करना स्वीकार कर संधि की याचना के लिए विवश 
हुआ था। वे अपने जातीय अपमान को भूले नहीं हैं । नवविहार के शान्त 
वातावरण के पीछे वाल्हीक नगरी में भारत के विरुद्ध एक भयंकर तूफान 
उठ रहा है और वह दिन दूर नहीं है जवकि एवुथिदिम की यवन सेना 
भारत-भूमि पर आक्रमण कर अपने जातीय अपमान का प्रतिशोध करने का 
प्रयत्न करेगी । धर्म-विजय की उपयोगिता को मैं स्वीकार करता हूं, 
आचार्य ! अपने स्थान पर उसका भी महत्त्व है। वह हमारी ब्रह्मशक्ति को 
प्रगट करती है। पर क्षत्रशक्ति की उपेक्षा करना मेरी समझ में कभी नहीं 
आता। क्षत्रशक्ति की उपेक्षा का ही यह परिणाम है कि मौर्य साम्राज्य 
खण्ड-खण्ड होना प्रारम्भ हो गया है। आन्ध्र और कलिङ्ग स्वतन्त्र हो गए 
हैं, और अन्यत्र भी विद्रोह के चिह्न प्रगट होने लग गए हैं। यदि यही दशा 
रही और इस बीच में यवतों ने भारत पर आक्रमण कर दिया, तो भारत 
की राजनीतिक एकता नष्ट हो जाएगी ।' 

भारत को राजनीतिक एकता को तुम इतना महत्त्व क्यों देते हो ? 
साम्राज्य तो बनते-विगड़ते ही रहते हैं । राज्यलक्ष्मी कभी किसी एक बंश में 
स्थिर नहीं रहती । राजशक्ति कभी किसी के हाथों में रहती है, कभी किसी 
के | एक सदी पूर्व मौर्यों के शासन की सत्ता ही कहाँ थी ? आन्ध्र, कलिङ्ग, 
पाञ्चाल, कौशल, वाहीक, गान्धार, केकय--सब स्वतन्त्र थे। यदि आज 
आन्ध्र और कलिङ्ग फिर से स्वतन्त्र हो गए हैं, तो इससे क्या हानि हुई 
है ? क्या इन राज्यों में ब्राह्मणों और श्रमणों के प्रति जनता की श्रद्धा में 
कोई कमी आई है ? क्या वहां दान-दक्षिणा बन्द हो गई है ? क्या वहाँ 
के निवासियों में धर्मानुशासन के प्रति शैथिल्य प्रारम्भ हो गया है ? इन 
राज्यों में अब भी हमारा धामिक साम्राज्य विद्यमान है। हमारे धर्म- 
महामात्य अब भी वहाँ जनता के हित-सुख के लिए तत्पर हैं। राज्य कभी 
स्थायी नहीं रहते, तात ! यह केवल ध्म है जो सदा स्थिर रहता है। प्राणि- 
मात्र का हित और सुख सम्पादित कर यदि हमने यवनों के हृदयों पर विजय 


२० : सेनानी पुष्यमित्र 


प्राप्त कर ली, तो हमें उनकी सँन्यशबिति से कोई भय नहीं होना चाहिए । 
अभी तुम वाल्हीक देश में ही रहो और हमारे कार्य में सहायता करो ।' 

पुष्यमित्र जैसे युवक के लिए आचार्य वीरभद्र के साथ वाद-विवाद 
कर सकता सम्भव नहीं था। उसने सम्मानपूर्वक आचार्य के सम्मुख सिर 
झुका दिया और अपने शिविर को लौट आया । पर उसका मन शान्त नहीं 
था। वीरभद्र के तर्क से उसकी शंकाओं का समाधान नहीं हुआ था। वह 
सोच रहा था--भारत का नेतृत््त आज किन लोगों के हाथों में आ गया 
हैं। चाणक्य की नीति को ये भूल गए हैं | राजाओं और राजपुरुषों का कार्य 
शस्त्र धारण कर शतुओं से देश की रक्षा करना है। उनका यही धर्म है। 
स्वधमं के पालन से ही जनता का कल्याण हो सकता है । यदि व्रह्मशक्ति 
द्वारा ही सब कार्य हो सकता, तो वीरभद्र और उनके शिष्टमण्डल की 
रक्षा के लिए सेना की क्या आवश्यकता थी । 


' श्रेष्ठी पणंदत्त की पण्यशाला 


नवविहार का महोत्सव अब समाप्त हो गया था। जब तक यह उत्सव 
रहा, पुष्यमित्र और उसके सैनिकों को वाल्हीक नगरी का परिश्रमण करने 
का अवकाश नहीं मिल सका । संघाराम और चैत्य के वातावरण से ये 
सैनिक उद्विग्न हो चुके थे। बुद्ध, संघ और धर्म की महिमा के जो प्रवचन 
स्थविरों और अहँतों द्वारा किए जा रहे थे, उन्हें सुनते-सुनते वे उकता गए 
थे। उन्होंने सोचा, अब वाल्हीक नगरी का पर्यटन किया जाए। सायंकाल 
का समय था। अपने कुछ सैनिक मित्रों के साथ पुष्यमित्र सबसे पूर्व नव- 
राजगह गए। यह वाल्हीक नगरी के शिष्ट लोगों की बस्ती थी, जिनमें 
भारतीयों की संख्या सबसे अधिक थी । वहाँ जाकर पृष्यमित्न क ऐसा 
प्रतीत हुआ, मानो वह पाटलिपुत्र, पुष्पपुर या विदिशा में हो। सब नर- 
नारी भारतीय वेश-ूषा में थे, चाहे वे यवन, शक, तुखार या युइशि जातियों 
के ही क्यों न हों । बातचीत सब संस्कृत में कर रहे थे। पण्यशालाएं भारत 
के रेशमी और सूती वस्तं, सुगन्धियों और आभरणों से परिपूर्ण थीं। 


म जा नल आज चर से अल 

औदनिक, पक्वमांसिक, आपुपिक और पक्वान्नपण्य आदि के वैसे ही भोज- 
नालय थे, जैसे कि भारत के बड़े नगरों में उस युग में हुआ करते थे । नव- 
राजगृह के भव्य प्रासादों, छायादार राजमार्गो और विशाल अट्टालिकाओं 
को देखते हुए भारतीय सैनिकों की यह मण्डली एक चत्वर (चौक) में जा 
| पहुँची, जहाँ श्रेष्ठी पर्णदत्त की पण्यशाला थी। पर्णदत्त रोहितक जनपद 
४ के वणिक्‌ थे, और व्यापार के लिए वाल्हीक देश में आ बसे थे । इस यवन 
राज्य के अनेक नगरों में उनकी पण्यशालाएँ विद्यमान थीं और भारत के 
पण्य को यवन देशों में बेचकर उन्होंने अपार धन संचित कर लिया था। पुष्य- 
मित्र ने सोचा, पणंदत्त से मिलकर यवनों की गतिविधि का कुछ परिचय 
प्राप्त किया जाए। 
पर्णदत्त ने बड़े उत्साह के साथ भारत के सेनानायक का स्वागत किया। 
आसन, पुष्प और सुगन्धि भेंट कर उन्होंने पुष्यमित्र से कहा--'आप कुशल 
तो हैं, मातृभूमि से सहस्रों योजन दूर इस यवन देश में आपको कोई कष्ट 
तो नहीं है ?' 
जहाँ तक शरीर का सम्बन्ध है मैं पूर्णतया स्वस्थ हूँ, पर मेरा मन 
शान्त नहीं है।' ; 
क्या आपको अपने घर और बन्धु-वान्धवों की याद सता रही है ?' 
“नहीं, श्रेष्ठी, यह बात नहीं है। धर्म-विजय की धुन में हमारे देश के 
शासनतत्त्र ने सँन्यशक्ति की पुर्णरूप से उपेक्षा कर दी है । भारत के सीमात्त 
के दुर्गं आज भरन दशा में हैं। न वहाँ सैनिक हैं और न अस्त्रशस्त्र। 
चन्द्रगुप्त मौर्यं और बिन्दुसार जैसे प्रतापी सञ्राटों ने जिस विश्वविजयी सेना 
| का संगठन किया था, वह आज छित््न-भिन्‍न हो गई है। भारत के जिन 
क्षत्रिय युवकों को सँनिक बनकर सीमान्त के दुर्गो में देश की रक्षा के लिए 
सन्तद्ध होना चाहिए था, वे आज काषाय वस्त्र पहनकर संघारामों में निष्क्रिय 
जीवन बिता रहे हैं। यही बात मेरे मन को उद्धिग्न कर रही है।' 
| आपको किस शत्रु का भय है, सेनापति ! ' 
| 'यवनराज एवुथिदिम का।' 
| एवुथिदिम का नाम सुनकर श्रेष्ठी पणंदत्त स्तब्ध रह गए। उन्होने 
| धीरे से कहा--'दीवारों के भी कान होते हैं, सेनापति («यह बै राज्य 

है। यदि किसी ने सुन लिया, तो मेरे लिए वाल्हीक नगरी pr SR 
असम्भव हो जाएगा । चलिए, अन्दर चलकर एकान्त में बात करें। EE 

पर्णदत्त की पण्यशाला एक दुर्गं के समान विशाल थी। उसके प्रवेश- 
द्वार के दायीं ओर एक प्रदर्शन-कक्ष था, जहाँ पण्य का क्रय-विक्रय हुआ 
करता था। पारशवं की वीथिका से होकर एक अन्य द्वार था, जिससे 
व्यापारियों के सार्थं आया-जाया करते थे। पण्य से लदे हुए सैकड़ों घोड़े, 
खच्चर और ऊंट वहाँ पण्य उतारा करते थे, और उसे भाण्डागारों | 
संभालकर रख दिया जाता था। पर्णदत्तु पुष्यमित्र को एक एकान्त कक्ष में 
ले गए और सुवर्णजटित आसन्दी पर बिठाकर उन्होंने कहा-- 

'यवनराज एवुथिदिम से भय का क्या कारण है, सेनापति ! उसके लिए 
तो अपने राज्य को संभाल सकना भी कठिन हो रहा है । शक, तुखार और 
ऋषिक (गुइशि) जातियाँ पश्चिम और उत्तर से उस पर निरन्तर आक्रमण 
करती रहती हैं। वाल्हीक राज्य में जो सैन्यशक्ति है, वह्‌ तो इन जातियों 
का सामना करने के लिए भी पर्याप्त नहीं है।' 

'यह सही हैं कि यवन इस समय सशक्त नहीं हैं। पाथिया और बाख्ती 
की स्वतन्त्रता के कारण यवनों का विशाल साम्राज्य तीन खण्डों में विभक्त 
हो गया है। पर सीरिया का यवन सम्राट्‌ अन्तियोक बड़ा प्रतापी और 
महत्त्वाकांक्षी है। यदि वह पार्थिया को जीत ले, तो वाल्हीक देश के साथ 
उसका सीधा सम्बन्ध स्थापित हो जाएगा। सीरिया और वाल्हीक दोनों 
के राजकुल यवन जाति के हैं। दोनों के हृदयों में यवतों की शक्ति के 
पुनरुद्धार की आकांक्षा विद्यमान है। यदि वे परस्पर मिलकर एक हो जाएँ, 
तो यह बात क्या भारत के लिए भय और आशंका का कारण नही होगी ? 
सैन्यशक्ति की उपेक्षा कर कोई भी देश अपनी रक्षा में समर्थ नहीं हो सकता ।' 

"आप ठीक कहते हैं, सेनापति ! पर मैं इस विषय में क्या कर सकता हूँ? 
मैं तो एक साधारण वणिक्‌ हैं । देश की रक्षा की व्यवस्था करना तो राजा 
और उसके अमात्यों का कार्य है।' 

* ॥ तब तक अपनी रक्षा नहीं कर सकता, जब तक कि उसके 
नागरिक भी जागरूक न हों। हमारा शासनतनत्र बहुत शिथिल हो गया 
है। धम एक ऐक्षी मदिरा के समान है, जिसका सेवन कर लोग अपनी सुध- 

बुध खो बैठते हैं । उन्हें अपने कर्तव्य का ज्ञान नहीं रहता | पर शासनतन्त्न 
बदलता रहता है, यद्यपि राज्य स्थायी रहता है । आप भारत के नागरिक 
हैं। आपके समान सँकड़ों-हज़ारों भारतीय नागरिक आज वाल्हीक देश में 
निवास कर रहे हैं। क्या आप मेरी सहायता नहीं करेगे ?' 

'मैं किस प्रकार आपकी सहायता कर सकता हुँ?” 

'यवनों की गतिविधि पर दृष्टि रख कर । आप यवनों के निकट सम्पर्के 
में आते हैं । क्या आपके लिए यह सम्भव नहीं है कि यवनों की गतिविधि 
और योजनाओं से मुझे सूचित करते रहें ?' 

बताइए, मुझे क्या करना होगा ।' 

'मैं आज पहली वार नवराजगृह आया हूँ। मागे में मैंने कितनी ही 
नृत्यशालाएँ और पानगृह देखे हैं, जिनके नाम भारतीय हैं। सम्भवतः, 
इनके स्वामी भी भारतीय ही होंगे और इनमे काम करने वाली दासियाँ, 
गणिकाएँ और नर्तकियाँ, वे भी शायद भारतीय ही होंगी । यवन लोग इनमें 
आमोद-प्रमोद के लिए अवश्य आते-जाते होंगे । क्या हम इनके द्वारा यवनों 
का भेद नहीं ले सकते ?? 

क्यों नहीं ले सकते ? सामने की उस अट्टालिका पर जो नृत्यशाला है, 
वह्‌ कुमारी सुभगा की है। वाल्हीक देश के कितने ही अमात्य, सेनानायक 
और सम्पन्न नागरिक वहाँ नृत्य के लिए आया करते हैं। सुरापान कर वे 
मदमत्त हो जाते हैं, और अपने तन-मन की उन्हें कोई सुध नहीं रहती। 
वहाँ जो भी दासियाँ व नर्तकियाँ काम करती हैं, सब केकय ओर गान्धार 
जनपदों की हैं। उनके द्वारा यवनों की गतिविधि का पता कर सकना सम्भव 
होगा ।' 

क्या आप कुमारी सुभगा को जानते हैं ?' 

मैं उससे भलीभांति परिचित हूँ वह कोई चौबीस वर्ष की युवती 
है । पुष्कलावती की रहने वाली है। सुना है, वहाँ के किसी राजपुरुष की 

कन्या है। अपने कुल के सम्बन्ध में वह किसी से बात नहीं करती । मैं आपको 

उससे मिलवा दूंगा ।' 
'यहाँ के नवविहार में बहुत-से यवन स्थविर और भिक्षु निवास करते 

हैं। वाल्हीक देश का राजकुल भी बौद्ध धर्म के प्रति श्रद्धा रखता है। समय- 

समय पर अनेक यवन राजपुरुष भी विहार में आते-जाते रहते हैं। क्या 
आप किसी ऐसे भारतीय स्थविर से परिचित हैं, जो इन यवनों पर दृष्टि 
रख सके ?' 

मैं बौद्ध नहीं हूँ, सेनापति ! भगवान्‌ शिव मेरे उपास्य देव हैं । अनेक 
बार मन में आया कि नवराजगुह में एक शिव मन्दिर का निर्माण कराऊ 
धन-सम्पदा की मेरे पास कोई कमी नहीं है। पर यहाँ बौद्ध धर्म का इतना 
अधिक प्रभाव है कि वाल्हीक नगरी के पौर मुझे इसके लिए अनुमति ही 
प्रदान नहीं करते । नवविहार के स्थविर, अहत और भिक्ष्‌ भेरे प्रति विद्वेष 
की भावना रखते हैं, क्योंकि उन्हें मुझसे कोई विपुल धनराशि प्राप्त नहीं 
हुई है। 

'पर अशोक ने तो सब सम्प्रदायों में समवाय (मेल-जोल) का उपदेश 
दिया था । क्या यहाँ के धर्ममहामात्य धामिक सहिष्णुता के लिए प्रयत्न 
नहीं करते ?' 

मुझे तो ध्म-विजय की नीति एक ढोंग प्रतीत होती है । बौद्ध धर्मं का 
प्रचार ही उसका वास्तविक लक्ष्य है। राज्य का आश्रय पाकर वौद्ध स्थविर 
और भिक्षु अपने धमं के प्रचार में तत्पर हैं। अन्य धर्मों के प्रति वे विद्वेष 
की भावना रखते हैं।' 

आपसे मिलकर मुझे बहुत प्रसन्नता हुई, श्रेष्ठी ! मैं भी सनातन 
बैदिक धर्म का अनुयायी हूँ । वेदविरोधी और नास्तिक बौद्ध धर्म के प्रति 
मेरे हृदय में ज़रा भी श्रद्धा नहीं है। यह देखकर मुझे भी दु:ख होता है कि 
धर्मविजय की आड़ में बौद्ध धर्म के प्रचार के लिए राजकोष के धन को 
पानी की तरह बहाया जा रहा है। पर क्‍या नवविहार में कोई भी ऐसे 
स्थविर या भिक्षु नहीं है जिन्हें भारत से प्रेम हो और जो आर्यभूमि के हित 
को दृष्टि में रखकर यवनों की गतिविधि से हमें अवगत करते रहें ?' 

मुझे आशा तो नहीं है, सेनापति ! पर मैं प्रयत्त कर देखूँगा | कुमारी 


सुभगा पर मुझे पूर्ण विश्वास है। वह भगवती दुर्गा की उपासिका है । वेद- 


शास्त्रों और सनातन आरे मर्यादाओं केप्रति उसे असीम श्रद्धा है । वह आपके 


कार्य में अवश्य सहायता प्रदान करेगी। पर क्या मैं आपसे एक प्रश्‍न पूछ 
सकता हूँ ?' 

'निस्संकोच होकर पूछिए ।' 

आप तो आचार्य वीरभद्र के साथ आए हैं । आपसे यह आशा की जाती 
है कि आप आचार्य की सहायता करें । वीरभद्र को किस प्रयो जन से वाल्हीक 
देश में भेजा गया है, यह आप जानते ही हैं । इस दशा में मेरे हृदय मे एक 
शंका उत्पन्न होती है, सेनापति !' 

'निस्संकोच होकर कहो, श्रेष्ठी पर्णदत्त ! सैनिक कभी किसी को धोखा 
नहीं दिया करते ।' 

'कहीं आप मेरा भेद तो नहीं ले रहे हैं ?नवविहार के सव स्थविर और 
भिक्षु मुझसे द्वेप रखते हैं। कहीं उन्होंने आचार्य वीरभद्र से मेरे विरुद्ध कुछ 
कह तो नहीं दिया है, और आप आचार्ये के प्रतिनिधि रूप से मेरे मन की 
वात जानने का प्रयत्न तो नहीं कर रहे हैं ?” 

“यह विचार मन में न लाइए, श्रेष्ठी ! मैं ब्राह्मण कुल में उत्पन्न हुआ 
हूँ, और आचार्य पतञ्जलि का शिष्य हूँ । गोनर्द आश्रम का नाम आपने सुना 
ही होगा। वहाँ आज भी सनातन आर्य मर्यादा का पालन किया जाता है, 
और मानव, वाहँस्पत्य तथा औशनस सम्प्रदायों की दण्डनीति का अध्ययन- 
अध्यापन वहाँ आज भी बन्द नहीं हुआ है। आचार्य विष्णुगुप्त चाणक्य ने 
जिन आदर्शो को सम्मुख रखकर सम्पूर्ण आर्यभूमि को एक शासनसूत् में 
संगठित किया था, पतञ्जलि के इस आश्रम में वे आज भी मान्य हैं । गोनद 
आश्रम में एक अन्तेवासी के रूप में निवास कर मैंने उस्त राजनीति की 
शिक्षा प्राप्त को है, जिसका प्रतिपादन वाचस्पति, पाराशर और चाणक्य 
जैसे आचार्यो ने किया था। कलिंग की विजय करते हुए थोड़ा-सा रक्तपात 
देखकर जो क्लैव्य अशोक के हृदय में उत्पन्न हुआ, वह क्षत्रियों के अनुरूप 
नहीं था । अशोक को तो एक भिक्षु होना चाहिए था। यह भारत का दुर्भाग्य 


. था, जो उस जैसा क्लीव मगध के राजसिहासन पर आरूढ़ हुआ | दुःख की 


वात यह है क्रि कुणाल और दशरथ ने भी उसी की नीति का अनुसरण किया। 
मुझ पर विश्वास रखो, श्रेष्ठी पर्णदत्त ! मैं चाहता हूँ, कि भारत की क्षत्र: 
शक्ति का पुनरुद्धार हो और अशोक की नीति के कारण भारत के शासन- 
तन्त्र में जो क्लैव्य आ गया है उसे दुर किया जाए ।' 

मैं अब पूर्णतया आश्वस्त हूँ, सेनापति ! मेरे पास जो भी धन-सम्पत्ति 


’ 


२६ : सेनानी पुष्यमित्र 


है, सब आपके महान्‌ कार्य के लिए समित है। मैं तत मन धन से आपकी 
सहायता के लिए उद्यत हूँ ।' 
'तो चलिए, कुमारी सुभगा से भेंट की जाए। 


सुभगा की नृत्यशाला 


नवराजगृह के प्रधान पथ-चत्वर पर एक ऊँची अट्टालिका में कुमारी 
सुभगा को नृत्यशाला स्थित थी, जो संगीत, नृत्य और विलासमय वातावरण 
के लिए सम्पूर्ण वाल्हीक देश में प्रसिद्ध थी । श्रेष्ठी पर्णदत्त के साथ पुष्यमित्र 
ने जब उस नृत्यशाला में प्रवेश किया, तो रात्रि का प्रथम प्रहर व्यतीत हो 
चुका था। सहस्रों पुष्पमालाओं से सजे हुए नृत्यशाला के विशाल भवन में 
सुगर्धित तेलों से परिपूर्ण असंख्य दीपक जल रहे थे। नृत्य और संगीत का 
समा बेधा हुआ था। कौशेय वस्त्रों, मणि-माणिक्यों और पुष्प-अलंकारों से 
सुसज्जित सँकड़ों नर-नारी वहाँ एकत्र थे, जिनमें यवनों की संख्या अधिक 
थी। पेशलरूपा दासियाँ मन्दस्मित के साथ सबका स्वागत करने में तत्पर 
थीं, और सुवर्णपातों में सुवासित सुरा उनके सम्मुख प्रस्तुत कर रही थीं। 
श्रेष्ठी पर्णदत्त के साथ पुष्यमित्र भी नृत्यशाला के एक कोने में जाकर बैठ 
गए । सुभगा तुरन्त उनके पास आई और मन्दहास के साथ बोली-- 
अरे, आज किधर रास्ता भूल गए, श्रेष्ठी ! और आप ? आप तो 
सैनिक प्रतीत होते हैं। भारत के सैनिकों को देखने के लिए तो आँखें तरस 
गई हैं। भारत से जो भी यहाँ आता है, सिर मुंडाए हुए और काषाय वस्त्र 
पहने हुए । अहोभाग्य है मेरा जो आज एक सैनिक के दर्शन हुए हैं। कहिए 
क्या सेवा करूँ ? मेदक प्रस्तुत करूं या मैरेय ?' 
यह मेरे अतिथि हैं, देवि ! आचार्य वीरभद्र के साथ नवविहार के 
महोत्सव में सम्मिलित होने कें लिए आए थे |” पर्णदत्त ने कहा । 
'अरे, उस कुड्डे के साथ ! कैसा नीरस आदमी है ! मुझे तो ऐसे लोगों 
को देखकर डर लगता है । कहीं मुझे भी यह उपदेश न देने लगें कि सिर 
मुंडाकर भिक्षुणी बन जाओ । कहाँ वह खूसट बुड्ढा ओर कहाँ यह सुन्दर 

युवक ! इनका क्या साथ ?' 

'हिन्दूकुश के पार पामीर की पर्वतमालाओं के मार्ग में कोई दस्यु उन्हें 
लूट न ले, इस भय से सेनापति पुष्पमित्र को उनक्के साथ भेजा गया था |! 

“वीरभद्र पर कौन दस्यु हाथ उठाएगा, श्रेष्ठी ! हाँ, वे तो बौद्ध धर्म के 
अनुयायी हैं, अहिसा में विश्वास रखते हैं । क्या अक्रोध, करणा और वात्सल्य 
हारा दस्युओं का दमन नहीं किया जा सकता था, जो अपनी रक्षा के लिए 
उन्होंने सैनिकों को साथ लिया ? अच्छा, छोड़िए इन बातों को। आप दोनों 
आज मेरे अतिथि हैं। कहिए, कौन-सी सुरा प्रस्तुत करूँ, मेदक, प्रसस्त, 
मृद्वीका या मँरेय ? साथ में आप क्या लेंगे, पक्वान्न या माँस ?' 

सुभगा उन्हें एक सुसज्जित कक्ष्या-विभाग में ले गई। इशारा पाते ही 
एक दासी अनेकविध पक्वान्त, माँस और मदिराएँ ले आई । दासी के चले 
जाने पर पर्णंदत्तने प्रश्‍न किया--'यह स्थान पूर्णतया एकान्त तो हे 

आप निश्चिन्त रहें, श्रेष्ठी ! नृत्यशाला के साथ जो यह पानगृह है, 
उसके सब कक्ष्यो-विभाग पूर्णरूप से एकान्त है। इनमें क्या हो रहा है, इसे 
कोई भी देख-सुन नहीं सकता ।' 

तो फिर सुनिए, देवि ! यह जो सेनानायक मेरे साथ हैं, इन्हें साधारण 
सैनिक न समझिए । यह आचार्यं पतञ्जलि के शिष्य हैं, उनके आश्रम में 
निवास कर इन्होंने आन्वीक्षकी, त्रयी और दण्डनीति का सुचारु रूप से 
अध्ययन किया है | शस्त्र ओर शास्त्र दोनों में इतकी समान गति है। चन््र- 
गुप्त मौर्य का पौरोहित्य करते हुए आचार्य विष्णुगुप्त चाणक्य ने जिस 
नीति का प्रतिपादन किया था, उस पर इनका दृढ़ विश्वास है । धर्म-विजय 
के नाम पर शस्त्रशक्ति की जो उपेक्षा इस समय भारत में की जा रही है, 
उससे यह अत्यन्त उद्विग्न हैं ।' 

शस्त्र और शास्त्र दोनों में पारंगत सेनानी पुष्यमित्र भेरा प्रणाम 
स्वीकार करें।' 

'क्या कहा, देवि ! सेनानी ! मैं तो एक साधारण गुल्मपति हूँ । मेरे 
जैसा युवक सेनानी बनने का कभी स्वप्न भी नहीं ले सकता ।' पुष्यमित्र ने 
कहा | 

'में सविष्यवाणी करती हूँ, एफ़ दिन तुम अवश्य ही मौर्य साम्राज्य के 

सेनानी पद पर आरूढ़ होगे, युवक सैनिक ! मैं माँ दुर्गा की उपासिका हँ 
मेदी भविष्यवाणी कभी अन्यथा नहीं हो सकती। पर मैं पूछती हूं, भारत 
को सैन्यशक्ति की आवश्यकता ही क्या है ? हिमाचल से दक्षिण समुद्र पन्त 
सम्पर्ण आर्यभमि में इस समय शान्ति विराज रही है। यवन, पार्थिव 
वाल्हीक, सुग्ध--प्तव भारत के धर्म-साम्राज्य के अन्तर्गत है। सवत्र श्रमणां 
और भिक्षुओं को आदर की दृष्टि से देखा जाता है। 

'ुम तो भगवती दुर्गा की उपासिका हो, सुभगे ! क्या इतना भी नहीं 
समझती कि असुरों का संहार करने के लिए भगवान्‌ को भी शस्त्र-शक्ति 
का आश्रय लेना पड़ता है ? ' पर्णदत्त ने कहा । 

'सब समझती हूँ, श्रेष्ठी ! मैं भी आचार्य विश्वश्रवा के आश्रम में रह 
चुकी हूँ । आपको ज्ञात होगा कि पुष्कलावती नगरी के समीप एक तपोवन 
में आचार्य विश्वश्रवा का आश्रम है। वहाँ एक पुराना दुर्ग है, जिसे गान्धार- 
राज पुष्कसाति ने बनवाया था। जव गान्धार जनपद मौर्यों के अधीन हो 
गया, तो सम्राट्‌ चन्द्रगुप्त ने उसका जीर्णोद्धार किया । मुझे बचपन की याद 
है। सुभाग सेन उन दिनों गान्धार और कपिशा के शासक थे। उस दुगे में 
तब कैसी चहल-पहल रहा करती थी ! वहाँ के स्कन्धावार में लाखों सैनिक 
निवास करते थे। हाथियों, घोड़ों और रथों के कारण जो धल उड़ा करती 
थी, उसके कारण दिन में भी अंधेरा छाया रहता था। पर जब मैं पुष्कला- 
वती से विदा लेकर वाल्हीक नगरी में आई, बह स्क्रन्धावार उजड़ चका 
था। सैतिकों को छुट्टी दे दी गई थी। हाथी, घोड़े और रथ धर्ममहामात्यों 
को सौंप दिए गए थे, ताकि वे धर्म-यात्राओं के लिए उनका उपयोग कर 
सके । 

वाल्हीक आते हुए मागं में मैंने भी उस दुर्ग को देखा था । वहाँ अब 
दिन में भी श्वुगालों का शोर सुनाई देता है। पुष्यमिन्न ने क 

यही दशा सीमान्त के अन्य दुर्गो की भी है । भारतीय व्यापारियों के 
साथ मेरी पण्यशाला में आते रहते हैं। मे उनसे सब समाचार पूछती रहती 
हूं । उद्यानपुरी की समृद्ध नगरी अब उजड़ चकी है । कुभा नदी के साथ-साथ 
जो अनेक दुर्ग सञ्राट्‌ चन्द्रगुप्त ने बनवाए थे, वे सब आज खाली पडे हैं । न 
वहाँ सैनिक हैं, और न अस्त्र-शस्त्र । सर्वत्त श्मशान की सी शान्ति विराज 

रही है।' पर्णदत्त ने कहा । 

'यही तो मेरे उद्वेग का कारण है । भारत का पश्चिमी सीमान्त आज 
पूर्णतया अरक्षित दशा में है। इस स्थिति से लाभ उठाकर यदि यवनराज 
एवृथिदिम आर्य भूमि पर आक्रमण कर दे, तो मौर्य सम्राट्‌ किस प्रकार 
उसकी रक्षा कर सकेंगे ? 

पर इस विषय में मैं क्या कर सकती हूँ? देश की रक्षा करना तो 
राजाओं और सैनिकों का कार्य है। यदि राजा ही अपने कर्तव्यपालन में 
प्रमाद करने लगें, तो प्रजा क्या कर सकती है ?' 

आप बहुत कुछ कर सकती हैं, देवि ! आपकी नृत्यशाला में प्रतिदिन 
सैकड़ों यवन आते हैं, राजपुरुष भी, अमात्य भी और सैनिक भी। आप 
उनकी गतिविधि पर दृष्टि रख सकती हैं । सुरा के प्रभाव से मदमत्त होकर 
जब वे शिथिल हो जाएँ, तो उनके मनोभावों और योजनाओं को पता कर 
सकता जरा भी कठिन नहीं है ।' 

'मैं समझ गई, सेनानी ! औशनस नीति का मुझे भी कुछ-कुछ ज्ञान 
हैं । देश के कल्याण के लिए और (उत्कृष्ट साध्य की प्राप्ति के लिए हीन व 
निकृष्ट साधनों का प्रयोग भी सर्वथा उचित है, यही भगवान्‌ उशना की 
दण्डनीति का सार है। मेरी नृत्यशाला में जो भी दासियाँ, गणिकाएँ और 
नतँकियाँ हैं, सव भारतीय हूँ । सब भगवती दुर्गा की उपासिका हैं । मैं उन्हें 
सब कार्य समझा दूंगी । उन पर आप विशवास कर सकते हैं ।' 

पुष्यमित्र देर तक देवी सुभगा के साथ इसी प्रकार वार्तालाप करते 
रहे । तीन प्रहर रात्रि व्यतीत हो जाने पर जब वह अपने निवास स्थान को . 
वापस आये, तो उनका मन शान्त था। वाल्हीक नगरी सें उन्हें दो ऐसे 
सहायक प्राप्त हो गए थे, जिनके द्वारा वह यवनों की गतिविधि का पता लगा 
सकते थे। पर इससे वास्तविक समस्या का हल नहीं होता था । जब तक 
भारत की सँन्यशक्ति का पुतः संगठन न किया जाए, यवनों से देश की 
रक्षा कर सकना सम्भव नहीं था। पुष्यमित्र सोचते थे--यह कार्य किस 
प्रकार सम्पन्न होगा । मौर्य सञ्राटों के सिर पर तो यह भूत सवार है कि 
धर्म द्वारा सम्पूर्ण विश्व की विजय की जाए। सेना को वे ज़रा भी महत्त्व 
Fe देने । क्या मुझे भी वही मार्ग अपनाना होगा, जिसे कभी चन्द्रगुप्त ने 

अपनाया था । नम्दकुल का विनाश कर उन्होंने स्वयं पाटलिपुत्र हे राज- 
॥| सिहासन को अधिगत कर लिया था। क्या मुझे भी यही करना होगा { 
| कितने ही राजा इस कारण राज्यच्युत हुए, क्योंकि वे कामुक, लोभी या 
| प्रजापीड़क थे। पर ऐसे राजा भी तो हुए हैं, जिन्होंने परमार्थ के चिन्तन में 
अपने राजधर्म की उपेक्षा कर दी और इसी कारण प्रजा उनके विरुद्ध उठ 
खड़ी हुईं। विदेह के राजा जनक ऐसे तत्त्वज्ञानी थे कि उन्हें किसी के प्रति 
भी ममता नहीं रह गई थी। उनका कहना था--'यदि सम्पूर्ण मिथिला 
नगरी जलकर भस्म हो जाए, तो इससे मेरा क्या बनता-बिगड़ता है ।' जनक 
संन्यासी नहीं थे, राजा थे। अपनी राजधानी के प्रति उनकी यह्‌ वृत्ति 
कसी हास्यास्पद व हीन थी । इसी कारण उन्हें अपने राजसिहासन से हाथ 
धोना पड़ा । सम्राट्‌ दशरथ इन्द्रियजयी हैं, उनका व्यक्तिगत जीवन पवित्र 
है। पर अशोक के मार्ग का अनुसरण कर वह अपने राजकीय कर्तव्यों की 
उपेक्षा कर रहे हैं । आचार्य चाणक्य ने ठीक कहा था--'यदि राजा उत्थान- 
शील हो, तो प्रजा भी उत्थानशील हो जाती है। यदि राजा प्रमादी हो, 
तो प्रजा भी प्रमाद करने लगती है। मौय सम्राट्‌ अब उत्थानशील नहीं रहे 
हैं, धर्म-विजय की धुन में वे राजधर्म से विमुख हो गए हैं। क्या मैं उन्हें 
सन्मागं पर ला सकूगा ? पर मैं तो एक साधारण सैनिक हूँ । चन्द्रगुप्त तभी 
सफल हो सका, जब चाणक्य जैसे नीतिज्ञ ने उसका पथप्रदर्शन किया । 
कया आचार्य पतञ्जलि मुझे मागं दिखाना स्वीकार करेगे ? वह्‌ मेरे गुरु हैं, 
अपने शिष्यों पर उनकी सदा कृपा रही है। उचित यह होगा कि मैं भारत 
लौट जाऊं, और आचार्य से भेंट करूँ। वाल्हीक देश में मेरा कार्य समाप्त 
हो गया है देवी सुभगा और श्रेष्ठी पर्णदत्त यहाँ यवनों की गतिविधि पर 
*$ दृष्टि रखेंगे और उनकी योजनाओं से मुझे सूचित करते रहेंगे। 

सम्राट्‌ सम्प्रति का धर्म-विजय के लिए उद्योग 


पुष्यमित्र ने भारत वापस लौट आने का निश्चय कर लिया था । पर 


वह मौर्य शासनतन्त्र की सैनिक सेवा में थे। मगध की सेना के संगठन में - 

चाहे कितनी ही शिथिलता क्यों न आ चुकी हो, पर अभी उसमें अनुशासन 
का संथा अभाव नहीं हुआ था । मौर्य साम्राज्य के पश्चिमी चक्र के शासक 
इस समय वृषसेन थे और वहाँ की सेना :के सेनापति थे सिंहनाद । सिंहनाद 
की अनुमति प्राप्त किये विना पुष्यमित्र के लिए वाल्हीक नगरी से वापस 
आ सकना सम्भव नहीं था । पुष्यमित्र इसके लिए यत्न कर ही रहे थे, कि 
उन्हें कुछ ऐसे समाचार मिले जिन्हें सुनकर वह स्तब्ध रह गए । कुरुदेश के 
व्यापारियों का एक सार्थ वाल्हीक नगरी आया था, जिसके सार्थवाह श्रेष्ठी 
पुष्पदन्त थे। उनसे यह समाचार मिला कि सम्राट्‌ दशरथ की मृत्यु हो गई 
है, और उनके छोटे भाई सम्प्रति पाटलिपुत्र के राजसिहासन पर आरूढ़ हो 
गए हैं । सम्प्रति राज्यकार्य में दक्ष थे और चिरकाल से मौर्य शासनवन्त्र 
का संचालन कर रहे थे। कुणाल के शासनकाल में भी वही साम्राज्य के 
कर्णधार रहे थे और दशरथ के समय में भी। अशोक की प्रेयसी तिष्य- 
रक्षिता के षड्यन्त्र के कारण राजा अशोक,{की दन्तमुद्रा से अंकित राज- 
शासन के अनुसार कुणाल की आँखें निकाल ली गई थीं और वह स्वयं 
शासन करने में समर्थ नहीं रहे थे। दशरथ का शरीर निर्बल था । वह अपना 
सब समय प्रायः अहतों, स्थविरों और श्रमणों के सत्संग में ही व्यतीत किया 
करते थे । अपने कनिष्ठ भ्राता सम्प्रति के हाथों में राज्यकार्यं सौंपकर वह 
परलोक को चिन्ता में मग्न रहते थे इसी कारण दशरथ की मृत्यु और 
सम्प्रति के सम्राट्‌ पद प्राप्त कर लेने पर मौर्य साम्राज्य के शासन में कोई 
विशेष परिवर्तेन नहीं हुआ था | 

पर जिस समाचार को सुनकर पुष्यमित्र स्तब्ध रह गये थे, वह दूसरा 
ही था। श्रेष्ठी पुष्पदन्त ने यह सूचना दी थी कि सम्प्रति ने राजपुरुषों 
और सैनिकों को भी धर्मप्रचार में लग जाने का आदेश दिया है । वह्‌ चाहते 
हैं, कि मौय साम्राज्य के सैनिक भी अब अस्तर-शस्त्रों का परित्याग कर 
प्रत्यन्त देशों में धर्मबिजय के लिए व्यापृत हो जाएँ । पुष्यमित्र को विश्वास 
नहीं होता था कि सम्प्रति जैसा अनुभवी और दक्ष राजा भी ऐसा आदेश 
प्रचारित कर सकता है। वह समझते थे कि यह समाचार सत्य नहीं है। 
पर यह उनकी भूल थी | दो अश्वारोही धर्ममहामात्य वीरभद्र की सेवा में 
उपस्थित हुए । सम्प्रति की दन्तमुद्रा में अंकित एक पत्र उन्होने प्रस्तुत किया, 


FS 


i 


३२ : सेनानी पुष्यमित्र 


जिसे वीरभद्र ने बड़े सम्मान के साथ ग्रहण किया । पत्र इस प्रकार था--- 
“देवताओं के प्रिय प्रियदर्शी ने अपने राज्याभिषेक के प्रथम वर्ष में यह 
राजशासन प्रचारित किया है। चालीस वर्ष हुए, जव मेरे पितामह राजा 
अशोक ने धर्म-विजय के लिए प्रक्रम प्रारम्भ किया था । इस प्रक्रम में सर्वत्र 
धर्ममहामात्य नियुक्त किये गए, धर्मयात्राएँ आयोजित की गई, मनुष्यों 
और पशुओं की चिकित्सा के लिए चिकित्सालय खुलवाये गए, मार्गों पर 
प्याऊ बिठाये गए, मार्यो के साथ-साथ छायादार वृक्ष लगवाये गए और 
अन्य अनेक उपायों द्वारा मनुष्यों के सुख एवं हित का सम्पादन किया गया । 
इसी प्रक्रम का यह परिणाम है कि न केवल मौर्यों के विजित में अपितु 
प्रत्यन्तवर्ती प्रदेशों में और उनसे परे जो राज्य हैं उन सबके निवासी देवानां- 
प्रिय के धर्मानुशासन का अनुसरण कर रहे हैं। पर देवताओं के प्रिय प्रिय- 
दर्शी राजा सम्प्रति को इससे संतोष नहीं है। मौर्यो के प्रत्यन्त में अब भी 
अनेक ऐसे प्रदेश हैं, जिनमें साधु, मुनि और स्थविर सुखपूर्वृंक विचरण नहीं 
कर पाते । इनके निवासी यह नहीं जानते कि कौन-से वस्त्र, भोजन और 
पात्र साधुओं के योग्य हैं । इससे साधुओं को धर्मप्रचार के कार्य में कठिनाई 
होती है । देवताओं के प्रिय प्रियदर्शी राजा की यह इच्छा है कि इन प्रदेशों 
को साधुओं के लिए 'सुविहार' बनाया जाए। यह्‌ कार्यं राजपुरुष और 
सैनिक ही सुचारु रूप से सम्पादित कर सकते हैं । अतः देवानांप्रिय प्रियदर्शी 
राजा सम्प्रति का यह आदेश है कि राजपुरुष और सैनिक अब अस्त-शस्त्रों 
का परित्याग कर प्रत्यन्त प्रदेशों में जाएँ और बहाँ के निवासियों को ऐसी 
शिक्षा दें जिससे कि वे साधुओं के योग्य भोजन, वस्त्र और पात्र आदि का 
उपयोग सीख जाएँ। देवानांप्रिय प्रियदर्षी राजा यह चाहते हैं कि सब 
रत्यन्त प्रदेश साधुओं के सुविहार व सुखपूर्वक विचरण के योग्य हो जाएं, 
ताकि देवानांप्रिय का धर्मानुशासन वहाँ सुचारु रूप से हो सके । मौर्यों के 
अत्यन्त में जो यवन राज्य हैं, उनके सैनिक भी अब सैनिक जीवन का परि- 
त्याग कर साधु वेश को अपना लें ।” 
Me न ह उन्ह बार-बार ;अपने मस्तक से लगाया और 
९ इस राजशासन को पढ़ लो और अपने 

सैनिकों को भी सुना दो । यह सम्राट्‌ का आदेश है। इसका पालन होना 
ही चाहिए । सम्राट्‌ सम्प्रति महान्‌ हैं । मुझे उनसे यही आशा थी। भगवान्‌ 
तथागत ने जिस अष्टाङ्गिक आर्य धर्म का प्रतिपादन किया था, उसके 
उत्कर्ष का मार्ग अब प्रशस्त हो जाएगा। सुनो, पुष्यमित्र ! जो अस्तर- 
शस्त्र तुम्हारे पास हों, उन सबको नवविहार के मुढ़गुह में जमा करा दो। 
वहाँ से तुम्हें साधुओं के योग्य वस्त्र और पात्र प्राप्त हो जाएंगे । धर्म-विजय 
के महान्‌ कार्य में तुम्हारे जैसे युवकों का सहयोग बहुत उपयोगी सिद्ध 
होगा । मौर्य साम्राज्य के लिए अब सैनिकों की आवश्यकता भी क्या है? 
न उसे बाह्य शत्रु का भय है और न आभ्यन्तर शत्रुओं का। साम्राज्य में 
सर्वत्र शान्ति विराज रही है। तुम जाओ, सम्राट्‌ के आदेश का पालन 
करो । अपने सैनिकों को भी यह आदेश सुना दो । भगवान्‌ तथागत तुम्हारा 
कल्याण करें ।' 

पुष्यमित्र ने सिर झुकाकर वीरभद्र को प्रणाम किया और अपने 
शिविर को वापस आ गए । 

पुष्पमित्र और उनके सैनिक शैव धर्म के अनुयायी थे। क्षात्र ध्म में 
उनकी अगाध आस्था थी । सैनिक ब्रत का परित्याग कर साधु-जीवन को 
अपना लेने की बात उनकी समझ में नहीं आती थी । अगले दिन वे वीरभद्र 
की सेवा में उपस्थित हुए । पुष्यमित्र ने आचार्य से प्रश्‍न किया---हमें क्या 
कार्यं करना होगा, आचार्य !' 

तुम्हें प्रत्यन्त देशों के निवासियों को सद्धर्म की .शिक्षा देनी होगी । 
पर क्या तुम सद्धर्मं के मन्तव्यों से भली भाँति परिचित हो ?' 

आचार्य पतञ्जलि के गोनद आश्रम में रहकर मैंने शास्त्रों का अनु- 
शीलत किया है।' 

'पर ब्राह्मणों के जो शास्त्र हैं, वे सत्य नहीं हैं। भगवान्‌ तथागत ने 
जिस अष्टाङ्गिक आये धर्म का उपदेश किया था, वह त्रिपिटक में संकलित 
है। त्रिपिटक ही सत्य शास्त्र है । क्या तुमने उनका अध्ययन किया है ?' 

“नहीं, आचाय ! ' 

'तो तुम्हें सबसे पूर्वे सत्य शास्त्रों का अध्ययन करना होगा । नवविहार 
के स्थविर तुम्हारे लिए इसकी व्यवस्था कर देंगे। कुछ ही समय में तुम्हें 

सद्धमं का ज्ञान हो जाएगा। तब तुम सम्राट्‌ के आदेश का पालन करने के 
योग्य हो सकोगे।' 

र ह हमें आचायं पतञ्जलि ने यह शिक्षा दी है किं सब धर्मों और 
सम्प्रदायों के मूल तत्त्व एक ही हैं। कौन-सा ऐसा सम्प्रदाय है जो सत्य, 
अहिसा, ब्रह्मचर्य, दया, संयम और सदाचार का उपदेश नहीं देता ? पूजा 
की विधि, कर्मकाण्ड और अनुष्ठान में भेद होते हुए भी सव सम्प्रदाय 
तात्त्विक रूप से उन्हीं तथ्यों का प्रतिपादन करते हैं जो सवको समान रूप 
से मान्य हैं। हमें इन्हीं तथ्यों का प्रचार करना होगा न ?! 

“नहीं, पुष्यमित्र ! नहीं । जिस प्रकार आत्मा को शरीर की आवश्यकता 
होती है, वैसे ही धर्म के लिए पुजा, कर्मकाण्ड आदि की विशिष्ट विधि भी 
अपेक्षित है । सब सम्प्रदायों के मूल तत्त्व चाहे एक ही क्यों न हों, पर उनके 
वाह्य रूप और कलेवर में जो अन्तर है, क्या उसकी उपेक्षा की जा सकती 
है ? यदि शरीर निर्वल हो, रोगग्रस्त हो, तो क्या आत्मा के लिए अपने 
सामर्थ्यं को प्रगट कर सकता सम्भव होगा ? तुमने जिन शास्त्रों को पढ़ा है, 
वे सत्य नहीं हैं। उनका आश्रय लेकर धर्म कभी अपने उदात्त रूप को 
प्रदर्शित नहीं कर सकता ।' 

'पर प्रियदर्शी राजा अशोक तो सव धर्मो और सम्प्रदायो का आदर 
करते थे, आचार्य ! ब्राह्मणों और श्रमणों को वह समान रूप से पूजनीय 
मानते थे ।' 

“धर्म के तत्त्व अत्यन्त सूक्ष्म हैं, वत्स ! तुम उन्हें नहीं समझ सकते । 
ब्राह्मण लोग यज्ञकुण्ड में अग्नि का आधान कर देवताओं का आवाहन किया 

करते हैं। पर देवता इन चर्मचक्षुओं से दिखाई नहीं देते | आवाहन से न वे 
आते हैं और न पूजा को ग्रहण करते हैं हम बौड़ों ने भगवान्‌ तथागत की 


प्रतिमाओं का निर्माण कर उन्हें चैत्यों में प्रतिष्ठापित किया है । इन प्रति- 
माओं का सव कोई दर्शन कर सकते हैं, 


शिक्षा देते हुए जनता के सम्मुख कोई 
होगा। यह आदर्श शाक्य मुनि बुद्ध के 

अतिरिक्त और कौन हो सकता है? तुम भी बुद्ध , धमं और संघ की 
शरण में आ जाओ, पुष्यमित्र ! त्रिरत्न की पूजा कर साधुवेश को ग्रहण 
करो और सञ्राट्‌ के आदेश के अनुसार प्रत्यन्त प्रदेशों में धर्म प्रचार के 
लिए व्यापृत हो जाओ।' 

पतञ्जलि के शिष्य पुष्यमित्र की सत्य सनातन वैदिक धर्म में अगाध 
श्रद्धा थी । वीरभद्र की बात उनकी समझ में नहीं आई। उन्होंने निर्णय 
किया कि राजकीय सेवा का परित्याग कर भारत वापस लौट जाएं । अन्य 
सैनिकों ने भी उनका अनुसरण किया । श्रेष्ठी पर्णदत्त और कुमारी सुभगा 
से एक वार फिर भेंट कर उन्होंने वाल्हीक देश से विदा ली। इस समय 
उन्हें केवल यही धुन थी कि स्वदेश लौटकर सम्प्रति की नीति का प्रतिरोध 
करें, सैन्य बल को क्षीण न होने दें और प्राचीन आर्ये मर्यादा को अक्षुण्ण 
रखने के लिए अपनी सब शक्ति लगा दें--उस आर्य मर्यादा को जिसका 
आधार चातुवंण्यं है, जो यह प्रतिपादित करती है कि समाज के लिए क्षात्र- 
शक्ति का भी उतना ही महत्त्व है जितना कि ब्रह्मशक्ति का । इसमें सन्देह 
नहीं कि समाज के कल्याण और हित के लिए साधुओं, मुनियों और स्थविरो 
का भी उपयोग है। पर यदि सव कोई संन्यास या भिक्षुव्रत ग्रहण कर लें, 
तो यह संसार-चक्र कैसे चल सकेगा ? समाज को कृषक भी चाहिएँ, वैदेहक 
भी, कर्मकर भी, सैनिक भी और साधु संन्यासी भी । यदि सब कोई अपने- 
अपने स्वधर्म का पालन करने में तत्पर रहें, तभी समाज का कल्याण सम्भव 
है। समाज के सभी अंग पुष्ट होने चाहिएँ। वर्णाश्रम व्यवस्था का यही 
मूल तत्त्व है। अशोक और उसके उत्तराधिकारियों की धर्म-विजय की 
नीति के कारण समाज का संतुलन बिगड़ गया है। स्थविरों, अहँतों और 
मुनियों को आवश्यकता से अधिक महत्त्व प्राप्त हो गया है । जिन किशोरवय 
बालकों को अपने शरीर और मन को प्रशिक्षित करने में तत्पर रहना 
चाहिए और पुष्ट शरीर के जिन युवकों को कृषि तथा शिल्प में अपने समय 
का उपयोग करना चाहिए, वे आज भि्षुब्रत ग्रहण कर संघारामों में निष्क्रिय 
जीवन बिता रहे हैं । पर अब सम्प्रति ने जिस मार्ग को अपनाया है, वह तो 
और भी अधिक भयावह है । कया राजपुरुषों और सैनिकों को भी साधुओं 
का वेश धर धर्मप्रचार में व्यापृत कर देना मौययोँ के सुविशाल साम्राज्य की 

सुरक्षा की दृष्टि से किसी भी प्रकार उचित है। 
हिन्दूकुश पर्वतमाला को पार कर पुष्यमित्र और उसके साथी कपिश 
| देश में आए, और वहाँ से गान्धार जनपद की राजधानी पुष्कलावती नगरी 

# | में । यहाँ उन्हें समाचार मिला कि पार्थिव देश में धर्म-विजय के लिए धर्स- 

6 महामात्य के पद पर कालक मुनि की नियुक्ति हुई है, और बह आजकल 

पुष्कलावती में ही विश्राम कर रहे हैं । उनके साथ बहुत से मुनि भी हैं, और 

वे सब शीघ्र ही पार्थिव देश के लिए प्रस्थान करने वाले हैं। पुष्कलावती 
| 9 का भ्रमण करते हुए पुष्यमित्र उस उद्यान में जा पहुँचे, जहाँ कालक मुनि 
का शिविर था। सैकड़ों हाथी, घोड़े और रथ वहाँ विद्यमान थे। कौशेय 
वस्त्र से बने हुए पटमण्डपों के कारण उस उद्यान ने एक भव्य नगरी का 
रूप प्राप्त किया हुआ था । पुष्यमित्र ने सोचा, आचार्य कालकमुनि के भी 
दर्शन करने चाहिएँ । वह्‌ उद्यान में चले गए । सहस्नों मुनि, भिक्षु, तापस, 
अपङ्ग, दीन और भिखमंगे वहाँ एकत्र थे और भोजन पाने की प्रतीक्षा 
कर रहे थे। पक्वान्न की सुगन्धि से सम्पूर्ण वायुमण्डल व्याप्त था । लोग 
भोजन पाते और सञ्राट्‌ सम्प्रति तथा कालकमुनि की जय जयकार करते । 
पुष्यमित्र कालकमुनि की सेवा में उपस्थित हुए और प्रणाम निवेदन 
कर एक ओर बैठ गए। उनके सैनिक वेश को देखकर कालक मुनि को 
आश्चर्य हुआ । उन्होने प्रश्न किया--'तुम कौन हो, वत्स ! क्या इस प्रदेश 
में नए आए हो ?? 
मेरा नाम पुष्यमित्र है, आचार्य ! वाल्हीक देश से आ रहा हूँ। आज 
ही पुष्कलावती पहुँचा हूँ। विदिशा का निवासी हूँ, और वहीं वापस जा 
रहा हूँ ।? 

„ _ अच्छा, तुम वाल्हीक देश से आ रहे हो वीरभद्र को तो तुम जानते 
ही होगे । धर्म-विजय के लिए वह क्या प्रयतन कर रहा है ? सुना है, वाल्हीक 
देश के यवनों की बौद्धधर्म में आस्था है ।' 

यह सत्य है, आचार्य |” 

'पर क्या वीरभद्र को यह ज्ञात नहीं है कि सम्राट्‌ सम्प्रति ने भगवान 
जिन महावीर के धर्म की दीक्षा ग्रहण कर ली है? 

में इस विषय में कुछ नहीं जानता , आचार्य [? 

'अच्छा, यह्‌ बताओ कि तुमने अव तक भी सैनिक वस्त्रों का परित्याग 
क्यों नहीं किया है ? क्या तुम्हे सम्राट्‌ का राजशासन ज्ञात नहीं है ? 

'मुझे ज्ञात है, आचार्य !' 

“फिर तुमने मुनिब्रत ग्रहण क्यों नहीं किया ? मेरे साथ तुम जो ये 
सैकड़ों मुनि और भिक्षु देख रहे हो, पहले ये सब भी सैनिक ही थे। पर सञ्राट्‌ 
के आदेश का पालन कर अव इन्होंने मुनिब्रत स्वीकार कर लिया है। ये अब 
साधु बनकर पार्थिव देश में जा रहे हैं, ताकि उस अनार्य देश को साधुओं, 
मुनियों और अर्हतों के लिए सुविहार एवं विचरण-योग्य बना सके | 

'मैं अब राजकीय सेवा में नहीं हूँ, आचार्य ! सैनिक वेश को धारण 
करना तो राजशासन के विरुद्ध नहीं है। इसी कारण मैंने इस वेश का अब 
तक परित्याग नहीं किया है।' 

'सञ्राट्‌ के आदेश का पालन करने में तुम्हें क्या विप्रतिपत्ति है ? तुम 
सैनिक होकर रहना चाहते हो। पर अपनी सँन्य शक्ति का प्रयोग तुम 
किसके विरुद्ध करोगे ? क्षातरधर्म की उपयोगिता को मैं भी स्वीकार करता 
हूँ । दस्युओं औरं आक्रान्ताओं के विरुद्ध उसका उपयोग करना धर्मानुकूल 
है। पर भगवान्‌ महावीर की अनुकम्पा और सम्प्रति के प्रताप के कारण 
आज मोय॑ साम्राज्य अपने चरम उत्कर्ष पर है। देश में सर्वत्र शान्ति है, 
प्रत्यन्त राज्य हमारे धर्मानुशासन का पालन करने में तत्पर हैं। इस दशा में 
अस्त-शस्त्र धारण कर सैनिक के रूप में रहते हुए तुम कौन-सा उपयोगी 
कार्य करने की आशा रखते हो । प्रत्यन्त प्रदेशों और उनके परे के राज्यों में 
जाकर तुम वहाँ के निवासियों को सदाचरण की शिक्षा दे सकते हो । राजा 
अशोक ने जिस महान्‌ कार्य का प्रारम्भ किया था, वह अभी पूर्ण नहीं हुआ 
है। हमारे साधु और मुनि जब इन प्रदेशों में जाते हैं, तो उन्हें वहाँ कठिनाई 
अनुभव होती है । आंध्र, द्रविड़, कुडुकक आदि सुदूर दक्षिण के जो प्रत्यन्त 
देश हैं, और हिन्दूकुश पर्वतमाला के पश्चिम के जो यवन राज्य हैं, वे अब 
तक भी 'घोर' और पप्रत्यपायबहुल' हैं । उनके निवासियों का जीवन आर्यः 
मर्यादा के अनुकूल नहीं है। इसी कारण साधुओं के लिए वहाँ अपने ब्रतों के 
अनुरूप भोजन, वस्त्र आदि प्राप्त कर सकना सुगम नहीं होता । धर्म-विजय 
की नीति तभी सफल हो सकती है, जब कि ये सब प्रदेश 'साधुसंचार' के 

योग्य हो जाएँ। क्या यह कार्य महत्त्वपूर्ण नहीं है? तुम जैसे साहसी युवक 
ही इसे सम्पन्न कर सकते हैं । रणक्षेत्र में जाकर शत्रु से युद्ध करते हुए मृत्यु 
को प्राप्त कर लेना ही वीरता नहीं है, पुष्यमित्र ! घोर संकटाकुल प्रदेशों में 
जाकर वहाँ के क्रूर और दुस्साहसी लोगों में कार्य करना भी वीरता की 
बात है ।' । 

यह सत्य है, आचार्य ! पर दस्युओं को वश में लाने के लिए शस्त्र- 
शक्ति की आवश्यकता को आप स्वीकार करेंगे। जब आप कपिश देश के 
पश्चिम की पर्वतमाला को पार कर पार्थिव देश में प्रवेश करेगे, तब आपको 
सैनिकों की उपयोगिता का बोध होगा । वहाँ दस्युओं के दल न मुनियों का 
विचार करते हैं और न स्थविरों का । आपके साथ जो यह अपार सम्पत्ति 
है, उसे लूट लेने और मुनियों की हत्या कर देने में वे ज़रा भी संकोच नहीं 
करेंगे ।' 

'यह तुम्हारी भूल है, वत्स ! दस्यु लोग जो सार्थो और यात्रियों को 
लूटते हैं, उसका कारण उनकी निर्धनता ही तो है। उन्हें धन ही तो चाहिए । 
हमारे पास अपार धन-सम्पत्ति है। पर यह धन हमारे अपने सुख-भोग के 
लिए नहीं है। क्या तुम नहीं देखते कि हमारी इस भुक्तिशाला में जो चाहे 
भोजन पा सकता है। जिसे वस्त्र की आवश्यकता हो, वह यहाँ बस्त्र 
प्राप्त कर सकता है। हम जहाँ भी जाएंगे, इसी प्रकार की भूक्तिशालाएँ 
स्थापित कर देगे। फिर दस्यु हम पर क्यों आक्रमण करेंगे ? हम उनका 
स्वागत करेंगे, भोजन से, वस्त्र से, धन से । हमारे द्वार मनुष्यमात्र के लिए 
खुले हैं, हमें दस्युओं से कोई भय नहीं है ।' 

'पर दस्थुवृत्ति का कारण केवल निर्धनता ही तो नहीं होती, आचार्य ! 
कुछ लोग स्वभाव से ही दुष्ट, लोभी और कामुक होते हैं। उनका दमन 
करने के लिए शस्त्र-शक्ति का प्रयोग करना ही पड़ता है ।' 

तुम समझते नहीं हो, पुष्यमित्र ! मनुष्यों का हृदय-परिवर्तत करके 
ही सच्चा सुधार सम्भव है। जिन्हें तुम लम्पट, दस्यु और दुष्ट कहते हो, वे 

भी मनुष्य हैं । हमारा प्रयत्न यह है कि उनके सद्‌गुणों MA 
न रगुणो का विक्रा किया 
जाए। परिस्थितियों के कारण उनकी जो नीच प्रवृत्तियाँ उभर आई हैं, 
उनका दमन कर उनमें मानवोचित गुणों को विकसित किया जाए । अच्छा, 

अव तुम जाओ। जो कुछ मैंने कहा है, उस पर गम्भीरता से विचार करो । 
जिन महावीर तुम्हारा कल्याण करें !' 

पुष्यमित्र ने सिर झुकाकर कालक मुनि को प्रणाम किया और चुपचाप 
वहाँ से चल पड़े । लौटते हुए वह उस मागं से गए जिसके समीप पुष्कलावती 
का प्राचीन दुर्ग स्थित था। दुर्ग की विशाल प्राचीर अब भी विद्यमान थी, 
पर कितने ही स्थानों पर उसकी शिलाएँ उखड़ गई थीं और वहाँ पौधे, घास 
और झाड़ियाँ उग आई थीं। दुर्ग की परिखा अब भी सुरक्षित थी, पर 
उसमें जल की एक बूँद भी नहीं थी और सर्वत्र मिट्टी भर गई थी। प्राचीर्‌ | 
पर बने हुए उच्छत ध्वज (बुर्ज) अब भी धूप में चमक रहे थे, पर उनमें एक 
भी प्रहरी दिखाई नहीं देता था । दुगं के महाद्वार खुले पड़े थे और गडरिए 
वहाँ भेड-वकरियाँ चरा रहे थे। सम्पूर्ण दुर्ग झाड़-झंखाड़ से परिपूर्ण | 
सर्वत्र शमशान की सी शान्ति छाई हुई थी। पुष्यमित्र देर तक खड़े हुए 
पुष्कलावती के इस प्राचीन दुगे को देखते रहे । उनकी आँखों से आँसू टपकने 
लगे । वह चुपचाप उस पान्थशाला को लौट आए, जहाँ उनके साथी 
उत्मुकतापूर्वंक उनकी प्रतीक्षा कर रहे थे। 


जेतवन विहार में गूढ़ मन्त्रणा 


कौशल जनपद की राजधानी श्रावस्ती अपने धन-वैभव के लिए भारत 
भर में प्रसिद्ध थी। पाटलिपुत्र से उत्तरापथ और कपिश-गार्‍धार जानेवाला 
राजमार्ग इसी नगरी से होकर जाता था। अनाथपिण्डक जैसे धनकुबेर 
श्रावस्ती के ही निवासी थे। इस नगरी के समीप जेतवन नाम का एक 
रमणीक उद्यान था। धर्मचक्र का प्रवर्तत करते हुए भगवान्‌ बुद्ध जब श्रावस्ती 
| आए थे, तो उन्होंने जेतवन में ही विश्राम किया था। कोटि-कोटि सुवर्ण- 
| मुद्राएँ प्रदान कर श्रेष्ठी अनाथपिण्डक ने इस उद्यान को कुमार जेत से क्रय 
कर लिया था और वहाँ तथागत के निवास की व्यवस्था -की थी । बुद्ध के 
आगमन की स्मृति में अनाथपिण्डक ने जेतवन में एक विशाल विहार का. 
निर्माण कराया था, तीन-चार सदी बीत जाने पर अब तक भी जो पूर्णतया 


| 

सुरक्षित दशा में था। हजारों भिक्षु स्थविर और अर्हत वहाँ निवास करते 
थे । बौद्धों के लिए वह एक महत्त्वपूर्ण तीर्थस्थान था। प्रात वर्ष वहां एक 
मेला लगा करता था, जिसमें लाखों तीर्थयात्री सम्मिलित होते थे । 

जेतवन विहार के एक आभ्यन्तर कक्ष में कतिपय स्थविर किसी महत्त्व- 
पर्ण समस्या पर विचार-विमर्श करने में तत्पर थे । उनको मुखमुद्रा अत्यन्त 
गम्भीर थी । जेतवन के संघ-स्थविर मञ्झिम ने अन्य स्थविरों को सम्बोधन 
करके कहा- 

“सुना है, सम्प्रति ने आचार्य सुहस्ति से जैन धर्म की दीक्षा ग्रहण कर 
ली है | क्या यह सत्य है ?' 

“हां, सत्य है, स्थविर ! उज्जैन से एक सार्थ श्रावस्ती आया हुआ है। 
उसका सार्थवाह श्रेष्ठी धनदास सद्धर्म का अनुयायी है। वह समाचार 
लाया है कि सम्प्रति न केवल जैन धर्म में दीक्षित हो गए हैं, अपितु शीघ्र 
ही मुनिब्रत भी ग्रहण करने वाले हैं । स्थविर कस्सप ने उत्तर दिया । 

'क्या धनदास अभी श्रावस्ती में ही है ?' 

वह इस समय जेतवन में ही है, स्थविर ! यदि आज्ञा हो, तो उसे 
तुरन्त आचार्य की सेवा में उपस्थित किया जा सकता है।' 

मज्झिम का आदेश पाकर श्रेष्ठी धनदास को स्थविरों के समक्ष प्रस्तुत 
किया गया | साष्टांग प्रणाम कर वह हाथ जोड़कर खड़ा हो गया और 
विनीत भाव से बोला-- 

मेरा अहोभाग्य है जो आज मुझे जेतवन विहार के महामान्य स्थविरों 
के दर्शन का अवसर प्राप्त हुआ है। मैं एक तुच्छ सार्थवाह हूँ | मेरे लिए 
स्थविरों की क्या आज्ञा है ?' 

तुम सुहस्ति को जानते हो, सार्थवाह !” 

हाँ, स्थविर ! मैं उन्हें भलीभांति जानता हूँ । वह उज्जैन के निवासी 
हैं । उनके विहार में हजारों मुनि और श्रावक निवास करते हैं। अवन्ति 
जनपद में उनकी बहुत प्रतिष्ठा है, वहाँ के गुहस्थ उनके प्रति अगाध श्रद्धा 
रखते हैं । 

क्या अवन्ति में सद्धर्म का प्रचार नहीं है ? 

है क्यों नहीं, स्थविर ! मैं स्वयं बुद्ध, धर्म और संघ का अनुयायी हूँ । 


| 
| 
| 
| 

पर आज कल अवन्ति देश में वर्धमान महावीर के धर्म का बड़ी तेजी के 
साथ प्रसार हा रहा है। सुहस्ति के बिहार में जो हजारों मुनि निवास करते 
हैं, चाठुमास्य के समाप्न होते ही वे ध्म प्रचार के लिए निकल पड़ते हैं। 
सवत्र पदल घूमते हूँ, नंगे पेर रहते हैं, और भिक्षा द्वारा जो भी अन्त प्राप्त 
हा जाए उसे ग्रहण कर अपना निर्वाह करते हैं। अवन्ति के गहस्थ उतके 
प्रांत आकृष्ट होते जा रहे हैं, स्थविर !' 

कथा यह सत्य है कि सम्प्रति ने जँन धर्म को स्वीकार कर लिया है ?? 

सत्य है, स्थविर ! तीन मास हुए जब मैं उज्जैन में था। तब सम्राट 
सम्भ्रति भी वहां आए हुए थे। अब वह प्रायः उज्जैन में ही निवास करने 
लगे हैं। सुहस्ति के प्रति वह श्रद्धाभाव रखते हैं। उनका सब समय सुहस्ति 
की चरण सेवा में ही व्यतीत होता है, स्थविर !' 

स्थविर तिष्यरक्षित क्या आजकल उज्जैन में नहीं हैं ? सम्प्रति ने 
सद्धमं से विमुख होकर जैन धमं की दीक्षा ग्रहण कर ली और वह चुप बैठे 
रहे ।' 

'मैं एक तुच्छ उपासक हूँ, स्थविर ! बड़े लोगों की बातें क्या जानूं ? 

अच्छा, धनदास ! अब तुम जाओ | बुद्ध, धर्म और संघ में तुम्हारी 
श्रद्धा सदा अटल रहे । 


दण्डवत्‌ हो धनदास ने स्थविरों को प्रणाम किया और वह अपने सार्थ .. 


को वापस लौट गया । स्थविर मञ्झिम की मुखमुद्रा अब अत्यन्त|गम्भीर हो 
गई थी । उनके मुखमण्डल पर आक्रोश के चिह्न भी प्रगट हो गए थे । कस्सप 
और अन्य स्थविरों को सम्बोधन कर उन्होंने कहा-- 

'चातुरन्त संघ क्या अब इतना शक्तिहीन हो गया है कि राजाओं को 
अपने वश में न रख सके ? जिन महावीर के धर्म को स्वीकार कर सम्प्रति 
ने सद्धर्म का घोर अपमान किया है । हमें इसका उपाय करना ही होगा। 
Ee” दान, दण्ड, भेद जिस प्रकार भी सम्भव हो, हमें राजशक्ति को अपता 
वशवर्ती बनाकर रखना होगा । कहो, तुम्हारी क्या सम्मति है, कस्सप !' 

“क्या संघ की शक्ति का आधार राजशक्ति ही है, स्थनिर ?' 

“यह भी क्या मतभेद की वात है, कस्सप ! क्या तुम इस तथ्य को भूल 
गए हो कि अष्टांगिक आये मार्ग का जो प्रचार भारत और उसके सीमात्त 

में हुआ है, सागध सम्नाटों का साहाय्य उसका प्रधान कारण है। अशोक, 
कुणाल और दशरथ बौद्ध धर्म के अनुयायी थे। आचार्य उपगुप्त ने सद्धर्मं 
को देश-विदेश में फैलाने के लिए जो महान्‌ आयोजन किया, धर्म-विजय 
की नीति उसमें कितनी सहायक हुई। शासनतन्त्र द्वारा जो भी धर्ममहा- 
मात्य नियुक्त किए गए, सव स्थविर या श्रमण थे। धर्मविजय के प्रयोजन 
से वे जब धर्म-यात्राएँ करते, तो त्रिपिटक के सूत्रों का आश्रय लेकर ही 
उपदेश दिया करते । वे जो चिकित्सालय स्थापित करते, उनमें भी तथागत 
तथा बोधिसत्त्वों की प्रतिमाएँ प्रतिष्ठापित की जातीं। मौर्य सम्राट्‌ जो दान- 
दक्षिणा देते, वह सब भी बौद्ध विहारों और संघारामों को ही दी जाती । 
जनता राजा का अनुसरण किया करती है, कस्सप ! काल राजा को नहीं 
बनाता, अपितु राजा काल का निर्माता हुआ करता है। राजशक्ति का 
सहारा पाए बिना कोई भी धर्म पनप नहीं सकता । अब राजशकिति जैनों को 
प्राप्त हो गई है। अब जैन मूनि ही धर्ममहामात्य के पदों पर नियुक्त किए 
जा रहे हैं। यह सब क्या हमारे लिए चिन्ता की बात नहीं है ? 

स्थविर बुद्ध घोष अब तक शान्त बैठे थे । उन्होंने किचित्‌ रोष के साथ 
कहा---आप ठीक कहते हैं, स्थविर ! सम्प्रति को हमें सन्मार्ग पर लाना ही 
होगा। यदि वह स्वयं पश्चात्ताप कर पुनः बुद्ध, धमं और संघ की शरण में 
आ जाए, तो अच्छा है । अन्यथा: * 

“चुप क्यों हो गए, बुद्धघोष ! यहाँ किसका भय है ?' 

'अन्यथा हमें उसे राजसिहासन से च्युत करना होगा। मौर्य कुल में 
अनेक हे कुमार हैं जो सद्धमं में आस्था रखते हैं। कुमार शालिशुक को मैं 
भलीभाँति जानता हूं । वह श्रद्धालु उपासक है। सम्प्रति अब वृद्ध हो गया 
है । ली वृद्धि भ्रष्ट हो गई है । पाटलिपुत्र छोड़कर वह उज्जैन में रहने 
लगा है। पर मौर्य शासनतन्त्र का केन्द्र तो पाटलिपुत्र ही है। क्या हम यह 
0 कि कल में सम्प्रति के विरुद्ध विद्रोह करा दिया 

; [जकारे की कोई चिन्ता ही नहीं है।? 

कया यह सम्भव हो सकेगा, बुद्धघोष !' 

यों नहीं, स्थविर ! पाटलिपुलत का एक गूढ पुरुष इन दिनों श्रावस्ती 


| 
क्‍ 
हि 


सेनानी पुष्यमित्र : ४३ 


जावा हुआ ह। इस समय वह विहार में ही है। सद्धर्म के प्रति उसकी 

अगाध श्रद्धा है। कया नाम है उसका ? हाँ, स्मरण हुआ, चण्डवर्मा । वह्‌ 

वड़ा साहसी और महत्त्वाकांक्षी व्यक्ति है। कहिए तो उसे बुला लाऊँ ।' 
क्या उसका विश्वास किया जा सकता है ?! 

'मैं उसे भलीभाँति जानता हूँ । सद्धर्म के लिए वह अपने प्राणों तक को 
न्यौछावर कर सकता है ।' 

मज्झिम से अनुमति प्राप्त कर बुद्धघोष चण्डवर्मा को बुला लाए। 
आदेश पाकर वह भी एक आसन पर बैठ गया और विनयपूर्वक बोला--- 
'मेरे लिए क्या आज्ञा है, स्थविर ?' 

'गूढ्पुरुष का कार्य करते हुए तुम्हें कितना समय हुआ है, वत्स ?' 

दस वर्ष ।' 

“उससे पहले तुम क्या कार्य करते थे ?' 

'लौहकार का, स्थविर ! मैं अहिच्छत्र का निवासी हूँ। वहाँका 
लौहशिल्प भारत भर में प्रसिद्ध था। अस्त्र-शस्त्रों का वहाँ बड़ी संख्या में 
निर्माण होता था। सेना के लिए खड्ग, बाण, परशु आदि तैयार करा के 
वहाँ के श्रेष्ठियों ने अपार धन कमाया । मैं भी एक श्रेष्ठी की कर्मशाला में 
लौहशिल्पी का कार्य किया करता था। पर धीरे-धीरे अस्त्र-शस्त्रों की 
माँग में कमी होती गई। धर्म द्वारा विश्व की विजय करने के लिए प्रयत्न- 
शील मोर्य सम्राटों के लिए सेना का विशेष महत्त्व नहीं रह गया। जब 
सेना में कमी हुई, तो अस्त्र-शस्त्रों की माँग स्वयं घट गई। धीरे-धीरे 

|. अहिच्छत्र की कर्मशालाएँ बन्द होती गई, और मैं बेकार हो गया। काम 
| की खोज में मैं पाटलिपुत्न चला गया । वहाँ मुझे गूढ़पुरुष की नौकरी मिल 
| गई ।' 
| तुम किस आचायं के सत्री हो, वत्स ! और किस वेश में कार्य करते 
हो ?' 

इस प्रश्‍न का उत्तर देते हुए चण्डवर्मा को संकोच हुआ | वह चुप रहा। 
उसके मनोभाव को समझकर स्थविर बुद्धघोष ने कहा-- 

तुम्हारी कठिनाई को मैं समझता हूँ, चण्डवर्मा ! राजकीय सेवा में 
जब किसी गूढ़ पुरुष की नियुक्ति की जाती है, तो उसे मन्त्रगुप्ति की 


| 

शपथ दिलायी जाती है । उसे यह भी ज्ञात नहीं होता कि किस राजकी हा 
अधिकरण के साथ उसका सम्बन्ध है और किस राजपुरुष के अधीत उसेकाय 
करना है। वह केवल उस आचार्य को जानता है जो उसे कार्य का आदेश 
देता है। आचार्य के अतिरिक्त कोई भी यह नहीं जानता कि कौन-कौन 
व्यक्ति गूढ़पुरुष के कार्य में व्यापृत है। कोई गूढ़ पुरुष अपने उन साथी 
सत्तिय़ों से भी परिचित नहीं होता, जो उसी आचार्य की अधीनता में कार्य 
कर रहे हों। जनता को तो यह ज्ञात ही नहीं हो सकता कि कौन व्यक्ति 
गूढ़ पुरुष है तुम स्वयं विचार करो, चण्डवर्मा ! मुझे यह ज्ञात है कि तुम 
एक गूढ़पुरुष हो। यदि मैं श्रावस्ती के दण्डपति को यह सूचना दे दूँ कि 
तुम पाटलिपुत्र के गूढ़ पुरुष हो. तो तुम्हारी क्या गति होगी? तुम्हारा 
गूढ़ पुरुष होना किसी अन्य को भी ज्ञात हो गया है, क्या दण्डपाल इसे सहन 
कर सकेगा ?' क 
चण्डवर्मा अब भी चुप रहा । इस पर स्थविर मञ्झिम ने कहा-- 
'बुद्धघोष की बात पर तुम कोई ध्यान न दो, वत्स ! बुद्ध, धर्म और 
संघ में तुम्हारी अगाध श्रद्धा है। तुम उपासक हो, वत्स ! तथागत द्वारा 
प्रतिपादित अष्टाङ्गिक आर्य धर्म की रक्षा के निमित्त तुम अपने तन-मन- 
धन की बलि दे सकते हो । मैं ठीक कह रहा हूँ न, वत्स !' 
हाँ, स्थविर ! सद्धं के लिए यदि मेरा यह तुच्छ शरीर काम आ सके, 
तो मेरा सौभाग्य होगा।' 
तो सुनो, वत्स ! सद्धर्म को आज एक घोर संकट का सामना करना 
पड़ रहा है। सम्प्रति ने तथागत द्वारा प्रतिपादित मध्यमा प्रतिपदा का 
परित्याग कर दिया है । उसने जैन धर्म की दीक्षा ग्रहण कर ली है । विचार 
'तो करो, इसका क्या परिणाम होगा । वह समय दूर नहीं है जब संघ की 
शक्ति क्षीण हो जाएगी, संघाराम निर्जन हो जायेंगे, चैत्य उजड़ जाएँगे और 
उपासना बन्द हो जाएगी । क्या तुम यह सहन कर सकोगे, वत्स !' 
'कदापि नहीं, स्थविर !' 
मुझे तुमसे यही आशा थी, वत्स ! राजकीय सेवा को स्वीकार करते 
हुए मन्त्रगुप्ति की जो शपथ तुमने ग्रहण की थी, मेरी दृष्टि में उसका बहुत 
महत्त्व है। उसका पालन करना तुम्हारा कतव्य है । पर क्या सद्धर्म के प्रति 

तुम्हारा कोई कर्तव्य नहीं है ? यह मत भूलो, वत्स ! धर्म परलोक में भी 
मनुष्य के साथ रहता है। राजकीय सेवा इहलोक में मनुष्य का हित अवश्य 
सम्पादित करती है, पर धर्म इहलोक और परलोक दोनों में कल्याणकारी 
होता है। तुम्हारे सम्मुख दो कर्तव्य हैं, वत्स ! दोनों में से किसी एक को 
चुन लो ।' 

'मुझे आपकी आज्ञा शिरोधार्य है, स्थविर ! सद्धर्म के प्रति मेरा कर्तव्य 
अधिक महत्त्व का है ।' 

साधु, साधु, वत्स ! बुद्धघोष, कहो चण्डवर्मा को क्या करना होगा ?' 

मैंने यह जानना चाहा था कि चण्डवर्मा किस आचार्य के अधीन गूढ़- 
पुरुष का कार्य करता है और उसने सत्नी के रूप में क्या वेश अपनाया हुआ है ।' 

“पाटलिपुत्र के राजप्रासाद के महानस में प्रधान ओदनिक के पद पर 
जो व्यक्ति नियुक्त हैं, उनका नाम निपुणक है। वही मेरे आचार्य हैं। मैं 
वैदेहक के रूप में कार्य करता हूँ । महानस को अन्न, फल आदि पहुँचाना 
मेरा कार्यं है। गूढ़ पुरुष के रूप में जो सूचनाएं मैं प्राप्त करता हूँ, उन्हें अन्त 
फल के साथ आचार्य निपुणक तक पहुँचा देता हूँ ।' 

'तो राजप्रासाद में तुम्हारा अनवहत प्रवेश हल! 

हाँ, स्थविर ! मुझे प्रायः प्रतिदिन ही राजप्रासाद जाना होता है ।' 

“श्रावस्ती में तुम किस प्रयोजन से आए हो ?' 

'जेतवन बिहार के महोत्सव में सम्मिलित होते के लिए ।' 

क्या केवल इसीलिए ? कया निपुणक ने तुम्हें कोई अन्य कार्य नहीं 
सौंपा था ?' | 

आप तो संज्ञ हैं, स्थविर ! आपसे मुछ भी छिपाऊंगा नहीं । +; 
ने मुझे कहा था कि श्रावस्ती जाकर जेतवन विहार के स्थविरों के सम्पर्क 
में आना और यह जानने का प्रयतत करना कि सम्प्रति के जैन धर्म की दीक्षा 
ग्रहण कर लेने के कारण उन पर क्या प्रतिक्रिया हुई है।' 

'तो इसी प्रयोजन से तुमने मुझसे परिचय किया था ?' बुद्धघोष ने 
प्रशन किया । 

'हाँ, स्थविर ! मुझे आश्‍चर्य है कि आपको यह कैसे ज्ञात हो गया कि 
मैं एक गृढ़पुरुष हूँ ।” 


| 
| 
| 
| 
| 
{ 
| 

“हमारे भी गृढ़पुरुष हैं, वत्स ! तुम यह नहीं जानते कि चातुरन्त संघ 
सर्वशक्तिमान्‌ है। मौर्यो की राजशक्ति तो निरन्तर शिथिल होती जा रही 
है, पर संघ की शक्ति में दिन दूनी रात चौगुनी वृद्धि हो रही है। च 
से श्रावस्ती आए हो, हमारे सत्री तुम्हारी गतिविधि का सुक्ष्मता के साथ 
निरीक्षण करने में तत्पर हैं। अच्छा, अव तुम जाओ, और विहार के उद्यान 
में दो घड़ी ठहर कर प्रतीक्षा करो ।' 

चण्डवर्मा के चले जाने पर स्थविरों ने परस्पर मन्त्रणा प्रारम्भ कर 
दी । बुद्धघोष ने कहा-- 

“सम्प्रति को राजसिहासन से च्युत किए बिना सद्धर्म की रक्षा असम्भव 
है। उसे हमें अपने मागं से हटाना ही होगा। इसके लिए चाहे किसी भी 
साधन को अपनाना पड़े ।' 

'पर वह साधन क्या है जो तुम्हारे मन में है ?” स्थविर मञ्झिम ने 
प्रशन किया । 

'हत्या।' 

त्या ! आप भी क्या कह रहे हैं, स्थविर ?” कस्सप ने उद्विग्न होकर 

[तथागत ने जिस अष्टाङ्भिक आर्य मार्ग का प्रतिपादन किया 
उप्तक अनुसार हिसा घोर पाप है। यदि हम स्थविर लोग भी अविसा ब्रत 
का त्याग कर हिंसा जैसे हीन साधनों का प्रयोग करने लगे तो सद्धर्म 
रसातल को चला जाएगा । 

यह आपकी भूल है, स्थविर ! त्रिपिटक में आपकी अवाध गति है। 

पर दण्डनीति को आप नहीं जानते। राज्य के उत्कर्ष के लिए औशनस 
नीति को भी अपनाना पड़ता है। यदि साध्य उत्कृष्ट हो, तो साधन की 
हीनता के सम्बन्ध में तक॑-वितर्क करना मूखेता है। 

परक्या यह उचित है कि संघ राज्य के क्षेत्र में इस प्रकार हस्तक्षेप 

करने लगे ?” 

ह बताइए कि हमने अपने गढ़ प्रुष किस प्रयोजन से नियुक्त किए 
हैं, स्थविर ! इसीलिए तो कि वे राजपुरुषो पर दृष्टि रखें, उनकी गतिविधि 
का पता लगाते रहें । शासनतन्त्र कहीं सद्ध से विमुख न हो जाए, इसकी 
चिन्ता हम क्यों करते हैं ? यह स्मरण रखिए कि भारत में बहुत-से सम्प्रदायों 


~ 

और पाषण्डों की सत्ता है। सव कोई जनता को अपनी ओर आकृष्ट करने 
के लिए प्रयत्नशील हैं। सद्धम का जो इतना उत्कर्ष हुआ, उसका प्रधान 
कारण राजशक्ति का साहाय्य ही तो था। वह समय आपको स्मरण होगा 
जव इस देश के राजा याज्ञिक कर्म काण्ड में तत्पर रहा करते थे, यज्ञकुण्ड में 
हजारों निरीह पशुओं की बलि दी जाया करती थी, और सर्वसाधारण 
गुह्स्थ भी पशु बलि देना अपने धामिक अनुष्ठानों का आवश्यक अंग माना 
करते थे। जब से प्रियदर्शी राजा अशोक ने भगवान्‌ तथागत की मध्यमा 
प्रतिपदा को स्वीकार किया, इस दशा में परिवर्तन आ गया। आज जो 
सम्पूर्णं भारत में भगवान्‌ बुद्ध के धर्मानुशासन का पालन किया जा रहा है, 
उसका कारण क्या राजशक्ति का आश्रय नहीं है ? यदि राजा ही सद्धर्म से 
विमुख हो गए, तो हमारे इस चातुरन्त संघ की शक्ति ही क्या रह जाएगी ? 
कुमार शालिशुक सद्धर्म का अनुयायी है, तथागत के अष्टा ङ्गिक आर्य मार्ग 
के प्रति उसक्री अगाध श्रद्धा है। वह अब प्रोढ़ भी हो चुका है। सम्प्रति को 
राजसिहासन से च्युत कर हमें शालिशुक को राजा वनाना ही होगा, चाहे 
इसके लिए हमें सम्प्रति की हत्या भी क्यों त करनी पड़ें।' 

“हत्या के अतिरिक्त क्या कोई अन्य उपाय नहीं है ?' स्थविर मज्झिम 
ने प्रश्‍न किया । 

“सम्प्रति की आयु सत्तर वर्षं से ऊपर हो चुकी है । उसके अंग शिथिल 
हो गए हैं, और बुद्धि भी स्थिर नहीं रही है। वह अधिक दिन तो जियेगा 
नहीं । पर उसकी मृत्यु की प्रतीक्षा में हम कत्र तक शान्त बैठे रह सकते हैं ? 
हमारे सम्मुख अब दो ही उपाय हैं, या तो उसकी हत्या करा दी जाए और 
या उसके विरुद्ध विद्रोह का झण्डा खड़ा किया जाए। पुराने नीति-ग्रन्थों में 
राजकुमारों की उपमा कर्कटों (केकड़ों ) से दी गई है, जो अपने जतक को हे 
खा जाते हैं। सम्प्रति को कितनी ही रानियाँ हैं, और बहुत-से राजकुमार । 
वे सब इस प्रतीक्षा में बैठे हैं कि कव बुड्ढा मरे ओर उन्हें राजसुख के 
उपभोग का अवसर प्राप्त हो। कुमार शालिशुक की आयु अब पचास वर्ष 
के लगभग हो चुकी है, ओर भववर्मा तो उससे भी दो साल बड़ा है। दोतों 
राजासिहासन के लिए लालायित हैं। क्यों न इन्हें विद्रोह के लिए उकसा 
दिया जाए ?' बुद्धघोष ने उत्तर दिया। 

'हाँ, यह उपाय मेरी भी समझ में आता हैं देखो, हिरा सम्प्रति 
अब उज्जैन में ही निवास करने लगा है। पर मौर्य साम्राज्य a 
शक्ति का वास्तविक केन्द्र तो पाटलिपुत्र ही है । राज्य-संस्था के स अधि 
करण वहीं पर स्थित हैं, और सब तीर्थ भी वहीं (RNs 
आन्तर्वशिक की सेना भी अभी भलीभांति संगठित है। यदि इस 5 कौ 
सहायता से सम्प्रति के विरुद्ध विद्रोह करा दिया जाए, तो हमारा उद्देश्य 
पूर्ण हो सकता है। पर राजसिहासन पर किसे बिठाना चाहिए, भववर्मा को 
या शालिशुक को ? ! 
'भववर्मा की सद्धर्म में आस्था नहीं है । उसकी माता चारुमती पुराने 
याज्ञिक धर्म में विश्वास रखती हैं । पाटलिपुत्र में भगवान्‌ अपराजित का जो 
कोष्ठ है, वह॒ प्रतिदिन वहाँ पुजा के लिए जाया करती है। माता के प्रभाव 
के कारण भववर्मा भी सद्धर्म से विमुख है। पर शालिशुक तथागत की 
मध्यमा प्रतिपदा में पूर्ण आस्था रखता है। उसकी माता तारादेवी रानी 
होते हुए भी सदा उपेक्षिता रही है। इसीलिए वह अपना सव समय बुद्ध, 
धर्म और संघ की सेवा में व्यतीत करती लिः 
'पर राजसिहासन पर तो राजा के ज्येष्ठ पुत्र का अधिकार होता है। 
कया जनता शालिशुक को सम्राट्‌ स्वीकार कर सकेगी ? जनमत की उपेक्षा 
कर सकना बहुत कठिन है । चाणक्य ने ठीक कहा था--प्रकृति (जनता) 
का कोप सब कोपों से भयंकर होता है।' 
क्या आप यह भूल गए, स्थविर, कि प्रियदर्शी राजा अशोक ने भी 
अपने भाइयों की हत्या करके ही राजसिंहासन प्राप्त किया था। बिन्दुसार 
का.ज्येष्ठ पुत्र सुमन था | राजसिहासन पर उसी का अधिकार था। पर 
अशोक ने इस अधिकार को स्वीकार नहीं किया, और सुमन को मारकर 
सश्नाद्‌ पद प्राप्त कर लिया। मगध की सदा से यही परम्परा रही है। 
इतिहास एक बार फिर अपने को दोह्राए । सद्धर्म का इसी में उत्कर्ष है ।' 

यह सर्वथा युक्तिसंगत है, इसके लिए तुरन्त प्रयत्न प्रारम्भ कर दिया 
जाए।' मञ्झिम ने आदेश दिया । 


. चण्डवर्मा इस कार्य में बहुत सहायक हो सकता है। उसे सब योजना 
समका देनी चाहिए।' 

चण्डवर्मा उद्यान में प्रतीक्षा कर रहा था। उसे बुलाया गया और बुद्ध 
घोष ने उसे कहा--'तुम पाटलिपुत्र के आन्तर्वशिक को जानते हो, वत्सं ! 

हाँ, स्थविर ! मौर्य साम्राज्य के आन्तर्वशिक गुणसेन से मैं भलीभांति 
परिचित हूँ ।' 

क्या वह तथागत द्वारा प्रतिपादित मध्यमा प्रतिपदा में विश्वास 
रखता है ?' 

हाँ, स्थविर ! बुद्ध, धर्म और संघ में उनकी अगाध श्रद्धा है।' 

“उसकी सेना में कितने सैनिक हैं ? 

'कोई दस सहस्र के लगभग । गत वर्षों में मौर्य शासनतन्त्र सैन्य- 
शक्ति की निरन्तर उपेक्षा करता रहा है यही कारण है, जो आग्तर्वशिक 
सेना के सैनिकों की संख्या भी इतनी कम रह गई है ।' 

“आवश्यकता पड़ने पर कया नए सैनिक भरती किए जा सकते हैं ? 

क्यों नहीं, स्थविर ! मगध की सैनिक परम्परा अभी नष्ट नहीं हुई 
है । मौल, भूत और आटविक--सब प्रकार के सैनिक मगध में सुगमता से 
प्राप्त किए जा सकते हैं। इन सबकी आजीविका सैनिक सेवा पर ही निर्भर 
थी । मौर्यों द्वारा जब सेना में भरती बन्द कर दी गई, तो ये बेकार हो गए। 
इनको आजकल बहुत दुर्दशा है ।' 

तुम तुरन्त पाटलिपुत्र लौट जाओ। शीघ्र से शीघ्र वहां गुणसेन से 
मिलो | उसे कहो, चातुरन्त संघ का आदेश है कि सेना में नए सैनिक भरती 
| किए जाएँ । सेना पर जो व्यय बढ़ेगा, उसे संघ प्रदान करेगा ।' 

“यदि गुणसेन मुझसे पूछे कि नई सेना की क्या आवश्यकता है, तो 


| मैं क्या उत्तर दूँ, स्थविर ?* «° 
| कह देता कि चातुरन्त संघ का यही आदेश है। सद्धमँ का कोई भी 
| अनुयायी संघ के आदेशों को अवहेलना नहीं कर सकता । लक 


'मेरे लिए कोई अन्य आज्ञा, स्थविर ?' 

हाँ, तुम गूढ़पुरुषों का एक नया दल संगठित करो। कापालिक, 
उदास्थित, वैदेहक, तापस, रसद, भिक्षुक, दासी आदि सब के भेस भरे हुए 
सत्री तुम्हारे दल में सम्मिलित हों। यह दल अन्तःपुर की गतिबिधि पर 
दृष्टि रखे । जाओ, तुरन्त अपता कार्य प्रारम्भ कर दो। संघ के आदेश 


« 

तुम्हें निरन्तर प्राप्त होते रहेंगे । जाओ, तथागत तुम्हारा कल्याण करें ! ' 
तो फिर मैं चलता हूँ । स्थविर मेरा प्रणाम स्वीकार करें । 

'ठहरो, एक कार्य और है। पाटलिपुत्र के कुक्कुटविहार के संघ-स्थविर 
के नाम एक पत्र भी तुम्हें ले जाना है। यह तुम्हें कल प्रात: तक दिया जा 
सकेगा। उसे बहुत संभालकर ले जाना।' 

जो आज्ञा, स्थविर !! 

चण्डवर्मा ने झुककर स्थविरों को प्रणाम किया, और अपने निवास- 
स्थान को लौट गया। 


शिष्य की गुरु से भेंट 


पुष्यमित्र पुप्कलावती से तक्षशिला गए, और वहाँ से केकय जनपद 
की राजधानी राजगृह । वह शीघ्र दशार्ण देश जाकर आचार्य पतञ्जलि से 
मिलने के लिए उत्सुक थे। वाहीक, कुरु और मत्स्य देश से होते हुए वह 
शीघ्र विदिशा पहुँच गए । पर वह विदिशा में ठहरे नहीं | यद्यपि उनका घर 
विदिशा में था और अपने माता-पिता से मिले उन्हें बहुत दिन हो गए थे, 
पर दशाणं जाने की उन्हें बहुत जल्दी थी । यदि माता-पिता से मिलने चले 
जाते, तो शीघ्र छुटकारा न मिल पाता । पर रात तो विदिशा में बितानी 
ही थी। वह एक पान्थशाला में चले गए, जिसका स्वामी शुभ्ररूप उनका 
पुराना मित्र था पतञ्जलि के आश्रम में वे दोनों साथ-साथ रह चुके थे। 
भोजन के अनन्तर दोनों मित्र एक साथ बँठ गए, और उनमें बातें होने लगीं । 


“विदिशा के क्या समाचार हैं, शुश्ररूप ! सब कुशल मंगल तो हैं ?' 
पुष्यमित् ने प्रश्‍न किया । 


'भगवान्‌ अप्रतिहत की कृपा | 

'पर तुम्हारी पान्थशाला तो सुनी-सूनी-सी दिखाई दे रही है। न कहीं 
नाचरंग हो रहा है, और न संगीत की ध्वनि ही सुनाई पड़ रही है। ऐसा 
प्रतीत होता है, मानो किसी संघाराम में आ गए हों। कहाँ गई तुम्हारी वे 
पेशलरूपा दासियाँ जिनकी नूजुर ध्वनि और मृदु हास्य से यह पान्थशाला 

सदा मुखरित रहा करती थी ! कहाँ हैं तुम्हारी वे नतंकियाँ जिनके शिल्प 
को देखने के लिए दूर-दूर के जनपदों के युवकों की विदिशा में भीड़ लगी 
रहती थी ?' 

क्या कहूँ, भाई पुष्यमित्र ! किन पुराने दिनों की बातें कर रहे हो। 

सेनानायक और सँनिक तो अब विदिशा में रहे ही नहीं । स्कन्धावार खाली 
पड़ा है। सब सैनिकों को प्रत्यन्त देशों में भेज दिया गया है। जव सैनिक 
ही नहीं रहे, तो पान्थशाला में रौनक कहाँ से हो ? क्‍या मृति, साधु और 
श्रमण नृत्य देखने के लिए आएंगे ? तुम्हीं बताओ, किसके लिए नृत्य और 
संगीत का आयोजन करूँ ? किसी प्रकार दिन काट रहा हूंँ।' 

अच्छा, यह बताओ, क्या जनता इससे संतुष्ट है ?' 

“राजनीति से सर्वसाधारण जनता का क्या सम्बन्ध ? सैनिक विदिशा 
में रहें या प्रत्यन्त देशों में जाकर धर्म-विजय में हाथ बटाएँ, जनता को 
इससे क्या ? सम्भवतः, तुम्हें ज्ञात होगा कि गतवर्ष यहाँ वर्षा हुई ही नहीं । 
खेत खड़े-खड़े सूख गए । प्रजा में हाहाकार मच गया । ऐसे समय में सम्राट 
सम्प्रति ने बड़ी बुद्धिमत्ता से काम लिया। स्थान-स्थान पर भुक्तिशालाएंँ 
स्थापित करवा दी गईं सब कोई वहाँ जाकर भोजन प्राप्त कर सकते हैं। 
लोग इससे सन्तुष्ट हैं । सर्वत्न सञ्राट्‌ सम्प्रति की जय-जयकार हो रही है।' 

हाँ, विदिशा आते हुए मार्ग में मैंने बहुत-सी भूक्तिशालाएँ देखी हैं। 
वहाँ स्त्री-पुरुषों की भीड़ लगी रहती है । सुना है, ऐसा घोर दुभिक्ष देश में 
पहले कभी नहीं पड़ा था । आचार्य चाणक्य ने ऐसे कुसमय के लिए ही यह 
व्यवस्था की थी कि राज्य का कोष धन-धान्य से सदा पूर्ण रहा करे। 
प्रतिवर्ष उसमें नया अन्त भर दिया जाया करे ओर पुराने अन्न को बेच 
दिया जाए। पर कया आज इस पुण्यकार्ये का दुरुपयोग नहीं हो रहा है ?' 

“अवश्य हो रहा है । जब लोगों को परिश्रम किए बिना ही अन्न-भोजन 
प्राप्त हो जाए, तो वे क्यों कर्मशालाओं में जाकर श्रम करें ? श्रेष्ठी और 
वैदेहक इस दशा से उद्ढिग्न हैं । कर्मशालाएं बन्द पड़ी हैं, और वैदेहक हाथ 
पर हाथ रखे बैठे हैं। भूक्तिशालाएं स्थापित कर सम्प्रति ने अवश्य उत्तम . 
कार्य किया, पर नि:शुल्क भोजन की व्यवस्था को वाञ्छनीय नहीं कहा जा 
सकता । इस अवसर से लाभ उठाकर यदि नए राजमार्ग बनवाए जाते, कुएँ 

खुदवाए जाते और नदियों पर सेतुबन्धों तथा पुलों का निर्माण कराया 
जाता, तो बहुत उत्तम होता। इन कार्यों में श्रम कर लोग जो पारिश्रमिक 
प्राप्त करते, उससे वे भुक्तिशालाओं में अन्न ग्रहण करते। यह व्यवस्था 
कितनी उत्तम होती ।' 

'विदिशा के पौरों को अपने नगर की इस दुर्दशा से क्या चिन्ता अनुभव 

नहीं होती ? और हमारे इस दशाणं देश के क्षत्रिय, क्या वे सर्वथा निवार्य 
हो गए हैं ?' 

नवीय तो नहीं हुए, पर शासनतंत्र के विरुद्ध वे कर ही क्या सकते 
हैं ? अच्छा, यह बताओ, तुम कहाँ-कहाँ हो आए ?' 

'वाल्हीक देश से आ रहा हूँ । कपिश, गान्धार, वाल्हीक, कुरु, मत्स्य 
सर्वत्न बूम आया हूँ । जो दशा दशाण देश की है, वही सब देशों की है।' 

अब भविष्य के विषय में तुम्हारा क्या विचार छः 

'कल गोनद जा रहा हूँ। आचार्य पतञ्जलि से विचार-विमर्श कर 
कोई निर्णय करूँगा ।” 

क्या कुछ दिन विदिशा में विश्राम नहीं करोगे ? गोनर्द जाने से पहले 
तुम्हें एक बार अपने माता-पिता से तो मिल ही लेना चाहिए ।' 

'नहीं भाई ! एक बार घर जाकर शीघ्र छूट्टी पा सकना सम्भव नहीं 
होगा । मेरा मन बहुत उद्ढिग्न है। पहले आचार्य से मिल आऊँ, और अपने 
भावी कार्यक्रम का निर्णय कर लूँ । तब निश्चिन्त होकर कुछ दिन घर पर 
विश्राम करूँगा ।' 

ओह, यह पूछता तो भूल ही गया कि विवाह कब करोगे ? कुमारी 
दिव्या कव तक तुम्हारी प्रतीक्षा में बैठी रहेगी ? तुम्हारे विरह में बेचारी 
या शरीर सूखकर कांटा हो गया है। तपस्विनी का सा जीवन बिता रही 

या कभी दिव्या से तुम्हारी भेंट हुई है ।” 

कभी-कभी शिव मन्दिर में भेंट हो जाती है 
वह मन्दिर में जाती है, और हाथ जोड़कर भगः 

बहुत तपस्या कर चुकी है ।' 

'यह समय विवाह का नहीं है, शुश्ररूप ! क्षात्रधर्म की उपेक्षा के 
कारण देश पर जो घोर संकट आ रहा है, पहले उसका निवारण करना 
होगा । विवाह का प्रश्‍न तो बाद में ही आएगा ।' 

तो क्या तुम भी भिक्षुव्रत ग्रहण करना चाहते हो ? आर्य आदर्श के 
अनुसार पत्नी पति की सहधमिणी होती है। पत्नी के बिना कोई भी यज्ञ 
पूर्ण नहीं हो सकता । तुम जिस अनुष्ठान में लगे हो, वह भी तो एक यज्ञ 
ही है। सहधमिणी के अभाव में वह कैसे पूर्ण होगा ?' 

'यह तो तुम ठीक कहते हो ।' 

'तो फिर शीघ्र ही विवाह का शुभ कार्य सम्पन्न कर लो । दिव्या को 
देर तक न सताओ। उसके पिता इन्द्रदत्त भी अपनी पुत्री की दुर्दशा से 
बहुत चिन्तित हैँ । कई बार मुझसे तुम्हारे विषय में पूछ चुके हैं। तुम्हारे 
बिवाह से मुझे भी कुछ लाभ हो जाएगा । मेरी पान्थशाला के औपूपिक 
सम्पूर्ण दशाणं देश में प्रसिद्ध हैं। उन्हें अपनी कला को प्रदर्शित करने का 
अवसर मिल जाएगा ।' 

दोनों मित्र देर तक इसी प्रकार बातों में लगे रहे । सूर्योदय से पूर्व ही 
पुष्यमित्र ने गोनद॑ के लिए प्रस्थान कर दिया। विदिशा से उज्जैन को 
जो राजमार्ग जाता था, गोनर्द उसी पर एक छोटा-सा नगर था । आचार्य 
पतञ्जलि का आश्रम उसी के समीप एक उद्यान में स्थित था। जब वह 
आश्रम में पहुँचे, तो साँझ हो चुकी थी । सब आश्रमवासी यज्ञशाला में एकत्र 
थे । हवनकुण्ड में अग्नि प्रज्वलित की जा चुकी थी, और मन्त्रोच्चार के 
साथ आहुतियाँ दी जा रही थीं । पुष्यमित्र यज्ञशाला के एक कोने में जाकर 
बैठ गए । जब यज्ञ समाप्त हुआ, तो वह आचार्य पतञ्जलि के पास गए 
और चरण स्पर्शं कर उन्हें प्रणाम निवेदन किया । 

तुम यहाँ कब आये, वत्स ! तुम तो वाल्हीक देश गए हुए थे।' 

वहीं से आ रहा हूँ, आचार्य ! आपके दर्शन की उत्कट इच्छा थी। 
मार्ग में विदिशा ठहरा तो, पर अपने गुरुजनों से नहीं मिला । आपसे कुछ 
आवश्यक परामर्शं करना है ।' 

अब तुम विश्राम करो, वत्स ! बहुत दूर से आ रहे हो, थक गए 

होगे । भोजनशाला में जाकर भोजन कर लो । आश्रम की सब व्यवस्था तो 
तुम्हें ज्ञात ही है।' 
'जो आज्ञा, आचार्य !' 
पतञ्जलि का आश्रम केवल दशार्ण में ही नहीं, अपितु सम्पूर्ण भारत 
में प्रसिद्ध था। सुदूर देशों से विद्यार्थी वहाँ शिक्षा के लिए आया करते थे । 
. वेद, दर्शन, दण्डनीति, व्याकरण, शिल्प, कला, धनुर्वेद आदि संव विद्याओं 
के अध्ययन की वहाँ व्यवस्था थी । तक्षशिला, काशी, उज्जैन आदि के 
प्राचीन विद्यापीठों में उन दिनों बौद्ध विद्वानों का आधिपत्य हो गया था, 
और वेद, आस्तिक दर्शन तथा प्राचीन शास्त्रों की शिक्षा की वहाँ उपेक्षा 
की जाने लगी थी ऋषि-आश्रमों का स्थान अव बौद्ध विहारों ने ले लिया 
था। पर गोनद का आश्रम इस युग में भी प्राचीन बैदिक अध्ययन का केन्द्र 
था, और आचार्य पतञ्जलि की विद्वत्ता की ख्याति के कारण इसका महत्त्व 
और भी अधिक बढ़ गया था। पुष्यमित्र की शिक्षा भी इसी आश्रम में हुई 
थी । उनके बहुत-से सहपाठी अब वहाँ शिक्षक का कार्य कर रहे थे। आचार्य 
पतञ्जलि के जाते ही आश्रमवासियों ने पुष्यमित्र को घेर लिया, और उनकी 
यात्रा के अनुभव सुनने लगे। वाल्हीक देश के सम्बन्ध में उन्होंने बहुत-से 
प्रश्‍न पूछे । सुना है, यवन लोग लेटकर भोजन करते हैं, क्या यह सच है? 
कया वाल्हीक नगरी के राजमार्गो और पथचत्वरों पर स्त्रियों की नग्न 
मृत्तियाँ स्थापित हैं ? यवनों का अपना धर्म क्या है ? वे किन देवी-देवताओं 
की पूजा करते हैं ? उनकी पूजाविधि क्या है ? वे कैसे बस्त्र पहनते हैं ? 
उनका रहन-सहन और खान-पान कैसा है ? कया वहाँ भी आश्रम विद्यमान 
हैं ? पुष्यमित्र देर तक आश्रमवासियों के प्रश्नों का उत्तर देते रहे। अपने 
कुलवन्धुओं से मिलकर उनकी सारी थकावट दूर हो गई ।- 
प्रातःकाल जब आचार्य पतञ्जलि नित्यकमों और याज्ञिक अनुष्ठान 
अ i तालपत्रो पर लिखे हुए ग्रन्थों के हेर लगे हुए 
लत मे । बाला से लो गह्य किन मे 
० पास ।बठाकर पतञ्जलि ने प्रशत 

'वाल्हीक देश के क्या समाचार हैं, वत्स ! तुम तो बहुत लम्बी यात्रा 
करके आये हो । वीरभद्र के साथ यबनराज्य में गए थे न ? इतने शीघ्र कैसे 
वापस लौट आये ?' 

सम्राट सम्प्रति ने आदेश दिया था कि सैनिकों को भी धर्मविजय के 
कार्य में लगा दिया जाए। जो यह स्वीकार न करें, उन्हें राजकीय सेवा से 
छुट्टी दे दी जाए । आप तो जानते ही हैं, आचार्य, मैं एक सैनिक हूँ, आपके 
आश्रम में नियमपूर्वक निवास कर मैंने धनुर्वेद की उच्च शिक्षा प्राप्त की 
है । भिक्षुओं का जीवन विता सकता मेरे लिए असम्भव है ।' 

तो फिर अब क्या विचार है ? सम्प्रति के शासन में सैनिकों के लिए 
कोई भी स्थान नहीं है। दशार्ण देश की सेना को भी भंग कर दिया गया 

। 

'यही तो मेरी चिन्ता का विषय है, आचार्य ! यवनों की गतिविधि 
को मैं स्वयं अपनी आँखों से देख आया हूँ। यवनराज एवुथिदिम अपनी 
सैन्यशक्ति की वृद्धि में तत्पर है। सीरिया का राजा अन्तियोक और पार्थिव 
देश का स्वामी मिश्चदात भी नई सेनाओं को संगठित करने के लिए प्रयत्त- 
शील हैं । भारत के उत्तर-पश्चिमी सीमान्त पर एक भयंकर तूफान के चिह्न 
प्रगट हो रहे हैं। बह समय दुर नहीं है, जबकि कपिश-गान्धार के पश्चिम 
से उठती हुई यह आंधी भारत के शान्त वातावरण को विक्षुब्ध कर देगी । 
मौर्य शासनतन्त्र को इस विपत्ति की जरा भी चिन्ता नहीं है । सम्राट्‌ सम्प्रति 
सुहास्ति मुनि की चरणसेवा करते हुए अणुत्रतों के पालन में तत्पर हैं । भारत 
का धन-धान्य विदेशों में भेजा जा रहा है, ताकि वहाँ की प्रजा के हृदयों को 
धर्म द्वारा जीता जाए। सैनिकों को भी विदेशियों की सेवा में लगा दिया 
गया है । धर्म-विजय की नीति का यह कैसा उपहास है। मैं सोचता हूँ, 
देश को इस भावी विपत्ति से बचाने के लिए हमारा भी कुछ कतव्य है।' 

'देखो, वत्स, मैं एक वैयाकरण हूँ। शब्दानुशासन के गढ़ तत्त्वों का 
विवेचन करने में ही मेरी सारी आयु व्यतीत हो गई है। राजनीति की ओर 
मैंने कभी ध्यान नहीं दिया । आचार्य दण्डपाणि को तो तुम जानते ही हो। 
दण्डनीति के वह प्रकाण्ड पण्डित हैं । मनु, वाचस्पति, शुक्र, पराशर, व्यास, 
बृहस्पति, चाणक्य--सब के नीतित्रन्थों का उन्होंने गम्भीरतापूर्वक अनुशीलन 

किया है। तुम्हारे वह गुरु भी रहे हैं । मैं उन्हें बुलवा लेता हूँ। तुम उनके 
साथ विचार-विमशं करो, मैं ध्यानपूर्वक सुनँगा ।' 

आचायं दण्डपाणि अपने छात्रों के सम्मुख औशनस नीति के सम्बन्ध में 
प्रवचन कर रहे थे। पतञ्जलि के बुलाने पर वह उनकी पर्णकुटी में चले 
आए पुष्यमित्र ने खड़े होकर उन्हें प्रणाम किया । उनके आसन ग्रहण कर 
लेने पर पतञ्जलि ने कहा-- 

आपका यह्‌ शिष्य वाल्हीक, कपिश, गार्‍धार, वाहीक, कुरु, मत्स्य 
आदि सर्वत्र भ्रमण करके आया है। देश की वर्तमान राजनीति के सम्बन्ध 
में मुझसे विचार-विमर्श करना चाहता था। आप तो जानते ही हैं, 
उपाध्याय, राजनीति में मुझे रुचि नहीं है। आप ही इसे सत्परामर्श दे 
सकेगे । पुष्य मित्र आपका पुराना शिष्य है।' 

“मुझे अपने इस शिष्य पर गर्व है, आचार्य ! यह हमारे आश्रम का 
नाम उज्ज्वल करेगा ।' 

पतञ्जलि से अनुमति प्राप्त कर पुष्यमित्र ने अपने विचारों को फिर 
से दोहरा दिया। उन्हें सुनकर दण्डपाणि बहुत गम्भीर हो गए। कुछ क्षण 
चुप रहकर उन्होंने कहना प्रारम्भ किया-- 

राजा अशोक की धर्म-विजय की मैंने कभी भी सराहना नहीं की, 


वत्स ! शस्त्रशक्ति की उपेक्षा कर कोई राज्य अपनी रक्षा में समर्थ नहीं हो ` 


सकता । भारत के राजाओं और गृहस्थों की सदा से यह परम्परा रही है 
कि वे सव धर्मो, सम्प्रदायों और पाषण्डों का सम्मान करें ब्राह्मणों, श्रमणों 
और मुनियों का आदर करें; दान-दक्षिणा द्वारा सबको सन्तुष्ट रखें; और 
विविध जातियों, जनपदों तथा श्रेणियों के अपने-अपने जो भी धर्म, चरित्र 
व व्यवहार हों उनमें किसी भी प्रकार से हस्तक्षेप न करें । अशोक ने विविध 
सम्प्रदायों में समन्वय की जो शिक्षा दी, वह भारत की सनातन परम्परा 
के अनुरूप थी । उसने सब सम्प्रदायो के सवंसामान्य मूल तत्त्वों पर बल 
देकर भी एक उपयोगी कार्य किया | धर्म द्वारा विश्व की विजय का उसका 
विचार भी उत्तम था । पर शस्त्रशक्ति की उपेक्षा कर उसने भारी भूल की 
थी । बौद्ध धर्म के प्रति जो पक्षपात उसने प्रर्दाशत किया, वह्‌ भी अनुचित 


था | पर अशोक के शासनकाल में उसकी नीति के दुष्परिणाम विशेष रूप 

से प्रगट नहीं हुए । राधागुप्त जैसे महामन्त्री उस समय विद्यमान थे, जो 

आचार्य विष्णुगुप्त की नीति का सशक्त रूप से अनुसरण करने की क्षमता 
| रखते थे। तुम्हें स्मरण होगा, वत्स, मैंने तुम्हें पढ़ाया था कि एक बार 
| राजा अशोक ने भिक्षु संघ को सौ कोटि सुवणं मुद्राएँ दान में देने का संकल्प 
| किया । पर जब इस धन का एक अंश उसने राज्यकोष से देना चाहा, तो 
अमात्य राधागुप्त ने उसे ऐसा करने से रोक दिया। राज्यकोष का स्वामी 
राजा नहीं हुआ करता, वत्स ! वह अपनी इच्छा से एक कार्षापण भी 
| राज्यकोष से व्यय नहीं कर सकता । अशोक को घोर निराशा का सामना 
करना पड़ा, क्योंकि उसकी मन्त्रिपरिषद्‌ जनता के धन को बौद्धसंघ के लिए 
| प्रदान करने के विरुद्ध थी। पर अब स्थिति परिवर्तित हो गई है। धर्म- 

विजय की धुन में राजा सम्प्रति राज्यकोष को बुरी तरह से लुटा रहा है। 
| खेद है कि आज मौर्य शासनतन्त्र में राधागुप्त जैसा एक भी मन्त्री नहीं है 
| जो राजा को मर्यादा में रख सके । सेना की उपेक्षा तो अशोक ने भी की थी 
और उसके पश्चात्‌ कुणाल और दशरथ ने भी, पर उस सीमा तक नहीं जैसा 
कि अब सम्प्रति कर रहा है। मुझे सम्प्रति पर आशचय है | वह एक अनुभवी 
शासक है। अशोक के जीवनकाल में ही उसने युवराज पद प्राप्त कर लिया 
था, क्योंकि नेत्रविहीन हो जाने के कारण कुणाल शासन की उत्तरदायिता 
का वहन कर सकने में असमर्थ हो गया था | कुणाल और दशरथ के शासन- 
काल में भी वही यूवराज के पद पर रहा। बीस साल से भी अधिक समय 
तक वह्‌ शासनतन्त्र का महत्त्वपूर्ण अंग बन कर रहा, पर उसे बुद्धि नहीं 
आई। उसने अब जो नीति अपनाई है, वह देश के लिए अत्यन्त विघातक 
है। उसका विरोध तो किया ही जाना चाहिए। पर प्रश्‍न यह है कि मैं इस 
| विषय में क्या कर सकता हूँ? मौर्ये सम्राट्‌ भारत की परम्परागत राजनीति 
| का परित्याग कर चुके हैं । क्षात्रधमं का उनकी दृष्टि में कोई महत्त्व नहीं 
| रह गया है। हमारे शास्त्रों के अनुसार वैदिकी हिसा को हिसा नहीं माना 
| जाता | आहिसा का हमारे धर्म में भी महत्त्वपूर्ण स्थान है, पाँच यमों में 
| 
| 
| 


उसका स्थान सर्वप्रथम है। पर क्या कृमियों की हिंसा किए बिना अन्न 
उत्पन्त किया जा सकता है ? कृषि करते हुए बहुत-से क्ृमियों की हत्या 
अनिवायं है F पर हम उसे हिसा नहीं मानते। शत्रुओं का संहार भी हत्या 

नहीं कहाता । दस्युओं से जनता की रक्षा करना राज्य ह र्ठ 
है, चाहे वे दस्यु आभ्यन्तर हों या वाह्य। उनका MURS (TR सता 
की सत्ता अनिवायं है। अपने कर्तव्य का पालन करते हुए सेना को जो संहार 
करना पड़ता है, उसे हम हिसा नहीं मानते । जिन महावीर भी इस तथ्य 
को स्वीकार करते थे। इसीलिए उन्होंने यह प्रतिपादित किया है कि गृहस्थ 
अणब्रतों का पालन करें और मुनि महानब्रतों का। महावीर ने अहिसा को 
एक ब्रत माना है, पर कृषक और कर्मकर अविकल रूप से Ri पालन 
नहीं कर सकते । केवल मुनि ही पूर्ण रूप से आहिसक हो सकते हैँ । अहिंसा 
को हम भी धर्म का आवश्यक अंग मानते हैं, पर प्राणिमात्र के हित व सुख 
के लिए जो हिसा अनिवार्य है, वह धमं द्वारा विहित है । वर्तमान समय के 
स्थविरों, मुतियों और श्रमणों ने इस तथ्य को भुला दिया है। सम्प्रति ने 
जो मार्गे स्वीकार किया है, वह वस्तुत: हानिकारक है। पर प्रश्‍न यही है, 
कि हम इस विषय में क्या कर सकते हैं ? ' 

'मैं आपका ध्यान आचार्य चाणक्य के इस कथन की ओर आकृष्ट 
करना चाहता हूँ, कि जब राजशक्ति का सही ढंग से प्रयोग न किया जा 
रहा हो, तो श्रो्रिय, तापस और संन्यासी भी उद्विग्न हो उठते हैं, और राजा 
का विरोध करने के लिए तत्पर हो जाते हैं। आपने ही तो हमें बताया था 
कि यवनराज सिकन्दर ते जब वाहीक देश को आक्रान्त कर अपने अधीन 
कर लिया था, तो उसके विरुद्ध हुए विद्रोह का नेतृत्त्व विष्णुगुप्त चाणक्य 
जैसे श्रोत्रिय ने ही किया था चाणक्य को न राजशक्ति की अभिलाषा थी 
और न धन वैभव की | जब नन्दवंश के विलासी और निर्वीर्यं राजाओं के 
कारण मगध की राजशक्ति क्षीण हो गई, तो चाणक्य जैसे निरीह ब्राह्मण 
ने ही उसमें नवजीवन का सञ्चार किया । क्या आज भी वह समय नहीं 
आ गया है जबकि गोनदं आश्रम के श्रोत्रिय और उपाध्याय सम्प्रति के 
निर्वीर्य शासन के विरुद्ध उठ खड़े हों और आर्य मर्यादा का पुनरुद्धार करें। 
वया आप इस पुण्यकार्ये का नेतृत्त्व अपने हाथों में नहीं ले सकते, आचार्य ! 

आप दण्डनीति के प्रकाण्ड पण्डित हैं। अब तक आप राजशास््र के प्रवक्ता 
रहे हैं, अब उसके प्रयोक्ता होना भी स्वीकार कीजिए | आप केवल हमें 
मार्ग प्रदशित करते रहिए। हम सव शिष्य आपका अनुसरण करने को 

उद्यत हैं ।' 
'पर मैं तो वृद्ध हो चुका हूँ, वत्स ! न मेरे तन में शक्ति रही है और 
न मन में स्फूति ।' 
'ऐसा न कहें, आचार्य ! इस समय देश को आपके नेतृत्व की आवश्य- 
कता है । आपके युवक शिष्य स्वदेश की रक्षा के लिए अपने तन, मन और 
धन को न्यौछावर कर देने के लिए उद्यत हैं। पर आप सदृश अनुभवी और 
नीति-निपुण नेता के अभाव में वे क्या कर सकते हैं ?' 
पर देखो, वत्स ! चाणक्य को अपने कार्य में जो सफलता प्राप्त हुई 
थी, उसका एक प्रधान कारण यह था. कि चन्द्रगुप्त जैसा शिष्य उन्हें मिल 
गया था । ब्रह्मशक्ति तभी फलवती हो सकती है जब क्षत्रशक्ति का साहाय्य 
उसे प्राप्त हो ।' 
आचार्य पतञ्जलि ध्यानपूर्वक दण्डपाणि और पुष्यमित्र का वार्तालाप 
सुन रहे थे । अब उन्होंने कहा--'ठीक तो है। तुम्हें भी पुष्यमित्र जैसा 
शिष्य प्राप्त है, उपाध्याय ! साहस और शौर्य में यह चन्द्रगुप्त से किसी 
भी प्रकार कम नहीं है। तुम चाणक्य का स्थान ग्रहण करो, और यह 
चन्द्रगुप्त का । ब्रह्म और क्षत्र का फिर एक बार संगम हो।' 
'पर मैं तो क्षत्रिय कुल में उत्पन्त नहीं हुआ हूँ, आचार्य !' पुष्यमित्र 
ने कहा । 
| 'तुम सँनिक तो हो, वत्स ! क्षत्रिय कुल में जन्म लेने से ही कोई 

क्षत्रिय नहीं हो जाता । सम्प्रति मौर्य कुल में उत्पन्न हुआ है, पर क्या तुम 
| उसे क्षत्रिय कहोगे ? उसकी धमनियों में चन्द्रगुप्त और विन्दुसार का रक्त 
| प्रवाहित हो रहा है, पर क्या इसी से उसे क्षत्रिय कहा जा सकता है ? 
द्रोणाचायं ब्राह्मण थे, पर महाभारत के युद्ध में उन्होंने अनुपम वीरता 
प्रदर्शित की थी। पुराने इतिहास की बात जाने दो। सिमुक का नाम तो 
तुमने सुना ही है। मौर्य सम्राटों को निर्वीर्यं देखकर दक्षिणापथ में उसने 
अपना स्वतन्त्र राज्य स्थापित कर लिया है | जन्म से तो वह भी ब्राह्मण ही 
है । जब क्षत्रिय अपने कतंव्य से विमुख हो जाएँ, तो ब्राह्मणों को उनका 
स्थान लेना ही पड़ता है । तुम गुण, कर्म ओर स्वभाव से क्षत्रिय ही हो, 
|. >> Ly 

"मैं अविकल रूप से आपकी आज्ञा का पालन करने के लिए उद्यत हूँ, 
आचार्य !' मे 

“दण्डपाणि तुम्हें मार्ग प्रदशित करें, और तुम भारत में क्षात्र धर्म का 
पुनरुद्धार करो । तुम्हें मेरा यही आदेश है । मेरा आशीर्वाद है, तुम्हारे द्वारा 
आर्यभ्ूमि का कल्याण हो !' 

पुष्यमित्र ने आचार्य के सम्मुख सिर झुका दिया। वह उनसे विदा 
लेकर चलने वाले ही थे कि आचार्यं पतञ्जलि ने उन्हें रोककर कहा-- 

अभी कुछ देर और बैठो, वत्स ! तुम्हें एक और आदेश देना चाहता 
हूँ । श्रोत्रिय इन्द्रदत्त मेरे पास आए थे। तुम्हारे विवाह के सम्बन्ध में बात करते 
थे | कुमारी दिव्या को तुम जानते ही हो । तुम्हारे साथ इसी आश्रम में रही 
है, और तुम्हारे समान ही धनुर्वेद में निष्णात है। सब प्रकार से वह तुम्हारे 
योग्य है । अब विवाह में देर न करो ।' 

'पर भारत को क्षत्र-शक्ति के पुनरुद्धार का जो महत्त्वपूर्ण कार्य आपने 
मुझे सौंपा है, उसका क्या होगा, आचार्य ! क्या विवाह से उसमें विघ्त 
नहीं पड़ेगा ?” 

नहीं, तात ! दिव्या सच्चे अर्थों में तुम्हारी सहधमिणी बनकर रहेगी । 
आयं महिलाएँ पति के कार्य में विघ्नरूप नहीं हुआ करतीं। सच्चे प्रेम से 
मनुष्य में शक्ति का सञ्चार ही होता है। वह प्रेम जघन्य है जिसके कारण 
मनुष्य को अपने कतंव्य-अकर्तव्य का ज्ञान न रहे। पुरुष की शक्ति स्त्री ही 
होती है, तात ! उसी से प्रेरणा और बल पाकर पुरुष कर्तव्य के मार्ग पर 
निरन्तर आगे बढ़ता है, और विघ्न-बाधाओं की किञ्चिन्मात्र भी परवाह 
नहीं करता । जिस यज्ञ का अनुष्ठान तुम प्रारम्भ कर रहे हो, सहर्धामणी 
के अभाव में वह कभी पूर्ण नहीं हो सकेगा । अब तुम अधिक विलम्ब न 
करो। श्रोत्रिय इन्द्रदत्त के पास मैं आज ही सूचना भेज रहा हूँ । तुम्हारे 

विवाह का पौरोहित्य मैं स्वयं करूँगा। भेरा आशीर्वाद है कि तुम दोनों 
द्वारा आर्यभूमि में क्षत्रशक्ति का पुनरुद्धार हो ।' 


आपकी आज्ञा शिरोधार्य है, आचार्य !” पुष्यमित्र ने नतमस्तक हो 
आचार्ये को प्रणाम किया । 

राजप्रासाद का षड्यन्त्र 


सञ्राट्‌ सम्प्रति को पाटलिपुत्र से गए हुए तीन वर्ष वीत चुके थे । अब 
वह उज्जैन में ही निवास करने लगे थे। उनका शरीर श्रान्त हो चुका था, 
और मन क्लान्त । उनके अंग शिथिल हो गए थे, और सांसारिक सुख-वैभव 
के प्रति उनमें ज़रा भी आसक्ति नहीं रह गई थी । उज्जैन के जिस राज- 
प्रासाद में वह निवास कर रहे थे, वहाँ न कोई राजपुरुष था और न कोई 
अंगरक्षक सैनिक । राजपुरुषों का स्थान मुतियों और श्रावकों ने लिया हुआ 
था। मुनि सुहस्ति भी अब राजप्रासाद में निवास करने के लिए आ गए थे। 
प्रातःकाल होते ही सम्प्रति सुहस्ति के पास, चले आते और उनकी चरण- 
धूलि को मस्तक से लगा श्रद्धावनत हो समीप में बैठ जाते। अङ्गों और 
उपाङ्गों का प्रवचन सुनने में उन्हें अपूर्वं आनन्द आता । सुहस्ति उन्हें उप- 
देश देते 

“जब मनुष्य संसार के संसर्ग से सर्वथा विमुक्त हो जाता है, सुख- 
दुःख की अनुभूति से उपर उठ जाता है, अपने को अन्य सब सत्ताओं से 
पृथक्‌ कर 'केवल-रूप' समझने लगता है, तभी वह 'केवली' पद प्राप्त करने 
में समर्थ होता है। केवली पद प्राप्त करता ही मानव जीवन का चरम लक्ष्य 
है | तुम भी अब सब प्रकार के बन्धनों और ग्रन्थियों से मुक्त होने का 
प्रयत्न करो। अब तक तुमने अणुब्रतों का ही पालन किया है। पर मुमुक्षु 
के लिए वे पर्याप्त नहीं हैं। अब तुम्हें महाब्रतों का पालन करना होगा। 
तुम भी अब मुनिव्रत ग्रहण करो, और सत्य, अहिंसा, अचोर्य, ब्रह्मचर्यं और 
अपरिग्रह--इन महाब्रतों का अविकल रूप से पालन करो । मोक्ष-प्राप्ति 
का यही उपाय है।' 

सम्प्रति गुरु के उपदेश का ध्यानपूर्वक श्रवण करते। उसे सुनकर 
उनका मन संसार के प्रति ग्लाति अनुभव करने लगता। सांसारिक सुखों 
और भोग की अब उनमें न इच्छा रही थी और न शक्ति । 

विशाल मौर्य साम्राज्य के शासनतन्त्र का संचालन अब भी पाटलिपुत्र 
से ही हो रहा था। सब तीर्थो (मुख्य अमात्यों) के अधिकरण वहीं पर 
स्थित थे। Fe का ज्येष्ठ पुत्र भववर्मा युवराज के पद पर नियुक्त था, 

और अपने पिता की अनुपस्थिति में शून्यपाल (रीजेन्ट) के रूप में शासन 
का कार्य सम्भाले हुए था। भववर्मा एक सुयोग्य शासक था। उसकी माता 
चारुमती प्राचीन सनातन आर्य धर्म को मानने वाली थी। वेद-शास्त्रों का 
उसे अच्छा ज्ञान था, और दण्डनीति का भी उसने अनुशीलन किया था। 
यद्यपि भववर्मा की शिक्षा पाटलिपुत्र के कुक्कूट विहार में हुई थी, पर अपनी 
माता के साथ सान्निध्य के कारण भारत की प्राचीन शासन परम्परा से वह 
सुचारु रूप से परिचित हो गया था । क्षात्रधर्म के महत्त्व को वह भलीभाँति 
जानता था। राजा को सदा 'उद्यत-दण्ड' होकर रहना चाहिए, चाणक्य के 
इस सिद्धान्त में उसका विश्वास था। उसकी इच्छा थी कि मौर्य साम्राज्य 
की सैन्य शक्ति को पुनः संगठित किया जाए। पर सम्प्रति की धर्म-विजय 
की नीति के सम्मुख वह अपने को असहाय अनुभव करता था । 

सम्राट सम्प्रति जिस प्रकार महाब्रतों के पालन में तत्पर हो जाने के 
कारण राज्यशासन के प्रति विमुख हो गए थे, इसके समाचार पाटलिपुत्र 
पहुंचते रहते थे। यह किसी से छिपा नहीं रहा था कि वह शीघ्र ही मुनिब्रत 
को ग्रहण कर स्वयमेव राजसिंहासन का परित्याग कर देगे। सर्वत्र इसी 
वात की चर्चा थी । पाटलिपुत्र के राजसिंहासन पर अब कौन आरूढ़ होगा, 
यह्‌ प्रश्‍न सबके सम्मुख था । पण्यशालाओं और पानगृहों में सर्वत्र इसी 
समस्या पर विचार-विमर्श होता रहता था। एक नागरिक कहता--'अब 
शीघ्र ही भववर्मा सम्राट्‌ पद प्राप्त करेंगे। वह सम्प्रति के ज्येष्ठ पुत्र हैं, 
युवराज के पद पर नियुक्त हैं, शासन का संचालन उन्हीं के हाथों में है, 
राजसिहासन के वास्तविक अधिकारी भी वही हैं। दूसरा कहता-- तुम नहीं 
समझते, भाई ! शालिशुक बड़ा महत्त्वाकांक्षी है, बोद्ध संघ का साहाय्य 
उसे रापत है। आज किसकी शक्ति है जो चातुरन्त संघ के मार्ग में खड़ा 
सिकायो प ।’ तीसरा कहता-'भववर्मा 
पर आरूढ़ हो जाएगा। वह वीर है, और ह 
राजकुमारें में अकेला वही है जिसने पति से sn र 
वह दक्षिणापथ की सेना का प्रधान नन र a ह 5 
थोड़ी बहुत सेना अब भी रि है पा रे Sh 
ह वद्यमान ह, सब दक्षिणापथ में ही है। देख लेना, 

देवभूति अपनी सेना को साथ लेकर पाटलिपुल्न पर आक्रमण कर देगा, और 
कोई उसका सामना नहीं कर सकेगा । यह मत भूलो कि राज्यलक्ष्मी सदा 
सेन्यशक्ति की दासी होकर रहती है।' चौथा नागरिक कहता--“मौर्य 
साम्राज्य मं सेना का अब महत्त्व ही क्या है ? अव तो सर्वत्र श्रमणों और 
भिक्षुओं का बोलवाला है। वे जिसके पक्ष में होंगे वही सम्राट बनेगा। 
पाटलिपुत्र में सर्वत्र इसी प्रकार की चर्चा होती रहती थी। वहाँ का वाता- 
वरण विक्षुब्ध था । लोग समझते थे, शीघ्र ही कुछ होने वाला है। जाने किस 
दिन मौर्य शासनतन्त्र में एक नया तूफान उठ खड़ा हो । 

पाटलिपुत्र का राजप्रासाद गंगा और. सोण नदियों के संगम पर स्थित 


. था । उसकी रचना एक दुर्ग के समान की गई थी। पाटलिपुत्र नगरी के 


बिशाल दुर्ग के अन्दर यह एक दूसरा दुर्ग था, जिसके चारों ओर भी एक ऊँची 
प्राचीर थी जो जल से परिपूर्ण एक चौड़ी परिखा से घिरी हुई थी। राज- 
प्रासाद के प्राचीर पर सशस्त्र प्रहरी रात-दिन पहरा देते रहते थे, और 
कोई भी व्यक्ति तब तक उसके महाद्वारों में प्रवेश नहीं पा सकता था, जब 
तक कि आन्तर्वशिक का अनुज्ञापत्र उसके पास न हो। 

एक दिन की बात है, सांझ का समय था, अंधेरा हो चुका था और 
दीपक जल गए थे । एक भिक्षु राजप्रासाद के द्वार पर आया और प्रहरी से 
बोला --'मुझे तुरन्त कुमार शालिशुक से मिलना है ।' 

कुमार इस समय अन्तःपुर में हैं। उनसे भेंट कर सकना कदापि सम्भव 
नहीं है । 

पर मेरा कार्य अत्यन्त आत्ययिक है। कुक्कूटविहार के संघ-स्थविर ने 
एक विशेष कार्य से मुझे भेजा है। मुझे यह आदेश मिला है कि तुरन्त 
कुमार से भेंट करूँ | मुझे राजप्रासाद में प्रविष्ट हो लेने दो। कुमार से 
मिलने की व्यवस्था मैं स्वयं कर लूँगा ।' 

'क्या आन्तर्वशिक का अनुज्ञापत्र आपके पास है ?' 

“उसे प्राप्त करने का समय ही कहाँ था, नायक ! सूर्यास्त के बाद तो 


थ 


मुझे यहाँ आने का आदेश मिला, तब तक आत्तर्वंशिक का कार्यालय बन्द 
हो चुका था।' 
“फिर मैं क्या कर सकता हूँ, भन्ते ! अनुज्ञापत्न के अभाव में मैं आपको 


६४ : सेनानी पुष्यमित्र 


राजप्रासाद में कैसे प्रविष्ट होने दे सकता हूँ ? दौवारिक ह आज्ञा का 
उल्लंघन कर सकता मेरे लिए असम्भव है। जब तक आन्तर्वशिक का 
अनुज्ञापत्र न हो, कोई भी व्यक्ति इस द्वार में प्रवेश नहीं कर सकता ।' 

'में आपकी कठिनाई को समझता हूँ, नायक ! पर आप मेरा एक काम 
तो कर सकते हैं। गुल्मपति सिंहनख को आप जानते होंगे। महाद्वार के 
भीतर की ओर दाएँ पाश्वं में जो कक्ष है, बहीं उनका निवास है। वह 
आन्तर्वशिक सेना में गुल्मपति के पद पर हैं।' 

हाँ, मैं उन्हें भलीभाँति जानता हूँ ।' 

आप सिहनख को केवल यह सूचना दे दें कि भिक्षु सारिपुत्त महाद्टार 
पर खड़ा आपकी प्रतीक्षा कर रहा है। तथागत तुम्हारा कल्याण करेगे, 
नायक ! शीघ्र ही आप गुल्मपति का पद प्राप्त कर लेंगे ।' 

'पर मैं इस स्थान को एक क्षण के लिए भी नहीं छोड़ सकता, भन्ते !' 

भिक्षु सारिपुत्त ने चुपचाप एक थैली नायक के हाथ में सरका दी। थैली 
सुवर्ण-निष्कों से भरी हुई थी। उसे हाथ में लेते ही नायक का रुख बदल 
गया। उसने धीरे से कहा--'मैं यहीं खड़ा हूँ, भन्ते ! आप जाइए और 
गुल्मपति सिंहनख से मिल आइए । पर देर न करना |! 

सिहनख वस्त्र उतारकर विश्राम की तैयारी में था । रात के समय एक 
भिक्षु को अपने घर आते देखकर उसे आश्चर्य हुआ। पर सारिपुत्त को 
पहचानकर उसने कहा--'भन्ते ! इस समय आप यहाँ कैसे ? कुशल-मंगल 
तो है?” 

'एक अत्यन्त आत्ययिक कार्य से आया हुँ, भाई ! संघ-स्थविर मोग्गलान 
ने मुझे भेजा है। ठुरन्त कुमार शालिशुक से मिलने को कहा है । उन्हें एक 
आवश्यक सन्देश पहुँचाना है।' 


पर कुमार तो अव अन्तःपुर में प्रबिष्ट हो चुके हैं। इस समय तो वहाँ 


शुक-सारिकाओं तक का प्रवेश सम्भव नहीं है, मनुष्यों की तो बात ही 
क्या है ?” 

कोई उपाय करो, भाई ! यह सद्धर्म का कार्य है। तुमसे क्या छिपाना? 
बुद्ध, धम और संघ में तुम्हारी आस्था है। जानते ही हो, तथागत के धर्म 
पर आज कसा संकट उपस्थित है। श्रावस्ती से कोई व्यक्ति आज तीसरे 


SPN 

पहर पाटलिपुत्र आया था, जेतवन विहार के संघ-स्थविर मज्झिम का एक 
पत्र लेकर आया है। उसे पढ़ते ही स्थविर मोग्गलान की मुखमुद्रा अत्यन्त 
गम्भीर हो गई। उन्होंने मुझे बुलाया और आदेश दिया--एक क्षण की भी 
देर न करो, तुरन्त जाओ और कुमार शालिशुक से कहो, मोग्गलान ने उन्हें 
स्मरण किया है।' 

“पर्‌ प्रशन यह है कि शालिशुक को यह सन्देश भेजा कैसे जाए ? उनके 
अन्तःपुर के द्वार पर मूक और बधिर सैनिकों का पहरा है। किसी की बात 
को तो वे समझते ही नहीं । जहाँ कोई आदमी द्वार के समीप गथा, उन्होंने 
खड्ग से उसके सिर को धड़ से अलग कर दिया ।' 

'कुमार अभी सोए तो नहीं होंगे । मदिरा के पात्र हाथ में लेकर दासियाँ 
अन्तःपुर में आ-जा रही होंगी ।' 

(तुम अन्तःपुर को क्या जानो, भन्ते ! वह भी एक दुर्ग के समान है। 
दासियाँ भी तो वहाँ अन्दर ही रहती हैं। सब कुछ वहां अन्दर ही उपलब्ध 
है। रात्रि के इस प्रहर में अन्तःपुर से बाहर वे किसलिए आएंगी ?' 

'यत्त कर देखो, भाई ! सद्धर्म का कार्य है। तुम्हें बहुत पुण्य होगा ।' 

'काम तो बहुत ही कठिन है। पर यत्न कर देखता हूँ। तुम तो इस 
समय कुमार से मिल ही नहीं सकते । कहो, उन्हें क्या कहलवा दूँ ?” 

“बस, इतना कहलवा दो कि कुक्कुट बिहार से एक भिक्षु आया है। 
संघ-स्थविर मोग्गलान ने उसे भेजा है। स्थविर विहार के गर्भगृह में कुमार 
की प्रतीक्षा कर रहे हैं। तुरन्त उनसे मिलना चाहते हैं। मैं महाद्वार लौट 
जाता हूँ, वहीं खड़ा होकर प्रतीक्षा करूँगा ।' 

गुल्मपति सिहनख शालिशुक के अन्तःपुर के समीप जाकर खड़े हो गए। 
घड़ीभर प्रतीक्षा के अनन्तर उन्होंने देखा, एक युवती अन्तःपुर से बाहर आ 
रही है। इंगित से उसे अपने पास बुलाकर सिंहनख ने कहा--'भद्रे ! क्या 
कुमार शालिशुक सो गए हैं ?' 

'क्या कहा, कुमार शालिशुक अभी से सो गए। अभी उन्हें नींद कहाँ ? 
कहो, क्या बात है ?' युवती ने हँसते हुए कहा । 

'संघ-स्थविर का एक अत्यन्त आत्ययिक सन्देश उन तक पहुँचाना है | 

Fs बाबा, यह काम मुझसे नहीं हो सकेगा । कुमार के रंग में भंग क्यों 


IE” CT = lI srs 


६६ : सेनानी पुष्यमित्र 


करूँ ? जानते नहीं, इस समय कुमार रूपाजीवाओं के साथ प्रमोद में व्यस्त 
ह 
हे 'सद्धर्म का कायं है, भद्रे ! तथागत तुम्हारा कल्याण करेंगे ।' 

अच्छा, यत्न कर देखती हूं । कहो, कुमार से क्या कहना है।' 

सिहनख ने स्थविर मोग्गलान का सन्देश युवती को जता दिया। जब 
वह शालिशुक के शयनकक्ष को वापस गई, तो कुमार एक रूपाजीवा को 
अंक में भरे हुए सुरापान में व्यस्त थे। युवती उनकी मुंहलगी दासी थी। 
शयनकक्ष के बाहर खड़े होकर हँसते हुए बोली -- र त 

महाराज की जय हो । आज रात विश्राम करना कुमार के भाग्य में 
नहीं है। स्थूलकाय स्थविर ने कहलाया है, तुरन्त कुक्कुट विहार के गर्भगृह 
में जाकर उनसे मिलें। वहाँ महापरिनिब्बाण सुत्त का पाठ हो रहा है। 
कुमार की उपस्थिति आवश्यक है ।' 

शालिशुक को वास्तविक बात समझने में कठिनाई नहीं हुई । वह्‌ जानते 

थे कि मगध के राजसिहासन के लिए जो विषम चक्र चल रहा है, उसमें 
संघ-स्थविर मोग्गलान का बड़ा हाथ है । उनकी सहायता से ही वह सम्राट्‌ 
पढ प्राप्त कर सकते हैं । वह झुंझलाकर उठ खड़े हुए, और छम वेश बनाकर 
राजप्रासाद से बाहर चले आए। अपनी गतिविधि को वह गुप्त रखना 
चाहते थे, क्योंकि युवराज भववर्मा के गूढ्पुरुष सर्वत्र नियुक्त थे। 

कुक्कुट विहार के दक्षिण में अशोक द्वारा बनवाया हुआ जो विशाल 
चेत्य था, उसके पचास हाथ नीचे एक गुप्त गर्भगृह था जिस तक पहुँचने के 
लिए एक गुप्त सुरंग मार्ग था। इस मार्ग का द्वार तथागत बुद्ध की मूर्ति के 
नीचे से खुलता था। बहुत कम व्यक्तियों को इसका पता था। स्थविर 
मो गालान देर से गभंगृह में बैठे हुए थे और बेचैनी के साथ शालिशुक की 
प्रतीक्षा कर रहे थे। कुमार के आ जाने पर उन्होंने कहा-- 

'एक गूढ़पुरुष आज ही श्रावस्ती से आया है। जेतवन विहार के संघ- 
स्थविर मञ्झिम ने एक पत्र उसके हाथ भेजा है। पहले उसे पढ़कर सुता 
देता हूँ । मज्झिम ने लिखा है--'अब वह समय आ गया है जब कि सद्धर्म के 
अनुयायियों को सम्प्रति के विरुद्ध विद्रोह का झण्डा खड़ा कर देना चाहिए । 
तथागत द्वारा प्रतिपादित मध्यमा प्रतिपदा से विमुख होकर सम्प्रति ने एक 

ऐसा अपराध किया है जिसे चातुरन्त संघ कभी क्षमा नहीं कर सकता । उसे 
हमें राज्यच्युत करना ही होगा । इसका एकमात्र उपाय यह है कि उसके 
विरुद्ध विद्रोह का झण्डा खड़ा कर दिया जाए। हमें तुरन्त शालिशुक को 
मौर्य साम्राज्य का सम्राट्‌ घोषित कर देना चाहिए। सद्धर्म के उत्कर्षं के 
लिए यह आवश्यक है कि पाटलिपुत्र के राजसिहासन पर ऐसा ही व्यक्ति 
आरूढ़ हो जो भगवान्‌ बुद्ध के अष्टांगिक आर्य मार्ग का अनुयायी हो । मौर्य 
राजकुल में ऐसा व्यक्ति कुमार शालिशुक ही है। सम्प्रति को तो राज्य- 
कार्य की कोई चिन्ता ही नहीं है | महाब्रतों के पालन में वह अपनी सब सुध- 
बुध खो बैठा है। वह हमारा क्या विरोध करेगा ? पर भववर्मा और देव- 
भूति से हमें सावधान रहना होगा। यदि वे शालिशुक का विरोध करें, तो 
सँन्यशवित द्वारा हमें उनका सामना करना चाहिए । पाटलिपुत्र का आन्त- 
वैशिक गुणसेन बुद्ध, धमं और संघ में अगाध आस्था रखता है । उसकी सेना 
में जो भी सैनिक हैं, सब अपने सेनापति के प्रति अनु खत हैं। यह आ्तर्वशिक 
सेता हमारी सहायता करेगी । पर हम केवल इसके भरोसे नहीं रह सकते | 
दक्षि णापथ में मौर्ये साम्राज्य की जो सेता है, वह देवभूति का.साथ देगी। 
उसे परास्त करने के लिए हमें नई सेना संगठित करनी चाहिए। बौद्ध 
विहारों में जो अपार धन सञ्चित है, वह किस समय के लिए है। मगध में 
भू त और आटविक सैनिकों की कोई कमी नहीं है । धन द्वारा इन्हें सेना में 
भरती करना होगा । आप तुरन्त कुमार शालिशुक से मिलें और उन्हें सम्राट्‌ 
घोषित कर दें | मैं भारत के अन्य संघ-स्थविरों को भी इसी आशय के पत्र 
भेज रहा हूँ । श्रावस्ती में मैंने सैन्य संगठत का कार्ये प्रारम्भ भी कर दिया 
है । भगवान्‌ तथागत हमारे इस पुण्य कार्यं में सहायक हों ! 

मज्झिम के पत्र को सुनाकर मोग्गलान ने शालिशुक से कहा-- मैं 
मज्झिम के विचार से पूर्णतया सहमत हाँ । रात्रि के इस समय मैंने आपको 
इसी कारण कष्ट दिया है कि भविष्य की सब योजना तैयार कर ली जाए। 

योजना तो आप स्वयं भी बना सकते थे। उसके लिए मेरी क्या 
आवश्यकता थी ? चित्रलेखा कैसी सज-धजकर आई थी ! नृत्य और हास 
का कैसा समा उसने बाँध रखा था ! आपने तो रंग में भंग डाल दिया।' 
Fe ने लड़खड़ाती हुई mm | में कहा। सुरापान के कारण उ 

अपने ऊपर वश नहीं रह गया था । 

'पर राजसिहासन पर तो आछूढ़ होना है, कुमार ! 

“इसमें क्या सन्देह है । जब आप कहेंगे, राजगद्दी पर जा बेंठूगा । उस 
दिन बड़ा भारी उत्सव मनाया जाएगा। ठीक है न, स्थविर ! चित्रलेखा 
नाचेगी और माधुरी गाएगी । कंसा आनन्द आएगा । पर ऐसे समय अपने 
सिरमुंडे भिक्षुओं को राजप्रासाद में न भेज देना । भिक्षुओं का राजप्रासाद 
में क्या काम ?' 

'पर राजसिहासन प्राप्त करना सुगम कार्य नहीं है, कुमार ! उसके 
लिए हमें अपनी सँन्यशक्ति को संगठित करना होगा और भववर्मा और 
देवभूति को युद्ध में परास्त करना होगा ।' 

'ना, बाबा, लड़ाई से मुझे डर लगता है। बड़े बाबा--क्या नाम था 
उनका ? हाँ, याद आ गया। अशोक तो कहा करते थे, लड़ना-झगड़ना 
अच्छी बात नहीं है । मुझे तो खून देखते ही क॑पकंपी चढ़ने लगती है। तलवार 
चलाना मेरे बस की बात नहीं है, बाबा !' 

'फिर राजसिहासन कैसे प्राप्त कर सकोगे, कुमार ! उसके लिए तो 
खून की नदियाँ बहानी होंगी ।' 

नदियाँ ! मुझे तो तैरना भी नहीं आता। यदि कही मंझधार में ड्ब 
गया, तो ?' 

संघ-स्थविर मोग्गलान ने देखा, सुरा के प्रभाव से शालिशुक को तन- 
मन को सुध नहीं रह गई है। इस समय उनसे बात करना व्यर्थ है। उन्होंने 
कहा--'अच्छा, आप अब विश्राम कीजिए | हम स्वयं योजना तैयार कर 

लेंगे। आप चिन्ता न करें, शीघ्र ही आप राजसिहासन पर आरूढ़ हो 
जाएंगे |! 
ER आरूढ़ हो जाऊंगा, सिंह पर ? ना, बावा, मुझे सिह से बहुत 
डर लागता है। घोड़े तक पर तो मुझसे सवारी की नहीं जाती। शेर पर कैसे 
चढ़े गा ।' 

मोग्गलान से निर्देश पाकर दो भिक्षु आगे बढ़े और कुमार शालिशुक 
को साथ के कक्ष में ले गए। वहाँ शय्या तैयार थी। कुमार उस पर पैर 
फैलाकर लेट गए। शीघ्र ही उन्हें नींदशआ गई। 

कुक्कुट विहार के गर्भगृह में जो अन्य स्थविर उपस्थित थे, उन्हें सम्बो- 
धन कर मोग्गलान ने कहा-- 

'शालिशुक को इस दशा में देखकर मुझे घोर निराशा हुई है। ब्राह्मण 
चाणक्य सद्धर्म का विरोधी था, पर दण्डनीति को वह भलीभाँति समझता 
था। उसने ठीक लिखा है कि राजाओं के लिए इन्द्रियजयी होना आवश्यक 
हैं। जो राजा इन्द्रियों का दास हो, वह कभी राजधर्म का पालन नहीं कर 
सकता । चाणक्य का लिखा अर्थशास्त्र मैंने पढ़ा है, अच्छी पुस्तक है। पर 
मौर्य राजकुल में शालिशुक ही एक ऐसा कुमार है जो बुद्ध, धर्म और संघ 
में आस्था रखता है । सम्राट्‌ तो उसे बनाना ही है, पर उसकी दशा को देख- 
कर मेरा मन आशंकाओं से परिपुर्ण हो गया है ।' 

“आप कोई चिन्ता न करें, स्थविर ! राज्यकार्यं का संचालन तो आपके 
ही हाथों में रहेगा । शालिशुक तो नाम को ही सम्राट्‌ होगा।' चण्डवर्मा ने 
कहा । 

“फिर तुम्हारी क्या योजना है, चण्डवर्मा !' 

“प्रातः आन्तर्वंशिक गुणसेन से परामर्श कर लिया जाए और कल ही 
शालिशुक को सम्राट्‌ घोषित कर दिया जाए।' 

'देखो, चण्डवर्मा ! इन कायों में बिलम्ब करना उचित नहीं होगा । 
भववर्मा को मैं भलीभाँति जानता हूँ। सच पूछो तो वही मागध साम्राज्य 
का अधिपति होने के योग्य है। पर उसकी तो बुद्धि भ्रष्ट हो गई है । सद्धमं 
से विमुख हो वह शिव पार्वती जौर जयन्त की उपासना करने लग गया है। 
कुक्कुट विहार में रहकर जो शिक्षा उसने प्राप्त को थी, उसे वह भूल गथा 
है । आचार्य भारद्वाज को तो तुम जानते ही होगे। औशनस नीति में पारंगत 
है। उसी के परामर्शं से भववर्मा सव कार्य करता है। शालिशुक आज रात 
कुक्कुट विहार में आया था, यह बात उससे छिपी नहीं रहेगी । भारद्वाज के 
सत्री सर्व तियुक्त हैं । देर करने का काम नहीं है । कल सूर्योदय से पूर्व ही 
शालिशुक को सम्राट्‌ घोषित कर देता होगा । आन्तर्वशिक को तुरन्त यहाँ 
बुलाना चाहिए | उसे आदेश देना है कि रात में ही शासनतन्त्र के सब 
अधिकरणों पर अधिकार कर लिया जाए। न कोई राजप्रासाद में जाने पाए, 
Fr न कोई वहाँ से बाहर जा सके L अन्तःपुर पर भी रात में ही कब्जा कर 

लेना होगा । यह सब कार्य तभी सम्भव है, जबकि आन्तर्वशिक सेना हमारे 
साथ हो, और गुणसेन जागरूक होकर कार्य करे ।' 
(पर अब तो आधी रात बीत चुकी है, स्थविर !' 
'कोई चित्ता नहीं, अभी बहुत समय है। जाओ, तुरन्त आन्तर्वशिक 
को बुला लाओ।' 
आन्तर्वशिक गुणसेन का निवास भी राजप्रासाद में ही था। पर 
चण्डवर्मा को वहाँ जाने में कोई कठिनाई नहीं हुई। वह एक गूढ़पुरुष 
था, जो राजप्रासाद के प्रधान औदनिक निपुणक के अधीन कार्य करता था। 
चण्डवर्मा निपुणक के पास गया, और उस के द्वारा स्थविर मोग्गलन के 
सन्देश को गरुणसेन के पास पहुँचा दिया गया । 
राजसिहासन के लिए जो षड्यन्त्र राजप्रासाद में चल रहे थे, गुणसेन 
उनके सम्बन्ध में बहुत सतर्क था । वह भली भाँति समझता था कि जो आग 
धीरे-धीरे सुलग रही है, सम्प्रति के मरते ही वह एक भयंकर दावानल का 
रूप प्राप्त कर लेगी। वह यह भी जानता था कि यूवराज भववर्मा के लिए 
सम्राट्‌ पद पा सकना सुगम नहीं होगा, क्योंकि चातुरन्त बौद्ध संघ उसके 
विरुद्ध है । वह स्वयं शालिशुक के पक्ष में था, क्योंकि मौर्यकुल में बही ऐसा 
कुमार था जिसकी समं में आस्था थी। उसे अपनी शक्ति का भी भली- 
भाँति ज्ञान था। वह जानता था कि मौर्य साम्राज्य की सैन्य शक्ति क्षीण 
हो चुकी है । जो सेताएँ अभी विद्यमान हैं, वे सब सीमान्त के स्कन्धावारों 
में हैं। पाटलिपुत् में केवल आग्तर्वशिक की ही सेना रह गई है, जो उसके 
प्रति अनु रक्त है । यह सेना जिसका साथ देगी, वही सम्राट्‌ पद प्राप्त कर 
सकेगा । 
संघ-स्थविर का संदेश पाते ही आन्तर्व शिक गुणसेन कुक्कुट विहार आ 
गया। मोगालान उत्सुकतापूर्वक उसकी प्रतीक्षा कर रहे ये । उनकी योजना 
सुनकर गुणसेन को प्रसन्नता हुई। वह अपने कार्य में अत्यन्त चतुर था। 
रात्रि का चौथा प्रहर व्यतीत होने से पूर्व ही उसने अपनी सेना के गुल्म- 
Cine sv 
ह ड पुत्र के नागरिक सोकर उठे, तो उन्ह 
देखा, सव ' पथचत्वरो और पण्यवीथियों पर सैनिक तैनात हैं । 


£ 

. 
राजप्रासाद के महाद्वार बन्द हैं और सैकड़ों शस्त्रधारी सैनिक वहाँ पहरा 
दे रहे हैं। मन्दिरों और उद्यानों के मार्ग भी अवरुद्ध हैं, और किसीको वहाँ 
जाने की अनुमति नहीं है । नागरिक लोग यह सब देखकर स्तब्ध रह गए। 
उन्हें यह समझ में नहीं आ रहा था कि सेना का यह प्रदर्शन किस वजह से 
है । पर उन्हें देर तक प्रतीक्षा नहीं करनी पड़ी । सूर्योदय के साथ ही राज- 
प्रासाद के उच्छृत ध्वजों पर तूर्यधर प्रगट हुए, और तुरही के निनाद के 
साथ उन्होंने यह घोषित करना प्रारम्भ कर दिया कि राजकुमार शालिशुक 
ने सम्राट्‌ पद ग्रहण कर लिया है, और शीघ्र ही उनका राज्या भिषेक सम्पन्न 
होगा । 

पाटलिपुत्र के नागरिकों को इस घोषणा से बहुत आश्चर्य हुआ। 
सम्राट्‌ सम्प्रति अभी जीवित थे, और शासन का संचालन युवराज भववर्मा 
के हाथों में था। स्थविर मोग्गलान के पड्यन्त्र का उन्हें कुछ भी ज्ञान नहीं 
था । कुछ समय के अनन्तर नागरिकों को यह्‌ समाचार भी सुनने को मिला 
कि भववर्मा को अन्तःपुर में ही बन्दी बना लिया गया है। 


यवनों का दुर्दान्त चक्र 


सुभगा की नृत्यशाला में आज असाधारण भीड़ थी। तिल रखने को 
भी कहीं स्थात नहीं था । यवन सँनिक वहाँ बहुत बड़ी संख्या में एकत्र थे। 
संगीत और नृत्य का समा बधा हुआ था। पेशलरूपा दासिया्सुरापात्र हाथ 
में लेकर घूम रही थीं, और यवन सँनिक उनके साथ हास्य विनोद में मग्न 
थे। 

दो वर्ष के अनन्तर आज वाल्हीक नगरी में शान्ति स्थापित हुई थी। 
सीरिया के यवनराज अच्तियोक ने अपने साम्राज्य का विस्तार करते हुए 
पहले पाथिव देश को जीता और फिर उत्तर-पूवं दिशा में आगे बढ़कर 
वाल्हीक राज्य पर आक्रमण किया। राजा एवुथिदिम ने बड़ी वीरता से 
उसका सामना किया । दो वर्ष तक वाल्हीक नगरी सीरिया की सेनाओं से 
|. रही । विवश होकर एवूथिदिम ने यही उचित समझा कि अन्तियोक 

के साथ संधि कर ली जाए। अपने युवक पुत्र दिमित्र को उसने शान्ति की 
बातचीत के लिए यवन सम्राट्‌ की सेवा में भेजा । अन्तियोक को सम्बोधन 
कर दिमित्र ने कहा-- 

'आप भी यवन हैं, और हम भी यवन हैं। यवनों को आपस में लड़ने से 
क्या लाभ ?' 

'पर यवनों को एकता तभी सम्भव है, जब उनके सब राज्य परस्पर 
मिलकर एक शक्तिशाली साम्राज्य के रूप में संगठित हो जाएँ। तुम उन 
दिनों को भूल गए, युवक, जब कि सिकन्दर ने मिस्र से व्यास नदी तक के 
बिशाल भूखण्ड की विजय कर यवनों का अनुपम उत्कर्ष किया था। 
मकदूनिया से भारत तक सर्वत्र तब यवनों का शासन था। आपस की लड़ाई 
के कारण यवनों की शक्ति अब क्षीण हो गई है। मैं उसी का पुनरुद्धार 
करने के लिए प्रयत्नशील हूँ ।' 

'पर वाल्हीक देश के यवन राज्य पर आक्रमण के कारण यवनों की 
कितनी शक्ति व्यथं ही नष्ट हो गई है, सम्राट्‌ ! इस युद्ध में जो हज़ारों 
सैनिक काम आए हैं, बे सब यवन ही तो थे। क्या यह सम्भव नहीं है कि 
सीरिया और वाल्हीक के यवन परस्पर मैत्री-सम्बन्ध से रह सकें । यवतों 
की शक्ति के विस्तार का वास्तविक क्षेत्र भारत है, सम्राट्‌ ! वहाँ की 
शस्यश्यामल भूमि, अपार धन सम्पत्ति, नीला आकाश, कलकल करती हुई 
नदियाँ और दूर तक फैले हुए उपजाऊ मैदान-्या हमें मिलकर इन पर 
यवनों का प्रभुत्व स्थापित करने का प्रयतन नहीं करना चाहिए। विश्व- 
विजेता सिकन्दर व्यास नदी से आगे नहीं बढ़ सके थे, क्योंकि मगध का 
शक्तिशाली साम्राज्य उनके मार्ग में चट्टान के समान खड़ा था । सँल्युकस 
को चन्द्रगुप्त से मुंह की खानी पड़ी थी, क्योंकि चाणक्य के नीतिबल से 
भारत को राजशक्ति एक सूत्र में संगठित हो गई थी । पर आज भारत की 

' बन्छुसार के वंशज सैन्यश क्ति की उपेक्षा 
केद धम द्वारा विश्व की विजय करने की धुन में देश की धन सम्पत्ति को 
स्वाहा कर रहे हैं । क्यों न हम मिलकर भारत पर आक्रमण करें । वह देश 
बहुत विशाल है सम्राट्‌ ! उसके सुविशाल भूखण्ड में क्रितने ही नये यवन 

राज्य स्थापित हो सकते हैं।' 

'तुम ठीक कहते हो, युवक !' 

'वाल्हीक राज एवुथिदिम की यही योजना थी, सम्राट्‌ ! वह अपनी 
सैन्य शक्ति को इसी उद्देश्य से संगठित कर रहे थे कि हिन्दूकुश पर्वतमाला 
को पार कर भारत पर आक्रमण करें और यवनों की शक्ति का पुनरुद्धार 
करें। न वह पार्थिव देश को जीतना चाहते थे और न सीरिया को। पर 
आपके आक्रमण से उनकी योजना निरर्थक हो गई ।' 

“निरर्थक नहीं हुई, युवक ! यवन फिर भारत पर आक्रमण करेंगे, 
अकेले वाल्हीक राज नहीं अपितु सीरिया और वाल्हीक दोनों के यवत परस्पर 
मिलकर।' 

'पर्‌ हमारे इस युद्ध का तो अन्त होना ही चाहिए, सम्राट ! जब तक 
दो यवन राज्य परस्पर लड़ते रहेंगे, यवनों की शक्ति कंसे संगठित हो 
सकेगी ?' 

(तुम ठीक कहते हो, युवक ! मैं इसी क्षण युद्ध को बन्द करने का आदेश 
दे रहा हें। 

'तो क्या वाल्हीक राज्य की स्वतन्त्र सत्ता को आप स्वीकार करते हैं, 
सम्राट्‌ ! ' 

अन्तियोक को चूप देखकर दिमित्न ने फिर कहा--'हम भी वीर हैं, 
सम्राट्‌ ! अपनी मान-मर्यादा की रक्षा के लिए अपना सर्वस्व न्यौळावर 
करने को उद्यत हैं । क्या आप यह उचित समझते हैं कि वाल्हीक के यवन 
लड़ते-लड़ते नष्ट हो जाएँ या कायरों के समान हथियार डालकर अपनी 
पराजय स्वीकार कर लें । इससे तो यवनों के माथे पर कलंक का टीका लग 
जाएगा, सम्राट्‌ ! क्या यवनों की इस दुर्दशा से आपको संतोष होगा ?' 

“मुझे तुमसे मिलकर अपार प्रसन्नता हुई, युवक ! तुम्हारे जैसे वीर 
यवनों की सहायता से ही मेरा स्वप्न पूर्ण हो सकता है। मैं तुम्हें नीचा नहीं 
दिखाना चाहता, मैं तुम्हारे साहाय्य और सहयोग का इच्छूक हूँ । सिकन्दर 
और सैल्युकस जिस कार्य को पूरा कर सकने में असमर्थ रहे, मैं उसे पूर्ण 
[EE चाहता हूँ । मि्र से कामरूप तक सर्वत्र यवनों का साम्राज्य स्थापित 
हो, भेरा यही संकल्प है। वाल्हीक देश के यवनों को मैं अपता शतु नहीं 

समझता, मैं उनसे मंत्री-सम्बन्ध स्थापित करना चाहता हूँ । उनके स्वाभि- 
मान को आघात पहुँचाने से मुझे कोई लाभ नहीं है ।' 

तो फिर आइए, हम परस्पर मिलकर एक ऐसी सन्धि कर लें जिससे 
सब यवन मिलकर एक हो जाएँ। न कोई विजेता रहे, न कोई पराजित। 
यवनों की शक्ति के पुनरुद्धार का जो पुनीत लक्ष्य आपके सम्मुख है, वाल्हीक- 
राज चिरकाल से उसी के लिए प्रयत्नशील हैं । सीरिया, पार्थिव, वाल्हीक 
-सब मिलकर संगठित हो जाएँ। संसार की कोई भी शक्ति तब हमारे 
सम्मुख नहीं टिक सकेगी। भारत का विशाल भूखण्ड हमारे सामने है। 
आइए, हम मिलकर उसकी विजय करें । इसी में यवनों का हित है ।' 

सम्राट्‌ अन्तियोक ध्यान से दिमित्र को देख रहे थे । उसका युवा शरीर, 
पुष्ट अंग, उन्तत भाल, तेजस्वी मुखमण्डल और उच्च-आदर्श उनके हृदय 
में एक नई आकांक्षा उत्पन्न कर रहे थे। कुछ देर तक चुप रहकर उन्होंने 
कहा--आज का भोजन तुम मेरे साथ करोगे, युवक ।' 

'आपके निमन्त्रण से मैं गौरवान्वित हुआ, सम्राट्‌ ! मुझे विश्वास है, 
मेरे साथ किसी प्रकार का धोखा नहीं किया जाएगा । एक यवन दूसरे यवन 
का विश्वास कर सकता है ।' 

'किसी प्रकार की कोई आशंका मन में न लाओ, युवक ! तुम मेरे 
अतिथि हो ।' 

सम्राट्‌ अन्तियोक ने बड़ी धूमधाम के साथ भोज की तैयारी की। 
कशेय वस्त से निमित विशाल पटमण्डप में भोज का आयोजन किया गया । 
षड्रस भोजनः तैयार कराया गया । विविध प्रकार की सुराएँ लाई गई । 
सीरिया के सव प्रमुख सेनानायक भी भोज में सम्मिलित हुए । जब दिमित्र 
गे पटमण्डप में प्रवेश किया, तो अन्तियोक ने बड़ी आत्मीयता और वात्सल्य 
vgs, साथ एक युवती भी थी, जिसका नाम 
ससे र सचय कराते हुए अन्तियोक ने कहा--'यह 

राजकुमारी एथेना है। रणक्षेत्र में इसे बड़ा आनन्द आता है । तभी तो राज- 
ER के सुख-वैभव को छोड़कर मेरे साथ-साथ रहती है। स्वयं भी बड़ी 
वीर है । कहा करती है, मुझ भी सैन्यसंचालत का अवसर प्रदान कीजिए।' 
दिमित्र ने अपना दायां हाथ ऊपर उठाकर कुमारी एथेना का अभि- 

नन्दन किया । उन दोनों को भोज में साथ-साथ बिठाया गया। बातचीत 
प्रारम्भ होने पर एथेना ने कहा-- 

'सुना है, वाल्हीक नगरी बहुत सुन्दर है । दो वर्ष से हम यहाँ आए हुए 
हैं, पर आपकी इस सुन्दर नगरी के अवलोकन का अवसर ही नहीं मिला ।' 

आप मेरे साथ चलिए । वाल्हीक नगरी में नवराजगृह नाम की एक 
वस्ती है। उसके राज-मार्गो और पण्यवीथियों को देखकर आप आश्चर्य- 
चकित रह जाएँगी । ऐसे सुन्दर प्रासाद, ऐसी गगनचुम्बी अट्टालिकाएँ और 
ऐसी सजी-धजी पण्यशालाएँ आपको अन्यत्र कहीं भी देखने को नहीं मिलेंगी। 
चीन, कपिश, गान्धार, तुखार, वाहीक आदि सब देशों के सार्थ वहाँ व्यापार 
के लिए आते रहते हैं । हर समय एक मेला-सा लगा रहता है, और वहाँ कीः 
नृत्यशालाएँ और पानगृह--उनका तो कहना ही क्या ?' 

'क्या आप मुझे नवराजगृह ले चलेगे ? पट-मण्डपों में निवास करते हुए 
और आहत सैनिकों की चीत्कार सुनते हुए मेरा मन घबराने लगा हैं।' 

क्यों नहीं, राजकुमारी ! आपकी आज्ञा की देर है।' 

“यदि मुझे वहाँ किसी ने पकड़ लिया तो ! हूँ तो शत्रु देश की कच्या 
ही।' 

'मेरे साथ रहते हुए आपको किसका भय है, कोई आपका बाल भी 

बाँका नहीं कर सकता ।' 

भोज की समाप्ति पर अन्तियोक ने दिमित्र से कहा-- सीरिया और 
वाल्हीक की मैत्री सदा स्थिर रहेगी, युवक ! मैं इस मैत्री को एक ऐसे सूत्र 
में बाँध देता चाहता हूँ, जिसे संसार की कोई भी शक्ति छिन्त-भिच्त न कर 
सके।' 

“इससे उत्तम बात क्या हो सकती है, सम्राट्‌ !' 

'तो फिर सुतो, युवक ! क्या तुम्हें कुमारी एथेना का पाणिग्रहण करना; 
स्वीकार है ? 

अन्तियोक का प्रस्ताव सुनकर दिमित्र का मुखमण्डल लज्जा और 
संकोच से रक्तवर्ण हो गया । कुछ देर चुप रहकर उसने कहा--क्या सच- 
मुच मैं इतना भाग्यशाली हूँ, सम्राट !' 


'संकोच त करो, युवक ! तुमने हीतो कहा था कि सीरिया और डे 

वाल्हीक दोनों के यवन परस्पर मिलकर एक हो जाएँ और एक साथ मिल- 
कर यवनों की शक्ति का पुनरुद्धार करें। हमारा युद्ध समाप्त हो चुका है, 
कुमार दिमित्र ! अव हम एक हैं। न कोई विजेता है और न कोई विजित । 
तुम्हारी स्वीक्रति प्राप्त होते ही मैं यह शुभ समाचार वाल्हीकराज के पास 
भेज दूंगा ।' 
'पहले राजकुमारी की स्वीकृति तो प्राप्त कर लीजिए, सम्राट्‌ !' 
वह सहमत है, युवक ! जब से तुम्हें देखा है, तुम्हारा ही गुणगान कर 
रही है। जब हम सन्धि की बातचीत कर रहे थे, वह साथ के कक्ष में बैठी 
हुई सब कुछ सुन रही थी ।' ४ 
कुमार दिमित्र ने सिर झुका दिया। अन्तियोक का आदेश पाते ही 
सीरिया के स्कऱ्धावार पर श्वेत ध्वजाएँ फहराने लगीं। सैनिकों ने कवच 
और शिरस्त्राण उतारकर रख दिए, और मंगल वाद्यों की ध्वनि से आकाश- 
मंडल गूंज उठा । जब यह समाचार वाल्हीक नगरी पहुँचा, दुर्ग के महाद्वार 
खोल दिए गए और सर्वत्न प्रसन्नता छा गई। 
कुमारी सुभगा की नृत्यशाला में आज जो अपूर्व समारोह था, वह इसी 
उपलक्ष्य में था। थके हुए सेनानायक आज वहाँ अपने शरीर की श्रान्ति और 
मन की क्लान्ति को दूर करने के लिए एकत्र थे। पुष्पमालाओं से सुसज्जित 
और गन्धमाल्य से सुवासित सुन्दरियाँ सब॒ ओर घूम रही थीं, अपने अति- 
थिथों का स्वागत करने के लिए और पक्वान्न तथा सुरा से उन्हें तृप्त करने 
के लिए | सीरिया और वाल्हीक देशों के सेनाध्यक्ष आज एक साथ बैठकर 
हास्य-विनोद में मर्न थे। रात्रि के तीन प्रहर व्यतीत हो जाने पर जब ये 
सेनानायक सुरा के प्रभाव से अपनी सुध-बुध खो बैठे, तो विश्राम के लिए 
कक्ष्याविभागों में चले गए, अकेले नहीं अपितु पेशलरूपा रूपाजीवाओं को 
साथ लेकर | 
` सीरिया की यवन सेना के जो सेनापति उस दिन सुभगा की नृत्यशाला 
में विद्यमान थे, उनमें से एक का नाम हारमोअस था। अत्यधिक मात्रा में 
शुरापान कर लेने के कारण जब वह बहुत वाचाल हो गया, तो माधवी नाम 
की एक दासी उसे एक सुसज्जित कक्ष्याविभाग में ले गई | शय्या पर उसे 
लिटाकर माधवी ने कहा--'कंहिए, आपकी क्या सेवा करूँ, सेनापति ! 

कौन-सी सुरा प्रस्तुत करूँ, मैरेय या मृद्वीका ? 

जो भी चाहो ले आओ, पर मेरे पास से न उठो ।' हारमोअस ने माधवी 
को अंक पें भरते हुए कहा । 

'मैं तो एक तुच्छ दासी हूँ, सेनापति ! आपके योग्य मैं कहाँ हूँ ।' 

तुम अनुपम सुन्दरी हो । तुम्हारी यह सघन केशराशि, उज्वल साँवला 
रंग, चमकती हुई आँखें और उभरी हुई गोल छातियाँ ! किस देश की हो, 
कपिश की या गान्धार की ? सुना है, इन देशों की स्त्रियाँ बहुत सुन्दर 
होती हैं ।' 

'पर मैं तो पाञ्चाल देश की रहने वाली हूँ, सेनापति !' 

'क्या कहा ? यह नाम तो पहले कभी नहीं सुना । कहाँ है यह देश ?' 

“गंगा नदी का नाम तो आपने सुना ही होगा, सेनापति ! हम हिन्दू 
लोग उसे पवित्र मानते हैं। हिमालय से उतर कर वह भारत की शस्य- 
श्यामल समतल भूमि में प्रवेश करती है और सुदूर पूर्व में समुद्र में जा 
मिलती है । इसी गंगा की घाटी में मेरा पाञ्चाल देश है, बड़ा सुन्दर, बड़ा 
रमणीक !' 

क्या वहाँ की सभी स्त्रियाँ तुम्हारे समान सुन्दर होती हैं ? आओ, 
समीप आ जाओ । तुम्हें जी भरकर देख लूँ । पता नहीं, कव वाल्हीक पुरी 
से चल देना पड़े ।' मै 

'क्यों सेनापति ? अब तो आप यहीं पर रहेंगे न ? युद्ध की तो अब 
समाप्ति हो गई है। फिर यहाँ से जाने की क्या जल्दी है? क्या वाल्दीक 
नगरी आपको पसन्द नहीं आई ? कुछ दिन यहीं रहकर विश्राम कीजिए 
न।' माधवी ने हारमोअस के गले में वाह डालकर कहा । 

“हम सैनिकों को विश्राम कहाँ ? अब तुरन्त भारत पर आक्रमण करता 
। पर तुमने यह क्या शुष्क चर्चा प्रारम्भ कर दी। लाओ, मैरेय का एक 
चषक और दे दो और तुम मेरे साथ सटकर बैठ जाओ। 

पर भारत के साथ तो यवतों की कोई लड़ाई नहीं है, सेवापति ! 
भारत के राजा तो अहिसा में विश्वास रखते हैं, धर्म द्वारा सबकी सेवा में 
तत्पर हैं। इस वाल्हीक देश को ही देखिए। भारत द्वारा नियुक्त धर्म महां- 
वः ने यहाँ कितने ही चिकित्सालय खुलया दिए हैं, धर्मशालाए, बनवा दी 

हैं और कुएँ खुदवा दिए हैं। भारत के राजा द्वारा स्थापित भुक्तिशालाओं 
से हजारों यवन प्रतिदिन भोजन और वस्त प्राप्त करते हैं। क्या ऐसे शान्ति- 
प्रिय देश को आप युद्ध द्वारा तहस-तहस कर देंगे, सेनापति ! हि ५ 
'तुम राजनीति को क्या समझोगी ? लाओ, एक चषक और दो। ह 
तुमने अपने देश का क्या नाम बताया था? याद आया, पाळनाल। । में 
पाञ्चाल भी अवश्य जाऊंगा। देखूँगा, वहाँ की सब स्त्रियाँ क्या तुम्हारे समान 
ही सुन्दर होती हैं ।' 
"भारत पर आक्रमण कब प्रारम्भ होगा, सेनापति ! 
“इसी साल, कातिक मास में ।' 
'यवन सेना में कितने सैनिक होंगे, सेनापति !' माधवी ने मृद्वीका का 
एक चषक हारमोअस के होंठों से लगाते हुए प्रश्‍न किया । 
'कम से कम दो लाख। तुमने यवनियाँ तो देखी ही हैं, वे भी युद्ध में 
भाग लिया करती हैं, धनुष बाण से भी और नयतों के बाणों से भी ।' 
'मैं समझी नहीं, सेनापति !' 
तुम समझी नहीं ? जो ये बहुत-सी यवन युवतियाँ वाल्हीक नगरी के 
विहारों में भिक्षुणियाँ बनकर रह रहा हैं, सव भारत चली जाएंगी । क्या 
समझी ? किसलिए ? शत्रु का भेद लेने के लिए। राजनीति को तुम क्या 
समझोगी ? आओ, मेरे और समीप आ जाओ। रात भर इसी प्रकार सुरा- 
पान कराती जाओ, और साथ ही अपने होंठों का अमृत भी |! 
माधवी ने पात्र को सुरा से भरकर उसे हारमोअस के मुँह से लगा 
दिया । एक ही घूंट में उसे पीकर उसने फिर कहना प्रारम्भ किया--'तुम 
कितनी अच्छी हो । जब मैं भारत जाऊंगा, तो तुम्हें भी अपने साथ ले 
चलूँगा । मेरे साथ चलोगी न ? पाञ्चाल जाकर अपने बन्धु-बान्धवों से मिल 
सेना ।' 
'पर में तो देवी सुभगा की दासी हूँ, सेनापति !' 
तो सुभगा को भी साथ ले चलेंगे ।” 
“मुझे तो युद्ध से डर लगता है, सेनापति ! बाणों और खड्ग-परशुओं 
से क्षत-विक्षत सैनिकों को जब रणक्षेत्र से उठाकर लाया जाता है, तो मुझे 
कंपकंपी चढ़ जाती है ।” 

तुम्हें इन क्षत-विक्षत सैनिकों से क्या लेना है। यवनों के स्कन्धावार 
को तुम नहीं जानती । वहाँ ऐसे पटमण्डप भी होते हैं जहाँ सदा नृत्य संगीत 
होता रहता है। सैनिकों का मनोरंजन भी तो होना चाहिए। यवन यदि 
बीर हैं, तो साथ ही विनोदप्रिय भी हैं । जीवन में आमोद-प्रमोद का महत्त्व- 
पूर्ण स्थान है। कभी मेरे साथ हमारे स्कन्धावार को देखना । कितनी 
नतेकियाँ, रूपाजीवाएँ और गणिकाएँ वहाँ हैं, सब देशों की, शक, पार्थिव, 
खस, युइशि, तुखार आदि सब जातियों की। पर सच कहता हूं, तुम्हें देख- 
कर उनका रूप और यौवन मुझे फीका लगने लगा है। महासेनापति से 
कहूँगा, भारत की युवतियों को भी सैनिकों के मनोरंजन के लिए नियुक्त 
कर लो। वाल्हीक नगरी में जितनी भी भारतीय युवतियाँ हैं, उन सबको 
हम अपने साथ ले जाएंगे । तुम तो मेरे साथ ही रहोगी न 

माधवी ने सुरा का एक और चषक हारमोअस के मुँह से लगाकर 
कहा--'अब बहुत रात बीत गई है, सेनापति ! अब सो जाओ । मैं भी कुछ 
देर विश्राम कर लूँ सुबह होते में केवल एक घड़ी शेष है।' 

सुरा के प्रभाव से हारमोअस को अब नींद आ गई थी । माधवी 
चुपचाप वहाँ से उठी और धीरे-धीरे बाह्र चली गई। देवी सुभगा उसकी 
प्रतीक्षा कर रही थी। 

“मैं बड़ी देर से तुम्हारी प्रतीक्षा कर रही हूँ, माधवी ! इतनी देर क्यों 
लग गई ? ” सुभगा ने प्रश्‍न किया । 

“हारमोअस छोड़ता ही नहीं था, देवि ! बड़ी कठिनता से पिण्ड छुड़ा- 
क्र आई हूं ।” 

“कोई रहस्य की बात ज्ञात हुई?” 

“हाँ, देवि ! यवत सेनाएँ शीघ्र ही भारत पर आक्रमण कर रही हैं, 
इसी साल कातिक मास में ।” 

“बस, इतना ही ? यह तो मैं पहले भी सुन चुकी हूँ । ' 

“एक बात और ज्ञात हुई है। यवन राज्यों के बौद्ध विहारों में जो 
यवन भिक्षुणियाँ हैं उन्हें भी भारत भेजा जा रहा है, सत्री का कार्य करने 
| ०“ लिए, हमारी सेना और शासननीति के सम्बन्ध में सूचना प्राप्त करने के 
लिए । भिक्षुणी होते के कारण कोई उन पर सन्देह नहीं करेगा । / 

ई. 

“यह तो रहस्य की बात तुमने पता लगाई है, माधवी । थे सब सूचनाएं 
तुरन्त ही गोनद आश्रम में भेजनी होंगी । तुम्हारे कपोत तो तैयार हैं न ? 
शीघ्र ही सब बातें गुप्त लिपि में लिख डालो। अभी अंधेरा है। सूर्योदय से 
पूर्व ही कपोतों को उड़ा देना चाहिए ।” 

माधवी अपने कार्य में व्यग्र हो गई । पूर्वी क्षितिज में लालिमा के चिह्न 
प्रगट होते ही लोगों ने देखा, दस कपोत दक्षिण-पूर्वी दिशा में उड़े जा रहे 
हैं । प्रातः के समय पक्षी आकाश में उड़ा ही करते हैं। किसी को कोई सन्देह 
नहीं हुआ । 

सुभगा श्रेष्ठी पर्णदत्त से मिलने के लिए बहुत उत्सुक थी । वाल्हीक 
नगरी के युद्ध का अन्त हो जाने पर उसकी पप्यशाला में फिर से जीवन का 
संचार हो गया था। सुदूर देशों के सार्थ फिर से नवराजगुह आने लग गए 
थे। सूर्योदय होते ही सुभगा पर्णदत्त के पास गई और एकान्त कक्ष में जाकर 


. उससे बोली-- 


“कहिए, श्रेष्ठि ! क्या कोई नया समाचार है?” 

“बहुत बुरा समाचार है, देवि ! यवन सेनाएँ शीघ्र ही भारत पर 
आक्रमण करने वाली हैं।” 

“यवनों की गतिविधि के विषय में मैं सब कुछ सुन चुकी हूँ । कोई नई 
बात हो, तो कहो ।” 

“एक बात और सुनने में आई है, देवि ! भारत के स्थविर और श्रमण 
भी युद्ध में यवनों का साथ देंगे ।” 

"यह्‌ किसलिए, श्रेष्ठि ? क्या उन्हें अपनी मातृभूमि से प्रेम नहीं है ? '' 

“सम्राट्‌ सम्प्रति ने तथागत के धर्म का परित्याग कर जैन धर्म को 
अपना लिया है। बौद्ध इससे बहुत रुष्ट हैं । युवराज भववर्मा को भी वे 
सद्धमं का शत्रु समझते हैं । इसीलिए वौद्ध विहारों में मौर्य शासनतन्त्र के 
विरुद्ध पड्यन्त् प्रारम्भ हो गए हैं। यवन सेना जब भारत पर आक्रमण 
करेगी, तो वौद्ध भिक्षु उसका स्वागत करेगे ।” 


“पर यवन लोग भी तो बौद्ध नहीं हैं। धम॑महामात्यों के प्रयत्न से कुछ 


.यवनों ने भिक्षु ब्रत अवश्य ग्रहण कर लिया है । पर यवन देशों के न राजा 


बौद्ध धर्म के अनुयायी हैं, और न प्रजा । फिर यवतों के प्रति बौद्धों का पक्ष- 

पात क्यों है? 

“मैं इन बातों को क्या समझूँ, देवि ! पर कल मध्य रात्रि के समय 
विद्यानिधि मेरे पास आया था। विद्यानिधि को तो आप जानती ही हैं न, 
देवि। पहले मेरी पण्यशाला में काम किया करता था। वह पतला-दुवला 
सुन्दर युवक, विदेशी सार्थो के आतिथ्य का कार्य जिसके सुपुर्द था।' 

“हाँ, मुझे याद आ गया ।” 

“नवराजगृह के संघाराम का भेद लेने के लिए मैंने उसे नियुक्त कर 
दिया था। आजकल वह भिक्षु बनकर नवविहार में ही रह रहा है। वह 
कहता था, कि स्थविरों की कुछ गुह्य बातचीत उसके कातों में पड़ गई। 
सम्प्रति के विरुद्ध एक घोर षड्यन्त्र संघाराम में तैयार किया जा रहा है। 
स्थविर चाहते हैं कि पाटलिपुत्र के रार्जासहासन पर ऐसा व्यक्ति ही आरूढ़ 
रहे, सद्धर्म में जिसकी अगाध श्रद्धा हो। सम्प्रति को वे सद्धर्म का शत्रु 
मानने लगे हैं। 

“प्र सम्प्रति प्राचीन सनातन वैदिक धर्म का तो अनुयायी नहीं हैँ।' _ 

“पर वह वौद्ध भी नहीं है । उसका झुकाव निरन्तर जैन धर्म की 
ओर होता जा रहा है। कालक मुनि के धर्ममहामात्य के पद पर नियुक्त 
किए जाने से वौद्ध स्थविर सम्प्रति के विरुद्ध हो गए हैं । वे समझते हैँ कि 
राज्यक्रोप का जो धन अब तक धर्मेमहामात्यों द्वारा तथागत के अष्टांगिक 
धर्म के प्रचार के लिए प्रयुक्त हुआ करता था, अब उसका प्रयोग वर्धमान 
महावीर की शिक्षाओं के प्रसार में किया जाएगा। उतकी योजना यह ह 
कि सम्प्रति को पदच्युत कर पाटलिपुत्र के राजसिहासन पर किसी ऐसे 
कुमार को बिठाया जाए, सद्धमें के प्रति जो अटूट श्रद्धा रखता हो ।' 

“पर सम्प्रति के ज्येष्ठ पुत्र कुमार भववर्मा हैं, और वह युवराज के पद 
पर भी नियुक्त हैं । राजसिहासन पर उन्हीं का अधिकार है, और वे बौद्ध 
नहीं हैं। 

“तक्षी तो स्थविर यह चाहते हैं, कि कुमार शालिशुक को सम्राट पद 
पर अभ्निपिक्त किया जाए । शालिशुक तथागत के अष्टांगिक धर्म के अनु- 
यायी हैं ।” 

“पर क्या मगध की जनता और सेना यह स्वीकार करेगी ?” 

“इसीलिए तो स्थविर और भिक्षु यवन सेनाओं की सहायता के लिए 
कटिबद्ध हैं। उनका विचार है, कि यदि अन्तियोक और एवुथिदिम की 
यवन सेनाओं ने मौय साम्राज्य पर आक्रमण कर दिया, तो पाटलिपुत्र का 
राजसिंहासन डाँवाडोल हो जाएगा और इस दशा से लाभ उठाकर वे 
शालिशुक को सम्राट्‌ बना सकेंगे। स्थविरों की जो गुप्त बातचीत विद्या- 
निधि के कानों में पड़ी है, उससे मैं इसी परिणाम पर पहुँचा हूँ ।” 

श्रेष्ठी पर्णदत्त की बात सुनकर सुभगा अत्यन्त गम्भीर हो गई । कुछ 
क्षण चुप रहकर उसने कहा--यह सूचना कल प्रातः गोनर्द आश्रम में भेज 
दी जाएगी ।! 


राजा सम्प्रति का मुनि व्रत 


सम्प्रति आचारं सुहस्ति के चरणों में बैठकर उत्तराध्ययन सुत्र का 
भवचन सुन रहे थे। गुरु का एक-एक शाब्द उनके कानों में अमृत वर्षा कर 
रहा था । इसी समय एक अश्वारोही पाटलिपुत्र से आया, और उसने हाथ 
जोड़कर कहा-_“बड़ा उशा समाचार है, सम्राट्‌ ! कुमार शालिशुक ने 
मगध में अपने को सम्राट्‌ घोषित कर दिया है।” सम्प्रति को सांसारिक सुख- 
वेभव के प्रति जरा भी आसक्ति नहीं रह गई थी । वह मुनिब्रत ग्रहण करने 
के लिए उद्यत थे । पर इस संवाद को सुनकर उनका मुखमण्डल आक्रोश से 
आरक्त हो गया । उन्होंने चिल्लाकर कहा-- शालिशुक का यह साहस ! 
मैं अभी जीवित हूँ । सैनिक, तुरन्त 
पुतन के लिए प्रस्थान करूँगा ।” राजा सम्प्रति चिरकाल से मौर्य साम्राज्य 
के शासन सूत्र का संचालन कर रहे थे। मनुष्य अपने जीवन के अभ्यास को 
सुगमता से नहीं छोड़ सकता । 
सम्प्रति को करुद्ध देखकर आचार्य सुहस्ति ने कहा--“तुम तो मुनिब्रत 
ग्रहण करना चाहते थे, श्रावक ! अभी उम्हारी तृष्णा का अन्त नहीं हुआ 
है | यदि सारी पृथ्बी भी किसी एक व्यक्ति की हो जाए, तो भी उसे संतोष 
नहीं होता । मनुष्य की आवश्यकताओं की पूर्ति के लिए तोदो माषक ही 

पर्याप्त हैं। ममता का परित्याग कर देने में ही तुम्हारा कल्याण है। किसी 
के प्रति भी ममत्तव बुद्धि न रखो--न पुत्र कलत् के प्रति, न धन-सम्पत्ति के 
प्रति और न राज्य के प्रति । अपरिग्रह ब्रत का बहुत महत्व है। उसी का 
पालन कर मनुष्य तृष्णा, मोह, पाप और घृणा से मुक्त हो सकता है। मुनि 
को चाहिए कि शरीर, मत और आत्मा के सब बन्धनों को काट दे। न 
किसी से स्तेह करे और न किसी से घृणा । यह कभी न भूलो कि मोह सब 
पापों का मूल है। राजसिंहासन के प्रति तुम्हारी ममता क्यों है ? उससे 
ममत्त्व-बुद्धि को हटा लो । केवलित्त्व के आदर्श को सदा अपने सम्मुख रखो । 
तुम 'केवल रूप' बनने का प्रयत्न करो, सबसे पृथक्‌, सबसे विरक्त । यह 
शरीर तक तो तुम्हारा है नहीं, फिर राज्य को तुम क्यों अपना समझते 


हो?" 

सुहस्ति के वचनों को सुनकर सम्प्रति का क्रोध शान्त हो गया। हाथ 
जोड़कर उन्होंने कहा-- “मुझे क्षमा करें, आचार्य ! अब तक भी मैं तृष्णा 
और मोह पर विजय नहीं पा सका हूँ । बूढी हो गया, अंग शिथिल हो गए, 
आँखों से दिखाई नहीं देता । पर ममता अब तक भी दूर नहीं हुई।' 

“प्रयत्न करते रहो, श्रावक ! सब विषयों से निर्लिप्त होकर ही मनुष्य 
फ्केवली' पद को प्राप्त कर सकता हैं। राज्य के प्रति भी उदासीन वृत्ति 
ग्रहण कर लो । मुनि को राज्य से क्या काम ? 


“मुझे मार्ग प्रदशित कीजिए, आचार्य ! मैं एक निल प्राणी हूँ।' 


“इस अश्वारोही को वापस लौट जाते के लिए कह दो। राजसिहासन 
पर कोई भी आरूढ़ हो, तुम्हें इससे क्या लेना-देना है ! i 

“यहाँ उज्जैन में रहते हुए मोह और तुष्णा पर विजय पा सकता मेरे 
लिए कठिन होगा, आचार्य ! कोई न कोई राजपुरुष यहाँ आता ही रहता है। 
इससे मेरी साधना में विघ्न पड़ता है । पाटलिपुत्र के राजासिहासन के लिए 
भाई-भाई में जो युद्ध होगा, उसके समाचार सुनकर मेरे लिए शान्त रह 
सकना सम्भव नहीं रहेगा। भववर्मा बहुत योग्य है, उसे शासन का अणुभन 


भी है । कूटतीति में भी वह प्रवीण है । शालिशुक को वह सम्राद्‌ पद प्र 
हसी तथा वीर है। दक्षिणापथ 


य पाटलिपुल्ल पर आक्रसण 


नहीं रहने देगा; और देवभूति, वह उत्कट मे 
की सेनाएँ उसके प्रति अनुरक्त हैं। वह जव 

करेगा। भाई-भाई से युद्ध करेगा । यह मुझसे नहीं Cm ा 
प्रति माता-पिता को अगाध मोह होता है, आचार्य ! वे उसकी दुदशा नहीं 
देख सकते। मैं इन्द्रियों पर विजय पा सकता हँ सांसारिक छ को तुच्छ 
समझ सकता हूँ, धन-सम्पदा को लोष्ठवत्‌ मान सकता हुं। पर मेरे पुन्न एक 
दूसरे के विरुद्ध शस्त्र उठाएँ, राजप्रासाद में खून की नदियां वहें और 
पाटलिपन्च में सर्वत्र मारकाट मच जाए, यह मुझसे नहीं देखा जाएगा । 
अपने राजकुल की दुदंशा के समाचार सुनते ही मेरा मन अशान्त हो 
जाएगा ।'' 

“तो फिर तुम क्या चाहते हो, श्रावक | ” 

“क्यों न हम कहीं बहुत दूर चले जाएं, आचायं ! किसी ऐसे सुदूर 
प्रदेश में निवास करने लगें, जहाँ पाटलिपुत्र का कोई भी समाचार न पहुँचने 
पाए। में एक निर्वेल मनुष्य हूँ, आचार्य ! मैं सत कुछ सह लूँगा, पर संतान 
का दुःख मुझसे नहीं देखा जायगा ।” 

“तुम ठीक कहते हो श्रावक ! मोह और ममत्त्व पर विजय पा सकता 
अत्यन्त कठिन है । इसके लिए निरन्तर अभ्यास की आवश्यकता होती है । 
अच्छा, चलो, सुदूर दक्षिण में चले चलते हैं। मौयों का शासन तो अब 
गोदावरी नदी तक भी नहीं रहा है। प्रतिष्ठान में सिमुक ने अपना स्वतन्त्र 
राज्य स्थापित कर लिया है । सिमुक के राज्य के दक्षिण में एक शस्य 
श्यामल प्रदेश है, जिसे कर्णाटक कहते हैं । कलकल करती स्रोतस्विनियों और 
हरी-भरी घाटियों से परिपूर्ण वह देश अत्यन्त मनोहर है। उसकी जलवायु 
भी उत्तम है। साधना और तपस्या के लिए वह उपयुक्त है । श्रृतकेवली 
आचाय भरद्रवाहु ने वहीं समाधि ग्रहेण कर अपने शरीर का अन्त किया था । 
पाटलिपुत्न से वह इतना अधिक दूर है, कि वहाँ तुम्हें अपने बन्धु-बान्धवों 
और सन्तान का कोई भी समाचार नहीं मिल सकेगा ।”” 

सम्प्रति ने आचार्य सुहस्ति के साथ उज्जैन से दक्षिणापथ की ओर 
मधान कर दिया। मुनियों का एक सन्दोह उनके साथ था | नर्मदा, ताप्ती 
और गोदावरी को पार कर मुनियों और श्रावक्रों की यह मण्डली दक्षिण 
दिशा में निरन्तर आगे बढ़ती गई। अन्त में वह्‌ कटवप्र नामक उस स्थान 
पर पहुँच गई, जहाँ भद्रबाहु ने समाधि लेकर प्राणों का त्याग किया था । 

यहाँ सम्प्रति को असीम शान्ति की अनुभूति हुई। जिस मौर्य शासनतन्त् 
का उन्होंने बीसों वर्ष संचालन किया था उसकी अब क्या दशा है, जिन 
कुमारों को उन्होंने गोदी में खिलाया था वे किस प्रकार अव एक-दूसरे के 
खून के प्यासे हो रहे हैं, और यवन सेनाएंँ किस प्रकार उनके साम्राज्य को 
आक्रान्त कर रही हैं-इन बातों की ओर अब उनका जरा भी ध्यान नहीं 
था । जिस प्रकार कछुआ सब अंगों को अपने अन्दर समेट लेता है, वैसे 
ही अपनी सब चित्तवृत्तियों को समेटकर वह पूर्णतया अन्तर्मुख हो गए। 
दिशाब्रत लेकर वह एक स्थान पर बैठ गए। न उन्हें शरीर का ध्यान रहा, 
न वस्त्रों का और न भोजन का। उन्होंने यत्त किया, कि सबसे अपने को 
पूर्णतया पृथक्‌ कर 'केवली' हो जाएँ। पञ्च महाब्रतों का अविकल रूप से 
पालन करने के लिए अन्त में उन्होंने अनशन प्रारम्भ कर दिया। 'त्रिखण्ड- 
भरताधिप' महाराज सम्प्रति की अब किसी के प्रति ममता नहीं रह गई। 
'योगेनान्ते तनुत्यजाम्‌' का जो चरम आदर्शं भारत के प्राचीन राजा अपने 
सम्मुख रखा करते थे, उसी का अनुसरण कर राजा सम्प्रति ने समाधि ग्रहण 
कर ली, और वह 'केवलीरूप' हो गए । 


आवृ उद्ध 


स्थविर मोग्गलान द्वारा कुमार शालिशुक को पाटलिपुत्र में सम्राट्‌ 
घोषित कर दिया गया था, और युवराज भववर्मा अन्तःपुर में ही बन्दी बना 
लिए गए थे | पर शालिशुक का मार्ग निष्कण्टक नहीं था। मौर्य शासनतंत्र 
में ऐसे लोगों की कमी नहीं थी, जो स्थविरों के कुचक्र से उद्वेग अनुभव कर 
रहे थे । पाटलिपुत्र का सन्तिधाता (राजकीय आय का अमात्य) देवगुप्त 
चतुर राजनीतिज्ञ था। विष्णुगुप्त चाणक्य और अमात्य राधागृप्त को 
शासन-परंपराओं का उसे समुचित ज्ञात था, और धर्मविजय की नीति को 
वह राज्य के लिए हानिकारक मानता था। बौद्ध धर्म में उसकी आस्था. 
नहीं थी, और वह प्राचीन सनातन वैदिक धर्म का अनुयायी था । उसका 
विश्वास था कि युवराज भववर्मा न केवल मौयोँ के राजसिंहासन का च्याय्य 

अधिकारी है, अपितु उसी द्वारा मागध साम्राज्य का कल्याण व उत्कर्ष 
सम्भव है । उसने निश्चय किया कि जिस प्रकार भी सम्भव हो भववर्मा को 
बन्दीगृह से मुक्त कराया जाए और स्थविरों के कुचक्र से मौर्य शासनतन्त्र 
की रक्षा की जाए। शक्ति का प्रयोग कर वह अपने प्रयत्न में सफल नहीं 
हो सकता था, क्योंकि पाटलिपुत्र का आन्तर्वशिक गुणसेन शालिशुक के पक्ष 
में था । पाटलिपुन्न में जो भी सेना थी, वह गुणसेन के अधीन थी। इस 
दशी में देवगृप्त ने कूटनीति का आश्रय लिया। राजप्रासाद का दौवारिक 
वञ्रधर्मा उसका मित्र था। अन्तःपुर की सब व्यवस्था उसी के अधीन थी। 
देवगुप्त ने वऱ्त्रधर्मा को बुलाकर कहा-- 

“भववर्मा को बन्धनमुक्त करने का कोई उपाय कीजिए, अमात्य ! 
राजसिहासन का वास्तविक अधिकारी वही है। शालिशुक न केवल 
अकमंण्य है, अपितु इन्द्रियों पर भी उसका वश नहीं है। वह विशाल मौर्य 
साम्राज्य को कैसे संभाल सकेगा ? उसके राजा बन ज़ाने पर मौर्यों की 
वची-खुची शक्ति भी नष्ट हो जाएगी । साम्राज्य की रक्षा करना हम सब 
का कतव्य है ।” 

“मैं आप से सहमत हूँ, अमात्य ! कहिए, मुझे क्या करना चाहिए ।” 

“ब्राह्मण और श्रमण तो अन्तःपुर में आ-जा सकते हैं न?” 

“ब्राह्मण पुरोहितों का अन्तःपुर में प्रवेश निषिद्ध कर दिया गया है। 
मोग्गलान समझता है कि वे भववर्मा के पक्षपाती हैं । पर श्रमण और भिक्षु 
भी वहाँ आ-जा सकते हैं। महारानी तारादेवी आजकल बहुत प्रसन्त हैं 
क्योंकि उनके पुत्र शालिशुक को सम्राट्‌ घोषित कर दिया गया है। वे मुक्त- 
हस्त से दान-पुण्य कर रही हैं । अन्तःपुर में श्रमणों और भिक्षओं की भीड़ 
लगी रहती है। वे पेट भर भोजन करते हैं और दान-दक्षिणा प्राप्त कर तये 
सम्राट की जय-जयकार करते हैं |” 

“तब तो हमारा कार्य भी कठिन नहीं होता चाहिए। हमारे कितने ही 
गृढ़पुरुष भिक्षुवेश में भी रहते ह| 

5 हि कल से भिक्षुओं के विषय में भी कुछ नई आज्ञाएँ प्रचारित की 
गई हैं। अव केवल वे भिक्षु ही अन्तःपुर में प्रवेश पा सकते हैं, जिन्हें कुक्कुट 
विहार के संघ-स्थविर की मुद्रा से अंकित प्रवेशपत्र प्राप्त हो। आन्तर्वशिक 

गुणसेन बड़ा कुशल और जागरूक व्यक्ति है। उसे भय है कि भववर्मा के 
पक्षपाती गूढ्पुरुष कहीं भिक्षुवेश में अन्तःपुर में प्रवेश न पा जाएँ ।” 

“आपकी अधीनता में जो बहुत-से युक्त और आयुक्त राजप्रासाद में 
कार्यं करते हैं, वे तो अन्तःपुर में आते-जाते ही होंगे। क्या उनमें कोई ऐसे 
नहीं हैं, जो हमें सहायता दे सकं ? 

“सहानस में औदनिक के पद पर जो व्यक्ति कार्य कर रहा हैं, वह 
मोग्गलान के गूढ़पुरुषों का आचार्य है। राजप्रासाद में सर्वत्र उसके सत्री 
विद्यमान हैं। अन्तःपुर में आने-जाने वाला कोई भी व्यक्ति उसको गृध्र दृष्टि 
से बचा नहीं रह सकता ।” 

“हाँ, मैं औदनिक निपुणक को भलीभाँति जानता हूँ । वह अपने कार्य 
में अत्यन्त निपुण है। पर भिक्षुओं के लिए तो अन्तःपुर में प्रवेश पा सकना 
अभी अधिक कठिन नहीं हुआ है ? 

“यह सच है, भिक्षुओं के लिए प्रवेश-पत्र पा सकना अभी बहुत कठिन 
नहीं है । 

“तब तो कामं बन जाएगा । हमारे कुछ गूढ़पुरुष भिक्षुओं के वेश में 
कुक्कुट विहार में रह रहे हैं। मोग्गलान का विशवास भी उन्हें प्राप्त है । 
हमारे सत्रियो के आचायं चन्द्रकीति हैं । उन्हें तो आप जानते ही होंगे। 
राजपथ पर उनकी पण्यशाला है। बुद्ध, धर्म और संघ के प्रति वह अगाध 
श्रद्धा प्रदर्शित करते हैं । श्रमण और भिक्षु उनके पास आते-जते रहते हैं । 
मैं आज ही उनसे मिलूँगा। । 

चन्द्रकीति से मिलकर देवगुप्त ने अपनी योजना तैयार कर ली। 
अन्तःपुर के जिस कक्ष में भववर्मा बन्दी थे, उसकी परिचारिका भानुमती 
को एक सहस्प्र सुवर्ण निष्क देकर अपने साथ मिला लिया गया। भिक्षुं 
के परिधानयोग्य काषाय चीवर को अपने अधोवस्त्र में छिपाकर वह 
अन्तःपुर में ले गई और उसे भववर्मा को दे दिया। चन्द्रकीति का एक पत्र 
भी वह अपने साथ ले गई, जिसमें सारी योजना गुप्तलिपि में लिखी हुई थी। 

राजमाता तारादेवी ते बुद्ध पूणिमा के अवसर पर एक भोज का 
आयोजन किया था, जिसमें कुक्कुट विहार के सब स्थविरो, श्रमणों और 
भिक्षुओं को आमंत्रित किया गया था। अन्तःपुर के जिस भाग में भववर्मा 

बन्दी थे, उस दिन वह प्रायः निर्जन हो गया था, क्योंकि वहाँ के बहुत-से 
प्रहरी बुद्ध जयन्ती महोत्सव की धूम-धाम से आकृष्ट होकर वहाँ से चले 
आए थे । साँझ का धुंधलका हो जाने पर भानुमती ने भववर्मा के कक्ष का 
द्वार खोल दिया । युवराज तैयार थे ही । उन्होंने अपने केशश्मश्रु मूंड लिए 
थे और भिक्षुओं के काषाय वस्त्र धारण कर लिए थे। वह चुपचाप बाहर 
आए और भिक्षुओं की भीड़ में मिल गए। चन्द्रकीति के भिक्षुवेश धारी 
गृढ्पुरुषों ने उन्हें चारों ओर से घेर लिया, और वह उनके साथ अन्तःपुर से 
बाहर निकल गए । किसी को उन पर सन्देह नहीं हुआ । राजप्रासाद की 
दक्षिण प्राचीर के समीप दो घोड़े तैयार खड़े थे। चन्द्रकीति के साथ उन्होंने 
तुरन्त वहाँ से प्रस्थान कर दिया, और रात्रि का तीसरा प्रहर व्यतीत होने 
से पूर्वं ही वह एक शिवमन्दिर में पहुँच गए जो पाटलिपुत्र के दक्षिण में 
कोई पाँच योजन की दूरी पर विद्यमान था। वहाँ उन्होंने भिक्षं का 
चीवर उतार कर फेक दिया, और एक मुण्डतापस का वेश बना लिया | 
पर वह देर तक शिवमन्दिर में नहीं टिके । वह्‌ जानते थे कि मोग्गलान 
के गूढ्पुरुष शीघ्र ही उनका पता खोज निकालेगे । यद्यपि पाटलिपुत्र की 
जनता उनके प्रति सहानुभूति रखती थी, पर आन्तर्वशिक सेना शालिशुक के 
साथ थी। इस दशा में यह आशा नहीं की जा सकती थी कि पाटलिपुत्र 
के लोग नए सम्राट के विरुद्ध विद्रोह के लिए उठ खड़े होंगे। भववर्मा के 
सम्मुख कवल यह मार्ग था कि वह शीघ्र से शीघ्र पाटलिपुत्र से दूर चले 
हे । मागध साम्राज्य के दक्षिणी सीमान्त का शासन कुमार देवभूति के 
हाजा में था। वह भववर्मा का अनुज था और उसके प्रति अनुरक्त भी । 
यद्यपि मौर्य शासनतनतर की सैन्य शक्ति क्षीण हो चुकी थी, पर दक्षिणापथ 
के दुर्गों में अब भी ऐसी सेनाएँ विद्यमान थीं जो गुणसेत की आन्तर्वशिक 
सेना का सामना कर सकती थीं। भववर्मा को इनका ही भरोसा था! 
चन्द्रकीति के साथ उन्होंने तुरन्त दक्षिण की ओर प्रस्थान कर दिया । सोण 
नद क साथ-साथ चलते हुए वह दक्षिण दिशा में निरन्तर आगे बढ़ते गए 
और महाकान्तार को पार कर अमरकण्टक पहुँच गए। पाटलिपुत्र के 
पड्मन्त् क समाचार देवभूति को ज्ञात हो चुके थे, और वह अपनी सेना के 
साथ मगध की ओर प्रस्थान करने की तैयारी में व्यग्र थे । दोनों भाई गले 

लगकर मिले । देवभूति को यह सहन नहीं था कि शालिशक जैसा अकर्मण्य 
और निवीर्य व्यक्ति पाटलिपुत्र के राजसिहासन पर आरूढ़ हो । वह आर्यो 
की प्राचीन मर्यादा में विश्‍वास रखता था और भववर्सा को सम्राट्‌ पद 
का व्याय्य अधिकारी मानता था। 

मौर्य साम्राज्य का सन्निधाता देवगृप्त भी इस समय शान्त नहीं बैठा था । 
उसने भूत और आटविक सँनिकों की एक नई सेना का संगठन प्रारम्भ कर 
दिया था। मगध के दक्षिण में जो महाकान्तार अब तक भी विद्यमान है, 
प्राचीन काल में वहाँ अनेक आटविक जातियों का निवास था । इनके युवक 
विकट योद्धा हुआ करते थे। आटविक सैनिकों की अनेक 'श्रेणियाँ' इस युग 
में संगठित थीं, जिनके 'श्रेणिमुख्य' इस बात के लिए उत्सुक रहा करते थे 
कि कोई राजा धन देकर उनका साहाय्य प्राप्त करे। युद्ध करना ही इन 
आटविक श्रेणियों का पेशा था। मौर्य सम्राटों ने धर्मविजय की नीति को 
अपनाकर सैन्य शक्ति की जिस ढंग से उपेक्षा कर दी थी, उसके कारण 
आटविक सैनिकों की इन श्रेणियों को कहीं भी काम मिल सकना सम्भव 
नहीं रहा था । अन्य कोई व्यवसाय उन्हें आता नहीं था, अत: उनकी दशा 
अत्यन्त शोचनीय हो गई थी। देवगुप्त के नये सैन्य-संगठन का उन्होंने 
उत्साहपूर्वंक स्वागत किया और भववर्मा का पक्ष लेकर वे युद्ध के लिए उद्यत 
हो गई । बहुत से मौल सैनिकों ने भी भववर्मा का साथ देना स्वीकार कर 
लिया । 

कुमार देवभूति ने दक्षिणापथ की सेना के साथ जब मगध पर आक्रमण 
किया, तो देवगुप्त द्वारा संगठित नई सेना उसके साथ आ मिली | शालिशुक 
की स्थिति इस आक्रमण से डाँवाडोल हो गई। पर वह इससे जरा भी 
चिन्तित नहीं हुआ | रात भर वह सुरा और सुन्दरियों में मस्त रहता और 
दिन भर पड़ा सोता रहता । जब देवभ्ूति और देवगुप्त की सेनाएँ पाटलिपुत्र 
के समीप पहुँच गईं, तो आन्तर्वंशिक गुणसेन घबरा गया। उसकी सेना के 
लिए इस विपत्ति का निवारण कर सकता सम्भव नहीं था। वह शालिशुक 
के पास गया और हाथ जोड़कर बोला--“सञ्राटू की जय हो ! बहुत बुरा 
समाचार है, सम्राट्‌ ! ” 

“कौन है ? यह मेरे विश्राम का समय है । फिर किसी समय आना ।” 

शालिशुक ने कहा । 

“देवभूति और भववर्मा की सेनाओं ने पाटलिपुत्र को घेर लिया है, 
सम्राट्‌ ! नागरिक घबरा रहे हैं और हमारी सेना भी व्याकुल हो गई है। 
आप क्षण भर के लिए प्राचीर के ऊपर आ जाइए । आपके दर्शन से हमारे 
सैनिकों का उत्साह बढ़ेगा।” | 

“तो तुम किसलिए हो ? सेतापति तुम हो या मैं? मेरा काम युद्ध 
करना नहीं है | हम धर्म की शक्ति में विश्वास रखते हैं, सँन्यशकित में नहीं । 
जाओ, मोगालान से मिलो, वह सव ठीक कर देंगे। मेरे विश्राम में विघ्न 
न डालो ।” 

“पर शतु सेना दुगं के महाद्वार तक पहुँचने ही वाली है, सम्राट्‌ ! जब 
भववर्मा के सैनिक राजप्रासाद में घुस आवेगे, तब तो आपके विश्राम में 
विघ्न पड़ेगा ही ।” 

“तब की तब देखी जाएगी । मुझे नींद आ रही है, अब तुम जाओ ।” 

शालिशुक से निराश होकर गुणसेन स्थविर मोग्गलान के पास गया! 
उसको बात सुनकर संघ-स्थविर ने कहा--'तुम चिन्ता न करो, गुणसेन ! 
देश का वास्तविक शासक तो चातुरन्त संघ ही है। उसकी शक्ति अजेय है। 
मैं जानता हूँ, शालिशुक अकर्मण्य और निवार्य है। पर वह सद्धर्म का 
अनुयायी है। इसीलिए उसे राजसिहासन पर बिठाया गया है। यदि वह 
शस्त्र हाथ में लेकर युद्धक्षेत्र में नहीं भाता, तो इससे क्या बनता-विगड़ता 
है ? यह युद्ध भववर्मा और शालिशुक का नहीं है। यह तो एक धर्म-युद्ध है, 
सद्धमं और मिथ्या पाषण्डों का । देख लेना, अन्त में सद्धर्म की ही विजय 
होगी ।” 

_ "पर श्रु सेना दुर्ग के समीप तक पहुँच गई है, स्थविर ! मेरे बहुत-से 

re शत्रु के सैनिक संख्या के बहुत के । आट- 

हुत बीर हैं। चिरकाल पश्चात्‌ उन्हें अपना शौर्य प्रदर्शित 

करने का अवसर मिला है। मेरी आत्तर्वशिक सेना के पैर उखड़ने प्रारम्भ 
हो गए हैं।” , 

` इस युद्ध का अन्त पाटलिपुत्र की इस लड़ाई से नहीं होगा, गणसेन ! 

देश के प्रत्येक नगर और ग्राम में यह युद्ध लड़ा जाएगा। एक ओर सद्ध 

के अनुयायी होंगे, और दूसरी ओर मिथ्या सम्प्रदायों और पाषण्डों के 
लोग । जिन प्रत्यन्त देशों में हमारी धर्मविजय स्थापित हो चुकी है, वे भी 
हमारा साथ देंगे । तुम नहीं समझते, गुणसेन ! कौन-सा ऐसा प्रदेश, नगर 
या जनपद है, जहाँ हमारे विहार न हों, जहाँ सहख्नों भिक्षु न हों, जहाँ 
लाखों गृहस्थ सद्धमं के श्रावक व उपासकः न हों । हमारे धर्म-साम्राज्य की 
शक्ति असीम है । ये थोड़े-से सैनिक उसे कदापि परास्त नहीं कर सकते। 
हमारा आदेश पाते ही सद्धर्म के अनुयायी शस्त्र लेकर सर्वत्र उठ खड़े होंगे, 
मौर्यों के विजित में भी, सीमान्तों में भी और प्रत्यन्त देशों में भी । भववर्मा 
का क्या सामर्थ्यं है, जो इस अपार जनशक्ति का सामना कर सके |” 

“तो फिर मेरे लिए क्या आदेश है, स्थविर ! '' 

“तुम केवल एक पक्ष तक भववर्मा और देवभूति की सेनाओं को! 
पाटलिपुत्र में प्रविष्ट होने से रोके रखो । क्या तुम नीतिकारों के इस कथन 
को भूल गए हो कि दुर्ग में बैठा हुआ एक सैनिक बाहर से आक्रमण करने 
बाले सौ सैनिकों का सुगमता से सामना कर सकता है। केवल दो सप्ताह 
तक शत्रुसेना को दुर्ग से बाहर रोके रखो फिर सब ठीक हो जाएगा । तुम 
से क्या छिपाना, गुणसेन ! श्रावस्ती के जेतवन विहार के संघ-स्थविर 
मज्झिम एक शक्तिशाली सेना संगठित कर चुके हैं। यह सेना वाराणसी 
पहुँच गई है । दस बारह दिनों में वह पाटलिपुत्र आ जाएगी । वह पीछे की 
ओर से भववर्मा की सेना पर आक्रमण कर देगी। दो पाटों के बीच में पड़ 
कर भववर्मा चर-चूर हो जाएगा । शालिशुक के विश्राम में विघ्त न डालो 
गणसेन ! उसे सुरा-सुन्दरी में मस्त रहने दो। यह मत भूलो कि राजा तो 
'छवजमात्न' ही हुआ करते हैं | वास्तविक राजशक्ति चातुरन्त संघ के हाथों 

है, शालिशुक के नहीं ।' 

“आपकी माया अपरम्पार है, स्थविर ! आपकी योजना सुनकर मैः 

आश्वस्त हो गया हूँ । आप निश्चिन्त रहिए, एक पक्ष तक शलुसेना पाटलि- 
` पत्र में प्रवेश नहीं कर सकेगी ।” 

भववर्मा और देवभ्‌ति की सेनाएं पाटलिपुत्र के महाद्वार! तुक०प्रहुँच 
गई थीं। प्राचीर पर खड़े हुए धनुर्धर उन पर निरन्तर वफण-वर्षा कर: रहे; 
थे । अंग और बंग के सधे हुए हाथियों की चोट से महाद्गारों के कपाट हिलते/ 
RE छ| 

लग गए थे, पर उन्हें तोड़ सकना सुगम नहीं था। वे दो हाथ मोटे थे, और 
उन पर दो अंगुल मोटा लोहा मढ़ा हुआ था। पाटलिपुत्र में आग लगाने 
के प्रयोजन से अग्नि बाण भी छोड़े जा रहे थे । पर भववर्मा की सेना दुर्ग में 
प्रवेश नहीं पा सकी । दस दिन बीतते-बीतते श्रावस्ती की सेना पाटलिपुत्र 
के समीप पहुँच गई। उसकी गति को अवरुद्ध करने के लिए देवभूति पीछे 
की ओर मुड़ा। वह चाहता था, कि श्रावस्ती की सेना सोण नद को पार 
न करने पाए। सोण के पश्चिमी तट पर घमासान युद्ध प्रारम्भ हो गया। 
मौर्यों की जो शक्ति सीमाच्त की रक्षा और विदेशी शत्रुओं को परास्त करने 
मे प्रयुक्त होनी चाहिए थी, वह्‌ भ्रातृयुद्ध में लग गई। जिस समय सीरिया 
का सम्राट्‌ अन्तियोक और वाल्हीकराज एवुथिदिम परस्पर मिलकर 
भारत को आक्रान्त करने की योजनाएँ बनाने में तत्पर थे, मौर्य राजकुल के 
कुमार आपस में लड़कर एक दूसरे का संहार करने में लगे थे। भारत के 
शासनतन्त्र की यह कसी दुर्दशा थी ! 


पुष्यमित्र का वाहीक देश के लिए प्रस्थान 


दिव्या और पुष्यमित्र का विवाह सम्पन्न हो चुका था। पर अभी 
दिव्या अपने पितृगृह में ही थी। पुष्यमित्र आचार्य पतञ्जलि के आश्रम में 
निवास कर रहे थे, क्योंकि वहाँ रहते हुए वह्‌ वाल्हीक और पाटलिपुत्र के 
समाचार सुगमता से प्राप्त कर सकते थे। यवनों की गतिविधि क्रो वह्‌ 
अपनी आँखों से देख आए थे। उन्हें यह चिन्ता सता रही थी कि वाल्हीक- 
राज के आक्रमण से देश की किस प्रकार रक्षा की जाए। देवी सुभगा द्वारा 
भेजे हुए कपोत जब गोनदं आश्रम में पहुँचे, तो पुष्यमित्र को यवनों के नये 
दुर्दान्त चक्र के समाचार ज्ञात इए। वह तुरन्त आचार्यं दण्डपाणि के पास 
गए और उन्हें नई परिस्थिति से अवगत किया । 

यह तो अत्यन्त भयंकर समाचार है, वत्स ! कया यवन सेनाएँ एक 
बार फिर भारत की पवित्र भूमि को आक्रान्त करेगी ? उनके मार्ग को अव- 
रुढ कर सकने की शक्ति अब भारत में रह ही कहाँ गई है ? धर्म-विजय की 

नीति ने मौयोँ के शासनतन्त्र को सर्वथा निर्वीर्य बना दिया है। वह सेना 
अब कहाँ है जो चन्द्रगुप्त के समय में थी और जिसने सँल्युकस को हिन्दूकुश 
पर्वतमाला के परे ढकेल दिया था | मौर्य साम्राज्य अब छिल्न-भिन्‍न हो गया 
है । कलिग, आस्र और सुदूर दक्षिण के सब प्रदेश उससे पृथक्‌ हो चुके हैं। 
सँन्यशक्ति क्षीण हो गई है, सीमान्त के दुर्ग उजड़ गए हैं, सैनिकों को राज- 
कीय सेवा से छूट्टी दे दी गई है, और शासनतन्त्र अपने कर्त॑व्यों के प्रति 
उपेक्षावृत्ति धारण करने लगा है। ऐसी दशा में यवतों से आर्य भूमिं की रक्षा 
के लिए तुम क्या उपाय सोचते हो, वत्स !* 

“उपाय तो आप ही बताएंगे, आचार्य ! मेरा कार्य तो आपकी आज्ञाओं 
का पालन करना मात्र है । आपको ज्ञात ही है कि पाटलिपुत्न में राजसिहासन 
के लिए संघर्ष प्रारम्भ हो चुका है । भाई भाई से लड़ रहा है। मौर्य साम्राज्य 
में जो थोड़ी-बहुत सेना अवशिष्ट थी, वह भी गृहयुद्ध में लग गई है । य्वनों 
की गतिविधि पर ध्यान देने वाला ही अब कौन है ?' 

“मुझे सब कुछ ज्ञात है, वत्स ! आर्य भूमि की रक्षा का उत्तरदायित्व 
अब हमीं पर है।,जब राजा निवीर्य और कर्तव्यविमुख हो जाएं, तो ब्राह्मणों 
को ही कार्यक्षेत्र में उतरना पड़ता है। ऐसे समय में प्रजा को मार्ग प्रदर्शित 
करना उन्हीं का कर्तव्य हो जाता है।' 

'तो फिर मुझे आदेश दीजिए, आचार्य !' 

“अच्छा, यह बताओ कि भारत के उतर-पश्चिमी सीमान्त पर कपिश 
और गान्धार के जो जनपद हैं उनकी क्या दशा है ? वहाँ का शासत तो 
कुमार सुभागसेन के हाथों में है न ? तुम तो अभी इत प्रदेशों का पर्यटन 
करके आए हो । क्या सुभागसेन यवनों का सामना कर सकता ह 

“मुझे सन्देह है, आचार्य ! पुष्कलावती में मैं कुछ दिन रहा था। वहाँ 
का विशाल दुर्गं अब खण्डहर हो गया है। न वहाँ अस्व-शस्त्न हैं और न 
सेना । यही दशा सीमान्त के अन्य दुर्गो की भी है। सुभागसेन का सैन्य- 
शक्ति की ओर जरा भी ध्यान नहीं है। वह इसी से संतुष्ट है कि यवन राज्यों 
पर भारत के सांस्कृतिक प्रभाव में निरन्तर वृष्टि हो रही है।' 

“काश्मीर की क्या दशा है ? वह भी तो भारत का सीमास्त प्रदेश है ।' 

“वहाँ का शासन कुमार जालौक के हाथों में है । राजा अशोक का यह्‌ 


९४ : सेनानी पुष्यमित्र 


पुत्र वीर अवश्य है, पर वह अब वृद्ध हो चुका है। चिरकाल तक काश्मीर 
में स्वतन्त्र रूप से शासन करते रहने के कारण मौर्य साम्राज्य के प्रति वह 
आत्मभावना भी नहीं रखता | यदि यवनों ने काश्मीर पर आक्रमण किया, 
तो वह उनका सामना अवश्य करेगा । पर कपिश, गान्धार की रक्षा के लिए 
वह रणक्षेत्र में उतरेगा, इसमें मुझे सन्देह है ।' 

तो क्या हमें पहले पाटलिपुत्र के शासनतन्त्र को सुसंगठित करने का 
प्रयत्न करना चाहिए ? मूल को सींचना शाखाओं को सींचने से अच्छा होता 
है, वत्स ! यदि पाटलिपृत्न के राजसिंहासन पर कोई सशक्त और वीर्यवान्‌ 
कुमार आरूढ़ हो जाए, तो मौर्य साम्राज्य की सँन्यशक्ति का पृनरुद्धार कर 
सकता अधिक कठिन नहीं होगा। भारत में वीर सैनिकों की अब भी कोई 
कमी नहीं है। उन्हें केवल एक योग्य नेता की आवश्यकता है। शालिशुक 
पूर्णतया अशक्त और भकमंण्य है। उसे सम्राट्‌ पद से हटाए बिना मौर्य 
शासनतन्त्र में शक्ति का संचार कर सकना असम्भव है। भववर्मा को राज- 
सिंहासन पर बिठाकर उसके नेतृत्व में यवनों का सामना कर सकता सम्भव 
हो सकता है। क्यों न हम नई सेना संगठित कर भववर्मा की सहायता 
क्रें ?' 

'पर यवन लोग तो भववर्मा के सम्राट्‌ बनने की प्रतीक्षा करेंगे नहीं, 
आचार्य ! वे तो भारत पर आक्रमण करने की सब तैयारी कर चुके हैं । जब 
तक भववर्मा और शालिशुक के गृहयुद्ध का अन्त होगा, यवन सेनाएँ हिन्दू- 
छश पवतमाला को पार कर भारत को आक्रान्त कर देंगी ।? 

'वाहीक देश के पुराने गणराज्यों की क्या दशा है ? कठ, मालव, 
अदरक, आग्नेय आदि गणराज्यों ने सिकन्दर से डटकर युद्ध किया था ।क्षुद्रकों 
की सेना तो सिकन्दर को परास्त करने में भी समर्थ हो गई थी। क्या इन 
गणों को शक्ति का पुनरुद्धार नहीं किया जा सकता ?' 

'पर ये गण तो चिरकाल से अपनी स्वतन्त्रता खो चुके हैं, आचार्य ! 
इनकी अपनी सेनाएँ अब रही ही कहाँ है ?' : 

ह यहाँ उम भूल करते हो, वत्स ! इन राज्यों की सेनाएँ तो कभी भी 
नहीं थीं । इनका तो प्रत्येक नागरिक सैनिक भी होता है। युद्ध के अवसर 
पर वह अस्व-शस्त्र लेकर रणक्षेत्र में उतर पड़ता है। आचार्य चाणक्य ने 

इन गणों को मौर्य साम्राज्य में सम्मिलित अवश्य किया, पर इनकी आच्त- 
रिक स्वतन्त्रता को अक्षुण्ण रखा । ये गणराज्य अव भी स्वतन्त्र हैं यद्यपि ये 
मौर्य साम्राज्य के अंग हैं। वीरता की परम्परा इनके नागरिकों में अभी 
नष्ट नहीं हुई है । क्यों न हम वाहीक देश जाएँ और वहाँ के गणराज्यों को 
देश की रक्षा के लिए प्रेरित करें ।' 

'प्र क्या कपिश और गान्धार को यवनों के हाथ चले जाने देना उचित 
होगा, आचार्य ! वाहीक देश के गणराज्य तो तभी यवन सेना का सामना 
करने के लिए अग्रसर होंगे, जबकि वह कपिश-गान्धार को जीतकर सिन्धु 
नदी को पार कर लेगी ।' 

“यह सही है। पर जब सर्वनाश उपस्थित हो, तो आधे की रक्षा करके 
ही संतुष्ट होना पड़ता है, वत्स ! सुभागसेत में यह सामर्थ्यं नहीं है कि वह 
यवनों से कपिश-गाच्धार की रक्षा कर सके । शालिशुक और भववर्मा में जो 
युद्ध चल रहा है, उसकी उपेक्षा भी वह नहीं कर सकेगा । जो थोड़ी-बहुत 
सैत्य-शक्ति उसके पास है, उसका प्रयोग वह सम्भवतः इन दोनों में से किसी 
एक की सहायता के लिए करना चाहेगा । यवनों का सामना करने की उसमें 
शक्ति ही कहाँ है, जो हम उससे किसी प्रकार की आशा कर सकें ।' 

“वर क्या कपिश-गास्धार को यवतों द्वारा आक्रान्त होने देता उचित 
होगा, आचार्य ! ' 

'देखो, वत्स ! भावना के वशीभूत न होओ। मौर्यो के शासनतन्त् मे 
शक्ति-संचार करते का कार्य सुगम नहीं हैं। उसमें बहुत समय लगेगा । 
हमारे सम्मुख प्रथम कार्य यह है कि अन्तियोक और एवुथिदिम की सेनाएँ 
भारत में अधिक दूर तक न बढ़ने पाएँ । यदि उन्हें सिधु तदी पर रोक द्या 
जाए, तो भविष्य में यह आशा की जा सकती है कि मौर्य शासन की सँच्य- 
शक्ति को सुसंगठित करने के अनन्तर कपिश-गान्धार से भी उन्हें बाहर 
निकाला जा सके। पर यदि एक बार यवनों ने सिंधु नदी को पार कर 
वाहीक देश पर अपना प्रभुत्व स्थापित कर लिया, तो उनके आक्रमणों से 
आर्यावर्त की रक्षा कर सकता असम्भव हो जाएगा । रद 

'तो मेरे लिए क्‍या आदेश हैं, आचार्य. ' 

“तुम तुरन्त वाहीक देश के लिए प्रस्थात कर दो। मैं तुम्हारे साथ 

रहुँगा । हम वाहीक के गणराज्यों के सभा-भवनों में जाएँगे और उनके नाग- 
रिकों को आर्यंभूमि की रक्षा के लिए सन्तद्ध हो जाने की प्रेरणा देंगे। 
हमारी शक्ति अभी अत्यन्त न्यून है। सुभागसेन से मुझे किचितमात्र भी 
आशा नहीं है । न उसमें आत्मबल है और न उसके पास सेना है।' 

आपकी आज्ञा शिरोधार्य है, आचार्य ! हम दो दिन पश्चात्‌ वाहीक 
देश के लिए प्रस्थान कर देंगे ।' 

दो दिन पश्चात्‌ क्यों, कल ही क्यों नहीं, वत्स ! अब देर करने का 
काम नहीं है ।' 

एक बार देवी दिव्या से मिल लेना चाहता हूँ, आचार्य ?? 

तुम्हारी यह इच्छा सर्वथा उचित है, वत्स ! आज ही विदिशा चले 
जाओ । मैं भी कल वहाँ पहुँच जाऊंगा ।' 

गोनर्द आश्रम से प्रस्थान करने से पूर्व पुष्यमित्र आश्रमवासियों से 
मिले, और आचार्य पतञ्जलि के पास जाकर उनका आशीर्वाद प्राप्त किया। 
जब वह विदिशा पहुँचे, तो रात हो चुकी थी। श्रोत्रिय इन्द्रदत्त पूजा-पाठ 
से निवृत्त होकर शय्या पर लेट गए थे। एक अश्वारोही को घर के सम्मुख 
खड़ा देखकर वह्‌ उठ खड़े हुए। 

'कौन ? पुष्यमित्त, तुम अकस्मात्‌ कैसे आ गए, वत्स !' 

मुझे शीघ्र से शीघ्र वाहीक देश पहुँचना है, पितृपाद । यवन सेनाएँ 


शीघ्र ही हमारी पुष्यभूमि पर आक्रमण करनेवाली हैं। आर्य भूमि पर एक 


घोर संकट उपस्थित हो रहा है। मौर्यो का शासनतन्त्र अपने कर्तव्य से 
विमुख है। पर हम यह सः 


हन नहीं कर सकते, कि भारत की यह पवित्र 
भूमि यवनों द्वारा आक्रान्त हो जाए । वाहीक जाकर वहाँ के युवकों को मुझे 
स्वदेश की रक्षा के लिए संगठित करना ह्वः द 
तो क्या तुम अकेले ही जा रहे हो ?” 
'नहीं, भाचा दण्डपाणि भी मेरे साथ जाएँगे । कतिपय आश्रमवासी 
भी हमारे साथ रहेंगे !' 
'अच्छा, अब तुम विश्राम करो। 
सान्ध्य पुजा से निवृत्त हो लो । बड़ी 
देवी दिव्या भी अ 


भोजन तैयार है। हाथ-मुँह धोकर 
न ड़ दुर से चले आ रहे हो ।' 
भी सोई नहीं थी । अपने पिता को किसी से बात 


ese 

करते सुनकर वह शय्या से उठ खड़ी हुई और पुष्यमित्र के स्वर को पह्चान- 
कर मार्ग में ही ठिठककर खड़ी रह गई। पतिदेव के इस प्रकार अकस्मात्‌ 
आ जाने पर उसे आश्चर्य भी हुआ और प्रसन्नता भी । 'देखो, बेटी ! कौन 
आया है। तुरन्त स्नान के लिए जल रख दो, और पूजा के लिए सब 
सामग्री भी । भोजन तो तैयार ही है, पर कुछ व्यंजन और बना लो। कोई 
झंझट न करना, बहुत देर हो गई है।' इन्द्रदत्त ने उसे कहा । 

दिव्या तुरन्त काम में लग गई। नित्यकर्मो और भोजन से निबटकर 
जव पुष्यमित्र शय्या पर लेटने लगे, तो वह उनके पास आकर बोली-- 

'तो तुम शीघ्र वाहीक देश के लिए प्रस्थान कर रहे हो ?' 

तुम्हें कँसे ज्ञात हुआ ?' 

'मैंने सब सुन लिया है। दीवारों के भी कान होते हैं | मैं भी तो आचार्ये 
पतञ्जलि के आश्रम में रहकर दण्डनीति की शिक्षा प्राप्त कर चुकी हूँ। 
औशनस नीति में भ्री मैं प्रवीण हूँ । मैं भी तो एक गूढ्पुरुष हूँ, जानते हो ? 
तुम्हारी गतिविधि मुझसे छिपी नहीं रह सकती ।' 

“मुझे जाना ही होगा, प्रिये ? यह समय घर पर बैठकर विश्राम करने 
का नहीं है।' 

मैं तुम्हें जाने से कब रोकती हूँ । पर तुम अकेले नहीं जा सकोगे। मैं 
भी साथ चलूँगी । सुना है, वाहीक देश की युवतियाँ बहुत सुन्दर होती हैं। 
कहीं किसी के प्रेमपाश में त फंस जाओ । एक प्रहरी तुम्हारे साथ रहना ही 
चाहिए ।' 

“यात्वा में तुम्हें बहुत कष्ट होगा, प्रिये ! बहुत दूर जाना है। जानती 
हो, मार्ग में चम्बल नदी की घाटी भी पड़ती है। बड़ी भयंकर है वह, 
दस्युओं से परिपूर्ण । चम्बल के दस्युओं से बचकर यात्रियों के लिए आगे 
बढ़ना बहुत कठिन होता है । आजकल सर्वत्र दस्युओं का प्रकोप बढ़ गया है। 
सेना से अवकाश प्राप्त सैनिक भी लूटमार में तत्पर हैँ।' 

“अरे, तुम तो दस्युओं से डरने लग गए। यवत सेना का सामना कैसे 
कर सकोगे ? 

'मेरी बात और है । पर तुम सदूश कोमलांगी के लिए यह यात्रा तिरा- 
पद नहीं होगी। मेरे साथ चलने का आग्रह न करो, प्रिये ! मैं शीघ्र ही 

वापस लौट आऊंगा ।' हु यक 

मैं तुम्हें कभी अकेले नहीं जाने दूंगी, प्रियतम ; आप आफ 
भय है और न सैनिकों का। गोनर्द आश्रम में रहकर मैंने भी धनुर्वेद की 
शिक्षा प्राप्त की है। मैं भी तुम्हारी सेना में भरती होऊंगी और यवनों का 
संहार करूंगी । कठ्बालिका करभिका की कथा तुम मुझे कितनी वार सुना 
चुके हो । उसे सुनकर मुझे उससे ईर्ष्या होने लगती है । मैं सिद्ध कर दूँगी कि 
दशार्ण देश की बालिकाएँ कठ युवतियों से वीरता और साहस में किसी भी 
प्रकार कम नहीं होतीं । मैं तुम्हारे लिए भार नहीं बनूगी । मुझसे तुम्हें शक्ति 
ही प्राप्त होगी, क्लैव्य नहीं ।' 

'पितृचरण से पूछ देखो, प्रिये ! वह क्या कहते हैं ?' 

तुम उनकी चिन्ता न करो, प्रियतम ! पिताजी की अनुमति मैं अवश्य 
प्राप्त कर लूँगी। उन्हें तो इससे प्रसन्नता ही होगी ।' 

पुष्यमित्र और दिव्या देर तक इसी प्रकार वार्तालाप करते रहे। सारी 
रात बीत गई, उन्हें नींद ही नहीं आई। दिन भर घोड़े पर सवार रहने के 
कारण पुण्यमित्र बहुत थक गए थे। पर दिव्या से मिलकर उनकी सारी 
थकावट दूर हो गई । सुबह होने पर उन्होने दिव्या से पृछा-- 

'अच्छा, तुम मेरे साथ चलोगी तो सही, पर किस वेश में ? स्त्रीवेश में 
यात्रा करना निरापद नहीं होगा ।' 

तुम इसकी चिन्ता न करो, प्रियतम ! तये-नथे भेस भरकर गूढ्पुरुष 
बनना मुझे खूब आता है। कहो तो अभी बुढ़िया बन जाऊँ, लाठी टेककर 
चलने लगँ । लोग समझें, कोई बुढ़िया तीर्थयात्रा को जा रही है। या कहो तो 
दासी बन जाऊं, काली-कलूटी, अधपके बाल और झुकी हुई कमर । लोग 
समझें, किसी गृहस्थ के घर रोटी पकाने का काम करने वाली है। कोई मेरी 
ओर आँख उठाकर भी नहीं देखेगा ।? 

तुम तो परिहास करती हो, प्रिये |” 

“नहं, मैं परिहास नहीं करती। अच्छा, सैनिक का वेश बना लूंगी । 
पीठ पर तूणीर, शरीर पर कवच, सिर पर शिरस्त्राण और हाथ में तलवार। 
घोड़े पर चढ़कर तुम्हारे आगे-आगे चलूंगी । लोग देखकर कहेंगे, कैसा बाँका 
वीर है। वस्य मुझे देखते ही डरकर भाग खड़े होंगे। कोई आगे बढ़ेगा, तो 

उसके टुकड़े-टुकड़े कर दूंगी ।' 

प्रातःकाल जब श्रोत्रिय इन्द्रदत्त सन्ध्या वन्दन और पूजा से निवृत्त 
होकर अपनी पुष्पवाटिका में टहलने गए, तो दिव्या उनके पास आकर खड़ी 
हो गई। कुछ संकोच के साथ उसने कहा-- 

“पिताजी, आपसे कुछ बात करनी थी।' 

कहो, बेटी, क्या कहना है ?' 

“मैं भी इनके साथ वाही क देश जाऊंगी । मैंने तो दुनिया देखी ही नहीं 
है । बस विदिशा से गोनद और गोनर्द से विदिशा | यही मेरा संसार है। 
कभी उज्जैन तक नहीं गई।' 

पर पुष्यमित्र तो एक अत्यन्त महत्त्वपूर्ण कार्य से वाहीक जा रहा है। 
उसे वहाँ जाकर सेना संगठित करनी है, यवनों से युद्ध करना है । तुम वहाँ 

_ जाकर क्या करोगी ?' 

“आप ही ने तो मुझे उपदेश दिया था कि स्त्री पुरुष की अर्धाङ्भिती 
होती है, उसके सुख और दुःख दोनों में हाथ बँटाती है। मैं उनके महान्‌ 
कार्य में सहायक ही होऊँगी, पिताजी, बाधक नहीं ।' 

“तुम्हारा यदि यही निश्चय है, तो मैं तुम्हें रोकूँगा नहीं। सच्चे अर्थो 
में पति की सहधमिणी बनो, बेटी ! आयं महिलाओं की यही परम्परा है। 
पर तुमने पुष्यमित्र से बात कर ली है ?' 

“वह तो अभी पड़े सो रहे हैं। यात्रा से थक गए थे। अभी उठे नहीं 
हैं ।' 

सूर्योदय के एक घड़ी बाद पुष्यमित्र की नींद खुली | कुशल मंगल पूछने 
के अनन्तर इन्द्रदत्त ने उनसे कहा-- 

'लीभाँति विश्राम कर लिया है न? तुम गहरी नींद में थे, मैंने 
जगाना उचित नहीं समझा । अब तित्य कमो से निवृत्त होकर'सन्ध्या वन्दन 
कर लो । प्रातःकालीन आहार तैयार है। तुमसे बहुत-सी बातें करनी हैं। 

` रात को तो वार्तालाप के लिए समय ही नहीं था ।' 

सन्ध्या पूजन आदि से निवृत्त होकर पुष्यमित्र इन्द्रदत्त के पास आए । 

वह्‌ उनकी प्रतीक्षा ही कर रहें थे। उन्होंने कहा--'कहो, वत्स ! गोनदें 
आश्रम के क्या समाचार हैं ? पतञ्जलि सकुशल, स्वस्थ और प्रसन्त तो 

हें? 
र 'जी हाँ, उनका आशीर्वाद प्राप्त करके ही मैं वाहीक देश के लिए 
प्रस्थान कर रहा हूँ ।' 
कुछ दिन तो यहाँ विश्राम करोगे न ? बड़ी दूर की यात्रा है। न जाने 
कब तक वापस आओ। अभी तो तुम अपने माता-पिता से भी नहीं मिले 
हो। दिव्या भी कुछ दिन तुम्हारे साथ रहना चाहेगी ।' 
वह तो मेरे साथ चलने का आग्रह कर रही है। बहुत समझाया, पर 
, मानती ही नहीं ।' 
तो उसे भी साथ ले जाओ। वह मेरी अनुमति प्राप्त कर चुकी है। 
हमारे शास्त्रों में स्त्री को पुरुष की अर्धाङ्गिनी और सहर्धामणी कहा गया 
है। उसका आग्रह अनुचित नहीं है, बत्स ! ' 
श्रोत्रिय इ्द्रदत्त की बात सुनकर पुष्यमित्र का मन पुलकित हो गया । 
संकोच के साथ उन्होंने कहा-- 
'मुझे भय है कि मार्ग के कष्ट को कहीं वह सहन न कर सके ।' 
'आर्ये रमणियाँ कष्ट सहने की अभ्यस्त होती हैं, बत्स ! पति के साथ 
रहते हुए वे कष्ट को कष्ट नहीं मानती ।' 
सायंकाल तक आचार्य दण्डपाणि भी विदिशा आ गए। उनके साथ दस 
अश्वारोही भी थे। पुष्यमित ने उन्हें देखकर प्रश्‍न किया-.. इन सैनिकों को 
कहाँ से साथ ले आए, आचार्य !' 
रहें पहचाना नहीं, वत्स ! सब गोनद आश्रम के अन्तेवासी हैं, दण्ड- 
नीति और धनुबिद्या में पारंगत । भेरे प्रिय शिष्य हैं। हमारे साथ रहेंगे, 
और नई सेना के संगठन में सहायता देंगे ।? 
विदिशा में एक दिन विश्राम कर इस मण्डली ने वाहीक देश के लिए 
प्रस्थान कर दिया । दिव्या भी पुष्यमित्र के साथ थी, सैनिक वेश में और 


बाड़ पर चढ़ी हुई । प्रस्थान से पुवं पुष्यमित्र अपने माता-माता से मिलकर 
उनका आशीर्वाद भी प्राप्त कर आए थे। 


सेनानी पुष्यमित्र : १०१ 


कपिश-गान्धार में यवनों का शासन 


गान्धार जनपद की राजधानी पुष्कलावती का वातावरण उस दिन 
उत्तेजना से परिपूर्ण था। रात्रि के समय कुछ सार्थ वाल्हीक देश से 
पूष्कलावती आए थे। वे यह समाचार लाए थे कि सीरिया के सम्राट्‌ 
अन्तियोक और वाल्हीकराज एवुथिदिम की यवन सेनाएँ वाल्हीक नगरी से 
दक्षिण-पूर्व की ओर प्र स्थान कर चुकी हैं, और हिन्दुकुश पर्वतमाला तक 
आ पहुँची हैं । यवन सेना में चार लाख से भी अधिक सैनिक हैं। यवनों के 
अतिरिक्त शक और तुखार सैनिक भी बहुत बड़ी संख्या में एवुथिदिम की 
सेना में सम्मिलित हैं। ये सेनाएँ वायुवेग से आगे बढ़ रही हैं, और शीघ्र 
ही कपिश-गान्धार में प्रविष्ट हो जाएँगी । पुष्कलावती के नागरिक इन 
समाचारों से बहुत उद्विग्न हुए, और राजमार्गो, पथचत्वरों और पण्य- 
बीथियों में सर्वत्न इन्हीं की चर्चा होने लगी | एक नागरिक कहता-- अब 
हमारी रक्षा का क्या उपाय है ? कपिश-गान्धार में सेना है ही कहाँ, जो 
ग्रवनों का सामना करे ।' दूसरा कहता--- चिन्ता की क्या बात है । हमें तुरन्त 
संघाराम जाकर वहाँ शरण लेनी चाहिए। यवन भी विहारों और संघारामों 
का सम्मान करते हैं। वे कभी उन पर आक्रमण नहीं करेंगे।' तीसरा कहता 
-- यह बात नहीं है, भाई ! युद्ध की चपेट से संघाराम भी नहीं बच सकेंगे । 
यवनों की आँख हमारे देश की धन सम्पत्ति पर है। जव वे पण्यशालाओं 
और भव्य प्रासादों को लूट लेंगे, तो संघारामों को भी नहीं छोड़ेंगे। उन्हें 
ज्ञात है कि वहाँ भी अपार धन सम्पत्ति संचित है। उत्तम यह होगा कि 
हम तुरन्त पूर्वं की ओर प्रस्थान कर दें और सिन्धु नदी को पार कर लें। 
कम से कम अपने स्त्री-बच्चों को तो वहाँ भेज ही दें। सम्पन्न लोगों ने तो 
अपने परिवारों को केकय और अभिसार भेजना प्रारम्भ भी कर दिया है । 
हम भी क्यों न उनका अनुसरण करें । इस समय केवल यही उपाय है, 
जिससे हमारे वंश निर्मूल होने से बच सकते है।' 
पुष्कलावती के उत्तरी भाग में एक विशाल विहार था जिसे सम्राट्‌ 
अशोक ने बनवाया था । उसके संघ-स्थविर सारिपृत्र थे जो अपने 
पाण्डित्य और सदाचारमय जीवन के लिए सम्पूर्ण उत्तरापथ में प्रसिद्ध थे। 

जब उन्हें वनों के आक्रमण का समाचार मिला, वह तुरन्त कुमार सुभागसेन 
के पास गए। मौर्य साम्राज्य के उत्तर-पश्‍्चिमी चक्र के शासक सुभागसेन 
उस समय अपनी मन्त्रिपरिषद्‌ में यवतों के आक्रमण की समस्या पर ही 
| विचार-विमर्श कर रहे थे। अन्तपाल, नायक, धर्म-महामात्य, पौर, 
प्रशास्ता, धर्मस्थ आदि सब अमात्य मन्त्रिपरिषद्‌ में उपस्थित थे। सारिपृत्र 
के आगमन पर सव उठककर खड़े हो गए। सिर झुकाकर सबने उनका 
अभिवादन किया और उन्हें उच्च आसन पर बिठाया। | 
“यबनों के आक्रमण का समाचार तो आपने सुन ही लिया होगा, 
स्थविर ! कहिए क्या आदेश है ? इस समय आप ही हमें मार्ग प्रदर्शित 
कर सकते हैं।” सुभागसेन ने सारिपुत्न को सम्बोधन करके कहा । 
“में इसीलिए तो यहाँ आया हूँ । कहीं तुम कोई अनुचित निर्णय न 
कर लो।” | 
“यबनों के आक्रमण के समाचार से पुष्कलावती के नागरिक बहुत | 
उद्विग्न हैं, स्थविर ! ” | 
“इसमें उद्वेग की क्या बात है ? क्या तुम तथागत की इस शिक्षा को 
भूल गए कि अहिसा द्वारा हिसा पर विजय प्राप्त करो, अक्रोध से क्रोध को 
जीतो और अपनी साधुता से असाध्रुता को वश में लाओ । तुम्हें युद्ध करने 
की आवश्यकता नहीं है। पुष्कलावती के महाद्वारों को खुले रखो, रात्रि के 
समय भी। जब यबन सेनाएँ समीप आ जाएँ, तो प्रेमूवंक उनका स्वागत . 
उ लिए आगे बढ़ो । करुणा, अहिंसा और मैत्नीभावना से तो सिंह . 
जैसे हसन पशु भी सिर झुकाकर पैरों में लोटने लगते हैं, फिर मनुष्यों को | 
तो बात ही क्या है ? यवन लोग भी मनुष्य हैं, वे पशु नहीं हैं। यवन सैनिक | 
तभी तुम पर अस्त्र उठाएँगे, जब ठुम उनके मागं को अवरुद्ध करने का | 
ह बतो त भ | 
अग्नि स्वयं बुज जाती है वैसे हे Eo जाएगी । असि इध न पाकर | 
देखकर स्वयं शान्त हो अ बुकी रा कक | 
SRE र जाएगी । तथागत का यही उपदेश है। तुम सब तो | 
डु, धमं और संघ में आस्था रखते हो। यचनों को परास्त करने केलिए. ; 
[ 


अहिसा के अमोघ अस्त्र का प्रयोग करो।” 


सेनानी पुष्यमित्र : १०३ 


“क्या आक्रान्ता के सम्मुख हथियार डाल देना उचित होगा, स्थाविर ! 
कया हमारे शासनतत्त्र में क्षत्रशक्ति के लिए कोई भी स्थान नहीं है ? क्या 
शत्रु का सामना करना हमारा कतंव्य नहीं है ? हम यहाँ प्रजाजन की रक्षा 
के लिए ही नियुक्त हैं।” सेनानायक चन्द्रकीति ने कहा । 

“कौन किसका शत्रु है, श्रावक ! हमारी हिख्रवृत्ति ही हमारी सबसे 
बड़ी शत्रु है। क्या यवत राज्यों में तथागत के धर्मानुशासन का पालन नहीं 
हो रहा है? क्या वहाँ विहारों, चैत्यं और संघारामों की सत्ता नहीं हि 
क्या वहाँ श्रमण और भिक्षु निवास नहीं करते ? तुम क्यों यवतों को अपना 
शत्रु समझते हो ? 

“तो वे क्यों हम पर आक्रमण कर रहे हैं ? ' 

“ग्रह उनकी मूर्खता है, श्रावक ! पर उनके अनुकरण में तुम भी क्यों 
मूर्खता करने लगो ? ईधन के अभाव में अग्नि स्वयं शान्त हो जाती हैं। 
यदि तुमने सैत्य शक्ति का प्रयोग कर यवनों के संहार का प्रयत्न किया, तो 
उतकी ऋरेधाग्ति दुगने वेग से भड़क उठेगी। क्रोध से पागल होकर वे इस 
देश के नगरों को भूमिसात्‌ कर देंगे, बस्तियों को उजाड़ देंगे और खून की 
नदियाँ बहा देंगे। चैत्य और विहार भी उनकी क्रोधार्ति से बचे नहीं रह 
सकेंगे । क्या तुम प्रियदर्शी राजा अशोक की उस ग्लानि को भूल गए, 
जिसकी अनुभूति उन्हें कलिङ्ग के युद्ध में हुई थी ? युद्ध कैसा भयंकर और 
अशोभन होता है, श्रावक ? युद्ध का विचार तक भी मन में न लाओ।' 

“तो फिर क्या हम कपिश-गान्धार पर यवनों का आधिपत्य स्थापित 
हो लेते*दें ।” सुभागसेन ने प्रश्‍न किया। 

“कपिश-गान्धार अब भी तो स्वतन्त्र नहीं हैं, श्रावक ! पहले कभी ये 
अवशय स्वतन्त्र थे। पर मौय ते इन्हें जीतकर अपने अधीन कर लिया। 
तुम उन्हीं की ओर से इनका शासन करने के लिए नियुक्त हो । तुम मगध 
के निवासी हो, मौर्य राजकुल के हो। कपिश-गान्धार के लिए तो लुम 
बिदेशी ही हो । कोई सौ साल हुए, जब कपिश और गान्धार वस्तुतः स्वतंत्र 
थे। इनके अपने राजा थे, अपनी सेताएँ थीं, और अपनी पौर जानपद सभाएँ 
थीं । यदि अब इन्हें यवतों ने मौर्या से जीत लिया, तो इतकी स्थिति में क्या 

अन्तर आएगा, श्रावक ! तुम भी तो मौर्य सञ्राट्‌ के आदेशों के अनुसार ही 


१०४ : सेनानी पुष्यमित्र 


इन जनपदों का शासन कर रहे हो, तुम पूर्णरूप से स्वतंत्र तो हो नहीं। 
यदि तुमने अन्तियोक की अधीनता स्वीकार कर ली, तो उससे क्या 
बिगड़ेगा । यवनराज भी सद्धर्म के प्रति आदर रखता है। तुम मौयों के 
अधीन रहे तो क्या, और अन्तियोक के अधीन हुए तो क्या ?” 

“पर हिमालय से समुद्र पर्यन्त सहस्र योजन विस्तीर्ण जो यह विशाल 
देश है, वह आयों की भूमि है, स्थविर ! चाणक्य ने इस भार्य भूमि को इसी 
प्रयोजन से एक शासनसूत् में संगठित किया था, ताकि कोई विदेशी शु 
इस पर आक्रमण करने का साहस न कर सके। इसकी स्वतन्त्रता अक्षुण्ण 
रहनी ही चाहिए, तभी आर्यो के धर्म और संस्कृति का उत्कर्ष सम्भव है।” 

चन्द्रकीति ने कहा । 


आयो के शासन को हिमालय से समुद्र पर्यन्त विस्तीर्ण इस भूखण्ड तक ही 
सीमित कर देने की वात सोची थी। पर हमारा धर्म-साम्राज्य तो आज 
सम्पूर्ण सभ्य संसार में विस्तीर्ण है। कौन-सा देश है, जहाँ हमारे चैत्यों और 
विहारों की सत्ता न हो, जहाँ श्रमण और भिक्षु निश्चिन्ता के साथ सद्धर्म 
के पालन में तत्पर न हों, जहाँ प्रतिदिन उपोसथ न होता हो । यवनों को तुम 
कि अभी उन्होंने तथागत की 


“पर यवनों के सम्मुख घटने टेक देना क्य ग 
विरुद्ध नहीं होगा, स्थविर |” । क्षत्रियों की मर्यादा के 


“यह मत भूलो, श्रावक, तथागत बुद्ध क्षत्रिय 


थे। यदि तुम हिसा को ही क्षात्रधर्म समझते हो 
धर्म की बात तुम तहीं समझ सकोगे जम जम 


तुम्हारे पास इतनी सेना है जो 


सेनानी पुष्यमित्न : १०५ 


“हमारी सैन्य शक्ति तो अब क्षीण हो चुकी है, स्थविर ! ” 

“तो फिर किस भरोसे तुम यवतों से युद्ध करना चाहते हो ? व्यर्थ जन- 
[हार से क्या लाभ होगा ? जो थोड़े-बहुत सैनिक तुम्हारे पास हैं, वे वात 

की बात.में मौत के घाट उतार दिए जाएंगे। पर उन से युद्ध करते हुए 
यवन लोग क्रोध से पागल हो जाएंगे । उनकी क्रोधार्नि जव एक वार भड़क 
उठेगी, तो उसे शान्त कर सकना कठित हो जाएगा। यह सारा देश उतकी 
क्रोधारिन में भस्म हो जाएगा।” 

“तो फिर आपका क्या आदेश है, स्थविर !” सुभागसेन ने प्रश्‍न किंया। 

“तुम अभी से यवन सेता का स्वागत करने की तैयारी प्रारम्भ कर दो | 

अपने राजदूत आज ही पश्चिम की ओर भेज दो । वे शीघ्र से शीघ्र यवनराज 
से भेंट करें और उनसे यह निवेदन कर दें कि तुम यवनराज की अधीनता 
स्वीकार करने को उद्यत हो । तुम्हारा हित इसी में हैं, श्रावक | केवल 
तुम्हारा ही नहीं, अपितु कपिश-गान्धार का झी।' 

“आपकी आज्ञा शिरोधाय है, स्थविर ! 

“चिरायु हो, श्रावक ! तथागत तुम्हारा कल्याण करें ! बुद्ध, धर्मे 
और संघ में तुम्हारी आस्था सदा अक्षुण्ण रहे। तुमने जिस मार्ग का अनुसरण 
करने का निर्णय किया है, वही सद्धर्म के अनुरूप है। हिंसा अत्यन्त गह्य 

` होती है, श्रावक ! धर्म द्वारा यबनों को जीतने का प्रमत्न करो, शस्त्रो 
द्वारा नहीं । 
कुमार सुभागसेन ने युद्ध के बिता ही यवनराज अन्तियोक की अधीनता 
स्वीकार कर ली । यवन सेनाओं ने बड़ी धूम-धाम के साथ पुष्कलावती में 
प्रवेश किश्रा। उतके स्वागत के लिए राज बार्गो पर तोरण बनाए गए, 
मंगलघट स्थापित किए गए और पुष्पमालाओं से सारी नगरी को सजाया 
गया । अन्तियोक और एवुथिदिम के स्वागत के लिए एक विशाल सभा का 
आयोजन किया गया | स्थविर सारिपुद्र भी उसमें उपस्थित हुए । यवन- 
राजाओं का स्वागत करते हुए गम्भीर वाणी में उन्होंने कहा-- 
“यह तथागत बुद्ध का देश हैं, यवनराज ! इस देश के निवासी युद्ध से 
घुणा करते हैं, शान्ति और अहिसा को जीवन का सूल मन्तन मानते हैं, 
किसी के प्रति द्वेष नहीं रखते, सबसे प्रेम करते हैं और धर्म में विश्वास रखते 

हैं । हम आपका स्वागत करते हैं, यवतराज ! यहाँ रहकर आप तथागत के 
उस अष्टाज़िक आर्य धर्म का श्रवण कीजिए जो आदि में सत्य है, मध्य में 
सत्य है और अन्त में सत्य है। यहाँ आप उत स्थानों का दर्शन कीजिए, 
जहाँ भगवान को बोध हुआ था, जहाँ उन्होंने धर्म चक्र का प्रवर्तन किया था, 
और जहाँ उन्हें निर्वाण पद प्राप्त हुआ था। इस देश की सब धन संपदा 
आपके चरणों में है, यवनराज ! पर हमारी वास्तविक सम्पत्ति सोना-चाँदी 
या मणि-माणिक्य नहीं हैं। हमारी सम्पत्ति तो हमारा धर्म है। आप इस 
सम्पत्ति को भी ग्रहण कीजिए | इससे आपका कल्याण होगा, इहलोक में 
भी और परलोक में भी । लौकिक सुख क्षणिक होते हैं, यवनराज ! धर्म ही 

नित्य और शाश्वत है ।” 
यवनराज अन्तियोक स्थविर सारिपुत्र का स्वागत भाषण सुनते हुए 
मन्द-मन्द मुसका रहे थे। उत्तर देते हुए उन्होंने कहा--“हमारे यवन राज्यों 
में भी बहुत-से श्रमण और भिक्षु निवास करते हैँ । अनेक विहार और चैत्य 
भी वहाँ विद्यमान हैं। स्थविरों से मिलने का अवसर मुझे पहले भी प्राप्त 
हुआ है। पर आज आपसे भेंट कर मुझे बहुत प्रसन्नता हुई। सीरिया में भी 
मैने आपके विषय में चर्चा सुनी थी। आपकी कीति यवन देशों में भी पहुँच 
चुकी है। आप निश्चिन्त रहिए, आपकी मान-मर्यादा हमारे शासन में भी 

पूववत्‌ अक्षुण्ण रहेगी ।” 
अन्तियोक्र के इन वचनों को सुनकर सारिपुन्न को निराशा हुई । उन्होंने 
बड़ उत्साह से यवनराज का अभिनन्दन किया था | वह अन्तियोक से अधिक 
आत्मीयता की आशा रखते थे। पर अब वह कर ही क्या सकते थे । कपिश- 
गान्धार यवनों के हाथों में आ चुके थे सिकन्दर की नीति का अनुसरण 
कर अन्तियोक ने भी इन प्रदेशों का शासन सुभागसेन को सौंप दिया। 
नी क दिया गया, 2०5 है 

से अन्तियोक ने बहुत -से हाथी र र ह का साहस न कर सके। सुभागाः 

दो सप्ताह पुष्कलाबती हल सैनिकों कक a 
र ला र कों ने यह समय आमोद-प्रमोद और 
'समाजों' की परिपाटी अब नष्ट र ह अ ब 
ही चुकी थी। न अब उनमें इनद्र-युद्ध होते 


dn | 

थे, न सुरापान और न हिस्र पशुओं की लड़ाई | पर अनेक प्रकार की प्रेक्षाएँ 
अव भी इन समाजों में प्रदर्शित की जाती थीं। यवन सैनिक दिन भर प्रेक्षाएँ 
देखते, और साँझ होते ही नृत्यशालाओं में जा बैठते। रात भर सुरापान 
करते, संगीत सुनते, नृत्य करते और गणिकाओं से आमोद-प्रमोद करते। 
पुष्कलावती के निवासी उनके सम्प में आने से बचने का प्रयत्न करते, और 
उनसे भय अनुभव करते । कोई-कोई यवन संघाराम में जाकर तथागत बुद्ध 
और बोधिसत्वों की मूर्तियों का दर्शन भी करते। स्थविर सारिपुत्र को 
इससे परम संतुष्टि होती । 

पुष्कलावती में विश्राम करते हुए जब दस दिन बीत गए, तो सम्राट 
अन्तियोक ने वाल्हीकराज एवुथिदिम और यवन सेना के प्रधान सेतानायकों 
को अपने पटमण्डप में बुलाया । सबके उपस्थित हो जाते पर उन्होंने 
कहा-- 

“सिकन्दर और सँल्युकस भारत की विजय के जिस कार्य को अधूरा 
छोड़ गए थे, उसे अब हमें पूरा करना है । अब हमें शीघ्र सिधु नदी की ओर 
प्रस्थान कर देता चाहिए। क्या हमारी सेना तैयार है ?” 

“इस देश की विजय के लिए सेना की क्या आवश्यकता है, यवनराज | 
केकय, अभिभार, वाहीक आदि सर्वत्र सारिपुत्न जैसे स्थविर विद्यमान हैं ॥ 
बे हमारा स्वागत करने के लिए उद्यत हैं । धर्म भी कैसी उत्कृष्ट मदिरा है. 
जिप्रका पान कर मनुष्यों को अपने कतंव्य-अकर्तग्य का बोध ही नहीं रह 
जाता। पुष्कलावती में कुछ दिन और रहकर बौद्धधर्म के प्रति सम्मान 
प्रदर्शित कर दीजिए। संघाराम को कुछ दान-दक्षिणा दे दीजिए, और एक 
नया चैत्य बनवा दीजिए। स्थविर, श्रमण और भिक्षु इससे कृतकृत्य हो 
जाएँगे । समझने लगेंगे कि धर्म द्वारा यवनों को जीत लिया गया है । केकय. 
अभिसार, वाहीक--सर्व त्ञ हमारे दान-पुण्य की कीति फैल जाएगी । वहाँ. 
के स्थविर भी अपने-अपने प्रदेशों के शासकों को हमारी अधीनता स्वीकारः 
कर लेने के लिए उसी प्रकार प्रेरित करने लगेंगे जैसे यहाँ पुष्क्रलावती में 
स्थविर सारिपुत्र ते किया था ।' एवुथिदिम ने मन्द हास्य के साथ कहा । 

“यदि अनुमति हो, तो मैं भी कुछ निवेदन कहूँ, सम्राट्‌ ! ” सेनापति 
होरोअस ने कहा । 

“कहो, तुम्हें क्या कहना है ? ” / 
“मुझे अपने गूढ़ पुरुषों से ज्ञात हुआ है कि पुष्यमित्र नाम का एक सैनिक 

-्जाहीक देश के गणराज्यों को यवन सेना का सामना करने के लिए उकसा 

“रहा है। उसने एक अच्छी बड़ी सेना भी संगठित करली है | मालव, क्षुद्रक, 
कठ, आग्नेय, रोहिंतक आदि जिन गणों ने सिकन्दर से डटकर युद्ध किया 
था, वे सब भी अपनी-अपनी सेनाओं के पुनः संगठन में तत्पर हो गए हैं । 
युद्ध के बिना वाहीक देश को जीत सकना असम्भव है, सम्राट्‌ ! युद्ध की 
पूरी तैयारी करके ही हमें सिधु नदी को पार करना चाहिए ।” 

“क्या वाहीक देश की जनता पर स्थविरों का प्रभाव नहीं है, सेना- 

! ” एबुथिदिम ने प्रश्‍न किया । 

“है क्यों नहीं ? पर वाहीक के निवासी अब तक भी अपने प्राचीन 
सनातन धर्म के प्रति आस्था रखते हैं। शिव, चण्डी और दुर्गा की उपासना 
उनमें अब तक भी प्रचलित है। उनकी सैनिक परम्परा अभी नष्ट नहीं हुई 
है। श्रमणों और भिक्षुओं का आदर वे अवश्य करते हैं, उन्हें दान-दक्षिणा 
द्वारा संतुष्ट भी करते रहते हैं। पर अपनी पुरानी परम्पराओं का उन्होंने 
त्याग नहीं किया है। पुष्यमित ने उन्हें युद्ध के लिए तैयार कर लिया है ।” 

“तो फिर युद्ध ही सही । तुरन्त यवन सेना को तैयार होने का आदेश दे 
दो | शीघ्र सिंधु नदी की ओर प्रस्थान कर दिया जाए । देखें, पुष्यमित्र की 
सेना में कितनी शक्ति है।” अन्तियोक ने आक्रोश से कहा | 

_ विशाल यवन सेना निरन्तर पूर्व की ओर बढ़ती गई । मार्ग के नगरों, 
प्रामों और पल्लियों को ध्वंस करती हुई जब वह सिधु-तट पर पहुँची, तो 
उसने देखा कि नदी के परले पार एक सेना उसका मार्ग रोकने के लिए 
सन्तद्ध है, और नदी के पार उतरने के सब मागे अवरुद्ध हैं। 


पति 


सिन्धुतट का युद्ध 


विदिशा से चलकर पुष्यमित्र और उसके साथी उत्तर की ओर निरन्तर 
ग्राम साँझ हो नेपर मार्ग में 


आगे बढ़ते गए। जो नगरी, पत्तन, पल्ली या 

दिखाई पड़ जाता, रात्रि के विश्राम के लिए वे वहीं पर ठहर जाते | दिव्या 
तव अपना सैनिक वेश उतारकर रख देती, और पत्तन की वीथियों में एक 
गीत गाती हुई घूमना प्रारम्भ कर देती। इस गीत का भावार्थ इस प्रकार 
था— 

हिमालय की उत्तुंग शिखाएँ तुम्हारा आह्वान कर रही हैं, आर्यभूमि 
संकट में है। 

कुभा और क्रमु नदियाँ तुम्हें बुला रही हैं, थायोँ के रक्त से उनका जल 
लाल हो गया है। 

वंक्षु के तट से एक भयंकर आँधी उठी है जो बड़े वेग से दक्षिण-पूर्व की 
ओर बढ़ रही है, आर्यंभूमि संकट में है । 

म्लेच्छ हमारे देवमंदिरों को अपवित्र कर रहे हैं । हमारा धर्म संकट में 
है। शिव, विष्णु, जयन्त और अपराजित तुम्हें बुला रहे हैं। 

वीरो, नींद से उठो । अब सोने का समय नहीं हैँ । धतुषं-वाण लेकर 
हमारे साथ चल पड़ो। 

यवतों ने हिन्दूकुश को पार कर लिया हैं, आर्यभूमि संकट में है । 

चन्द्रगुप्त को स्मरण करो, यवन जिसके नाम से थर-थर काँपा करते 
थे। 

सिन्धु और वितस्ता तुम्हें बुला रही हैं, कहीं म्लेच्छ उन्हें भी अपवि 
नकरदें। 

वीरो, नींद से उठो । बरछे-तलवार लेकर हमारे साथ चल 
पड़ो । 

दिव्या के इस गीत को सुनकर युवकों का खून खौलने लगता, सैकड़ों 
वीर पुष्यमित्र की सेता में सम्मिलित हो जाते। माताएं पुत्रों के, बहनें 
भाइयों के और पत्तियाँ पतियों के माथे पर अपने रक्त से तिलक लगाकर 
कहतीं-- पीठ दिखाकर न लौटना, घर तभी आता जब शत्रुओं का संहार 
हो जाए । हमारी मान-मर्यादा तुम्हारे हाथों में है । अपने कुल को कलंकित 
न करना ।' चम्बल की घाटी में दस्युओं के कितने ही समूह दिव्या के गीत 
को सुनकर पुष्यमित्र के साथ हो गए, और कितनी ही सँनिक श्रेणियों ते 

यवनों का सामना करने के लिए उसके साथ चलना स्वीकार कर ला 
सेना के व्यय के लिए पुष्यमित्र को धन की भी कोई कमी नहीं se वह्‌ 
जहाँ भी जाते, जनता उत्साहपूर्वक उनका स्वागत करती और धन-धान्य के 
डेर लगा देती। भारत के लोगों में न देशभक्ति की कमी थी और न वीरता 
की । उन्हें केवल एक सुयोग्य नेता की आवशयकता थी । पुष्यमित्र के रूप में 
अव उन्हें एक ऐसा नेता प्राप्त हो गया था जिसपर उनका अगाध विश्वास 
था। 
मथुरा और इन्द्रप्रस्थ होती हुई पुष्यमित्र की सेना जब अग्रोदक नगरी 
पहुँची, तो उसके सैनिकों की संख्या पचास हज़ार तक पहुँच ET थी। 
आग्रेय जनपद की यह नगरी अपने धन-वैभव के लिए भारत भर में प्रसिद्ध 
थी । उसके वणिक्‌ देश-विदेश में दूर-दूर तक व्यापार के लिए आया-जाया 
करते थे। अग्रोदक के समीप ही भद्र और रोहितक नाम के नगर थे। वे भी 
भत्यन्त सम्पत्त और समृद्ध थे। आचार्य दण्डपाणि ने पुष्यमित्र को परामर्श 
दिया कि इनमें कुछ दिन विश्राम करके फिर आगे बढ़ा जाए। उन्होंने 
कहा 
“देखो, वत्स ? सैन्यवल के समान कोष-बल का भी बहुत महत्त्व है। 
अग्रोदक रहकर हमें कोष-बल के संचय के लिए प्रयत्न करना चाहिए ।” 
“पर हमें तो शीघ्र ही सिन्धुतट पहुँचना है, आचार्य ! यवन सेनाएँ 
वाल्हीक नगरी से प्रस्थान कर चुकी हैं। शीघ्र ही बे हिन्दूकुश को पार कर 
लेंगी । सुभागसेन से मुझे कोई भी आशा नहीं है। देर करने से क्या लाभ 
होगा, आचार्य !” 
“नीतिकारों के इस मन्तव्य को स्मरण करो कि राजाओं की शक्ति 
कोषबल पर ही आश्रित होती है। वाहीक देश में बीरों की कोई कमी नहीं 
है । कठ, क्षुद्रक, मालव, मद्रक आदि जनपदों की सैनिक-परम्परा अभी 
भलीर्भाति सुरक्षित है। पर वहाँ धन प्राप्त कर सकना सम्भव नहीं होगा। 
यवन सेना को परास्त करने के लिए हमारी सेना में भी कम से कम दो लाख 
सैनिक होने चाहिएँ। इन सैनिकों के लिए अस्त्र-शसुत्र चाहिएँ, कवच 
चाहिएँ, शिरस्त्राण चाहिएँ, घोड़े और हाथी चाहिएँ और साथ ही भोजन 


तथा वस्त्र भी । ये सब धन द्वारा ही प्राप्त हो सकेंगे । अग्रोदक के वणिक्‌ न 

केवल धनी हैं, अपितु आर्यभूमि और आर्यधमं के प्रति आस्था भी रखते हैं। 
देश और धर्म की रक्षा के लिए धन प्रदान करने में वे कभी संकोच नहीं 
करते । हमें कुछ दिन यहाँ ठहरना चाहिए, और अपने कोषबल में वृद्धि 
करनी चाहिए ।” 

“आप ठीक कहते हैं, आचार्य ! पर अग्रोदक से धन प्राप्त कर सकवा 
किस प्रकार सम्भव होगा ? ” 

“देखो, वत्स ! आग्रेय जनपद की कुलसभा अभी नष्ट नहीं हुई है। 
आग्नेयों के कुलमुख्य अब तक भी सभा में एकत्र होते हैं और परस्पर मिल- 
कर सब बातों का निर्णय करते हैं। हम उनकी सभा में उपस्थित होकर 
उन्हें देश पर आए हुए संकट का बोध करा एँगे |” 

अगले दिन प्रातः आचार्य दण्डपाणि और पुष्यमित्र आग्रेय जनपद की 
कुलसभा में उपस्थित हुए। श्रेष्ठी धनदत्त ने आसन ग्रहण करने के लिए 
उनसे सादर अनुरोध किया, और हाथ जोड़कर कहा- 

“आपके दर्शन से हम कृतार्थं हुए, आचार्य ! कहिए, क्या आज्ञा दे 

“देश पर जो घोर संकट उपस्थित हुआ है उसे तो आप जानते ही होंगे, 
श्रेष्ठि ! ” 

“हाँ, आचार्य ! हमारे कुछ सार्थं कपिश-गान्धार और वाहीक से वापस 
आए हैं । उनके सार्थवाहो से सब समाचार हमें ज्ञात हो चुके हैं । पर शत्रु 
से देश की रक्षा करना तो शासन-तंत्र का कायं है, आचार्य जब हमारा 
जनपद स्वतन्त्र था, तब हमारे नागरिकों ते भी सिकन्दर की सेना के विरुद्ध 
युद्ध किया था। अपनी स्वतन्त्रता के लिए उन्होंने प्राणों की बाजी लगा दी 
थी । पर अब तो स्थिति बदल चुकी है । हम मौर्यों के अधीन हैं। यह सही 
है कि हमारे धर्म, चरित्र और व्यवहार में मौर्य शासक कोई हस्तक्षेप नहीं 
करते । पर चिरकाल से हमारे युवकों को शस्त्र धारण करने का अवसर 
नहीं मिला है। उनकी सैनिक परम्परा अब नष्ट हो चुकी है । 

“हमें आपसे सैनिक नहीं चाहिएँ, श्रेष्ठि ! सहस्नों युवक हमारी सेना 
में सम्मिलित हो चुके हैं। वाहीक देश में हमें यथेष्ट सैनिक मिल लाएंगे । 
पर धन के बिता हमारा काम चल सकता असम्भव है। अग्रोदक के वणिक्‌ 
हमें धन अवश्य प्रदात कर सकते है। आर्येभूमि पर जो घोर संकट उपस्थित 

हुआ है, उसका निवारण करने के लिए हमें धन की भी उतनी ही आव- 
श्यकता है जितनी कि सँनिकों की । यवनों के आक्रमण के कारण न हमारा 
धर्म सुरक्षित है, न धन और न जीवन । यदि यवनों की बाढ़ को मार्ग में ही 
न रोक दिया गया, तो इस आयंभूमि की कोई भी नगरी ध्वंस हुए बिना 
नहीं रहेगी । अग्रोदक की ये विशाल अट्टालिकाएँ, ये भव्य प्रासाद, ये समृद्ध 
पण्यशालाएँ और ये देव-मंदिर सब भूमिसात्‌ हो जाएँगे। यवन लोग बड़े 
कर हैं, श्रेष्ठि ! न वे स्त्रियों की मान-मर्यादा को महत्त्व देते हैं, और न 
बच्चों के जीवन को । वे जहाँ भी जाते हैं, लहलहाते खेतों को उजाड देते 
हैं, नगरों को आग लगा देते हैं, बच्चों और स्त्रियों का अपहरण कर उन्हें 
दास-दासियों के रूप में बेच देते हूँ, और सब धन-सम्पदा लूट लेते हैं । यवन 
लोग लाखों आर्यं महिलाओं को वाल्हीक, पार्थिव और सीरिया ले जाएंगे 
और पथचत्वरों पर खड़ा करके उन्हें नीलाम करेगे-मूक पशुओं के समान। 
कया यह सब आप सहन कर सकेंगे, श्रेष्ठि ! इस घोर संकट में भारतभूमि 
की रक्षा कर सकना तभी सम्भव है, जब हम अपने तन, मन और धन-- 
स्स्व को न्यौछावर करने के लिए उद्यत हो जाएँ। क्या धन द्वारा आप 
हमारी सहायता नहीं करेंगे ?” 

“आपको कितना धन चाहिए, आचार्य !” 

“यह समय हिसाब करने का नहीं है, श्रेष्ठि ! आपके जनपद में जो 
अपार धनराशि संचित है, उस सबको भारत की पुण्यभूमि की रक्षा के 
लिए, आयं महिलाओं की मान-मर्यादा को सुरक्षित रखने के लिए और 
र को म्लेच्छों द्वारा अपवित्र होने से बचाने के लिए अधित कर 

श्रेष्ठी धनदत्त ने सब कुलमुख्यों के साथ मिलकर विचार-विमर्श किया । 
कुछ समय के अनन्तर वह आचार्य दण्डपाणि के पास आए और हाथ जोड़- 
कर बोले-- 
he कोटि सुवर्ण-निष्क और दस कोटि कार्षापण आपके चरणों में 

त ह, आचार्य ! स्वीकार करें । आवश्यकता पड़ने पर हम और भी 


अधिक सेवा करने को उद्यत हा 
"साह साधु ! आग्नेय गण से मुझे यही आशा थी । देश और धर्म पर 


RC 

संकट आने पर अग्नोदक के वणिक्‌ अपने कतव्य का पालन करने क्रे लिए 
सदा उद्यत रहते हैं ।' 

दिव्या भी इस समय निष्क्रिय नहीं थी । श्रेष्ठियों के प्रासादों में जाकर 
वह आग्रेय महिलाओं को आसन्त संकट के सम्बन्ध में सचेत करने में 
थी । उसकी प्रेरणा से स्त्रियों ने अपने आभूषण उतारकर सैनिकों की सहा- 
यता के लिए प्रदान किए, और बहुत-सी युवतियाँ सेना में परिचारिका कें 
रूप में कार्य करने को उद्यत हो गई। रोहितक और भद्र के श्रेष्ठियों ने भी: 
आग्नेयों का अनुसरण किया, और इन वार्तोपजीवी जनपदों से पुष्यमित्र को 
इतनी धन सम्पदा प्राप्त हो गई, जिसके द्वारा वाहीक देश से नई सेना को 
सुगमता से संगठित कियां जा सकता था। 

अग्रोदक में अपने कार्य को समाप्त कर दण्डपाणि, पुष्यमित्र और 
दिव्या ने अपनी सेना के साथ वाहीक देश की ओर प्रस्थात कर दिया । 
अब उतके सम्मुख प्रधान कार्यं भारत की सैन्यशक्ति का पुतरुद्धार करना 
था । वाहीक देश में वीरों की कोई कमी नहीं थी । चन्द्रगुप्त मौर्य ने जिस 
सेना की सहायता से नन्दकुल का विनाश कर मगध पर अपना आधिपत्य 
स्थापित किया था और सैल्युकस जैसे यवन आक्रान्ता को परास्त कर हिन्दू- 
कुश पर्वतमाला तक विस्तीर्णं विशाल मौर्य साम्राज्य की स्थापना की थी, 
उसके बहुसंख्यक सैनिक वाहीक देश के ही थे। पुष्यमित्र अग्रोदक से मालव 
जनपद में गए। मालव लोग वीरता, साहस और शौर्य में अद्वितीय थे । 
मौर्यों की अधीनता वे स्वीकार कर चुके थे, पर उनकी गणसभा अब भी 
विद्यमान थी | अपने जतपद के चरित्र और व्यवहार का वे स्वयं निर्धारण 
करते, और सनातन परम्परा के अनुसार अपने देवी-देवताओं का पूजन 
किया करते | मालवों ने बौद्धधर्म को स्वीकार नहीं किया था। न वहाँ कोई 
संघाराम था, और त कोई चैत्य। कुछ श्रमण और भिक्षु वहाँ अवश्य 
विद्यमान थे, पर सर्वसाधारण जनता अभी ब्राह्मण पुरोहितो के ही प्रभाव 
में थी । 

आचार्य दण्डपाणि मालव जनपद के गणमुख्य विश्वभूति से जाकर 
मिले । आचार्यं का अभिनन्दन करते हुए विश्वभूति ने कहा-- हमारा 
Pome है जो गोतर्द आश्रम के प्रसिद्ध आचार्य हमारे जनपद में पधारे 


| 
| 
| 
| 

हैं। मालव गण की ओर से मैं आपका स्वागत करता हूँ । स्थविर, श्रमण 
और भिक्षु तो बहुधा यहाँ आते रहते हैं। संसार से विरक्त होकर भिक्षु- 
ब्रत ग्रहण कर लेना और नियम-संयम का जीवन बिताते हुए अन्त में निर्वाण 
प्राप्त करना मानव जीवन का वास्तविक ध्येय है, यह उपदेश हम बहुधा 
सुनते रहते हैं। पर चिरकाल से कोई ऐसे आचार्य हमारे जनपद में नहीं 
आए जो आर्यों की प्राचीन परम्परा के अनुसार वर्णाश्रम धर्म का उपदेश 
दें और वर्ण तथा आश्रम के अनुसार स्वधर्म का हमें बोध कराएँ। आपक 
विचार सुनकर मालवों को परम प्रसन्नता होगी ।' 

'आर्यंभूमि के उत्तर-पश्चिमी क्षितिज पर जो काली घटाएँ घिर रही 
हैं, उनका तो आपको ज्ञान होगा ही। यवन सेनाएँ भारत पर आक्रमण 
करने के लिए वायुवेग से आगे बढ़ रही हैं।' दण्डपाणि ने कहा । 

हाँ, मैंने सुना है, आचायं !' 

“इस संकट के समय आपका क्या कर्तव्य है, यह जताने के लिए ही मैं 
वाहीक देश का पर्यटन कर रहा हुँ।' 

हमारे लिए क्या आज्ञा है, आचाय !” 

'मालवों की गणसभा का अधिवेशन तुरन्त बुलवाइए। जब सब कुल- 
मुख्य, ग्रामणी और प्रमुख नागरिक सभा में एकत्र हो जाएंगे, तब मैं अपना 
निवेदन उनके सम्मुख प्रस्तुत करूँगा ।' 

कोई समय था, जवकि मालवों की गणसभा का बहुत महत्त्व था । 
उसके सब सदस्य “राजा” कहलाते थे, और अपने-अपने रार्जासहासनों पर 
आसीन होकर राज्यकार्य के सम्बन्ध में विचार-विमर्श किया करते थे। 
पर अब मालव जनपद को मौर्य साम्राज्य में सम्मिलित हुए एक सदी से भी 
अधिक समय हा चुका था । अब वहां के कुलमुख्यों को यह आवश्यकता ही 
नहीं रही थी कि वे शत्रुओं के आक्रमण का प्रतिरोध करने और अपने जन- 
पद की रक्षा के लिए जागरूक हों। पर अपने आन्तरिक शासन के सम्बन्ध 


में मालव लोग अब भी स्वतन्त्र थे, और यही कारण था कि उनकी गणसभा 
अव भी विद्यमान थी | विश्वभूति के आवाहन 


नः र हून पर सब कुलमुख्य, ग्रामणी 
र प्रमुख नागरिक गणसभा में अपने-अपने आसनों पर बैठ गए। गण- 


मुख्य विश्वभूति ने उन्हें सम्बोधन करते हुए कहा-- 

“दशार्ण देश के गोनर्द नामक स्थान पर आचार्य पतञ्जलि काजों 
आश्रम है, उसका नाम आप सबने अवश्य सुना होगा । हमारे वाहीक देश से 
भी बहुत-से छात्र वहाँ विद्याध्ययन के लिए जाते हैं। पुरातन भारतीय 
शास्त्रों, विद्याओं और शिल्पों के अध्ययन का इससे वड़ा केन्द्र इस समय 
भारतभूमि में अन्य कोई नहीं है। हमारा सौभाग्य है कि इस आश्रम के 
अन्यतम आचार्य श्री दण्डपाणि आज हमारे बीच में विद्यमान है। ये दण्ड- 
नीति के प्रकाण्ड पण्डित हैं, और राजशास्त्र के प्रसिद्ध प्रवक्ता हैं। आप 


उनके प्रवचन को सुनने के लिए उत्सुक होंगे। मैं आचार्यपाद से प्रार्थना 


करता हूँ, कि मालवगण को मार्ग प्रदर्शित करे।' 

आचार्य दण्डपाणि ने कहा--'मैं आज किसी व्याख्यान, उपदेश या 
प्रवचन के लिए आपके सम्मुख उपस्थित नहीं हुआ हूँ। आप यह सुन ही 
चुके होंगे कि यवन राज्यों की सम्मिलित सँन्यशक्ति भारतभूमि को ओर 
वायवेग से अग्रसर हो रही है । शीघ्र ही हमारी यह आर्यभूमि यवतनों द्वारा 
आक्रान्त हो जाएगी। हमें सोचना है, कि इस संकट से किस प्रकार 
स्वदेश की रक्षा की जाए । यवनों का सामना हम अपनी सेना द्वारा ही कर 
सकते हैं । पर मौर्य शासनतन्त्र ने सैन्यशक्ति की पूर्णरूप से उपेक्षा कर दी 

म उस पर भरोसा नहीं कर सकते। पर साथ ही हमारे लिए यह भी 
सम्भव नहीं है कि अपने देश को शत्रुओं द्वारा आक्रान्त हो लेने दें। यवत्तों से 
आर्य भूमि की रक्षा करने के लिए मेरा शिष्य पुष्यमित्र जो महान्‌ आयोजन 
कर रहा है, मेरा अनुरोध है कि आप सब उसमें सहायक हों। मुझ ज्ञात है कि 
प्रत्येक मालव स्वभाव से ही वीर और साहसी होता है। बचपन में ही वह 
सैनिक शिक्षा प्राप्त करता है। इसी कारण यहाँ पुथक्‌ रूप से सन्य-संगठन 
की कभी आवश्यकता अनुभव नहीं की गई । जब भी मालव जनपद पर कोई 
आपत्ति आई, किसी शत्रु ने उसकी ओर क्रूर दृष्टि से देखा, मालव युवक 
अस्त्र-शस्त्र ग्रहण कर आत्मरक्षा के लिए रणक्षेत्र में उतर आते हैं। मालवों 
की यह परातन सैनिक परम्परा अभी नष्ट नहीं हुई है। मैं चाहता हू कि 
आज भी मालव लोग यवतों का सामना करने के लिए सन्तद्ध हो जाएँ। 

दण्डपाणि का निवेदन समाप्त हो जाने पर गणमुख्य विश्वभूति ने कहा, 

“मालवगण की सदा से यह परम्परा रही है कि कुलसुख्य, ग्रामणी और 

अत्य सम्भ्रान्त तागरिक परस्पर मिलकर सब समस्याओं पर विचार-विमर्श 
करें और बहुसम्मति से जो निर्णय हो, सब उसे स्वीकार करें। आचार्य 
दण्डपाणि ने जो विचार आपके सम्मुख प्रस्तुत किया है, उस पर आप 
निस्संकोच भाव से अपनी सम्मति प्रगट करें ।' 

गणमुख्य की अनुमति प्राप्त कर कुलमुख्य इन्द्रवज्त्र अपने आसन से उठ 
कर खड़े हुए और उन्होंने कहा, 'मालवगण मेरी बात का श्रवण करें, उस 
पर ध्यान दें, उस पर विचार करें । आचार्य दण्डपाणि के दर्शन कर हम 
अत्यन्त भनुगृहीत हुए हैं। पर प्रश्‍न यह है, कि यवन आक्रमण से देश की 
रक्षा करने का उत्तरदायित्व किस का ' है, मौर्यं सम्राट्‌ का या मालवगण 
का ? एक सदी से भी अधिक हो गया, जव से हमारा यह जनपद मौयों के 
अधीन है। हम मौर्य सम्राट्‌ को कर प्रदान करते हैं, उसके राजशासन का 
पालन करते हैं। पर मौर्यो के शासनतन्त्र की आज क्या दशा है? राज्यकोष 
को स्थविरों, भिक्षुओं और मुनियों पर पानी की तरह बहाया जा रहा है। 
सैन्यशक्ति की उपेक्षा की जा रही है मैं तो पहले भी अनेक बार आपके 
सम्मुख यह विचार प्रगट कर चुका हूँ क्रि मालवगण को तुरन्त अपनी 
स्वतंत्रता की घोषणा कर देनी चाहिए । मौर्य साम्राज्य के अन्तर्गत रहने से 
हमें लाभ ही क्या है ? कलिङ्ग और आंध्र मौर्या के जुए को अपने कन्धे से 
उतारकर परे फेक चुके हैं। वाहीक देश के जनपद उनका अनुसरण क्यों न 
करें ? यवनों के आक्रमण से हमें लाभ ही होगा। मौर्यों की रही-सही शक्ति 
भी अब नष्ट हो जाएगी, और वाहीक देश के सब जनपद पहले के समान 
स्वतंत्र हो जाएंगे । अपनी स्वतंत्रता को पुनःस्थापित करना और उसकी 
रक्षा करना हमारा कतंव्य है। यदि यवनों ने स्वतंत्र मालवगण पर आक्रमण 
किया, तो हम अवश्य उनका सामना करेगे। पर मौर्यों के विकृत और 
निर्वीर्ये शासनतंत्र की रक्षा के लिए अपना रक्त हम क्यों बहाएँ ?' 

_ इ््रवज् यह कहकर अपने आसन पर बैठ गए। अब ग्रामणी मातृविष्णु 
हक हुए । उन्होंने कहा, 'हमारा जनपद मौय साम्राज्य के अन्तर्गत अवश्य 
हैं । पर इसका क्या यह अ है हम स्वतन्त्र नहीं हैं 
पहले के समान ही बन के ss OR 

र , व्यवहार का स्वयं निर्धारण नहीं 
करते ? क्या हम गण-सभा में एकत्र होकर अपने जनपद के साथ सम्बन्ध 

रखने वाले विषयों का पूर्ववत्‌ ही निर्णय नहीं करते ? क्या हम स्वयं अपने 
गणमुख्य का निर्वाचन नहीं करते ? मालव जनपद का शासन अव भी हमारे 
ही हाथों में है। आचार्य चाणक्य ने आर्यभूमि के अन्तर्गत सब जनपदों को 
एक सूत्र में केवल इस प्रयोजन से संगठित किया था, ताकि कोई बिदेशी 
शत्रु इस पवित्र भारतभूमि को पदाक्रान्त न कर सके | क्या आप वह दिन 
भूल गए जब ग्रवनराज सिकन्दर ने भारत पर आक्रमण किया था ? कपिश, 
गान्धार, केकय, अभिसार, कठ, मद्रक, आग्रेय--कोई भी जनपद उसके 
सम्मुख नहीं टिक सका था। तब हमने यह आवश्यकता अनुभव की थी कि 
अपने पड़ोसी क्षुद्रकगण के साथ मिलकर यवनों का सामना करें । परिणाम 
क्या हुआ ? क्षुद्रकों और मालवों की सम्मिलित शक्ति के सम्मुख सिकन्दर 
की एक न चली । यदि दो जनपद संगठित होकर यवनों को परास्त करनें 
में समर्थ हो सके, तो भारत के सव जनपदों के संगठन का यह परिणाम 
अवश्यम्भावी है कि उसकी शक्ति अजेय हो जाए। आचार्य चाणक्य महान्‌ 
राजनीतिज्ञ थे । उन्होंने इस तथ्य को भलीभांति समझ लिया था कि जब 
तक भारत की राजशक्ति छोटे-छोटे जनपदों में विभक्त रहेगी, विदेशी 
शत्रुओं के आक्रमण का भय भी वना रहेगा। मौर्य साम्राज्य के अन्तरगत 
होते हुए भी भारत के प्राचीन जनपदों की स्वतन्त्रता अक्षुण्ण है। एक 
विशाल शासततन्त्र के अंग हो जाने से इत जनपदों के लिए आत्मरक्षा कर 
सकता अब बहुत सुगम हो गया है | यह सही है, कि मौर्य साम्राज्य में अब 
वह शक्ति नहीं रही है जो चन्द्रगुप्त और बिन्दुसार के समय में थी। उसके 
सम्राट्‌ अव अकर्मण्य और पथभ्रष्ट हो गए हैं। पर कया हम इस कारण 
अपने कर्तव्यों की उपेक्षा करने लग जाएँ ? यदि हम परस्पर मिलकर यवनों 
का प्रतिरोध करने के लिए तत्पर हो जाएं, तभी हमारी स्वतन्त्रता सुरक्षित 
रह सकती है | आचार्य दण्डपाणि ने जो विचार प्रस्तुत किए हैं, मैं उका 
समर्थन करता हूँ । मेरा प्रस्ताव हैँ कि मालवगण सब सम्भव उपायों सें 
पुष्यमित्र की सहायता करें। देर तक इसी प्रकार विचार-विमर्श होता 
रहा। अन्त में गणमुख्य विश्वभूति ने प्रस्ताव पर मत लिए। गणसभा के 
निर्णय की घोषणा करते हुए विश्वभूति ने कहा- 
'ालव जनपद की गणसभा का यह निर्णय है कि यवनों से आर्यभूमि 


भ 

की रक्षा करने के लिए आचार्य दण्डपाणि और पुष्यमित्र जो महान्‌ ग्रायोजन 
कर रहे हैं, उसमें हम पूर्ण रूप से सहयोग प्रदान करें। क्योंकि बहुमत द्वारा 
ह प्रस्ताव स्वीकृत हो चुका है, अतः प्रत्येक मालव नागरिक का यह पुनीत 

कतव्य है कि वह तन-मन-धन से यवनों का प्रतिरोध करने में सहायक हो । 
मेरा आदेश हैं कि सब मालव युवक अस्त्र धारण कर पृष्यमित्र की सेना में 
सम्मिलित हो जाएँ। वृद्धो, बालकों और स्त्रियों को इस सम्बन्ध में जो 
कार्य करने हैं, उनका आदेश मैं समय-समय पर देता रहूंगा ।' 

दण्डपाणि को सम्बोधन कर विश्वभूति ने कहा, “आप निश्चिन्त रहें, 
आचार्य ! मालव लोग अपनी गण सभा में जो भी निर्णय करते हैं, प्रत्येक 
नागरिक अविकल रूप से उसका पालन करता है। कोई भी उसका उल्लंघन 
नहीं करता। कुलमुख्य सिंहविष्णु शीघ्र आपको यह सूचना दे देंगे कि 
कितने मालव युवक सेना में सम्मिलित होने की स्थिति में हैं। पर हमारे 
सैनिकों को तैयार होने में कुछ समय तो लग ही जाएगा । अस्त-शस्त्र, 
शिरस्त्राण और कवच आदि की सव व्यवस्था हमें स्वयं करनी है । इसकी 
उत्तरदायिता आप पर नहीं होगी। आप हमें यह बता दीजिए कि मालव 
सेना को कहाँ पहुँचना है। शीघ्र से शीघ्र मालव सैनिक निर्दिष्ट स्थान पर 
आपको प्रतीक्षा करेंगे ।' 

पृष्यमित्र से परामर्श कर दण्डपाणि ने कहा, “सिन्धु नदी के तट पर 
अम्दुलिम नामक जो पल्ली है, उसी के घाट से भारत के सार्थ सिन्धु नदी 
को पार किया करते हैं। उसके सम्मुख परले पार ऊण-सर है। वहीं हमें 
यवन सेना के मार्ग को अवरुद्ध करना हैं । मालव सेना को शीघ्र ही अम्बु- 
लिम पहुँच जाना चाहिए |! 


आप निश्चिन्त रहें, आचार्य ! मालव सेना आप से पहले ही अम्बुलिम 
पहुंच जाएगी ।? 


'मैं कृतकृत्य हुआ, गणमुख्य ! मालवों से मुझे यही आशा थी | शत्रुओं 


से आय॑भूमि की रक्षा करने के पुनीत कार्य मे मालव जनपद के वीर कभी 
किसी से पीछे नहीं रहे हैं ।! 


सिहविष्णु ने आचार्य दण्डपाणि को सूचित किया कि कम से कम तीस 
सहस्न मालव सैतिक यवतों से युद्ध करने को उद्यत हैं। दण्डपाणि इससे 


बज्र. 

संतुष्ट हुए । अब उन्होंने क्षुद्रक जनपद की ओर प्रस्थान किया। क्षुद्रकों से 
सहायता का आश्वासन प्राप्त कर बह्‌ कठ, मद्रक, शिवि, ग्लुचुकायन भादि 
अन्य जनपदों में गए । सर्वत्र उन्हें सफलता प्राप्त हुई। उनकी ओजस्वी 
वाणी से प्रेरणा प्राप्त कर वाहीक देश के सब गणराज्य तन-मन-धन से 
उनकी सहायता करने को उद्यत हो गए । अब पुष्यमित्र के पास न धन की 
कमी थी, और न सैनिकों की । वाहीक देश के जो वीर उनकी सेना में 
सम्मिलित हो गए थे, उनकी संख्या दो लाख से भी अधिक थी। सिन्धु नदी 
के अम्बुलिम घाट पहुँचने पर पुष्यमित्र को यह सूचना मिली कि मौर्य 
साम्राज्य के उत्तर-पश्चिमी चक्र के शासक कुमार सुभागसेन ने यवनराज 
के सम्मुख आत्मसमर्पण कर दिया है । इससे उन्हें कोई आश्चर्य नहीं हुआ। 
सुभागसेन के पास न सँव्यशक्ति थी और न नीति-बल। अब प्रश्‍न यह था 
कि सिन्धु नदी को पार कर कपिश-गान्धार में यवनों से युद्ध किया जाए, 
या अम्बुलिम में व्यूह रचना कर उनके आक्रमण की प्रतीक्षा की जाए। 
आचार्य दण्डपाणि के परामर्श से एक युद्ध-समिति का निर्माण किया गया, 
जिसमें क्षुद्रक, मालव, मद्रक, कठ आदि सब जनपदों के सेनानायकों को 
स्थान दिया गया । विचार-विमर्श प्रारम्भ होने पर क्षुद्रक सेनापति व्याघ्रः 
पाद ने कहा-- 

“यहाँ प्रतीक्षा करने से कोई लाभ नहीं है। हमें सिन्धु नदी पार कर 
तुरन्त पुष्कलावती पर आक्रमण कर देना चाहिए। यवन सैतिक अभी 
आमोद-प्रमोद में व्यस्त हैं, सुरा-सुन्दरी के सेवन द्वारा अपनी थकान मिटाने 
में लगे हैं । हमारे अकस्मात्‌ आक्रमण से वे स्तब्ध रह जाएंगे । पुष्कलावती 
यहाँ से अधिक दूर नहीं हैं, हमारी सेवाएँ शीघ्र बहाँ पहुँच जाएँगी ।' 

मालवों के सेनानायक सिहविषणु ने {इस विचार का समर्थेन करते हुए 
कहा-- गान्धार देश में ऐसे लोगों की कमी नहीं है जो यवनों के विरुद्ध 
हमारी सहायता के लिए उठ खड़े होगे। कपिश-गाऱ्धार के निवासी भी 
आर्य हैँ । भारत की स्वतन्त्रता को वे भी महत्त्व देते हैं।' ४ 

पर पुष्यमित्र इस प्रस्ताव के विरुद्ध थे। उन्होने कहा--आप यवनों 
की शित को नहीं जानते, सेनापति ! मैं कुछ समय वाल्हीक देश में रह्‌ 
Ferman हूँ । यवत जहाँ कुशल योद्धा हैं, वहाँ साथ ही कूटनीतिज्ञ भी हैं। 

उनके सत्री और गूढ्पुरुष सवंत्र छाए हुए हैं। हमारी गतिविधि उनसे छिपी 
नहीं रहःसकती । ज्यों ही हम सिन्धु नदी को पार करेंगे, इसकी सुचना 
यवनराज को मिल जाएगी । यवन सेनाएँ तुरन्त पुष्कलावती से प्रस्थान कर 
देंगी । मार्ग में कोई ऐसा स्थान नहीं है, जहाँ उनकी गति को अवरुद्ध किया 
जा सके। अम्बुलिम के घाट पर व्यूह रचना करके यवनों का सुगमता से 
सामना किया जा सकता है। हमारे लिए यही मार्ग प्रशस्त होगा ।' 
मद्रक, कठ और ग्लुचूकायन आदि के सेनानायकों ने पुष्यमित्र का 
समर्थन किया । अन्त में यही निश्चय हुआ कि अम्बुलिम पल्ली के समीप 
स्कर्‍धावार डाल दिया जाए, और सिन्धु के घाट के उत्तर, दक्षिण और पश्चिम 
में दो-दो योजन तक अपने गूढ़पुरुष नियुक्त कर दिए जाएँ जो मल्लाह, 
कृषक, वैदेहक, मछियारे और भिक्षु आदि के भेष बनाकर यवनों की गति- 
विधि पर दृष्टि रखें | यह भी निर्धारित कर दिया गया कि धूम्र, अग्नि, 
शगाल-ध्वति आदि के संकेतों द्वारा ये शूढ़पुरुष सब सूचनाएं स्कन्धावार 
को भेजते रहें । 
अम्बुलिम के घाट पर पुष्यमित्र की सेना के एकत्र होने का समाचार 
यवतराज अन्तियोक से छिपा नहीं रहा उसे सुनकर वह बहुत उद्विग्त हुए । 
नहोंने तुरन्त संघ-स्थविर सारिपुत्त को अपने पट-मण्डप में बुलाया । अन्ति- 
योक की मुख मुद्रा देखकर सारिपुत्त ने कहा-- 
'कहिए, कैसे स्मरण किया, यवनराज | सव कुशल तो है? आपके 
स्वागत-सत्कार में कोई कमी तो नहीं है ?' 
आप तो कहते थे, स्थविर, भारत के लोग ऑहिसा में विश्वास रखते 
हैं, युद्ध को गह्य और पाप मानते हैं । पर मैं यह क्या सुन रहा हूँ ? सिन्धु 
नदी के तट पर भारतीय सेना युद्ध के लिए तैयार खड़ी है ।' 
सुना तो मैंने भी है, यवनराज ! वाहीक देश में तथागत के धर्म का 
अभी भलीभांति प्रचार नहीं हुआ है। वहाँ बहुत-से छोटे-छोटे जनपद हैं 
जिनके A तक भी मिथ्या देवी-देवताओं की पूजा करते हैं, बुद्ध 
धर्म और संघ में आस्था नहीं रखते, और हिसामय याज्ञिक कर्मकाण्ड का 
अनुष्ठान करते हैं । वे अव भी ब्राह्मणों के प्रभाव. में हैं। पर उनकी क्या 
शक्ति है जो आपका सामना कर सकें |” 3] 

आप तो हमें उन पवित्र स्थानों का दर्शन कराने के लिए ले जाना 
चाहते थे जहाँ बुद्ध ने जन्म लिया, बोध प्राप्त किया, धर्म-चक्र का प्रवर्तन 
किया और अन्त में निर्वाण पाया । हम भी सोचते थे कि स्वयं अपनी आँखों 
से देखें कि भारत के लोग किस प्रकार बुद्ध के अहिसा-मार्ग का अनुसरण 
करने में तत्पर हैं। पर अब तो हमें रणभेरी बजानी ही होगी ।' 

'तथागत की यही इच्छा है, यवनराज ! आप से परास्त होकर वाहीक 
देश के सब मिथ्या सम्प्रदाय और पाषण्ड तष्ट हो जाएंगे। सद्धमं की स्था- 
पना का इससे उत्तम अवसर क्या हो सकता है ?' 

“क्या आप इन लोगों को समझा नहीं सकते ?' 

"मैं दण्डपाणि को जानता हूँ | मेरे साथ वह तक्षशिला में रह चुका है। 
बड़ा धूर्त ब्राह्मण है । उसी ने यह संब झंझट खड़ा किया है। कहा करता 
है, कि लोहे को लोहा काटता है, विष के प्रभाव को दूर करने के लिए विष का 
ही प्रयोग किया जाता है, शठ के प्रति शठता का ही बरताव करना चाहिए। 
अब उसे ज्ञात हो जाएगा कि युद्ध से कोई लाभ नहीं । आप कोई चिन्ता न 
करें, यवनराज ! सद्धर्म के प्रभाव से भारत के लोगों में युद्ध की परम्परा 
अब रही ही कहाँ है ? सौ सोल बीत गए, इस देश में लड़ाई हुई ही नहीं। 
कोई यह जानता तक नहीं कि युद्ध क्या होता है। आपके मार्ग को रोक 
सकने की क्षमता भारत में अब है ही कहाँ ? ' 

यवनराज का आदेश पाकर यवन-सेना ने सिन्धु नदी की ओर प्रस्था 
कर दिया। सिन्धु के तटवर्ती गान्धार देश के सब नाविकों को यह आज्ञा दे दी 
गई कि जो भी संयात्य-नौकाएँ, प्रवहण, हिखिका, काष्ठ-संघात, वेणु-संघात, 
गण्डिका, प्लव आदि उपलब्ध हों, सब को अम्बुलिम घाट के सामने एकत्र 
किया जाए । गान्धार देश में जो भी हाथी, अश्व, अस्त-शस्त्र आदि मिल 
सके, उन सबको भी सिन्धु नदी के पश्चिमी तट पर ले जाया गया । अमा- 
वस्या की रात में जब संत्र अन्धकार छाया हुआ था, यवन सेना ने सिस्धु 
नदी को पार करने का प्रयत्न किया । पर उसे सफलता प्राप्त नहीं हो सको। 
पुष्यमित्र की सेना अम्बुलिम घाट पर व्यूहू रचना कर सन्तद्ध खड़ी थी। 
. यवनों की जो नौका आगे बढ़ती, शतध्तियों द्वारा बड़े-बड़े पत्थर फेककर 
उसे डुबो दिया जांता। जो यवन सैनिक तैर कर तट पर पहुँचने में समर्थं हो 

जाते, उन्हें भालो और बरछों से छेद दिया जाता । जो किसी प्रकार जीवित 
रहकर आगे बढ़ते, उन्हें तलवार द्वारा टुकड़े-टुकड़े कर दिया जाता । दस 
दिन तक यह लड़ाई जारी रही | अन्त में अन्तियोक को यह समझ में आ 
गया कि पुष्यमित्र की सेना के सम्मुख सिन्धु नदी के पार उतर सकना 
किसी भी प्रकार सम्भव नहीं है । अम्बुलिम घाट के इस युद्ध में पुष्यमित्र 
को अनुपम सफलता प्राप्त हुई यवन सेंनाएँ वाहीक देश में पदार्पण नहीं 
कर सकीं, और वे वापस लौट जाने को विवश हो गई। यद्यपि कपिश- 
गान्धार यवनों के आधिपत्य में आ चुके थे, पर वाहीक देश की स्वतन्त्रता 
अक्षुण्ण रही । इसी युद्ध में विजयी होने के कारण पुष्यमित्र को 'सेनानी 
का गौरवमय पद प्राप्त हुआ । 


आचार्य दण्डपाणि का चिन्तन 


जिस महान्‌ उद्देश्य को सम्मुख रखकर आचार्य दण्डपाणि और पुष्यमित्र 
ने गोनद आश्रम से प्रस्थान किया था वह अब पूर्ण हो चुका था। यवन 
सेनाएं सिन्धु नदी के पार नहीं उतर सकी थीं, और आर्यभूमि यवनों से 
पदाक्रान्त होने से बच गई थी । अब दण्डपाणि को अपना भावी कार्यक्रम 
निर्धारित करना था। वह भलीभाँति समझते थे, कि यवन लोग शीघ्र ही 
उनः भारत पर आक्रमण करेंगे और आर्यभूमि को तव तक निरापद नहीं 
समझा जा सकता, जब तक कि मौर्य शासनतन्त्र की सैन्यशबित का पुन रुद्धार 
न हो जाए। 
RE हमें क्या करना चाहिए, आचार्य !! पुष्यमित्र ते प्रश्‍न किया । 
हमारा काय अभी पूर्ण नहीं हुआ है, वत्स ! शीघ्र ही हमें पाटलिपुत्र 
आ िएा i कक की शक्ति क्षीण हो चुकी है, 
त र अभी शेष है। मौर्य राजकुल के कुमार 
पसर मुद्ध में व्यापृत हैं। बौद्ध स्थविर शालिशुक जैसे अकर्मण्य और 
निर्वीर्य कुमार को पाटलिपुत्र के राजसिंहासन पर आसीन रखने के लिए 


` कटित्रद्ध हैं । यदि वे सफल हो गए, तो भारत की शक्ति और'भी अधिक 

क्षीण हो जाएगी । सिन्धु-तट के युद्ध में यवन लोग परास्त अवश्य हो गए हैं, 
पर उनको शक्ति अभी नष्ट नहीं हुई है। शीघ्र ही वे एक बार फिर भारत 
पर आक्रमण करेंगे ।' 

'तो क्या हमें इसी सीमान्त पर उनके नए आक्रमण की प्रतीक्षा करती 
चाहिए ?' 

“नहीं, इससे कोई लाभ नहीं होगा । शासनतन्त्र का सञ्चालन हमारे 
हाथों में नहीं है। सेना का व्यय चलाने के लिए बहुत अधिक धन की 
आवश्यकता होती है। यह धन हम वणिकों से दान द्वारा प्राप्त नहीं कर 
सकते। जब तक भारत का शासनतन्त्र शक्तिसम्पन्त न हो जाए, और उसे 
शत्रुओं को ध्वंस करने के अपने कर्तव्य का बोध न हो जाए, आर्य-भूमि की 
रक्षा कर सकना सम्भव नहीं होगा । जड़ को सींचे बिना पत्तों और शाखाओं 
का [सिचन करने से कोई लाभ नहीं है, वत्स ! हमें पाटलिपुत्र के शासन में 
शक्ति के सञ्चार का प्रयत्न करना चाहिए । यह तभी सम्भव है, जब कि 
मोग्गलान के षड्यंत्र को सफल न होने दिया जाए । मौय कुमारों में भववर्मा 
न केवल ज्येष्ठ होने के कारण राजासिहासन का अधिकारी है, अपितु वह 
सुयोग्य और साहसी भी है | शालिशुक को पदच्युत कर भववर्मा को सम्राट्‌ 
बनाने में ही आर्य-भूमि का हित है । यवनों के आक्रमण का जो भय 
अकस्मात्‌ उपस्थित हो गया था, उसका अब अन्त हो चुका है। पर भविष्यः 
में भी बे आर्यभूमि को आक्रान्त करने का साहस न करें, इसके लिए यह 
आवश्यक है कि मौर्य साम्राज्य की शक्ति को सुदृढ़ बनाया जाए।' 

'क्यों न हम तुरन्त कपिश-गान्धार पर आक्रमण कर दें, आचार्य ! ये 
प्रदेश भी तो आये भूमि के ही अंग हैं। क्यों न अपनी सेना का उपयोग 
इनकी स्वतन्त्रता के लिए किया जाए ? 

“अभी इसका समय नहीं आया है, वत्स ! कपिश-गान्धार का शासन 
अब भी सुभागसेन के हाथों में है, यद्यपि उसने यवनराज का आधिपत्य 
स्वीकार कर लिया है। यदि हम मौर्य साम्राज्य में शक्ति का सञ्चार 
करने में समर्थ हो गए, तो सुभागसेन स्वयमेव उसके सम्मुख सिर झुका 
देगा। उसे पदच्युत कर किसी अन्य कुमार को उत्तर-पश्चिसी चक्र का 
Proomme:. नियत कर सकना भी कठिन नहीं होगा। हमारे सम्मुख मुख्य कार्य 

अब यही है कि शालिशुक के स्थान पर भववर्मा को सम्राट्‌ बनाया जाए।' 

'तो अब मेरे लिए क्‍या आदेश है, आचार्य !' 

“तुम तुरन्त वाहीक जनपदों के सेनानायकों को एकत्र करो । मैं उनके 
सम्मुख यह विचार प्रस्तुत [करूँगा कि वाहीक सेना पाटलिपुत्र की ओर 
प्रस्थान करे और मौर्य शासनतन्त्र में नवजीवन का सञ्चार करने के 
महत्त्वपूर्ण कार्य में हमारी सहायता करे ।' 

पुष्यमित्र का आदेश पाकर जब सव वाहीक सेनानायक एकत्र हो गए, 
तो दण्डपाणि ने अपना विचार उनके सम्मुख प्रस्तुत किया। उसे सुनकर 
क्षुद्क जनपद के सेनानायक व्याघ्रपाद ने कहा-- 

हम लोग यवनों के आक्रमण से भारतभूमि की रक्षा करने के प्रयोजन 
से ही सेनानी पुष्यमित्र की सेना में सम्मिलित हुए थे, आचार्य ! यह कार्य 
अब सम्पन्न हो चुका है । अब हम अपने-अपने घर वापस लौट जाना चाहते 
हैं। सैनिक सेवा हमारा स्वधर्मं नहीं है, और न हम भृत सैनिक ही हैं। हम 
में से कोई कृषक है, कोई शिल्पी है, कोई वैदेहक है, और कोई कर्मकर है। 
क्षुद्ककगण में कोई भी व्यक्ति स्थायीरूप से सैनिक का कार्य नहीं किया 
करता । जब आवश्यकता हो, हम शस्त्र धारण कर रणक्षेत्न में उतर पड़ते 
हैं, और कार्य सम्पन्न हो जाने पर अपने खेतों, पण्यशालाओं और कर्म- 
शालाओं में वापस लौट जाते हैं। मौर्यो के आपसी युद्ध से हमारा कोई 
सम्बन्ध नहीं है। यह राजकुल का घरेलू मामला है। हम उसमें क्यों 
हस्तक्षेप करें ?' 

मालव सेनानायक सिंहविष्णु ने व्याघ्रपाद का समर्थन करते हुए कहा, 
~ वाहीक देश के गणराज्यों की परम्परा से आप भलीभांति परिचित हैं, 
आचार्य ' गणसभा ही हमारी नीति का निर्धारण किया करती है। मालव- 
गण ने यह निर्णय किया था कि यवनों के मार्ग को अवरुद्ध करने में हम 
आपकी सहायता करें। आपने स्वयं देखा था, कि अनेक कुलमुख्य और 
ग्रामणी इसके विरुद्ध भी थे । पर बहुमत द्वारा जो बात स्वीकृत हो गई, उसे 
हम अ मान लिया । अब आप जो प्रस्ताव यहाँ प्रस्तुत कर रहे हैं, उसके 
सम्बन्ध में कोई भी निर्णय करने का अधिकार हमारी गणसभा को ही 
प्राप्त है। हम स्वयं इस विषय में कोई निर्णय नहीं कर सकते। अतः हम 

आपके प्रस्ताव को स्वीकृत कर सकने में असमर्थ हैं, आचार्य ! आर्थेभूमि के 
प्रति अपने कतंग्यों का हमें भलीभाँति ज्ञान है । पर हम अपनी परम्पराओं 
के विरुद्ध आचरण नहीं कर सकते । हमें क्षमा करें, आचार्य !' 

अन्य जनपदों के सेनानायकों ने भी इसी प्रकार के विचार प्रगट किए। 
उन्हें सुनकर आचार्य दण्डपाणि की मुख-मुद्रा अत्यन्त गम्भीर हो गई। वह 
सोचने लगे--विविध जनपदों और गणों के धर्म, चरित्र और व्यवहार को 
अक्षुण्ण रखने और उन्हीं के अनुसार अपनी विधि का निर्माण करने की जो 
व्यवस्था आचार्य चाणक्य ने मौर्य सम्राटों के लिए की थी, क्या वह उचित 
थी ? हिमालय से समुद्रपर्यन्त सह्त योजन विस्तीर्ण जो यह आर्यभूमि है, 
वह चाणक्य की नीति और चन्द्रगुप्त के शौर्यं से एक साम्राज्य के रूप में 
संगठित अवश्य हो गई है, पर इसके विविध जनपदों में अपने पृथकत्व की 
भावना अब भी पूर्ववत्‌ ही विद्यमान है। सम्पूर्ण भारत एक राष्ट्र है, सब 
एक ही राष्ट्र के अंग हैं, यह विचार इनमें अब तक भी विकसित नहीं हुआ 
है। कुछ देर तक वह चुपचाप विचार करते रहे । फिर उन्होंने क 

“आप ठीक कहते हैं, सेनानायक ! अव आप अपने-अपने जनपदों को 
वापस जा सकते हैं। यवनों से आर्यभूमि की रक्षा के लिए आपने जो वीरता 
प्रदाशित की, जो त्याग किया, जो बलिदान दिये, उनके लिए मैं कृतज्ञ हूँ । 
मुझे विश्वास है कि भविष्य में भी जब कभी भारत को रक्षा के लिए आपकी 
आवश्यकता होगी, आपका साहाय्य हमें प्राप्त होगा ।' 

कुछ ही दिनों में सिन्धु तट का स्कन्धावार खाली हो गया। वाहीक की 
सेनाएँ अपने-अपने जनपदों को वापस चली गई । केवल पचास हज़ार के 
लगभग वे सैनिक ही पुष्यमित्र के साथ रह गये, जो या तो भृत थे या आट- 
विक वा सैनिक श्रेणियों के सदस्य । वाहीक सेनाओं के चले जाने से दण्ड 
पाणि ओर पुष्यमित्र बहुत उदास थे, उनका मन बहुत उद्दिग्न था । प्रातः के 
समय आचार्य को अकेले सिन्धु तट पर टहलते हुए देखकर पुष्यमित्र उनके 
पास चले आए, और बोले-- 

'मैं प्रणाम निवेदन करता हूँ, आचार्य ! कहिए, क्या सोच रहे हैं ?'' 

'क्या वाहीक के सब सैनिक अपने-अपने घर वापस चले गए हैं !' 

हाँ, आचार्य ! वाहीक सेनानायकों के निर्णय से मुझे बहुत निराशा 

हुई है, आचाये !' 

“इसमें निराशा की कोई बात नहीं है, वत्स ! राज्य की सेना में 
प्रधानतया तीन प्रकार के सैनिक हुआ करते हैं, मौल, भृत और आटविक। 
छोटे राज्यों में मौल सैनिकों की संख्या अधिक रहती है । क्योंकि जिस राजे- 
कुल का वहाँ शासन हो, वह अपनी सत्ता के लिए प्रायः सजातीय और 
कुलीत सैनिकों के साहाय्य पर ही निर्भर करता है । पर ज्यों-ज्यों राज्यों का 
आकार अधिक विशाल होता जाता है, वे साम्राज्य का रूप धारण करने 
लगते हैं, तो वे केवल मौल सँनिकों पर ही निर्भर नहीं रह सकते । अपने 


कोषबल द्वारा तब वे भूत सैनिकों की बड़ी सेना संगठित करते हैं और, 


आटविक सैनिकों की श्रेणियों का साहाय्य भी धन द्वारा प्राप्त कर लेते हैं। 
साम्राज्यों की शक्ति का आधार ये भृत और आटविक सेनाएँ ही होती हैं। 
वाहीक देश के ये गणराज्य वार्ताशस्त्रोपजीवि हैं। कृषि, पशुपालन और 
वाणिज्य इतके निवासियों के स्वधर्म हैं। इन्हीं से ये अपना निर्वाह करते 
हैं। शत्रु से अपने जनपद की रक्षा करने के लिए ये शस्त्र्धारण अवश्य कर 
लेते हैं, पर सैनिक सेवा इनका स्वधमे नहीं है। आर्यभूमि अब एक विशाल 
साम्राज्य के रूप में संगठित हो चुकी है। उसकी रक्षा के लिए अब न मौल 
सैनिकों पर निर्भर रहा जा सकता है और न ऐसे व्यक्तियों पर जितका 
स्वधर्म सैनिक सेवा न होकर कृषक, वैदेहक आदि के कार्य हों । साम्राज्य 
की अपनी स्थायी सेना होनी चाहिए, जिसके सैनिकों का स्वधर्म ही शत्रुओं 
से देश की रक्षा करना हो। ऐसी सेना भूत और आटविक ही हो सकती हैं। 
चाणक्य और चन्द्रगुप्त ने कोटि-कोटि धन एकत्र कर जो भृत सेना संगठित 
की थी, उसी की सहायता से उन्होंने पहले नन्दराज को परास्त किया और 
फिर सेल्युकस को । अशोक और उसके उत्तराधिकारियों ने धर्मविजय की 
धुत्त में भूत सेना की उपेक्षा कर भारी भूल की है। हमें अब फिर से मौर्य 
साम्राज्य की सैन्यशक्ति को संगठित करना है, और किसी ऐसे कुमार को 
सम्राट पद पर अभिषिक्त करता है जो सैन्यबल में विश्वास रखता हो। 
आर्यभूमि की रक्षा का यही एकमात्र उपाय है।' 

'मौयं राजकुल में ऐसा कुमार तो भववर्मा ही है, आचार्य ! ' 

हाँ, वत्स ! पर मगध से जो समाचार आ रहे हैं वे अत्यन्त चिन्ता- 

जनक हैं। पाटलिपुत्र के राजसिहासन के लिए गृहयुद्ध प्रारम्भ हो चुका है। 
बौद्ध संघ शालिशुक के पक्ष में है। चातुरन्त संघ की शक्ति उपेक्षणीय नहीं 
है, तात ! उसके पास अनन्त धन है। जनता भी स्थविरों और श्रमणों का 
आदर करती है। शासनतन्त्र की तुलना में संघ का संगठन बहुत सुदृढ़ है। 
वह जिसके पक्ष में होगा, उसकी शक्ति अवश्य बढ़ जाएगी ।' 

'पर बौद्ध स्थविर और भिक्षु अहिंसा में विश्वास रखते हैं, आचार्य ! 
क्या वे शालिशुक की सहायता के लिए हिसा के प्रयोग में संकोच नहीं 
करेंगे ?' 

"मैं बौद्ध स्थविरों को भलीभाँति जानता हूँ, वत्स ! अनेक स्थविर मेरे 
सहपाठी रहे हैं। कुछ वर्ष में तक्षशिला में भी अध्ययन कर चुका हूँ । 
पुष्कलावती का संघ-स्थविर सारिपुत्त मेरा सहपाठी है। ये बौद्ध स्थविर 
बुद्ध, धर्म और संघ के उत्कर्ष के लिए हीत से हीन उपायों का प्रयोग कर 
सकते हैं। मुख से ये चाहे कुछ भी क्यों त कहें, पर क्रिया में ये उचित-अनु- 
चित या कर्तव्य-अकर्तव्य का विवेक नहीं करते | भोजन में विष मिलाना, 
रूपाजीवाओं द्वारा हत्या, विषकन्याओं का प्रयोग, चण्डपुरुषों की नियुक्ति 
आदि सब औशनस उपाय इन्हें स्वीकार्य हैं, यदि उतके द्वारा तथागत के धर्म 
के उत्कर्ष में सहायता मिलने की सम्भावना हो । आहसा इनके लिए आव- 
रणमात्र है। क्या तुम्हें ज्ञात नहीं, कि वौद्ध विहारों में सब प्रकार के 
षड्यन्त्र होते रहते हैं ।' 

'तो क्या बौद्ध संघ शालिशुक की सहायता के लिए सँव्यशक्ति का भी 
प्रयोग करेगा ?' 

'हाँ, वत्स ! अवश्य करेगा। मुझे यह समाचार प्राप्त हुआ है कि 
श्रावस्ती के जेतवन विहार के संघ-स्थविर मज्झिम एक सेना का संगठन 
प्रारम्भ भी कर चुके हैं। संघ के पास कोष-बल की कोई कमी नहीं हैं, 
वत्स ! गृहस्थों और श्रावकों ने धर्म के प्रति श्रद्धा के कारण जो अपार दान- 
दक्षिणा संघ को प्रदान की है, उसका उपयोग अब सैन्यशक्ति के लिए किया 
जाएगा और इस भूत सेना की सहायता से शालिशुक को सम्राट्‌ वनाया 
जाएगा । बौद्ध स्थविरों को न देश की रक्षा की चिन्ता है, और न शत्रुओं 
को परास्त करते की । आर्यभूमि चाहे विदेशियों से पदाक्रान्त हो जाए, 


| 
| 

साम्राज्य चाहे खण्ड-खण्ड हो जाए, स्थविरों को इससे कोई उद्गेग नहीं होगा। 
वे तो केवल यह चाहते हैं कि संघ का उत्कर्ष हो और सारे संसार में उनका 
धर्म-साम्राज्य स्थापित हो जाए। भववर्मा के वे केवल इसी कारण विरोधी 
हैं, क्योंकि वह धर्मविजय की नीति में विश्वास नहीं रखता । उसका विरोध 
करने के लिए वे यवनों तक की सहायता प्राप्त करने में संकोच नहीं करेंगे। 
उनकी मनोवृत्ति को मैं भलीभाँति समझता हूँ, वत्स ! 

'तो फिर इस दशा में हमारा क्या कर्तव्य है, आचार्य ! 

“हमें भी भृत सेना का संगठत करना चाहिए। दक्षिणापथ में मौर्यों की 
जो सेना है, वह देवभूति के प्रति अनुरक्त है। देवभूति भववर्मा के पक्ष में है। 
पर यह सेना अधिक नहीं है । हमें कम-से-कम एक लाख नये सैनिक अपनी 
सेना में भरती करने चाहिएं।' 

'पर इसके लिए तो बहुत धन की आवश्यकता होगी, आचार्य ! 

'यही तो समस्या है, वत्स ! अग्रोदक के श्रेष्ठियों से जो धनराशि हमें 
प्राप्त हुई थी, वह अब समाप्त हो चुकी है। यवनों के आक्रमण से आर्यभूमि 
की रक्षा के नाम पर इन श्रेष्ठियों से धन प्राप्त कर सकना कठिन नहीं था । 
पर मौर्य राजकुल के गृहकलह में ये भाग लेंगे, इसमें मुझे सन्देह है। शालि- 
शुक के विरुद्ध भववर्मा की सहायता के लिए ये धन प्रदान नहीं करेगे।' 

है पर अग्रोदक के श्रेष्ठी तो बौद्ध धर्म के अनुयायी नहीं हैं, आचार्य ! 
आग्रेय जनपद में मैंने देखा था, सबंत्र देवी-देवताओं के कोष्ठ और मन्दिर 
विद्यमान हैं। उनमें गृहस्थों की भीड़ लगी रहती है। आयो के सनातन धर्म 
में आग्रेय लोगों को अगाध श्रद्धा है। क्या उन्हें यह नहीं समझाया जा सकता 
कि बौद्ध स्थविरों के कुचक्र के कारण आर्यभूमि को हानि पहुँच रही है ?' 
देखो, वत्स ! भारत के सर्वसाधारण गृहस्थ ब्राह्मणों और श्रमणों का 
SE म ताहो और पाषण्डों के उपदेशों 
Fn र र्‌ र i अनुष्ठानों तथा पूजा-पाठ 
re करते हैं। इस देश की यही परम्परा है, 
है, गृहस्थों में उसका अभाव है Ee ह क 
| । अग्रोदक के श्रेष्ठियों को बौद्धों के विरुद्ध 
उकसा सकना सम्भव नहीं होगा ।' 

'तो फिर क्या उपाय है, आचार्य !” 

हमें तुरन्त पाटलिपुत्र के लिए प्रस्थान कर देना चाहिए । पचास हजार 
सैनिक हमारे साथ हैं ही। ये सब विकट योद्धा हैं। मार्ग में और सैनिकों 
को भी अपनी सेना में भरती करने का प्रयत्न किया जा सकता है । इन्द्र- 
प्रस्थ, अहिच्छत्र, अयोध्या, काशी आदि नगरियों में बहुत-से मन्दिर हैं। इनमें 
भी बहुत धन-सम्पत्ति संचित है। पुराने समय के राजाओं ने समय-समय पर 
जो दान-दक्षिणा इन्हें प्रदान की थी, वह अभी वहाँ सुरक्षित है। श्रेष्ठियों 
से भी इन्हें धन प्राप्त होता रहता है। हम इस धन का उपयोग करेंगे। 
शालिशुक और भववर्मा के युद्ध ने एक साम्प्रदायिक संघर्ष का रूप प्राप्त 
कर लिया है । शैव, वैष्णव और शाक्त मन्दिरों के पुरोहित और पुजारी 
अवश्य हमारी सहायता करेंगे। हमें शीघ्र से शीघ्र पाटलिपुत्र पहुँच जाना 
चाहिए, ताकि हमारी सेना भववर्मा के काम आ सके। कल प्रातः ही सेना 
को सिन्ध्ुतट से प्रस्थान करने का आदेश दे दो ।' 

“आपकी आज्ञा शिरोधार्य है, आचार्य !' 


युवराज भववर्मा की हत्या 


कुक्कुट विहार के गर्भगृह में संघ-स्थविर मोग्गलान गूढ़ मन्तणा में 
निमग्न थे जेतवन विहार के स्थविर मज्झिम भी पाटलिपुत्र पहुँच चुके थे 
और मोग्गलान के साथ एक उच्च आसत पर विराजमान थे। अनेक सत्री 
और गूढ़पुरुष भी वहाँ उपस्थित थे। 

'यह युद्ध तो शी त्र समाप्त होता दिखाई नहीं देता, स्थविर !' मज्झिम 
ने कहा । 

“श्रावस्ती में जो सेना आपने संगठित की थी, वह सोण नदी को पार 
कर चुकी है। पर देवभूति के सैनिक विकट योद्धा हैं। वे उसे आगे नहीं 
बढ़ने दे रहे हैं। पाटलिपुत्र की आन्तर्वशिक सेना को चिरकाल से लड़ाई का 
अवसर ही नहीं मिला है। उसके सैनिकों को युद्ध का अभ्यास नहीं रहा है । 
श्रावस्ती से जो नई सेता आई है, उसके सैनिकों में भी युद्ध की परम्परा का 

अभाव है। देवभूति को परास्त कर सकता उनकी शक्ति में नहीं है।' 
मोग्गलान ने कहा । 

'यदि आज्ञा हो, तो मैं भी कुछ निवेदन करूँ, स्थविर !' स्तियों के 
आचार्य निपुणक ने कहा । 
| हाँ, हाँ, क्या कोई नया समाचार है ? 
| 'मेरे एक सत्री ने सूचना दी है कि पुष्यमित्र एक बहुत बड़ी सेना के 
\ 


gee 


' साथ वायुवेग से पाटलिपुत्र की ओर चला आ रहा है । उसकी सेना में पचास 
| हज़ार से भी अधिक सैनिक हैं।' 
| यह पृष्यमित्र कौन है ? ' 
| वही जिसने सिन्धु नदी के तट पर यवन सेनाओं को परास्त किया 
| था। सद्धर्मं का वह कट्टर शत्रु है, स्थविर ! वह्‌ पुराने याज्ञिक धर्म का 


` ` अनुयायी है | उसके साथ दण्डपाणि नाम का एक ब्राह्मण भी है। सुना है, 
` कूटनीति में वह अत्यन्त कुशल है ।' 
` 'यदि यह सेना भी पाटलिपुत्र पहुँच गई, तो हमारा कार्य बहुत कठिन 
हो जाएगा।' एक अन्य सल्ली ने कहा । 

'कूटनीति में मैं किससे कम हूँ ? यदि सैन्यशक्ति द्वारा भववर्मा को 
परास्त नहीं ,किया जा सकता, तो कूटनीति से ही सही।' मोग्गलान ने 
आक्रोश के साथ कहा । 

हाँ, स्थविर ! कोई ऐसा उपाय कीजिए, जिससे भववर्मा रूपी कण्टक 
मागं से दुर हो जाए। न रहेगा बांस और न बजेगी बाँसुरी ।' निपुणक ने 
कहा। 

'पर केवल भववर्मा की हत्या से ही हमारा उद्देश्य पूर्ण नहीं होगा । 
देवभूति भी तो राजकुमार है। सद्धर्म में वह भी श्रद्धा नहीं रखता । शालि- 
शुक के विरोधी उसी को सम्राट्‌ घोषित कर देंगे ।' 

तो क्यों न इन दोनों की ही हत्या कर दी जाए ?' 

'हाँ, यही उचित होगा । सेना के भरोसे हम कब तक बैंठे रह सकते हैं? 
युद्ध El विजय पाने के लिए कूटनीति का भी उतना ही महत्त्व है, जितना 
कि सैन्य बल का । अच्छा, निपुणक ! यह बताओ, भववर्मा के स्कन्धावार में 

तुम्हारे सत्री और गूढ्पुरुष किन-किन रूपों में कार्य कर रहे हैं ?' मोग्गलान 

ने प्रश्‍न किया । 

'सब रूपों में, स्थविर ! वैदेहक बने हुए मेरे सत्री वहाँ खाद्य सामग्री 
पहुँचाते हैं, औदनिक और पक्वमांसिक के रूप में मेरे अनेक गूढ़पुरुष सेना 
के महानस के कार्य कर रहे हैं, और कुछ सत्री सँनिक बनकर भी भववर्मा 
की सेना में भरती हो गए हैं।' 

“क्या तुम्हारे पास कोई ऐसी विषकन्या नहीं है जिसके स्पर्शमात्र से 
भववर्मा पञ्चत्व को प्राप्त हो जाए ?' 

है क्यों नहीं, स्थविर ! पर भववर्मा बड़ा नीरस है। मनोरंजन और 
भोगविलास का उसके जीवन में कोई भी स्थान नहीं है। कोई रूपाजीवा 
उसके समीप तक नहीं जा सकती ।' 

“वह मदिरा तो अवश्य ही पीता होगां। क्यों न किसी दासी द्वारा 
उसकी मदिरा में विष मिलवा दिया जाए ? यह उपाय कैसा रहेगा ?% है : 

'ववर्मा तो मदिरा का भी सेवन नहीं करता, स्थविर !' हे 

“पर क्या वह भोजन भी नहीं खाता ? तुम्हारे जो गूढ़पुरुष औदत्तिक 
और पक्बमांसिक के रूप में भववर्मा के महानस में काम कर रहे हैं, उतके 
द्वारा भोजन में विष क्यों नहीं मिलवा देते ?' 

“यह भी सुगम नहीं है, स्थविर ! जो भोजन भववर्मा के लिए भेजा 
जाता है, पहले उसे कुत्ते-बिल्लियों और शुक-सारिकाओं को खिलाया जाता 
है, फिर परिचारकों को और फिर राजवैद्य को । सब प्रकार से परीक्षा 
कर चुकते के अनन्तर ही भोजन भववर्मा के पास भेजा जाता है ।' 

“अच्छा, उस धूतं ब्राह्मण चाणक्य द्वारा प्रतिपादित यह परिपाटी अब 
तक भी भववर्मा के महानस में प्रयुक्त की जा रही हैं !' 

'हाँ, स्थविर ! भोजन में विष मिला सकता कदापि सम्भव नहीं 
होगा ।' 

“तो फिर अन्य उपाय ही क्या है ? तुम्हारे जो सत्री सैनिक के रूप में 
भववर्मा के स्कन्धागार में नियुक्त हैं, क्या अवसर पाकर वे उसकी हत्या नहीं 
कर सकते ? ० 

“य्ह भी कठित है, स्थविर ! भववर्मा के अंगरक्षक केवल ऐसे ही 

सैनिक हैं जो राजकुल के साथ सम्बन्ध रखते हैं। ये सब भववर्मा के प्रति 

अनुरक्त हैं, और उसी को राजसिहासन का अधिकारी मानते हैं। मौल सैनिकों 
को भय दिखाकर या धन का लालच देकर अपने पक्ष में कर सकना सुगम 
नहीं होता, स्थविर ! राजकुल के प्रति उनकी अगाध आस्था होती है।' 

“पर्‌ शालिशुक भी तो राजकुल का है। वह सम्राट्‌ सम्प्रति का पुत्र है। 
क्या यह सम्भव नहीं है कि धन आदि द्वारा भववर्मा की अंगरक्षक सेना के 
सैनिकों को शालिशुक के पक्ष में किया जा सके ? वे केवल कतेव्यपालन में 
शिथिल हो जाएँ, शेष सब कार्य तुम्हारे तीक्ष्ण सत्नी कर देंगे। मैं यह कब 
कहता हूँ कि अंगरक्षकों में से कोई भववर्मा की हत्या करे। राजकुमारों के 
प्रति उनका अनुराग सराहनीय है । पर क्या धन और सुरा-सुन्दरी आदि 
द्वारा उन्हें भववर्मा की रक्षा के प्रति शिथिल नहीं किया जा सकता ?' 

“यह भी सम्भव नहीं है, स्थविर ! सन्निधाता देवगुप्त अत्यन्त जागरूक 
है । उसने चुन-चुनकर केवल ऐसे सैनिकों को भववर्मा की अंगरक्षक सेना में 
तियुक्त किया है जो बहुत कतेव्यनिष्ठ हैं।' 

तुम तो ऐसी बातें कर रहे हो, निपुणक, मानो भववर्मा अमर होकर 
इस संसार में आया है मेरी कूटनीति किसलिए है ?' 

'आपका नीतिबल अजेय है, स्थविर ! आप ही कोई उपाय सुझाइए ।' 

स्थविर मोगालान कुछ क्षण चुप रहकर सोचते रहे। फिर चुटकी 
बजाकर बोले 

'अच्छा, यह्‌ बताओ, निपुणक ! भववर्मा कभी मन्दिर तो जाता ही 
होगा । पूजा-पाठ और याज्ञिक कर्मकाण्ड में उसका विश्वास है न? देव- 
पूजा तो वह प्रतिदिन करता ही होगा !' 

हाँ, स्थविर ! स्कन्धावार में ही एक कोष्ठ बना लिया गया है जिसमें 
शिव की मूर्ति प्रतिष्ठित कर दी गई है। प्रातःसायं दोनों समय वह वहाँ 
जाकर पूजा-पाठ करता है ।' 

'पाटलिपुत् से काशी जानेवाले मागं पर शिव का जो पुराना मन्दिर 
है, क्या भववर्मा वहाँ कभी नहीं जाता ? मिथ्या पाषण्डों के अनुयायी तो 

इस कल्पनाथ शिव को बहुत मानते हैं ।' 

Fo उसे कभी स्कन्धावार से बाहर नहीं जाने देता, स्थविर !' 

रात्रि का पव समीप है, निपुणक ! उस दिन कल्पनाथ शिव के 

मन्दिर में बहुत बड़ा मेला लगा करता है। शिव का कोई भी उपासक उस 
दिन कल्पनाथ का दर्शन किए बिना नहीं रहता। इस अवसर पर भववर्मा 
अवश्य ही शिव मन्दिर में पूजा के लिए जाएगा ।' 

'मैं कह नहीं सकता, स्थविर !' 

“तुम तो न कूछ जानते हो और न कुछ कह सकते हो । सलियों का 
आचार्य तुम्हें किसने बना दिया ? तुम तो महानस में औदनिक के कार्य के 
ही योग्य हो । चावल पकाते-पकाते तुम्हारे मस्तिष्क में भी चावल ही भर 
गए हैं । अच्छा, एक काम करो । अपने किसी विश्‍वस्त सत्री को शिव के 
पुजारी का भेस बनाने के लिए कह दो। तुम स्वयं ही यह काम क्यों न 
करो । अच्छा मोटा स्थूल शरीर है तुम्हारा। पुजारी के भेस में खूब फबोगे। 
संस्कृत का भी तुम्हें अच्छा ज्ञान है। शिव की स्तुति के कूछ श्लोक कंठस्थ 
कर लो, और पूजा की विधि भी सीख लो।' 

“यह कार्य तो मैं भलीभाँति कर सकूगा, स्थविर ! ' 

“पहले मेरी पूरी बात सुन लो । पुजारी का भेस बनाकर कल्पनाथ के 
मन्दिर में चले जाओ । कोई पूछे तो कह देना काशी से आ रहा हूँ। भगवान्‌ 
कल्पनाथ की बहुत महिमा सुनी थी । सारा जीवन विश्वनाथजी की पूजा में 
बीत गया है । सोचा, कुछ दिन कल्पनाथ जी की भी सेवा कर लूँ स्थविरों 
और श्रमणों की खूब बुराई करना । कल्पनाथ की मूर्ति पर चढ़ाने के लिए 
सुवर्ण-निष्क साथ लेते जाना, और बिल्वपत्नों के बीच में रखकर उन्हें 
शिव मन्दिर को अधित कर देना। इस प्रकार वहाँ के पुजारियों का विश्वास 
तुम्हें प्राप्त हो जाएगा। सब समझ गए न i 

हाँ, स्थविर ! ' 

“तुम्हीं को हमारा कायं सिद्ध करना है, निपुणक [? 

'कार्य-सिद्धि मेरे द्वारा कँसे हो सकेगी, स्थविर ! 

“शिवरात्नि के अवसर पर भववर्मा कल्पनाथ शिव के मन्दिर में अवश्य 
जाएगा । उस पर संकट जो पड़ा हैत ? मूर्ति के सम्मुख बैठकर मनौती 
मानेगा, शालिशुक की पराजय और अपनी विजय के लिए प्रार्थना करेगा । 
तुम अभी से वहाँ आसन जमाकर बैठ जाओ। तुम्हारे तीक्ष्ण सत्री मन्दिर 
के Pm. के उद्यान में छिपे रहें। अवसर पाते ही भववर्मा पर आक्रमण 

कर दो । उसकी हत्या के बिना सद्धमं का उत्कषं असम्भव है ।' 

'पर प्रश्‍न यह है, स्थविर, देवगुप्त भववर्मा को कल्पनाथ के मन्दिर 
में जाने भी देगा या नहीं ? ' 

तुम इसकी' चिन्ता न करो, निपुणक ! यह मेरा काम है। शिवरात्रि 
के अवसर पर भववर्मा अवश्य ही कल्पनाथ के मन्दिर में पूजा के लिए 
जाएगा । वहाँ का कार्य तुम्हारे हाथ में है ।' 

यदि भववर्मा मन्दिर चला आया, तो वह वहाँ से जीवित न लौट 
सकेगा ।' 

साधु, साधु ! तथागत में तुम्हारी श्रद्धा सदा अटल रहे ! बहुत महत्त्व 
का काम तुम्हें सौंप रहा हूँ, निपृणक ! कहीं कोई चूक न हो जाए । सद्धर्म 
का भविष्य इसी पर निर्भर है।' 

कुछ क्षण सोचकर निपुणक ने कहा, मैंने अपनी योजना तैयार कर ली 
है, स्थविर ! पाँच सत्री शिव के भक्तों का भेस बनाकर कल प्रात: से ही 
मन्दिर के प्रांगण में डेरा जमा लेंगे, हाथों में बड़े-बड़े चिमटे लिए हुए और 
भभूत रमाए हुए | शिवरात्रि के अवसर पर हजारों साधु और गृहस्थ दूर- 
दुर से इस मन्दिर में शिव की पुजा के लिए आते हैं। किसी को उन पर संदेह 
नहीं होगा ।' 


पर भववर्मा अकेला तो आएगा नहीं । यदि उसके साथ अंगरक्षक भी 
हुए, तो तुम क्या करोगे ?? 

'शिव मंदिर में राजा और रंक का भेद नहीं किया जाता, स्थविर ! 
हजारों नर-नारी वहाँ एकत्र होंगे, बड़ी भीड़ होगी । मैं और मेरे सत्नी भी 
भीड़ में मिल जाएँगे, और भगवान्‌ कल्पनाथ शिव का जय-जयकार करते 
हुए भववर्मा के समीप पहुँच जाएँगे। अवसर पाते ही हम भववर्मा पर 
आक्रमण कर देंगे। हमारे चिमटे तीक्ष्ण विष से बुझे हुए होंगे, स्थविर ! 


उनका शरीर से छू जाना ही पर्याप्त होगा, क्षण भर में भववर्मा भूमि पर 
लोटता हुआ दिखाई देगा ।' 
[ 
i Fe योजना बहुत उत्तम है, निपुणक ! बस यह्‌ कार्य सम्पन्न कर 
फेर 


र तुम्हें महानस में औदनिक का कार्य करने की आवश्यकता नहीं 
रहेगी । शालिशुक से कहकर तुम्हें आन्तर्वशिक का पद दिलवा दूंगा ।' 

'संघ-स्थविर की चरण सेवा करते हुए मुझे किसी भी वात की कमी 
नहीं है । पर यदि आप मुझे सन्तिधाता कें पद पर नियुक्त करा दें, तो 
बड़ी कृपा होगी ।' 

'यह बाद में ईखा जायगा, अब तुम जाओ और अपने कार्य की तैयारी 
प्रारम्भ कर दो । बुद्ध, धर्म और संध में तुम्हारी श्रद्धा अटल रहे ! भगवान्‌ ` 
तथागत तुम्हारा कल्याण करें !' । 

निपुणक के चले जाने पर मोग्गलान ने आल्तरव॑शिक गुणसेन को 
बुलाया । प्रणाम निवेदन कर गुणसेन ने कहा, 'मेरे लिए क्‍या आज्ञा है, 
स्थविर !' 

'सुना है, पुष्यमित्र के नेतृत्व में एक बड़ी सेना भववर्मा की सहायता 
के लिए पाटलिपुत्र आ रही है। सँन्यशक्ति द्वारा भववर्मा और देवभूति 
को परास्त कर सकना बहुत कठिन है। अतः मैंने कूटनीति के प्रयोग का 
निश्चय किया है । जो कार्य तुम्हारी सेना नहीं कर सकी, उसे अब मेरे गूढ़- 
पुरुष सम्पन्न करेंगे ।' 

'पर युद्ध में अभी तक तो हमारा पलड़ा भारी है, स्थविर !' 

‘धर्यं के साथ मेरी बात सुनते जाओ, बीच में न बोलो । कल से तुम्हें 
यह प्रदर्शित करना है कि तुम्हारे सैनिक युद्ध करते-करते थक गए हैं, और 
अब वे देर तक पाटलिपुत्र की रक्षा नहीं कर सकते । युद्ध तुम्हें जारी रखना 
है, पर धीरे-धीरे पीछे हटते हुए । यदि देवभूति के सैनिक दुर्ग के महाद्वार में 
प्रविष्ट हो जाएँ, तो भी चिन्ता न करना । बस, उन्हें राजप्रासाद में न घुसने 

देना । राजप्रासाद भी तो एक दुर्ग के समान है। उसकी प्राचीर पर डटकर 
शत्रुसेना का सामना करता। श्रावस्ती से जो सेना आई है, उसे भी धीरे- { 
धीरे पीछे हटते जाने का आदेश दे दो। एक सप्ताह में वह सेना सोण नदी 
के परले पार चली जाए ।' 

“पर यह सब किसलिए, स्थविर ! हमारी सँत्यशक्ति तो अभी क्षीण 
नहीं हुई है ।' 

'नीति-युद्ध को तुम नहीं समझ सकोगे, गुणसेन ! मेरे आदेश का अवि- 
कल रूप से पालन करो ।' 

'कूक्कुट विहार के संघ-स्थविर की आज्ञा का अतिक्रमण कर सकता 

मेरे लिए कदापि सम्भव नहीं है।' 

गुणसेन के चले जाने पर मोग्गलान ने स्थविर मञ्झिम से कहा, 'औश- 
नस नीति अत्यन्त गूढ़ है, स्थविर ! नन्दराज का महामात्य वक्रतास इसके 
प्रयोग में बहुत कुशल था। ब्राह्मण चाणक्य ने भी इसी का प्रयोग कर 
चन्द्रगुप्त को राजा बनाया था। मैं भी इसके प्रयोग में पारंगत हूँ । देखते 
रहिए, कुछ ही दिनों में भववर्मा और देवभूति दोनों पञ्चत्त्व को प्राप्त हो 
जाएंगे ।' 

शालिशुक और भववर्मा की सेनाओं में घनघोर युद्ध हो रहा था। पर 
दो दिन पश्चात्‌ पाटलिपुत्र के नागरिकों ने आश्चर्य के साथ देखा कि नदी 
के समान चौड़ी दुगं की परिखा को पार कर देवभूति के सैनिक पाटलिपुत् 
के दक्षिणी महाद्वार तक पहुँच गए हैं, महाद्वार के कपाट टूटने प्रारम्भ हो 
गए हैं, और कुछ सैनिकों ने दुर्ग में भी प्रवेश कर लिया है । अब पाटलिपृत्न 
के राजमार्गो और पण्यवीथियों में लड़ाई प्रारम्भ हो गई है और आन्तर्वशिक 
सेना निरन्तर पीछे हटती जा रही है। कुछ ही दिनों के युद्ध के अनन्तर 
पाटलिपुत्र नगरी पर भववर्मा का अधिकार हो गया । युद्ध अब भी जारी 
चा, पर राजप्रासाद को प्राचीर पर । श्रावस्ती से जो सेना शालिशुक की 
सहायता के लिए आई थी, वह भी निरन्तर मार खा रही थी । धीरे-धीरे" 
हटती हुई वह सोण नदी के तट तक पहुँच गई और नदी को पार कर 
गई। 

भववर्मा के स्कऱ्धावार में इससे उल्लास छा गया, और सैनिक लोग 
उत्साह में भरकर युवराज का जय-जयकार करने लगे । पाटलिपुत्र पर अब 
देवभूति की सेना का अधिकार हो गया था। बड़ी धूमधाम के साथ भववर्मा 
ने मौर्य साम्राज्य की राजधानी में प्रवेश किया । राजप्रासाद अब तक भी 
शालिशुक के अधिकार में था, पर श्रेष्ठी चन्द्रकीति का प्रासाद राजमहल सें 
किसी भी प्रकार कम नहीं था। वहाँ भववर्मा के निवास की व्यवस्था कर 
दी गई। वह पूर्णरूप से आइवस्त था कि शीघ्र ही आन्तर्वशिक सेना परास्त 
हो जाएगी और राजप्रासाद भी उसके हाथों में आ जाएगा । 


शिवरात्रि का पवं अब बहुत निकट आ गया था। भववर्मा ने अमात्य 
देवगुप्त को बुलाकर कहा-- 

'पाटलिपूत्न अव हमारे अधिकार में है, अमात्य ! हमारी यह बिजय 
भगवान्‌ शिव की कृपा का परिणाम है । शिवरात्रि का उत्सव हमें बड़े समा- 
रोह के साथ मनाना चाहिए ।' 

“इसमें क्या सन्देह है, युवराज ! हम सब भगवान्‌ शिव के उपासक 
हैं ।' 

'पाटलिपुत्न के दक्षिण में भगवान्‌ कल्पनाथ शिव का जो प्राचीन मंदिर 
है, उसकी बड़ी महिमा है। भारत भर से शिव के उपासक शिवरात्रि के 


अवसर पर वहाँ पुजा के लिए आते हैं। मेरी इच्छा है कि मैं भी वहाँ जाकर 


शिव की उपासना करूँ |! 

“भगवान्‌ की पुजा तो हमें करनी ही चाहिए, युवराज ! पर पाटलि- 
पुत्र में भी तो शिव के अनेक मंदिर हैं। आप कहीं बाहर क्यों जाएँ ? मैं 
अभी पूर्णतया निश्चिन्त नहीं हुआ हूँ । मोग्गलान बड़ा धूर्ते कूटनीतिज्ञ है । 
उसके सत्री और गूढ्पुरुष सवंत्र छाए हुए हैं। हमारे सत्ियों ने सूचना दी 
है कि कुछ दित हुए कुक्कुट विहार के गर्भगृह में मोग्गलान ने अपने गूढ़- 
पुरुषों को बुलाकर विचार-विमर्श किया था । पता नहीं, वह कौन-सा नया 
जाल बिछा रहा है! कहीं ऐसा न हो कि कल्पनाथ शिव के मन्दिर की 
भीड़ में आप पर कोई विपत्ति आ जाए ।' 

(ऐसा क्यों होगा, अमात्य ! अंगरक्षक तो मेरे साथ रहेंगे ही। और 
अब भय किसका है ? गुणसेन की आन्तर्वशिक सेता राजप्रासाद में घिरी 
हुई है, और श्रावस्ती की सेना सोण नदी के परले पार चली गई है। अपने 
ही राज्य में भयभीत होकर रहने से कैसे काम चल सकता है, अमात्य !' 

“भय की तो कोई बात नहीं है, युवराज, पर अभी सतक रहना बहुत 
आवश्यक है । अनेक बार मेरे मन में आया है कि शालिशुक की सेनाएँ जो 
इस प्रकार अकस्मात्‌ पीछे हटने लग गई हैं, इसमें भी मोग्गलान की कोई 
चाल है। पर आप भगवान्‌ कल्पनाथ की पूजा में अवश्य सम्मिलित हों। 
भगवात्‌ की कृपा से ही हमारी विजय हो रही है। उनकी पूजा हमें करनी 
ही चाहिए । मैं ऐसा प्रबन्ध कर दूंगा कि दस अंगरक्षक सदा आपके साथ 
रहेंगे, एक क्षण भी आपको अकेला नहीं छोड़ेगे। हाँ, एक काम करें। 
मन्दिर में आप छद्म वेश में जाएं, श्रेष्ठी या वैदेहक के रूप में। अंगरक्षक 

भी छद्य वेश में ही रहें। यदि देवभूति भी आपके साथ जाएँ, तो अच्छा 
होगा। वह विकट योद्धा हैं, अकेले दस का सामना कर सकते हैं ।' 
शिवरात्रि के पर्व पर कल्पनाथ शिव के मन्दिर में बहुत धूमधाम थी। 
हजारों गृहस्थ और साधु वहाँ एकत्र थे। अंग, बंग, काशी, कौशल, कुरु 
आदि सुदूर प्रदेशों तक के शिवभक्त इस पर्व के अवसर पर भगवान्‌ 
कत्पनाथ के दर्शन के लिए आए थे। मन्दिर के विशाल प्रांगण में एक 
मेला-सा लगा हुआ था। स्थान-स्थान पर जटिल और तापस धूनि रमाये 
हुए बैठे थे। निपुणक भी एक जटिल साधु के भेस में था और उसके सल्ली 
तापसों का वेश बनाये हुए धूनि के चारों ओर बैठे हुए थे। गृहस्थ लोग 
जटिल तापसों के चरण स्पर्शं कर उनसे आशीर्वाद प्राप्त कर रहे थे। 
युबराज भववर्मा और देवभूति भी वैदेहको के वेश में साधु महात्माओं के 
दर्शेन करते हुए मन्दिर की ओर अग्रसर हो रहे थे। यद्यपि वे छम वेश में 
थे, पर निपुणक उन्हें देखते ही पहचान गया । वह तो उनकी प्रतीक्षा में ही 
था। पूर्वेनिश्चित योजना के अनुसार उसने उच्च स्वर से भगवान्‌ कल्पनाथ 
का जयजयकार किया । ;संकेत पाते ही उसके गूढ्पुरुषों ने विष के बुझे हुए 
चिमटे भववर्मा की ओर फेंके । उनका निशाना अचूक था । वे सब सधे हुए 
सैनिक जो थे । एक चिमटा युवराज को लग गया, और वह तुरन्त धराशायी 
हो गए। हलाहल विष के प्रभाव से क्षण-भर में उनकी मृत्यु हो गई। 
भववर्मा को भूमि पर गिरता देखकर उनके अंगरक्षकों ने चारों ओर अस्त्र 
चलान प्रारम्भ कर दिए । सब ओर भगदड़ मच गई । अवसर पाकर निपुणक 
ने विषाक्त अस्तर से देवभूति पर भी आक्रमण किया, और वह भी उससे 
नहीं वच सके । मोग्गालान की गूढ्योजना अव अविकल रूप से सफल हो गई 
थी। शालिशुक का मार्ग अब निष्कण्टक हो गया था। अमात्य देवगुप्त ने 
जब यह समाचार सुने, तो उन्होंने अपना सिर पीट लिया । पर अब क्या हो 
सकता था ? 
सुर्योदय से पूर्व ही आन्तर्वशिक सेना के सँनिकों ने श्रेष्ठी चन्द्रकीति के 
प्रासाद को घेर लिया । अमात्य देवगुप्त और उसके साथी वहीं पर निवास 
कर रहे थे। उन सबको वन्दी बना लिया गया। श्रेष्ठी चन्द्रकी भी गुण- 
सेन के प्रकोप से नहीं बचे।. कुबकुट विहार के जिस गर्भ-गृह में स्थविर 

मोग्गलान गूढ़मन्त्रणा किया करते थे, उसके भी नीचे एक विशाल गुप्त भवन 
था, जिसमें बहुत-से छोटे-छोटे कक्ष बने हुए थे। देवगुप्त, चन्द्रकीति और उनके 
सव साथियों को वहाँ ले जाकर बन्द कर दिया गया । मोग्गलान अब परम 
प्रसन्त थे । सद्धं के सब शत्रु उनके वश में आ गए थे। पर उन्हें इतने से 
संतोष नहीं हुआ। उन्होंने मज्झिम, बुद्ध घोष और अन्य प्रमुख स्थविरों को 
एकत्र किया, और देवगुप्त, चन्द्रकीति आदि को एक पंक्ति में खड़ा करने का 
आदेश दिया। मोग्गलान का संकेत पाकर निपुणक ने उन सबके गलों की 
नसें काट दीं। रक्त धाराएँ वह निकलीं, और सबने तड़प-तड़पकर अपनी 
जीवन-लीला समाप्त कर दी । मोगलान और मज्झिम सद्धर्म के विरोधियों 
को तड़पते देखकर अट्टहास कर रहे थे। जब उनके शरीर ठंडे हो गए, तो 
उनके शवों को कुक्कुट विहार के बाहर ले जाकर एक बट वृक्ष के नीचे 
डाल दिया गया । शीघ्र ही गिद्ध और शृगाल वहाँ एकत्र हो गए, और नोच- 
नोचकर उन्हें खा गए। विशाल मौर्य साम्राज्य के सन्तिधाता और महान्‌ 
राजनीतिज्ञ देवगुप्त, श्रेष्ठी चन्द्रकीति और उनके साथियों का यह अन्त 
कैसा वीभत्स था ! मोग्गलान अब परम प्रसन्न थे। भगवान्‌ तथागत द्वारा 
प्रतिपादित मध्यमा प्रतिपदा के उत्कषं का मार्ग अब निष्कण्टक हो गया था। 

वायुवेग से पाटलिपुत्र की ओर बढ़ते हुए सेनानी पुष्यमित्र जब 
अहिच्छत्र पहुँचे, तो उन्हें ये समाचार ज्ञात हुए। इन्हें सुनकर वह किकर्तव्य- 
विमुढ़ हो गए । दण्डपाणि के पास जाकर उन्होंने कहा-- 

'पाटलिपुत्र के समाचारों से मैं अत्यन्त उद्विग्न हूँ, आचार्य ! अब हमें 
क्या करना चाहिए ?' 

'अब पाटलिपुत्र जाना व्यर्थ है, वत्स ! भववर्मा और देवभूति की हत्या 
हो चुकी है । अब हम किसका पक्ष लेकर युद्ध करेगे ?' 

'पर मौर्य-कुल अभी पूर्णतया नष्ट नहीं हुआ है, आचार्य ! भववर्मा 
का पुत्र देववर्मा अभी जीवित है। राजसिहासन का वास्तविक अधिकारी 
अब वही है । हम उसे सम्राट बनाने का प्रयत्न कर सकते हैं ।' 

यह सही है, पर देववर्मा अन्तःपुर के बन्दीगृह में कंद है। हमारे 
आक्रमण का समाचार सुनते हो मोगलान उसकी भी हत्या करा देगा। 
इस समय वह धामिक उन्माद में अन्धा हो रहा है। कतंव्य-अकतेब्य और 

उचित-अनुचित का उसे जरा भी विवेक नहीं रह गया है । शालिशुक के मार्ग 
को निष्कण्टक करने के लिए वह किसी की भी हत्या कर सकता है। अभी 
हमें उपयुक्त अवसर की प्रतीक्षा करनी होगी, वत्स !' 

“तो क्या शालिशुक जैसे अकर्मण्य और निर्वीर्ये व्यक्ति का मौर्य 
साम्राज्य के सिंहासन पर आसीन रहना हमें सहन कर लेना चाहिए ?' 

भावनाओं के वशीभूत होकर कतंव्य-अकर्त व्य में विवेक न करने का 
यह समय नहीं है, वत्स ! हमारी यह सेना मोग्गलान को परास्त नहीं कर 
सकेगी । हमारे आक्रमण का केवल यह परिणाम होगा कि मौर्य कुल के जो 
कुमार इस समय अन्तः पूर में कंद हैं, उन सवको मौत के घाट उतार दिया 
जाएगा । फिर हम किसका पक्ष लेकर शालिशुक के विरुद्ध विद्रोद्ध का झण्डा 
खड़ा कर सकेंगे ? तुम धैर्यं से काम लो,-वत्स ! शीघ्रता न करो ।' 

“मौर्य शासनतन्त्र का भविष्य मुझे बहुत अन्धकारमय प्रतीत होता है 
आचार्यं ! शालिशुक के शासनकाल में मागध साम्राज्य की रही-सही सँन्य- 
शक्ति भी नष्ट हो जाएगी । राज्यकोष में जो धन अवशिष्ट है, उसे या तो 
भोग-विलास में उड़ा दिया जाएगा या स्थविरों और श्रमणों की दान- 
पूजा में। भारत की क्षात्र शक्ति के पुनरुद्वार के जिस महान्‌ उद्देश्य को 
सम्मुख रखकर हमने गोनद आश्रम से प्रस्थान किया था, वह कैसे पूर्ण होगा, 
आचार्य ! वाहीक देश के जनपदों से मुझे बहुत आशा थी। उन्हीं की 
सहायता से हम सिन्धु तट के युद्ध में यवनों को परास्त कर सके थे। पर 
उन्होंने भी हमारा साथ छोड़ दिया ।' 

“सब कार्य अपने समय पर ही हुआ करते हैं, वत्स ! तुम चिन्ता न 
करो । आये भूमि का भविष्य अत्यन्त उज्ज्वल है। वह समय दूर नहीं है 
जब इस देश के शासनतन्त्र में फिर शक्ति का संचार होगा। शीघ्रता करने 
से काम विगड़ा ही करते हैं, वत्स ! अभी प्रतीक्षा करना ही उचित है। हाँ, 
एक बात मेरे ध्यान में आई है। दिव्या में दोहद के लक्षण प्रगट होने 
प्रारम्भ हो गए हैं। उसे शीघ्र ही विदिशा ले जाओ।' 

'पर वह तो गोनर्द आश्रम में रहना चाहती है, आचार्यं ! उसे वे दिन 

, क आते हैं जब वह आश्रम की पुष्पवाटिका को सींचा करती थी, आम्र- 
वृक्षों की छाया में बैठकर गाया करती थी, और मृगशावकों के साथ क्रीड़ा 

किया करती थी। आश्रम का रूखा-सूखा भोजन उसे बहुत याद आता है, 
आचार्य !' 

'ये सब शुभ लक्षण हैं। तो फिर दिव्या को गोनदं आश्रम में ही छोड़ 
आओ | तुम्हारी गुरु-पत्नी वहाँ पर हैं ही। मैं अहिच्छत्र में ही तुम्हारी 
प्रतीक्षा करूँगा | पाञ्चाल देश के लोग बड़े वीर होते हैं, वत्स ! उन्हें हम 
अपनी सेना में भरती करेंगे, और जब तक तुम वापस आओगे, हमारे सैनिकों 
की संख्या कम-से-कम दुगुनी अवश्य हो जाएगी ।' 


“धर्मवादी एवं अधामिक' शालिशुक 


शालिशुक को सम्राट्‌ तो पहले ही घोषित कर दिया गया था, पर 
अभी उसका राज्याभिषेक नहीं हुआ था। ज्योतिषियों और मौहूतिकों को 
बुलाकर इसके लिए एक शुभ तिथि निकलवाई गई। वैशाख पूर्णिमा का 
दिन राज्याभिषेक के लिए नियत किया गया। उस दिन पाटलिपुत्र में बड़ी 
धूमधाम थी । पुष्कलावती, श्रावस्ती, अहिच्छत्र, सारनाथ, कोशाम्वी, 
उज्जैन आदि सब नगरों के संघ-स्थविरों को इस समारोह में सम्मिलित 
होने के लिए बिशेष रूप से निमन्त्रित किया गया था। बहुत-से श्रेष्ठी, 
सार्थवाह, वेदेहक और श्रेणिमुख्य भी राज्याभिषेक को देखते के लिए दूर- 
दूर से पाटलिपुत्र आए थे । विशाल मौर्य साम्राज्य की इस राजधानी की 
उस दिन अनुपम शोभा थी । राजमार्गो पर ऊँचे-ऊचे तोरण बनाए गए थे, 
जो आम्रपत्रों, लताओं और पुष्पमालाओं से सुशोभित थे । स्थात-स्थान पर 
मंगलघट स्थापित किए गए थे। भीड़ के कारण पण्यवीथियों में चलना 
कठिन हो गया था। उत्तम कौशेय वस्त्र धारण किए हुए लोग इधर-उधर 
फिर रहे थे और पप्यशालाओं की शोभा देख रहे थे। श्रमणों और भिक्षुओं 
के झुण्ड के झुण्ड सत्र प्रसन्न हुए घूम रहे थे । स्त्रियाँ अट्टालिकाओं से उन्हे 
देखती और एक दूसरे से कहतीं--'श्रमणों के बीच में वह जो स्थूलकाय वृद्ध 
स्थविर Pomme वह मञ्झिम हैं, श्रावस्ती के संघ-स्थविर।' छोटे वच्चे आतंक और 
उत्सुकता से उन्हें देखते और माताओं के आंचल में मुंह छिपा लेते। . 

यद्यपि शालिशुक बौद्ध धर्म का अनुयायी था और स्थविरों के कुचक्र 
द्वारा ही राजसिहासन प्राप्त करने में समर्थ हुआ था, पर राज्याभिषेक के 
लिए प्राचीन आर्य पद्धति का ही अनुसरण किया गया। उसका परित्याग 
करना न राजकुल को सह्य था और न जनता को। प्राचीन परम्परा के 
अनुसार राज्याभिषेक से पूर्व राजसूय यज्ञ करना आवश्यक है। शास्त्रों का 
वचन है किं राजसूय के अनन्तर ही कोई राजा का पद प्राप्त कर सकता है। 
पर स्थविर मोग्गलान याज्ञिक अनुष्ठान के लिए किसी भी प्रकार सहमत 
नहीं हुए। उनका कहना था कि तथागत के धर्म में यज्ञ के लिए कोई भी 
स्थान नहीं है। पर राजमाता तारादेवी के अनुरोध पर उन्होंने यह स्वीकार 
कर लिया कि हवि प्रदान करने के लिए यज्ञकुण्ड में अग्नि का आधान किया 
जा सके। राज्य के प्रधान पुरुषों को हवि प्रदान करना राज्याभिषेक की 
प्राचीन पद्धति का एक महत्त्वपूर्ण अंग है । इसे सम्पन्त कर चुकने पर 
अभिषेचन प्रारम्भ हुआ | गंगा, यमुना, सरस्वती, नर्मदा, गोदावरी, सिन्धु 
और कावेरी नदियों, राज्य के ह्दों, जलाशयों और कुओं, समुद्र और वर्षा 
के जल इसी प्रयोजन से विभिन्न घटों में लाए गए थे। इन सबसे शालिशुक 
का अभिषेक किया गया। अभिषेक करते हुए शालिशुक से यह वाक्य 
कहलवाया गया--मैं प्रजा का पालन और भरण-पोषण करनेवाला हो 
सक्‌, राष्ट्र प्रदान करनेवाले जलो ! इस प्रयोजन से मुझे राष्ट्र प्रदान 
करो ।' अभिषेक के अनन्तर शालिशुक को व्याघ्रचर्म पर बिठाया गया, 
और नई उष्णीष तथा वस्त्र पहनने को दिए गए। फिर उसके हाथ में 
धनुष और बाण दिए गए, ताकि वह तीनों लोकों के शत्रुओं से प्रजाजन 
की रक्षा कर सके । जब शालिशुक नए वस्त्र धारण कर और धनुषबाण हाथ 
में लेकर तैयार हो गया, तो उसे यह शपथ दिलाई गई--'जिस रात्ति में 
मेरा जन्म हुआ और जिस रात्रि में मेरी मृत्यु होगी, उसके मध्य में (अपने 
सम्पूर्ण जीवन काल में) जो भी सुक्त मैंने किए हों वे सब नष्ट हो जाएँ, 
और मैं शुभ कर्मों से वंचित हो जाऊँ, यदि मैं किसी भी प्रकार से प्रजाजन 
के प्रति विद्रोह करूँ, किसी भी तरह उसका अपकार करूँ ।' प्रजापालन की 
प्रतिज्ञा कर चुके के अनन्तर एक दण्ड द्वारा _ क न की पीठ पर तीन 
बार आघात किया गया, ताकि वह यह न भूलते पाए कि वह भी दण्ड के 

अधीन है। प्रजापालन के कर्तव्य से विमुख होने पर उसे भी दण्ड दिया जा 
सकता है । 

प्राचीन परिपाटी के अनुसार राज्याभिषेक की विधि के सम्पन्न हो 
जाने पर स्थविर मोग्गलान अपने आसन से उठकर खड़े हुए और शालिशुक 
को सम्बोधित करते हुए उन्होंने कहा--'तुमने अभी प्रजापालन की शपथ , 
ग्रहण की है। पर प्रजापालन के साधन क्या हैं, यह भी भलीभाँति समझ लो । 
सद्धमं के अनुसरण द्वारा ही प्रजा का यथावत्‌ पालन सम्भव है। प्रजा को 
सद्धमं में स्थित रखना तुम्हारा मुख्य कर्तव्य है । इसीसे जनता का हित और 
कल्याण सम्पादित हो सकता है। तुम्हारे पुर्वज देवताओं के प्रिय प्रियदर्शी 
राजा अशोक ने जिस मार्ग को अपनाया था, तुम भी उसी का अनुसरण 
करो । बुद्ध, धर्मं और संघ में श्रद्धा रखो और सद्धर्म के उत्कं के लिए सदा 
प्रयत्नशील रहो । कर के रूप में जो बलि तुम प्रजा से ग्रहण करो, स्थविरों, 
श्रमणों और भिक्षुओं की सेवा में उसे व्यय करो यह कभी मत भूलो कि 
हिसा गह्यं और हेय है । राज्य को शत्रुओं का भी सामना करना होता है। 
पर तुम कदापि हिंसा का प्रयोग न करो। अहिसा द्वारा ही शत्रुओं पर 
विजय प्राप्त करो । अहिसा एक ऐसा अमोघ शस्त्र है, जिसके सम्मुख बड़े- 
से-बड़ा शतु भी टिक नहीं पाता | तथागत तुम्हारा कल्याण करें ! तुम्हारे 
दवारा बुद्ध, धर्मे और संघ का उत्कर्ष हो !' 

मोग्गलान का प्रवचन समाप्त होने पर शालिशुक सिंहासन से उठकर 
खड़े हुए और स्थविरों के सम्मुख सिर झुकाकर उन्होंने कहा--'मैं सद्धर्म 
का तुच्छ अनुयायी हूँ । आप मुझे मार्ग प्रदशित करते रहिए, मैं सदा उसी 
का अनुसरण करूँगा ।' नए सम्राट्‌ के जय-जयकार के साथ राज्याभिषेक 
का समारोह समाप्त हुआ। पुरानी परिपाटी का अनुसरण कर सह्न राज- 
बन्दी भी इस अवसर पर कारागार से मुक्त किए गए । राजमाता तारादेवी 
के अनुरोध पर मौर्यकुल के कुमारों को भी अन्तःपुर के कारागार से छोड़ 
दिया गया। तारादेवी अपने पुत्र को राजमिहासन पर बैठे देखकर आनन्द- 
विभोर हो गई थीं और तथागत के चरणों में मन-ही-मन उसके कुशल- 
fe की प्रार्थना कर रही थीं। उन्हें यह अशुभ प्रतीत होता था कि शालि- 
शुक के बन्धु-बान्धव इस मंगल अवसर पर कारागार में बन्द रहें । 

शालिशुक के सम्राट्‌ पद पर अभिसिकत हो जाने पर मौर्य शासनतन्त् 
का पुनः संगठन किया गया । गुणसेन को सन्तिधाता का पद दिया गया 
और निपुणक को आल्तर्वंशिक का। मन्त्री, प्रदेष्टा, धर्मस्थीय, समाहर्ता 
आदि अन्य महत्त्वपूर्ण पदों पर भी ऐसे व्यक्तियों को नियुक्त किया गया, 
जिन्होंने गृहयुद्ध में शालिशुक का साथ दिया था और जिन्हें स्थविर मोग्ग- 
लान का विश्वास प्राप्त था। यद्यपि नाम को शालिशुक सम्राट्‌ था, पर 
शासनतन्त्र का वास्तविक सञ्चालन मोग्गलान के हाथों में था। उन्हीं के 
आदेश से राज्याभिषेक के तुरन्त पश्चात्‌ कुछ नए राजशासन जारी किए 
गए । एक राजाज्ञा द्वारा यह घोषित किया गया कि सीमान्त के नगरों में 
जो स्कन्धावार अब तक भी विद्यमान हैं उन्हें तुरन्त भंग कर दिया जाए। 
सद्धर्म के शासन में न सैनिकों की आवश्यकता है और न अस्त्र-शस्त्रों की । 
मौर्य शासनतन्त्र के अठारह तीर्थो में सेनापति, नायक, दुर्गपाल और अन्त- 
पाल ऐसे तीर्थ थे जिनका सम्बन्ध सेना से था । अब इन तीर्थो के पदों पर 
कोई व्यक्ति नियुक्त नहीं किए गए। मोग्गलान का कहना था कि सद्धर्म के 
शासन में इन तीथों की आवश्यकता ही क्या है। जब हमें धर्म द्वारा देश का 
शासन करना है और धर्म से ही दूसरे देशों की विजय करनी है, तो सेना- 
पति, नायक आदि के पद सर्वथा निरर्थक हैं । राजप्रासाद की रक्षा के लिए 
आन्तर्वशिक सेना अब भी रखी गई, पर उसके सैनिकों की संख्या कम कर 
दी गई। 
एक अन्य राजशासन द्वारा यह व्यवस्था की 'गई कि भविष्य में केवल 
स्थविर और श्रमण ही धर्म-महामात्य के पद पर नियुक्त किए जा सकेंगे । 
सम्प्रति के शासनकाल में जिन जैन मुनियों को इस पद पर नियुक्त किया 
गया था, उन सबको अपदस्थ कर दिया गया। एक अन्य राजशासन द्वारा 
राजकमंचारियों को यह आदेश दिया गया कि उनका प्रधान कार्य जनता 
को सद्धमं का उपदेश देना है। वे अपने-अपने प्रदेशों में इस प्रयोजन से 
निरन्तर धर्मयात्राएँ करते रहें और श्रमणों तथा भिक्षओं को किसी प्रकार 
का कोई कष्ट न होने दें । 9 
राज्याभिषेक के समाप्त होते ही शालिशुक अपने अन्तःपुर में चला 
गया। वहाँ राजमाता तारादेवी उत्सुकता से उसकी प्रतीक्षा कर रही थीं । 

वह उसे कुछ कहता चाहती थीं, पर शालिशुक ने उन्हें परे हटाकर कहा-- 
माँ, मैं बहुत थक गया हूँ । सुबह से न जाने कितनी बार उठक-बैठक करनी 
पड़ी है। अब मैं विश्राम करना चाहता हूँ ।' राजमाता चाहती थीं कि अपने 
पुत्र को अंक में भर लें, आशीर्वाद दें और कुछ उपदेश भी दें । पर शालिशुक 
को इनके लिए अवकाश ही कहाँ था ? बह तुरन्त अपने शयनकक्ष में जाकर 
आमोद-प्रमोद में व्यस्त हो जाने के लिए उत्सुक था। उसने ताली बजाई, 
और तत्क्षण एक दासी हाथ जोड़कर सम्मुख आ उपस्थित हुई। शालिशुक 
ने आदेश दिया--'देखती क्या हो, चन्द्रलेखा को शयनकक्ष में भेज दो। 
ठहरो, अभी जाती कहाँ हो ! सब प्रकार की सुराएँ भी साथ ही भिजवा 
दो। राज्याभिषेक भी एक भारी विपत्ति है। दिन भर न जाने कैसे-कैसे 
कष्ट उठाने पड़े हैं ? बहुत थक गया हूँ, अब आराम करना है।' 
चन्द्रलेखा शालिशुक की मुँह-लगी गणिका थी, रूप-यौवन से सम्पन्न 

और बड़ी चुलबुली । वह हंसती हुई आई, और मैरेय का चषक भरती हुई 
वोली--'इसे गले से नीचे उतार लीजिए, सम्राट्‌ ! सारी थकावट क्षण 
भर में दूर हो जाएगी । अभिषेक-मण्डप में आपकी छटा भी केसी निराली 
थी ! व्याघ्रचर्म का आसन, सिर पर सुवर्ण-उष्णीष, और हाथ में धनुष- 
बाण । साक्षात्‌ कामदेव प्रतीत हो रहे थे। मैं तो देखती ही रह गई ! अब 
तो आप मौर्ये साम्राज्य के सम्राट्‌ बत गए हैं। कहिए, मुझे क्या देंगे ?' 

'यह सारा साम्राज्य ही तुम्हारा है, चन्द्रलेखा ! जब मैं ही तुम्हारा 
हूँ, तो तुम्हें और क्या चाहिए ?' 

सुरा के चषक को शालिशुक के मुंह से लगाकर चन्द्रलेखा ने कहा-- 
'बातें बनाना तो कोई हमारे महाराज से सीखे । बस, बातों ही बातों में खुश 
कर देते हैं । राज्य तो उस स्थूलकाय स्थविर का है। क्या नाम है उसका ? 
हाँ, याद आया, मोग्गलान । अभिषेक-मण्डप में कैसी शान से बैठा हुआ था, 
मानो उसी का राज्याभिषेक हो रहा हो । मुझे तो उसकी शकल से ही डर, 
लगता है | कुछ दिनों में हम सबको राजप्रासाद से बाहर निकाल देगा । 
कहेगा, श्वेत-वस्त्र पहनकर भिक्षुणी-संघ में जाकर रहो | उसके डर के मारे 
मैंने अभी से जाप करना प्रारम्भ कर दिया है-बुद्धं शरणं गच्छामि, धमं 
शरणं गच्छामि, संघं शरणं गच्छामि । डर लगता है, कहीं वह सिर मुंडा 


& 

देने को भी न कहने लगे ! 

सुरा का चषक गले से नीचे उतारकर शालिशुक प्रस्त हो गए। 
चन्द्रलेखा को अंक में भरकर बोले-- 

(तुम उस बुड्ढे स्थविर से डरती हो, चन्द्रलेखा ! वह तुम्हारा कुछ 
नहीं बिगाड़ सकता, सम्राट्‌ मैं हूँ या मोग्गलान ? तुम राज करोगी, राज ! 
लाओ, एक चषक और दो। इस बार माध्वीका देना मैरेय कुछ कड़वी- 
सी लगती है ।' 

चन्द्रलेखा ने माध्वीका का एक चषक भर कर शालिशुक के मुँह से लगा 
दिया । एक ही घूंट में शालिशुक उसे पी गए। प्रसन्न होकर हँसते हुए उन्होंने 
कहा-- अच्छा, तुम चाहती क्या हो, चन्द्रलेखा ? आज मैं बहुत प्रसन्न हूँ । 
मुंह माँगा इनाम पाओगी । अरे, तुम तो पी ही नहीं रही हो | तुम भी एक 
चषक भरो और तुरन्त उसे पी जाओ । अकेले पीने में कुछ आनन्द नहीं 
आता ।' 

मैरेय का चषक भरकर चन्द्रलेखा बोली--'मेरे भाई को तो आप 
जानते ही हैं, सम्राट्‌ ! वही जो मृदङ्ग बजाया करता है। कैसा बाँका 
जवान है वह ! उसे भी कोई अमात्य क्यों नहीं बना देते? सदा आपकी 
सेवा में रहेगा । आपकी मुख-मुद्रा को देखकर ही वह आपके मन की बात 
समझ जाता है।' 

'पर इसके लिए तो मुझे मोग्गलान से पूछना पड़ेगा, चन्द्रलेखा ! कहीं 
वह न मानें तो ?' 

म्लान मुख से चन्द्रलेखा ने कहा, 'तो फिर रहने दीजिए। मैं तो पहले 
ही कहती थी, वास्तविक राजा तो मोग्गलान ही हैं। आप तो नाम को ही 
सञ्जाट्‌ हैं ! अच्छा यह होगा कि मैं भी भिक्षुणी बनकर उस स्थूलकाय 
स्थविर की चरणसेवा में लग जाऊं ।' ड 

'ऐसा न कहो, चन्द्रलेखा ! तुम्हारे बिना मैं कैसे जीवित रह सर्कूंगा ? 
अच्छा, बताओ, तुम्हारे भाई के लिए कौन-सा अमात्य पद उपयुक्त होगा।' 

चन्द्रलेखा ने माध्वीका का एक और चषक भरा और उसे शालिशुक 
के मुख से लगाते हुए कहा, 'अब आप आए ठीक रास्ते पर। मेरे भाई मयूर 
ध्वज को सेनापति बना दीजिए ।' 

'अरे, सेनापति बनकर वह क्या करेगा ? सिर पर लोहे का शिरस्त्राण 
रखेगा और शरीर पर भारी कवच | इनके बोझ से बेचारा जीते-जी मर 
जाएगा। नये शासनतन्त्र में सेनापति का पद अब रह भी कहाँ गया है ? 
क्यों न उसे समाहर्ता का पद दे दूं ?' 

यह नाम तो मैंने पहले कभी नहीं सुना । समाहर्ता के क्या कार्य होते 
हैं, सम्राट ! ' 

“राज्य के करों को एकत्र करना । सुनो, टकसाल भी उसी के हाथों में 
रहती है, जितनी चाहे मुद्राएँ ढलवा ले । साथ ही, सुराध्यक्ष और गणिका- 
ध्यक्ष भी उसीके अधीन काम करते हैं। तुम्हारा भाई सव गणिकाओं 
रूपाजीवाओं, नृत्यशालाओं और पानगृहों का सबसे बड़ा अधिकारी हो 
जाएगा ।' 

समाहर्ता के कार्यो को सुनकर चन्द्रलेखा खुशी से फूल उठी। सुरा का 
एक और चषक भरकर उसने शालिशुक के मुख से लगा दिया, और मन्द- 
मन्द मुसकाते हुए कहा, 'तो फिर यही सही, सम्राट की आज्ञा शिरोधार्य 
है। मैं अभी राजशासन लिख लाती हूँ, आप अपनी दन्तमुद्रा उस पर लगा 
दीजिए ।' 

“इसमें शीघ्रता की क्या आवश्यकता है ? मैंने तुम्हें वचन दे ही दिया 
है। आओ, मेरे पास बैठो। तुम्हारा काम सूर्योदय होते ही कर दिया 
जाएगा ।' 

पर चन्द्रलेखा सूर्योदय की प्रतीक्षा करने को उद्यत नहीं थी। वह 
जानती थी क़ि ब्राह्ममुहतं तक तो शालिशुक का सुरापान ही चलता रहेगा। 
फिर जब पड़कर सोएंगे तो दोपहर होने तक सोते ही रहेंगे। वह तुरन्त 
उठी ओर समाहर्ता के पद पर मयूरध्वज की नियुक्ति का राजशासन लिख- 
कर तैयार करने में लग गई । दन्तषुद्रा भी उस पर लगा दी और शालिशुक 
के हस्ताक्षर भी करा लिए । इस काम से निबटकर वह शालिशुक के अंक से 
जा लगी। 

सूर्योदय होते ही मयूरध्वज की समाहर्ता के पद पर नियुक्ति का समा- 
चार सारे पाटलिपुत्र में फैल गया । राजमागोँ, पथचत्वरों और पण्यवीथियों 
में सवेत्न इसी की चर्चा होने लगी। लोग आपस में बात करते--'अब तो 

मागध साम्राज्य में गणिकाओं और रूपाजीवाओं का शासन स्थापित होगा। 
सम्राट चन्द्रलेखा के हाथों में कठपुतली के समान हैं। वह जिसे चाहेगी मन्त्री 
और अमात्य बनवा देगी, जिसे चाहेंगी धूल में मिला देगी । अभी हुआ ही 
कया है ? देख लेना, शासन के सब महत्त्वपूर्ण पदो पर अब वादक, गायक 
और नर्तक ही नियुक्त किए जाएंगे ।' कोई कहता-- अब समय ही बदल गया 
है, भाई ! तुमने निपुणक को नहीं देखा ? कल तक अन्तःपुर के महानस में 
चावल पकाने का काम किया करता था । आज वह आण्तर्वशिक बन गया 
है। सेनापति का वेश पहनकर सब पर शान जमाता फिरता है।' एक अन्य 
नागरिक कहता--'अब तो धर्म का शासन है, भाई ! स्थविर मोग्गलान 
मौर्य शासनतन्त्न के कर्ताधर्ता है। सर्वत्र अमन-चैन है, प्रजा सुखी है और 
भगवान्‌ तथागत के धर्मानुशासन का पालन करने में तत्पर है। अब 
योद्धाओं और वीरों की आवश्यकता ही क्या है ? फिर क्यों न ऐसे व्यक्तियों 
को भमात्य नियत किया जाए, जो जनता का मनोरंजन कर सकें | प्रजा का 
रंजन करना ही तो राजा का काम है। तुम मयूरध्वज को नहीं जानते, 
मृदंग बजाने में अद्वितीय है। वह सबका मनोरंजन ही तो करेगा ।' कोई 
अन्य कहता--राजा को कर देते-देते हम तंग आ गए थे। कोई हमारी वात 
नहीं सुनता था। अब क्या है ? किसी रूपाजीवा को दस-बीस काषार्पण 
देकर अपनी सिफारिश करा लेंगे करों से छूट्री मिल जाएगी । हमें तो लाभ 
ही लाभ है।' सारे पाटलिपुत्र में इसी प्रकार की बातें हो रही थीं । समझ- 
दार लोग आश्चर्यचकित थे, मौर्य शासनतन्त्र की यह कैसी दुर्दशा हो गई 
है ! आचार्यं चाणक्य और राधागुप्त जैसे मन्त्रियों का स्थान अब निपुणक 
और मग्रूरध्वज जैसे लोग ले रहे हैं। चाणक्य ने प्रतिपादित किया था कि 
केवल ऐसे व्यक्तियों को ही मन्त्री-पद दिया जाए, जो सर्वोपधाशुद्ध हों, 
विविध परखों द्वारा जिनके विषय में यह जान लिया जाए कि वे भय, 
लालच या काम के वशीभूत नहीं हो सकते । मयूरध्वज तो किसी एक परख 
में भी खरा नहीं उतरेगा । 
मयूरध्वज के समाहर्ता पद पर नियुक्त होने के समाचार से स्थविर 
मोग्गलान को भी उट्टेग हुआ । वह तुरन्त शालिशुक से मिलने के लिए राज- 
प्रासाद में गए। दिन के दो प्रहर बीत चुके थे, पर सम्राट अभी अपने शयन- 

कक्ष में ही थे। चिरकाल तक प्रतीक्षा करने के अनन्तर शालिशुक से उको 
भेंट हुई। मोग्गलान ने प्रश्‍न किया--'मैं यह क्या सुन रहा हूँ ? क्या वस्तुतः 
मयूरध्वज को समाहर्ता के पद पर नियूक्त कर दिया गया है ?' 

'हाँ, यह सही है।' 

'देखो, शालिशुक ! समाहर्ता का पद बड़े महत्त्व का है। राज्य की 
| शक्ति कोषवल पर ही-निर्भर होती है। समाहर्ता के पद पर ऐसे व्यक्ति को 
| ही नियुक्त करना चाहिए, जो शासन कार्य में अत्यन्त प्रवीण हो और जो 
| काम, क्रोध और लोभ के वशीभूत न हो सके।' 
| शालिशुक पर से सुरा का प्रभाव अभी दूर नहीं हुआ था। मोग्गलान 
| की स्थिति और शक्ति की उपेक्षा कर उसने आवेश में आकर कहा, सम्राट्‌ 
| मैं हूँ या आप ? शासनकार्य मुझ पर छोड़ दीजिए और आप धर्मविजय के 
महत्त्वपूर्ण काय॑ में तत्पर रहिए । श्रमणों और भिक्षुओं के लिए जितने भी 
धन की आवश्यकता होगी, मयूरध्वज वह आपको प्रदान करता रहेगा ।' 

“परः मयुरध्वज को राज्यकार्यं का कोई भी अनुभव नहीं है ।' 

'आप मयूरध्वज को नहीं जानते, स्थविर ! बह न केवल मृदंग बजाने 
में निपुण है, अपितु शासन में भी किसी से कम नहीं है। मैंने उसे सब बातें 
समझा दी हैं । आप देख लेना, शीघ्र ही राज्य की आय दोग्रुनी हो जाएगी, 
और राज्यकोष धन-सम्पदा से परिपूर्ण हो जाएगा । हाँ, स्थविर ! मुझे एक 
| बात और कहती है.। अब तक स्त्रियों को समुचित संख्या में धर्म-महामात्यों 
के पद पर नियुक्त नहीं किया गया। धर्मेविजय जो अब तक भी पूर्णरूप से | 
| सम्पन्न नहीं हो सकी है, उसका यही कारण है। अब आप स्त्नी-महामात्यों । 
| की नियुक्ति पर विशेष ध्यान दें। पर इस कार्य को तो चन्द्रलेखा अधिक 
| अच्छी तरह कर सकती है। मैं उसे अभी बुलाता हूँ ।' 
संकेत पाते ही चन्द्रलेखा उपस्थित हो गई। उसने दण्डवत्‌ होकर. 

! मोग्गलान को प्रणाम किया और हाथ जोड़कर मन्द-मन्द मुसकाते हुए । 
बोली, मेरा अहोभाग्य है, जो आज प्रातः ही संघ-स्थविर के दशत प्राप्त हुए 
| हैं । कई बार मन में आता है, मैं भी भिक्षुणीब्रत ग्रहण कर कुक्कुट विहार में 
| रहने लगूँ । सांसारिक सुखों से तंग आ गई हूँ । यदि मेरा जीवन बुद्ध, धर्म | 
और संघ की सेवा में व्यतीत हो सके, तो मैं कृतकृत्य हो जाऊंगी । क्या आप : 

मुझे भिक्षुणी-संघ में स्थान दे सकेंगे, स्थविर !' 
` चद्धलेखा के नाट्य को देखकर शालिशुक भी अपनी हँसी को नहीं रोक 
सके। हँसते हुए उन्होंने कहा, “आपने देख लिया, स्थविर ! चन्द्रलेखा की 
सद्धर्म में कैसी आस्था है। रात भर--बुद्धं शरणं गच्छामि, धर्म॑ शरणं 
गच्छामि, संघं शरणं गच्छामि का जाप करती रही है। नाच-रं ग में अब 
इसका मन नहीं लगता। यदि स्त्री-महामात्यों की नियुक्ति का कार्य इसे 
सौंप दिया जाए, तो कितना अच्छा हो | क्यों, चन्द्रलेखा ! तुम यह कार्य 
कर सकोगी न ?! 
क्यों नहीं, सम्राटू ! पाटलिपुत्र की बहुत-सी गणिकाएँ और रूपा- 
जीवाएँ लौकिक सुख-वैभव को अब तुच्छ समझने लगी हैं । यह सब स्थविर 
के उपदेशों का प्रभाव है । मैं उनसे कहूंगी, नृत्य और गायन छोड़कर अब 
बुद्ध, धर्म और संघ की सेवा में अपना तन, मन, धन न्यौछावर कर दें। 
भगवान्‌ तथागत का उपदेश सुनकर वेशया अम्बपाली ने सांसारिक सुखों का 
परित्याग कर दिया था, और भिक्षुणीब्रत ग्रहण कर लिया था । हम सब भी 
स्थविर की चरण सेवा के लिए उद्यत हैं। अम्बपाली से हम किस प्रकार कम 
हैं ? कहिए, स्थविर ! आपकी अनुमति है न ?' 
स्थविर मोग्गलान अब देर तक वहाँ नहीं टिके। वह्‌ एक अनुभवी 
व्यक्ति थे । उन्होंने समझ लिया कि मौर्य शासनतन्त्र का संचालन अब गणि- 
काओं, रूपाजीवाओं, गायकों, वादकों और नर्तकों के हाथों में रहेगा । पर 
जिस विषवृक्ष का बीजारोपण उन्होंने स्वयं अपने हाथों से किया था, उसे 
उखाड़कर फेंक सकना अब उनके बस की बात नहीं थी । चलते हुए उन्होंने 
गम्भीर मुद्रा में कहा-- 
अच्छा, अव मैं चलता हूँ, शालिशुक ! इस बात का ध्यान रखना कि 
धर्मविजय के कार्य में किसी भी प्रकार शिथिलता न आने पाए। मयूरध्वज 
से कह देना कि राजकीय करों के संग्रह में प्रमाद न करे, और समय-समय 
पर मुझसे भेंट करता रहे ।' 
मोगालान के चले जाने पर चन्द्रलेखा और शालिशुक खिलखिलाकर 
हँस पड़े । हँसते हुए चन्द्रलेखा ने कहा, 'बुड्ढे से बातें करने हुए थक गए 
होगे, सम्राट्‌ ! मृद्वीका का चषक ले आऊं ?? 

| क्या कहूँ, चन्द्रलेखा ! यह स्थविर न दिन में चैन लेने देता है और न | 
रात में हर समय इसे धर्मविजय की पड़ी रहती है। राजाओं का काम | 
सुख भोग करना है या दूसरों की विजय करना । विजय चाहे अस्त्र-शस्त्रों | 
से की जाए और चाहे धमं से, वात एक ही है। हमें दूसरों से क्या लेना- | 
देना ?' 

सुरा का चषक शालिशुक के मुख से लगाते हुए चन्द्रलेखा ने कहा, मेरी | 
वात मानिए। धर्मविजय का कार्य इस बुड्ढे पर छोड़ दीजिए । जितना 
धन चाहे, देते रहिए । राज्यकोष में धन की क्या कमी है ? पर ऊपर से यह | 
दिखाते रहिए कि आपको सदा सद्धमं के उत्कर्ष की चिन्ता रहती है, और 
आप दिन-रात बुद्ध, धर्म और संघ की सेवा में तत्पर रहते हैं। यदि यह 
बुड्ढा रुष्ट हो गया, तो आपकी भी वही गति कर देगा जो भववर्मा की हुई 
है । बड़ा भयंकर आदमी है यह ! मुझे तो इसके स्मरणमात्र से डर लगने 


| लगता है।' 

| पर तुम तो भिक्षुणी बनने की वात कर रही थीं, और उसकी चरण- 
सेवा करने की ?' 

| 'अरे, आप समझते क्यों नहीं, सम्राट्‌ ! इस बुड्ढे को प्रसन्न रखने में 

| ही हमारा कल्याण है।' 


शालिशुक फिर शय्या पर लेट गए और चन्द्रलेखा को अंक में भरकर 
- सुरापान करने लगे। मौर्य सम्राट्‌ की अब यही दिनचर्या थी। रातभर वह 
| नाच रंग में मस्त रहते, और दोपहर तक सोते रहते। शासन का सब 
| कार्य मयूरध्वज और निपुणक जैसे अशक्त और निर्वे अमात्यों के हाथों में 
| था, जिन्हें राज्यकार्यं का कोई भी अनुभव नहीं था। राज्यकोष में जो भी 
धन था, उसे श्रमणों और भिक्षुओं पर पानी की तरह बहाया जा रहा था । 
स्थविर मोग्गलान अब प्रसन्न और संतुष्ट थे, क्योंकि साम्राज्य में स्वत् 
चातुरन्त संघ का बोलबाला था। स्थविर और भिक्षु जो चाहते करते। 
उनकी उपेक्षा कर सकना किसी के लिए भी सम्भव नहीं था। शै 

मौरयं शासनतन्त्र की अब यह्‌ दुर्दशा हो गई थी कि नृत्यशालाओं 
और पानगृहों में राजकीय नीति का निर्धारण किया जाता, और पण्यवीथियों 
में खड़े होकर राजशासन प्रचारित किए हैः श्रमणों और भिक्षुओं को 

अब यह आवश्यकता नहीं रह गई थी कि वे भिक्षापात्र हाथ में लेकर गृहस्थों 
के घरों का चक्कर लगाएँ । वे पण्यशालाओं में जाते और जिस वस्तु को 
चाहते उठा ले जाते। किसीमें यह साहस नहीं था कि उन्हें रोक सकता। 
सवंत्न भिक्षुओं का आतंक-सा छाया हुआ था। कितने ही बेकार हुए सैनिकों 
और दस्युओं ने भिक्षुत्रत ग्रहण कर लिया था, क्योंकि काषाय वस्त्रों की आड़ 
में वे जनता को मनमाने ढँग से लूट सकते थे । जब श्रमणों और भिक्षुओं की 
मण्डली किसी राजमार्ग या पण्यवीथि में से होकर गुजरती, तो स्त्रियाँ 
अपने घरों के द्वार बन्द कर लेतीं और बच्चों को गोद में उठाकर भीतर के 
कक्ष में जा छिपतीं । मन्दिर और देवी-देवताओं के प्रकोष्ठ अब खाली दिखाई 
देते यदि कोई वहाँ पूजा के लिए जाता, तो भिक्षु उसे डराते-धमकाते और 
मार-पीट पर भी उतर आते । गणिकाएँ और रूपाजीवाएँ अब राजमार्गों 
पर स्वच्छन्द रूप से विचरण किया करतीं और निरलंज्ज होकर नागरिकों से 
छेड़-छाड़ करतीं। गृहस्थ उनसे भी भय खाते। वे जानते थे कि मौर्य 
साम्राज्य का समाहर्ता गणिकाओं के कुल का ही तो है । शासन-सूत्र अब या 
तो गणिकाओं और गायक-वादकों के हाथों में था, और या श्रमणों और 
स्थविरों के । शालिशुक का राज्यकार्य के प्रति ज़रा भी ध्यान नहीं था। 
रातभर सुरापान करता हुआ वह रूपाजीवाओं के साथ केलिक्रीड़ा में व्यस्त 
रहता, और दिन-भर सोता रहता। जब सम्राट्‌ की यह दशा थी, तो 
मन्त्रियों और अमात्यों से क्या आशा की जा सकती थी ? 

वाहीक देश में बौद्धधर्म का प्रचार करने के प्रश्‍न पर मोग्गलान ने 
विशेष रूप से ध्यान दिया। पुष्यमित्र ने वहीं से वह सेना एकत्र की थी 
जिसने सिन्धु नदी के तट पर यवनों को परास्त किया था । मोग्गलान भली- 
भाँति जानता था कि यदि पुष्यमित्र की सेना समय पर पाटलिपुत्र पहुँच 
जाती, तो शालिशुक को कदापि राजसिंहासन पर आसीन न कराया जा 


सकता | अतः वह चाहता था कि वाहीक देश से भी सैनिक परम्परा तष्ट ' 


हो जाए, और वहाँ के निवासी भी अहिसा-ब्रत के पालन में तत्पर हो जाएं । 
यदि मालव, क्षुद्रक, कठ, मद्रक आदि गणराज्यों के नागरिक भी सद्धमं के 
प्रति आस्था रखने लग जाएँ, तो भविष्य में कभी दण्डपाणि और पुष्यमित्र 
के लिए वहाँ से सेना एकत्र कर सकना सम्भव नहीं होगा। मोग्गलान ते 

वाहीक में सर्वत्र धर्म-महामात्यों की नियुक्ति कराई, चैत्यों और विहारों का 

निर्माण कराया, चिकित्सालय स्थापित कराए, धर्मशालाएँ बनवाई, और 

धम द्वारा जनता के हृदयों पर विजय पाने का प्रयत्न किया। प्रारम्भ में 

वाहीक जनपदों के कुलमुख्यों ने मोग्गलान के इन कार्यो को आशंका की 

दृष्टि से देखा । पर धीरे-धीरे उन्होंने यह अनुभव कर लिया कि इनसे जनता 
| का हित और कल्याण सम्पादित होता है। उतका झुकाव भी तथागत की 
| मध्यमा प्रतिपदा की ओर होने लगा। पाटलिपुत्र और मध्यदेश के अन्य 
| नगरों में श्रमण और भिक्षु चाहे कितना ही उत्पात क्यों न कर रहे थे, पर 
इसमें सन्देह नहीं कि शालिशुक के शासनकाल में वाहीक देश में धर्म विजय 
की स्थापना के लिए स्थविर मोग्गलान ने जो प्रयत्न किया, वह राजा 
अशोक के आदर्शो के अनुकूल था, यद्यपि उसका प्रयोजन इस देश की सैनिक 
परम्परा को नष्ट कर देना ही था । 


| शाकल के गणमुख्य ओर संघ-स्थविर 


| सिन्धु तट के युद्ध में परास्त होकर यवन सेनाएँ हिन्दूकुश पर्वतमाला 
| को पार कर गई थीं। पर उन्होंने भारत की विजय के विचार का परित्याग 
नहीं कर दिया था। वाल्हीकराज का पुत्र दिमित्र बड़ा वीर और महत्त्वाकांक्षी 
| था। अन्तियोक और एवुथिदिम जो कार्य नहीं कर सके थे, उसे सम्पन्न करने 
| के लिए वह कटिबद्ध था । मोग्गलान द्वारा प्रयुक्त धर्मेविजय की नीति के 
; कारण वाहीक देश के जनपदों में जो शिथिलता पिछले दिनों में आ गई थी, 
| उसका भी उसे परिज्ञात था। यवतों के गूढ़पुरुष भारत के सम्बन्ध में सब 
| सूचनाएँ दिमित्र के पास भेजते रहते थे। उसने एक बार फिर भारत पर 
| आक्रमण करने की तैयारी प्रारम्भ कर दी। नई सेना संगठित की गई। 
| शक, तुखार और युइशि युवकों को बहुत बड़ी संख्या में भृत सैनिकों के रूप 
| में यवन सेना में भरती किया गया । नये अस्त-शस्त्र बनवाए गए। दिमित्न 
की योजना थी कि शीत ऋतु के समाप्त होते ही भारत पर आक्रमण कर 
दिया जाए । दिमित्र वीर और यूवक था। सिन्धु तट की हार का बदला लेने 

के लिए वह उतावला हो रहा था। के 

दिमित्न की सैनिक तैयारी का समाचार देवी सुभगा ने तुरन्त गोनद 
आश्रम भेज दिया। उसे प्राप्त कर आचार्य दण्डपाणि बहुत चिन्तित हुए। 
उन्होंने पुष्यमित्र को बुलाकर कहा- 

“वाल्हीक देश के समाचार तो तुमने सुन ही लिए होंगे, वत्स ! हमारे 
भाग्य में चैन से बैठना नहीं लिखा है। एक बार फिर हमें वाहीक देश 
जाकर यवनों का सामना करना होगा ।' 

“मैं उद्यत हूँ, आचार्य ! केवल आपके आदेश की देर है।' 

'अब विलम्ब करने का समय नहीं है। तुम तुरन्त अहिच्छत्र के लिए 
प्रस्थान कर दो । वहाँ से अपनी सेना को साथ लेकर शीघ्र से शी प्र वाहीक 
पहुँच जाओ । मार्ग में नये संनिक भी भरती करते जाओ । पर केवल भृत 
सैनिकों से काम नहीं चलेगा । क्षुद्रक, मालव, कठ आदि गणराज्यों को हमें 
एक बार फिर यवनों के विरुद्ध युद्ध के लिए तैयार करना होगा । यह बहुत 
आवश्यक है। मैं भी वाहीक जा रहा हूँ । यवनों के आक्रमण से उत्पन्त 
संकट से वहाँ के गणराज्यों को सावधान करने का प्रयत्न करूँगा ।' 

दिव्या भी पुष्यमित्र के साथ चलने के लिए उत्सुक थी। पर उनका 
पू अस्निमित्र अभी एक वर्ष का भी नहीं हुआ था। पुष्यमित्र ने यह उचित 

+ नहीं समझा कि उसे अकेला छोड़कर दिव्या भी साथ चले। शीघ्र ही वह 
अहिच्छत्र पहुँच गए । वहाँ भृत सेना उनकी प्रतीक्षा ही कर रही थी । 

मथुरा और इन्द्रप्रस्थ होते हुए दण्डपाणि ने जब वाहीक देश में प्रवेश 
किया, तो उन्हें ज्ञात हुआ कि दिमित्र की यवन सेना हिन्दूकुश पर्वतमाला 
को पार कर चुकी है, और वायूवेग से सिन्धु नदी की ओर अग्रसर हो रही 
है । दण्डपाणि सीधे मद्रक गए | यह जनपद असिककी (चिनाब) नदी के पूर्व 
CR क (जिहलम) नदी तक विस्तीणं था | दण्डः 

ट्‌ र समझ गए थे कि यवन सेना जिस वेग से भारत की 
र होगा । अब उन्हें यही क्रियात्मक प्रतीत होता था 

कि वितस्ता नदी के पूर्वी तट पर ब्यरह-रचना कर यवनों का सामना किया 
जाए। उन्हें ज्ञात था कि राजा ह ` लित्याः । ने इसी नदी के तट पर सिकन्दर से युद्ध 

किया था। मद्रक जनपद की स्थिति वितस्ता के समीप थी, अतः उसकी 
सेनाएँ शीघ्र ही वहाँ पहुँच सकती थीं। दण्डपाणि चाहते थे कि मद्रक 
जाकर वहाँ के गणमुख्य से भेंट करें, और उन्हें यवनों के मार्ग को अवरुद्ध 
करने के लिए प्रेरित करें । वह शीघ्र ही मद्रक जनपद की राजधानी शाकल 
नगरी पहुँच गए, और सीधे गणमुख्य के घर गए । मद्रक के गणमुख्य सोमदेव 
एक सम्पन्न श्रेष्ठी थे, और शाकल के प्रधान राजमार्ग पर उनकी विशाल 
पण्यशाला थी। जब दण्डपाणि उनके प्रासाद के द्वार पर पहुँचे, तो द्वार- 
पाल ने उन्हें रोककर प्रश्‍न किया- 

'कहिए, आप किससे मिलना चाहते हैं ?' 

'गणमुख्य सोमदेव से। उनसे कहिए, गोनद आश्रम से दण्डपाणि आए; 
हैं। बहुत आवश्यक कार्य है, तुरन्त भेंट करना चाहते हैं ।' 

'पर इस समय गणमुख्य किसी से भेंट नहीं कर सकते । स्थविर कश्यप 
आए हुए हैं, और गणमुख्य उनसे महापरिनिर्वाण सूत्र का प्रवचन सुन रहे 
हैं।' 

आप केवल मेरे आने की सूचना उन्हें दे दीजिए ।' 

“यह असम्भव है, आचार्यं ! इस समय किसी को भी गणमुख्य के पास 
जाने देने की अनुमति नहीं है ।' 

विवश होकर दण्डपाणि को एक प्रहर प्रतीक्षा करनी पड़ी । जब प्रवचन „ (= ' 

: समाप्त हो गया, तो द्वारपाल ने आचार्यं के आगमन से गणमुख्य को सूचित 
कर दिया । स्थविर कश्यप अभी सोमदेव के पास ही बैठे हुए थे । दण्डपाणि 
` का नाम सुनकर उन्होंने प्रश्‍न किया-- 

“क्या कहा ? कौन आया है ?' 

“गोनर्द आश्रम के आचार्य दण्डपाणि ।' द्वारपाल ने -सिर झुकाकर 


कहा । 
'मैं इसे भली भाँति जानता हूं, श्रावक ! यह ब्राह्मण अत्यन्त धूते है, 

सद्धमं का कट्टर शत्रु है हिसा में विश्वास रखता है । पुराने याज्ञिक कर्म- 

काण्ड का अनुष्ठान करने में तत्पर रहता है। इससे सावधान रहता, 

श्रावक ! अच्छा, अब मैं चलता हूँ । 

| “नहीं, स्थविर ! आप भी अभी बैठिए। आपके सामने ही मैं उनसे: 

! बातचीत करूंगा ।' 
श्रेष्ठी सोमदेव से अनुमति प्राप्त कर द्वारपाल आचार्य दण्डपाणि को 


प्रासाद में ले गया | उन्हें देखकर सोमदेव अपने आसन से उठकर खड़ा 
'हो गया और हाथ जोड़कर बोला-- 

'कहिए, आचार्य ! गोनद से इतनी दूर यहाँ आने का कष्ट आपने कैसे 
स्वीकार किया ? आप बड़ी दूर से आ रहे हैं। थक गए होंगे। कुछ देर 
विश्राम कर लीजिए । हाँ, आप ठहरे कहाँ हैं ?* 

आप मेरे निवास और विश्राम की चिन्ता न कीजिए, गणमुख्य ! मेरा 
कार्य बहुत आवश्यक है। मैं चाहता हूँ कि आप तुरन्त मद्रक जनपद को 
गणसभा की बँठक बुलवाइए । मैं उसके सम्मुख कुछ निवेदन करना चाहता 
हँ 

पर पहले आप अपना निवेदन मेरे सम्मुख प्रस्तुत कीजिए, आचार्य ! 
उसे सुनकर यदि मैं उचित समझूगा तो गणसभा की बैठक भी बुलवा लूँगा, 

और आपके निवेदन को उसके सम्मुख प्रस्तुत भी कर दूँगा ।” 

भेरा निवेदन उचित या विचारणीय है या नहीं, इसका निर्णय अकेले 
आपको तो नहीं करना है, गणमुख्य ! गणराज्यों की सदा से यह परम्परा 
रही है कि जो भी निवेदन या प्रस्ताव उनके सम्मुख प्रस्तुत किए जाएँ, 
गणसभा उनपर विचार करे, और बहुमत द्वारा जो निर्णय हो उसे सब 
स्वीकार करें ।' 

आप गणराज्यों की परम्पराओं को कैसे जानते हैं, आचार्य ! आपके 
दशाणं देश में तो गणों की सत्ता ही नहीं है ॥ 

में वाहीक देश में रह चुका हूँ, गणमुख्य ! कितनी ही गणसभाओं में 
अपने निवेदन भी प्रस्तुत कर चुका हूं ।” 

स्थविर कश्यप से अब नहीं रहा गया। कुछ आवेश के साथ उन्होंने 
कहा 

मै जानता हूँ, तुम क्या कहना चाहते हो, ब्राह्मण ! यही न कि आर्य | 
भूमि पर भयंकर संकट उपस्थित हो रहा है। यवन सेनाए शीघ्र ही इस 
पवित्र भूमि को आक्रांत कर लेंगी। मद्रकों का कर्तव्य है कि अस्त्र-शस्त्र 
धारण कर रणक्षेत्र में उतर आएँ और यवनों का HF “NE 6 संहार करने केलिए |. 

तुम्हारे साथ चल पड़ें ।' 

हाँ, स्थविर ! सन्निकट संकट का आपको भली भाँति ज्ञान है।' 

'पर, ब्राह्मण ! मद्रक लोग अब तुम्हारे बहकावे में नहीं आएंगे । अब 
उन्हें धर्म-अधम का ज्ञान हो गया है। वे समझ गए हैं कि हिसा घोर पाप 
है । मनुष्य को कीट-पतंग तक की हत्या तो करनी नहीं चाहिए, और तुम 
उन्हें नर-हत्या के लिए कहते हो ।' 

'पर युद्ध-क्षेत्र में शत्रु के संहार को आप नर-हत्या कैसे कह सकते हैं, 
स्थविर !' 

कौन किसका शत्रु है, और कौन किसका मित्र है ? मनुष्य स्वयं ही 
अपना शत्रु होता है । जब वह मन, इन्द्रिय, वासना और विषयों के वशीभूत 
हो जाता है, ती अपने प्रति ही शत्रुता करने लगता है । मन के क्षणिक उद्वेग 
ही मनुष्य के सबसे वड़े शत्रु हैं। उन पर विजय प्राप्त करने का प्रयत्त करो, 
ब्राह्मण ! यवन हमारे शत्तु नहीं हैं। उनके देशों में भी श्रमण और भिक्षु 
निरापद होकर निवास करते हैं, और निश्चिन्त होकर तथागत द्वारा प्रति- 
पादित अष्टांगिक आर्येधर्म का पालन करते हैं। तुंम यवनों को अपना शत्रु 
क्यों समझते हो, ब्राह्मण ! वे भी हमारे ही समान मनुष्य हैं ।' 

“यवतों के अपने देश हैं, अपने राज्य हैं, स्थविर ! वे उनसे संतुष्ट क्यों 
नहीं रहते ? अन्य देशों पर आक्रमण कर उन्हें जीतने का प्रयत्न वे क्यों करते 
हैं ? भारत पर आक्रमण कर उसे अपने अधीन करने का उन्हें क्या अधि- 
कार है ? क्या उनके इस कार्यं को आप उचित समझते हैं ?' 

“राजाओं की सदा से यह परम्परा रही है कि अपने राज्यक्षेत्र के 
विस्तार के लिए प्रयत्तशील रहें। इस भारत-भूमि को ही लो। मगध के 
राजाओं ने वत्स, अवर्ति, कोशल और काशी आदि राज्यों को जीतकर 
अपने विशाल साम्राज्य का निर्माण क्रिया । शाक्य, वज्जि आदि गणराज्यों 

की स्वतन्त्रता का भी उन्होंने अपहरण किया । मौर्या का शासन इस वाहीक 
देश पर भी स्थापित है। क्या यह उनकी साम्राज्य-विस्तार की प्रवृत्ति का 
ही परिणाम नहीं है ? तुम यवनों को ही क्यों दोष देते हो, ब्राह्मण !' 

'देखिए, स्थविर ! सम्पूर्ण आर्यभूमि की सभ्यता और संस्कृति एक 
है। यहाँ के निवासियों के धर्म, चरित्र और व्यवहार भी एकसदृश हैं। 

मगध के राजाओं ने इसे जो एक शासन-सूत्र में संगठित किया है, उससे 
इसकी शक्ति बढ़ी ही है । यदि वाहीक देश मौर्य साम्राज्य के अन्तर्गत है, 
तो इससे आप यह नहीं कह सकते कि यह किसी विदेशी राजा के अधीन 
है । पर यवन लोग आर्यो से बहुत भिन्त हैं। उनकी भाषा, संस्कृति, धर्म, 
रहन-सहन--सब आर्यों से पृथक हैं। यदि वे भारत पर अपना आधिपत्य 
स्थापित करने में समर्थ हो गए, तो उनका शासन परायों का शासन होगा, 
अपनों का नहीं ।' 

तुम इस तथ्य को भूल जाते हो, ब्राह्मण, कि उदार-चरित मनुष्यों 

के लिए सम्पूर्ण पृथ्वी ही एक कुटुम्ब के समान है। तुम यवनों को क्यों 
पराया समझते हो ? उनके शासन को क्यों विदेशी कहते हो ? कुछ वर्ष हुए, 
अन्तियोक और एवृथिदिम ने हिन्दूकुश पर्वतमाला को लाँधकर कपिश- 
गान्धार में प्रवेश किया था। इन जनपदों के शासक सुभागसेन ने उस समय 
बड़ी बुद्धिमत्ता प्रदाशित की । उसने चुपचाप यवनों की अधीनता स्वीकार 
कर ली | परिणाम क्या हुआ ? यवनराज ने सुभागसेन को ही इन जनपदों 
का शासक नियुक्त कर दिया । तुम विचार करके देखो, ब्राह्मण ! यदि 
सुभागसेन यवनों का सामना करता, उनके विरुद्ध शस्त्र उठाता, तो क्या 
परिणाम होता ? फलती-फूलती नगरियां ध्वंस हो जातीं, लाखों स्त्रियाँ 
विधवा हो जातीं, अनगिनत वच्चे अनाथ हो जाते ! कपिश-गान्धार के ये 
समृद्ध जनपद एक विशाल श्मशान का रूप प्राप्त कर लेते । क्या यह उचित 
होता ? युद्ध अत्यन्त भयंकर होता है, ब्राह्मण !” 

के 'क्या आपकी दृष्टि में देशभक्ति और राष्ट्रीय गौरव का कोई महत्त्व 
नहीं है, स्थविर ! ' 

‘ है द 
परिणाम हैं। सारी पृथ्बी को तुम ह fo अ र 
उरतात CR समझो, उसके सब निवासियों को 
को पार कर वाहीक देश में र अ 

FRR प्रविष्ट हो जाती है, तो इससे क्या हानि है ? 
हम क्यों उसके मार्ग को रोकने का प्रयत्न क्रें 


, ? हमें चाहिए, हम स्नेहपूर्वक 
जवना का स्वागत करें; अन्न, जल और धन-सम्पदा द्वारा उन्हें संतुष्ट करें । 


सेनानी पुष्यमित्र : १५९ 


हमारे प्रेम और विनय के सम्मुख उनका सिर झुक जाएगा, उनकी हिंखवृत्ति 
नष्ट हो जाएगी, और वे हमें अपना मित्र मानने लगेंगे। शत्रु को परास्त 
करने का यही उपाय है, ब्राह्मण ! भगवान्‌ तथागत ने यही प्रतिपादित 
किया था। सद्धर्मं को स्वीकार करने में ही तुम्हारा कल्याण है ।' 

(तो क्या आप यह चाहेंगे कि सम्पुर्ण भारत भूमि पर यवनों का आधि- 
पत्य स्थापित हो जाए ?' 

“इसमें हानि ही क्या है ? राजा का कार्य देश में शान्ति और व्यवस्था 
स्थापित रखना ही तो है । तुम्हारा यह आग्रह क्यों है कि हमारे देश में यह 
कार्य केवल ऐसा ही व्यक्ति करे जो इसी देश में उत्पन्न{हुआ हो, इसी देश 
की भाषा बोलता हो और इस देश के अन्य निवासियों के जैसे ही वस्त्र पह- 
नता हो ? यदि यह कार्य यवन राजा करने लगें, तो हमें क्यों विप्र त्तिपत्ति 
होनी चाहिए ? जनता के हित और सुख को सम्पादित करना केवल राजा 
का ही कार्य तो नहीं है। देखो, ब्राह्मण ! हमारा बौद्ध संघ प्राणिमात्र के 
कल्याण के लिए प्रयत्नशील है। मनुष्य के हित और सुख के लिए वह कंसे- 
कैसे कार्य कर रहा है। यवनों का शासन स्थापित हो जाने पर ये कार्य बन्द 
तो नहीं हो जाएंगे । ये कार्य तो हम यवतों के देशों में भी कर रहे हैं | वे 
हमारे मार्ग में कोई बाधा उपस्थित नहीं करते ।' 

'पर बौद्ध संघ जनकल्याण के लिए जो कार्य कर रहा है, उसके लिए 
धन तो वह राज्यकोष से ही प्राप्त करता है। यवन राजा बोद्ध नहीं हैं। 
क्या आप समझते हैं कि भारत पर अपना शासन स्थापित कर लेने पर वे 
आपको राज्यकोष से यथेष्ट धन प्रदान करते रहेंगे ?' 

“बौद्ध धर्मं के अनुयायी तो तुम भी नहीं हो, ब्राह्मण ! यदि तुम धर्म 
या सम्प्रदाय का प्रश्‍त उठाते हो, तो भारत के बौद्ध तुम्हारी सहायता क्यों 
करें ?' 

'पर हम सब भारतीय और आयं तो हैं, स्थविर ! सम्प्रदाय-भेद होते 
हुए भी हम सबकी भाषा एक है, संस्कृति एक हैं, सभ्यता एक है, परस्परा 
एक है, और चरित्र-व्यवहार एक हैं । इस देश के गृहस्थ ब्राह्मणों और श्रमणों 
का समान रूप से आदर करते हैं, सबको दान-दक्षिणा द्वारा संतुष्ट रखते 
हैं, और सब धर्मों व सम्प्रदायों के मूल तत्त्वों को ग्रहण करने में तत्पर रहते 


RE & 

हैं। मुझमें और आपमें उतना भेद नहीं है, जितना कि हममें और यवनों 
में है ।' 

हमें इस भेद को भी दूर करना होगा, ब्राह्मण ! हमारी धर्मविजय 
की नीति का यही उद्देश्य है । हम सम्पूर्ण विशव में एक धर्म और एक 
संस्कृति का प्रसार करना चाहते हैं । हम मनुष्यमात्र की एकता के पक्षपाती 
हैं । चातुरन्त संघ का यही प्रयत्न है कि सब देशों के लोग वर्ण, भाषा, जाति 
आदि के भेदभाव को भूलाकर अपने को एक समझने लगें। हमारे विहार 
और चैत्य सर्वत्र स्थापित हैं । अंग, बंग, कलिङ्ग, आन्ध्र, तमिल, पाण्डय, 
वाल्हीक, यवन, पाथिव--कौन-सा ऐसा देश है जहाँ हमारे संघाराम और 
चैत्य न हों, और जहाँ श्रमण और भिक्षु निवास न करते हों । क्या इन देशों 
की भाषा एक है ? कया इनके निवासी जातीय दृष्टि से एक हैं ? पर भाषा, 
जाति आदि के भेद होते हुए भी इन सबमें एक प्रकार की एकता विद्यमान 
है, जिसका आधार धर्म है। ज़रा विचार तो करो, ब्राह्मण ! हमारा यह धर्म- 
साम्राज्य कितने महत्त्व का है। पाटलिपुत्र का कोई स्थविर या श्रमण यदि 
आज वाएहीक के नगरों में जाए, तो क्या उसे वहाँ परायापन अनुभव होगा ? 
इसी प्रकार यदि कोई यवन स्थविर श्रावस्ती या चम्पा में जाए, तो क्या 
वह अपने को बहाँ,विदेशी समझेगा ? किसलिए ? क्योंकि सर्वत् एकसदूश 
विहारों की सत्ता है, सर्वत् भिक्ुओं का रहन-सहन एकसमान है, सर्वत्र 
एक ही धर्मानुशासन का पालन किया जा रहा है। यवन और आये के भेद 
को महत्त्व देकर तुम इस एकता को नष्ट कर देना चाहते हो, ब्राह्मण ! 


इस धर्म साम्राज्य की तुलना में तुम उस राजनीतिक साम्राज्य को क्यों 
महत्व देते हो, जिसका आधार पशुबल है ? 
“आधी सदी के लगभग हो 


के गया, जब से भारत के धर्म-महामात्य यवत 
देशों में कायं कर रहे हैं । स्थविर 


र और भिक्षु भी वहाँ जनकल्याण में तत्पर 
हैं। भारत का कोटि-कोटि धन इन देशों में व्यय किया जा चुका है। पर 
अब तक भी यवतों ने आपके इस उपदेश को नहीं माना कि शस्त्र-विजय 
निर्थक और गहं है । आपकी नीति के कारण भारत की सैन्य-शक्ति क्षीण 
हो चुकी है, और मौर्यो का शासनतन्द् अस्त्र-शस्त्रों को जरा भी महत्त्व नहीं 
देता । पर दिमित् कितनी बड़ी सेना को साथ लेकर भारतभ्रूमि में प्रवेश कर 

रहा है ? यह सेना क्या भारतीयों की सेवा के लिए आ रही है ? यह आर्य- 
भूमि को पदाक्रान्त कर हमारी नगरियों को ध्वंस करेगी, खून को नदियाँ 
बहाएगी, स्त्रियों और बच्चों को दास बनाकर यवन देशों में ले जाएगी, 
और यहाँ की सव धन-सम्पदा को लूट लेगी । क्या आपकी सम्मति में यह 
सब उचित होगा, स्थविर |? 

यह सब तब होगा, जब कि हम भी यवनों के विरुद्ध शस्त्र लेकर उठ 
खड़े होंगे। पर यदि हम उनके सम्मुख सिर झुका दें, उनका प्रेमपूर्वक 
स्वागत करें, और स्नेह के साथ उन्हें गले लगा लें, तो वे क्यों हमारी नग- 
रियों को ध्वंस करेंगे, और क्यों किसी को दास वनाएंगे ?' 

“राजा अपने जीते हुए प्रदेशों में अपने धर्म, भाषा और व्यवहार को 
प्रचलित करने का प्रयत्न किया करते हैं, स्थविर ! वे अपने विजित से जो 
कर और बलि ग्रहण करते हैं, उसका उपयोग अपने सुखभोग और अपने देश 
की समृद्धि के लिए करते हैं । वे परास्त जनता के प्रति ऐसा बरताव करते 
हैं, जिसे कभी सम्मानास्पद नहीं माना जा सकता । आर्य यवनों के दास 
होकर रहें, यह मुझे कदापि सह्य नहीं है।' 

'पर यवनराज अन्तियोक तो सुभागसेन से अधीनता स्वीकार कराके 
ही संतुष्ट हो गया था। उसने यह प्रयत्न तो नहीं किया कि कपिश-गान्धार 
पर अपना शासन स्थापित करे ।' 

'यह सही है, पर इसका कारण यह था कि सिन्धुतट के युद्ध में उसे 
हमारी सेना से मुँह की खानी पड़ी थी। वह वापस लौट गया था, क्योंकि 
उसे भय था कि हमारी सेना कहीं कपिश-गाऱ्धार पर भी आक्रमण न कर 
दे। वाल्हीक देश का युवराज दिमित्न जिस विशाल सेना के साथ भारत पर 
आक्रमण करने के लिए अग्रसर हो रहा है, वह वाहीक देश के जनपदों से 
केवल अधीनता स्वीकार कराके ही संतुष्ट नहीं हो जाएगी। दिमित्र यहाँ 
अपना स्थायी शासन स्थापित करने का प्रयत्त करेगा । वाहीक जनपदों की 
जो स्वतन्त्रता मौयो के शासन में अक्षुण्ण रही है, दिमित्र के शासन में वह 
नष्ट हुए बिना नहीं रहेगी ।' 

“यवन क्या करेंगे और कया नहीं, यह तो समय ही बताएगा ।' 

“मैं आपसे एक प्रश्‍ंन पूछता हूँ, स्थविर ! यदि दस्युओं का दल श्रेष्ठी 

सोमदेव की पण्यशाला पर आक्रमण करे और उसके पण्य को लूटने लगे, तो 
श्रेष्ठी को क्या करना चाहिए ?' 

'मानव जीवन की चरम साधना यह्‌ है कि अपने सर्वस्व को दूसरों के 
लिए उत्सर्गे कर दिया जाए। वही मनुष्य बोधिसत्त्व के पद को प्राप्त कर 
सकता है जो भूखे सिंह की क्षुधा को शान्त करने के लिए अपने शरीर को 
उसे सौंप दे, अन्धे को दृष्टि प्रदान करने के लिए अपनी आँखें निकालकर 
दे दे, और दूसरों के लिए अपने घर, धन-सम्पत्ति और देश तक का परित्याग 
कर दे। श्रेष्ठी सोमदेव अभी श्रावक-मात्र हैं, बोधिसत्त्व का आदर्श इनके 
लिए अभी दूर की बात है ।' 

'दस्युओं द्वारा अपनी पण्यशाला को लुटते हुए देखकर इन्हें क्या करना 
चाहिए, मेरे इस प्रश्‍न का उत्तर आपने नहीं दिया, स्थविर ! जब यह 
बोधिसत्त्व के आदर्श के समीप पहुँच जाएंगे, तब इनका क्या कर्तव्य होगा, 
यह मुझे ज्ञात हो गया । पर अभी तो यह श्रावक हैं। इस समय इनका क्या 
कर्तव्य है ?” 

र देखो, ब्राह्मण ! प्रश्‍न यह था कि यवनसेना के वाहीक देश में प्र विष्ट 
हीने पर मद्रकों का क्या कर्तव्य है। उसका उत्तर मैंने दे दिया।' 

'अच्छा, स्थविर ! श्रेष्ठी सोमदेव का यह प्रासाद अत्यन्त विशाल है। 
यदि सौ-दो सो व्यक्ति इसमे प्रविष्ट होकर इसे अपने अधिकार में ले लें 
शोर श्रेष्ठी के लिए केवल एक छोटा-सा कक्ष छोड़ दें, तो इनका क्या 
कतव्य होगा ? क्या यह अपने प्रासाद पर दूसरों का अधिकार हो लेने दें ? ' 


ब्राह्मण |” 


'यह सही है, स्थविर ! जैसे व्यक्ति के लिए अपना घर है, अपनी 
नि है, अपनी कर्मशाला है, वैसे ही जनता के लिए अपना देश है। 
नीति किसी श्रावक को--बोधिसत्त्व को नहीं--अपने घर या पण्यशाला 


के सम्बन्ध में वरतनी उचित है, जनता उसी का अपने देश के लिए प्रयोग 
क्यों न करे ?' 


कश्यप ने इसका कोई उत्तर नहीं दिया। वह उठकर खड़े 
र र खड़े हो गए। 
चलते हुए उन्होंने सोमदेव से कहा-- कं 2 


तुम तो एक ही बात को घुमा-फिरा कर बार-बार कह रहे हो, 

मद्रक जनपद में तथागत के धर्म का अनुशीलन अभी प्रारम्भ ही हुआ 
। यह ब्राह्मण चाहता है कि मद्रक लोग अहिसा के मार्ग का परित्याग कर 
फिर हिसा को अपना लें। ध्यान रखना, यह उन्हें कहीं पथभ्रष्ट न कर दे। 
अच्छा, अब मैं चलता हूँ । भगवान्‌ तथागत तुम्हारा कल्याण करें !' 
कश्यप के चले जाने पर आचार्य दण्डपाणि ने मद्रक-गणमुख्य सोमदेव 
से कहा-- 
'मेरे निवेदन को आपने सुन लिया है। कहिए, आपका क्या निर्णय 
हक 
'मेरा निर्णय वही है जो आपने अभी स्थविर के श्रीमुख से सुना है।' 
'पर कया आप मुझे गणसभा के सम्मुख अपना निवेदन प्रस्तुत करने 
का अवसर प्रदान नहीं करेंगे ? ” 
जब निर्णय आपको ज्ञात हो ही चुका है, तो गणसभा का समय व्यर्थ 
नष्ट करने से क्या लाभ होगा ?' 
'सब निर्णय बहुमत द्वारा किए जाएँ, गणराज्यों को इस परम्परा का 
क्या आप अनुसरण नहीं करेंगे ।' 
'मद्रक जनपद को परम्पराओं का मुझे आपसे अधिक ज्ञान है, 
आचार्य ! ' 
सोमदेव की बात से आचार्य दण्डपाणि को घोर निराशा हुई। अब वहाँ 
और अधिक बैठे रहना व्यर्थं था । वह उठ खड़े हुए और सोमदेव के प्रासाद 
से बाहर निकल आए । शाकल नगरी के उत्तरी भाग में भगवान्‌ अपराजित 
शिव का एक पुराना मन्दिर था। उन्होंने सोचा, रात को वहीं जाकर 
विश्राम किया जाए। एक शिखा-सूत्रधारी तेजस्वी आचार्य को सम्मुख देख- 
कर मन्दिर का पुजारी सोमश्रवा उनके अभिनन्दन के लिए उठ कर खड़ा 
हो गया, और हाथ जोड़कर बोला-- 
“कहाँ से पधारे रहे हैं, आचार्य ! ' 
'गोनर्द आश्रम से आ रहा हूँ। दण्डपाणि मेरा नाम है। एक रात 
मन्दिर में विश्राम करना चाहता हूँ ।' 
'दण्डनीति के विश्वविख्यात आचार्य मेरा सादर प्रणाम स्वीकार 
करें । मेरा सौभाग्य है जो गोनदं आश्रम के महान्‌ आचार्य मेरे मन्दिर में 

पधारे हैं।' 

हे और संध्या-पूजा से निवृत्त होकर दण्डपाणि भोजन के लिए 
बैठ गए। उनकी गम्भीर मुख मुद्रा को देखकर सोमश्रवा ने प्रश्‍न किया-- 

आप किस चिता में हैं, आचार्य !' 

गणमुख्य सोमदेव और स्थविर कश्यप से हुई बात-चीत को सुनाकर 
दण्डपाणि ने कहा-- 

'यवन हमारी पवित्र आर्यभूमि पर पुनः आक्रमण करनेवाले हैं। वे 
हिन्दूकुश पार कर चुके हैं, और शीघ्र ही सिन्धु नदी को पार कर वाहीक 
देश को आक्रान्त कर लेगे। पिछली बार गण-जनपदों की सहायता से ही 
पुष्यमित्र ने उनके मागं को अवरुद्ध किया था। पर अब तो ये जनपद भी 
स्थविरों के प्रभाव में आ गए हैं । मुझे आर्यभूमि की रक्षा की चिन्ता ही 
सता रही है ।' 

“शाकल में बौद्धों का प्रभाव अब बहुत बढ़ गया है, आचाय ! मद्रक के 
उलमुष्य अब तथागत के धर्म का अनुसरण करने में तत्पर हैं। शिव की 
पुजा के लिए अव कोई यहाँ नहीं आता ।' 

म क्या इस जनपद से प्राचीन सनातन धर्म का सर्वथा लोप हो गया 


यह तो मैं नहीं कह सकता, आचार्य ! शाकल में अब भी ऐसे लोगों 
की कमी नहीं है, जो भगवान्‌ शिव के प्रति श्रद्धा रखते हैं और प्राचीन 
याज्ञिक कर्मकाण्ड में जिनकी विश्वास है। पर यहाँ के स्थविर, श्रमण और 
भिक्षु दुष्ट प्रकृति के हैं। यदि कोई शिव मन्दिर की ओर रुख करे, तो उसे 
डराते धमकाते हैं। स्त्रियों से छेड़छाड़ करने में भी वे संकोच नहीं करते । 
उनके आतंक के कारण अब शाकल के गृहस्थों ने इधर आना-जाना बन्द 
कर दिया है ।' 

पर गृहस्थ उनका प्रतिरोध क्यों नहीं करते, श्रोत्रिय !” 

'भिक्षु संख्या में बहुत अधिक हैं। साथ ही, बहुत-से ऐसे व्यक्ति भी 
अब भिक्षु बन गए हैं जो पहले दस्यु या तस्कर थे। तीक्ष्ण प्रकृति के ये 


भिक्षु साराम में पेट भर भोजन करते हैं, और रात-दिन इधर-उधर फिरते 
रहते हैँ । गृहस्थो पर उनका आतंक छाया हुआ है |” 

“यही दशा क्या वाहीक देश के अन्य जनपदों की भी है ?' 

नहीं, आचार्य ! शिवि और मालव गणों में अब तक भी बौद्ध भिक्षओं 
का प्रवेश नहीं हुआ है । कठ, क्षुद्रक, ग्लचुकायन आदि जनपदों में बौद्ध 
स्थविर अपना कार्य प्रारम्भ तो कर चुके हैं, पर वहाँ के निवासियों में 
अपनी प्राचीन धामिक परम्पराओं के प्रति अभी बहुत आस्था है । वाहीक 
देश में बौद्धों का प्रधान केन्द्र यह शाकल नगरी ही है। यहाँ के श्रमण और 
भिक्षु अन्य जनपदों में भी प्रचार के लिए जाते रहते हैं । 

'मद्रक आकर मैंने भारी भूल की है, श्रोत्रिय ! मेरा विचार था कि यह 
जनपद सिन्धु नदी के समीप है । यहाँ की सेना की सहायता से तुरन्त यवनों 
का सामना किया जा सकेगा। अच्छा होता, यदि मैं मालव और क्षुद्रक 
जनपदों में जाता। वहाँ की सेनाएँ कुछ बिलम्ब से सिन्धु तट पहुंच पातीं, 
पर मुझे इस प्रकार निराशा का सामना न करना पड़ता।' 

आचार्य दण्डपाणि अपने भावी कार्यक्रम के सम्बन्ध में चिन्तन कर ही 
रहे थे कि उन्हें यवनों के सिन्धु नदी को पार कर लेने का समाचार मिला | 

उन्हें ज्ञात हुआ कि यवन सेना सिन्धु को पार कर चुकी है और वायुवेग से 
पूर्व दिशा में बढ़ती हुई वाहीक देश के जनपदों को आक्रान्त करने में तत्पर 
है। इस दशा में उनका शाकल नगरी में ठहरना सर्वथा निरर्थक था। वह 
पुष्यमित्र से मिलने के लिए पूर्वं की ओर चल पड़े। अहिच्छत्र से अपनी 
भृत सेना को साथ लेकर पुष्यमित्र श्रुध्नदेश के मागं से यमुना को पार कर 
चुके थे, और तेजी से वाहीक देश की ओर अग्रसर हो रहे थे। 


दिमित्र का भारत पर आक्रमण 


सिंधु नदी को पार कर दिमित्र की सेनाएँ पूर्वं की ओर आगे बढ़ती गई । 
सिन्धु से पूर्व का प्रदेश उन दिनों पूर्वी गान्धार कहाता था, और उसकी 
राजधानी तक्षशिला थी। उसके दक्षिण-पूर्व में केकय जनपद की स्थिति थी । 
ये दोनों मौय साम्राज्य के अन्तर्गत थे, और इनकी स्वतन्त्रता व पृथक्‌ सत्ता 
नष्ट हों चुकी थी । चिरकाल तक वंशक्रमानुगत राजाओं के शासन में रहने 

के कारण न इनमें गणसभाएँ थीं और न जानपद सभाएँ। तक्षशिला और 
राजगृह (केकय की राजधानी) के पुराने दुर्ग अब भी विद्यमान थे, पर वहाँ 
सेना और अस्तर-शस्त्रों का सर्वथा अभाव था। इनके शासन के लिए मौर्य 
सम्राट्‌ को ओर से वृषसेन नाम का कुमार नियुक्त था, जो कपिश-गान्धार के 
शासक सुभागसेन के समान राजकुल के साथ सम्वन्ध रखता था। जब उसके 
पास सैन्य-शक्ति थी ही नहीं, तो वह दिमित्र का सामना कैसे करता ? बिना 
युद्ध के ही उसने आत्मसमर्पण कर दिया । तक्षशिला और राजगृह में दिमित्र 
ने यवन क्षत्रपों की नियुक्ति की, और वृषसेन से शासन के सब अधिकार 
ले लिए। पूर्वी गान्धार और केकय को पदाक्रान्त करती हुई यत्रन सेनाएँ 
असिक्नी (चिनाब) नदी के समीप तक पहुँच गईं, और अब वे मद्रक जनपद 
में प्रविष्ट होने लगीं। जब यह समाचार शाकल नगरी में पहुँचा, तो तुरन्त 
मद्रक जनपद की गणसमा की बैठक बुलाई गई। स्थविर कश्यप भी उत्तमे 
उपस्थित हुए । उन्होंने प्रस्ताव किया कि मद्रकों के सब कुलमुख्य 
गणमुख्य सोमदेव ने साथ शाकल नगरी से चार योजन बाहर जाकर दिमित्न 
का स्वागत करे। सारी नगरी को तोरणों और बन्दनवारों से सजाया जाए, 
पथ-चत्वरों पर मंगल-घट स्थापित किए जाएँ और यवन सेना के स्वागत में 
एक महोत्सव का आयोजन किया जाए। मद्रक लोग इस समय स्थविरों के 
इतने प्रभाव में आ चुके थे, कि उन्होंने सर्वसम्मति से इस प्रस्ताव को 
स्वीकार कर लिया। 
__ दिमित्न का स्वागत करते हुए गणमुख्य सोमदेव ने कहा, 'शाकल नगरी 
म आपका स्वागत है, यवनराज ! हम मद्रक लोग बुद्ध, धर्म और संघ की 
मर हः Cd विश्वास नहीं है, हिसा को हम पाप 
रतत र र शाला कर हमारी इस नगरी में पधारने 
इच्छा है, कि हम तथागत द्वारा A ह ` क आ 
Co | Fe अष्टांगिक आर्यमार्ग का शान्ति- 
किल 5 हमर हल हे हमार सब धन-सम्पदा आपके चरणों में 
हमारी आँखें खोल दी हैं। उनके उपदेशों के 


कारण लौकिक सुख-भोग का हमारी में हृत्त्व नहीं 
ग हमारी दृष्टि में कुछ भी महत्त्व नहीं रह 

सोमदेव का स्वागत भाषण सुनकर दिमिल्न अत्यन्त प्रसन्न हुए । उसका 
उत्तर देते हुए उन्होंने कहा, 'धर्म के प्रति मद्रक लोगों की जो प्रगाढ़ श्रद्धा 
है, उसे जानकर मुझे बहुत प्रसन्नता हुई है । मैंने सुन रखा था क्रि भारत के 
निवासी धन-सम्पत्ति को तृणवत्‌ समझते हैं, और परलोक में सुख को प्राप्ति 
को ही जीवन का ध्येय मानते हैं। आज इसे स्वयं यथार्थ रूप में देखकर मेरा 
चित्त प्रसन्न हो गया है । आप निश्चिन्त होकर सद्धर्म का अनुसरण करते 
रहिए । हम उसमें किसी भी प्रकार से कोई बाधा नहीं डालेगे। आपके 
उद्देश्य अत्यन्त महान्‌ हैं। लौकिक सुखभोग को तुच्छ मानकर आप निर्वाण 
की प्राप्ति के लिए प्रयत्नशील हैं। अध्यात्म-चिन्तन की जिस ऊँचाई पर 
आप लोग पहुँच गए हैं, हम यवन उससे बहुत पीछे हैं। पर हमारे सम्मुख 
भी एक महान्‌ उद्देश्य विद्यमान है । सम्पूर्ण पृथ्वी को एक शासन में ले आना 
हमारा लक्ष्य है। बहुत से राज्यों की सत्ता ही युद्ध का कारण है। युद्ध कैसा 
भयंकर और गह्यं होता है, यह आप भलीभाँति जानते हैं। इस तथ्य की 
साक्षात्‌ अनुभूति सबसे पूर्वं आपके देश के ही एक राजा को हुई थी। मैं 
प्रियदर्शी राजा अशोक का आदर करता हूँ, क्योंकि उन्होने युद्ध की भयं- 
क रता और बर्बरता को अनुभव कर शस्त्र-शक्ति के परित्याग कर देने का 
निश्चय किया था। पर युद्ध तो अशोक के पश्चात्‌ भी होते रहे । इसका 
कारण यही है, कि अभी पृथ्वी पर बहुत से राज्यों की सत्ता है। यदि सब 
देश एक ही राजा के शासन में आ जाएँ, तो कौन किससे युद्ध करेगा ? 
विश्व-विजय के जिस लक्ष्य को सम्मुख रखकर मैने वाल्हीक नगरी से प्रस्थान 
किया है, उसके सफल हो जाने पर संसार से युद्धों का सदा के लिए अन्त हो 
जाएगा। जब युद्ध नहीं होंगे, तो हिंसा भी नहीं होगी । आप लोग अहिंसा में 
विश्वास रखते हैं, मेरी दृष्टि में भी हिसा उचित नहीं है। जब सारी पृथ्वी 
यवनों के एकच्छत्र शासन में आ जाएगी, तो युद्धों की आवश्यकता ही नहीं 
रहेगी । मुझे विश्‍वास है कि मद्रक जनपद के नागरिक मेरी योजना का 
स्वागत करेंगे, और हमारे इस पुनीत कार्य में पूर्ण सहयोग प्रदान करेंगे। 
आपको यह जानकर प्रसन्तता होगी कि हमने शाकल नगरी में एक यवन 
स्कन्धावार को स्थापित करने का निश्चय किया है । इसमें बीस सहस्र यवन 
सैनिक रहेंगे । आपके जनपद की रक्षा का भार इन सैनिकों पर होगा । बाह्य 

शत्रुओं और आभ्यन्तर उपद्रवों से सर्वंथा निश्चिन्त होकर अब आप शान्ति- 
पूर्वक सद्धर्मं का पालन करने में तत्पर रह सकेंगे । पर इस यवन स्कन्धावार 
का सब व्यय आपको उठाना होगा। मद्रक जनपद में धन-सम्पत्ति की कोई 
कमी नहीं है। यहाँ की भूमि उपजाऊ है । अन्न यहाँ प्रभूत मात्रा में उत्पस्त 
होता है । यहाँ के पशु बहुत पुष्ट हैँ । उनका माँस अत्यन्त सुस्वादु है । यवन 
सेना को जिस अन्न, दूध, मांस आदि खाद्य पदार्थो की आवश्यकता हो, वे 
सब आपको प्रदान करने होंगे, और साथ ही वस्त्र, अस्त्र-शस्त्र और सुरा 
आदि भी | उनके आमोदःप्रमोद के लिए गणिकाओं और रूपाजीवाओं की 
व्यवस्था भी आप करेगे। मुझे विश्वास है, यह आपको स्वीकार्य होगा। 
आप लोग तो इन सांसारिक पदार्थों को तुच्छ मानते हैं। वस्तुतः, ये हैं भी 
ठुच्छ ही। आपको इनकी आवश्यकता ही क्या है ? इनका भोग यवन सैनिकों 
को करने दीजिए। हाँ, एक बात और है। मैंने निश्चय किया है कि शाकल 
नगरी का नाम बदलकर एवुथिदिमिया कर दिया जाए। आर्यों के समान 
हम यवन भी अपने गुरुजनों का आदर करते हैं। मेरे पितृचरण सम्राट्‌ 


`  एवुथिदिम आपके धर्म को आदर की दृष्टि से देखते हैं । वाल्हीक नगरी में 


भी संघाराम और चैत्य विद्यमान हैं। सम्राट्‌ अनेक वार उनके दर्शन भी 
कर चुके हैं। उनके नाम पर आज से यह नगरी एवुथिदिमिया कहाएगी । 
यवन और आयं यहाँ साथ-साथ निवास करेंगे, भाई-भाई के समान । यह 
नगरी आर्यों और यवनों की चिरमैत्री की प्रतीक होगी । यवनों और मद्रकों 
की मंत्री अमर रहे !” 
यवनराज दिमित्न के जय-जयकार और 'यवन-मद्रक मँत्री अमर रहे, 
के घोष के साथ स्वागत-समारीह समाप्त हुआ । स्थविर कश्यप के प्रभाव 
के कारण मद्रक कुलमुख्यों ने दिमित्र के सम्मुख सिर झका देना स्वी- 
कार कर लिया, पर सर्वसाधारण मद्रक गृहस्थ इससे प्रसन्न नहीं थे। वे 
एक प्रकार का उद्वेग और आक्रोश अनुभव कर रहे थे। जब बीस हज़ार 
यवन सैनिक स्थायी रूप से शाकल नगरी में स्कऱ्धावार डालकर निवास 
करने लगे, तो उनका यह्‌ आक्रोश और भी अधिक बढ़ गया । यवन सैनिक 
नागरिकों से उहृण्डता का व्यवहार करते, मार्ग चलती युवतियों से छेड़छाड़ 
करत, पण्यशालाओं से जिस वस्तु को चाहते उठा ले जाते, सुपुष्ट गौओं को 

कृषकों के घरों से पकड़ ले जाते और राजमार्गों पर उनका वध करते। यह्‌ 
सब देखकर मद्रक युवक आक्रोश से परिपूर्ण हो जाते, पर यवनों के सम्मुख 
वे असहाय थे। एक दिन कुछ कुलमुख्य स्थविर कश्यप के पास गए, और 
हाथ जोड़कर उनसे बोले 

'यवन सैनिकों की गतिविधि को आप देख ही रहे हैं, स्थविर ! उनका 
व्यवहार अब हमसे अधिक सहा नहीं जाता । वे हमारी भावनाओं को जरा 
भी महत्त्व नहीं देते । क्या इसका कोई उपाय नहीं है?” 

‘सहिष्णुता ही इसका एकमात्र उपाय है, श्रावक ! भावनाओं के वशी- 
भूत हो जाना मनुष्य की सबसे बड़ी निर्वलता होती है। क्षणिक मानसिक 
उद्गेग पाप के मूल हैं।' 

“पर्‌ यवनों का व्यवहार तो असह्य है, स्थविर ! वे हमारी आँखों के 
सम्मुख गोवध करते हैं, हमारी यूवतियों से छेड़छाड़ करते हैं, और हमारी 
पण्यशालाओं को लूटते हैं।' 

देखो, श्रावक ! इस देश में शाक्त लोग भी निवास करते हैं। पशुओं 


की बलि देना उनके धामिक अनुष्ठान का अंग है। तुम इसे सहन करते हो | 


या नहीं ? पशुबलि द्वारा ये शाक्त अपना ही परलोक बिगाड़ते हैं, तुम्हारा 
तो नहीं । यदि यवन गोवध करते हैं, तो उन्हें करने दो । तुम्हारी इससे क्या 
हानि है ? परलोक में वही कष्ट उठाएंगे, तुम तो नहीं ।' 

'पर गौएँ तो हमारी हैं, स्थविर ! बल का प्रयोग कर उन्हें पकड़ ले 
जाने का यवनों को क्या अधिकार है ?' 

“इस बलप्रयोग का फल उन्हें स्वयं भुगतना होगा, श्रावक !' 

'क्या हम अपनी बालिकाओं के अपहरण को भी सहते रहें, स्थविर !' 

'ग्रवनों को अभी सद्धर्म का ज्ञान नहीं हुआ है। हमारे सम्पर्क में आकर 
वे धीरे-धीरे. कामवासना को वश में करना सीख जाएंगे। हमें उन्हें धर्म द्वारा 
जीतना है, हिसा से नहीं ।' 

मद्रक कुलमुख्यों को कश्यप की बातों से संतोष नहीं हुआ। पर वे कर 
ही क्या सकते थे ? उनके जनपद पर अब यवनों का आधिपत्य स्थापित हो 
चुका था। वे अब पूर्णतया असहाय थे। 

मद्रक जनपद को विजय कर दिमित्र पूर्व में और आगे बढ़ा । इरावती 

(रावी) नदी के पूर्व में कक जनपद की स्थिति थी। कठ लोग वीरता के 
लिए भारत भर में प्रसिद्ध थे। उन्होंने बबन सेना का वीरतापूर्वक सामना 
किया, पर वे अकेले उसे कैसे परास्त कर सकते थे ? दिमित्र की सेना ने कठों 
की राजधानी साँकल नगरी को घेर लिया। प्रत्येक पथचत्वर, मार्ग और 
वीथि पर घनघोर युद्ध हुआ। जब तक एक भी कठ युवक जीवित रहा, 
लड़ाई चलती रही। पर अन्त में कठों की पराजय हुई। कोई एक सदी पूर्व 
सिकन्दर ने साँकल नगरी का बुरी तरह विध्वंस किया था । कठों की शक्ति 
उससे बहुत क्षीण हो गई थी। उनमें जो बल शेष था, दिमित्र से लड़ते- 
लड़ते उसका भी अन्त हो गया। इसके पश्चात्‌ कठ लोग इतिहास से प्रायः 
लुप्त हो गए। 

दिमित के आक्रमण का समाचार जब मालव गण के कुलमुख्यों को 
ज्ञात हुआ, तो वे बहुत चिन्तित हुए। उन्होंने तुरन्त अपनी गणसभा की बैठक 
बुलाई। गणमुख्य देववर्मा ने अध्यक्ष का आसन ग्रहण किया । मालव कुल- 
मुख्यों को सम्बोधन करते हुए उन्होंने कहा-- 

'यवन आक्रमण के समाचार आपको ज्ञात ही हैं । दिमित्र इरावती नदी 
को पार कर कठों के विरुद्ध युद्ध में व्यापृत हू । वहाँ से निवटकर वह तुरन्त 


K) 


मालव गण पर आक्रमण करेगा । हमें अब परस्पर विचार-विमर्श कर अपने 
कर्तव्य ओर नीति का निर्धारण कर लेना चाहिए ।' 

ग्रामणी मातृविष्णु सिन्धु तट के युद्ध में भाग ले चुके थे अब वह खड़े 
हुए और उन्होंने कहा-- 

'मालवों में वीरता की जो परम्परा अनादि काल से चली आ रही है, 
अभी उसका अन्त नहीं हुआ है। प्रत्येक मालव युवक युद्धविद्या में निष्णात 
है, बचपन से ही वह शस्त्र-संचालन का अभ्यास करता है। सिन्धु तट के युद्ध 
में हम यवनो को परास्त करने में समर्थ हुए थे | पुष्यमित्र ने वहाँ जिस सेना 
को साथ लेकर यवनों से लोहा लिया था, उसमें मालव वीर सब प्रधान थे । 
एक वार फिर हमें यवनों का सामना करना होगा। मेरा प्रस्ताव है कि 
रन्त मालव सेना का संगठन आरम्भ कर दिया जाए। यदि सम्भव हो, तो 
शुद्रक गण को भी सहयोग देने के लिए आमन्त्रित किया जाए । क्षद्रक हमारे 
पड़सी हैं, और वीरता की परम्परा भी उनमें अक्षुण्ण है। सिकन्दर के बिरुद्ध 


| 
| 
| 

मालव और क्षुद्रक सेनाएँ एक साथ मिलकर लड़ भी चुकी हैं ।' 

पर गणमुख्य देवभूति इसंसे सहमत नहीं थे । उन्होंने कहा -- 

'यवनराज दिमिल्न की सैन्य शक्ति बहुत अधिक है। यवनों के अति- 
रिक्त शक, तुखार और युइशि सैनिक भी उसकी सेता में है। इस बार 
पश्चिम की ओर से जो यह आँधी उठी है, वह अत्यन्त भयंकर है। उसे रोक 
सकना न हमारी शक्ति में है और न क्षुद्रकों की जैसे आँधी के वेग से बड़े- 
बड़े वृक्ष लड़खड़ाकर गिर पड़ते हैं, वैसे ही यवन सेना के सम्मुख वाहीक 
देश के सब जनपद एक-एक करके धराशायी होते जा रहे हैं। केकय, अभि- 
सार और मद्रक--सव दिमित्र की अधीनता में आ चुके हैं। कठ लोग जी- 
जान से लड़ाई में तत्पर हैं, पर वे देर तक यवनों के सम्मुख नहीं टिक 
सकेंगे। आचार्य चाणक्य ने ठीक कहा था कि गणों की शक्ति उनके संहत 
पर ही निर्भेर रहती है । पर अब इतना समय नहीं रहा है कि हम क्षुद्रक, 
शिवि, आग्रेय आदि गणों को एक संघ में संहत होने के लिए प्रेरित कर 
सके । मौय साम्राज्य कें अन्तर्गत हो जाने पर हम आत्मरक्षा की समस्या से 
निश्चिन्त हो गए थे। पर मौर्यो की सैन्यशक्ति अब पूर्णतया क्षीण हो चुकी « 
है | हम अकेले कदापि यवनों का सामना नहीं कर सकते ।' 

“तो क्या आप यह प्रस्ताव प्रस्तुत करना चाहते हैं कि हम भी मद्रकों 
के समान यवनों के सम्मुख आत्म-समर्पंण कर दें ?' ग्रामणी मातृविष्णु ने 
गणमुख्य को बीच में ही टोककर कहा । 

“नहीं, ग्रामणी ! आप पहले मेरे वक्तव्य को ध्यानपूवंक सुन लें, फिर 
अपनी सम्मति प्रगट करें। मेरा प्रस्ताव यह है कि हमारे जनपद के दक्षिण 
में जो विशाल मरुभूमि है, मालव गण वहाँ प्रवास कर ले। गणों के लिए 
यह कोई नई बात नहीं है, यह उनकी पुरानी परम्परा है। जरासन्ध के 
निरन्तर आक्रमणों के कारण जब अन्धर्क-वृष्णि संघ के लिए आत्मरक्षा कर 
सकता सम्भव नहीं रहा था, तो संघमुख्य केशव ने यही प्रस्ताव अन्धक- 

_ बृष्णियों की संघ-सभा के सम्मुख प्रस्तुत किया था। संघ-सभा ने केशव के 
प्रस्ताव को स्वीकार कर लिया, और अन्धक-वृष्णि संघ मथुरा-वृन्दावन के 
अपने पुराने जनपद का चिरकाल के लिए परित्याग कर द्वारिका में जा 
बसा । जो घोर संकट उस समय मगधराज जरासस्ध्च के आक्रमणों के कारण 

अन्धक-वृष्णियों के सम्मुख उपस्थित हुआ था, वही आज यवनों के आक्रमण 
से हमारे सामने है। हमारे सम्मुख तीन मागं हैं, या तो मद्रकों के समान 
आत्मसमर्पण कर दें, या कठों के समान अपना सर्वस्व स्वाहा करने को उद्यत 
हो जाएँ, और या प्राचीन काल के अन्धक-वृष्णियों के समान किसी सुरक्षित 
प्रदेश में प्रवास कर लें। पहला मार्ग मालव गण कभी भी स्वीकार नहीं 
करेगा । वह हमारे आत्मसम्मान के विरुद्ध है। दूसरे मार्ग को मैं आत्महत्या 
समझता हूँ । अपने बल-अवल को दृष्टि में रखकर ही शत्रु के प्रति नीति का 
निर्धारण करना चाहिए, यह नीति-ग्रन्थों का वचन है। मैं प्रस्ताव करता हूं, 
कि मालव गण तीसरे मार्ग का अनुसरण करे। इसीमें हमारा हित है।' 

ग्रामणी मातृविष्णु फिर खड़े हुए । गणमुख्य के प्रस्ताव का विरोध 
करते हुए उन्होंने कहा, 4 संघमुख्य केशव ने अपने जनपद का परित्याग कर 
दारिका में प्रवास का प्रस्ताव संघ-सभा के सम्मुख तव॑ प्रस्तुत किया था, जब 
अन्धक-वृष्णि लोग अठारह बार जरासन्ध से परास्त हो चुके थे। पर अभी 
कुछ ही वर्ष हुए, सिन्धुतट के युद्ध में हम यवनों के दाँत खट्टे कर चुके हैं। 
हमारा यह जनपद कैसा शस्य-श्यामल है, यहाँ की भूमि कैसी उपजाऊ ह! 
यहाँ का जल दूध की शक्ति रखता है, और दूध घी की। हमारे युवक वीर 
हैं, युद्ध वे नहीं डरते गणमुख्य ने यह कैसे समझ लिया, कि हम यवनों 
को परास्त नहीं कर सकेंगे मह्भूमि में न कृषि की सुविधा है, न पशुपालन 
की और न शिल्प की। उस प्रदेश में जाकर बसने से तो यह कहीं अधिक 
अच्छा हैं कि हम अपनी इसी पावन भूमि में शत्रु से युद्ध करते हुए अपने 
प्राणों की बलि दे दें |” 

कतिपय अन्य कुलमुष्यों और ग्रामणियों ने भी प्रस्तुत समस्या के 
सम्वन्ध में अपने-अपने विचार प्रगट किए । सम्मति लेने पर गणमुख्य का 
मर्ताव बहुमत से स्वीकृत हो गया । भारी मन से मालवों ने अपने उस जन- 
पदका परित्याग करने का निश्चय किया, जहाँ वे सदियों से निवास कर 


® या, घोड़ों और खच्चरों पर लाद लिया 
गया । बच्चों और वृद्धो के लिए रथों की व्यवस्था की गई। देव-मन्दिरों में 

अन्तिम बार पूजा कर पुरुषों, स्त्रियों, बच्चों, पशुओं और रथों का एक बहुत 
बड़ा सार्थ दक्षिण की ओर चल पड़ा, एक ऐसे नये प्रदेश में बस जाने के लिए 
जो एक विस्तीर्ण मरुभूमि के रूप में था। वहाँ न कोई राजमार्ग थे, न कोई 
सारिणियाँ और न कोई वीथियाँ | पगडंडियों पर चलता हुआ यह सार्थ 
निरन्तर आगे बढ़ता गया । मालव युवकों का एक दल सार्थ के आगे-आगे 
चल रहा था, ताकि मार्ग को साफ़ करता जाए, झाड़ियों को उखाड़कर रथों 
और गाड़ियों के लिए रास्ता बनाता जाए, गड्ढों को भर दे और नालों को 
पाट दे। मालवों के सार्थ को मार्ग में बहुत कष्ट उठाने पड़े। मरुभूमि में 
विश्राम के लिए न कहीं पान्थशालाएँ थीं, और न जल के लिए कुएं। छः 
मास की यात्रा के अनन्तर यह सार्थ मरुभूमि के एक ऐसे प्रदेश में पहुँच गया, 
चम्बल नदी के जल से सिचित होने के कारण जहाँ हरियाली थी, पशुओं के 
चरने की जहाँ सुविधा थी, और जहाँ की भूमि भी खेती के लिए उपयुक्त 
थी । कुलमुख्यों ने वहीं पर बस जाने का निश्चय किया, और वहाँ अपना 
पड़ाव डाल दिया । मालव लोग वड़े साहसी और कर्मण्य थे | देखते-देखते 
उनका छोटा-सा पड़ाव एक समृद्ध नगरी के रूप में परिवर्तित हो गया । 

शिवि{गण ने भी मालवों का अनुसरण किया। शिवि जनपद की स्थिति 
मालव जनपद के दक्षिण-पश्चिम में थी । मरुभूमि में भी शिवि गण मालवों 
के दक्षिण में जा बसा और वहाँ उसने माध्यमिका के नाम से अपनी नई 
नगरी की स्थापना की। 

कठ गण का विध्वंस कर दिमित्र ने जब दक्षिणी वाहीक में प्रवेश किया, 
तो उसने देखा कि मालव और शिवि जनपद उजड़े पड़े हैं । न वहाँ कोई 
मनुष्य है और न कोई पशु | उनके नगर और ग्राम अब भी विद्यमान हैं, 
उनके प्रासाद, भवन, पण्यशालाएँ, पानगृह आदि सब अक्षुण्ण हैं, पर सर्वेत 
श्मशान की-सी शान्ति विराज रही है। पक्षियों का कलरव तक कहीं सुनाई 
नहीं देता । यवन सैनिकों ने सब घ्रासादों और पण्यशालाओं को खोल डाला, 
पर उन्हें न कहीं अन्न मिला और न कोई धन-सम्पत्ति। क्रोध में आकर 
उन्होंने सब नगरों और ग्रामों को आग लगा दी । मालव और शिवि गणों 
के जो भौतिक अवशेष इस प्रदेश में अब तक भी अवशिष्ट थे, वे सब अब 
राख के ढेर में परिवर्तित हो गए। अब दिमित्र की सेना ने पूर्व की ओर 

। प्रस्थान किया। पुष्यमित्र की सेना भी अब तक यमुना नदी को पार कर 
कुरु जाँगल के प्रदेश में पहुँच गई थी । वाहीक देश से कुरु-पाञ्चाल आने 
वाला मागं तब कुरुक्षेत्र होकर ही आता था । पुष्यमित्र की सेना यहीं व्यूह- 
रचना कर यवतनों की प्रतीक्षा में तत्पर थी। थकी-माँदी यवन सेना मध्य- 
देश की ओर बढ़ती हुई जब कुरुक्षेत्र के समीप पहुँची, तो उसने आश्‍्चर्थ के 
साथ देखा कि एक विशाल भारतीय सेना उसका मार्ग अवरुद्ध करने के लिए 
सन्नद्ध है। इसी समय दिमित्र को यह समाचार मिला कि यवनराज एवु- 
थिदिम की मृत्यु हो गई है। अव उसके लिए भारत में टिक सकना सम्भव 
| नहीं रहा। उसने तुरन्त पश्चिम की ओर प्रस्थान कर दिया । शाकल पहुँचने 
पर उसे ज्ञात हुआ कि वाल्हीक नगरी में एवुक्रतिद ने अपने को राजा घोषित 
कर दिया है। यद्यपि एवुक्रतिद भी राजकुल का था, पर वाल्हीक के राज- 
सिंहासन का वास्तविक और न्याय्य अधिकारी दिमित्र ही था । जो भी यवन 
सेनाएँ भारत में थीं, सबको साथ लेकर दिमित्न ने सिन्धु नदी पार कर ली 
और कपिश-गान्धा र होता हुआ वह वाल्हीक चला गया। 


TET enhancers em 


न 


आचार्य दण्डपाणि की नई योजना 


यवन सेनाएँ पश्चिम की ओर प्रस्थान कर चुकी थीं । पुण्यमित्र के 
स्कन्धावार में सर्वत्र उल्लास छाया हुआ था। सैनिक निश्चिन्तता के साथ 
करेल के पवित कुण्डं में स्नान करने और मंदिरों में देवदर्शन करने में 
अपना समय बिता रहे थे । पर दण्डपाणि और पुष्यमित्र अब भी निश्चिन्त 
नहीं थे। वे जानते थे कि दिमित्र शीघ्र ही फिर भारत पर आक्रमण करेगा | 
वे अपने “2 मण्डप में बैठे हुए विचार-विमर्श में निमग्न थे, कि एक दण्डधर 
उनकी सेवा में उपस्थित हैंगी। प्रणाम निवेदन के अनन्तर उसने कहा, कुछ 
तीर्थयात्री आपसे भेंट करता चाहते हैं, आचार्य [? 

थे यात्री कोन हैं, और कहाँ से आए हैं ?” 
_ ने उनसे सब कुछ पूछ लिया है, आचार्य ! ये बहुधान्यक के निवासी 
हैं, और तीर्थयात्रा के लिए कुरुक्षेत्र आए हैं । कहते हैं, आचार्य और सेनानी 

के दर्शन करना चाहते हैं ।' 

क्या वे कुछ समय प्रतीक्षा नहीं कर सकते ? हम एक गम्भीर प्रश्न पर 
विचार-विमर्श में तत्पर हैं।' 

मैंने उनसे कह दिया था, आचार्यं ! उनका कहना है, वे भी एक 
महत्त्वपूर्ण कार्य से ही आचाय॑ से भेंट करना चाहते हैं। केवल दर्शन करना 
ही उनका उद्देश्य नहीं है।' 

अच्छा, उन्हें उपस्थित करो यह भली भाँति देख लेना, उनके पास 
कोई अस्त्र-शस्त्र तो नहीं हैं । यवनों के गूढ़पुरुष कुरुजांगल और वाहीक 
देश में सर्वत्र छाए हुए हैं।' 

दण्डपाणि से अनुमति प्राप्त कर दण्डपाल तीर्थयात्रियों को अपने 
साथ ले आया। दण्डवत्‌ प्रणाम कर ये आचार्य के सम्मुख खड़े हो गए। 

उन्हें आसन ग्रहण करने का संकेत कर आचार्य ने प्रश्‍न किया-- 

'कहिए, आप लोगों ने कंसे कष्ट किया ?' 

हम बहुधाच्यक के निवासी हैं। तीर्थयात्रा करते हुए कुरुक्षेत्र आए 
थे । यहाँ आने पर ज्ञात हुआ, गोनद आश्रम के विश्वविख्यात आचाय इत 
दिनों कुरक्षं में ही हैं । भारत भूमि में कौन ऐसा व्यक्ति है, जो आपकी 
विद्वत्ता और धर्माचरण से अपरिचित हो ! सेनानी के वीर कृत्यों के गीत 
तो वाहीक देश के घर-घर में गाए जाते हैं। यह हमारा सोभाग्य है, जो 
आज आपके दर्शन प्राप्त हुए ।' 

'बहुधान्यक तो यौधेय जनपद में है न ? ' 

हाँ, आचार्य !' 

'मैं यौधेयों के कुलमुख्यों सेमिलना चाहता था। पश्चिम खण्ड में 
योधेय ही हैं, जिनमें वीरता और शोर्थ की परम्परा अब तक भी सुरक्षित है । 
मद्रकों से मुझे बहुत निराशा हुई। स्थविरों के प्रभाव में आकर उन्होंने 
यवनों के सम्मुख आत्मसमर्पण कर देने में ही अपना हित समझा। मालव 
और शिवि गणों ने अपने जनपदों का सदा के लिए परित्याग करके मरू- 
भूमि से प्रवास करने का निर्णय किया। उनका यह कार्य वीरों के अनुरूप 
नहीं हुआ । कठों के लिए मेरे हृदय में अपार आदर है । साँकल नगरी ध्वंस 
हो गई, पर कठों ने यवनों की अधीनता स्वीकार नहीं की । मुझे योधेयों से 


| 
| 

बहुत आशा है। यवनराज सिकन्दर उन्हीं की शक्ति से भयभीत होकर 
व्यास नदी को पार करने का साहस नहीं कर सका था ।' 

'यौधेयों के विषय में आपकी सम्मति सुनकर हम गौरवान्वित हुए, 
आचार्य ! हमारी प्रार्थना है, आप बहुधान्यक पधारने का कष्ट स्वीकार 
करें। हम यौधेय लोग कार्तिकेय स्कन्द के उपासक हैं। कातिकेय ब्रह्मा प्य- 
देव हमारे कुल-देवता हैं । बहुधान्यक में उनका एक विशाल मंदिर है, जहाँ 
कातिकी पू्िमा के दिन एक महोत्सव हुआ करता है। सब यौधेय नर- 
नारी उसमें सम्मिलित होते हैं । इस उत्सव में अब केवल दस दिन रह गए 
हैं। यौधेय लोग आपके दर्शन प्राप्त कर अपार तृप्ति अनुभव करेगे, 
आचार्य !' 

क्या यौधेयों में गण-शासन की परम्परा अब तक भी सुरक्षित है ?' 

आचार्य चाणक्य की नीति की उपयोगिता को स्वीकार कर यौधेयों 
ने भी मौर्य साम्राज्य के अन्तर्गत होकर रहना स्वीकार कर लिया था! 
चाणक्य का यह विचार निस्सन्देह सही था, कि हिमालय से समुद्र पर्यन्त 
सह्न योजन विस्तीणं इस आर्यभुमि को एक शासन-सूत्र में संगठित होना 
चाहिए। पर अपने जनपद में हमारा अपना शासन अब भी पूर्ववत्‌ विद्यमान 
है। हम अपनी गणसभा में एकत्र होते हैं, अपनी परम्पराओं का. अनुसरण 
करते हैं, और अपने चरित्न व व्यवहार को स्वयं निर्धारित करते हैँ ।' 

bi की नीति का यौधेयों पर क्या प्रभाव पड़ा है ?' 
२ अशोक के समय में बहुधान्यक में भी धर्ममहामात्य की 
शा । कुछ बौद्ध स्थविर भी उनके साथ धर्मप्रचार के लिए 
है हमारे जनपद में सफलता प्राप्त नहीं हो सकी । हम 
अ ह हैं, आचार्य ! युद्ध और सैनिक जीवन को हम 
हैं। भगवान्‌ स्कन्द के उपासक क्षात्रधर्म की 
भयभीत हो गया था प र ह ०2 आ 

“मुझे यह जानकर बहुत सन्तो हा ह है, आचार्य ! ल 
ॐ “'्तेवि हुआ। मैं अवश्य बहुधान्यक जाऊँगा । 


यवनों से आर्य हमें मौर्य हे 
आर्यभूमि की रक्षा हमें करनी ही है। मौर्य शासनतन्त्र अब सर्वथा 


निर्वीर्यं हो गया हैं। धर्मविजय और अहिंसा की धुन में मौर्या ने क्षात्र: 


हि पुष्यमित्र : १७७ 


धर्म की उपेक्षा कर दी है। यौधेयों के बल-पराक्रम द्वारा ही अब भारत- 
भूमि की रक्षा कर सकना सम्भव है। क्या मैं आप लोगों का परिचय प्राप्त 
कर सकता हूँ ? 

मेरा नाम मयूरध्वज है, आचार्य ! मैं यौधेयों के लंगवीर कुल का 
कुलमुख्य हूँ। मेरे ये साथी भी विभिन्‍त कुलों के कुलमुख्य हैं ।' 

'यौधेय गण के गण-पुरस्कृत पद पर आजकल कौत विराजमान हैं, 
कुलमुख्य !' 

'महासेनापति स्कन्दवर्मा । वह मत्तमयूरक कुल के कुलमुख्य हैं, और 
गतवर्ष ही गणपुरस्कृत के पद पर निर्वाचित हुए हैं। वह अत्यन्त साहसी 
और विकट योद्धा हैं ।' 

क्या यौधेय जनपद में कोई स्थायी सेना भी विद्यमान है ? 

“नहीं, आचार्य ! प्रत्येक यौधेय कुमार बाल्यावस्था में ही धनु विद्या की 
शिक्षा प्राप्त कर लेता है, और युवा होने तक विकट योद्धा बन जाता है। 
गणपुरस्कृत ही यौधेयों का महासेनापति भी होता है।' 

भगवान्‌ ब्रह्मण्यदेव के मन्दिर में जो महोत्सव कातिकी पूणिमा के दिन 
होनेवाला है, क्या उसमें वाहीक देश के अन्य जनपदों के नर-नारी भी 
सम्मिलित होंगे ?' 

हाँ, आचार्य ! कुलिन्द,शांकलायन, वामरथ, आंग्रेय, राजन्य आदि जो 
जनपद यमुना और शतुद्रि (सतलज) नदियों के बीच में या उनके समीप के 
प्रदेशों में स्थित हैं, उन सबसे बहुत-से नर-नारी इस अवसर पर बहुधाच्यक 
आएंगे। भगवान्‌ कातिकेय के प्रति इन जनपदों में अगाध श्रद्धा का भाव है। 
बौद्ध धर्म का प्रवेश इन जनपदों में अभी नहीं हुआ है, आचार्य ! इनके 
निवासी अब तक भी सत्य सनातन वैदिक धमं में विशवास रखते हैं, और 
प्राचीन देवी-देवताओं की उपासना करते हैं। इन जनपदों में भी कातिकेय 
स्कन्द के मन्दिर विद्यमान हैं, पर जो महिमा बहुधाव्यक के कातिकेय 
ब्रह्मण्यदेव की है, वह किसी अन्य की नहीं है ।' 

आपसे मिलकर मुझे बहुत प्रसन्तता हुई, कुलमुख्य मयूरध्वज ! मैं 
अवश्य बहुधान्यक आऊँगा और भगवान्‌ ब्रह्मण्यदेव की पुजा में सम्मिलित 
होऊंगा। 


१७८ : सेनानौ पुष्यमित्र 


'यौधेयगण का यह परम सौभाग्य होगा, आचार्य !' 

मयूरध्वज और उनके साथियों ने आचार्य दण्डपाणि से विदा ली, और 
प्रणाम निवेदन कर जब वे चले गए, तो दण्डपाणि ने पुष्यमित्र से कहा ' 

'यमुना और शुद्र के अन्तर्वेद में स्थित इन गणराज्यों से मुझे बहुत 
आशा है, वत्स ! मद्रक, शिवि और मालव जैसे वाहीक देश के जनपद जो 
कार्य नहीं कर सके, सम्भवतः ये उसे सम्पन्न कर सकें। प्रयत्न तो हमें करना 
ही है ।' 

'पर क्या ये गण अकेले-अकेले रहते हुए यवन सेना का सामना कर 
सकेंगे, आचार्य ! यवनराज सिकन्दर ने जब भारत पर आक्रमण किया था, 
तो वाहीक देश के जनपदों को परास्त करने में उसे विशेष कठिनाई नहीं 
हुई थी। कठ, आग्रेय आदि जनपद क्या वीरता में किसी से कम थे? जब 
मालवों और क्षुद्रकों की सेनाओं ने परस्पर मिलकर सिकन्दर से युद्ध किया, 
तो वह उन्हें परास्त नहीं कर सका । यौधेय लोग अनुपम योद्धा हैं, कुलिन्द 
भी वीरता में किसी से कम नहीं हैं। पर जब तक ये सब परस्पर संहत नहीं 
हो जाएंगे, यवतों के मारग को अवरुद्ध कर सकता सम्भव नहीं होगा । हमें 
इन्हें एक शासन-सूत में संगठित करने का प्रयत्न करना चाहिए ।' 

'एक शासन-सूतर में तो ये अब भी संगठित हैं, वत्स ! सब मौर्य सम्राट्‌ 
की अधीनता स्वीकृत करते हैं, सब मागध साम्राज्य के अन्तर्गत हैं। पर 
विशाल साम्राज्यों की यह निर्बेलता होती है कि उनके शासन में सम्राटू की 
स्थिति मूर्धन्य व सर्वोच्च रहती है। यदि सम्राट्‌ शक्तिशाली और उत्थान- 

शील हो, तो शासनतन्त्र भी शक्तिशाली और उत्थानशील रहता है। इसके 
विपरीत यदि बह प्रमादी हो जाए, राज्यकार्थ की उपेक्षा करने लगे, भोग- 
बिलास म व्यस्त रहने लगे, तो शासनतन्त् में भी शिथिलता भा जाती है। 
मौय को ही लो। चळगुप्त और विन्दुसार जैसे सम्रादों के समय में उनका 
शासन सशक्त था । चन्द्रगुप्त की सैन्य शक्ति के सम्मुख सैल्युकस को मुंह 
की खानी पड़ी थी। इन सम्राटों के शासन काल में किसी भी बिदेशी राजा 
में यह साहस नहीं था कि वह भारत की ओर कूर दृष्टि से देख सके | पर 
अशोक और उसके उत्तराधिकारियों के शासनकाल में ? मौर्य साम्राज्य 
ल'ड-खण्ड होना प्रारम्भ हो गया, उसकी शक्ति क्षीण हो गई, और यवतों 


[ 
| 
{ 
| 

के आक्रमण फिर से होने लग गए। साम्राज्य एक व्यक्ति की उत्थानशीलता 
और शक्ति पर निर्भर रहा करते हैं, वत्स ! इसी कारण वे चिरकाल तक 
स्थायी नहीं रह पाते । पर गणराज्यों के सम्बन्ध में यह वात नहीं कही जा 
सकती । वहाँ राजा या गणमुख्य 'समानों में ज्येष्ठ' होता है। यदि वह अपने 
कतेव्य में प्रमाद करने लगे, उत्थानशील न रहे, तो उसे पदच्युत कर दिया 
जाता है। गणराज्यों के सभी नागरिक 'राजा' होते हैं, अपने जनपद को वे 
समान रूप से प्रेम करते हैं, और उसकी रक्षा के लिए सदा उद्यत रहते हैं।' 

“सम्पूर्ण आर्यभूमि को एक शासन में संगठित करने की जिस नीति 
को आचार्य चाणक्य ने प्रतिपादित किया था, क्या वह सही नहीं है, 
आचार्यं !' 

'समय और परिस्थिति को देखते हुए वह नीति सवथा उपयुक्त थी। 
चन्द्रगुप्त जैसे साहसी और वीर के नेतृत्त्व में भारतभूति को एक शासन में 
लाकर चाणक्य ने वस्तुतः अत्यन्त बुद्धिमत्ता का कार्य किया था। अपनी 
अनुपम प्रतिभा के कारण चाणक्य ने गण-जनपदों को स्वतन्त्रता को तष्ट 
नहीं होते दिया । मौर्य साम्राज्य के अन्तर्गत होते हुए भी वे अपनी स्वतन्त्र 
सत्ता रखते हैं । वीरता की जो परम्परा उतमें अत्यन्त प्राचीन काल से चली 
आ रही थी, वह भी अब तक नष्ट नहीं हुई है। पर कोई भी नीति सब 
समयों में ओर सब परिस्थितियों में उपयुक्त नहीं रह सकती। आज मौर्य 
शासनतनत्र की जो दुर्दशा है, उसे दृष्टि में रखते हुए हमें इस नीति में 
परिवर्तन करना होगा । आज मुझे यही उचित प्रतीत होता हैं, कि ये गण- 
राज्य पूर्णरूप से स्वतन्त्र हो जाएँ, मौर्य साम्राज्य से इतका कोई सम्बन्ध न 
रहे | तभी ये यवनों का सामता करने का महत्त्वपुर्ण कार्य भली भांति 
सम्पत्त कर सकेंगे । इन्हें यह्‌ अनुभव होता चाहिए कि हम पूर्ण रूप से 
स्वतन्त्र हैं, हमारी रक्षा की उत्तरदायिता अब मोयोँ पर नहीं रही है | यवनों 
से भारत की रक्षा का यही उपाय है, वत्स ! 

क्या यह सम्भव नहीं है कि शालिशुक जैसे अशक्त और निर्वीर्य 
व्यक्ति को पाटलिपु् के राज[सहासन से च्युत करके किसी ऐसे राजकुमार 
को मौर्य सम्राट्‌ के पद पर अभिषिक्त कर दिया जाए, जो चन्द्रगुप्त और 

बिन्दुसार की वीर परम्परा में आस्था रखता हो और जो स्वयं भी पराक्रमी 

और उत्थानशील हो ?' 

“यह असम्भव तो नहीं है, वत्स ! पर पाटलिपुत्र का राजकुल अब 
सर्वथा निर्वीर्य हो चुका है। धन-सम्पदा और सुख-वैभव मनुष्य को निर्वल 
बना देते हैं। यह सही है कि मौर्य कुल के सब कुमार शालिशुक जैसे अशक्त 
और प्रमादी नहीं हैं। पर एक सदी से भी अधिक समय तक सुख-भोग करते 
रहने के कारण मौर्य कुल में अब वह शक्ति नहीं रह गई है, जो थवनों का 
सामना करने में समर्थ हो सके । आज पाटलिपुत्र का राजप्रासाद षड्यन्तरों 
का केन्द्र बना हुआ है। सब राजकुमार एक-दूसरे के शत्रु हैं। अमात्य और 
मन्त्रियों के महत्त्वपूर्ण पदों पर ऐसे व्यक्ति नियुक्त हैं, जिन्हें राजधर्म का 
ज्ञान ही नहीं है। सब कोई स्वार्थ-साधन में तत्पर हैं। ऐसे शासन में शक्ति 
का सञ्चार कर सकना बहुत कठिन है मौर्यो से अब मुझे कोई भी आशा 
नहीं है ।' 

'तो अब आपकी क्या योजना है, आचार्य !' 

हम बहुधान्यक जाएंगे और भगवान्‌ ब्रह्मण्यदेव के महोत्सव में 
सम्मिलित होंगे। इस अवसर पर समीपवर्ती गणों और जनपदों के बहुत-से 
उलमुख्य और ग्रामणी वहाँ आएँगे । हम उनसे विचार-विमर्श करेंगे और 
उन्हें संगठित होकर यवनों का सामना करने के लिए प्रेरित करेंगे ।' 

'पर ये जनपद स्वतन्त्र तो नहीं हैं, आचारय ! एक सदी से भी अधिक 
समय हो गया, जब से ये मौय सम्राटों के अधीन हैं । सुदीर्घे समय से इन्हें 
क्षत्रशक्ति के प्रयोग का अवसर भी नहीं मिला है। युद्ध की क्षमता को 
बनाए रखने के लिए निरन्तर अभ्यास की आवश्‍यकता होती है । यह अभ्यास 
रणक्षेत्रे ही हो सकता है। इन जनपदों में भूत और आटविक सैनिकों का 
भी अभाव है । इनमें जो भी सैनिक हैं सब मौल हैं, और इनकी संख्या भी 
पर्याप्त नहीं हो सकती।? 

स ! भृत सेना के संगठन पर तो हमें ध्यान देना ही 

5 रा साथ जो सेना इस समय है, उसके बहुसंख्यक सैनिक भृत 
ही हैं। हमें उनकी संख्या और अधिक बढ़ानी चाहिए । पर साथ ही यह 
भी आवश्यक है कि >उना-शतुद्रि के प्रदेश में जो ये अनेक जनपद हैं, इनकी 
सैनिक क्षमता का पूरा-पूरा उपयोग किया जाए। इनके नागरिक वीर और 

साहसी हैं, सैनिक परम्परा भी अभी उनमें विद्यमान है। इन्हें केवल यह 
अवगत करा देना है कि वाल्हीक देश का यवनराज सबका शत्रु है और यदि 
भारत को आक्रान्त करने में वह सफल हो गया, तो न किसी को स्वतन्त्रता 
रह पाएगी और न किसी का धर्म ।' 
'पर यदि इन गणराज्यों ने अपनी सँन्यशक्ति का पुनः संगठन कर 
लिया, तो क्या ये मौर्य साम्राज्य की अधीनता से स्वतन्त्र नहीं हो जाएंगे ? 
कया इससे भारत की राजशक्ति खण्ड-खण्ड नहीं हो जाएगी ?' 
| 'मौर्यों की राजशक्ति अब है ही कहाँ, वत्स ! सीमान्त के सब दुर्ग 
| उजड़े पड़े हैं। वहां न सेना है और न अनस्त्र-शस्त्र । पाटलिपुत्र के 
शासनतन्त्र की दशा जीवनमृत के समान है । उसमें शक्ति का सञ्चार कर 
ह असम्भव है। अब हमारे सम्मुख एक ही मार्ग है। यदि ये गणराज्य 4८ 
फिर से अपनी खोई हुई पूर्ण स्वतन्त्रता को प्राप्त कर लें, इनका पुनरुत्थान |] 
हो जाए और इनमें अपनी पृथक्‌ स्थिति और स्वाधीनता की रक्षा के लिए 
| उत्कट अभिलापा जागृत हो जाए, तो ये भारतभूमि पर यवनों को कभी 
| अपने पैर नहीं जमाने देंगे। तुम्हें आर्य॑भूमि की एकता की चिन्ता है, वत्स! 
| चन्द्रगुप्त मौर्यं जैसा कोई भी वीर भविष्य में कभी भी इस कार्य को सम्पच्त 
| कर सकता है। पर इस समय हमारे सम्मुख मुख्य समस्या दिमित्र के आक्रमण 
| से भारतभूमि की रक्षा करने की है। इसके लिए मागध साम्राज्य की बलि 
दे देने में भी मुझे कोई विप्रतिपत्ति नहीं होगी। यौधेय, कुलिन्द, आर्जुनायन 
आदि गणराज्यों की शक्ति का यदि पुनरुत्थान हो जाए, और ये सब यवन 
सेना को भारत में आगे न बढ़ने दें, तभी हमारी कार्यसिद्धि सम्भव है। 
| बहुधान्यक जाकर मैं इसी के लिए प्रयत्न करना चाहता हु 
| “आपका विचार सर्वथा समुचित है, आचार्य !' 
| “हम कल प्रातः ही बहुधात्यक के लिए प्रस्थात कर देंगे तुम्हारी सेता 
अभी कुरुक्षेत्र में ही रहेगी । हाँ, अपने कुछ सैनिकों को भी साथ लेते चलो। 
सुना है, कातिकी पूर्णिमा के दिन ब्रह्माप्यदेव के मन्दिर के प्राङ्गण में अनेक- 
| विध समाजों का भी आयोजन किया जाता है, जिनमें वीर युवक अपने शौर्य 
और बल का प्रदर्शन करते हैं। तुम्हारी सेना में दशाण, कुरु और पाञ्चाल 
| जनपदों के जो सैनिक हैं, वीरता में वे किससे कम हैं। मल्ल शु, दौड़ . | 

आदि में जो युवक अनुपम कौशल प्रदर्शित करते हैं, उन्हें पर्णमणियों द्वारा 
सम्मानित भी किया जाता है। हमारे सैनिकों को भी अपनी वीरता और 
शौर्य प्रदर्शित करने का जो यह अनुपम अवसर, मिल रहा है, उसे हाथ से 
नहीं जाने देना चाहिए ।' 

“आपको आज्ञा शिरोधार्य है, आचायं !' 


` . बहुधान्य में कातिकी पूर्णिमा का महोत्सव 


यौधेय गण की बहुधान्यक नगरी में कार्तिकी पुणिमा के दिन बड़ी 
धूमधाम थी। सब राजमार्गो और पण्यवीथियों को पुष्पमालाओं द्वारा 
भलीभांति अलंकृत किया गया था। नर-नारी और वालक-वालिकाएँ रंग- 
बिरंगे सुन्दर वस्त्र पहनकर संत्र घूम-फिर रहे थे। दूर-दूर के जनपदों से 
हजारों यात्री इस दिन बहुधान्यक आए हुए थे, और पान्थशालाओं में कहीं 
तिल रखने को भी स्थान नहीं रहा था। बहुत-से यात्री पट-मण्डपों में निवास 
कर रहे थे, और जिन्हें कहीं भी स्थान नहीं मिला, बे आम्रवाटिकाओं में डेरा 
डाले पड़े थे। भगवान्‌ ब्रह्मण्यदेव के मन्दिर के विशाल प्राङ्कण में भीड़ 
का कोई अन्त नहीं था | लोग पत्रपुष्प हाथ में लेकर मन्दिर में प्रवेश करते 
और देव-दर्शन कर ब्रह्मष्यदेव स्कन्द का जय-जयकार करते । आचार्य 
दण्डपाणि और सेनानी पुष्यमित्र भी अपने कुछ चुने हुए सैनिकों के साथ 
बहुधान्यक पहुँच गए थे। यौधेय गण के वे सम्मान्य अतिथि थे और उनके 
निवास की व्यवस्था गण-सभा के अतिथि भवन में की गई थी । 

मन्दिर के समीप ही एक सुविशाल रंगशाला थी, जिसमें अनेक-विध 
समाजों का आयोजन किया 


प्रथम आए। केतकी के 
जब चन्द्रमौलि रंगशाला 
से सारी रंगशाला गूंज 

साथ लेकर आचार्य दण्डपाणि 


सेनानी पुष्यमित्र : १८३ 


दृष्टि में इस दौड़ का बड़ा महत्त्व है, आचाये ! जो इसमें विजयी हो जाए, 
उसका हम बहुत सम्मान करते हैं। गत अनेक वर्षों से योधेय युवक ही इस 
दौड़ में विजयी होते रहे थे। पर इस वर्ष यह गौरव राजन्य गण को प्राप्त 
हुआ है।' आचार्य दण्डपाणि ने चन्द्रमौलि को आशीर्वाद देते हुए कहा-- 
तुम्हारा सदा कल्याण हो, युवक ! तुम्हारा यह शौर्य भारत भूमि की रक्षा 
के लिए काम आए।' 
| अब पशुओं और मनुष्यों के युद्ध प्रारम्भ हुए। तीन सिंह पिजरों से 
| : छोड़ दिए गए। उन्हें चार दिन भूखा रखा गया था। क्रोध से उन्मत्त हुए ये 
| सिह ज्यों ही रंगशाला में प्रविष्ट हुए, तीन युवक खड्ग हाथ में लेकर उतका 
सामना करने के लिए उतर आए। इनमें चम्बल नदी की घाटी का एक 
सैनिक भी था, जिसका नाम वीरसेन था । वह पुष्यमित्र की सेना में गुल्मपति 
था । देखते-देखते सिहों और युवकों में लड़ाई प्रारम्भ हो गई । रंगशाला के 
चारों ओर जो अपार जनसमूह एकत्र था, बह्‌ लड़ाई के इस दृश्य को देखकर 
चमत्कृत रह गया । रंगशाला में पूर्ण शान्ति छा गई। कितने ही युवकों ने 
| अपनी आँखें बन्द कर लीं, और बहुत-सी स्तियाँ भय के कारण मूच्छित हो 
| गई। कुछ क्षणों के अनन्तर दशंकों में नई लहर का प्रादुर्भाव हुआ, और 
उन्होंने युवकों की रणचातुरी और शौर्य को देखकर हरषेनाद करना प्रारम्भ 
कर दिया । वे जय-जयकार के साथ युवकों को बढ़ावा देने लगे। अपने नखों 
और दंष्ट्रा से एक सिंह ने वीरसेन को लहूलुहान कर दिया, पर उस वीर 
सैनिक ने हार नहीं मानी। वह निरन्तर लड़ता रहा, और अन्त में उसने अपनी 
खड्ग से सिह का काम तमाम कर दिया। सिंह के भूमिसात्‌ होते ही सारी 
रंगशाला वीरसेन के जय-जयकार मे गूंज उठी। अन्य दो युवकों में से एक 
| को सिंह ने बुरी तरह क्षत-विक्षत कर दिया और उसे रंगशाला से उठाकर 
बाहर ले जाया गया । तीसरे युवक ने देर तक सिंह से युद्ध किया और अन्त 
में वह भी अपने प्रतिद्वन्द्वी को परास्त करने में समर्थे हुआ। वह युवक 
यौधेय जनपद का निवासी था, और उसका नाम चण्डवर्मा था। वीरसेत 
और चण्डवर्मा को पर्णमणियों से पुरस्कृत किया गया । मल्लयुद्ध में 
आजु'नायन गणु के रविगुप्त ने सर्वप्रथम स्थान प्राप्त किया और लक्ष्यभेद में 
| यौधेयगण के शान्ति वर्मा ने । इन्हें भी पर्णमणियाँ प्रदान की गई । 

सात दिन तक इसी प्रकार समाज होते रहे। मल्लयुद्ध, दौड़ और 
हिख्न पशुओं से युद्ध आदि के पश्चात्‌ अनेक प्रकार की प्रेक्षाएँ प्रदशित की 
गई, नाटक खेले गए, अभिनय किए गए और संगीत और नृत्य के आयोजन 
हुए। अन्त में एक सहभोज हुआ, जिसमें उन सब यात्रियों को आमन्त्रित 
किया गया जो भगवान्‌ ब्रह्मण्यदेव के दर्शन के लिए अन्य जनपदों से बहु- 
धात्यक आए थे। आचार्य दण्डपाणि इस महोत्सव में सम्मिलित हो कर 
बहुत प्रसन्न हुए। विशेषतया, समाजों ने उन्हें बहुत प्रभावित किया । उन्हें 
देखकर वह्‌ अनुभव कर रहे थे कि भारत के मध्य देश से वीरता और शौर्य 
की जिस परम्परा का लोप हो गया है, यमुना पार के इन जनपदों में बह 
अब भी भलीभाँति सुरक्षित है। आवश्यकता केवल इस बात की है, कि 
उसका उपयोग देश की रक्षा के लिए किया जा सके । 
जब महोत्सव समाप्त हो गया, तो आचार्य दण्डपाणि ने यौधेय जनपद 
की गणसभा के सम्मुख अपना निवेदन प्रस्तुत करने की इच्छा प्रकट की । 
उन्होने यह प्रस्ताव भी किया कि जो कुलमुख्य, ग्रामणी और सेनानायक 
अन्य जनपदों से बहुधान्यक आए हुए हैं, वे भी दर्शक रूप में इस सभा में 
सम्मिलित हो सकें। ग्रौधेयगणपुरस्कृत स्कन्दवर्मा ने आचार्य के प्रस्ताव 
को स्वीकार कर लिया। शीघ्र ही गणसभा की बैठक बुलाई गई । दण्ड 
पाणि का स्वागत करते हुए स्कन्दवर्मा ने कहा--- ; 
'हमारा अहोभाग्य है, जो गोनद॑ आश्रम के महान्‌ आचार्य श्री दण्ड 
पाणि आज हमारे बीच में उपस्थित हैं। दण्डनीति और धनुर्वेद के आप प्रकाण्ड 
पण्डित हैं और वेदशास््रों में आपकी अबाध गति है। आप केवल दण्डनीति 
के प्रवक्ता ही नहीं हैं, अपितु साथ ही उसके प्रयोक्ता भी हैं। यह आपके 
नीतिबल का ही परिणाम था, जो यवनराज अन्तियोक और एवृथिदिम 
को सिन्धुतट के युद्ध में मुँह की खानी पड़ी थी। बह आपका ही कर्तृत्त्व 
था, जो एक विशाल आर्य सेना कुरुक्षेत्र के रणक्षेत्र में दिमित्र का सामना 
करने के लिए सन्नद्ध हो सकी थी। मैं आचार्यपाद का स्वागत करता हूँ, 
और उनसे अपना निवेदन प्रस्तुत करने की प्रार्थता करता हूँ ।' 
जयघोष के बीच में आचार्य दण्डपाणि अपने आसन से उठकर खड़े हो 
हुए और धीर-गम्भीर वाणी में उन्होंने अपना प्रवचन प्रारम्भ किया-- 

“मुझे यह देखकर अत्यन्त हर्ष हुआ है कि आपके इस जनपद में भारत 
की प्राचीन परम्पराएँ अब तक भी भलीभाँति सुरक्षित हैं। आप लोग अब 
भी भगवान्‌ कार्तिकेय स्कन्द के उपासक हैं। बौद्ध स्थविरों, श्रमणों और 
भिक्षुओं ने प्राचीन सत्य सनातन आर्यधर्म के विरुद्ध जो आन्दोलन प्रारम्भ 
किए हुए हैं, आप उनके प्रभाव में नहीं आए हैं। स्कन्द देवताओं के सेनानी 
हैं । सेनानी स्कन्द के उपासक यदि स्वयं भी वीर हों, तो इसमें आश्चर्य की 
कोई वात नहीं है। आपके इन गण-जनपदों के साहाय्य से ही आचार्य 
चाणक्य और चन्द्रगुप्त मौर्य ने हमारी आर्यभूमि को एक शासन-सूत् में 
संगठित किया था। निर्वीर्य नन्दकुल का विनाश कर चन्द्रगुप्त जो सम्पूर्ण 
भारत में एक चक्रवर्ती शासन स्थापित करने में समर्थ हुआ, उसमें वाहीक 
जनपदों का सहयोग ही प्रधान कारण था। पर आज मागध साम्राज्य को 
सैन्यशक्ति का ह्लास हो चूका है। उसके सम्राट्‌ क्षात्रधर्मे को भूल गए हैं। 
राजाओं का कार्यं काषाय वस्त्र पहनकर और सिर मूँडाकर परलोक की 
चिन्ता करना या निर्वाण के लिए प्रयतन करना नहीं है। उनका कार्य खड्ग 
हाथ में लेकर दस्युओं का संहार करना और शत्रुओं से स्वदेश की रक्षा 
करता है । आपको ज्ञात ही है कि गत वर्षो में दो बार यवन सेनाएँ हमारी 
पवित्र आर्यभूमि को आक्रान्त कर चुकी हैं। उनके आक्रमण का भय आज 
भी दूर नहीं हुआ है। विदेशी आक्रान्ताओं से भारत-भूमि की रक्षा के 
प्रयोजन से ही चाणक्य और चन्द्रगुप्त ने इस देश में एक चक्रवती साम्राज्य 
की स्थापना की थी, और इसीलिए आपके सब गण-जनपदों ने मौर्य साम्राज्य 
के अन्तर्गत होकर रहना स्वीकार कर लिया था। वीर ही वीर का सम्मान 
करना जानते हैं । चन्द्रगुप्त सचमुच वीर था | यही कारण है, जो यमुना के 
Ee) के वीर जनपदों ने उसे न केवल अपना नेता ही अपितु अधिपति भी 
स्वीकार कर लिया था । पर चन्द्रगुप्त के जो वंशज आज पार्टलिपुत्र के 
राजसिंहासत पर आूढ़ हैं, वे अशक्त और नपुंसक हैं। धर्मानुशासत के 
आवरण में वे भोग-विलास का जीवन विता रहें हैं । अन्तियोक और एवुथि- 
दिम की सेनाओं ने जब भारत-भूमि को आक्रान्त किया, तो मौर्ये साम्राज्य | 
की सेताएँ कहाँ थीं ? जिन अन्तपालों और दुर्गंपालों को उस समय शस्त्र 
लेकर रणक्षेत्न में उतर आना चाहिए था, वे तब जनता को अहिंसा का पाठ 

पढ़ाने में व्यापृत थे। धर्म का यह कैसा उपहास है। दिमित्र की सेना जब 
साँकल नगरी का ध्वंस कर रही थी, शालिशुक रूपाजीवाओं के साथ क्रीड़ा 
में मत्त था। क्या सम्राटों का यही स्वधम है? क्या आप इसे सहन कर 
सकते हैं ? यदि नहीं, तो स्पष्ट रूप से घोषित कर दीजिए कि आपका मौर्य 
शासन-तन्त्र के साथ कोई भी सम्बन्ध नहीं है। आप पूर्ण रूप से स्वतन्त्न हैं। 
आचार्य चाणक्य सचमुच ऋषि थे । वह क्रान्तदर्शी थे । उन्होंने जब विशाल 
मागध साम्राज्य का निर्माण किया, सम्पूर्ण आर्येभूमि को एक शासन-सूत्र में 
संगठित किया, तो उसके अन्तर्गत विविध जनपदों और गणों की स्वतंत्रता 
को अक्षुण्ण रखा उनकी यह नीति वस्तुतः अद्भुत थी । इसी का यह परि- 
णाम है कि मौर्य सम्राटों की निर्वीर्ये नीति का आपके जनपदों पर कोई बुरा 
प्रभाव नहीं पड़ा है। आप में वीरता की परम्परा अब भी पूर्ववत्‌ सुरक्षित 
है। पर प्रश्‍न यह है कि आप अपनी शक्ति का भारत-भूमि की रक्षा के लिए 
किस प्रकार उपयोग कर सकते हैं? आत्मरक्षा के लिए अब आप मौय 
साम्राज्य पर निर्भर नहीं रह सकते। आपको अपनी रक्षा स्वथं करनी 
होगी। पर क्या आप अकेले-अकेले रहकर अपने जनपदों की, अपने धर्म- 
मन्दिरों की, अपने कुल-देवताओं की, अपनी सन्तान की और अपनी धन- 
सम्पदा की रक्षा कर सकेंगे ? कठ लोग वीरता में किससे कम थे ? पर वे 
अकेले दिमित्र को परास्त करने में असमर्थ रहे । परस्पर मिलकर संहत हो 
जाने में ही आपका श्रेय है। पर किसके नेतृत्व में ? क्या मौर्य सम्राट्‌ 
शालिशुक को अपना अधिपति मानकर ? नहीं, कदापि नहीं। मौर्यों के 
विरुद्ध तो आपको विद्रोह करना ही होगा। पुणं स्वतन्त्र होकर अपने जन- 
पदों और गणों की शक्ति का पुनरुत्थान करना तो आपके लिए अनिवार्य ही 
है। पर पुष्यमित्र के रूप में एक ऐसा वीर इस समय आपके सम्मुख उपस्थित 
है, जो आपका नेतृत्त्व करने के लिए सब प्रकार से योग्य है। यही | वीर 
सेनानी है, जिसने सिन्धु तट पर यवन सेना को परास्त किया था। आप 
सेनानी के नेतृत्व को स्वीकार कीजिए, उसके साथ मिलकर और परस्पर 
संहृत होकर शल्नु का सामना करने के लिए कटिबद्ध हो जाइए । मेरा यही 
प्रस्ताव है । अब आप इस पर विचार-विमर्श करे ।” 


दण्डपाणि के प्रवचन के अनन्तर कुलिन्दगण के कुलमुख्य श्रुतधर्मा 

खड़े हुए। उन्होंने कहा- 

धं आचार्य के प्रस्ताव का समर्थन करता हूं । पर प्रश्‍न यह है कि हमारे 
परस्पर-सहयोग का स्वरूप क्या होगा ? हम सवने मौयों को अपना नेता 
स्वीकार किया था। अब तक भी हम मौर्य सञ्राट्‌ की प्रजा हैं। क्या आचार्य 
यह चाहते हैं कि हम मौर्य साम्राज्य की अधीनता से मुक्त होकर पूर्णरूप 
से स्वतन्त्र हो जाएं ? भारत की राजशक्ति मौर्य साम्राज्य के रूप में 
संगठित है, क्या उसे खण्ड-खण्ड कर देना उचित होगा ? क्या यह सम्भव 
नहीं है कि पाटलिपुत्र के शासततंत में शक्ति और नवजीवन का संचार 
किया जा सके और हम सब मौर्य सञ्राटू के झण्डे के नीचे एकत्र होकर शत्रु 
का सामना करें ? पुष्यमित्र वीर हैं, सब प्रकार से योग्य हैं । पर अभी उन्हें 
अपनी योग्यता और शौर्य प्रदर्शित करने का पर्याप्त अवसर नहीं मिला है। 
| सन्देह है कि गणराज्यों के महासेनापति उन्हें अपना नेता स्वीकार करने 
के लिए उद्यत होंगे ।' 

शालंकायन्‌ और वामरथ जनपदों के कुलमुख्यों ने भी इसी प्रकार के 
विचार प्रगट किए। अन्त में यौधेय गण के लंगवीर कुल के कुलमुख्य मयूर 
ध्वज ने खड़े होकर कहा--'यह सही है कि मौर्यकुल अब तिर्वीय हो चुका 
है। उससे किसी भी प्रकार की आशा करना तिरर्थक है। पर गणराज्यों 
की सबसे बड़ी निर्बलता यह होती है कि वे परस्पर सहयोग नहीं कर पाते | 
आचार्य चाणक्य का कथन है, कि गणों की स्थिति और सत्ता संघात पर 
निर्भर करती है। यदि वे संहत होकर रहें तो अजेय होते हैं, अन्यथा नष्ट 
हो जाते हैं। परस्पर संहत हो सकता तभी सम्भव है, जबकि सब कोई 
[किसी एक को अपनी तुलना में ज्येष्ठ मान लें, सब उसका नेतृत्त्व स्वीकार 
कर लें और उसकी अधीनता में रहते हुए कार्य करें। गणों में अपनी 
श्रेष्ठता का विचार इतना प्रबल होता हैं कि वे स्वयं स्वेच्छापूर्वक किसी 
को अपने से ज्येष्ठ स्वीकार नहीं कर पाते। हाँ, कोई अनुपम वीर अपनी 
शक्ति का प्रयोग कर उनसे अपता नेतृत्त्व स्वीकार करा ले, तो दूसरी बात 
है। चन्द्रगुप्त मौय ने यही तो किया था। चाणक्य के नीतिबल और चन्द्रगुप्त 
के शौर्य के सम्मुख सब गणराज्यों ने सिर झुका दिया था, और उन्होंने मौर्य 
साम्राज्य के अन्तर्गत होकर रहना स्वीकार कर लिया था। एक सदी से भी 

अधिक हो गया, जब से हम मौर्य सञ्राटों को अपना नेता मानते हैं । उनके 
प्रति आदर की भावना हम में अब तक भी विद्यमान है। आज के मौर्य 
सम्राट्‌ चाहे कितने ही निर्वीर्य क्यों न हो गए हों, हम अब तक भी उनका 
आदर करते हैं। किसीके प्रति सम्मान की भावना विकसित भी धीरे-धीरे 
होती है, और उसके नष्ट होने में भी समय लगता है। कया यह आदर- 
भावना किसी अन्य ब्यक्ति या गणमुख्य के प्रति तत्काल उत्पन्त को जा 
सकती है। क्या यह सम्भव नहीं है कि मौर्य शासनतन्त्र में फिर से शक्ति 
का संचार किया जा सके या किसी ऐसे मौर्यकुमार को पाटलिपुत्र के 
राजसिंहासत पर बिठाया जा सके जो वस्तुतः योग्य और साहसी हो। 
यवनों का सामना तो हमें करना ही है। पर मैंने जो समस्या आपके सामने 
प्रस्तुत की है, आचार्य दण्डपाणि उस पर विचार करें।' 

विविध कुलमुख्यों के विचारों को सुनकर दण्डपाणि एक बार फिर खड़े 
हुए। उन्होंने कहा-- 

“मौर्य शासनतन्त्र में यदि शक्ति और क्षमता होती, तो समस्या ही 
कया थी ? चन्द्रगुप्त और बिन्दुसार द्वारा स्थापित विशाल मागध साम्राज्य 
अब खण्ड-खण्ड हो चुका है । काश्‍मीर, आन्ध्र भौर कलिङ्ग उसकी अधीनता 
से स्वतन्त्र हो गए हैं। कपिश-गान्धार अब यवनों के अधीन हैं। मद्रक 
जनपद ने भी यबनों के सम्मुख घुटने टेक दिए हैं। मालव और शिवि गणों 
ने मरुभूमि में प्रवास कर लिया है। वाहीक के जनपदों को ही देखिए । मौर्यों 
का शासन अब इन पर रह ही कहाँ गया है ? क्या यहाँ उनकी कोई सेना 
है ? क्या यहाँ उनके कोई ऐसे अमात्य हैं जो प्रजा की रक्षा या हितसुख की 
चिन्ता करें। अभी दिमित्र की सेनाएँ वाहीक देश को पदाक्रान्त करती हुई 
कुरुक्षेत्र तक चली आईं थीं । मौर्यों ने उनके मार्ग को अवरुद्ध करने के लिए 
क्या प्रयत्न किया ? आपके जनपदों में जो शान्ति है, क्या वह मौर्य शासन- 
तन्त्र के कारण है ? नहीं, आप अपना शासन स्वयं करते हैं, इसी कारण 
आपके जनपदों में सुख और चैन है। परम्परा के अनुसार जो धन आप 

बलिरूप से मोर्य सम्राट्‌ को प्रदान करते हैं, क्या आपको ज्ञात है कि उसका 
व्यय किस कार्य में किया जाता है ? उसे रूपाजीवाओं और नट-नर्तेकों पर 
व्यय किया जा रहा है, शत्रुओं से आपकी रक्षा के लिए नहीं। कुलमुख्य 

मयू रध्वज ने जो कुछ कहा है वह सर्वाश में सत्य है। गणों की शक्ति संघात 
पर ही निर्भर होती है। संघ बनाना गणराज्यों की परम्परा के अनुरूप है। 
यदि आपके लिए स्थायी रूप से संहत हो सकना सम्भव नहीं है, तो कम से 
कम इस संकट के समय में तो आपको अवश्य ही परस्पर मिलकर कार्य करना 
चाहिए। बहुत-से गणराज्यों के कुलमुख्य आज यहाँ उपस्थित हैं । संहत 
होकर कार्य करने का निश्चय करने का यह अनुपम अवसर है। आप इस 
प्रश्न पर विचार कीजिए। यदि आप परस्पर मिलकर एक न हो गए, तो 
आपके सम्मुख तीन ही मार्ग रह जाएंगे, या तो आप यवनों के सम्मुख 
आत्मसमर्पण कर दें, या उनसे युद्ध करते-करते नष्ट हो जाएं और या 
मालवों के समान अपनी मातृभूमि को सदा के लिए प्रणाम कर किसी 
सुटूरवर्ती अज्ञात प्रदेश में प्रवास कर जाएं । क्या आपको इनमें से कोई भी 
मार्ग स्वीकार्य होगा ? यदि नहीं, तो अन्य उपाय ही क्या है, सिवाय इसके 
क्रि आप परस्पर संहत होकर यवनों का सामता करें । मौर्य शासनतन्त्न से 
आप कोई आशा त रखें । उसमें शक्ति का संचार कर सकता असम्भव है।' 

आचार्य दण्डपाणि के अपना वक्तव्य समाप्त कर चुकते पर योधेयगण- 
पुरस्कृत स्कन्दवर्मा ने कहा--मैं आप सबकी ओर से आचार्य दण्डपाणि 
को धन्यवाद देता हूं । उन्होंने जो मार्ग हमें प्रदर्शित किया है वह वस्तुतः 
प्रशस्त है। कुणिन्द, राजन्य, शालंकायन, वामस्य आदि गणों के जो 
कुलमुख्य यहाँ उपस्थित हैं, वे शीघ्र ही अपने-अपने जनपदों को वापस 
लौट जाएंगे । मेरा अनुरोध है कि वे अपनी-अपनी गणसभाओं में आचार्य 
के निवेदत को प्रस्तुत करें । जहाँ तक यौधेय गण का सम्बन्ध है, मैं आचाय 
को विश्वास दिलाता हूँ कि हम उनके प्रस्ताव पर गम्भीरतापूर्वक विचार 
करेंगे । हम अन्य गणों के साथ सहयोग करने को उद्यत हैं। यदि दिमित्र की 
यवन सेना ने फिर भारत भूमि पर आक्रमण किया, तो योधेय उसका 
सामना करने में किसी से पीछे नहीं रहेंगे !' 

गणसभा की बैठक के समाप्त हो जाने पर दण्डपाणि और पुष्यमित्र 
अपने निवासस्थान को लौट आए। आचार्य की मुखमुद्रा अत्यन्त गम्भीर 
थी । उन्हें चिन्तित देखकर पुष्यमित्र ने कहा-- 

'कहिए, आचाये ! आप क्या सोच रहे हैं ? अब आपका क्या विचार है? 

'मयूरध्वज ने ठीक कहा था, वत्स ! गणराज्यों के लिए संहत होकर 
कार्य कर सकना बहुत कठिन है। यदि ये सब गणराज्य संहत हो सकते, तो 
हमारा कार्यं कितना सुगम हो जाता ।' 

'मैं आपसे पहले ही कहता था, आचार्य ! मोर्य साम्राज्य अभी 
विद्यमान है, उसके रूप में भारत की राजशक्ति अब तक भी एक केन्द्र में 
संगठित है। क्या हम उसका उपयोग अपने लक्ष्य की प्राप्ति के लिए नहीं 
कर सकते ? उसमें केवल शक्ति-संचार की आवशयकता है। भारत में न 
मौल सँनिकों की कमी है, न भूत सैनिकों की और न आटविकों की । धन- 
सम्पदा का भी हमारे देश में अभी अभाव नहीं हुआ है। अभाव है तो केवल 
एक सुयोग्य नेतृत्त्व का है। क्या मौर्य राजकूल में एक भी ऐसा कुमार नहीं 
है, जो चन्द्रगृप्त और बिन्दुसार की परम्परा में आस्था रखता हो ? यदि 
युवराज भववर्मा कुक्कुट विहार के स्थविरों के षड्यन्त्र के शिकार न हो 
जाते, तो क्या उनके नेतृत्त्व में मौयं शासनतन्त्र में शक्ति का संचार नहीं 
किया जा सकता था ? वह अब नहीं रहे, पर मौर्य राजकुल में अन्य कुमार 
भी तो हैं। क्या शालिशुक को राज्यच्युत कर किसी अन्य कुमार को सम्राट्‌ 
पद पर अभिषिक्त नहीं किया जा सकता ? आप औशनस नीति के प्रयोग में 
निष्णात हैं, आचार्य ! क्या हम मोग्गलान को औशनस नीति से परास्त 
नहीं कर सकते ?मौयों के नेतृत्त्व में भारत की शक्ति का पुनरुत्थान असम्भव 
नहीं है, आचार्य ! आपने देख ही लिया है, गणराज्यों में अब तक भी मौर्य 
राजकूल के प्रति अगाध श्रद्धा है।' 

'तुम ठीक कहते हो, वत्स ! पर मौर्य कूल में कौन ऐसा राजकुमार है, 
जो इस विशाल साम्राज्य में शक्ति का संचार कर सके ? कूक्कुट विहार के 
स्थविरों ने पाटलिपुत्र में जिस घोर कूचक्र का प्रवतेन किया हुआ है, उससे 
बच सकना किसी के लिए भी सम्भव नहीं है । क्या कोई ऐसा राजकुमार 
तुम्हारी दृष्ट में है जो मोग्गलान के विरुद्ध खड़ा हो सके ?” 

'भववर्मा का पुत्र देववर्मा भव वयस्क हो गया है। उसकी माता 
देवयानी को आप जानते ही हैं। विदर्भ देश के प्राचीन राजकूल को कुमारी 
है वाल्यावस्था में कुछ समय गोनद आश्रम में भी रह चुकी है।' 

हाँ, देवयानी का मुझे स्मरण है। सतातन आर्य धर्म में उसकी अगाध 

श्रद्धा थी।' 

“वह श्रद्धा अब और भी अधिक प्रगाढ़ हो गई है, आचार्य ! देवयानी 
के प्रभाव के कारण ही युवराज भववर्मा स्थविरों के कुचत्र में फंसने से बचे 
रह सके थे । मोग्गलान ते उसे निर्वीर्य करने के लिए कितनी ही रूपाजीवाएँ 
उसके पास भेजी थीं। पर वह जो अपने चरित्र को निर्मल रख सका, 
उसका सब श्रेय देवयानी को ही है। देववर्मा अपनी माता का सुयोग्य पुत्र 
है। उसे यह भी ज्ञात है कि मोग्गलान ने ही उसके पिता की हत्या करायी 
थी । कुक्कुट बिहार के प्रति उसके मन में अपार घृणा है। सञ्राट्‌ पद के 
लिए वह सर्वथा उपयुक्त है, आचार्य !' 

तुम्हारी क्या योजना है ? 

मेरी सम्मति में आपको तुरन्त पाटलिपुत्र के लिए प्रस्थान कर देना 
चाहिए। शालिशुक को राज्यच्युत किए बिता हमारी कार्यसिद्धि असम्भव 
है। इसके लिए आपको औशनस नीति का प्रयोग करना होगा। “विषस्य 
विषमौषधम्‌' और 'शठे शाठ्यं समाचरेत्‌’ को नीति]शास्त्र-म्मत हैं 
पाटलिपुत्र में अब भी ऐसे लोगों की कमी नहीं है जो क्षात्रधमे में विश्वास 
रखते हैं, और चन्दरगृप्त के वीर कृत्यों को गव॑ के साथ स्मरण करते हैं। वे 
सब आपकी सहायता करेंगे ।' 

'क्या तुम मेरे साथ नहीं चलोगे, वत्स ! ' 

“मुझे अभी यहीं रहने दीजिए, आचार्य ! यहाँ मेरा कार्य अभी पूर्ण 
नहीं हुआ है । मुझे अपनी सेना के सैनिकों में वृद्धि करनी है । कुरु-पाञ्चाल में 
भृत सैनिकों की कोई कमी नहीं है। मैं उन्हें अपनी सेता में सम्मिलित करने 
का प्रयतत करना चाहता हूं । दिमित्र के आक्रमण की भी मुझे आशंका है 
बह देर तक वाल्हीक में नहीं रहेगा। उसका सामना करने के लिए मेरा 
यहाँ रहना आवश्यक है ।' 

“सम्भवतः, तुम विदिशा भी जाना चाहोगे । तुम्हें दिव्या से मिले बहुत 
दिन हो गए हैं। कुमार अग्निमित्र की शिक्षा की भी तुम्हें चिन्ता करनी 
चाहिए । अच्छा है, एक बार विदिशा हो आओ ।' 

'अग्तिमित्र अब बड़ा हो गया है, आचार्य ! गोनदं आश्रम में प्रविष्ट 
होकर शिक्षा प्राप्त कर रहा है। दिव्या मेरे पास यहीं आने के लिए उत्सुक 


Le 

है, मेरे कार्य में सहयोग देना चाहती है। गंगा, यमुना और शतुद्रि नदियों 
से सिंचित यह प्रदेश मेरे कार्य के लिए उपयुक्त क्षेत्र है। मैं यहाँ सेना का 
संगठन करूँगा, और दिमित्र के आक्रमण की प्रतीक्षा में रहुँगा ।' 
“यौधेय, राजन्य, कुणिन्द आदि गणराज्य क्या तुम्हारे कार्य में सहायक 
नहीं हो सकते ?' 

हो क्यों नहीं सकते, आचार्य ! इन राज्यों के कुलमुख्य आपके प्रवचन 
से बहुत प्रभावित हुए हैं। यहाँ जिस अग्नि का आपने आधान कर दिया है, 
शीघ्र ही वह प्रचण्ड दावानल का रूप धारण कर लेगी। इन गणों को अब 
अपने कर्तव्य का बोध हो गया है । यवनों के आक्रमण के सम्मुख न वे आत्म- 
समर्पण करेगे, और न अपने जनपदों का परित्याग कर प्रवास ही करेंगे। 
वे टकर शतु से युद्ध करेंगे, पर अकेले-अकेले । संहत होकर नहीं । संहत 
हो सकना उनके लिए कठिन है । पर हमारे लिए यही पर्याप्त है । गणराज्यों 
से युद्ध करते हुए यवनों की शक्ति जब क्षीण हो जाएगी, तब हमारी सेना के 
लिए उन्हें पराजित कर सकना कठिन नहीं रहेगा । बहुधान्यक आ कर जो 
कार्यं आपने किया है, वह अत्यन्त महत्त्व का है। वह एक दिन अवश्य फल 
लाएगा । पर भारत की राजशक्ति का वास्तविक केन्द्र पाटलिपुत्र में ही है। 
वहाँ का कार्य आपको संभालना है, आचार्य !? 

तुम ठीक कहते हो, वत्स ! मैं आज ही पाटलिपुत्र के लिए प्रस्थान 
कर रहा हूँ ।' 

'पर क्या आप इसी वेश में यात्रा करेंगे, आचार्य ! श्रावस्ती के जेतवन- 
विहार का संघःस्थविर मञ्झिम आपको भली भाँति पहचानता है। उसके 
सत्री और गृढपुरुष मध्य देश में सर्वत् नियुक्त हैं। हमारी गतिविधि उनसे 
छिपी हुई नहीं है वे सब सूचनाएं मज्झिम के पास भेजते रहते हैं । आपकी 
यात्रा भी उनसे छिपी नहीं रह सकेगी |! 

तो मुझे क्या करना चाहिए, वत्स !” 

आपको छ वेश में पाटलिपुत्र जाना होगा, आचायं ! पाठलिपुत् में 
भगवान्‌ जयन्त का जो मन्दिर है, उसे आप जानते ही हैं । बसन्त पंचमी के 

अवसर पर वहाँ रथयात्रा का उत्सव बड़ी धूमधाम से मनाया जाता है । 
हज़ारों यात्री दूर-दूर के जनपदों से इस उत्सव में सम्मिलित होने के लिए 

पाटलिपुत्र जाते हैँ । आप कुछ चुने हुए सैनिकों को अपने साथ ले जाइए । 
सब साधुओं और तीर्थयातियों के वेश में हों। इससे किसीको आप पर 
सन्देह नहीं होगा । जटिल तापस के भेस में रहने पर कोई आपको पहचान 
नहीं पाएगा । स्थविरों के कुचक्र से बचने का यही उपाय है।' 

'औशनस नीति में भी तुम पारंगत हो गए हो, वत्स !' 

“यह सब आपकी ही शिक्षा का तो फल है, आचार्य !' 


शालिशुक का अन्त 


भगवान्‌ जयन्त की रथयात्रा का उत्सव अब समीप आ गया था। दूर- 
दूर के जतपदों से हजारों साधु, महात्मा और तीर्थयात्री प्रतिदिन पाटलिपुत्र 
पहुंच रहे थे । मन्दिर का प्राङ्गण साधुओं, तापसों और कार्तान्तिकों 
(ज्योतिषियों) से परिपूर्ण हो गया था । सबने वहाँ अपने आसन जमा लिए. 
थे । श्रद्धालु तीर्थयात्री जब देवदर्शन के लिए मन्दिर में जाते, तो इन साधु- 
महात्माओं को भी पत्रपुष्प भेंट करते । जयन्त के मन्दिर के प्रधान पुजारी 
श्रुतश्रवा इन दिनों बहुत व्यग्र थे । उन्हें क्षण भर का भी अवकाश नहीं था। 
दित भर के कार्य से श्रान्त होकर वह अपने शयतकक्ष में गए ही थे, कि एक 
वट्क उनकी सेवा में उपस्थित हुआ । हाथ जोड़कर उसने कहा- 

'कोई जटिल तापस आपसे भेंट करना चाहते हैं, श्रोत्रिय ! 

'क्या उनके निवास और भोजन की व्यवस्था नहीं हुई है ?' 

मैंने सब व्यवस्था कर दी है। पर उनका आग्रह है कि तुरन्त आपसे 
भेंट करें।' 

“वह कौन हैं और कहाँ से पधारे हैं ?' 

मैंने पूछा था, श्रोत्रिय ! पर वे बताने को उद्यत नहीं हुए। उन्होंने 
केवल यह कहा कि बहुत दूर कुरुक्षेत्र से आ रहा हूँ, एक आत्ययिक कार्य से 
श्रोत्रिय से मिलना चाहता हूँ ।' 

«क्या वह कल प्रातः तक प्रतीक्षा नहीं कर सकते ? इस समय मैं बहुत 


थका हुआ हूँ । 


१९४ : सेनानी पुष्यमित्र 


'मैंने उनसे कहा था, श्रोत्रिय ! पर वह इसी क्षण आपसे भेंट करने का 
आग्रह कर रहे हैं। कोई अत्यन्त तेजस्वी महात्मा हैं। उनके सम्मुख आँख 
ही नहीं टिकती ।' 

अच्छा, उन्हें यहीं बुला लाओ ।' 

जटिल तापस ने श्रुतश्रवा के शयनकक्ष में प्रवेश कर बहुत धीमे से 
कहा, 'गोनर्द आश्रम का दण्डपाणि श्रोत्रिय श्रुतश्रवा की सेवा में सस्नेह 
अभिनन्दन निवेदन करता है ।' 

दण्डपाणि का नाम सुनते ही श्रुतश्रवा उठकर खड़े हो गए । सम्मान 
के साथ आसन अपित कर श्रुतश्रवा बोले, 'अरे, आचार्य ! आप ! तापस 
का ब्रत आपने कब से ग्रहण कर लिया ! इस वेश में मैं आपको पहचान ही 
नहीं सका ।' 

द्वार को भलीभाँति बन्द कर दो, भाई ! मैं एकान्त में आपसे कुछ 
बातें करना चाहता हूँ । एक अत्यन्त महत्त्वपूर्ण कार्य से पाटलिपुत्र आया 
हूँ। क्षमा करना, असमय में आपको कष्ट दिया ।' 

आप भी कैसी बातें कर रहे हैं, आचार्य ! मेरा अहोभाग्य है जो विश्व- 
विख्यात आचार्य ने अपनी चरणरज से मेरी कुटी को पवित्र किया । पूर्व- 
जन्म में न जाने कौन से सुक्त किए थे, जो आज अकस्मात्‌ ही आपके दर्शन 
हो गए। पर पहले यह तो बताइए, आप ठहरे कहाँ हैं, और क्या आपने 
भोजन कर लिया है ?' - 

'इस सब की चिन्ता न करो, भाई ! मैं अकेला नहीं हूँ । बहुत-से साधु 
और तापस मेरे साथ हैं। हम सबने मंदिर के प्राद्गण में ही आसन जमा 
लिए हैं, और श्रद्धालु भक्त भोजन भी दे गए हैं।' 

'पर आपको तो मैं खुले प्राङ्गण में नहीं रहने दूंगा, आचार्यं ! आप 
मेरी इस कुटी में आ जाइए । यहाँ आपको कोई कष्ट नहीं होगा । ब्राह्मणी 
आपको सेवा कर परम संतोष प्राप्त करेगी |! 

नहीं, भाई ! मुझे मंदिर के प्राज्भण में ही रहने दो । वहाँ मुझे कोई 
कष्ट नहीं है । तुम जानते ही हो, मोग्गलान के सळी और गूढ़ पुरुष सर्वत्र 
छाए हुए हैं। उनकी दृष्टि से बचने के लिए ही मैंने जटिल तापस का वेश 

बनाया है । तुम्हारे पास रहने से उन्हें सन्देह हो जाएगा । मैं नहीं चाहता, 

यहाँ मेरा आगमन किसी को भी ज्ञात हो। मोग्गलात मेरे खून का प्यासा 
है। मुझे सद्धर्म का कट्टर शत्रु समझता है।' 

“जैसी आपकी इच्छा, आचायं ! आपके सम्मुख मैं क्या कह सकता हूँ ।' 

“अब मेरी बात ध्यान से सुनो, श्रृतश्रवा ! स्थविरों के कुचक्र के कारण 
मौर्य शासनतन्त्न की जो दुर्दशा हो गई है वह तुमसे छिपी नहीं है। धमंविजय 
के आवरण में शालिशुक जिस ढंग से राष्ट्र का मर्दन कर रहा है, उसे तुम 
भली भाँति जानते हो । देश की रक्षा का उसे जरा भी ध्यान नहीं है । उसी 
की निर्वीर्ये नीति का यह परिणाम है जो सिन्धु नदी के पश्चिम के सब प्रदेश 
यवतों के अधीन हो चुके हैं। मद्रक जनपद ने भी उनकी अधीनता स्वीकार 
कर ली है । कुछ समय पूर्वं यवन सेवाएँ वाहीक देश को आक्रान्त करती हुई 
कुरुक्षेत्र तक पहुँच गई थों। दिमित्र शीघ्र ही फिर भारत पर आक्रमण 
करेगा । शालिशुक जैसा अकर्मण्य और अशक्त सम्राट्‌ शत्रुओं से भारत- 
भूमि की रक्षा नहीं कर सकता । हमें उसे राज्यच्युत करना होगा । आये 
भूमि का इसी में हित है। मुझे किसी सम्प्रदाय से विरोध नहीं है, तथागत 
बुद्ध का मैं आदर करता हूँ । पर स्थविरों के प्रभाव में आकर शालिशुक 
जिस ढंग से क्षातधर्म की उपेक्षा कर रहा है, उसे सह सकता मेरे लिए 
असम्भव है । हमें मौर्य शासनतन्त्र को स्थविरों के प्रभाव से मुक्त करता 
ही होगा। मैं इसी उद्देश्य से पाटलिपुत्न आया हूं, और इस पुतीत कार्य में 
तुम्हारी सहायता चाहता हूँ ।' 

“मैं आपका अभिप्राय समझ गया हूँ, आचार्यं ! पर आपकी योजता 
क्या है ?' 

'शालिशुक को राजसिहासन से च्युत कर देववर्मा को सम्राट्‌ बनाने से 
ही आर्यभूमि की रक्षा कर सकता सम्भव है । देववर्मा अब वयस्क हो चुका 
है। वह वीर है, और आर्य मर्यादा में आस्था रखता है।' 

“पर यह कार्यं किस प्रकार सम्पन्त हो सकेगा, आचार्य ! ' 

'औशनस नीति के प्रयोग द्वारा । उच्च उद्देश्य की पूर्ति के लिए हीन | 
साधनों का प्रयोग आचार्य शुक्र को स्वीकार्यं था। हमें शालिशुक की हत्या 
कराके देववर्मा को सम्राद्‌ बताता होगा ।' 

“पर्‌ इसके लिए आपने क्या उपाय सोचा है fi 

'यही तो हमें परस्पर विचारविमर्श द्वारा निर्धारित करना है। अच्छा, 
यह बताओ, क्या शालिशुक भगवान्‌ जयन्त की रथयात्रा में सम्मिलित हुआ 
करता है ?' 

होता है, आचार्य ! यद्यपि मौर्य सम्राट्‌ सत्य सनातन आय ॑धर्म से 
विमुख हो बौद्धधर्भ को अपना चुके हैं, पर चिरकाल से चली आई पर- 
म्पराओं का पूर्ण रूप से परित्याग उन्होंने अभी नहीं क्रिया है। मगध की 
जनता की दृष्टि में भगवान्‌ जयन्त की रथयात्रा का बहुत महत्त्व है। इसी 
कारण तथागत बुद्ध और जिन महावीर के अनुयायी मौर्य राजा भी उसमें 
सम्मिलित होते रहे हैं ।' 

'पर सुना है कि शालिशुक तो अपने राजप्रासाद से बाहर कहीं आता- 
'जाता ही नहीं है। रात-दिन रूपाजीवाओं के साथ केलिक्रीड़ा करने और 
सुरापान में मस्त रहता है ।' 
गत वर्ष तो वह रथयात्रा के उत्सब में सम्मिलित हुआ था, आचार्य ! 
इस बार वह इस अवसर पर जयन्त के मंदिर में आएगा या नहीं, इसकी 
सूचना हमें दो दिनों में प्राप्त हो जाएगी । पर सम्राट्‌ यहाँ अकेले नहीं आते । 
एक पूरी सेना उनके साथ रहती है। अंगरक्षक उन्हें चारों ओर से घेरे रहते 
हैं। मंदिर का प्राङ्गण उस समय खाली करा दिया जाता है। साधु और 
तापस भी वहाँ नहीं रहने पाते । सम्राट्‌ आते हैं, भगवान्‌ के रथ के पहिए 
पर हाथ लगाकर कुछ दान-पुण्य करते हैं, और प्रजाजन को दर्शन देकर 
राजप्रासाद को लौट जाते हैं। मोग्गलान पौराणिक देवी-देवताओं की पूजा 
का घोर विरोधी है। उसने अनेक बार प्रथतन किया कि बुद्ध, धर्म और 
संघ के प्रति आस्था रखनेवाले मौर्य राजा रथयात्रा के उत्सव में सम्मिलित 
न हुआ करें । पर सदियों पुरानी परम्पराओं की उपेक्षा कर सकना उनके 
लिये सुगम नहीं हुआ।' 
'सञ्राट्‌ की सुरक्षा का उत्तरदायित्व किस पर रहता है ?' 
'आन्तर्वंशिक पर ।' 
इस पद पर आजकल कौन काम कर रहा है ।' 
'निपुणक, जो पहले अन्तःपुर के महानस में औदनिक का कार्य करता 
था, और मोगालात के सत्रियों का आचार्य था । निपुणक बड़ा धूतं और 

चालाक है, दूसरों के गुप्तभेदों का पता लगाने में वह अत्यन्त चतुर है। 
युवराज भववर्मा की हृत्या की योजना उसी ने बनाई थी। उसके सत्री अभी 
से जयन्त के मंदिर में आ गए है। प्राङ्गण में जो साधु ओर कार्तान्तिक 
आसन जमाए बैठे हैं, उनमें से कितने ही निपुणक के गूढ्पुरुष हैं। मंदिर में 
आने-जाने वाले सब स्त्री-पुरुषों पर वे दृष्टि रखते हैं ।' 

“जब शालिशुक रथ पर हाथ लगाने के लिए मंदिर में आएगा, तो 
पुजारी तो वहाँ रहेंगे न ?' 

'हाँ, आचार्य ! पर उनकी भली भाँति परीक्षा कर ली जाएगी । यह 
देख लिया जाएगा कि किसी के पास कोई अस्त्र, शस्त्र और विष आदि तो 
नहीं है । उनके नखों और केशों तक की जाँच कर ली जाएगी। केवल वे 
पुजारी ही मंदिर में रह सकेंगे जिनपर निपुणक को कोई संदेह न हो।' 

यह सुनकर आचार्य दण्डपाणि गम्भीर हो गए । उनकी मुखमुद्रा को 
देखकर श्रुतश्रवा ने कहा 

“आप क्या सोच रहे हैं, आचार्यं !' 

तुम्हारे पुजारियों में क्या कोई ऐसा भी है जो पवित्र आर्येभूमि और 
सत्य सनातन वैदिक धर्म की रक्षा के लिए अपनी बलि देने को उद्यत हो ?' 

है क्यों नहीं ? सोमधर्मा देश और धर्म के लिए अपने तन की बलि दे 
देने में ज़रा भी संकोच नहीं करेगा ।' 

'सोमधर्मा कौन है ? 

“वही वटुक जो आपको साथ लेकर मेरे पास आया था। बड़ा साहसी 
युवक है, देश और धर्म के प्रति अगाध अनुराग रखता है। पर नरहत्या के 
लिए जो उद्दण्ड साहस और तीक्ष्ण वृत्ति चाहिए, वह उसमें है या तहीं-- 
यह संदिग्ध है ।' 

'शालिशुक के घात को तुम नरहत्या क्यों कहते.हो, श्रुतश्रवा ! सैनिक 
लोग युद्धक्षेत्र में शत्रुओं का जो संहार करते हैं, क्या तुम उसे नरहत्या 
कहोगे ? उच्च उद्देश्यों की प्राप्ति के लिए हीन साधनों का अवलम्बत 
शास्त्रसम्मत है । हमारा धर्म हिंसा का निषेध करता है, पर विशेष परि- 
स्थितियों में हिसा धर्मानुकूल भी होती है। अन्यथा क्षा धर्म का कोई अर्थ 
ही नहीं रह जाता । 'वैदिकी हिंसा हिंसा न भवति’ यह शास्त्रवचन हैं 

यदि तुम सोमधर्मा को कार्य सिद्धि के लिए उपयुक्त समझते हो, तो मैं तुरन्त 
उससे बात करना चाहूँगा ।' 

'वह्‌ उपयुक्त तो अवश्य है, पर इस कार्य को सम्पादित कैसे कर 
सकेगा ? मंदिर में शस्त्र को साथ ले जा सकना सर्वथा असम्भव है 
आचार्यं !' 

क्या मंदिर में तिशूलधारी शिव की कोई मूर्ति नहीं है ?' 

है, आचार्य ! भगवान्‌ जयन्त की प्रतिमा के साथ-साथ अन्य देवी- 
देवताओं की मूतियाँ भी मंदिर में है।' 

'फिर तो खड्गवाहिनी भगवती दुर्गा की मूर्ति भी वहाँ होगी । शालि- 
शुक के मंदिर-प्रवेश के समथ इन मूर्तियों को या इनके त्रिशूल और खड्ग 
को हटा तो नहीं लिया जाएगा ? 

'यह कदापि सम्भव नहीं है, आचार्य ! किसकी शक्ति है जो देवमूतियों 
या उनके अलंकरणों को छू भी सके ?' 

तो फिर कार्यसिद्धि में क्या बाघा है ? सोमधर्मा त्रिशूल या खड्ग 
दवारा शालिशुक पर सुगमता से आक्रमण कर सकता है।' 

सोमधर्मा को बुलाकर सारी योजना समझा दी गई। इस युवक में 
उदण्ड साहस था, और साथ ही देश और धर्म के प्रति अगाध प्रेम भी । वह्‌ 
जानता था कि शालिशुक पर शस्त्र चलाते ही अंगरक्षक सेता के सैनिक 
उसके टुकड़े-टुकड़े कर देंगे । पर आचार्य दण्डपाणि से प्रेरणा प्राप्त कर वह 

आयंभूमि के उत्कषं के लिए अपने जीवन की बलि देने को उद्यत हो गया। 
मंदिर में जाकर उसने श्रद्धापूर्वक भगवान्‌ जयन्त की पूजा की और उत्सु- 
कतापुवंक उस क्षण की प्रतीम्ञा करने लगा, जबकि देश और धर्म की बलि- 
वेदी पर उसे अपने जीवन का उत्सर्ग कर देना होगा । 

रथयात्रा के दिन मन्दिर के प्राज्ञण को साधुओं, तापसों और 
कार्तात्तिकों से खाली करा दिया गया। उनका स्थान ले लिया दण्डधरों, 
गुसमपतियों और गूढ़पुरुषों ने, जो सब प्रकार के अस्त्र-शस्तों से सुसज्जित 
थे । मन्दिर में केवल उन पुजारियों को रहने दिया गया जिनपर निपुणक 
के सक्षियों को पूर्ण विश्वास था। रथयात्रा का मुहूतं अब समीप आ गया था। 
मन्दिर के समीप की पण्यवीथियों में हजारों = जी जातक | एकत्र थे। वे उस समय 

की प्रतीक्षा कर रहे थे जवकि सम्राट्‌ शालिशुक राजप्रासाद से बाहर निक- 
लेंगे, और भेरीनिनाद तथा मंगलध्वनि से पाटलिपुत्र का क्षितिज गूंज उठेगा, 
सम्राट्‌ भगवान्‌ के रथ के पहिए को हाथ लगाकर रथयात्रा के महोत्सव का 
प्रारम्भ करेंगे, और राजप्रासाद को लौटने से पूर्व प्रजानन को दर्शन भी 
प्रदान करेंगे। पर मुहुतं टलता गया, न कहीं मंगलध्वनि सुनाई दी और न 
भ्ेरीनिनाद । जनता की उत्सुकता बढ़ती गई, और अनेक प्रकार की चर्चाएँ 
होते लगीं। श्रद्धालु जनों ने कहा--यह घोर अपशकुन है । आज तक कभी 
ऐसा नहीं हुआ कि मगध के राजा ठीक समय पर भगवान्‌ जयन्त के मन्दिर 
में न पधारे हों और रथयात्रा के उत्सव का मुहूतं टल गया हो। पता नहीं, 
इस देश पर कौन-सी नई विपत्ति आनेवाली है।' 
शीघ्र ही, कुछ तूर्यधर पाटलिपुत्र के दुर्ग की प्राचीर पर प्रगट हुए । 
उन्होंने सूचना दी, कि रथयात्रा का उत्सव इस वर्ष नहीं मनाया जाएगा । 
सम्राट्‌ शालिशुक का स्वर्गवास हो गया है। शोभायात्रा के स्थान पर अब 
उनकी शवयात्रा निकलेगी। एक सप्ताह तक सम्पूर्ण साम्राज्य में शोक 
मनाया जाएगा। सब लोग चुपचाप अपने-अपने घरों को चले जाएँ । कहीं 
कोई भीड़ एकत्र न होने पाए । ड 
शालिशुक किस प्रकार अकस्मात्‌ ही स्वर्ग को सिधार गए, इस सम्बन्ध में 
अनेक प्रकार की चर्चाएँ होते लगीं। किसी का कहना था --अत्यधिक 
सुरापान के कारण सम्राट्‌ का हृदय अत्यन्त निर्बल हो गया था। उन्हें दिल 
के दौरे पड़ने लगे थे | कष्ट से छुटकारा पाने के लिए कल रात उन्होंने बहुत 
अधिक मात्रा में मद्य पी ली। एक बार जो नींद आई, वह फिर नहीं खुली । 
एक अन्य नागरिक ने कहा--यह बात नहीं है। शालिशुक को हत्या की 
गई है । राजप्रासाद में उसके विरुद्ध अनेक षड्यन्त्र चल रहे थे। भववर्मा 
की माता चारुमती और पत्ती देवयानी उतके खून की प्यासी थीं । 
आन्तर्वशिक सेना के अनेक गुल्मपतियों और सैनिकों को उन्होंने अपने साथ ' 
मिला लिया, कुछ को धन का लालच देकर और कुछ को पदोन्तति का 
आश्वासन देकर । यह हत्या उन्होंने ही कराई है। राजप्रासाद पर अब 
निपुणक का अधिकार नहीं रहा है, वह तो अन्तःपुर के बन्धनागार में 
पड़ा सड़ रहा है । देख लेना, अब भववर्मा का पुत्र देववर्मा सम्राट्‌ पद पर 


२०० : सेनानी पुष्यमित्र 


अभिषिक्त होगा।' कुछ लोग एक सर्वथा भिन्न बात कह रहे थे। उनका 
मत था कि शालिशुक की हत्या में मोग्गलान का हाथ है। गत तीन मास से 
सम्राट्‌ और स्थविर के सम्बन्ध निरन्तर कटु होते जा रहे थे। अत्यधिक 
सुरापान के कारण शालिशुक को उचित-अनुचित और कतंव्य-अकर्तव्य 
का विवेक रह ही नहीं गया था। वह स्थविरों और श्रमणों की न केवल 
उपेक्षा करने लगा था, अपितु उनके प्रति उसका व्यवहार भी उहण्डतापूर्ण 
हो गया था। इसीसे क्रुद्ध होकर मोग्गलान ने शालिशुक की हत्या करवा दी 
है | कुक्‍्कूट विहार के इस संघ-स्थविर की शक्ति असीम है। मौर्य शासन- 
तन्त्र का वास्तविक कर्ताधर्ता वही है। उसकी इच्छा के विरुद्ध मागध 
साम्राज्य में एक पत्ता तक नहीं हिल सकता। अब वह शतधनुष को सम्राट्‌ 
पद पर अभिषिक्त करेगा । लोग उत्सुकतापूर्वक प्रश्न करते--'यह्‌ शतधनुष 
कौन हैं ? यह नाम तो पहले कभी नहीं सुना।' वे उत्तर देते--'अरे, तुम 
शतधनुष को नहीं जानते ? शालिशुक का पुत्र है, राजप्रासाद में न रहकर 
कुक्कुट विहार में निवास करता है। उसकी आयु तो अभी बहुत कम है, पर 
सद्धमं के प्रति उसके हृदय में अनन्त उत्साह है। मोग्गलान के कथन को 
वह ब्रह्मवाक्य समझता है। देख लेना, अब वही सम्राट्‌ बनेगा ।' 
पाटिलपुत्न के राजमार्गो, पथ-चत्वरों और पण्यवीथियों में सर्वत्र इसी 
भकार की चर्चाएँ हो रही थीं। तथ्य का किसी को भी ज्ञान नहीं था । सब 
कोई उत्सुकतापूर्वक भावी घटनाओं की प्रतीक्षा कर रहे थे । 
शालिशुक के देहावसान के समाचार से आचार्य दण्डपाणि बहुत प्रसन्न 
हुए । सोमधर्मा को अपने पास बुलाकर उन्होंने कहा--“भगवान्‌ जयन्त तुम 
से कोई और भी अधिक महत्त्वपूर्ण कार्य लेना चाहते हैं, वत्स ! आर्यभूमि 
और सत्य सनातन धर्म की रक्षा और उत्कर्ष के लिए अपने जीवन का उत्सर्ग 
कर देने का जो संकल्प तुमने किया था, उस पर्‌ दृढ़ रहो। हमारा कार्य 
अभी समाप्त नहीं हुआ है। मोग्गलान के कुचक्रक्रा अन्त करने के लिए 
तुम्हारे जैसे कितने ही युवकों को अपने जीवन की बल्लिदेनी होगी, वत्स !' 

देवी दिव्या का अपहरण 


विदर्भं देश से एक साथ विदिशा आया हुआ था। उपतक्रा सार्थवाह 
धनदत्त नाम का एक श्रेष्ठी था, जो अमरावती नगरी का तिवासी था। 
विदर्भ की कार्पास बहुत प्रसिद्ध थी, और उत्तरापथ में उम्तकी अत्यधिक 
माँग थी । धनदत्त के सार्थ में सैकड़ों वाहन और ऊंट थे, जो सत्र कार्पास से 
लदे हुए थे। अपने इस पण्य को लेकर धनदत्त कुरु, पाञ्चाल और कोशल 
जा रहा था। सार्थ के व्यापारियों, पशुओं और पण्य की रक्षा के लिए 
बहुत-से सशस्त्र सैनिक भी उसके साथ थे। 

दिव्या को पुष्यमित्र से अलग रहते हुए बहुत समय हो चुका था। 
अग्निमित्र अब बड़ा हो गया था, और शिक्षा के लिए गोनद आश्रम में 
निवास करने लगा था। विदिशा में अकेले रहते हुए दिव्या का मन नहीं 
लगता था। वह चाहतो थी कि शीघ्र पुष्यमित्र के पास चली जाए और 
उनके कार्य में सहायता करे। उसे वे दिन रह-रहकर स्मरण आते थे, जत्रकि 
उसने भी अपने पतिदेव के साथ वाहीक देश की यात्रा की थी, और सिन्धरु- 
तट के युद्ध में हाथ भी बटाया था। यह जानकर कि विदर्भे देश का एक 
सार्थ उत्तरापथ जा रहा है, उसे बहुत प्रसन्नता हुई। वह तुरन्त धनदत से 
मिलने गई और अपना परिचय देकर कहा 

“मैं भी उत्तरापथ जाना चाहती हूं, श्रेष्ठी ! मुझे अपने साथ ले चलिए। 
सार्थो की परम्परा के अनुसार जो भी शुल्क प्रदेय होगा, मैं सहर्ष प्रदान कर 
दूंगी । 

पर उत्तरापथ की यात्रा निरापद नहीं हैं, भद्रे ! उसका मार्ग अत्यन्त 
विकट है। चम्बल की घाटी में दस्युओं की बहुत-सी श्रेणियाँ विद्यमान हैं, 
जो केवल लूटमार से ही सन्तुष्ट तहीं हो जातीं, अपितु यात्रियों की हत्या में 
भी संकोच नहीं करतीं। इस घाटी से जाते हुए हमें न जाते कितने संकटों 
का सामना करना पड़ेगा। किसी स्त्री को साथ ले जाने की उत्तरदायिता 
स्वीकार कर सकना मेरे लिए सम्भव नहीं है। 

'मैं दस्युओं से नहीं डरती, श्रेष्ठी ! एक बार पहले भी इस मग सै 
यात्रा कर चुकी हूं । 0 हे 

'पर तब पुष्यमित् आपके साथ थे। वह एक विकट योद्धा हैं, और उन 
जैसा वीर इस समय भारत भूमि में अन्य कोई नहीं है।' 

मैं उन्हीं की सहधर्मिणी हूँ, श्रेष्ठी ! दस्यु मेरा कुछ नहीं बिगाड़ 
सकते । मैं पुरुष वेश में आपके साथ रहुंगी । आपनस्वयं देख लेंगे कि वीरता 
में मैं किसी भी सैनिक से कम नहीं हूँ ।' 

'परम प्रतापी सेनानी पुष्यमित्र की जीवन-संगिनी के सम्मुख मैं क्या 
कह सकता हूँ । आपकी आज्ञा मुझे शिरोधार्य है। हम कल प्रातः ही विदिशा 
से प्रस्थान कर रहे हैं। आप यात्रा की सब तैयारी कर लीजिए ।' 

यात्रा के लिए मुझे तैयारी ही क्या करनी है, श्रेष्ठी ! आज रात ही 
मैं आपके सार्थे में सम्मलित हो जाऊंगी, एक सैनिक के वेश में, कवच पहने 
हुए और अस्त्र-शस्त्र धारण किए हुए। पर एक बात का ध्यान रखें, किसी 
को यह ज्ञात न होने पाए कि मैं स्त्री हुँ। सब कोई यही समझें कि विदिशा 
से आपने एक नया सैनिक सार्थ की रक्षा के लिए अपनी रक्षक-सेना में 
भरती कर लिया है। पर हाँ, यह तो बताइए, सार्थ के साथ चलने के लिए 
मुझे कया शुल्क देना होगा । इस धनराशि की भी तो मुझे व्यवस्था करनी 
होगी ।' 

“शुल्क तो मुझे देना होगा, भद्रे ! जब आप एक सैनिक के रूप में मेरे 
साथ रहेंगी, तो मैं आपको वही शुल्क प्रदान करूँगा जो अन्य सैनिकों को 
देता हूँ । मेरे इन सैनिकों की भृति एक सुवर्ण-निष्क प्रतिदिन है। सौ दिनों 
की भृति मैं अग्निम रूप में प्रदान किया करता हूँ सार्थो की यही परम्परा है । 
मैं जानता हूँ कि सेनानी पुष्यमित्र की सहर्धामणी को अपना एक भृत सैनिक 
समझने और उन्हें भृति प्रदान करने का साहस यह तुच्छ श्रेष्ठी नहीं कर 
सकता । पर हम सार्थवाहो के भी कतिपय चरित्न और व्यवहार हैं, जिनका 
पालन करना मेरे लिए अनिवार्य है। जब आप सैनिक के रूप में मेरे सार्थ 
के साथ रहेंगी, तब उसकी भृति भी आपको स्वीकार करनी ही होगी ।' 

“पर भृति स्वीकार करना सेनानी पुष्यमित्र की जीवनसंगिनी की मात- 
मर्यादा के अनुरूप नहीं होगा, श्रेष्ठी !” 

आप उसे भृति के रूप में न लें, भद्रे! मेरी तुच्छ भेंट समझकर 

स्वीकार कर लें । मुझे ज्ञात है कि सेनानी पुष्यमित्र आर्यभूमि की रक्षा के 


अक n हु 

लिए एक शक्तिशाली सेना के संगठन में तत्पर हैं। मैंने यह भी सुना है किः 
आग्नेय, रोहितक आदि जनपदों के श्रेष्ठियों ने इस पुनीत कार्य के लिए: 
कोटि-कोटि धनराशि प्रदान की है । उन श्रेष्ठियों के सम्मुख मेरी स्थिति ही: 
क्या है ? मैं तो एक तुच्छ वैदेहक हैं कार्पास का मेरा कारोबार है। इस 
पण्य को लेकर देश-विदेश भटकता फिरता हूँ । जो द्रव्य मिल जाए, उससे 
बाल-बच्चों का निर्वाह करता हूँ । पर सेनानी पुष्यमित्र ने यवनों के 
आक्रमणों से भारत भूमि की रक्षा करने के लिए जिस महान्‌ यज्ञ का 
अनुष्ठान किया है, उसमें मैं भी अपनी ओर से आहुति देना चाहता हूँ । ये 
एक शत सुवणं मुद्राएँ स्वीकार कर मुझे अनुगृहीत करें ।' 

सूर्योदय से पूर्व ही श्रेष्ठी धनदत्त के सार्थ ने विदिशा नगरी से प्रस्थान 
कर दिया । विदिशा से चार योजन दूर देवपत्तत नाम की एक छोटी-सी 
पल्ली थी । वहाँ पहुँचते-पहुँचते साँझ हो गई, और सार्थ ते वहीं पड़ाव 
डाल दिया। देवपत्तन एक छोटी-सी पहाड़ी की उपत्यका में स्थित था, 
और वहाँ केवल पाँच-सात सौ घरों की वस्ती थी । विदिशा के समीप होते के 
कारण धनदत्त को यहाँ किसी संकट की आशंका नहीं थी । चम्वल की घाटी 
अभी बहुत दूर थी, और इस प्रदेश में दस्युओं का कोई भय नहीं था 
अँधेरा होने से पूर्व ही सार्थ ते एक विशाल शिविर का रूप धारण कर 
लिया । सैकड़ों पट-कक्ष खड़े कर दिए गए, और सार्थं में सम्मिलित सब 
वैदेहक विश्राम के लिए चले गए। शिविर की रक्षा के लिए सैनिक पहरे 
पर नियुक्त कर दिये गए। किसी को सन्देह न हो, इसलिए दिव्या को 


“भी पह्रे पर खड़ा कर दिया गया। जब आकाश में तारे निकल आए और 


शिविर में सर्वत्र शांति छा गई, तो सात भिक्षु उत्तर की ओर से आए और 
उन्होने प्रहरियों से कहा-- 

'क्या हम आज रात यहाँ विश्राम कर सकते हैं, नायक | 

“आप कौन हैं, कहाँ से आए हैं और कहाँ जा रहे हैं ?' गुल्मपति पद्म- 
वर्मा ने प्रश्‍त किया । 

“हम भिक्षु हैं, मथुरा से आए हैं और साञ्ची जा रहे हैं। कोई छ: मास 
हुए तीर्थयात्रा के लिए चले थे। कपिलवस्तु, सारनाथ, लुम्बिनी वन, बोधः 
गया, पाटलिपुत्र, राजगृह, काशी, श्रावस्ती आदि के सब तीर्थो की यावा: 

कर चके हैं। अब मथरा होते हुए साञ्ची जा रहे हैं। जहाँ-जहाँ भगवान्‌ 
तथागत की अस्थियाँ विद्यमान हैं, उन सब चैत्यों का दशन और पुजन करने 
का संकल्प किग्रा है। साञ्ची भी इसी प्रयोजन से जा रहे हैं। 


“तो आप हमसे क्या चाहते हैं ? 
'क्रेवल रात्रिभर के लिए विश्राम, और यदि असुविधा न हो तो भोजन 


'पर इसकी अनुमति तो केवल सार्थवाह 'घनदत्त प्रदान कर सकते हैं, 
भन्ते ! 

'हमारी ओर से उतकी सेवा में विनम्र निवेदन करने की दया करें, 
सेनापति ! भगवान्‌ तथागत आप सवका कल्याण करेंगे ! दिन भर की 
यात्रा से हम बहुत थक गए हैं । आज कहीं भोजन भी प्राप्त नहीं हुआ, भूख 
के कारण भी व्याकुलता अनुभव हो रही है।' 

'पर धनदत्त अपने शयन-कक्ष में चले गए हैं। उनका आदेश है, कि 
रात्रि के समय किसी भी व्यक्ति को शिविर में न प्रविष्ट होने दिया जाए। 
उनकी आज्ञा का उल्लंघन हम कंसे कर सकते हैं ? महानस भी अब बन्द हो 
चुका है। सब औदनिक और आपूपिक कार्य समाप्त कर सोने के लिए चले 
गए हैं। 

“भगवान्‌ तथागत की जो इच्छा, आज रात भूखे ही सो जाएँगे । यात्रा 
में कष्ट तो उठाने ही पड़ते हैं। यदि हम शिविर के बाहर उस वटवृक्ष के 
नीचे आसन जमा लें, तो कोई मना तो नहीं करेगा ? सैनिकों से हमें बहुत 
डर लगता है, भाई ! खड्ग और धनुषवाण देखकर शरीर में कंपकंपी-सी 
चढ़ने लगती है। 

दिव्या इस वार्तालाप को सुन रही थी। उसके हृदय में भूखे-प्यासे, थके- 
माँदे भिक्षुओं को देखकर दया उमड़ आई । उसने गुल्मपति से कहा-- 

अभी बहुत रात नहीं हुई है, नायक ! ये भिक्षु बहुत थके हुए हैं। 
साथ ही, भूखे भी है। इंनफी सहायता हमें करनी ही चाहिए। यदि आपकी 
अनुमति हो, तो मैं महानसःजाक़र कुछ खाद्य सामग्री ले आऊँ। भोजन 
ns सो रहेंगे । ल हमारी क्या हानि हल! 

[ तथागत तुम्हारा कल्याण करेगे, तरुण सैनिक ! तुम्हारे 


भी । 

हृदय में दया हैं, तुम दूसरों का दुःख समझते हो । तुम्हारी कृपा से हम 
अकिञ्चन भिक्षुओं को आज भिक्षा अवश्य मिलेगी ।' 

गुल्मपति पद्मवर्मा ने यह सुनकर दिव्या से कहा--'सार्थ के नियमों का 
उल्लंघन कर सकता बहुत कठिन है। मैं स्वयं सार्थवाह धनदत्त के पास 
जाता हूँ यदि उनकी भनुमति हुई, तो मैं स्वयं ही महानस से खाद्य-सामग्री 
लेता आऊंगा । तीन सैनिक मेरे साथ चलें, शेष सब यहीं पहरा देते रहें ।' 

गुल्मपति का जाना था कि सातों भिक्षु प्रहरियों पर टूट पड़े प्रहरी 
उनके आक्रमण के लिए तैयार नहीं थे। अकस्मात्‌ आक्रमण से वे किकतेव्य- 
विमूढ़ हो गए। बात की बात में दस सैनिक घायल होकर धराशायी हो 
गए । कोई दो घड़ी बाद जब गुल्मपति पद्मवर्मा भोजन लेकर वापस लौटा, 
तो उसने देखा, भिक्षुओं का कहीं पता नहीं है और प्रहरी भुमि पर पड़े कराह 
रहे हैं । ध्यानपूर्वक देखने पर उसे ज्ञात हुआ कि दिव्या इन घायल सैनिकों 
में नहीं है । भिक्षु उसे बन्दी बनाकर अपने साथ ले गए थे। 


सम्राट्‌ देववर्मा 


शतुद्रि और यमुना की अल्तवेंदी में अपने कार्य को समाप्त कर सेतानी 
पुष्यमित्र अब पाञ्चाल जनपद आ गए थे, और अहिच्छत्र को केन्द्र बनाकर 
सैन्य-संगठन में तत्पर थे। मध्यदेश के बहुत-से युवक भारत भूमि की रक्षा 
के लिए बड़े उत्साह के साथ उतकी सेना में सम्मिलित हो रहे थे | शालिशुक 
की मृत्यु का समाचार जब पुष्यमित्र को ज्ञात हुआ, तो उनके लिए अहिच्छत्र 
में रह सकता सम्भव नहीं रहा। जिस अवसर की वह चिरकाल से उत्सुकता 
पूर्वक प्रतीक्षा कर रहे थे, वह अब उपस्थित हो गया था | उन्होंने तुरन्त 
पाटलिपुत्न के लिए प्रस्थान कर दिया, और वायुवेग से पूर्वं दिशा की ओर 


बढ़ती हुई उनकी सेना शीघ्र ही सोण नदी के तट पर पहुँच गई। 

पाटलिपुत्र में इस समय अराजकता छाई हुई थी । राजप्रासाद, 
अन्तःपुर और कुक्कुट विहार | 
शतधनुष को सम्राट्‌ बनाना चाहता था, पर अत 


र--सब षड्यनत्ों के केन्द्र बने हुए थे। मोग्गलान 
पुर में चारुमती और देवयानी 


| 
| 
is 


२०६ : सेनानी पुष्यमित्र 


का पक्ष प्रबल था । शासनतन्त्न के मन्त्री, अमात्य, आयुक्त और सेनानायक 
सब दुविधा में थे, किसका पक्ष लें और किसका विरोध करें। आन्तर्वशिक 
सेना अभी विद्यमान थी, और उसकी सहायता से ही कोई राजकुमार राज- 
प्रासाद पर अपना अधिकार स्थापित कर सकता था। पर निपुणक जैसे 
अयोग्य और अशक्त सेनानायक के कारण उसमें भी अनुशासन नहीं रह 
गया था। शतधनुष के विरोधियों ने वीरवर्मा नाम के एक ग्ुल्मपति को 
अपना नेता चुन लिया, और उसे आन्तर्वशिक घोषित कर दिया । पाटलिपुत्र 
में जो थोड़ी-बहुत सेना अब तक भी विद्यमान थी, वह भी अब दो वर्गों में 
विभक्त हो गई। और, ये दोनों वर्ग एक दूसरे से युद्ध करने में लग गए। 
परिणाम यह हुआ कि राजप्रासाद ने एक रणक्षेत्र का रूप धारण कर लिया । 
प्रासाद की सब वीथियों और अट्टालिकाओं में सैनिकों ने मोरचे बना लिए 
और लड़ाई प्रारम्भ हो गई। जो दशा राजप्रासाद की थी, वही पाटलिपुत्र 
को भी थी। सर्वत्र वाण-वर्षा हो रही थी, और सैनिकों की टोलियाँ 
अपने विरोधियों की खोज में इधर-उधर फिर रही थीं । पण्यशालाएं, पानगृह 
और नृत्यशालाओं ने अपने कपाट बन्द कर दिए थे, और गृहस्थ अपने घरों 
से बाहर नहीं निकलते थे । ; 
यह दशा थी, जव पुष्यमित्र सोण नदी को पार कर पाटलिपुत्र के 
पश्चिमी महाद्वार पर आ पहुँचे। राज्यसंस्था का मूल 'दण्ड' होता है। 
दण्डशक्ति जिसके हाथों में हो, वही शासन-सूत्र का संचालन कर सकता 
है | मौर्य शासनतन्त्र के पास न सैन्य शक्ति थी, और न देश में व्यवस्था रख 
सकने को क्षमता। मयूरध्वज और निपुणक जैसे विलासी और तिवीर्य 
व्यक्ति जिस शासन के कर्णधार हों, पुष्यमित्र की सुसंगठित सेना के सम्मुख 
वह कब i सकता था ? बिना किसी युद्ध के पुष्यमित्र की सेना ने 
पार्टलिपुत्र में प्रवेश कर लिया। जनता ने उत्साह के साथ उसका स्वागत 
किया । महीनों की अराजकता और अशान्ति के पश्चात्‌ अब पाटलिपुत्र में 
व्यवस्था स्थापित हुई । मयूरध्वज, निपुणक और उनके साथियों के सम्मुख 
अब केवल यह मागे रह गया कि कुक्कुट विहार जाकर आश्रय ग्रहण करें। 
शतधनुष तो वहाँ था ही । 
देववर्मा का मागं अव निष्कण्टक हो गया था । उसे सम्राट्‌ घोषित कर 

दिया गया । नई मन्त्रिपरिषद्‌ में वीरवर्मा को आन्तर्वेशिक का पद दिया 
गया, और शिवगुप्त को सन्निधाता का। शिवगुप्त देवगुप्त का पुत्र था, 
और अपने पिता के समान ही योग्य और सोपधा शुद्ध था । सेनानी पुष्यमित्र 
को प्रधान सेनापति का पद प्रदान किया गया और बिशाल मौर साम्राज्य 
की रक्षा का भार उन्हीं को सौंप दिया गया | आचार्य दण्डपाणि अब बहुत 
प्रसन्न थे । जिस महान्‌ उद्देश्य को सम्मुख रखकर उन्होंने गोतदं आश्रम से 
प्रस्थान किया था, वह अब पूर्ण हो चुका था। मौर्य साम्राज्य के रार्जासहासन 
पर अब एक ऐसा कुमार आरूढ़ था, जिसकी क्षात्रधर्मं में आस्था थी। 
दण्डपाणि चाहते थे, कि अब अपने आश्रम को लौट जाएँ और दण्डनीति के 
अध्यापन कार्य को प्रारम्भ कर दें। पुष्यमित्र को बुलाकर उन्होंने कहा 
'मेरा कार्य अब पूर्ण हो गया है, वत्स ! अब मैं अपने आश्रम को लौट जाना 
चाहता हूँ । वटुकगण वहाँ मेरी प्रतीक्षा कर रहे होंगे ।' 

'पर अभी देववर्मा की स्थिति सुरक्षित नहीं है, आचार्य ! मोग्गलान 
के कुचक्र का अभी अन्त नहीं हुआ है । शतधनुष, निपुणक और मयू रध्वज 
आदि कुक्कुट विहार में रहकर देववर्मा के विरुद्ध षड्यन्त्ों में तत्पर हैं। 
वहाँ के हज़ारों भिक्षु शतधनुष के पक्षपाती हैं। जब तक कुक्कुट विहार के 
कुचक्रों का अन्त नहीं किया जाएगा, हमारा कार्य पूर्ण नहीं होगा । 

“पर इसके लिए मेरी क्या आवश्यकता है, वत्स ! तुम्हारी जिस सेता 
ने सिन्धु तट के युद्ध में यवनों को परास्त किया था, क्या वरह कुक्कुट बिहार 
को भूमिसात्‌ नहीं कर सकती ?' 

'कर क्यों नहीं सकती, आचार्ये ! सैन्य-शक्ति का प्रयोग कर एक क्षण 
में कुक्कुट विहार के सब षड्यन्त्रों का अन्त किया जा सकता है। पर स 
बिहार के विरुद्ध शस्त्र-शक्ति का प्रयोग क्या उचित s आचार्य : 
भारत की प्रजा ब्राह्मणों और श्रमणों का समान खूप 5 करती है, 
सबको दान-दक्षिणा द्वारा संतुष्ट रखती हैं, सबके उपदेशों का सम्मानपूर्वक 
श्रवण करती है, और सबके प्रति श्रद्धाभाव रखती है। काषाय वस्त्र धारी 
स्थविरो, श्रमणों और भिक्षुओं कें विरुद्ध शस्त्रो के प्रयोग को वह कभी 
सहन नहीं करेगी । इससे प्रजा हमारे विरुद्ध हो जाएगी । कोई शासन तब 
तक स्थिर नहीं रह सकता, जब तक कि जनतां की सद्भावता उसे प्राप्त न 


| 

हो । आचार्य चाणक्य के इस सिद्धान्त की आप ही ने तो मुझे शिक्षा दी थी, 
कि प्रजा का कोप संसार के अन्य सब कोपों की तुलना में अधिक भयंकर 
होता है (प्रकृतिकोपो हि सर्वकोपेभ्यो महीयान्‌ ) । 

'तो तुम क्या चाहते हो, वत्स !' 

'मोग्गलान के कुचक्र का अन्त करने के लिए औशनस नीति का प्रयोग 
किया जाए। इस नीति के आप न केवल प्रवक्ता है, अपितु प्रयोक्ता भी हैं । 
आप ही इस नीति को भलीभाँति प्रयुक्त कर सकते हैं ।' 

'पर औशनस नीति में भी हृत्या के उपाय का आश्रय लेना पड़ता है, 
वत्स ! जिन अशक्त और निर्वीर्य व्यक्तियों के हाथों में मौर्य शासनतन्त्र का 
सूत्र देकर मोग्गलान अपने जघन्य उद्देश्यों को पूर्ण करना चाहता है, उनका 
अन्त करने के लिए हमें हत्या का ही आश्रय लेना होगा। यह हत्या चाहे 
युद्ध में शस्त्र प्रयोग द्वारा की जाए, और चाहे औशनस नीति द्वारा । देववर्मा 
के जिन विरोधियों ने अब कुक्कुट विहार में आश्रय ग्रहण किया हुआ है, 
सव भिक्षवेश में हैं । यदि औशनस नीति द्वारा उनकी हत्या की गई, तो क्या 
जनता उद्टिग्त नहीं होगी ?' 

वह औशनस नीति ही क्या है, आचार्य, जिससे घटना का यथार्थ 
रूप प्रगट हो जाए ? पाटलिपुत्न में जो कोई भी व्यक्ति देववर्मा के विरोधी 
और शतधनुष के पक्षपाती हैं, वे सव आज काषाय वस्त्र धारण कर कुक्कुटः 
बिहार में निवास कर रहे हैं। हम भी अपने कुछ सैनिकों को वहाँ भेज देंगे। 
वे भिक्षुवेश धारण कर लेंगे, और तथागत के धर्म में अत्यधिक श्रद्धा प्रदाशित 
करेगे । शीघ्र ही उन्हें मोग्गलान का विश्वास प्राप्त हो जाएगा । भिक्षुवेश- 
धारी हमारे ये सैनिक अवसर पाते ही शतधनुष, निपुणक आदि का घात 
कर देंगे । जनता समझेगी, पारस्परिक कलह के कारण ही कुछ भिक्षुओं की 
मृत्यु हुई है।' 

'औशनस नीति के प्रयोग में तुम मुझसे भी अधिक कुशल हो गए हो, 
वत्स ! तुम्हारे जैसे शिष्य पर मुझे गवं है । तुम्हें मार्ग प्रदशित करने के लिए 
अब मेरी कया आवश्यकता है ?” 

'मैं आपका वित्र शिष्य हूँ, आचार्यं ! पर आपके बिना मोग्गलान को 
परास्त कर सकना कदापि सम्भव नहीं होगा । कूटनीति में वह पारंगत है। 

मुझमें इतनी शक्ति नहीं है कि अकेले मोग्गलान का सामना कर सकं । आप 
उसी प्रकार मौर्य साम्राज्य का पौरोहित्य कीजिए, जैसे आचार्यं चाणक्य ने 
चन्द्रगुप्त के समय में किया था। देववर्मा की स्थिति को सुरक्षित रखने के 

लिए अभी हमें आपके नेतृत्त्व की बहुत आवश्यकता है। मेरे इस अनुरोध 
को स्वीकार कीजिए, आचार्य !' 

दण्डपाणि पुष्यमित्र की सानुरोध प्रार्थना को अस्वीकार नहीं कर सके। 
वह पाटलिपुत्र रहने और मौर्य शासनतन्त्र का पौरोहित्य करने को उद्यत 
हो गए । अब उनके सम्मुख दो कार्य मुख्य थे--कुक्कूट विहार के षड्यन्त्रं 
का अन्त करना और मौर्य साम्राज्य में शक्ति का संचार करना । शासन के 
सब मन्त्रियों, अमात्यों, आयुक्तों और अन्य प्रधान पदाधिकारियों को उन्होंने 
एक सभा में एकत्र किया, और उसके सम्मुख अपने विचार इस प्रकार प्रगट 
किए 

“भारत भूमि का सौभाग्य है, कि चिरकाल के भनन्तर आज एक ऐसा 
व्यक्ति पाटलिपुत्न के रार्जावहासन पर आएूढ़ है, जो प्राचीन आर्ये मर्यादा 
में आस्था रखता है। प्रियदर्शी राजा अशोक और उसके उत्तराधिकारियों 
ने क्षात्रधर्म की उपेक्षा करके भारी भूल की थी। धमं के उत्कं के लिए 
प्रयत्न करना सर्वथा उचित है। तथागत बुद्ध और जित महावीर ने जिन 
धार्मिक मन्तव्यों का प्रतिपादन किया था, निस्सन्देह वे सत्य हैं। वस्तुतः, 
सब धर्मो और सम्प्रदायों के मूल तत्त्व एक ही हैं। सत्य, अहिंसा, ब्रह्म चर, 
अस्तेय और अपरियग्रह--ऐसे तथ्य हैं जिनको सब सम्प्रदाय समानछूप से 
महत्त्व देते हैं। इस दशा में सम्प्रदायिक विद्वेष और विरोधभाव का समाज 
में कोई भी स्थान नहीं होना चाहिए । यही कारण है जो भारत की जनता 
सब सम्प्रदायों का समान रूप से-आदर करती रही है। यही उचित भी है। 
पर आर्य संस्कृति का मुल तत्त्व वर्णाश्रम व्यवस्था है। यदि सब वर्णो और 
आश्रमों के लोग अपने-अपने स्वधर्मे में स्थिर रहें, तभी समाज का ह्ति और 
कल्याण सम्भव है। समाज को ब्राह्मण और श्रमण भी चाहिएँ, सैनिक भी 
चाहिएँ, वेदेहक और कर्मकर भी चाहिएँ, कृषक और शिल्पी भी चाहिएँ । 
समाज एक शरीर के समात है, जिसके ये सब विविध अंग हैं। जैसे अंगों र 
` पुष्ट हुए बिना शरीर पुष्ट नहीं हो सकता, बैसे ही विविध वर्णो या वर्गों के 

पुष्ट हुए बिना समाज पृष्ट नहीं हो सकता । धर्मे के प्रचार और उत्कर्ष के 
लिए प्रयत्त किया ही जाना चाहिए, पर यह कार्य ब्राह्मणों, श्रमणों, और 
परिंब्राजकों का है, राजाओं और अमात्यों का नहीं । राजाओं का कार्य है, 
प्रजा की रक्षा करना और शस्त्र ग्रहण कर शत्रुओं और दस्युओं का संहार 
करना । यदि राजा और अमात्य भी काषाय वस्त्र धारण कर धर्म प्रचार में 
प्रवृत्त हो जाएं, तो शत्रुओं से देश की रक्षा कौन करेगा ? राजा अशोक की 
यह भारी भूल थी, जो उन्होंने राजसिंहासन का परित्याग किए बिना ही 
भिक्षत्रत ग्रहण कर लिया था। हम आश्रम व्यवस्था में विश्वास रखते हैं । 
हमारे देश की सदा से यह परम्परा रही है कि वृद्धावस्था में गृहस्थ आश्रम 
का परित्याग कर मुनि या वानप्रस्थ जीवन व्यतीत क्रिया जाए। राजा भी 
यही किया करते थे, पर अपने ज्येष्ठ पुत्र को राजा के पद पर अभिषिक्त 
करके। अशोक को भी यही करना चाहिए था। पर राजसिंहासन पर 
आसीन रहते हुए उन्होंने क्षात्रधर्म की जो उपेक्षा को, उसे किसी भी प्रकार 
समुचित नहीं कहा जा सकता | यही कारण है, जो जनता ने उनके इस कार्य 
को सराहना नहीं की । वह उन्हें मूर्ख समझने लगी । अशोक ने कितने गर्व के 
साथ देवानां प्रियः' और “प्रियदर्शी? विरुदो को अपने नाम के साथ प्रयुक्त 
किया था। पर जनता की दृष्टि में इन विरुदों का अर्थ ही मूर्ख हो गया। 
मुझे सन्तोष है कि सम्राट्‌ देववर्मा क्षात्रधर्म में विश्वास रखते हैं, और अपने 
कतव्य पालन के लिए प्रयत्नशील हैं । 

“शासनतन्त् में सञ्राटू का बहुत महत्त्व है, उसकी स्थिति शासन में 
'कूटस्थानीय' होती है। पर अकेला राजा स्वयं कुछ नहीं कर सकता। 
चाणक्य ने “राजत्त्व' को 'सहायसाध्य' कहा है। मन्त्रियों ओर अमात्यों की 
सहायता से ही राजा अपने कतंव्यों के पालन में समर्थं हो सकता है। 
भारद्वाज जैसे महान्‌ आचार्यं का यह मन्तव्य है कि शासनतन्त्र में अमात्यों 
का महत्त्व सम्राट्‌ से भी अधिक है। चाणक्य के इस सिद्धान्त को सदा स्मरण 
रखिए--'अमात्यमूलास्सर्वारम्भाः' । प्रजा के योग क्षेम का साधन, 
आभ्यन्तर और बाह्य शत्रुओं से देश की रक्षा, सब प्रकार के संकटों का 
निवारण आदि;सब राजकीय कार्य अमात्यों द्वारा ही सम्पन्न किए जाते हैं। 
राज्य में राजा की स्थिति तो 'ध्वजमात्र? ही होती है । अत: मौर्य शासनतन्त्र 


ग 

में शक्ति का संचार करने का जो महत्त्वपूर्ण कार्य सम्पन्त किया जाना है, 
उसकी मुख्य उत्तरदायिता आप सब पर ही है। मुझे पूर्ण विश्वास है कि 
आप इस विषय में अपने-अपने कतंव्यों का पालन करने में प्रमाद नहीं 


करेंगे । जहाँ तक विदेशी शत्रुओं से आर्यभूमि की रक्षा का प्रश्न है, सेनानी ` 


पुष्यमित्र इसके लिए पूर्णतया योग्य और समर्थ हैं। अब तक यह कार्य वह 
अकेले करते रहे हैं। राजशक्ति का सहयोग उन्हें प्राप्त नहीं था। स्वयं ही 
उन्होंने सेना का संगठन किया, और स्वयं ही कोषवल का पर अब वह मौर्य 
साम्राज्य के सेनानी हैं। सन्निधाता शिवगुप्त का पूर्ण सहयोग उन्हें प्राप्त 
होना चाहिए | हम केवल मौलवल ओर श्रेणिबल से यवनों का सामना नहीं 
कर सकते । सैन्यशक्ति का प्रधान आधार भृत सेना होती है। हमें भी 
प्रधानतया इसी पर निर्भर करना होगा। भृत सेना के लिए जिस धन की 
आवश्यकता है, वह राज्यकोष से ही प्राप्त हो सकेगा । हमें शी घ्र ही प्रत्यन्त 
देशों .के दुर्गो का जीर्णोद्धार करना है, अस्त्र-शस्त्रों के निर्माण के लिए 
कर्मान्तों को स्थापित करना है। देश में ऐसे शिल्पियों और कर्मेकरों की 
कमी नहीं है, जो अस्त्र-शस्त्रों के निर्माण में कुशल हैं। पर आधी सदी से 
उन्हें अपने शिल्प को कार्यान्वित करने का अवसर ही नहीं मिला है। हमें 
उन्हें फिर अपने कर्मान्तों को चालू करने के लिए प्रेरित करना है । सत्तियों 
और गूढ़पुरुषों का भी हमें नए सिरे से संगठन करना है। परपक्ष के गुप्त 
भेदों का परिज्ञान प्राप्त करते और स्वपक्ष के मन्त्र की गुप्ति के लिए चार- 
संस्थाओं का बहुत उपयोग है। राजा अशोक के समय से मौर्य साम्राज्य के 
शासन में केवल सैन्यशक्ति की ही उपेक्षा नहीं की गई, अपितु मन्त्रबल पर 
भी समुचित ध्यात नहीं दिया गया। गूढ़पुरुष आज भी देश में सर्वत्र 
विद्यमान हैं, पर या तो वे यवतों द्वारा तियुक्त हैं और या स्थविरों द्वारा । 
वे विदेशियों और स्थविरों के कुचक्रों और पड्यन्तों के साधन बने हुए हैं। 
उनका सामना करने के लिए मौर्य शासनतन्त्र को चार-संस्थाओं को आज 
सत्ता ही कहाँ है? यह कार्य कीरवर्मा करेगे, जो अत्यन्त चाणाक्ष और कुशल 
युवक हैं। 

“मौर्य साम्राज्य को बाह्य और आभ्यन्तर दोनों प्रकार की विपत्तियों 
का सामना करना है। यह संथा सुनिश्चित है कि यवन सेना शीघ्र ही 

पुनः भारतभूति को आक्रान्त करेगी । उसे परास्त करने के लिए हमें अपनी 
सँन्यशक्ति को बढ़ाना होगा। पर अधिक महत्त्व का कार्य आभ्यन्तर शत्रुओं 
से देश की रक्षा करना है। तथागत बुद्ध ने कैसे उच्च आदर्शो को सम्मुख 
रखकर चाहुरन्त संव का स्थापना की थी ! प्राणिमा्र के हित और सुख 
का सम्पादन करने के लिए ही उन्होंने भिक्षु-संघ का संगठन क्रिया था। पर 
राज्यसंस्था का आश्रय पाकर वौद्ध-संघ का स्वल्प आज कैसा विक्त हो 
गया है ! धर्मप्रचार का मुख्य साधन जनता की सेवा और हित-सम्पादन है। 
पर स्थविर और श्रमण आज इस तथ्य को भूल गए हैं। सद्धर्म के उत्कर्ष का 
एकमात्र साधन अव वे यह समझने लगे हैं कि राजशक्ति को अपने हाथों में 
रखें और उसके आश्रय से धर्म का प्रचार करें। इसीलिए वे षड्यन्त्रं में 
तत्पर रहते हैं, और अपने उद्देश्य की पूर्ति के लिए हत्या तक में संकोच नहीं 
करते। हमारे लिए सभी धार्मिक्र नेता आदरणीय हैं, चाहे वे ब्राह्मण हों, 
श्रमण हों, या मुनि हों, पर यदि ये नेता स्वधर्म से विमुख होकर राजनीतिक 
षड्यन्त्रं में व्प्ावृत हो जाएँ, तो उनका प्रतिरोध करना हमारा कर्तव्य है। 
प्रत्येक व्यक्ति और समुदाय को स्वधर्म में स्थित रखना राज्यसंस्था का 
प्रमुख कार्य है | अन्यथा समाज में अराजकता और अव्यवस्था उत्पन्न हो 
जाती है। भिक्षु और स्थविर भी इसके अपवाद नहीं हो सकते । हमें यत्त 
करना होगा कि बौद्ध-संघ भी स्वधमं का अतिक्रमण न करने पाए। यह 
कतव्य कटु अवश्य है, पर साथ ही अनिवार्य भी है। इसके पालन के लिए 
यदि हमें दण्डशक्ति का भी प्रयोग करना पड़े, तो उसमें हमें संकोच नही 
करेंगे ।” 
आचार्य दण्डपाणि का प्रवचन अभी समाप्त ही हुआ था, कि एक दण्ड- 
वर आन्तर्वेशिक वीरवर्मा के पास आया । प्रणाम निवेदन के अनन्तर उसने 
कहा 
'एक श्रेष्ठी सेनानी पुष्यमित्र से भेंट करना चाहते हैं, सेनापति !' 
सेनानी इस समय मन्त्रि-परिषद्‌ में हैँ, और वह किसी से मेंट नहीं कर 
सकते।' वीरवर्मा ने कुछ आक्रोश से कहा । 
नि उन्ह बहुत समझाया, अमात्य ! पर श्रेष्ठी का कहना है कि | 
कार्य अत्यन्त आत्ययिक और महत्त्वपूर्ण है । वह एक क्षण भी प्रतीक्षा करने 

के लिए उद्यत नहीं हैं।' 

'यह श्रेष्ठी कौन है, कहाँ का निवासी है और किस कार्य से सेनानी से 
मिलना चाहता है ?' 

“अपना नाम उन्होंने धनदत्त बताया है। विदर्भ देश के निवासी हैं, और 
व्यापार के लिए उत्तरापथ आए हैं। मैंने उनसे यह भी पूछा था कि सेनानी 
से क्या कार्य है। पर वह उन्होंने नहीं वताया। यही कहते रहे कि कार्य 
अत्यन्त गोपनीय है । उसे वह केवल सेनानी को ही बता सकते हैं।' 

“अच्छा, श्रेष्ठी को यहीं ले आओ ।' आचार्य दण्डपाणि ने आदेश दिया। 

धनदत्त ने अन्दर आकर साष्टांग प्रणाम किया, और हाथ जोड़कर खड़ा 
हो गया । वह बहुत घबराया हुआ था । आश्वस्त होने पर उसने कहा-- 

“मैं सेनाती पुष्यमित्र से एकान्त में मिलना चाहता हूँ ।' 

“कहो, तुम क्या कहना चाहते हो ? मौर्य साम्राज्य के सब प्रमुख मन्त्री 
और अमात्य यहाँ उपस्थित हैं। तुम्हें जो कुछ कहना हो, निश्चिन्त होकर 
कहो । यहाँ तुम्हें किसी का भय नहीं है।' दण्डपाणि ने कहा। 

“पर मैं एक अत्यन्त गोपनीय समाचार सेनानी की सेवा में निवेदन 
करना चाहता हूँ । मैं आज अभी पाटलिपुत्र पहुँचा हूँ, मेरा सार्थ पीछे रह 
गया है । सबको पीछे छोड़कर भागा-भागा यहाँ आया हूँ ।' 

दण्डपाणि से अनुमति प्राप्त कर पुष्यमित्र एक एकान्त कक्ष में चले 
गए । श्रेष्ठी धनदत्त ने देवी दिव्या के अपहरण का वृत्तान्त सुनाकर रोते हुए 
कहा, 'मैं बहुत लज्जित हूँ, सेनाती ! पर मैं कर ही कया सकता था \ मेरी 
शक्ति ही कितनी थी सत्र यत्त कर लिए, अपने सैनिकों को चारों दिशाओं 
में देवी की खोज के लिए भेजा। पर कहीं देवी का पता नहीं लगा । हार कर 
आपकी सेवा में उपस्थित हुआ हूँ । मुझे क्षमा करें, सेतानी ! मैं एक तुच्छ 
वैदेहक-मात्र हूँ ।' 

दिव्या के अपहरण का समाचार सुनकर सेनानी पुष्यमित्र स्तब्ध रह 
गए । देर तक वह चुप बैठे रहे। कुछ शान्त होने पर उन्होंने प्रश्‍त किया-- 
“तुम विदिशा से कब चले थे ?' 

'कोई तीन मास के लगभग हो गए, सेनानी !' 

“इससे पूर्व यह समाचार मुझे क्यों नहीं भेजा ?' 

'मैं वायुवेग से पाटलिपुत्र चला आ रहा हूँ, सेनानी ! इससे पूर्व यहाँ 
पहुँच सकना मेरे लिये सम्भव ही नहीं था ।' 

'क्या तुम्हारे पास सन्देश ले जाने वाले कपोत नहीं थे ?' 

'नहीं, सेनानी ! कपोत रखने की परम्परा हम सार्थवाहों में नहीं है ।' 

क्या द्रुतगामी अश्वारोहियों द्वारा तुम मेरे पास पत्र तक नहीं भेज 
सकते थे ? 

भेज सकता था, सेनानी ! पर चम्बल घाटी की दस्यु-श्रेणियों से बच- 
कर किसी अश्वारोही के लिए यहाँ पहुँच सकना सम्भव नहीं था ।' 

सेनानी जब मन्त्रिपरिषद्‌ की बैठक में वापस आए, तो उनका मुख- 
मण्डल आक्रोश से आरक्त हो रहा था। उन्होंने दण्डपाणि को सम्त्रोधन 
करके कहा-- 

'मुझे इसी क्षण विदिशा के लिए प्रस्थान करना है, आचार्य ! दिव्या 
विदिशा से अहिच्छत्र आ रही थी, एक सार्थ के साथ। मार्ग में भिक्षुओं ने 
उसका अपंहरण कर लिया । मैं भलीभाँति जानता हूँ, यह चँत्यगिरि (साँची) 
के स्थविरों और श्रमणों के कुचक्र की करतूत है। मुझे तुरन्त विदिशा जाकर 
दिव्या को बन्धन से मुक्त करना है।' a 

पुष्यमित्र की बात सुनकर दण्डपाणि गम्भीर हो गए । कुछ देर सोचकर 

उन्होंने कहा-- 

विशाल मोरे साम्राज्य के सेनानी को क्रोध शोभा नहीं देता, वत्स ! 
जिस प्रकार राजाओं के लिए इन्द्रियजयी होना आवश्यक है, वैसे ही मंत्रियों, 
अमात्यों और राजपुरुषों के लिए भी है। क्या तुम आचार्यं चाणक्य की यह 
शिक्षा भूल गए हो कि काम, क्रोध, लोभ, मोह, मद और हर्ष, ये छः शत्रु हैं, 
जिन पर विजय पाए बिना कोई राजपुरुष अपने कर्तव्यों के पालन में समर्थ 

नहीं हो सक्रता। क्रोध के वशीभूत होकर कोई कार्य न करो। यवतों सें 
आर्येभूमि की रक्षा का जो महत्त्वपूर्ण कार्यं तुम्हें सम्पन्न करना है, उसे न 
भूलो । स्थविरों के कुचक्रों और षड्यऱ्त्रों का सामना करने का काम तुम 
अभी मुझे सौंप चुके हो । यह कार्य मुझे ही करने दो केवल दिव्या ही नहीं, 
कितने ही अत्य नर-नारी भी आज बौद्ध-संघ के षड्यन्त्नों के कारण कष्ट 
उठा रहे हैं। उत सबको हमें कष्ट से मुक्त करना है । आवेश में आकर तुम 


द 

अपने मुख्य कर्तव्य की उपेक्षा न करो ।' 
दण्डपाणि के सम्मुख पुष्यमित्र क्या कह सकते थे ? वह चुप रह गए। 


दिव्या की बन्धन से मुक्ति 


विदिशा के दक्षिण में काकनद नाम का एक पत्तन था, जो दक्षिणापथ 
जाने वाले राजमार्ग पर स्थित था। विदर्भ, अशमक, मूलक, आघ्ध्र आदि 
दक्षिणात्य जनपदों से विदिशा आने-जाने वाले सार्थ रात्रि के समय यहाँ 
विश्राम किया करते थे। इसके समीप ही एक हरी-भरी सुन्दर पहाड़ी थी, 
जिसके शिखर पर मागध राजाओं ने एक विशाल चैत्य का निर्माण करा 
दिया था । इस चैत्य के कारण ही इस पहाड़ी का नाम चैत्यगिरि पड़ गया 
था । यहाँ भगवान्‌ तथागत की कुछ अस्थियाँ भी प्रतिष्ठापित थीं, जितको 
पूजा और दर्शन के लिए दशार्ण और विदर्भं जनपदों के श्रद्धालु गृहस्थों का 
सदा जमघट लगा रहता था। राजा अशोक की इस चेत्य के प्रति प्रगाढ़ 
श्रद्धा थी । उन्होंने अनेक बार इसकी यात्रा की थी, और यहाँ एक बिशाल 
स्तूप और संघाराम का भी निर्माण कराया था। च॑त्यगिरि के संघाराम में 
हज़ारों भिक्षु तिवास करते थे, जिनके कारण यह स्थान बौद्ध धर्म का एक 
प्रसिद्ध केन्द्र बन गया था । काकतद के रमणीक दृश्यों और स्वास्थ्यप्रद जल- 
वायु से आकृष्ट होकर विदिशा के वहुत-से श्रेष्ठियों और राजपुरुषों ने वहाँ 
अपने विश्राम-गृह भी बनवा लिए थे। अवकाश पाते ही वे काकनद चले 
आया करते, और मनोरंजन तथा चैत्यपूजा में समय बिताकर सुख प्राप्त 
किया करते । 

र्षि का समय था । चैत्यगिरि के संघाराम के सब स्थविर, श्रमण और 
भिक्षु गहरी नींद में सो रहे थे। प्रहरी लोग भी रात वीतते-बीतते थक कर 
ऊँघने लग गए थे । ऐसे समय कुछ भिक्षु वहाँ आए, और प्रहरियों को जगा- 
कर बोले ह 

“हम तुरन्त स्थविर से भेंट करना चाहते हैं। बहुत आवश्यक कार्य है। 

“इस समय ? असम्भव है। संघ-स्थविर अपने शयन-कक्ष में हैं। रात 

के समय वह किसी से भी नहीं मिलते ।' 

“हम श्रावस्ती से आ रहे हैं। जेतवन विहार के संघ-स्थविर मज्झिम ने 
हमें भेजा है। उनका एक अत्यन्त आवश्यक पत्र हमें तुरन्त स्थविर दिवाकर- 
मित्र की सेवा में पहुँचाना है ।' 

तुम्हें एक वार कह तो दिया । रात्रि के समय स्थविर किसीसे नहीं 
मिला करते। सूर्योदय में अब देर ही कितनी रही है। प्रतीक्षा कर लो ।' 

जब भिक्षुओं ने देखा कि प्रहरी किसी भी प्रकार उनके अनुरोध को 
स्वीकार नहीं करते, तो एक स्थूलकाय प्रौढ़ भिक्षु आगे बढ़ा । अपने चीवर 
में छिपाए हुए एक पत्र को बाहर निकालकर आदेशभरे स्वर में उसने प्रह ह्री 
से कहा, जाओ, तुरन्त इस पत्र को संघ-स्थविर की सेवा में पहुंचा दो । एक 
क्षण की भी देर न करो ।” पत्र पर अंकित धर्म-चक्र की मुद्रा को देखकर 
प्रहरी ने अपना सिर झुका दिया, और हाथ जोड़कर कहा, “मुझे क्षमा करें, 
भन्ते ! अज्ञान में ही मुझसे यह घोर अपराध हो गया ।' 

आधी घड़ी पश्चात्‌ वह प्रहरी वापस लौट आया । सिर झुकाकर उसने 
कहा- भन्ते ! संघ-स्थविर चैत्य के गर्भगृह में आपकी प्रतीक्षा कर रहे 
हे । मेरे साथ चलिए । अन्य भिक्षु अभी यहीं ठहरेंगे। स्थविर का यही आदेश 

! 
i चँत्य के गभंगृह में स्थविर दिवाकरमित्न आगन्तुक की प्रतीक्षा में 
| | f आकुलता से भीतर-वाहर आ-जा रहे थे। पदचाप सुनकर बह बाहर आ 
| | f गए, और आदरपूर्वक बोले-- 

'जेतवन विहार के स्थविर अंगुल का चँत्यगिरि में स्वागत है। आइए, 
इस आसन पर विराजिए। जेतवन में सब कुशल-मंगल तो हैं ? संघ-स्थविर 
मञ्झिम का शरीर तो नीरोग है ?' 

| कुशल मंगल की बात फिर होगी, स्थविर ! अपने बन्धनागार के एक f 
i सुरक्षित और गुप्त कक्ष को खुलवा दीजिए। एक अत्यन्त महत्त्वपूर्ण बन्दी 
को वहाँ रखना है ।” 

'यह बन्दी कौन है, स्थविर !' 

पुष्यमित्र की पत्नी, दिव्या | ह | 

दिव्या का नाम सुनते ही दिवाकर मित्र स्तब्ध रह गए। विदिशा के 

निवासी महाप्रतापी सेनानी पुष्यमित्र के उद्दण्ड साहस और वीरता से वह 
भलीभाँति परिचित थे। कुछ देर चुप रहने के अनन्तर उन्होंने घबराहट के 
साथ कहा-- 

“यह आप क्या कह्‌ रहे हैं, स्थविर ! कया सेनानी की अर्धाङ्गिनी दिव्या 
यहाँ बन्दी होकर रहेगी ? चैत्यगिरि के इस संघाराम के लिए इससे बढ़कर 
विपत्ति की बात और क्या हो सकती है? सिन्धु तट के युद्ध में यवनराज 
अन्तियोक तक जिस सेनानी का लोहा मान गया, हम भिक्षुओं के लिए उसके 
कोप को सहन कर सकना कैसे सम्भव होगा ?' 

“चातुरन्त संघ के निर्णय के अनुसार ही दिव्या का अपहरण किया गया है, 
स्थविर ! सद्धर्मं की रक्षा और उत्कषं के महान्‌ उद्देश्य को दृष्टि में रखकर 
ही जेतवन विहार के संघ-स्थविर मञ्झिम ते मुझे दिव्या का अपहरण करने 
और उसे चेत्यगिरि के बंधतागार में बंदी बताकर रखने का आदेश दिया है ।' 

'पर एक सती-साध्वी गृहिणी को बन्धनागार में डाल देना क्या उचित 
होगा, स्थविर !' 

'उचित-अनुचित के विषय में हमें विचार नहीं करना है । चातुरन्त संघ 
इस पर गम्भीरतापूर्वक विचार-विमर्श कर चुका है। पुष्यमित्र बुद्ध, धर्म 
और संघ का कट्टर शत्रु है। मौर्य शासनतन्त्र पर अपना प्रभुत्त्व स्थापित क्र 
वह पुराने याज्ञिक धर्म के पुनरुद्धार के लिए प्रयत्तशील है। धर्म-विजय की 
नीति में उसका जरा भी विश्वास नहीं है। वह शस्त्र-शक्ति के प्रयोग का 
पक्षपाती है । इस पुष्यमित्र को हमें अपने वश में लाना ही होगा, स्थविर [ 
उसका मद-मर्दन किए बिता सद्धं का उत्कर्ष कदापि सम्भव नहीं है। 

'पर यदि पुष्यमित्र ते अपनी सेता के साथ च॑त्यगिरि पर आक्रमण कर 
दिया तो क्या होगा, स्थविर !' 

“इसीलिए तो दिव्या को बन्धनागार में रखा जा रहा है। हमारी ओर 
से यह घोषणा कर दी जाएगी कि यदि संघाराम के विरुद्ध सैन्यशक्ति का 
प्रयोग किया गया, तो दिव्या जीवित नहीं रह पाएगी। पुष्यमित्र को दिव्या 
से अगाध प्रेम है। उसे जीवित देखने के लिए वह हमारे सम्मुख घुटने टेक. 
देगा । अब विलम्ब करने का समय नहीं है, स्थविर ! हमारी बातचीत फिर 
होती रहेगी । क्षितिज में उषा की लाली प्रगट होने लग गई हैं। रात्रि के 

अन्धकार में ही यह कार्य सम्पन्त हो जाता चाहिए । किसी को भी यह्‌ ज्ञात 
न होने पाए कि दिव्या इस संघाराम में बन्दी है।' 

“पर क्या किसी अन्य संघाराम में उसे नहीं रखा जा सकता, स्थविर ! 
मुझे पुष्यमित्र से बहुत डर लगता है ।' 

'चातुरन्त संघ ने इस पर भी विचार किया था । उत्तरापथ में पुष्यमित्र 
का बहुत प्रभाव है । अहिच्छत्र, कुरुक्षेत्र आदि अनेक नगरों में उसकी सेना 
के शिविर विद्यमान हैं। उसके गूढ्पुरुष भी सर्वत्र नियुक्त हैं। दण्डपाणि 
जैसा धूतं ब्राह्मण उसकी पीठ पर है । उत्तरापथ में कहीं भी दिव्या को ले 
जा सकता निरापद नहीं होगा । पुष्यमित्र विदिशा का निवासी अवश्य है, 
पर चिरकाल से वह उत्तरापथ में रह रहा है। इधर के जनपदों में न उसकी 
कोई सेना है और न कोई प्रभाव । इसी कारण दिव्या को च॑त्यगिरि में ही 
रखने का निर्णय किया गया है। यदि इसे निरापद न समझा गया, तो उसे 
सुदूर दक्षिण में कहीं अन्यत्र भेज दिया जाएगा । पर अभी तो उसे यहीं बन्दी 
बनाकर रखना है। यदि दिव्या को बन्धन से मुक्त कराने के लिए पुष्यमित्र 
ने अपनी सेना के साथ दक्षिण की ओर प्रस्थान कर दिया, तो फिर कहना 
ही क्या ? यही तो हम चाहते हैं। हमें दिव्या का अहित अभीष्ट नहीं है, 
स्थविर ! हम तो केवल यह चाहते हैं कि मौय शासनतन्त्र पर से पुष्यमित्र 
का प्रभाव दूर हो जाए ।' 

चैत्यगिरि के विशाल चैत्य के कोई दस हाथ नीचे एक बन्धनागार 
बनाया गया था, जिसमें आठ कक्ष थे। चैत्य में प्रतिष्ठापित तथागत बुद्ध 
की मूर्ति के पीछे एक गुप्त द्वार था, जिससे होकर इस बन्धनागार में प्रवेश 
किया जाता था । चिरकाल से संघाराम में निवास करनेवाले भिक्षुओं तक 
को इस गुप्त द्वार और बन्धनागार के सम्बन्ध में कोई जानकारी नहीं थी। 
हार में प्रवेश करने का उपाय या तो स्थविर दिवाकर मित्र को ज्ञात था 


और या उतके कतिपय अन्तरंग श्रमणों को । जब एक वार किसी व्यक्ति को 
इस बन्धनागार में बन्द कर दिया जाए, 
सम्भव ही नहीं था । इसी कारण 
थी और न रक्षकों की । वसधनागार में 
और उनके विश्‍वस्त साथियों के अति 


तो उसके लिए बाहर निकल सकता 
वहाँ न प्रहरियों की आवश्यकता 
कौन व्यक्ति बन्द है, दिवाकरमित्र 
रिक्त अन्य किसी को यह भी पता 

नहीं लग सकता था। दिन में एक वार भोजन और जल बन्दियों के लिए 
भेज दिया जाता था। अपने कक्ष से वाहर निकल सकता उनके लिए 
असम्भव था । 

दिव्या को भी इस वच्धनागार में भेज दिया गया । स्थविर अंगुल अब 
संतुष्ट थे। जेतवन विहार के संबस्थविर मञ्झिम ने सद्धर्म के उत्कर्ष के 
लिए जो महत्त्वपूर्ण कार्य उन्हें सौंपा था, वह अब पूर्ण हो गथा था। प्रातः 
काल उपोसथ के समय वह दिवाकर मित्र के साथ संघाराम में गए। वहाँ 
उपस्थित अन्य स्थविरों, श्रमणों और भिक्षुओं से उनका परिचय कराते हुए 
दिवाकर मित्र ने कहा-- 

'जेतवन विहार के महाविद्वान्‌ स्थविर अंगुल को आज अपने बीच में 
पाकर मुझे अपार हर्ष है। प्राणीमात्र का हित और सुख सम्पादित करना 
ही इनके जीवन का एकमात्र उद्देश्य है । भगवान्‌ तथागत ने करुणा, आहसा 
और भूतमात्र के प्रति दया के जिन उच्च आदर्शों का प्रतिपादन किया था, 
वे सब स्थविर अंगुल के जीवन में अविकल रूप से चरितार्थं हो रहे हैं। 
लुम्बिनी, कपिलवस्तु, सारनाथ, वोधगया आदि सब तीर्थो की यात्रा करते 
हुए स्थविर चँत्यगिरि भी पधारे हैं। त्रिपिटक के ये प्रकाण्ड पण्डित हैँ। आज 
ये ही आपके सम्मुख प्रवचन करेंगे। आप इनके उपदेश को ध्यानपूर्वक श्रवण 
क्रें ।' 

स्थविर अंगुल ने प्रवचन करते हुए कहा--तथागत ने जिस अष्टाङ्गिक 
आर्य मार्ग का प्रतिपादन किया था, उसका मूल तत्त्व अहिंसा है। मत 
वचन और कर्म से पूर्णतया अहिसक होकर ही हम सद्धर्मं का पालन कर 
सकते हैं । कीट पतंग तक को कष्ट देता हिसा है। प्राणीमात्र के प्रति समत्व 
की भावना रखो । सबको एक आत्मतत्व का अंश मातो। किमी हे दुःख 
पहुँचाने का विचार भी मत में न लाओ। यही तथागत की शिक्षाओं का 
सार है ।' ¢ 

स्थविर अंगुल और उसके साथियों ने देवपत्तत में जब दिव्या का 
हरण किया, तब वह सैनिक वेश में थी और साथ ही अस्त्र-शस्त्र से सज्जित 
भी । पर अकस्मात आक्रमण हो जाते के कारण वह अंगुल का सामना कर 
सकने में असमर्थ रही और उसके द्वारा बन्दी बना ली गई। देवपत्तन से 

चैत्यगिरि आनेवाला सीधा मार्ग विदिशा होकर आता था। पर अंगुल के 
लिए यह मार्ग तिरापद नहीं था । अतः वह एक चक्‍्करदार मार्ग से चैत्यगिरि 
आया । दिन के समथ अंगुल और उसके साथी सघन जंगल में किसी वृक्ष की 
छाया में विश्राम करते, और रात्रि के अन्धकार में पगडण्डियों से होकर 
आगे बढ़ते । दिव्या के लिए यह सम्भव नहीं था कि वह सशस्त्र भिक्षुओं का 
अकेली सामना कर सकती । वह चुपचाप उनके साथ चलती गई, और 
चैत्यगिरि पहुँच गई । बन्धनागार में बन्द होने पर वह घबराई नहीं । वह 
वीर महिला थी | वह निरन्तर यही सोचती रही कि इस संकट से मुक्ति 
पाने का क्या उपाय है। 
जिस कक्ष में दिव्या को बन्द कि या गया था, उसमें केवल एक द्वार था 
जो पाँच अंगुल मोटे लौह से निर्मित था । उसे तोड़ सकना किसी भी प्रक्रार 
सम्भव नहीं था। रात-दिन में यह द्वार केवल एक बार खुलता था, जबकि 
एक युवा और बलिष्ठ श्रमण भोजन और जल लेकर वहाँ आया करता था | 
शीघ्र ही दिव्या ने यह जान लिया कि बन्धनागार में कुल मिलाकर आठ 
कक्ष हैं, जिनमें से पाँच में एक-एक व्यक्ति बन्द है । उन्हें भोजन और जल 
प्रदान करने के लिए पाँच श्रमण प्रतिदिन एक साथ बन्धनागार में आया 
करते हैं । बन्दियों में परस्पर सम्पकं स्थापित हो सकना असम्भव है। कक्षों 
की दीवारें इतनी मोटी हैं कि एक कक्ष के शब्द दूसरे कक्ष में या अन्यत्र 
कहीं भी सुनाई नहीं दे सकते। उसने यह भी देख लिया कि जो श्रमण 
भोजन लेकर बन्धनागार में आते हैं, उनके पास कोई अस्त्र-शस्त नहीं होते । 
वे केवल एक घड़ी वहाँ ठहरते हैं, जिस काल में बन्दी अपना भोजन समाप्त 
कर लेते हैं। झूठे पात्र उठाकर पांचों श्रमण एक साथ ही चुपचाप बन्ध- 
नागार से वापस लोट जाते हैं। 
दिव्या अब स्त्री वेश में थी । जो युवक श्रमण उसके लिए भोजन लेकर 
जाया करता, वह उसके रूप और यौवन को देखता रह जाता और उससे 
वार्तालाप करने के लोभ का संवरण न कर सकता । जब दिव्या भोजन कर 
रही होती, तो वह उसके सम्मुख खड़ा रहता और उसे एकटक देखता 
रहता । एक दिन मन्द मुसकान से दिव्या ने उस श्रमण से कहा -- 
' इस किशोरावस्था में ही आपने भिकषक्रत क्यों ग्रहण कर लिया, 


। 


\ +-+- 
| 
न 
4 


सेनानी पुष्यमित्र : २२१ 


मै । आपकी आयु क्‍या काषाय वस्त्र धारण करने की है ? यदि आप 
सैनिक वेश में होते, तो कितने सुन्दर लगते। स्त्रियाँ आपको देखती ही रह 
जातीं । इस प्रदेश के तो आप प्रतीत नहीं होते । कहाँ के निवासी हैं ? 

“मैं वाहीक देश का निवासी हूँ, भद्रे ! पहले सैनिक ही था | पर नियति 
के सम्मुख मनुष्य का क्या वश है ? भाग्यचक्र के कारण आज काषाय वस्त्र 
धारण करने पड़ रहे हैं।' 

'ऐसी क्या बात हो गई, युवक ! क्या किसी प्रेयसी के प्रेम से निराश 
होकर भिक्षुत्रत स्वीकार किया है ? 

'नहीं, भद्रे ! धर्म-विजय के उत्साह में जब सम्राट्‌ शालिशुक ने हमारे 
गुल्म को भंग करने की आज्ञा दे दी, तो मैं बेकार हो गया । बचपन से सैतिक 
की शिक्षा पाई थी । कोई अन्य शिल्प सीखा ही नहीं था। विवश होकर 
दशार्णं देश चला आया । जब यहाँ भी कोई काम नहीं मिला, तो भिक्षु बन 
गया । करता भी क्या, इस तन का पोषण तो करना ही है।' 

'क्या तुम्हारा विवाह नहीं हुआ, युवक ! किसी सुन्दरी के प्रेमपाश में 
नहीं फंसे ?' 

“विवाह मेरा हो चुका है, भद्रे ! मेरी पत्नी अपने गाँव में ही रह रही 
है। जब कभी उसकी याद आ जाती है, तो चित्त उद्विग्न हो उठता है । पर 
करूँ क्या ? अब तो यही प्रयत्त कर रहा हूँ कि अपनी चित्त-वृत्तियों का 
अवरोध कर मन को भगवान्‌ तथागत के चरणों में लगा सकूं।' 

दिव्या और श्रमण में प्रतिदिन इसी प्रकार की बातें होती रहती । जब 
तक दिव्या भोजन से निबटती, श्रमण उनके पास ही खड़ा रह॑ता। उस 
समय वह द्वार को बन्द कर लिया करता, ताकि कोई अन्य श्रमण उसे 
दिव्या से वार्तालाप करते हुए देख न ले। 

अब दिव्या ने अपनी योजना तैयार कर ली थी। एक दित वह युवक 
श्रमण उसके पास खड़ा हुआ निश्चिन्ता के साथ बातचीत में मग्त था, कि 
दिव्या ने अकस्मात्‌ उस पर आक्रमण कर दिया । जिस भारी लौह पात में 
वह जल लेकर आया था, दिव्या ते उसे उपर उठा लिया और श्रमण के 
सिर पर दे मारा | श्रमण को इस प्रकार के अकस्मात्‌ आक्रमण की कोई भी | 
आशंका नहीं थी। चोट खाकर वह मूछित हो गया, और भूमि परगिर 

पड़ा । दिव्या ने अपने कपड़े उतारकर उस पर डाल दिए और श्रमण के 
काषाय वस्त्र स्वयं पहन लिए | अपने सिर को उसने चीवर से ढक लिया। 
आहट पाकर जब उसने जान लिया कि अन्य चारों श्रमण खाली भोजन- 
पात्रों को लिए बन्धनागार से वापस लौट रहे हैं, तो वह भी द्वार खोलकर 
चुपचाप बाहर निकल आई और कक्ष को भलीभाँति बन्दकर अन्य श्रमणों 
के पीछे-पीछे बऱ्धनागार से बाहर निकल गई। किसीको उस पर सन्देह 
नहीं हुआ । 


मायायोग सिद्ध की भविष्यवाणी 


देववर्मा के सम्राट्‌ पद पर अभिषिक्त हो जाने पर शतधनुष की माता 
माधवी ने कुक्कुट विहार में आश्रय ग्रहण कर लिया था । बुद्ध, धर्म और संघ 
में माधवी की {अगाध श्रद्धा थी । वह अपना सब समय स्थविरों और श्रमणों 
के संग में व्यतीत करती और पुजापाठ में लगी रहती। पर उसका मन 
शान्त नहीं था । त्रिपिटक के श्रवण से भी उसका उद्वेग कम नहीं हो पाता 
था। जब वह अपने पुत्र को काषाय वस्त्र पहने हुए देखती, तो उसकी आँखों 
में आँसू भर आते | वह सोचती, इसे तो आज राजसिहासन पर आसीन 
होना चाहिए था, पर यह संसार के सब सुख-भोगों से विमुख हो भिक्षु- 
जीवन विता रहा है। एक दिन उसने निपुणक को अपने पास बुलाया और 
एकान्त में ले जाकर उससे कहा-- 
क्यों, निपुणक ! यह क्या हो गया ? तुम्हारी कूटनीति सब व्यर्थं हो 
गई। क्या शतधनुष का सारा जीवन इस संघाराम में ही व्यतीत होगा ?' 
आप चिन्ता न करें, राजमाता ! स्थविर मोग्गलान पर विश्वास रखें, 
उनकी शक्ति असीम है । शीघ्र ही देववर्मा का पतन हो जाएगा, और कुमार 
शतधनुष राजसिहासन पर आसीन हो जाएँगे |” 
तुम तो सदा यही कहते रहते हो | पर मुझे इसकी कोई आशा नहीं 
रही है । पुष्यमित्र की सेन्यशक्ति के सम्मुख मोगालान की कूटनीति का 
हिदी सकना मुझे सम्भव नहीं प्रतीत होता । फिर दण्डपाणि भी कूटनीति 

ह किससे कम है ?' 

'आप धैर्य रखें, राजमाता ! मोग्गलान की शक्ति को तुच्छ न समझें ।' 

'मुझे तो एक बात सूझती है, निपुणक ! इस समय ग्रह हमारे प्रतिकूल 
हैं। जब ग्रह ही अनुकूल न हों, तो कोई भी यत्न सफल नहीं हो सकता। 
क्यों न किसी मायायोगसिद्ध को बुलाकर ग्रहशान्ति का उपाय किया जाए ।' 

'यह तो आप ठीक कहती हैं, राजमाता !' 

“एक बात और सुनो, तिपुणक ! जो कार्य तुम्हारी औशनस नीति 
नहीं कर सकी, क्या उसे औपनिषिदिक ओर आथर्वण उपायों से सम्पन्न 
नहीं किया जा सकता ?' 

“मैं आपका अभिप्राय नहीं समझ सका, राजमाता !' 

'कया तुम किसी ऐसे सिद्ध; को नहीं जानते जो आथर्वण उपायों के 
प्रयोग में निष्णात हो ? सुना है, ये सिद्ध कितने ही ऐसे प्रयोग जानते हैं 
जिनके अनुष्ठान से अपने घर बैठे हुए ही किसी भी व्यक्ति को मौत के घाट 
उतारा जा सकता है।' 

'आथर्वण प्रयोग द्वारा आप किसकी मृत्यु की कामता करती हैं, 
राजमाता !' 

“जिसने मेरे पुत्र से बलात्‌ राजसिहासन छीन लिया है, उस देववर्मा 
की ।' 

'पर इससे लाभ क्या होगा, राजमाता ? पुष्यमित्र और दण्डपाणि 
किसी अन्य राजकुमार को सम्राट्‌ घोषित कर देगे। हमारे वास्तविक शत्रु 
तो यें दोनों ही हैं । देववर्मा तो उनके हाथों में कठपुतली के समान है।' 

“इसके विरुद्ध तुम अपनी मन्व्रशक्ति और कूटनीति का प्रयोग करते 
रहो । मेरा शत्रु तो देववर्मा ही है । मुझे तो उसी से प्रतिशोध लेना है। जब 


- यह विचार ध्यान में आता है कि शतधनुष के स्थात पर देववर्मा पाटलिपुत्र 


के राजसिंहासन पर आछूड़ हैं, तो मेरा तन-मन जल उठता है।' 
“धैय रखिए, राजमाता ! स्थविर मोग्गलान पर विश्वास रखिए । शीघ्र 


- हो दण्डपाणि और पुष्यमित्र की शक्ति का अन्त हो जाएगा, और कुमार 


शतधनुष सम्राट्‌ पद पर अभिषिक्त हो जाएँगे ।' 
“र मेरा मन शान्त नहीं है, निपुणक ! वह तभी आश्वस्त होगा जब 

देववर्मा के शव को अपनी आँखों से देख लूंगी। देवयानी का सुख मुझसे 
नहीं देखा जाता, निपुणक ! स्थविर मोग्गलान अपना प्रयत्न करते रहें, मैं 
उन्हें कब रोकती हँ। पर मुझे भी कुछ करने दो। आथर्वण प्रयोगों का 
अनुष्ठान स्थविर के मार्ग में कोई बाधा उपस्थित नहीं करेगा ।' 

'मैं आपका अभिप्राय भलीभाँति समझ गया हूँ, राजमाता ! शीघ्र ही 
कोई ऐसा सिद्ध आपकी सेवा में उपस्थित कर दूँगा जो मायायोग में पारंगत 
हो ।' 

तीन दिन पश्चात्‌ शतमाय नाम के सिद्ध को साथ लेकर निपुणक 
माधवी के पास आया। शतमाय ने लाल वस्त्र धारण किए हुए थे और उसकी 
आँखें रक्तवर्ण की थीं। उसकी जटाएँ एड़ी को छू रही थीं, और दाढ़ी नाभि 
को । माधवी उसे देखते ही आसन से उठ खड़ी हुई, और साष्टांग प्रणाम 
करके वोली, “सिद्ध महाराज, मेरा प्रणाम स्वीकार करें ।' 

“राजमाता की जय हो' कहकर शतमाय ने माधवी के अभिवादन का 
उत्तर दिया। 

'मैं राजमाता कहाँ हूँ, महाराज ! राजमाता तो देवयानी है। मेरे 
दोनों पुत्र काषाय वस्त्र पहनकर कुक्कुट विहार में निवास कर रहे हैं । राज- 
माता होना मेरे भाग्य में है ही कहाँ ?” 

'अपना दायाँ हाथ तो दिखाइए, माँ !' 

माधवी ने अपना हाथ आगे बढ़ा दिया। देर तक शतमाय उसे देखता 
रहा । धरती पर उंगली से कुछ गणनाएँ करके उसने कहा-- 

ये दो हस्त-रेखाएँ देखती हो ? तुम्हारे कितने पुत्र हैँ? दो ही तो हैं 
न ? देख लेना, ये दोनों ही राजसिहासन पर आरूढ़ होंगे । दोनों के भाग्य 
में राजसुख लिखा है। भाग्य को टाल सकना किसी की भी शक्ति में नहीं 
है । जब आपके भाग्य में राजमाता होना लिखा है, तो मैं क्या कर सकता 
है । हाथ में जो कुछ देखा, बता दिया ।' 
'पर देववर्मा ? सम्राट्‌ तो वह्‌ है।' 


'उसके भाग्य के विषय में मैं क्या कह सकता हें हस्तरेखाएँ 
मैंने देखी नहीं |! " बया कह सकता हूँ। उसकी हस्तरेखाएँ तो 


माधवी उठकर अपने शयन-कक्ष में चली गई। सुवर्ण-निष्कों से भरी 


है... 

हुई एक थैली शतमाय के चरणों में रखकर वोली, मेरी यह तुच्छ भेंट 
स्वीकार करें, महाराज !' 

सुवर्ण को देखकर शतमाय प्रसन्त हो गया। थैली को संभालते हुए 
उसने कहा-- 

तुम्हारी क्या कामना है, माँ !' 

'देववर्मा की मृत्यु । आप तो त्रिकालज्ञ हैं, महाराज ! भूत, भविष्य, 
वर्तमान--सब जानते हैं। मेरी मनोकामना भी आपसे छिपी हुई नहीं है । 
कोई ऐसा अनुष्ठान कीजिए, जिससे देववर्मा शीघ्र पञ्चत्त्व को प्राप्त हो 
जाए।' 

“इसके लिए बड़ा कठिन अनुष्ठान करना होगा, माँ ! अपने प्राणों का 
भी भय है।' 

“जिस प्रकार भी सम्भव हो, देववर्मा को परलोक पहुँचाकर शतधनुष 
के मार्ग को निष्कण्टक कर दीजिए, महाराज ! यह दासी जीवन भर आपके 
चरणों की सेवा में रहेगी ।' 

'अच्छा, मुझे कुछ क्षण सोच-विचार कर लेने दो । 

सिद्ध शतमाय दो घड़ी समाधिस्थ होकर बैठे रहे | जब उनकी समाधि 
टूटी, तो उन्होंने आँखें बन्द किए हुए ही धीरे-धीरे कहना प्रारम्भ किया, 
“सबसे पूर्व मुझे तुम्हारे दुष्ट ग्रहों को शान्त करना होगा | इस समय तुम पर 
रक्षों का प्रकोप है। रक्षों को संतुष्ट किए बिना कुछ भी कर सकता असम्भव 
है। आज क्या दिन है ? 

'भाद्रपद पूर्णमासी है, महाराज !' 

“तो ठीक है। यह अनुष्ठान पूर्णमासी की रात को ही किया जा सकता 
है। कोई चैत्य भी यहाँ के समीप है ?' 

'कृक्कूट विहार का बिशाल चैत्य यहाँ से अधिक दूर नहीं है, महा- 
राज ! ' 

“उस चैत्य से काम तहीं चलेगा । कोई पुराना जीणं -शीर्ण मंदिर, जो 
कहीं एकान्त सघन जंगल में हो ।' 

'ऐसा एक मंदिर यहाँ से दो योजन दूर पुराने पीपल के वृक्ष के तीचे 
है। घोर जंगल है बहाँ।' तिपुणक ने उत्तर दिया | 

'हाँ, वह ठीक रहेगा। अब तुम तुरन्त आवश्यक संभार का प्रबन्ध कर 
लो।' 
'कौत-सा संभार चाहिए, आज्ञा दीजिए, महाराज | 
'एक छत्र, बाहु का एक चित्र, एक पताका और एक बकरा । 
'जाओ, निपुणक ! तुरन्त इन सबकी व्यवस्था कर दो।' माधवी ने 
आदेश दिया। हक 
हाँ, एक वस्तु रह गई। कुछ चरु भी चाहिए। नहीं समझी, पके हुए 
चावल ।' 
इसका प्रबन्ध तो मैं स्वयं ही कर देती हूँ, महाराज !' 
जब सब वस्तुएँ एकत्र हो गई, तो निपुणक एक रथ ले आया । शतमाय 
ने उसे कहा, 'अब तुम्हारी कोई आवश्यकता नहीं है, तुम जाओ । राजमाता 
और मैं, दो ही मंदिर जाएंगे ।' आधी रात बीतने से पूर्व ही वे सघन जंगल 
में स्थित उस जीणं मंदिर में पहुँच गए। शतमाय ने तीन बार मंदिर की 
परिक्रमा करके बकरे को ठंडे जल से स्नान कराया, और फिर ये मन्त्र | 
उच्चारण करते हुए उसकी बलि प्रदान कर दी-- | 
बलि वैरोचनं वन्दे शतमायं च शम्वरम्‌। | 
निकुम्भं नरकं कुम्भं तन्तुकच्छं महासुरम्‌ ॥ i 
अमीलवं प्रमीलं च मण्डोलूकं घटोद्रलम्‌ । 
अभिमन्तय्य गृहामि सिद्धार्थ शवसारिकाम्‌ ॥ 
जयन्तु जयति च नमः शलकभूतेभ्यः स्वाहा । | 
ओम्‌ फट्‌-फट्‌ स्वाहा ॥ 
उपैमि शरणं चाग्निं दैवतानि दिशो दश। 
अपयान्तु च सर्वाणि वशतां यान्तु मे सदा ॥ 
शलकभूतेभ्यः स्वाहा । ओ ३म्‌ फट्‌-फट्‌ स्वाहा ॥ 
अजामांस को मूर्ति के सम्मुख अपित कर छत्र, पताका और बाहु के 
चित्र को भी अमित किया गया । यह्‌ विधि सम्पन्न करने के अनन्तर शत- 
माय ने माधवी से कहा-- 
अब आप चरु को हाथ में ले लीजिए। मैं मन्त्रोच्चारण करता हूँ । 
जक-जव मैं 'स्वाहा' कहूँ, आप चरु का एक-एक भाग मूति पर चढ़ाती जाएँ ।' 

यह कहकर शतमाय ने मन्त्रों का उच्चारण प्रारम्भ किया, 'चरुं 
वश्चराम, स्वाहा । चरु वश्चराम स्वाहा । चरु वश्चराम स्वाहा । चरु 
के समाप्त हो जाने पर शतमाय ने कहा-- 

'मेरा अनुष्ठान अव पूर्ण हो गया है, माँ ! अव तुम निर्भय हो । तुम्हारे 
सब दुष्ट ग्रह शान्त हो गए हैं। सव रक्ष वश में आ गए हैं। तुम्हारा मार्ग 
अब निष्कण्टक हो गया है।' 

'पर महाराज ! देववर्मा की मृत्यु कब होगी ?” माधवी ने प्रशत 
किया । 

“उसका अन्तकाल अभी नहीं आया है, माँ ! सब कार्य अपने समय पर 
ही सम्पन्न हुआ करते हैं । पर तुम चिन्ता न करो। तुम्हारे कार्य का मुझे 
ध्यान है।' 

“पर क्या आप इसके लिए कोई अनुष्ठान नहीं कर सकते, महाराज !' 

“करूँगा, अवश्य करूँगा । कुछ समय प्रतीक्षा करो, माँ !' 

शतमाय और माधवी सूर्यास्त से पूर्वं ही कुक्कूट विहार लौट आए। 
कुछ दिन पश्चात्‌ शतमाय पुतः माधवी के पास आया । निपुणक भी तब 
वहाँ उपस्थित था । शतमाय ने कहा 

'समय अब आ गया है, माँ ! तुरन्त समुचित संभार की व्यवस्था 
करो ।' 

'आज्ञा की देर है, महाराज ! 

“अच्छा, जो मैं कहता हूँ, उसे ध्यान से सुन लो | किसी ऐसे मनुष्य की 
खोपड़ी का प्रबन्ध करो शस्त्र द्वारा जिसकी मृत्यु हुई हो, या जिसे शूली पर 
चढ़ाया गया हो । ऐसे मनुष्य की खोपड़ी में मिट्टी भरकर उसमें गुञ्जाएँ 
बो दो । अंकुर निकल आने पर उन्हें जल से सींचते रहो। थोड़े ही दिनों में 
पौदे पाँच-पाँच अंगुल के हो जाएंगे । समझ गई न ?' ह 

'हाँ, महाराज ! सुनो, निषुणक ! तुम भी महाराज के आदेशों को 
ध्यानपूर्वक सुनते और समझंते जाओ।' माधवी ने कहा । 

“और सुनो, जित वस्तुओं को मैं अब गिनाने लगा हूँ, उत सबको भी 
एकत्र कर लो--दाएँ हाथ की सबसे छोटी उँगली का नाखून, तीम की 

५ पत्तियाँ, मधु, बन्दर के बाल, पुरुष की एक हड्डी और किसी मृत पुरष के 

वस्त्र । इन सबको कहीं लिख लो, तुम्हें याद नहीं रहेंगे ।' 

'जो आज्ञा, महाराज ! 

संभार अभी पूरा नहीं हुआ है । अभी कुछ अन्य वस्तुएँ भी लिखवानी 
हैं। बकरी, बिल्ली, नेवले, ब्राह्मण, श्वपाक (चाण्डाल), काक और उलूक 
के बाल या रोम--इन सबको भी एकत्र कर लो ।' 

'जो आज्ञा, महाराज ! ' 

'कुछ संभार अभी शेष हैं। विच्छू, मधुमक्षिका और साँप की -चमड़ी 
की भी आवश्यकता होगी । कहीं से ला सकोगी न ? अनुष्ठान तभी पूर्ण हो 
पाएगा, जब इनमें से एक भी वस्तु छूटने न पाए ।' 

'मैं आपके आदेश का अक्षरशः पालन करूंगी, महाराज ! पर इस 
भनुष्ठान का शुभ मुहुर्त कब आएगा ?' 

'कृष्णपक्ष की चतुर्दशी की रात को ।' 

'तब तो यह मुहूर्त शीघ्र ही आ जाएगा । आज पूर्णमासी है, केवल दो 
सप्ताह की ही तो बात है।' 

नहीं, माँ ! उस दिन पुष्य नक्षत्र भी होना चाहिए। अभी पुष्य नक्षत्र 
नहीं है । यह अनुष्ठान ऐसी कृऽण चतुर्दशी को ही किया जा सकता है जब 

कि पुष्य नक्षत्र भी हो।! 

यह नक्षत्र कब होगा, महाराज !' 

यह मैं गणना करके बता सकूँगा ।' 
आप तो त्रिकालदर्शी हैं, महाराज ! अभी बता दीजिए न ! देववर्मा 
और पुष्यमित्र का अन्त कब होगा ?” 
तुम आग्रह करती हो, तो बता देता हूं ।" 
? हे मृत्यु में अधिक समय नहीं है। पर पृष्यमित्र ? 
उसके भाग्य में तो सेश्राट्‌ बनना लिखा है | वह एक दिन अवश्य पाटलिपत्न 
के राजसिंहासन पर आरूढ़ होगा ।' हे 


हे न 
कि i कसे होगा, महाराज ! मेरे दोनों पुत्र भी सम्राट्‌ बनें और पृष्य- 
ङ s > ~ > 


'जो भाग्य में लिखा है वह मैंने बता दिया। कैसे होगा, यह मैं क्या 

जानूं ? तुम्हें किस बात की चिन्ता है माँ ? तुम राजमाता बनोगी और वहू 
भी शीघ्र ही ।' 

(पर पृष्य नक्षत्र कव होगा, महाराज !' 

“उसका समय भी दूर नहीं है। मैं तुम्हें स्वयं सूचित कर दूंगा।' 

माधवी ने दण्डवत्‌ होकर शतमाय को प्रणाम किया । अब उसका मन 
शान्त था । उसका उद्टेग दूर हो गया था । वह अब उस घड़ी की प्रतीक्षा 
करने लगी जब देववर्मा की मृत्यु हो जाएगी और उसका ज्येष्ठ पुत्र शत- 
धनुष मौर्य साम्राज्य के राजसिंहासन पर आरूढ़ होगा । 


मध्यदेश पर यवनों का आक्रमण 


वाल्हीक देश का शासन अब दिमित्न के हाथों में आ चुका था। एवुक्र- 

तिद ने उसके सम्मुख घुटने टेक दिए थे। अपने पिता एवुथिदिम की मृत्यु का 
। समाचार सुनकर भारत-विजय के जिस कार्य को अधूरा छोड़कर दिमिद्न 
अपने देश को वापस लौट गया था, अब उसे पूरा करने का उसने निश्चय 
किया । आक्रमण की योजना बनाने के लिए उसने अपने प्रमुख सेनानायकों 
और अमात्यों को एकत्र किया । उन्हें सम्बोधन करते हुए दिमित्र ने कहा-- 
। 'वर्षा ऋतु के समाप्त होते ही हमें तुरन्त भारत पर आक्रमण कर देना 
| है। पर पहले हमें यह जान लेना चाहिए कि इस समय भारत की राज- 
| -नीतिक और सैनिक दशा क्या है। सुना है, पुष्यमित्र मौर्य साम्राज्य का 

प्रधान सेनानी नियुक्त हो गया है और वह अपनी सँत्यशक्ति को बढ़ाने में 

तत्पर है। कहो, अन्तिअल्किद ! तुम्हें अपने सत्रियों और गूढ़पुरुषों से 

क्या सूचनाएँ मिली हैं ?' 

“पुष्यमित्र ने अपता कार्य अभी प्रारम्भ ही किया है, यवनराज ? अभी 
उसे अधिक सफलता प्राप्त नहीं हुई हैँ । मौयों के पास कोषबल तो है ही 
नहीं । उसके अभाव में नई सेना कैसे संगठित की जा सकती है ? धर्मविजय 

- की धुन में मौर्य राजाओं ने राज्यकोष के धन को.विदेशों की जनता के हित- 
सुख के लिए स्वाहा कर दिया था। जो कुछ शेष रहा था, उसे शालिशुक ने 


SD मर! 

रूपाजीवाओं और मद्यपान में नष्ट कर दिया । जव देववर्मा पाटलिपुत्र के 
राजसिहासन पर आरूढ़ हुआ, तो उसने राज्यकोष को सर्वथा रिक्त पाया । 
मौर्य शासनतन्त्र का नया सन्निधाता शिवगुप्त अपने कार्य में अत्यन्त कुशल 
है । वह कोषबल की वृद्धि में तत्पर है। पर इसमें अभी बहुत समय लगेगा, 
यवनराज !' 

'तो क्या भारत की सँन्यशक्ति अव भी पहले के समान अगण्य ही है ?' 

'अगण्य तो नहीं हैं, यवनराज ! पर हमारी सेनाओं का सामना करने 
का सामर्थ्य उसमें नहीं है ।' 

'वाहीक देश के गणराज्यों की अब क्या दशा है ? हमारे पिछले आक्र- 
मण के समय उन्होंने पुष्यमित्र की बहुत सहायता की थी ।' 

'ये गण अब भी विद्यमान हैं और पहले की तुलना में अधिक शक्तिशाली 
भी हो गए हैं । नाम को तो वे अब भी मौर्यों की अधीनता स्वीकार करते 
हैं, पर वस्तुतः उन्हें स्वतन्त्र ही समझना चाहिए। पाटलिपुत्र के राजाओं 
की निर्बलता से लाभ उठाकर कितने ही नये गणराज्य भी अब स्थापित 
हो गए हैं।' 

यह समझो कि अब वाहीक देश की वही दशा है जो सिकन्दर के भाक्र- 
मण के समय में थी |” 

'हाँ, यवनराज ! सिकन्दर जो वाहीक देश 'पर अपना आधिपत्य 
स्थापित कर सका था, उसका प्रधान कारण यही था कि वहाँ की राजशक्ति 
बहुत-से छोटे-छोटे जनपदों में विभक्त थी । चन्द्रगुप्त और बिन्द्रसार के 
प्रयत्न से जो राजनीतिक एकता भारत में स्थापित हुई थी, वह अब नहीं 
रह गई है | दण्डपाणि ने वाहीक देश के गणराज्यों को परस्पर सिलकर 
संहत हो जाने के लिए बहुत प्रेरणा दी । पर वे उसकी बात को मानने के 
लिए उद्यत नहीं हुए ।' 

NE 
र तो वाहीक देश को जीत सकता हमारे लिए कठिन नहीं होता 

हाँ, यवनराज ! वाहीक देश के गणराज्य अब अधिक शक्तिशाली भी 
नहीं रहें हैं। मद्रक लोग बौद्ध धर्म के प्रभाव के कारण सँन्यशक्ति को जरा 
भी महत्त्व नहीं देते ! कठ लोगों का सर्वनाश आप कर चुके हैं। मालव और 

शिवि अपने जनपदों को छोड़कर मरुभूमि में प्रवास कर गए हैं । बात की 
वात में हम शतुद्रि नदी तक पहुँच जाएँगे । पर शतुद्रि के पार कुणिन्द, 
यौधेय, राजन्य आदि जो बहुत-से गणराज्य हैं, वे शक्तिशाली हैं । वौद्ध धर्म 
का भी उन पर अधिक प्रभाव नहीं है। मद्रकों के समान वे हमारे सम्मुख 
आत्मसमर्पण नहीं कर देंगे! वे डटकर हमारा सामना करेगे, और उन्हें 
परास्त करने में हमें कई वर्ष लग जाएंगे। सन्तोष की बात यही है कि वे 
परस्पर संहत होकर युद्ध नहीं कर सकते । समय का हमारे लिए बहुत महत्त्व 
है, यवनराज ! शिवगुप्त को इतना समय नहीं मिलना चाहिए कि वह मौर्य 
साम्राज्य के कोषबल को बढ़ा सके। यदि उसने धन की व्यवस्था कर 
दी, तो पुष्यमित्र एक विशाल सेना के संगठन में समर्थ हो जाएगा । लाखों 
भृत सैनिक उसकी सेना में सम्मिलित हो जाएंगे । भारत में सैनिकों की कोई 
कमी नहीं है, यवनराज !' 

“तो तुम्हारा क्या सुझाव है, अच्तिअल्किद !' 

“हमे तुरन्त हिन्दुकुश पबंतमाला को पार कर भारत पर आक्रमण क्र 
देना चाहिए। जब तक हमारी सेनाएँ भारत भूमि में प्रवेश करेंगी, वर्षा 
ऋतु भी समाप्त हो जाएगी। कपिश, गान्धार और मद्रक हमारी अधीनता 
में हैं ही। कठ गण का ध्वंस हो चुका हैं। वाहीक देश के जनपदों से मुझे 
कोई आशंका नहीं है, यवतराज ! शतुद्रि तक का हमारा मार्ग निष्कण्टक 
है। पर उसके पार ? वहाँ जो बहुत-से गणराज्य ह उनकी शक्ति उपेक्षणीय 
नहीं है।' प 

(वर तुमने कोई सुझाव तो दिया ही नहीं, अन्तिअल्किद ! इन गणों को 
परास्त करने के लिए हमें क्या कुछ करना होगा ? 

'मेरा सुझाव यह है कि इन गणों से न उलझा जाए। इतसे युद्ध करते- 
करते बहुत समय वीत जाएगा। इस बीच में पृष्यमित अपनी सेना को 
संगठित कर लेगा ।' ड र 

“पर यह कैसे सम्भव है ? भारत के मध्य देश तक पहुँचने के लिए ह्‌ 
इन गणराज्यों के प्रदेश से होकर ही तो जाता होगा। यदि इन्होंने हमारे 
मार्ग को अवरुद्ध करने का प्रयत्त किया, तो हमें इनसे युद्ध करता ही पड़ेंगा। 


इन्हें परास्त क्रिए बिना हम कैसे आगे यड लघय : 

'मझे क्षमा करें, यवनराज ! आक्रमण की योजना तैयार करना सेना- 
नायकों का कार्य है। पर मेरे सत्रियों ने यह सूचना दी है कि दो मार्ग ऐसे 
हैं जिनका अनुसरण कर इन गणराज्यों से बचा जा सकता है।' 

थे मार्ग कौन-से हैं ?' 

'एक मार्ग हिमालय की तराई के साथ-साथ जाता है। मद्रक होकर 

यदि इस मार्ग से जाया जाए, तो कुछ गणराज्य अवश्य आएँगे। पर ये छोटे- 
छोटे हैं, और शक्तिशाली भी नहीं हैं । इनमें मुख्य औदुम्बर गण है। उसे 
हम सुगमता से परास्त कर देंगे। औदुम्बर जनपद से होती हुई हमारी सेना 
उस प्रदेश में पहुँच जाएगी, जहाँ से राजन्य और कुणिन्द गणों के प्रदेश 
प्रारम्भ होते हैं। इतकी उत्तरी सीमा हिमालय से लगती है। यदि हमारी 
सेना तराई के मार्ग से होकर आगे बढ़े और इनसे छेड़छाड़ न करे, तो ये 
हमारे मार्ग को रोकने का प्रयत्न नहीं करेंगे। इस प्रकार हम सुगमता से 
स्रूध्त जनपद में पहुँच जाएंगे। यमुना के पूर्वं में फिर किसी गणराज्य की 
स्थिति नहीं है। आगे के सब प्रदेश सीधे मौर्यों के शासन में हैं।' 

“अच्छा, दूसरा मार्ग कौन-सा है ?? 

“मरुभूमि से होकर, यवनराज ! मद्रक जनपद की दक्षिणी सीमा से परे 
एक सुविस्तृत मरुभूमि का प्रारम्भ हो जाता है। यह वही मरुभूमि है, जहाँ 
हमारे आक्रमण की आशंका से भयभीत होकर मालव और शिवि गणों ने 
आश्रय ग्रहृण किया था। इस समय मरुभूमि में केवल इन्हीं दो गणों की 
स्थिति है। पर इनकी शक्ति अभी सर्वथा नगण्य है। इन्हें परास्त कर मरु- 
भूमि के मार्ग से भारत के मध्यदेश तक पहुँच सकना अधिक कठिन नहीं है। 
मेरा यही सुझाव है कि हम किसी ऐसे मार्ग का अनुसरण करें, जिसमें 
यौधेय, राजन्य, कुणिन्द, आजु'नायन आदि शक्तिशाली गणराज्यों से युद्ध की 
संभावना न हो। यदि हम एक बार मध्यदेश पहुँच जाएँ, तो आगे का मार्ग 
हम पूर्णतया निष्कण्टक पाएंगे । मध्यदेश के शस्य श्यामल समतल प्रदेश में 
कोई भी ऐसा दुगे नहीं है, जहाँ से पुष्यमित्र हमारी गति को अवरुद्ध कर 
सके । मौय ने अपने साम्राज्य की रक्षा के लिए जो भी दुर्ग बनाए थे, सब 


सीमान्त प्रदेशों में थे। पश्चिमी सीमान्त के सब दुर्ग अब हमारे हाथों में 
हैं, यवनराज !! : 


“SCN RM 

'सुना है, कि अहिच्छत्न और कुरुक्षेत्र में पुष्यमित्र के स्कन्धावार विद्य- 
मान हैं।' 

'कुरक्षे् के स्कन्धावार से तो हमें कोई भय नहीं है, यवनराज ! उत्तरी 
या दक्षिणी किसी भी मार्ग से अग्रसर होने पर यह स्कन्धावार हमारे मागे 
में नहीं पड़ेगा । पर अहिच्छत्र में पुष्यमित्र की जो सेना है, उसे हमें अवश्य 
परास्त करना होगा। इसीलिए तो मेरा यह सुझाव है कि अब हमें एक 
दिन की भी देरी नहीं करनी चाहिए। पुष्यमित्र अपनी सँन्यशक्ति को भली 
भाँति संगठित नहीं कर सका है। देर करने पर उसे समय मिल जाएगा। ४ 

'मौर्यों के केन्द्रीय शासन की अब क्या दशा है ? 

“उसे संतोषजनक नहीं कहा जा सकता, यवनराज ! शालिशुक का पुत्र 
शतधनुष पाटलिपुत्र के राजसिहासन को प्राप्त करने के लिए प्रथत्तशील है। 
कुक्कुट विहार का संघ-स्थविर मोग्गलान उसकी पीठ पर है । मयूरध्वज, 
निपुणक आदि पुराने अमात्य भी उसकी सहायता कर रहे हैं। इन सबने 
कुक्कुट विहार में आश्रय ग्रहण किया हुआ है। वहाँ ये सब देववर्मा के विरुद्ध 
षड्यन्त्र रचने में लगे हुए हैं ।' 

'देववर्मा कुक्कुट विहार पर आक्रमण कर इन्हें बन्दी क्यों नहीं बना 
लेता ?' 

'यह असम्भव है, यवनराज ! भारत की जनता सब धर्मों और सम्भ्र- 
दायों के धर्मस्थानों के प्रति अगाध श्रद्धा रखती है । वह कभी यह सहन नहीं 
करेगी कि वौद्ध धर्म के इस प्रसिद्ध केन्द्र के विरुद्ध शस्त्र-शक्ति का प्रयोग 
किया जाए। कुक्कुट विहार में ये लोग पूर्णतया सुरक्षित हैं, यवनराज ! 

“अच्छा, तुम क्या कह रहे थे ? 

'हमारे आक्रमण का समाचार सुनते ही पुष्यमित् अपनी सेता को साथ 
लेकर पाटलिपुत्र से प्रस्थात कर देगा। मोग्गलान और शतधुष यही तो 
चाहते हैँ । पुष्यमित्न के जाते ही शतधनुष को सम्राद्‌ घोषित कर दिया 
जाएगा, जिसके कारण देववर्मा की स्थिति डाँवाडोल हो जाएगी । पाटलि- 
पुत्र के राजमार्गो और पण्यवीथियों में गुह-युद्ध प्रारस्भ हो जाएगा और 
मौर्यो का शासततन्त्र पारस्परिक कलह से अस्त-व्यस्त हुए बिना तहीं 


रहेगा । हमें और क्या चाहिए !' 

“तुम्हारे सत्रियों का क्या मोग्गलान के साथ भी सम्पर्क है ?' 

है क्यों नहीं, यत्रनराज ! भारत में एक भी ऐसा विहार या संघाराम 

नहीं है जहाँ हमारे गूढ़पुरुष न हों। वे सब भिक्षुओं और श्रमणों के वेश में 
रहते हैं। बौों में जाति, रंग, वर्ण, लिग, भाषा आदि का कोई भी भेदभाव 
नहीं किया जाता। जो चाहे भिक्षुव्रत ग्रहण कर इन विहारों में प्रवेश पा 
सकता है । अशोक के समय से मौर्य राजा यवन देशों में धर्म प्रचार के लिए 
प्रयत्नशील रहे हैँ । उनके यत्त से बहुत-से यबनों ने तथागत बुद्ध के धर्म को 
स्वीकार कर लिया है। कितने ही यवन भिक्षुब्रत भी ग्रहण कर चुके हैं। ये 
भारत में सवंत्र स्वतन्त्रतापूर्वक आ-जा सकते हैं । भारत के लोग इन्हें सम्मान 
की दृष्टि से देखते हैं, और बौद्ध विहारों में इनका उत्साहपूर्वक स्वागत किया 
जाता है। हमारे बहुत-से सत्री और गूढ़ पुरुष भी भिक्षु वनकर भारत चले 
गए हैं। भिक्षु वेश में होने के कारण कोई उन पर संदेह नहीं करता। वे 
बेरोक-टोक जहाँ चाहें आ-जा सकते हैं। उन्हीं से हमें मौर्यं शासनतन्त्र की 
सब गतिविधि का परिचय प्राप्त होता रहता है ।' 

'मोगलान के विषय में तुम्हारे सत्तियों ने क्या सूचनाएँ भेजी हैं ?' 

'बह बड़ा धूर्तं और चाणाक्ष है, यवनराज ! कूटनीति में वह पारंगत 
है। उसे तो संघ-स्थविर न होकर किसी राज्य का मन्त्री होना चाहिए था। 
देववर्मा का वह कट्टर शतु है, और दण्डपाणि और पुष्यसित्न के विनाश के 
लिए कटिबद्ध है। उसका दृढ़ विश्वास है कि वौद्ध धर्म की रक्षा और उत्कर्ष 
के लिए मौर्य साम्राज्य का शासनसूत्र केवल ऐसे ही व्यक्तियों के हाथों में 
रहना चाहिए जो बुद्ध के अनुयायी हों । 

भारत में अब भी साम्प्रदायिक विद्वेष और भेदभाव की सत्ता है?” 

ह | तक सवसाधारण जनता का प्रश्न है, वह सब धर्मो और सम्भ्र- 
दायों का आदर करती है ; ब्राह्मणों, श्रमणो और मुनियों को एक दृष्टि से 
का और सवके उपदेशों का श्रद्धापूर्वक श्रवण करती है। पर धामिक 
नेताओं के सम्बन्ध में यह बात नहीं कही जा सकती । वे एक-दूसरे के प्रति 
बद्वेष रखते हैं । विशेषतया, वौद्ध स्थविर भारत के पुराने सनातन वैदिक 
धर्म के कट्टर शत्रु हैं। उनका यही प्रयत्न रहता है कि सब लोग पुराने यज्ञ- 
अधान धमं का परित्याग कर बुद्ध, धर्म और संघ की शरण में आ जाएँ । 

अपने इस उद्देश्य की पूति के लिए वे जघन्य उपायों का अवलम्बन करने में 
भी संकोच नहीं करते । इसीलिए वे मौर्य शासनतन्त्र को अपने प्रभाव में ले 
आने के लिए प्रयत्नशील हैं। ज्यों ही हमारी सेनाएँ मध्यदेश में प्रवेश पा 
लेंगी, श्रमण और भिक्षु देववर्मा के विरुद्ध विद्रोह कर देंगे, और उसके शासन 
का अन्त करने के लिए हमारा साथ देने लगेंगे ।' 

'क्या भारतीयों में देशप्रेम का सर्वथा अभाव है ? क्या उन्हें यह सहन 
होगा कि एक विदेशी आक्रान्ता उनके देश को जीतकर अपने अधीन कर 
ले?' 

'भारतीयों में देशप्रेम का अभाव नहीं है, यवनराज ! दण्डपाणि और 
पुष्यमित्र जैसे लोग देशप्रेम की भावना से प्रेरित होकर ही मौर्य शासततंत् 
में शक्ति का संचार करने-और सैन्यवल की वृद्धि के लिए प्रयत्नशील हैं। 
पर भारत में ऐसे लोगों की भी कमी: नहीं है जो देश की तुलना में अपने 
सम्प्रदाय व धर्म को अधिक महत्त्व देते हैं। बहुत-से सम्प्रदायों और पाषण्डों 
की सत्ता ही भारत की सबसे बड़ी निर्वेलता है। इसी से लाभ उठाकर हम 
भारत की विजय में समर्थ हो सकेंगे ।' 

'मौर्य शासनतन्त्र को क्या हमारे गूढ्पुरुषों की सत्ता का परिज्ञात 
नहीं है ?' 

'है क्यों नहीं, यवनराज ! दण्डपाणि के गूढ्पुरुष भी भिक्षु वेश में सब 
संघारामों में निवास कर रहे हैं । उसे ज्ञात है कि सब बौद्ध विहार देववर्मा 
के विरुद्ध षड्यन्त्र के केन्द्र हैं । पर वह विवश है । स्थविरों के षड्यन्त्रों का 
अन्त करने के लिए सैन्यशक्ति का प्रयोग तो भारत में किया ही तहीं जा 
सकता । दण्डपाणि करे तो क्या करे ?' 

'तो फिर तुम्हारा सुझाव ही ठीक है। अब हमें क्षण भर की भी देर 
नहीं करनी चाहिए । कहो, माकिएनस, तुम्हारा क्या विचार है ? इस युद्ध 
का संचालन तुम्हें ही करना है।' 

'अन्तिअल्किद के सुझाव से मैं पूर्णतया सहमत हूँ, यवनराज ! पर प्रश्त 
यही है कि मध्यदेश में प्रवेश के लिए कौन-से मार्ग का अनुसरण किया: 
जाए ?' 

Femmes. इस विषय में तुम्हारी क्या सम्मति है ?' 

'पेरी सम्मति में भी दक्षिणी मार्ग ही अधिक उपयुक्त होगा, यवन- 
राज ! उत्तर का मार्ग छोटा है और सुगम भी है, पर वह राजन्य और 
कुणिन्द जैसे शक्तिशाली गण-राज्यों के प्रदेश में से होकर जाता है। यौधेय 
गण की उत्तरी सीमा भी उससे लगती है । ये गण हमारी गति को अवरुद्ध 
करने का प्रयत्न कर सकते हैं, यह आशंका निमू ल नहीं है । जब हम शीघ्र 
से शीघ्र भारत के मध्यदेश में पहुँचना चाहते हैं, तो हमें ऐसे मागं से ही 
जाना चाहिए जो अधिक निरापद हो ।' 

'पर क्या दक्षिणी मागं निरापद है ?' 

(पूर्णतया निरापद तो नहीं है, यवतराज ! यह मार्ग मरुभूमि से होकर 
जाता है। मद्रक जनपद के दक्षिण से ही एक मरुभूमि प्रारम्भ हो जाती है, 
जो हजारों योजन विस्तीर्ण है। उसका मार्ग विकट अवश्य है, पर उसके 
समीप किसी ऐसे जनपद की स्थिति नहीं है जिसके निवासी बिकट योद्धा 
हों। शिवि ओर मालव गणों को वहाँ प्रवास किए अभी अधिक समय नहीं 
हुआ है । उन्हें परास्त कर सकता कठिन नहीं होगा।' 

अन्य सेनानायकों ने भी इसी विचार का समर्थन क्रिया । दक्षिणी मार्ग 
से ही मध्यदेश में प्रवेश की योजना यवनराज ने स्वीकार कर ली। शरद्‌ 
ऋतु प्रारम्भ होते से पूर्वं ही यवन सेना हिन्दूकुश पर्वतमाला को पार कर 
कपिश-गानधार पहुँच गई। वहाँ उसका धूमधाम के साथ स्वागत हुआ। 
पुष्कलावती में कुछ दिन ठहर कर यवन सेना ने सिन्धु नदी को पार कर 
लिया भौर फिर वितस्ता नदी को | अब वह मद्रक जनपद में पहुँच गई थी, 

जहां का गण पूर्णतया स्थविर कश्यप के प्रभाव में था। कश्यप की प्रेरणा से 
मद्रकों ने दिमित़् के स्वागत के लिए एक भोज का आयोजन किया, जिसमें 
सब मद्रक कुलमुख्य सम्मिलित हुए। यवनराज का अभिनन्दन करते हुए 
कश्यप ने कहा-- 

'मौयों का शासनतन्त्र अब सद्धर्म के पथ से भ्रष्ट हो गया है, यवनराज ! 
उसका संचालन अब ऐके व्यक्तियों के हाथों में है जो न अहिंसा में विश्वास 
रखते है और त बुद्ध द्वारा प्रतिपादित मध्यमा प्रतिपदा में। ये एक ऐसे 
जीर्ण-शीणं सम्प्रदाय के पुनरुद्धार के लिए प्रयत्न रह रहे हैं, जो आदि, मध्य 
और अन्त सबमें मिथ्या है। शालिशुक जैसे परमधामिक राजा की हृत्या 


Sn 

इन्हीं लोगों ने कराई थी । श्रावस्ती, सारनाथ, चैत्यगिरि, पाटलिपुत्र आदि 
के संघारामों के सव स्थविर इस अधामिक शासन का अन्त कर देने के लिए 
सचेष्ट हैं। आप इनके सहयोग और समर्थन का भरोसा कर सकते हैं। हम 
अहिसा में विश्वास रखते हैं, पर साथ ही हमें यह भी ज्ञात है कि विष के 
प्रभाव को नष्ट करने के लिए औषधि के रूप में विष का भी प्रयोग करना 
पड़ता है । आपकी सैन्यशक्ति से टकरा कर देववर्मा का सैतिक-वल नष्ट हो 
जाएगा। भारत में सद्धमं की रक्षा का यही उपाय है। मद्रक गण की ओर 
से मैं आपका अभिनन्दन करता हूँ । आप जहाँ भी जाएँगे, सद्धमे के अनुयायी 
आपका साथ देंगे। भगवान्‌ तथागत आपका कल्याण करें ! मद्रकों के 
गणमुख्य सोमदेव यहाँ उपस्थित हैं। मुझे विश्वास है, जन और धन दोनों से 
वे आपकी सहायता करेंगे। आपको उनका सहयोग अवश्य प्राप्त होगा। f 

स्थविर कश्यप के स्वागत-वचन को सुनकर यवनराज दिमित्र बहुत 
प्रसन्न हुए । अपने स्वागत-सत्कार के लिए कृतज्ञता प्रकट करते हुए उन्होंने 
कहा 

ारतीय धर्म और संस्कृति का जो उदात्त आदर्शं देवानां प्रिय 
प्रियदर्शी राजा अशोक ते संसार के सम्मुख प्रस्ठुत किया था, वह वस्तुतः 
अनुपम था। हम यवन लोग आपके धर्मं का आदर करते हैं। यवन देशों में 
कितने ही तर-नारी तथागत बुद्ध के अष्टांगिक आर्यधर्म को अपता चुके 
हैं। मेरी अपनी राजधानी वाल्हीक नगरी में नवबिहार नाम का विशाल 
संघाराम विद्यमान है, जहाँ हजारों श्रमण और भिक्षु निवास करते हैं। वहाँ 
प्रतिदिन उपोसथ होता है, ब्षिपिटक का पाठ किया जाता है, चैत्यों की 
पूजा होती है, और सद्धर्मं का प्रवचन किया जाता है । यवन युवक गौरव 
के साथ संस्कृत भाषा का अध्ययन करते हैं। यह कैसी अद्भुत विजय है, 
जो आप भारतीयों ते हम यवतों पर प्राप्त की हैं। यह सब धर्मविजय 
की उस नीति का परिणाम है, राजा अशोक ने जिसका सूत्रपात किया 
था और अशोक के उत्तराधिकारी जिसका अनुसरण करते रहे थे। पर 
दुर्भाग्य की बात है कि अब मौर्य शासन-तन्त्र ने इस तीति का परित्याग 
कर दिया है, और वह पु: हसा के मागे को ग्रहण करने में तत्पर है। 
शालिशुक कँसे आदर्श राजा थे ! न उन्हें सांसारिक सुख-भोग की इच्छा 

थी, और न राजकीय वैभव की। वह श्रमणों का-सा त्यागमय जीवन व्यतीत 
किया करते थे। पर दण्डपाणि और पुष्यमित्र ने उन्हें राजसिहासन पर नहीं 
रहने दिया। भारत को जीतकर उस पर शासन करना मुझे अभिप्रेत नहीं 
है । मैं केवल यह चाहता हूँ, कि देववर्मा को राजा के पद से च्युत कर किसी 
ऐसे कुमार को पाटलिपुत्र के राजसिंहासन पर आरूढ़ किया जाए जो अशोक 
की पुनीत नीति में विश्वास रखता हो। आप सबकी भी यही इच्छा है। 
भारत की वास्तविक सम्पत्ति उसका धर्म ही है। धर्म के सम्मुख राज्य और 
लौकिक सुखों का कोई भी स्थान नहीं है। यदि यवनों और आर्यों में 
राजनीतिक एकता स्थापित हो जाए, तो इससे सद्धर्म का उत्कर्ष ही होगा, 
अपकषं नहीं ।› 

शाकल नगरी में कुछ दिन विश्राम कर यवन सेना ते दक्षिण की ओर 
प्रस्थात कर दिया। असिन्की नदी के पूर्वी तट के साथ-साथ चलती हुई यह 
सेना शीघ्र ही उस स्थान पर पहुँच गई, जहाँ से भारत की विशाल मरुभूमि 
का प्रारम्भ होता है। मार्ग प्रदर्शित करने के लिए कुछ मद्रक युवक इस सेना 
के साथ रहे। असिन्की और वितस्ता के संगम पर पहुँचकर यवन सेना ने 
पूवं दिशा की ओर रुख किया। मरुभूमि में दो मास तक निरन्तर चलते 
रहने के पश्चात्‌ यह सेना उस प्रदेश में पहुँच गई, जहाँ शिविगण ने प्रवास 
किया हुआ था। विदेशी शत्रु के आक्रमण के भय से निश्चिन्त होकर शिवि 
लोग यहाँ. कृषि और पशुपालन में तत्पर थे। माध्यमिका नाम से उन्होंने 
अपनी नई नगरी यहाँ अवश्य बसा ली थी, पर उसकी रक्षा के लिए किसी 
दुर्ग का निर्माण नहीं किया था | वे आत्मरक्षा के सम्बन्ध में सवंथा निश्चिन्त 
थे, और शान्तिपूर्वक अपना जीवन-निर्वाह कर रहे थे। पर जब उन्होंने 
देखा कि मरुभूमि में भी यवनों ने उनका पीछा नहीं छोड़ा है, तो वे युद्ध के 
लिए कटिवद्ध हो गए। जो भी अस्त-शस्त्र उपलब्ध हो सके, उन्हें संचित 
कर वे माध्यमिका से पश्चिम की ओर व्यूह रचना कर यवन सेना का 
सामना करने के लिए रणक्षेत्र में उतर आए। दिमित्र की सेना एक मास 
तक इस व्यूह को भंग करने के लिए युद्ध करती रही । अन्त में वह सफल 


हुई । शिवि लोग परास्त हो गए, और माध्यमिका पर यवनों का अधिकार 
स्थापित हो गया । 

यवन सेना अब उत्तर-पूर्व की ओर अग्रसर हुई। माध्यमिका में ही 
दिमित्र को यह ज्ञात हो गया था कि शिवि जनपद के आगे मालव गण की 
स्थिति है, जिसके नागरिक शिवि लोगों के समान ही वीर हैं। माध्यमिका 
की विजय में यवनों को जो क्षति उठानी पड़ी थी, और उनका जो समय 
व्यतीत हुआ था, उसे दृष्टि में रखकर दिमित्र ने यह निश्चय किया कि 
मालवों के प्रदेश से बचकर आगे बढ़ जाया जाए। यवन सेता ने अब एक ऐसे 
मार्ग का आश्रय लिया, जो मालव गण के प्रदेश से दक्षिण की ओर होकर 
जाता था। वायुवेग से इस मार्ग पर आगे बढ़ती हुई यवन सेना शीघ्र ही 
मथुरा पहुँच गई । अब वह भारत के एक ऐसे प्रदेश में आ गई थी, जो मोर्य 
सम्राट्‌ देववर्मा के सीधे शासत में था। 


अग्निमित्र और धारिणी 


यमुना नदी के पश्चिमी तट पर इन्द्रप्रस्थ का प्राचीन दुगे था, जो 
बहुत समय से उजड़ा हुआ पड़ा था। हिमालय से समुद्रपर्यंत्त सह योजन 
विस्तीर्ण मौर्य साम्राज्य के स्थापितहो जाने के कारण अब इस दुगे का विशेष 
महत्त्व नहीं रह गया था । चन्द्रगुप्त और विन्दुसार जैसे प्रतापी सम्राटों ने 
अपने साम्राज्य के पश्चिमी सीमान्त की रक्षा के लिए जो दुर्ग बनवाए थे, 
वे सब कपिश और गान्धार जनपदों में थे। उनके शासनकाल में भी इन्द्रप्रस्थ 
के दुगं का कोई उपयोग नहीं था, पर तब वहाँ दुर्गाध्यक्ष रहा करता था, 
और एक सेना भी । पर अशोक और उसके उत्तराधिकारियों ने धर्मविजय 
की नीति को अपनाकर जब सैन्यशक्ति की उपेक्षा प्रारम्भ कर दी, तो इस 
दुर्ग की ओर ध्यान देने की उन्होंने कोई आवश्यकता ही नहीं समझी । 
परिणाम यह हुआ कि इस दुर्ग ने एक खण्डहर का रूप धारण क्र लिया \ 
सब ओर झाइ-झंखाड़ उग आए, भौर पड़ोस के आभीर लोगों ने वहाँ अपने 
पशु चराने प्रारम्भ कर दिए। इन्द्रप्रस्थ नगरी के निवासी दुगं के द्वार और 
गवाक्ष तक उखाड़ कर ले गए, और उसकी परिखा में जल की एक बूंद तक 
FR. नहीं रह गई। 

पर अब एक बार फिर इस दुर्ग के भाग्य ने पलटा खाया। राजा 
शालिशुक के समय तक कपिश-गान्धार और काश्मीर यवनों के शासन में 
आ चुके थे, और मद्रक जनपद ने भी उनकी अधीनता स्वीकृत कर ली थी। 
वाहीक देश के गणराज्यों ने भी स्वतन्त्र राज्यों के समान आचरण प्रारम्भ 
कर दिया था, और मौर्यों का शासन वहाँ केवल नाममात्र को ही रहा था। 
मौर्य साम्राज्य की पश्चिमी सीमा अब यमुना नदी तक समझी जा सकती 
थी, और मध्यदेश में भी पाटलिपुत्र का शासन सुदृढ़ नहीं रहा था। 
इस दशा में जीर्ण-शीर्ण मौर्य साम्राज्य की रक्षा का यही उपाय था कि गंगा- 
यमुना के प्रदेश के पुराने दुर्गों का जीर्णोद्धार किया जाए, वहाँ फिर से अस्त्र 
शस्त्र संचित किए जाएँ, और नई सेनाएँ वहाँ स्थापित की जाएँ । सेनानी 
पुष्यमित्र ने इसी उपाय का आश्रय लिया। वीरसेन नाम के एक युवक 
सैनिक को उसने इन्द्रप्रस्थ का दुर्गपाल तियुक्त किया, और कुरु जनपद की 
सैन्यशक्ति को पुनः संगठित करने का कार्य उसे सौंप दिया। वीरसेन एक 
सुयोग्य और उत्साह-सम्पन्न सैनिक था। वह भलीभाँति समझता था कि 
क्षीणप्राय मौय साम्राज्य के पश्चिमी सीमान्त की रक्षा उसी के कतृं तत्व पर 
निर्भर है । यबनों की गतिविधि से भी वह भली-भाँति परिचित था। उसे 
यह सूचना प्राप्त हो चुकी थी कि दिमित्न की सेना माध्यमिका नगरी का 
ध्वंस कर मरुभूमि के मागं से मथुरा की ओर अग्रसर हो रही है। वीरसेन 
ने अपने कार्य में बड़ी तत्परता प्रदर्शित की । देखते-देखते इन्द्रप्रस्थ के दुर्ग 
में नवजीवन का संचार हो गया। टूटी-फूटी प्राचीर और महाद्वारों की 
मरम्मत करा ली गई। हज़ारों सैनिक दुर्ग में निवास करने लगे और उसके 
गर््वागार नए-नए अस्त्र-शस््रों से परिपूर्ण हो गए। पर वीरसेन इतने से 
ही संतुष्ट नहीं हुआ। अपनी सेना के सैनिकों की संख्या में वृद्धि करने के 
लिए उसने विशेष उद्योग किया। प्रतिदिन सूर्योदय होते ही सैकड़ों युवक 
- गे के सामने के सुविस्तृत मैदान में एकत्र होते, उनकी शारीरिक परीक्षा 
ली जाती, और जिन्हें सैनिक सेवा के लिए उपयुक्त पाया जाता, उन्हें सेना 
में भरती कर लिया जाता। 
एक दिन की बात है। सूर्य अस्त हो चूका था। दुर्ग के महाद्वार बन्द 
कर दिए गए थे। सैनिक लोग भोजन आदि से निवृत्त होकर विश्राम के 


- 

लिए चले गए थे। ऐसे समय कुछ अश्वारोही दुगे के महाद्वार पर आए। 
महाद्वार को बन्द देखकर उन्होंने प्रहरियों से कहा- 

“हम दुर्गपाल से भेंट करना चाहते हैं, नायक |” 

'आपको दुर्गपाल से क्या कार्य है ?' एक प्रहरी ने प्रश्‍न किया। 

'सुना है, दु्गेपाल अपनी सेना में नए सैनिकों को भरती कर रहे हैं। 
हम सुदूर दशाण देश से आ रहे हैं । सेना में प्रविष्ट होता चाहते हैं।' 

“आपको सूर्योदय तक प्रतीक्षा करनी होगी। रात के समय दुर्गपाल 
किसी से भी नहीं मिलते | पौ फटते ही आप दुगे के पश्चिमी मैदान में आ 
जाइए ।' 

“वर्‌ रात को हम कहाँ रहेंगे, नायक ! कया यह रात हमें खड़े-खड़े ही 
बितानी होगी ?' 

हैं क्या कर सकता हूँ, भाई ! दुर्गपाल का आदेश है कि सूर्यास्त के 
पश्चात्‌ किसी को भी ढुगे में प्रविष्ट न होने दिया जाए।' 

“मनुष्यता के नाते कुछ तो कीजिए, नायक ! हम परदेसी हैं, इन्द्रप्रस्थ 
में कोई भी हमारा परिचित नहीं है। सदियों के दिन हैं। इस शीत में खुले 
मैदान में रह सकता भी सम्भव नहीं हि 

“सैनिक अनुशासन का उल्लंघन कर सकता मेरे लिए असम्भव है। 
दुर्गपाल वीरसेन अनुशासन को बहुत महत्त्व, देते हैं। फिर आजकल यवतों 
के गूढ्पुरुषों का भी भय हैं। अभी कुछ दिन हुए, दो यवतों ते छद्मवेश में 
दुर्ग में प्रविष्ट होने का प्रयतत किया था।' 

'पर हम तो भारतीय हैं, तायक | सेना में प्रविष्ट होने के लिए सुदूर 
दक्षिण से चले आ रहे हैं । दित भर के थके हुए हैं । हमारे विश्राम के लिए, 
व्यवस्था कर दो | दुर्गपाल से कल प्रातः भेंट कर लेगे।' 

प्रहरियों के गुल्मपति को अश्वारोहियों पर दया आ गई। उनके राति- 
विश्राम की व्यवस्था करके उसने कहा 

“यह बात अनुशासत कें तो बिरुद्ध है। पर आपके लिए कुछ त कुछ तो 
हमें करना ही चाहिए। किसीको यह ज्ञात न होते पाए कि हमने आपको 


` रात के लिए आश्रय दिया था। सूर्योदय से पूर्व ही पश्चिम की ओर के मैदान 


में चले जाना । वहाँ दुर्गंपाल से भेट हो जाएगी ।' . 

प्रातः के समय इन्द्रप्रस्थ के दुर्ग के पश्चिमी मैदान में एक मेला-सा 
लगा हुआ था। बहुत-से नवयुवक वहाँ एकत्न थे । दशार्ण देश के अश्वारोही 
भी उनमें जाकर मिल गए। युवकों की शारीरिक परीक्षा प्रारम्भ हुई। 
अश्वारोहियों को देखकर वीरसेन ने प्रश्त किया-- 
'इस देश के तो तुम प्रतीत नहीं होते। यहाँ कब आए? रात कहाँ 
रहे?” 
हम दशाणं देश के निवासी हैं, सेनापति ! रात ही इन्द्रप्रस्थ पहुँचे 
थे।' 
तुमने मेरे प्रश्‍न का उत्तर नहीं दिया । मैंने पूछा था, रात तुम कहाँ 
रहे।' 
अश्वारोही इसका क्या उत्तर देते। चुप खड़े रहे। उन्हें चुप देखकर 
वीरसेन ने कहा--मुझे सब ज्ञात हो चुका है । गुल्मपति ने सैनिक अनुशासन 
को भंग किया है। उसे सैनिक नियमों के अनुसार दण्ड दिया जाएगा। 
अच्छा, अब यह बताओ, तुम्हारा नाम क्या है और तुम्हारी आयु क्या है ?' 
एक अश्वारोही ने सिर झुकाकर उत्तर दिया--'मेरा नाम पर्णदत्त है, 
सेतापति ! और मेरी आयु चालीस वर्ष की है।' 
पर बोली से तो तुम सुकुमार प्रतीत होते हो। स्त्रियों की-सी बोली 
ही hr रष के कैसे हो सकते हो ? अच्छा, अस्त्र-शस्त्र चलाना जानते 
परीक्षा करके देख लीजिए, सेनापति !' 
इसकी कोई आवश्यकता नहीं है, युवक ? मैं देखते ही मनुष्य को 
>हचान लता हूँ । तुम्हें सेना में भरती किया जाता है। तुम अंगरक्षक सेना 
में रहोगे। कहो, स्वीकार है ?' मन्दस्मित से वीरसेन ने कहा । 
_ अच्छा, अब तुम बताओ । उुम्हारा क्या नाम है, और क्या आयु है ? ' 
सर अश्वारोही से प्रश्‍न किया गया । 


[; " वनः 
मेरा नाम बन्धुभिन्न है, और आयु पच्चीस वर्ष है।' 


“अभी मसे तक तो भीगी नहीं और ब 
ह र तुम पच्चीस वर्ष के हो गए । अस्तु, 
हें भी सेना में भरती किया जाता है। तुम भी अंगरक्षक सेना में रहोगे ।' 
सब अश्वारो हियों से इसी प्रकार के प्रश्‍न किए गए, और उन सबको 

सेना में भरती कर लिया गया। तीसरे पहर दुर्गपाल ने दशार्ण देश के 
अश्वरोहियों को अपने कक्ष में बुलाया, और उनसे कहा- 

'सेनानी पुष्यमित्र की सहर्धामणी वीरांगना देवी दिव्या का मैं 
अभिनन्दन करता हूँ । आप मेरा प्रणाम निवेदन स्वीकार करें और आप, 
कुमार अग्निमित्र ! तुम्हें मेरा आशीर्वाद है, अपने पिता के समान ही वीर 
और तेजस्वी बनो ।' 

बीरसेन की बात सुनकर अश्वारोही स्तब्ध रह गए। उन्हें चुप देखकर 
वीरसेन ने कहा-- 

“आपको आश्चर्य हो रहा है, मैंने आपको कंसे पहचान लिया। यही 
बात है,न ? साम्राज्य के पश्चिमी सीमान्त की रक्षाका भार सेनानी पुष्यमित्र 
ने कुछ सोच-समझकर ही मुझे सौंपा है। यदि मनुष्य को पहचानने की 
इतनी भी शक्ति मुझ में न हो, तो इस उत्तरदायिता का निर्वाह मैं कैसे कर 
सकूंगा ? मैं भी दक्षिणापथ का निवासी हूँ, और कभी गोनदें आश्रम,में भी 
रह चूका हूँ । रात को ही मुझे ज्ञात हो गया था कि वीरांगना दिव्या अपने 
पुत्र के साथ इन्द्रप्रस्थ पधारी हैं। जवसे आप चैत्यगिरि के स्थविरो के कुचक्र 
से मुक्त हुई हैं, आपकी गतिविधि की सूचना मुझे प्राप्त होती रही है । मेरे 
गढ़पुरुष आपकी रक्षा के लिए सदा आपके साथ-साथ रहे हैं। ये जो दो 
अश्वारोही इन्द्रप्रस्थ तक आपके साथ आए हैं, मेरी सेना के ही सैनिक हैं । 
सेनानी पुष्यमित्र मौर्य साम्राज्य की रक्षा के कार्य में चाहे कितने ही व्यग्र 
क्यों न रहते हों, पर आपकी चिन्ता को वह एक क्षण के लिए भी दूर नहीं 
कर सके । उनके आदेश पर ही आपकी रक्षा का भार मैने अपने ऊपर लिया 
था। यह मेरा सौभाग्य है, जो आप इतनी दूर की यात्रा कर सकुशल 
इन्द्रप्रस्थ पहुँच गई, अन्यथा सेनानी मुझे कभी क्षमा न करते। पर अब तो 
आप सैनिक सेवा के लिए यहाँ आई हैं। कहिए, सैनिक के रूप में कार्य 
करेंगी या स्त्री के रूप में ? का 

“यह निर्णय करता आपका कार्य है, दुर्गगाल ! इस समय मैं एक सैनिक 
हूँ, और आपकी आज्ञा के अधीत । मौर्य साम्राज्य भाग्यशाली है जो उसे 

आप सदृश चाणाक्ष और कुशल सेनाध्यक्ष प्राप्त हैं।' 

'पहले आपके निवास और विश्राम की व्यवस्था तो कर दूं । धारिणी, 

ओ धारिणी !' 
हाँ, भ्राता जी !' 
“सुनो, इधर आओ, इन्हें प्रणाम करो ।' 
प्रणाम कर धारिणी एक ओर खड़ी हो गई। उसे आश्चर्य चकित देख- 
कर वीरसेन ने कहा--'इन्हें पहचाना नहीं ? यह देवी दिव्या हैं, सेनानी 
पुष्यमित्र की सहधामिणी । उ्हीं,के समान बीर और साहसी । सैनिक वेश में 
तुम इन्हें पहचान भी कंसे सकती हो ? और यह, इन्हें भी नहीं जानती । 
यह हैं, कुमार अग्तिमित्र । सुयोग्य पिता के अनुरूप पुत्र ।' 
धारिणी ने चरण स्पर्श कर एक बार फिर देवी दिव्या को प्रणाम किया, 
और अग्निमित्र की ओर एकटक देखती रह गई। कुछ क्षण वाद संकोच के 
साथ उसने अरिनिमित्र को भी प्रणाम किया । 
यह मेरी बहन यहाँ अकेली है। हमारी माँ तभी परलोक सिंधार गई 
थीं, जब यह दो वर्ष की थी । हमारे पितृचरण ने सिन्धु तट के युद्ध में वी र- 
गति प्राप्त की थी । सेनानी को उन पर अगाध विश्वास था। उन्हें सदा 
अपने साथ रखा करते थे । अब धारिणी मेरे साथ ही रहती है, बेचारी जाए 
भी तो कहाँ। यहाँ अक्रेले इसका मन नहीं लगता। अव आप आ गई हैं 
आपके साथ रहकर इसका मन लग जाएगा, और यह्‌ कुछ सीख भी जाएगी। 
देखो, धारिणी ! देवी के आतिथ्य-सत्कार का सब भार तुम पर है। इन्हें 
किसी प्रकार का कोई कष्ट न होने पाए ।' 
दिव्या ने धारिणी को अपनी छाती से लगा लिया। उमे प्यार करते 
हुए उन्होंने कहा--'अव तुम अकेली नहीं रहोगी, बेटी ! मैं तुम्हारे साथ 
रहँगी । मुझे अपनी माँ समझो । मैं तुम्हारी माँ हूँ न ?” 
धारिणी की आँखों से टप-टप आँसू गिरने लगे । रोते-रोते उसने कहा, 
'माँ, मेरी माँ ।' 
उछ समय पश्चात्‌ जब धारिणी स्वस्थ हुई, तो उसने आँसू पोंछते हुए 
कहा, “चलो माँ मेरे साथ चलो। मैं तुम्हारे निवास और विश्राम की 
व्यवस्था कर दू । अब मुझे छोड़कर कहीं चली तो नहीं जाओगी, माँ ! सदा 
मुझे अपने साथ ही रखोगी न ?? 


हाँ, बेटी ! सदा तुम्हें अपने साथ रखूँगी। तुम वीर कन्या हो, इस 

प्रकार घबराओ नहीं । अपने भाई की ओर देखो, यह कँसे वीर हैं। मौर्य 
साम्राज्य को इन पर गर्व है। अपने दिल को छोटा न करो।' 

जत्र धारिणी देवी दिव्या को अपने साथ ले जाने लगी, तो वीरसेन ने 
उसे टोककर कहा, 'क्या कुमार अग्निमित्र को यहाँ अकेले ही छोड़ जाओगी ? 
यह भी तुम्हारे मान्य अतिथि हैं। इनके सेवा-सत्कार का भार भी तुम पर 
ही है।' 

आइए, कुमार !' धारिणी ने संकोच के साथ कहा । यह कहते हुए 
उसका मुखमण्डल आरक्त हो गया। 

दिव्या और अग्निमित्र के चले जाने पर वीरसेन ने अन्य अश्वारोहियों 
से कहा, 'अब तुम भी जाकर विश्राम करो। अपने कर्तव्य का तुम दोनों ने 
सुचारुरूप से पालन किया है, इसके लिए मैं तुम्हें साधवाद देता हूँ । मागे में 
देवी को किसी प्रकार का कोई कष्ट तो नहीं हुआ ?' 

“नहीं, सेनापति ! हमारी यात्रा सर्वथा निरापद रही । यवतों के गूढ़- 
पुरुष हमें नहीं पहचान सके । पर दिमित्न की सेना अब मथुरा तक पहुँच गई 
है । शीघ्र ही वह पाञ्चाल देश की ओर प्रस्थान करनेवाली है ।' 

“मुझे यह सूचना पहले ही प्राप्त हो चुकी है। अच्छा, अब तुम जाओ 
और विश्राम करो ।' 

दुर्गपाल वीरसेत यवतों के मध्यदेश में प्रवेश से बहुत चिन्तित थे। 
पश्चिमी सीमान्त की रक्षा की उत्तरदायिता उन्हीं पर थी। पर वह यह 
जानते थे कि यवत सेना इन्द्रप्रस्थ पर आक्रमण नहीं करेगी। वह सीधी 
पाटलिपुब्न की ओर अग्रसर होगी, ताकि मौर्य साम्राज्य की जड़ पर कुठारा- 
घात किया जा सके | पुष्यमित्र ने साम्राज्य के पश्चिमी सीमान्त की रक्षा के 
लिए जो नई सेताएँ संगठित की थीं, उनके प्रधान केन्द्र इन्द्रप्रस्थ और अहि- 
च्छत्र थे । यदि कोई विदेशी सेता वाहीक देश से होकर मध्य देश पर आक्र: 
मण करती, तो उसे अवश्य ही इत सेनाओं का सामता करता पड़ता। पर 
दिमित्र मरुभूमि से होकर मध्यदेश में प्रवेश कर रहा था, और उसकी 
योजना यह थी कि इन्द्रप्रस्थ और अहिच्छत्र को बचाकर सीधे साकेत और 
काशी पहुँचा जाए और वहाँ से पाटलिपुत्र । इस दशा में वीरसेत ने यह 
विचार किया कि जब यवन सेना साकेत पहुँच जाए, तो पीछे की ओर से 

उस पर आक्रमण कर दिया जाए। 

वीरसेन इसी योजना के निर्माण में तत्पर थे कि दिव्या उनके पास 
आकर बोली, 'कहिए, किस चिन्ता में निमग्न हैं, दुर्गपाल ! 

'मुझे केवल यही चिन्ता है, कि किस प्रकार यवनों के आक्रमण का 
प्रतिरोध किया जाए।' 

(पर मुझे तो एक समस्या का सामना करना पड़ रहा है, दुर्गपाल ! ” 

“वह समस्या क्या है, देवि ।' 

क्या आप देखते नहीं, दुर्गपाल ! अग्तिमित्र और धारिणी एक-दूसरे 
के प्रेम में डूबते जा रहे हैं। दिन-भर साथ बैठे-बैठे न जाने क्या बातें करते 
रहते हैं। कभी खिलखिलाकर हंसते हैं, और कभी प्रहरों तक्र चुपचाप एक- 
दूसरे के साथ बैठे रहते हैं। मैं अग्निमित्र को इसलिए अपने साथ लाई थी, 
ताकि वह्‌ सेना में भरती होकर एक सुयोग्य योद्धा बन सके। पर यहाँ 
आकर वह्‌ अपने कर्तव्य को भूल गया है, और धारिणी के प्रेमपाश में 

फंसता जा रहा है।' 

'प्रणय कठँव्य-पालन में कभी बाधक नहीं हुआ करता, देवि ! धारिणी 
वीर कन्या है, अपने कर्तव्य को भलीभांति समझती है। वह कभी अग्निमित्र 
के कतव्य पालन में अपने को बाधक नहीं होने देगी।' 

'पर अग्निमित्र न कभी शिविर में जाता है, और न कभी धनुविद्या का 
अभ्यास करता है। रात-दिन धारिणी के साथ-साथ फिरता रहता है। क्या 
यह उचित है. दुर्गंपाल !' 

'प्रणय का अनादर न कीजिए, देवि ! हाँ, यदि आप धारिणी को कुमार 
के योग्य न समझती हों, तो दूसरी बात है। मैं उसे कुमार से मिलने से मता 
कर दूंगा ।' 

एप्ता न कहो, दु्गपाल ! धारिणी रूपवती है, कुलीन है, वीर कन्या है, 
वीर भगिनी है, अर्निमित्न के बह सर्वथा योग्य है। पर देश पर जब संकट 
आया हुआ ह, तो प्रणय-व्यापार क्या समुचित है 7! 

प्रणय अन्था होता है, देवि | वह न समय देखता है और न स्थान। 
किसी से हक को कब और क्यों प्रेम हो जाता है, इसका उत्तर दे सकता 

असम्भव ह । भ्रम एक अनिवेचतीय तत्त्व है। विवेक का उसमें कोई स्थान 

नहीं है । पर सच्चे प्रेम से मनुष्य न कर्तंव्यविमुख होता है, और न शक्ति- 
हीन । उससे मनुष्य को शक्ति और स्फूर्ति की ही प्राप्ति होती है। पर क्या 
यह सत्य है कि कुमार और धारिणी प्रेमसूत् में बधते जा रहे हैं ?' 

'मुझें इसमें जरा भी सन्देह नहीं है, वी रसेन ! मैं स्त्री हू, और स्त्रियों 
की मनोभावनाओं को भलीभाँति समझती हूँ । अग्निमित्र को देखते ही धारिणी 
कुमुदिनी के समान खिल उठती है, और उसके मुखमण्डल पर एक अप्रतिम 
आभा छा जाती है। उसके जाते ही वह मुरझा जाती है। यह प्रेम नहीं है, 
तो क्या है ?' 

'तो क्या धारिणी आपको स्वीकार्य है, देवि ! ' 

'मेरी स्वीकृति और अस्वीकृति का अब प्रश्‍न ही क्या है ? पर हां, इस 
विषय में सेनानी की स्वीकृति तो प्राप्त कर ही लेनी चाहिए।' 

“पर्‌ सेनानी को इन दिनों अवकाश ही कहाँ है ? जब तक यवनों के 
आक्रमण को विफल नहीं कर दिया जाएगा, वह इस प्रश्‍न पर ध्यान ही नहीं 
दे सकेंगे। अभी हमें प्रतीक्षा करनी होगी, देवि ?' 

“मुझे तो ऐसा प्रतीत होता है कि अग्निमित्र और धारिणी अब एक दित 
भी एक-दूसरे के बिना नहीं रह सकते।' 

“तो फिर आप ही इस समस्या का समाधान कीजिए, देवि ! ' 

दिव्या ने धारिणी को अपने पास बुलाया और एकान्त में ले जाकर 
उससे कहा, 'यह मैं क्या देख रही हूँ, बेटी ! क्या यह सच हे? 

धारिणी इसका क्या उत्तर देती ? वह चुप खड़ी रही। दिव्या के पुतः 
पूछने पर उसने अपना मुख दोनों हाथों से छिपा लिया और सुबक-सुबकक र 
रोने लगी । रोते हुए ही उसने कहा, आप उन्हीं से पूछ लीजिए त !' 

"मैं सब समझती हूँ, बेटी ! तुम्हारे प्रणय में मै बाधा नहीं डालूँगी। मैं 
माँ हूँ, तुम्हारे जैसी बेटी पाकर मैं धन्य हो गई हूँ । आज से तुम मेरी पुत्री 
भी हो और पुत्रवधू भी ।' 

दिव्या की स्वीकृति प्राप्त कर धारिणी का मुख-कमल खिल गया। 
मन्दस्मित के साथ उसने कहा 

“तो मैं जाकर यह शुभ समाचार उन्हें सुना दूं।' 

“पर एक बात ध्यात में रखता, बेटी ! अग्तिमित्न एक सैनिक है । जब 

देश पर शत्रुओं का आक्रमण हो रहा हो, तो सैनिक का प्रथम कर्तव्य Fi 
क्षेत्र में जाकर शत्रु का सामना करना होता है। तुम्हारे प्रणयपाश में फंस- 
कर वह कहीं कतंव्यविमुख न हो जाए ?' 

मैं भी सैनिक हूँ, माँ ! मैंने भी शस्त्र संचालन का अभ्यास किया है। 
युद्धक्षेत्र में मैं उनके साथ-साथ रहूँगी। मेरे साथ रहने पर उनका शौर्य 
सहस्रगुण हो जायगा ।' 

“तुम्हारे जैसी वधू पाकर मैं अपने को धन्य समझती हूँ । मेरा आशीर्वाद 
है, यावच्चन्द्रदिवाकरौ तुम्हारा सुहाग बना रहे ।' 

धारिणी ने दिव्या के चरणों में सिर झुका दिया । 


दिमित्र का 'महाक्रोध? 


मथुरा नगरी भागवत वैष्णव धर्म की प्रधान केन्द्र थी। अभी वहाँ 

वौद्ध धर्म का प्रवेश नहीं हुआ था। वासुदेव कृष्ण ब्रजभूमि के निवासी थे, 
और वहीं पर उन्होंने अपने 'सुदशेन' धर्मचक्र का प्रवर्तन किया था । भाग- 
वत लोग वर्णाश्रम धर्म में विश्वास रखते थे, सनातन आर्य परम्पराओं का 
पालन करते थे, और वेदों के प्रामाण्य को स्वीकार करते थे। राजा अशोक 
और आचार्य उपगुप्त ने देश-विदेश में बौद्ध धर्म के प्रचार के लिए जो 
महान्‌ आयोजन किया था, उसके कारण मध्यदेश के मगध, काशी, कोशल 
और अवन्ति जनपदों में बहुत-से संघाराम स्थापित हो गए थे, सहस्रों नर- 
नारियों ने भिक्षब्रत ग्रहण कर लिया था, और सर्वसाधारण गृहस्थ बुद्ध द्वारा 
प्रतिपादित अष्टाङ्गिक आयं मार्ग को श्रद्धा की दृष्टि से देखने लग गए थे । 
पर कुरु, पाञ्चाल, ब्रज, मत्स्य और वाहीक में इस धर्म का अभी अधिक 
अचार नहीं हुआ था। इन प्रदेशों के निवासी प्राय: विशुद्ध आर्यं जाति के 
थे। आार्य-भिन्न रक्त का उनमें सम्मिश्रण नहीं हुआ था । इस कारण वे एक 
ऐसे नए धामिक आन्दोलन के प्रभाव में नहीं आए, जो पुरातन आर्य मर्यादा 
को महत्त्व नहीं देता था। वासुदेव कृष्ण ने जिस धर्म का उपदेश दिया था, 
वह वेदों पर आश्रित था। वह एक ऐसा समन्वयात्मक धर्म था, जिसमें 

प्राचीन मान्यताओं, विश्‍वासों और मर्यादाओं को एक नये रूप में प्रस्तुत 
किया गया था । कृष्ण ने याज्ञिक कर्मकाण्ड की एक नई व्याख्या जनता के 
सम्मुख रखी थी, और सांथ ही वर्णाश्रम धर्म की भी। उनके अनुसार 
चातुर्वण्यं का आधार गुण और कर्म हैं, जन्म नहीं । अपने गुण-कर्मो के अनु- 
सार ही किसी को ब्राह्मण माता जाता है, और किसीको शूद्र । याज्ञिक कर्म- 
काण्ड उस यज्ञीय भावना के प्रतीक हैं, जो व्यक्ति को समाज का अंग वन- 
कर रहना सिंखाती है। यज्ञों के अनुष्ठान से किसी अज्ञात व रहस्यमय फल 
की प्राप्ति नहीं होती, अपितु उससे पर्जन्य उत्पन्न होते हैं, प्न्य से वर्षा 
होती है और वर्षा से अन्न । यज्ञ का यह प्रत्यक्ष लाभ है । उसके कारण ऋतु- 
बैषम्य नहीं होने पाता । कर्म, ज्ञान और भवित के जो विभिन्त मार्ग शास्त्रों 
में प्रतिपादित हैं, वे परस्पर बिरोधी न होकर एक-दूसरे के पूरक हैं। सच्चा 
धर्म वही है, जिसमें कर्म, भक्ति और ज्ञान तीनों का समुचित स्थान हो। 
कृष्ण द्वारा यह समन्वयात्मक घर्म आर्यं जनता को बुद्ध की मध्यमा प्रति- 
पदा की तुलना में अधिक ग्राह्य प्रतीत होता था । इसी कारण कुरु-पाञ्चाल, 
ब्रज आदि जनपदों में बौद्ध भिक्षुओं को विशेष सफलता प्राप्त नहीं हुई थी, 
और वहाँ के निवासी अब भी प्राचीत वैदिक धर्म के अनुयायी थे । 
देशप्रेम एक स्वाभाविक भावना है। जिस देश के अन्त-जल से मनुष्यों 
का पालन होता है, उसके प्रति उनका नैसगिक प्रेम होता है। शास्त्रों में 
पृथ्वी को माता कहा गया है। माता के समान पृथ्वी भी अपनी सन्तात का 
पालन करती है। जनता का योगक्षेम अपने देश की भूमि पर ही तिर्भर 
रहता है। पर मनुष्य केवल भौतिक योगक्षेम से ही संतुष्ट नहीं होते । वे 
अपने धर्म, भाषा, साहित्य, संगीत, कला, संस्कृति आदि का भी विकास 
करते हैं, और इनसे भी सुख प्राप्त करते हैं। यदि देश समाज का शरीर है, 
तो संस्कृति उसकी आत्मा है। यही कारण है कि मनुष्य जहाँ अपे देश की 
रक्षा के लिए अपता सर्वस्व स्वाहा कर देते हैं, वहाँ अपने घर्मं और संस्कृति 
की रक्षा के लिए बलिदान में भी संकोच नहीं करते । मथुरा के भागवतों 
के लिए ब्रजभूमि त केवल माठुभूमि थी, अपितु साथ ही धर्मभूमि भी थी। 
इसीलिए जब ५ वनराज दिमित्न ते मथुरा को आकात्त किया, तो ब्रजभूमि 
के निवासी उसका प्रतिरोध करने के लिए अपना तत-मन-धन च्यौछावर 


ev 

करने को उद्यत हो गए। उन्होंने डटकर यवन सेना का सामना किया। 
स्त्रियाँ और किशोरवय वालक तक शस्त्र धारण कर रणक्षेत्र में उतर आए। 
आगे बढ़ने के लिए एक-एक पग पर दिमित्र को घोर युद्ध करना पड़ा। पर 
मथुरा की रक्षा के लिए न किसी दुर्ग की सत्ता थी, और न वहाँ कोई सेना 
ही विद्यमान थी । उसे एक पवित्र नगरी माना जाता था, और भारत की 
क्रिसी भी राजशक्ति के आक्रमण का भय वहाँ के निवासियों को नहीं था । 
भगवान्‌ कृष्ण के बहुत-से स्मृति-चिह्न ब्रजभूमि में पग-पग पर विद्यमान थे, 
और दूर-दूर के जनपदों से लाखों नर-नारी इनके दर्शत और पूजा के लिए 
बहाँ आया करते थे। मथुरा के निवासियों की आजीविका का मुख्य साधन 
इन तीर्थयात्ियों की सेवा-सुश्रूषा ही था। वे धर्माचरण में व्यापृत रहा 
करते, और दूर देशों से आनेवाले यात्रियों की सुख-सुविधा के साधन जुटाने 
के लिए तत्पर रहते। जब दिमित्न की सेना ने मथुरा पर अकस्मात्‌ आक्रमण 
कर दिया, तो ब्रजवासियों के लिए शान्त रह सकता सम्भव नहीं रहा । 
प्राचीत आये मर्यादा का अनुसरण कर श्रोत्रिय, परिव्राजक, ब्रह्मचारी और 
पुरोहित तक शस्त्रलेकर उठ खड़े हुए, और यवनों का प्रतिरोध करने के 
लिए रणक्षेत्र में उतर आए। उनके लिए यह एक धर्मयुद्ध था। वे युद्ध कर 
रहे ET धर्मभूमि की रक्षा के लिए, अपने मन्दिरों और देवस्थानों को 
म्लेच्छों द्वारा अपवित्र किए जाने से बचाने के लिए, और अपने अन्धक- 


, | पूर्वजों की मान-मर्यादा को अक्षुण्ण रखने के लिए । 


यवनों के आक्रमण का समाचार सेनानी पुष्यमित्र को ज्ञात हो चुका 
था र पर अभी वह मौर्य साम्राज्य की सैन्य शक्ति को भली माति संगठित 
नहीं कर सके थे। फिर भी उन्होंने इन्द्रप्रस्थ के दुर्गपाल वीरसेन को आदेश 
दिया कि कुरुदेश की सेना को साथ लेकर तुरन्त मथुरा की ओर प्रस्थान 
कर दे । पर वीरसेन के मथुरा पहुँचने से पूर्वं ही दिमित्न ने उस पर अपना 
अधिकार स्थापित कर लिया। 
मथुरा के युद्ध में यवनों को भारी क्षति उठानी पड़ी। उनकी एक 
तिहाई सेना क्षत-विक्षत हो गई, और बहुत-सी युद्ध-सामग्री नष्ट हो गई। 
वहाँ दिमित को ऐसे सैनिकों से युद्ध करना पड़ा, जोन भत थे और न मौल, 
पर जा धमं और देशभक्ति के आवेश में आकर अपना सर्वस्व न्यौछावर 

कर देने को उद्यत थे | यह दो सेनाओं का युद्ध नहीं था। यह युद्ध था, दो 
धर्मों का, दो संस्कृतियों का और दो सभ्यताओं का । यद्यपि अन्त में यवतों 
की विजय हुई, पर उन्हें यह ज्ञात हो गया कि शौर्य की परम्परा और देश- 
भक्ति को भावना अभी भारत से नष्ट नहीं हुई है। कपिश-गान्धार और 
मद्रक जनपदों के अनुभव से दिमित्र का यह बिचार बन गया था कि भारत के 
लोग अहिसा में विश्वास रखते हैं । राजनीतिक स्वतन्त्रता को वे कोई महत्त्व 
नहीं देते, सांसारिक सुख-वेभव को तुच्छ मानते हैं, युद्ध को गह्य॑ समझते 
हैं, और देशप्रेम का उनमें सर्वथा अभाव है । शाकल के संघ-स्थविर कश्यप 
की बातचीत से उसने यह भी समझ लिया था, कि भारत में सर्वत्र बौद्धधर्म 
का प्रचार है, और वहाँ की जनता दण्डपाणि और पुष्यमित्र की नीति से 
असंतुष्ट है । स्वप्न में भी उसने यह कल्पना नहीं की थी कि मथुरा जैसी 
धर्मप्रधान नगरी पर अपना आधिपत्य स्थापित करने में उसे इस प्रकार 
भारी क्षति उठानी पड़ेगी । पर अब उसका भ्रम दूर हो गया था । उसे 
यह ज्ञात हो गया था कि भारत के मध्यदेश को जीत सकता सुगम नहीं 
है। 

मथुरा के युद्ध में यवन सेना जिस भयंकर रूप से क्षत-विक्षत हो गई 
थी, उसे देखकर दिमित्त क्रोध्र से पागल हो गया। आवेश में आकर उसने | 
अपने सैनिकों को सर्व-संहार का आदेश दिया दो दिन और दो रात नकी ४ 
सैनिक ह्न पशुओं के समान मथुरा की पण्यवीथियों, मार्गों और सारिणियो ॥ | 
में उन्मत्त हुए फिरते रहे । जो कोई भी उनकी दृष्टि में आया, उसे उन्होंने श्र 
मौत के घाट उतार दिया । न उन्होंने स्त्रियों को छोड़ा, और न बच्चों को हे प 
साधु, मुनि, संन्यासी या पुरोहित--कोई भी उतकी दृष्टि में अवध्य नहीं 
था। सर्वत्र खन की नदियाँ बहा दी गई । राजमार्ग और पथ-चत्वर सब 
शवों से पट गए । जब उन्हें कोई मनुष्य दिखाई त दिया, तो वे देव-मंदिरों 
पर टट पड़े | भागवत लोग मंदिरों में देवमूतियाँ स्थापित कर उनकी पूजा 
किया करते थे । यवन सैनिकों ने इत मूर्तियों को खण्ड-खण्ड कर दिया। 
जब सर्वत्र श्मशान की-सी शान्ति छा गई, तो दिमित्र ने आदेश दिया कि 
मथुरा नगरी को आग लगा दी जाए। देखते-देखते ब्रजभूमि की यह पवित्र 
manatee: राख के एक विशाल ढेर के रूप में परिवर्तित हो गई। वहाँ न कोई F 

मंदिर शेष रहा और न कोई भवन । मनुष्यों के रहने का तो प्रश्‍न ही क्या 
था ? 
यवनराज दिमित्र के इस 'महाक्रोध' को भारत की जनता चिरकाल 
-तक विस्मृत नहीं कर सकी । दो सदी पश्चात्‌ एक पौराणिक सूत ने इस 
| महाक्रोध के विषय में एक गीत की रचना की थी। गीत का भावार्थ यह 
| था, 'यवनों के क्रोध का क्या ठिकाना ! ज़रा-सी बात पर वे क्रोध से पागल 
| हो जाते हैं। तब उनमें उचित-अनुचित का विवेक करने की शक्ति ही नहीं 
| रह जाती | स्त्रियों और बच्चों तक का वध करने में उन्हें कोई अनौचित्य 
प्रतीत नहीं होता | धर्म का उन्हें ज्ञान है ही नहीं, वे अनृतभाषी और 
अधामिक हैं। ऐसा हो भी क्यों नहीं ? हैं तो वे राजा, पर शास्त्रविधि से न 
उत्तका अभिषेक हुआ है और न उन्होंने प्रजापालन की प्रतिज्ञा ही की है। 
पशुबल के प्रयोग से ही वे राजशक्ति प्राप्त करते हैं। कोई नहीं जानता, 
कब वे प्रसन्त हो जाएँ और कब क्रोध के वशीभूत होकर सब विवेक खो 
बैठे । इन्द्रियों पर उनका जरा भी वश नहीं है ।' 
मथुरा का पूर्णे रूप से विध्वंस कर यवन सेनाएँ पाञ्चाल जनपद की 
ओर अग्रसर हुई । दिमित्र का क्रोध अभी शान्त नहीं हुआ था। वह जहाँ 
भी गया , शस्य-श्यामल खेतों को उजाडता गया, ग्रामों और पत्तनों को नष्ट ! 
करता गया, मन्दिरों को ध्वंस करता गया, देवमूतियों को खण्ड-खण्ड करता 
गया, और जो कोई भी मागं में मिला उसे मौत के घाट उतारता गया । 
स्त्रियों और बच्चों के प्रति भी उसने दया प्रदर्शित नहीं की । उसके नृशंस 
आक्रमण के कारण यमुना और गंगा की दक्षिणी अन्तर्वेदी का प्रदेश एक 
विशाल शमशान के रूप में परिवर्तित हो गया। 
दिमित्र को ज्ञात था कि अहिच्छत्र में पुष्यमित्र द्वारा संगठित एक बड़ी 
Be है। मथुरा के युद्ध में उसे भारतीयों के शौर्यं और साहस का 
पर्चिय प्राप्त हो गया था। इस कारण उसने उत्तरी पाञ्चाल की 
I आगे बढ़ने का साहस नहीं किया । वह गंगा के दक्षिणी तट के साथ 
हक बा कास्मिल्य पहुँच गया, जो दक्षिण-पाञचाल का प्रमुख 
रय के समान काम्पिल्य में भी सर्वसंहार किया गया, और 
देखते-देखते यह नगर भी दिमित के महाक्रोध का शिकार हो गया । 

काम्पिल्य को नष्ट कर यवन सेनाएँ मध्यदेश में निरन्तर आगे बढ़ती 
गईं । उनका लक्ष्य शीघ्र से शीघ्र पाटलिपुत्र पहुँच जाना था, ताकि मौर्य 
साम्राज्य की जड़ पर कुठाराघात किया जा सके । पर काम्पिल्य में ही 
दिमित्र को यह समाचार मिल गया था कि सेनानी पुष्यमित्र मौयों की 


सैन्य शक्ति को पुनः संगठित करने के लिए भगीरथ प्रयतत कर रहे हैं, और 


एक विशाल भारतीय सेना यवनों का प्रतिरोध करने के लिए साकेत आ 
- चुकी है । दिमित्र एक कुशलं सेनानायक था। उसे यह समझने में देर नहीं 
लगी कि साकेत में एकत्र इस सेना को परास्त किए बिना पाटलिपुत्र की 
ओर अग्रसर होना निरापद नहीं होगा। यह सेना पीछे की ओर से उस पर 
आक्रमण कर देगी, और दो पाटों के बीच में पड़कर उसकी अपनी सेना 
नष्ट हुए बिना नहीं रहेंगी । युद्ध नीति की दृष्टि से उसने यही उचित 
समझा कि पहले साकेत पर आक्रमण किया जाए और उसे हस्तगत करने 
के पश्चात्‌ ही पाटलिपुल्न की ओर आगे बढ़ा जाए। रे 


सम्राट्‌ देववर्मा की हत्या 


मथरा और काम्पिल्य से जो समाचार आ रहे थे, उन्हें सुतक र पाटलि- 
पुत्न की जनता अत्यन्त क्षुब्ध हो गई। भारत में युद्ध पहले भी हुआ करते 
थे, पर इस देश के सैनिक स्त्रियों और बच्चों पर हाथ उठाना पाप समझते 
थे । सेनाएँ आपस में युद्ध करती रहती थीं, और किसान शान्तिपूर्वक अपने 
खेतों में हल चलाते रहते थे। रणक्षेत्र में युद्ध करना इस देश के क्षत्रिय 
गौरव की बात मानते थे, पर निहत्ये गृहस्थों पर शस्त्र चलाना उनकी दृष्टि 
में घोर पाप था | शस्त्र का प्रयोग वे केवल ऐसे शत्रु के विरुद्ध करते थे, जो 
स्वयं अस्त्र-शस्त्र से सुसज्जित हो युद्ध भूमि में उतर आया हो। देव मन्दिर 


सबके लिए आदरणीय थे । देवस्थान चाहे भागवतो के हों, चाहे बौद्धों के, , 


चाहे जैतों के और चाहे आजीवकों के--सब कोई उत्का आदर करते थे, 
और कोई उन पर आक्रमण नहीं करता था। पर ये यवत लोग ? इनके 
लिए त कोई अवध्य था और त कोई पूज्य । 


~ 

दिमित्र द्वारा किए गए सर्वसंहार के समाचार से पाटलिपुत्र की जनता 
बहुत उत्तेजित हो गई थी । उसने राजप्रासाद को घेर लिया, और अपने 
आक्रोश को प्र्दाशत करने के लिए यवनों के विरुद्ध नारे लगाने प्रारम्भ कर 
दिए । राजप्रासाद के मुख्यद्वार पर जाकर उन्होंने दौवारिक से कहा--'हम 
सम्राट से भेंट करना चाहते हैं।' 
सम्राट इस समय मन्त्रिपरिषद्‌ में हैं। इस समय वह किसी से नहीं 
मिल सकते ।' दौवारिक ने उत्तर दिया । 
हम उनसे कुछ प्रार्थना करना चाहते हैं, सेनापति ! पाटलिपुत्र के 
कितने ही श्रेष्ठी, बँदेहक और ज्येष्ठक उनसे भेंट करने के लिए यहाँ 
उपस्थित हैं। आप उन तक हमारी प्रार्थना पहुँचा तो दीजिए ।! 
आप शान्ति रखें । मन्त्रिपरिषद्‌ में अत्यन्त महत्त्वपूर्ण समस्याओं पर 
विचार-विमशं हो रहा है। जिन समाचारों को सुनकर आप उत्तेजित हो 
गए हैं, मन्त्री और अमात्य भी उन्हीं एर विचार कर रहे हैं। ऐसे समय 
सम्राट्‌ आपसे कैसे भेंट कर सकते हैं ?' 
पर दौवारिक की बात से जनता को संतोष नहीं हुआ। शोर निरन्तर 
बढ़ता ही गया । देखते-देखते राजप्रासाद के दक्षिणी द्वार के सामने के मैदान 
में हज़ारों नागरिक एकत्र हो गए, और जनसमूह ने एक विशाल सार्वजनिक 
सभा का रूप धारण कर लिया। एक जोशीले युवक ने लोगों को सम्वोधन 
केर इस प्रकार कहना प्रारम्भ किया --'मौर्य शासनतन्त्न इतना क्लीव और 
अशक्त हो गया है कि अपने देवस्थानों तक की रक्षा कर सकने में वह 
असमर्थ है । मथुरा और काम्पिल्य में यवनों ने अनगिनत स्त्रियों और बच्चों 
को गाजर-मूली की तरह काट कर फेंक दिया । जब यवन सेनाएँ ब्रज और 
पाञ्चाल में सर्व संहार कर रही थीं, तो हमारे सम्राट्‌ कहाँ थे ? वह अन्तःपुर 
में केलिकरीड़ा में व्यस्त थे और पुष्यमित्र ? वह्‌ साकेत के शिविर में पैर 
पसारकर सो रहे थे। ऐसे शासन को धिक्कार है, जो प्रजा की रक्षा भी न 
कर सके | ऐसे नपुंसक सम्राट्‌ और उसके अयोग्य मन्त्रियों को हम कब तक 
सहन करते रहेंगे ? भाइयो, आगे बढ़ो, इस शासन को उखाड़कर फेंक दो ।' 


भीड़ के एक कोने से आवाज़ आई-- ऐसे शासन को धिक्कार है, हम 
उसे कभी सहन नहीं करेगे ।' 


ar 

उस युवक ने अपने भाषण को जारी रखते हुए कहा--'तो फिर चलो, 
नागरिको ! हम सव राजप्रासाद में प्रविष्ट हो जाएँ और देववर्मा को 
राजसिहासन का परित्याग कर देने के लिए विवश करें। आचार्य चाणक्य 
के इस कथन को स्मरण करो, कि राज्य में जनता का स्थात सर्वोपरि है, 
और संसार का कोई भी कोप जनता के कोप से अधिक भयंकर नहीं होता। 
आज आप अपने इसी कोप को प्रदर्शित कीजिए। देखते क्या हो, नागरिको ! 
द्वार को तोड़ डालो। आगे क्यों नहीं बढ़ते ? क्या दौवारिक की सेना सें 
डरते हो ? ये थोड़े-से सैनिक हमारा क्या बिगाड़ सकेंगे ? हमें तो यवनराज 
दिमित्न की सेना को हिन्दूकुश से परे धकेल देना है। इन तिर्जीव सैनिकों से 
डरकर कैसे काम चलेगा ?' 

युवक के जोशभरे वचनों को सुनकर भीड़ में उत्तेजना फैल गई । उद्दण्ड 
प्रकृति के कुछ लोग आगे बढ़ते हुए राजप्रासाद के महाद्वार के समीप तक 
पहुँच गए । दौवारिक सेना का गुल्मपति किकतैव्यविमुढ़ था कि इस स्थिति 
में क्या करे । इसी समय आचार्य दण्डपाणि महाद्वार पर प्रगट हुए और 
उत्तेजित जनता को शान्त करते हुए उन्होंने कहा--'आपके उत्साह और 
आक्रोश को देखकर मैं अत्यन्त प्रसन्त हूं । पाटलिपुत्र के नागरिकों से मुझे 
यही आशा थी । मैं भलीभाँति जानता था, कि यवतों के आक्रमण को वे 
कदापि सहन नहीं करेंगे और उसका प्रतिरोध करने के लिए अपना सर्वस्व 
व्यौछावर करने को उद्यत हो जाएँगे । पर शत्रु का सामना क्रोध द्वारा कदापि 
नहीं किया जा सकता। उसके लिए आवश्यकता है, अनुशासित शौर्य की, 
जीवन के बलिदान की, और कठोर तियन्त्रण की । आप सब वीर हैं, देश- 
भक्त हैं, और आर्यभूमि की रक्षा के लिए अपने तत-मत-धन की बलि देने 
को उत्सुक हैं । तो फिर आइए, सेना में नाम लिखवाइए, अस्त-शस्त्र की 
शिक्षा प्राप्त कीजिए, और मौर्य साम्राज्य के सैनिक बनकर साकेत की ओर. 
प्रस्थान कर दीजिए, जहाँ सेताती पुष्यमित्र यवनों का प्रतिरोध करने के 
लिए सन्नद्ध हैं। अपने उत्साह और आक्रोश का उपयोग यवतों के संहार के 
लिए कीजिए, राजप्रासाद पर आक्रमण करने में नहीं । 

वही युवक फिर आगे बढ़ा और उसने चिल्लाकर कहा-- क्या आप 
चाणक्य के इस कथन को भूल गए हैं, आचार्य ! कि यदि राजा उत्थानशील 

हो तो प्रजा भी उत्थानशील होती है, और यदि राजा प्रमादी हो जाए तो 
प्रजा भी प्रमाद करने लगती है। देववर्मा नपुंसक है, अपने कतंव्य का उसे 
जरा भी ध्यान नहीं है। ऐसी दशा में हम क्या कर सकते हैं ? सबसे पूर्व 
हमें देववर्मा जैसे अशक्त और प्रमादी राजा को राजच्यूत करना होगा, तभी 
जनता में उत्साह का सञ्चार हो सकना सम्भव है। नागरिको, किस बात 
की प्रतीक्षा कर रहे हो ? आगे क्यों नहीं बढ़ते ? इस धूर्तं ब्राह्मण की बातों 
में न आओ । आगे बढ़ो, और द्वार को तोड़कर राजप्रासाद में प्रविष्ट हो 
जाओ।' 

वह्‌ युवक आगे बढ़ता हुआ दण्दपाणि के समीप तक पहुँच गया था। 
आचार्य ने उसे धीमे-से कहा--'श्रमण देवपुत्र ! और अधिक आगे न बढ़ो। 
मैंने तुम्हें देखते ही पहचान लिया था। यदि नागरिकों के सम्मुख मैने तुम्हारा 
भेद खोल दिया, तो लोग अभी तुम्हारे टुकड़े-टुकड़े कर डालेंगे । कुक्कुट 
विहार के षड्यन्तों की कोई भी बात मुझसे छिपी हुई नहीं रहती । अपने 
साथियों के साथ तुरन्त यहाँ से चले जाओ। इसी में तुम्हारी भलाई है।' 

. _ दण्डपाणि की बात सुनकर वह युवक स्तब्ध रह गया | धीरे-धीरे वह 
पीछे हट गया, और कुछ देर पश्चात्‌ कुक्कुट विहार को वापस चला गया । 
नागरिकों को सम्बोधन करते हुए दण्डपाणि ने फिर कहा-- 

'भाइयो, आप विश्वास मानें, न सम्राट्‌ देववर्मा अपने कर्तव्य से विमुख 
हैं और न उनके अमात्य। आप लोग धैय से काम लें। क्रोध और उत्तेजना 
के वशीभूत होकर कोई ऐसा कार्य न कर डालें, जिससे हमारी पवित्र आर्य- 
भूमि की हानि हो मौर्य साम्राज्य को आज जिस विपत्ति का सामना 
करना पड़ रहा है, वह वस्तुतः अत्यन्त विकट और गम्भीर है। हम सबको 
मिलकर इस संकट का निवारण करना है । मन्त्रिपरिषद्‌ में हम इसी पर 
bo र ड सञ्जाट्‌ देववर्मा भी वहीं विद्यमान हैं और हमारा नेतृत्त्व 

यह जानकर प्रसन्तता होगी कि सेनानी पुष्यमित्र साकेत 
पहुंच चुके हैं । यवन सेना की गति को अवरुद्ध करने के लिए वह जी-जान 
से प्रयत्न कर रहे हैं। उनकी योजना यह है, कि दिमित्र की सेना साकेत से 
आगे Fr पाए। यवनों को हमें हिन्दूकुश से परे धकेल देना है, और 
अपनी सँन्यशक्ति को इतना अधिक संगठित कर देना है कि भविष्य में कोई 

बिदेशी सेना हमारी मातृभूमि में प्रवेश करने का साहस न कर सके। मैं 
स्वीकार करता हूँ, कि शासनतन्त्र में राजा की स्थिति कूटस्थानीय होती 
है । आप विश्वास रखें कि सम्राट्‌ देववर्मा सच्चे वीर हैं, उत्कट योद्धा हैं, 
और आर्य क्षत्रियों की वीर मर्यादा में आस्था रखते हैं। मागध साम्राज्य 
का सौभाग्य है, कि उसके राजसिंहासन पर आज एक ऐसा व्यक्ति आरूढ़ 
है जो सैन्यशक्ति और शस्त्र विजय की नीति में विश्वास रखता है। इस 
समय उन्हें आपके सहयोग की आवश्यकता है, विरोध की नहीं। आइए, 
आगे बढ़िए, राजप्रासाद पर आक्रमण करने के लिए नहीं, अपितु सेनानी 
पुष्यमित्र की सेना में सम्मिलित होने के लिए। हमें धन भी चाहिए, अस्त्र- 
शस्त्र भी चाहिए और सेना के लिए अन्न-वस्त्र भी चाहिएं। आपमें जो 
यूवक हैं, वे सेना में नाम लिखवाएँ, और जो धन प्रदान कर सकते हैं, वे 
मुकतहूदय से अर्थ दान करें। यदि मातृभूमि की स्वतन्त्रता अक्षुण्ण रहेगी, 
तो धन आप फिर भी कमा लेंगे । पर यदि यवनों को परास्त न किया गया, 
तों पाटलिपुत्न की भी वही गति होगी जो मथुरा और काम्पिल्य की हुई है । 
यह समय उत्तेजित होने का नहीं है । हमें अपने कर्तव्य का भलीभाँति ज्ञान 
है, हम उसका पालन करने के लिए सचेष्ट हैं। आप भी अपने कर्तव्य का 
पालन कीजिए।' 

आचार्य दण्डपाणि के समझाने पर जनता का उद्वेग शान्त हो गया। 
युवकों ने सेना में नाम लिखवाता प्रारम्भ कर दिया, और बहुत-से नर-तारी 
धन सञ्चय के लिए तत्पर हो गए। सर्वत्र नया उत्साह दिखाई पड़ने लगा । 
सम्राट देववर्मा की जय', (आचार्य दण्डपाणि की जय' और 'सेनानी पुष्यमित्र 
की जय के नारों से सम्पूर्ण पाटलिपुत्र गूंज उठा । आग्तर्वशिक सेता के द्वार 
स्थित गुल्मपति को सब आवश्यक आदेश देकर दण्डपाणि राजप्रासाद र 
वापस लौट गए, जहाँ मन्त्रिपरिषद्‌ की बैठक अभी जारी थी। आचाय के 
आ जाने पर देववर्मा ने उनसे कह 

“मुझे साकेत के लिए प्रस्थान करने की अनुमति प्रदात कीजिए, 
आचार्य ! जनता की यही इच्छा है, और मैं स्वयं भी यही चाहता हू । 
क्षत्रिय माता जिस अवसर के लिए सन्तात को जन्म देती है, वह अब 
उपस्थित हो गया है। राजप्रासाद के सुखों का उपभोग करते हुए निष्क्रिय 

जीवन बिता सकना अब मेरे लिए सम्भव नहीं है।' 

'साकेत जाकर तुम क्या करोगे, वत्स ! वहाँ का सब कार्य सेनानी 
पुष्यमित्र ने संभाला हुआ है। वह कुशल सेतानायक है और युद्ध नीति में 
पारंगत है। राज्य में राजा की स्थिति कूटस्थानीय होती है । मन्त्री, अमात्य 
आदि सब राजपुरुष उसी से प्रेरणा प्राप्त कर अपने-अपने कर्तव्यों का पालन 
करते हैं। यदि तुम पाटलिपुत्र को छोड़कर अन्यत्र चले जाओगे, तो शासन- 
तन्त्र में शिथिलता आ जाएगी । यह भी स्मरण रखो कि राजसिहासन पर 
तुम्हारी स्थिति अभी पूर्णतया सुरक्षित नहीं हुई है। पाटलिपुत् से तुम्हारे 
प्रस्थान करते ही अन्तःपुर के षड्यन्त्र फिर से प्रारम्भ हो जाएंगे। कुक्कुट 
विहार के स्थविर अवसर पाते ही शतधनुष को सम्राट्‌ घोषित कर देंगे। 
राज्य में राजधानी का स्थान अत्यन्त महत्त्वपूर्ण होता है। राज्यरूपी वृक्ष 
का मूल वही है। यदि राजधानी में गृहकलह प्रारम्भ हो गया, तो साम्राज्य 
में भी सर्वत्ञ अशान्ति और अव्यवस्था उत्पन्न हो जाएगी । मेरी सम्मति में 
तुम्हारा पाटलिपुत्र में रहना बहुत आवश्यक है। तुम्हें साकेत जाने का 
आंग्रह नहीं करना चाहिए ।' 

पर यह भी सोचिए, आचार्यं ! यवनराज दिमित्र अपनी राजधानी 
को छोड़कर इतनी दूर भारत में आया हुआ है | बह अपनी सेना के साथ- 
साथ रहता हूं । उसके साथ रहने से सेना को प्रेरणा प्राप्त होती है। यवनों 
के पास सेनानायकों की कोई कमी नहीं है। सैन्य सञ्चालन उनके सेना- 
पतियों दवारा ही किया जाता है, पर दिमिन्न के -साथ रहने के कारण यवन 
सैनिकों में अपूर्व उत्साह का सञ्चार होता है। कया मेरी उपस्थिति से 

साकेत की सेना को कोई लाभ नहीं होगा ?? 

होगा क्यों नहीं, वत्स ! पर पाटलिपुत्र में शान्ति और व्यवस्था 

क EE में अधिक मह ओर उसके लिए तुम्हारा 
। मुझे यवनों की सेना से उतना भय नहीं है 
जितना कि अन्तःपुर के पड्यनत्रों और कुक्कुट विहार के कुच क्रों से है। 

पर आप तो पाटलिपुत्र में रहेंगे ही, आचार्य ! हमारे सत्री और गूढ़- 


पुरुष भी अब जागरूक हो गए हैं । मुझे साकेत जाने की अनुमति प्रदान करे, 
आचायं ! मेरी यही इच्छा है 

कुछ देर सोचकर दण्डपाणि ने कहा, “यदि तुम्हारा संकल्प इतना दृढ़ 
है, तो मैं तुम्हारे मार्ग में बाधा नहीं डालूँगा । पर आत्मरक्षा के लिए तुम्हें 
बहुत जागरूक रहना होगा ।' 

आन्तर्वशिक वीरवर्मा को बुलाकर दण्डपाणि ने कहा, 'देखो, वीर वर्मा! 
सम्राट्‌ शीघ्र ही साकेत के लिए प्रस्थान कर रहे हैं । पर यह वात किसी को 
ज्ञात नहीं होनी चाहिए। वह छक्म वेश में यहाँ से जाएंगे । तुम्हें छाया के 
समान उनके साथ-साथ रहना होगा । कुछ चुने हुए सैनिकों को भी साथ ले 
लो । सम्राट्‌ की सुरक्षा का सब उत्तरदायित्त् तुम्हीं पर है। तुम सव छ 


वेश में रहोगे ।' 
“आपकी आज्ञा शिरोधार्य है, आचाय ! आप कोई चिन्ता न करें जब 
तक मेरे शरीर में रक्त की एक बूँद भी शेष रहेगी, सम्राटू का बाल तक 4 


बाँका नहीं होने पाएगा ।' वीरवर्मा ने उत्तर दिया । 
मन्त्रिपरिषद्‌ का अधिवेशन समाप्त हो गया, और सम्राट्‌ देववर्मा 
साकेत-यात्ना की तैयारी में व्यापृत हो गए। उन्हें तैयारी करते देख वीरवर्मा 
ने कहा, 'आपको छद्म वेश में चलता है, सम्राट्‌ ! इस तैयारी की 
क्या आवश्यकता है ? पाटलिपुत्र से एक सार्थ शीघ्र ही पश्चिम की ओर 
प्रस्थान कर रहा है । श्रेष्ठी कमलपर्णे उसके सार्थवाह हैं। आप उन्हें जानते 
ही हैं। मौर्यकुल के प्रति उनकी आस्था निस्संदिग्धे है, और वह स्वयं भी 
एक विकट योद्धा हैं । आप वैदेहक के वेश में उनके साथ जाएंगे ।' 

'कया मागध साम्राज्य का शासनतन्तर इतना शिथिल हो गया है कि 
उसका सम्राट्‌ अपने साम्राज्य में भी स्वतन्त्रता के साथ कहीं आ-जा नहीं 
सकता ? छटद्म वेश में यात्रा करने की बात मेरी समझ में नहीं आती । 

तुम्हारी सेना मेरे साथ रहेगी ही, फिर भय किस बात का है ? 

“आचार्य दण्डपाणि का यही आदेश है, सम्राट ! और मन्त्रिपरिषद्‌ 
ने भी यही निर्णय किया है ।' 

'पर तुमने मेरे प्रश्‍न का उत्तर नहीं दिया ।' 

'कुक्कुट बिहार के कुचक्रों से आप भलीभाँति परिचित हैं, सम्राट । छ | 
वेश को अपनाए बिना आपकी साकेत यात्रा निरापद नहीं हो सकेंगी। _ 
आपके समान भी मैं वैदेहक के वेश में रहूँगा । हमारे सैनिक भी ज्येष्ठक, 

कर्मकर, सेवक आदि के वेश में रहेंगे। आचार्य का यही आदेश है, सम्राट्‌ !” 
वीरवर्मा ने सम्राट्‌ की साकेत यात्रा को गुप्त रखने का पूरा-पूरा प्रयत्न 
किया | पर मोग्गलान के सत्री अत्यन्त चतुर थे। उनसे यह छिपा नहीं रह 


, सका, कि देववर्मा छ वेश में पश्चिम की ओर प्रस्थान कर रहे हैं । कुक्कुट 


बिहार के स्थविर चिर काल से जिस अवसर की प्रतीक्षा में थे, वह अव 
उपस्थित हो गया था। मोग्गलान ने अपने विश्‍वस्त सत्रियों को संघाराम के 
गभंगृह में बुलाकर मन्त्रणा प्रारम्भ कर दी। 
'कहो, निपुणक ! अव तुम्हारा क्या विचार है? देववर्मा को अपने मार्ग 
से सदा के लिए हटा देने का यह सुवर्णीय अवसर है। इसे हाथ से नहीं जाने 
देना चाहिए |” मोग्गलान ने कहा । 
हाँ, स्थविर ! सत्तियों द्वारा सव सूचनाएँ मुझे प्राप्त हो चुकी हैं । देव- 
वर्मा कल प्रातः पाटलिपुत्त से प्रस्थान कर रहा है ।' निपुणक ने उत्तर दिया । 
“उसके साथ कितने सैनिक रहेंगे ? 
'एक सहस्र से भी अधिक। वे सब वैदेहक आदि के छझ वेश में हैं। 
वीरवर्मा भी उनके साथ जा रहा है ।' 
“सार्थवाह कौन है ?' 
“श्रेष्ठी कपलपर्ण, पाटलिपुत्र के राजमार्ग पर जिसकी विशाल पण्य- 
शाला है ।' 
तुम्हारी क्या योजना है ? क्या यह सम्भव नहीं है कि तुम्हारे कुछ गूढ़- 
पुरुष भी इस सार्थे में सम्मिलित हो जाएँ ? सार्थवाहों के चरित्र और व्यव- 
हार के अनुसार कमलपर्ण अन्य वैदेहकों को अपने सार्थ के साथ चलने से 
रोक नहीं सकता । क्यों न तुम भी वैदेहक का वेश बनाकर और कुछ पण्य 
साथ मे लेकर इस सार्थ में सम्मिलित हो जाओ ? मार्ग में कहीं अवसर 
पाकर देववर्मा की हत्या कर देना तो तुम्हारे बाएं हाथ का खेल होगा । यह 
योजना कैसी रहेगी ?” 

'यह क्रियात्मक नहीं हो 


[UE a विहार 
में भी विद्यमान हैँ ण्डपाणि के सत्री कुक्कुट विहा 


र । हमारी कोई भी चाल उनसे छिपी नहीं रहेगी। वीरवर्मा 
कै सैनिक सावधान हो जाएँगे और अवसर पाकर हम पर आक्रमण कर 
देगे। हमारे दस-बीस गूढ़ पुरुष उनका सामन! नहीं कर सकेंगे ।' 


क 

“पर कोई उपाय तो करना ही होगा, निपुणक ! ऐसे अवसर बार-बार 
हाथ नहीं आया करते । क्यों न तुम अपने विश्‍वस्त गूढ़ पुरुषों के साथ तुरन्त 
काशी के लिए प्रस्थान कर दो और कमलपणं के सार्थ से पहले ही वहाँ पहुँच 
जाओ। तुम सब मुण्ड या जटिल तापसों के वेश में यात्रा करो, किसी को , 
तुम पर सन्देह नहीं हो पाएगा । काशी में विश्वनाथ शिव का प्रसिद्ध मंदिर 
है । उसके प्रांगण में आसन जमाकर बैठ जाओ। देववर्मा शिव का परम 
भक्त है । काशी पहुँचने पर वह्‌ विश्‍वनाथ शिव के दर्शन के लिए अवश्य 
जाएगा । तुम्हें उसे पहचानने में कोई कठिनाई नहीं होगी। मन्दिर की 
भीड़भाड़ में अकस्मात्‌ उस पर आक्रमण कर देना । 

“य्ह योजना भी सफल नहीं हो सकेगी, स्थविर ! भववर्मा की हृत्या 
| मैंने इसी ढंग से की थी। वीरवर्मा कूटनीति में पारंगत है। पिछले अनु- 
| भव से वह अवश्य लाभ उठाएगा । मन्दिर में देववर्मा के जाने के समध वह 

ऐसी व्यवस्था कर देगा कि कोई उसके पास तक न जा सकेगा। तापसों को 
वह अत्यंत सन्देह की दृष्टि से देखता है।' 

“फिर तुम्हीं कोई उपाय बताओ, निपुणक i 

कुछ देर सोचकर निपुणक ने कहा, “हमें लूले, लॅगड़े और अंधे बतकर 

विश्वनाथ के मन्दिर के बाहर भीख माँगने के लिए खड़े हो जाना चाहिए । 
शिव की पूजा के अनन्तर देववर्मा कुछ दान-पुण्य अवश्य करेगा । वैदेहको 
की यही परम्परा है। विकलांग होने के कारण कोई हम पर सन्देह नहीं 
करेगा । भीख देता हुआ जब वह हमारे समीप पहुँचेगा, हम तुरन्त उत पर 
टूट पड़ेगे।' 

'हाँ, तुम्हारी यह योजना क्रियात्मक है। आज रात ही पाटलिपुत से 

प्रस्थान कर दो । यहाँ से तीर्थयात्रियों के वेश में जाओ और काशी पहुँचते 
ही लूले-लगड़े बनकर भीख माँगता प्रारम्भ कर दो। सार्थ तो धीरे-धीरे “4 
चला करते हैं। तुम उनसे बहुत पहले काशी पहुँच जाओगे। वहाँ जाकर 
इस ढंग से काम करो कि किसी को तुम पर सन्देह त हीने पाए। भगवाल 
तथागत तुम्हारा कल्याण करेंगे ! के 

ः निपुणक और उसके साथी शीघ्र ही काशी पहुँच गए। कमलपण का 

ः सार्थ एक दिन में चार योजन से अधिक का मार्ग तय नहीं कर सकता था| 


२६२ : सेनानी पुष्यमित्र 


| उससे एक महीने पहले पहुँचकर निपुणक ने भिखमंगे का वेश बनाया और 
विश्वनाथ के मन्दिर के प्रांगण में भीख माँगने लगा। वह लॅगड़ाकर चलता 
। था, और सहारे के लिए एक लाठी उसने हाथ में ली हुई थी। उसका कोई 
| गृढ़पुरुष अन्धा बना हुआ था, और कोई लूला। सव सतर्क होकर उस दिन 
| की प्रतीक्षा में थे, जवकि कमलपर्ण का सार्थ काशी पहुँचेगा और उसके 
| वैदेहक देवदर्शन के लिए विश्वनाथ के मन्दिर में आएंगे। 

| उधर कुमार शतधनुष की माता माधवी भी शान्त नहीं बैठी थी। 
योगमायासिद्ध शतमाय ने देववर्मा की मृत्यु के लिए जिस अनुष्ठान का 
आयोजन किया था, उसका सव आवश्यक संभार उसने जुटा लिया था। 
| शस्त्र द्वारा हत पुरुष का कपाल लेकर उसमें गुञ्जा बीज बो दिए गए थे। 
उनके छोटे-छोटे पौधे भी निकल आए थे। बकरी, बिल्ली, नेवला, ब्राह्मण, 
श्वपाक, काक और उलूक के वाल भी एकत्र कर लिए गए थे, और विच्छ, 
मधुमक्खी और साँप के चर्म भी | जब सब वस्तुएँ एकत्र हो गई, शतमाय को 

बुलाकर माधवी ने कहा-- 
'अभिचार क्रिया की सब सामग्री प्रस्तुत है, महाराज ! अव मुझे कब 

तक प्रतीक्षा करनी होगी ? 
| _शतमाय आँखें बन्द कर कुछ समय चुपचाप बैठा रहा। फिर पृथ्वी 
| पर उंगली से रेखाएं खींचकर उसने कुछ गणनाएँ कीं, और प्रसन्न होकर 
कहा--अव अधिक देर नहीं है, राजमाता ! पुष्य नक्षत्र प्रारम्भ हो चुका 
है। केवल दस दिन और प्रतीक्षा करनी होगी। आज कृष्ण चतुर्थी है । दस 
दिन पश्चात्‌ कृष्ण चतुर्दशी की रात्रि को तुम तैयार रहना। मैं अभिचार | 
क्रिया का अनुष्ठान प्रारम्भ कर दूँगा और उसके पूर्ण होते ही देववर्मा की 
मृत्यु हो जाएगी ।' | 
र तो तैयार बैठी हूँ, महाराज ! आज्ञा दीजिए, कहाँ आ जाऊँ ?' 
पर अभी तुम्हें एक कार्य और करना है। दाएँ हाथ की छोटी उँगली | 
के नाखून तुम्हारे पास हैं ?” - । 
है, महाराज ! यह आपने पहले ही बता दिया था। क्या कोई अन्य | 
| वस्तु भी चाहिए ?' 2 
“नीम की तीमलियाँ, काकवृक्ष के पुष्प, बन्दर के बाल और मनुष्य की | 

हड्डी--इत सवका भी संग्रह कर लो। किसी मृत मनुष्य के वस्त्र भी 
चाहिएँ । नीमली आदि को इस वस्त्र में बाँधकर एक पोटली बना लो। 
देखना, सब वस्तुएँ ठीक तरह से बंध जाएँ। इस पोटली को देववर्मा के 
निवास स्थान के समीप कहीं गाड़ देना। पर यह करने से पूर्व तुम्हें चार 
दिन और चार रात का अनशन करना होगा। पानी की एक बूंद भी तुम 
ग्रहण नहीं कर सकोगी । क्या तुम इसके लिए उद्यत हो ?' 

“यदि इससे देववर्मा की मृत्यु हो जाए, तो मैं जीवन भर अनशत 
कर सकती हूँ, महाराज ! पर कठिनता यह है कि देववर्मा के निवास स्थात 
तक मैं पहुँच कैसे सकूंगी ? कुक्कुट विहार में आश्रय ग्रहण कर जीवन के 
शेष दिन काट रही हूँ । राजप्रासाद में मुझे कौत जाने देगा !' 

अच्छा, इसका भी उपाय बता देता हूँ । तुम्हें राजप्रासाद में प्रवेश 
की कोई आवश्यकता नहीं होगी। देववर्मा शीघ्र ही पाटलिपुत्र से प्रस्थान 
कर रहा है। वह राजप्रासाद के पश्चिमी महाद्वार से बाहर जाएगा । तुम 
रात के समय वहाँ जाना और महाद्वार के समीप राजमार्ग के ठीक बीच में 
उस पोटली को गाड़ देता ।' 

'हाँ, यह तो मैं कर सकूँगी, महाराज ! ' 

'तो फिर आज से ही अनशन प्रारम्भ कर दो। यदि चार दिन तक 
देववर्मा पाटलिपुत्र से न गया, तो कामं वन जाएगा। यात्रा की तैयारी में 
उसे इतना समय लग ही जाएगा ! पर इस कार्य के लिए तुम्हें अकेले ही 
जाना होगा, और वह भी रात्रि के समय | डरोगी तो नहीं ?' 

“नहीं, महाराज !' 

चार दिन और चार रात तिरन्त और निर्जेल रहकर माधवी ने उस 
पोटली को राजप्रासाद के पश्चिमी महाद्वार के निकट राजमार्ग के मध्य में 
गाड़ दिया । यह कर चुकते पर उसने शतमाय से कहा 

“अभिचार क्रिया का अनुष्ठान कब प्रारम्भ करेंगे, महाराज hs 

'अब केवल पाँच दित शेष रह गए हैं, राजमाता ! पर इस क्रिया के 
लिए किसी ऐसे मन्दिर में जाना होगा जहाँ पूर्णतया एकान्त हो । हम दो के 
अतिरिक्त वहाँ कोई भी न हो, पशु-पक्षी तक भी तहीं। मे 

"दुष्ट ग्रहों की शान्ति के लिए जिस मन्दिर में आपने अनुष्ठात किया 

| था, क्या उससे काम नहीं चलेगा, महाराज !' a | 

'वह मन्दिर पाटलिपुत्र से अधिक दूर नहीं है। यदि कोई भी | 
व्यक्ति अभिचार-क्रिया के समय वहाँ आ गया, तो सव किया कराया 
चौपट हो जाएगा ।' 

'मैं कहीं भी चलने को उद्यत हूँ, महाराज ! केवल आपके आदेश की | 
प्रतीक्षा है।' 

'तो सुनो, राजमाता ! यहाँ से पचास योजन दूर दक्षिण-पूर्व दिशा में 
एक सघन कान्तार है। उसके मध्य में एक बहुत पुराना मन्दिर है। आज- 
कल वहाँ न कोई रहता है, और न कोई वहाँ आता-जाता ही है। अभिचार- 
क्रिया के लिए हमें वहाँ जाना होगा। शीघ्र ही यात्रा का प्रबन्ध कर लो | 
रथ जंगल में नहीं जा सकेगा । कोई चार योजन पैदल चलना होगा ।' 

'मुझे स्वीकार है, महाराज !' 

'कृष्ण-चतुर्देशी के दिन मध्याह्न तक माधवी शतमाय के साथ महा- 
कान्तार के एकान्त मन्दिर में पहुँच गई । सूर्यास्त होते ही शतमाय ने अभि- 
चार-क्रिया का प्रारम्भ कर दिया। यज्ञकुण्ड में अग्नि प्रज्वलित कर पहले 
मद्य की आहुति दी गई, फिर क्रमशः उस सब संभार की जिसे माधवी ने 
यत्तपूर्वंक जुटा रखा था | आहुति देते समय शतमाय इन मत्त्रों का उच्चा- 
रण करता जाता था-- 

उपमि शरणं चारिनं दैवतानि दिशो दश 
अपयान्ठु च सर्वाणि वशतां यान्तु मे सदा ॥ स्वाहा ॥ 
बशं'मे ब्राह्मणा यान्तु भूमिपालाश्च क्षत्रियाः 
वशं वैश्याश्च शूद्राश्च वशतां यान्तु मे सदा ॥ स्वाहा ॥ 
अमिले किमिले वयुजारे प्रयोगे फके कवयुश्वे 
विहाले दन्तकटके स्वाहा ॥ 
अनुष्ठान करते समय शतमाय कुछ श्रान्ति अनुभव करने लगा । मद्यपान 
कर उसने श्रान्ति दूर की, और माधवी से कहा, 'अब पूर्णाहुति का समय ओ! 
गया हैं, राजमाता ! तैयार, हो जाओ । पूर्णाहुति के साथ ही देववर्मा पंचतत्व | 
को प्राप्त हो जाएगा । शस्त्रहत पुरुष के कपाल में जो गुञ्जा बीज आरो- | 
पित हैं, उन्हें अपने दाएँ हाथ में ले लो। हाँ, और दाएँ हाथ की सबसे छोटी... 

उँगली का नाखून उसके ठीक बीच में रख लो । मन्त्रोच्चार के अनन्तर ज्यों 
ही मैं स्वाहा कहूँ, कपाल को सावधानी से यज्ञकुण्ड में डाल दो । अच्छा, अब 
मैं मन्त्र पढ़ता हँ-- 
अमिले क्रिमिले वयुजारे प्रयोगे फके कवयुश्वे विहाले 
दन्तकटके अलिते पलिते मवेन स्वाहा। 

स्वाहा के साथ ही माधवी ने कपाल को अग्तिकुण्ड में डाल दिया । 
अग्नि वेग से प्रज्वलित हो उठी, लाल और काली ज्वाला से सम्पूर्ण गगन 
प्रदीप्त हो गया, और एक प्रचण्ड ध्वनि से वायुमण्डल कम्पित हो उठा। 
अभिचार क्रिया अब पूणं हो गई थी । प्रसन्न होकर शतमाय ते कहा, “राज- 
माता, देववर्मा अब इस संसार में नहीं है । तुम्हारा मतोरथ पूर्ण हो गया 
है, जाओ, अन्तःपुर पर निष्क्रण्टक राज करो।' 

माधवी ने शतमाय से चरणों में अपता सिर रख दिया । 

जिस समय मायायोग-सिद्ध शतमाय महाकान्तार के एकान्त मंदिर में 
अभिचार-क्रिया के अनुष्ठात में तत्पर था, निपुणक और उसके साथी विश्व- 
नाथ शिव के मन्दिर के बाहर खड़े हुए देववर्मा की उत्सुकतापूर्वक प्रतीक्षा 
कर रहे थे । सूर्यास्त होने से पूवं ही कमलपर्ण का सार्थ काशी पहुँच गया 
था, और देववर्मा अपने सैनिकों के साथ छझ्वेश में भगवान्‌ की पूजा के 
लिए शिवमन्दिर में आ गए थे। वह देर तक भगवान्‌ की पूजा करते रहे । 
आधी रात बीत जाने पर जब वह बाहर निकले, तो एक भिखमंगा लंगड़ाता 
हुआ उनके सम्मुख उपस्थित हुआ। हाथ फँलाकर उसे देववर्मा से कहा, 
“श्रेष्ठी की जय हो, भगवान्‌ विश्वनाथ आपका कल्याण करें ! कुछ मिक्षा 
मुझ विकलाङ्ग को भी मिल जाए।' भीख देने के लिए देववर्मा ने ज्यों ही 
अपना हाथ ऊपर उठाया, उस भिखमंगे ने अकस्मात्‌ उनपर आक्रमण कर 
दिया । जिस लाठी के सहारे वह लंगड़ाकर चल रहा था, ह एक गुप्ती थी 
जिसमें तीक्ष्ण धार की खड्ग छिपी हुई थी। आन्वर्वशिक वीरवर्मा देखता 
ही रह गया, और मौ स्राटू की जीबन लीला समाप्त हो गई । 

घारिणी और अग्निमित्र का विवाह हुए सात दिन हो चुके थे। वे 
दोनों इन्द्रप्रस्थ की सेना के सैनिक थे, अतः दिन भर अस्त्र-संचालन और 
व्यूह-रचना के अभ्यास में व्यस्त रहते पर सायंकाल होते ही वे यमुना के 
तट पर चले जाते और आधी रात तक प्रणय-केलि में रत रहते | एक दिन 
धारिणी ने अग्निमित्न से कहा-- 

'मेरी इच्छा है कि कुछ दिन कहीं अन्यत्र घूम आएँ, किसी ऐसे प्रदेश में 
जहाँ हम दोनों के अतिरिक्त अन्य कोई न हो। यमुना का यह तट तो बड़ा 
उजाड़ भौर नीरस है। न यहाँ कोई निकुञ्ज है, और न कोई सघन वृक्ष । 
पश्चिम की ओर आँख उठाओ, तो सूखी पहाड़ियाँ दिखाई देती हैं, जिन पर 
न हरी घास है और न वृक्ष। काली-भूरी चट्टानों के सिवा और कुछ भी 
दृष्टिगोचर नहीं होता। पूर्वं की ओर देखो, तो दूर-दूर तक मटमंली रेत 
फैली हुई है । यमुना में जल भी नाम को ही है, अन्यथा नौका द्वारा जल- 
विहार ही कर लिया करते ।' 

“तुम कहाँ जाना चाहती हो ?' 

क्यों न कुछ दिनों के लिए कपिश-गान्धार की यात्रा कर आएँ । सुना 
है, वहाँ द्राक्षा और दाड़िम इस प्रकार पाए जाते हैं जैसे यहाँ करीर और 
बेर। वह देश कितना सुन्दर होगा ! द्राक्षा के गुच्छों से लदी हुई लताएँ, 
और हरे-भरे वृक्षों से लटकते हुए लाल-लाल दाड़िम । सुना है, हिन्दूकुश 
पर्वतमाला की चोटियाँ सदा हिम से ढकी रहती हैं । हिमपात देखने की मेरी 
बहुत इच्छा होती है। मागं में वाहीक देश भी घूम लेंगे। माताजी तो वहाँ 
हो भी आई हैं। सिन्धु-तट के युद्ध में उन्होंने अनुपम वीरता प्रदर्शित की 
थी । जब वह वाहीक जनपदों के सौन्दर्यं की चर्चा करने लगती हैं, तो मेरा 

मन काबू में नहीं रह पाता। इच्छा होती है, उड़कर वहाँ पहुँच जाऊँ और 
वाहीक सुन्दरियों के स्वर में स्वर मिलाकर गाने लगूं।' 
'पर यह कंसे सम्भव है, धारिणी ! यवन सेनाएँ मथुरा पहुँच चुकी 
हैं। सेनाची ने आदेश दिया है कि दुर्गपाल वीरसेन तुरन्त मथुरा के लिए 
प्रस्थान कर दें। वह इसी की तैयारी में तत्पर हैं । हमें भी रणकषेत् में जाता 

होगा । 

यह सुनकर धारिणी की आँखों में आँसू आ गए । अपने मानसिक उद्वेगः 
पर काबू पाकर उसने कहा-- 

'सैनिक जीवन भी कितना नीरस और भयंकर है। प्रणय के लिए उसमें 
कोई स्थान ही नहीं है। कया हमारा सम्पूर्ण जीवन इसी प्रकार बीत 
जाएगा ।' 

“'मन में क्लैव्य न लाओ, धारिणी ! शत्रुओं से देश की रक्षा करना हम 
सैनिकों का प्रथम कर्तव्य है। प्रणय को कर्त व्य-पालन में बाधक न होते दो।' 

अग्निमित्र की बात सुनकर धारिणी गम्भीर हो गई। कुछ देर चुप 
रहकर संकोच के साथ उसने कहा-- 

'मेरे मन में एक बात आ रही है। यदि बुरा न मानो तो कहूँ।' 

“तुम्हारी किसी बात से मैंने क्या कभी बुरा माचा है ? तुम क्या सोक्त 
रही हो !' 

“दिमित्न वाल्हीक देश का ही तो राजा है न ? सुना है, जब पिछली वार 
वाल्हीकराज ने भारत पर आक्रमण किया था, तो एक अन्य कुमारने 
वाल्हीक नगरी में अपने को राजा घोषित कर दिया था । क्या यह सच है?” 

'हाँ, यह सच है । उस कुमार का ताम एवुक्रतिद था। वह अभी जीवित 
है, और दिमित्न के प्रति घोर विद्वेष रखता है ।' 

“इसका अभिप्राय यह है कि यवत राजकुल में भी एकता का अभाव है ॥ 
जिस प्रकार के षड्यन्त्र हमारे पाटलिपुत्र के राजभ्रासाद में चलते रहते हैं 
वाल्हीक नगरी भी उनसे मुक्त नहीं है। ho 

“हाँ, यह भी सच है । वास्तविकता तो यह है कि यवतों में उस प्रकारः 
के अभिजात और गौरवशाली प्राचीन राजवंश हैं ही नहीं, जैसे क्रि हमारे 
देश में हैं । मूर्धाभिषिक्त राजा तो वहाँ कभी हुए ही नहीं । यह जो वाल्हीक 
देश है, उसकी सर्वसाधारण जनता भी यवन जाति की नहीं है। यवन वहाँ 
के लिए विदेशी हैं। सैत्यशक्ति द्वारा ही यवन लोग वाल्हीक देश का शासतः 
कर रहे हैं। वहाँ का राजकुल भी प्राचीन नहीं है। दिमित्र के पूवज वहाँ 
क्षत्रप के रूप में शासन करने के लिए तियुक्त थे | यवन सम्राद्‌ की तिर्बलता' 
से लाभ उठाकर वे स्वतन्त्र हो गए। यही कारण हैं, जो राजसिहासन केः 

लिए वहाँ सदा झगड़े चलते रहते हैं।' 

'तो फिर सुनो । यवनराज दिमित्न भारत पर आक्रमण करता हुआ 
अपने देश से बहुत दूर चला आया है । क्या आप समझते हैं कि वाल्हीक 
नगरी में उसका रार्जासिहासन सर्वथा सुरक्षित है ! ' 

(तुम कहना क्या चाहती हो, धारिणी ! ' 

अभी बताती हूँ । कपिश, गान्धार और मद्रक जनपद दिमित्र की 
अधीनता स्वीकृत करते हैं न?” 

'हाँ, करते हैं। वे वाल्हीक के यवन साम्राज्य के अन्तर्गत हैं।' 

'क्या उनका शासन करने के लिए दिमित्त ने वहाँ अपने कोई क्षत्रप या 
सेनापति नियुक्त किए हुए हैं ?' 

“मद्रक जनपद में गणतन्त्र शासन है। पर वहाँ का गण दिमित्त के 
आधिपत्य को स्वीकार करता है । दिमित्र की ओर से वहाँ एक यवन सेना 
भी विद्यमान है, जिसका सेनापति मिनेन्द्र नाम का एक युवक है । वह दिमित 
के राजकुल का है और उसके प्रति अगाध भक्ति रखता है। कपिश-गान्धार 
में भी यवन सेनाएं स्थापित हैं और साथ ही यवन क्षत्रप भी ।' 

'एवुक्रतिद आजकल कहाँ है ?' 

'हिन्दूकुश की उपत्यकाओं में । वह इस प्रतीक्षा में है कि उपयुक्त अव- 
सर मिले और वह फिर वाल्हीक के राजसिहासन पर अपना अधिकार 
स्थापित कर ले पर यह सब तुम क्यों पूछ रही हो ? ' 

ज़रा धेयं रखो, अभी बताती हूँ । क्या आप समझते हैँ कि कपिश- 
गान्धार के क्षत्रप और सेनापति दिमित्न के प्रति पूर्ण रूप से अनुरक्त हैं ?' 

“इस समय वाल्हीक देश पर एव थिदिम के कुल का-प्रभुत्व है। पर कुछ 
समय पूर्व यह देश सीरिया के यवन सम्राट्‌ के अधीन था। दिमित्न के एक 
पूर्वज ने सीरिया के सम्राट्‌ के विरुद्ध विद्रोह कर वहाँ अपना स्वतन्त्र शासन 
स्थापित कर लिया था । पर यवनों की शक्ति का वास्तविक केन्द्र अब तक 
भी सीरिया ही है। एवुक्रतिद वहीं के राजकुल का है। एवुथिदिम के कुल 


हैं।' 
अब मेरी योजना सुनो । जब यवनों में इतना विद्वेष भाव है, तो हम 


से उसका वेर है। कपिश-गान्धार के अनेक सेनापति भी उसी के कूल के | 

क्यों त उसका उपयोग करें ! क्यों न हम यह प्रयत्न करें कि कपिश-गान्धार 
आदि में दिमित्न के विरुद्ध विद्रोह हो जाए? यदि एवुक्रतिद के राजकुल 
का कोई सेनापति वहाँ अपने को स्वतन्त्र राजा घोषित कर दे, तो दिमित 
के लिए भारत में टिक सकना सम्भव नहीं रहेगा। जब उसका अपना 
राजसिंहासन ही डाँवाडोल हो जाएगा, तो भारत पर आक्रमण करके वह 
क्या करेगा ?' 

"तुम्हारी यह योजना विचारणीय अवश्य है, पर तुम इसे क्रियान्वित 
कैसे करोगी ?' 

'तुम न कहकर 'हम' कहो । हम दोनों मिलकर इस योजता को क्रिया- 
न्वित करेंगे। मैं चाहती हूँ, कि हम तुरन्त पश्चिम की ओर प्रस्थान कर ह, 
और शाकल जाकर मिनेन्द्र से भेंट करें। यदि वहाँ काम न बने, तो कपिश- 
गान्धार जाएँ और वहाँ यवन सेनापतियों से मिलें । यदि आवश्यकता हो, तो 
हिन्दूकुश भी जाएँ और एवृक्रतिद से सम्पर्क स्थापित करें । हम इन यवनों को 
यह्‌ समझाएंगे कि भारत में दिमित्र की स्थिति डाँवाडोल है। सेनानी मौर्य 
साम्राज्य की सँन्यशक्ति को भली भाँति संगठित कर चुके हैं। दिमित की 
पराजय सुनिश्चित है । एवुक्रतिद और उसके समर्थकों को और चाहिए ही 
क्या ? वे तुरन्त दिमित्न के विरुद्ध विद्रोह कर देगे। एवुक्रतिद अपने को 
राजा घोषित कर देगा और यवतों में गृहकलह प्रारम्भ हो जाएगा। दिमित्र 
के प्रतिरोध का यही उपाय है ।' 

“तुम्हारी वात तो ठीक है, पर यह कार्य तुम करोगी कँसे ?' 

'मैं केवल शस्त्र संचालन में ही प्रवीण नहीं हूँ । औशनस तीति की 
शिक्षा भी मैंने प्राप्त की है। तुम मेरे साथ-साथ रहा । देखना, मैं किस 
प्रकार यवन देश में विप्लव का सूत्रपात करती हूँ ।' 

“पर हम दोनों कुरु देश की सेना के सैनिक हैं। दुर्गपाल वीरसेन की 
अनुमति के बिना हमारे लिए कहीं भी जा सकता असम्भव है। अनुशासत 
में रहना हमारा प्रथम कर्तव्य है ।' 

मौर्य साम्राज्य के पश्चिमी सीमान्त की रक्षा का भार भ्राता वीरसेन 
पर है। मैं उनकी अनुमति अवश्य प्राप्त कर लूंगी। ठुम इसकी चिन्ता न 
करो । मेरी इच्छा की वह कभी उपेक्षा नहीं करेंगे । देखो, देशाटन की मेरी 

प्रबल इच्छा है । पश्चिम के इन जनपदों के प्रति मेरे हृदय में अपार आकर्षण 
है । पर एक बात का ध्यान रखना। सुना है, वाहीक ओर कपिश-गान्धार 
की स्त्रियाँ अत्यन्त रूपवती होती हैं । किसी के नयन-वाण से घायल होकर 
मेरा परित्याग त कर देना ।' 

'यह समय हँसी का नहीं है, धारिणी ! यवन सेना मध्य देश में प्रवेश 
कर चुकी है। आर्यभूमि घोर संकट में है। यदि दुर्गपाल ने सैनिक दृष्टि से 
तुम्हारी योजना को स्वीकार कर लिया, तो तुम्हारे साथ चलने में मुझे क्या 
आपत्ति हो सकती है ?' 

“आज आप इतने गम्भीर क्यों हैं क्या आपकी यह इच्छा नहीं होती 
कि हम दोनों कुछ दिनों के लिए ऐसे सुदूर प्रदेश में चले जाएँ जहाँ न हमें 
कोई पहचान ता हो;न हमें किसी प्रकार की औपचारिकता की आवश्यकता 
हो, न हमें किसी प्रकार की चिन्ता हो, और जहाँ हम एक-दूसरे में निमग्न 
होकर स्वच्छन्दतापूर्वक प्रणयत्रीड़ा में रत रह सकें। आकाश में उड़ते हुए 
पक्षियों के उस युगल को देखते हो, कँसे एक-दूसरे में निमग्न हैं। हमारा 
विवाह हुए केवल एक सप्ताह ही हुआ है, पर संसार भर की चिन्ताएँ 
हमारे सिर पर सवार हो गई हैं।' 

यह कहते-कहते धारिणी की आँखों में आँसू आ गए । अग्निमित्र ने उसे 
अंक में भरते हुए कहा-- 

'मुझे कतं व्य-पालन से च्युत न करो, धारिणी ! ' 

मैं भली भाँति जानती हूँ, कि प्रणय को कर्तव्य के मार्गे में बाधक नहीं 
होता चाहिए । पर मैं तुम्हें कर्तव्य-पालत से विमुख तो नहीं कर रही हुँ । 
हम देश की रक्षा के महान्‌ उद्देश्य को सम्मुख रखकर ही पश्चिम की यात्रा 
करेंगे। यवनों द्वारा शासित आर्यं जनपदों में हम ऐसी परिस्थिति उत्पन्त 
कर देंगे, जिसके कारण दिमित्र के लिए मध्यदेश में टिक सकता असम्भव 
हो जाएगा । क्या यह कार्य महत्त्व का नहीं है ? तुम आचार्यं चाणक्य को 
इस शिक्षा को क्यों भूल जाते हो, कि मनुष्य को कभी निस्सुख जीवन नहीं 
बिताना चाहिए । सुख ओर प्रमोद का भी मानव जीवन में स्थान है। हम 
पश्चिम की ओर जाएंगे, अकेले, विना किसी साथी-संगी के, उन्सुकत गगन 

में उड़ते हुए दो पक्षियों के समान । हमारी प्रणय-क्रीड़ा भी चलती रहेगी, 

और हम अपनी योजना को क्रियान्वित भी करते रहेंगे ।' 

एक बार फिर अग्तिमित्न ने धारिणी को अंक में भर लिया । कुछ क्षण 
चुप रहकर उसने कहा--जाओ, दुर्गपाल से अनुमति ले लो ।' 

धारिणी की योजना सुनकर वीरसेन ने कहा--तुम वीर कच्या हो, 
धारिणी ! तुम पर मुझे गर्व है। जब सिन्धु-तट पर पहुँचना, तो उस स्थात 
पर कुछ फूल चढ़ा देना जहाँ हमारे पितृपाद ने अमरत्व प्राप्त किया था। 
पर, हाँ, क्या तुम दोनों अकेले ही जाओगे ?' 

'हाँ, भ्राताजी, हम अकेले ही जाना चाहते हैं ।' 

'पृर यह निरापद नहीं होगा, धारिणी ! क्यों न कुछ सैनिक साथले 
जाओ | अग्निमित्र मौर्य साम्राज्य के सेनानी के एकमात्र पुत्र हैं। उतका 
जीवन बहुत मूल्यवान्‌ है, केवल तुम्हारे लिए ही नहीं अपितु सम्पूर्ण आयं 
भूमि के लिए। यदि वह किसी विपत्ति में फंस गए, तो मैं सेनानी को कैसे 
मुंह दिखाऊंगा ! वह मुझे कभी क्षमा नहीं करेंगे ।' 

'कुमार की आप कोई चिन्ता न करें । मेरे साथ रहते हुए उन पर कोई 
विपत्ति आ ही नहीं सकती । मेरा सुहाग उनके लिए रक्षा-कवच का काम 
देगा ।' 

'वर सैनिकों को साथ ले जाने में हानि ही क्या है? 

“हम छद्मवेश में यात्रा करेंगे, साधारण गृहस्थों के समान । यदि बहुत- 
से लोग साथ होंगे, तो यवन्तों को सन्देह हो जाएगा। उनके गूढ़पुरुषों से 
हमारी योजना छिपी नहीं रह सकेगी । अच्छा, भ्राताजी, आपकी अनुमति 
हमें प्राप्त है न ?' 

'मेरा आर्शीवाद है, तुम्हारी यात्रा निरापद हो और तुम्हें अपनी योजना 
में सफलता प्राप्त हो !' 

दुर्गपाल वीरसेन से अनुमति प्राप्त कर धारिणी अर्तिमित्न के पास गई 
और हंसती हुई बोली 

“तें कहती थी न, भ्राताजी मेरी बात को कभी नहीं टाल सकते । कहा 
करते हैं, सबकी सिर चढ़ी है। अब बताओ, कब चलोगे ? अभी या कल 
प्रात: ? एक बात और, हमें किस वेश में चलना चाहिए। मेरा मन करता 
है कि किसान का भेस बना लें । कपड़े-लत्ते एक छोटी-सी गठरी में बाँध लें, 

और दो-चार बरतन-भाण्डे भी । गठरी को लाठी से लटकाकर जब उसे कन्धे 
पर रखकर चलोगे, तो कितने अच्छे लगोगे। चलते-चलते जहाँ साँझ हो 
जाएगी, किसी वृक्ष के तले ठहर जाया करेंगे। तुम पानी भर लाया करता 
और मैं लकड़ी एकत्र कर चूल्हा जला दिया करूंगी । कैसा आनन्द आएगा ! 
कहो, तुम्हें यह स्वीकार्य है या नहीं ?' 

“पर यदि किसीने पूछ लिया कि कहाँ जा रहे हो, तो क्या उत्तर देंगे ?' 

“यह भी कोई कठिन समस्या है ? कह देंगे, तीर्थे यात्रा के लिए जा रहे 
हैं। अभिसार और त्रिगतं जनपदों में अनेक प्राचीन देव मन्दिर विद्यमान हैं। 
मध्यदेश के बहुत-से किसान और कर्मकर भी वहाँ देव दर्शन के लिए जाया 
करते हैं। हमें किसान वेश में देखकर किसी को सन्देह नहीं होगा । पर हाँ, 


इस प्रकार यात्रा करते हुए तुम्हें कोई कष्ट तो नहीं होगा ?' 


“जब तुम साथ रहोगी, तो कष्ट का प्रश्‍न ही क्या है। यही सही, कल 
सूर्योदय से पूर्व ही हम इन्द्रप्रस्थ से प्रस्थान कर देंगे। किसान दम्पति के 
लिए उपयुक्त वस्त्र आदि का सब प्रवन्ध कर रखना ।' 

धारिणी रात को सोई नहीं, यात्रा की तैयारी में व्यस्त रही। उसके 
मन में अपूर्व उत्साह था । वह स्वच्छन्द होकर प्रणय-क्रीडा का आनन्द उठाने 
के लिए उतावली हो रही थी, और साथ ही औशनस नीति द्वारा यवत 
शासनतन्त्र में विप्लव उत्पन्न कर देने के लिए भी । 

दिव्या और वीरसेन के चरणों में सिर झुकाकर और उनसे आशीर्वाद 
प्राप्त कर धारिणी और अम्निमित्र ने इन्द्रप्रस्थ से प्रस्थान कर दिया। वे 
निरन्तर पश्चिम-उत्तर की ओर अग्रसर होते गए । दिन भर वे पैदल चलते, 
और जहाँ कहीं साँझ हो जाती विश्राम के लिए ठहर जाते। दोनों एक-दूसरे 
में निमग्न थे। मार्ग में ग्रामवधूटियाँ धारिणी से पूछतीं-'इस किशोर 
आयु में तीर्थे यात्रा के लिए क्यों निकल पड़ी हो, बहन ?” धारिणी हँसकर 
उत्तर देती-- क्या कहूँ, बहन !. रात-दिन इनकी सेवा में तत्पर रहती हूँ, 
पर ये प्रसन्न ही नहीं होते | हमारे गाँव में एक बूढ़ा सिद्ध रहता है, उससे 
पूछा था। उसने कहा, अभिसार जनपद में भगवान्‌ विष्णु का एक प्राचीन 

मन्दिर है। उसकी महिमा अपरम्पार है। वहाँ जाकर जो भी मनौती मानी 
जाए, अवश्य पुरी होती है। इसीलिए इन्हें साथ लेकर वहाँ जा रही हूँ । शायद 

मेरी मनोकामना भी पूर्ण हो जाए।' अग्निमित्र जब एकान्त पाते, तो धारिणी 
से कहते--'दूसरों के सामने मेरी निन्दा करने में तुम्हें अपूर्वं आनन्द मिलता 
है। यदि सचमुच तुमसे अप्रसन्त हो जाऊं, तो क्या करोगी। इस पर धारिणी 
कहती--“भगवान्‌ विष्णु की मूर्ति के सम्मुख आसन जमाकर बैठ जाऊंगी । 
उनसे प्रार्थना करूँगी, तुम सदा मेरे वश में रहो। प्रसन्त होकर जब भगवान्‌ 
'तथास्तु' कहेंगे, तो तुम्हारा क्या बस जो मुझसे अप्रसन्न हो सको ।' 

इसी प्रकार हुँसते-खेलते और विनोद करते हुए अग्निमित्र और धारिणी 
सिन्धु नदी के पार पहुँच गए । पुष्कलावती पहुँचने पर एक यवन सैनिक ने 
उन्हें टोका और प्रश्‍न किया 

“तुम कौन हो और कहाँ से आ रहे हो?” 

“हम बहुत दूर से आ रहे हैं, नायक ! भारत के मध्यदेश में कोशल नाम 
का एक जनपद है, यहाँ से सैकड़ों योजन दूर। हम वहाँ के रहनेवाले हैं, 
और खेती द्वारा अपना निर्वाह करते हैं।' 

'यहाँ किस लिए आए हो ?' 

“अपना कष्ट कैसे कहूँ, नायक ! विवाह हुए चार वर्ष हो गए, पर अब 
तक कोई बाल-बच्चा नहीं हुआ। हमारे जनपद की राजधानी श्रावस्ती 
नगरी है । वहाँ जेतवन नाम का एक बहुत बड़ा बिहार है। उसके स्थविर 
बड़े पहुँचे हुए महात्मा हैं । भूत, भविष्य, बर्तमान-सव उन्हें प्रतयक्ष हैं। मेरा 
कष्ट सुनकर उन्होंने कहा- सब तीर्थो की यात्रा करके आओ, तब तुम्हारा 
मनोरथ पूर्ण होगा । सो तीर्थ यात्रा के लिए निकले हैं। कुछ, पाञ्चाल, 
वाहीक, मद्रक, त्रिगते, अभिसार-सबकी यात्रा कर आए हैँ। अब गान्धार 
होते हुए कपिश जाएंगे। राजा अशोक के बतवाए हुए बहुत-से चेत्य और 
स्तूप इन देशों में हैं । उन सबकी पूजा करेंगे। स्थविर का वचन कमी 
असत्य नहीं हो सकता, नायक ! हमारी कामता अवश्य पूर्ण होगी। 
धारिणी ने उत्तर दिया। 

“तुम्हारे पास कोई अस्तर-शस्त्र तो नहीं है? 

'अस्त्र-शस्त्रों से हमारा कयां प्रयोजन, तायक ! हम तो केवल हल 
चलाना जानते हैं।' 

FM कहाँ ठहरोगे ?' 

“हम निर्धन किसान हैं, नायक ! कहीं किसी वृक्ष के नीचे रात बिता 
देगे। पर यह नगरी तो बहुत सुन्दर है । जी चाहता है, दो-तीन दिन यहाँ 
विश्राम कर लें | बहुत दूर से चले आ रहे हैं, थक गए हैं । हमें कोई रोकेगा 
तो नहीं ? यवनों की हमने बहुत प्रशंसा सुनी है। दीनों के प्रति वे बहुत 
दयालु होते हैं। हाँ, नायक ! एक बात मन में आई है। आज्ञा हो, तो 
निवेदन करूँ ? 

'क्या कहना चाहती हो ? 

'सुना है, यहाँ यवतराज भी निवास करते हैं। हम लोग तो राजा को 
ईश्वर मानते हैं, साक्षात्‌ भगवान्‌ । वह हमारे लिए सब तीर्थो से बढ़कर 
हैं। यदि यवनराज के दर्शन हो जाएँ, तो हमारा जीवन धन्य हो जाए। सब 
तीर्थो और देव-स्थानों के दर्शन का पुण्य फल सहज में ही प्राप्त हो जाए। 
होने को तो राजा हमारे देश में भी है। पर वह तो सद्धर्म में विश्वास नहीं 
रखता, मिथ्या देवी-देवताओं की पूजा करता है। पर सुना है, यवनराज 
तथागत के धर्म में आस्था रखते हैं। हमारे लिए तो वही राजा हैं। कथा 
हमें उनके दर्शन प्राप्त हो सकेंगे ?' 

'तुम हो तो किसान, और चाहते हो यवनराज के दर्शत करना ।' 

“हमारे लिए तो वह भगवान्‌ से भी बढ़कर हैं, सेनापति ! बस, दूर से 
ही उनके दर्शन करा दीजिए। भगवान्‌ तथागत आपका कल्याण करेंगे !' 

यवन सैनिक को उन पर दया आ गई। कुछ सोचकर उसने कहा 
'अच्छा, कल प्रातः यहीं पर आ जाना । कल वेशाख पूर्णिमा है न ? इस दिन 
यवनराज नगरवासियों को दर्शन देने के लिए शोभा-यात्रा किया करते हैं । 
तुम चुपचाप एक ओर खड़े हो जाता, दर्शन हो जाएँगे।' 
साँझ हो चुकी थी । आकाश में तारे निकल आए थे। पूर्णिमा का चाँद 
दिग्दिगन्त को आलोकित कर रहा था। अर्तिमित्र और धारिणी एक वृक्ष 
के नीचे जाकर बैठ गए। धारिणी भोजन बनाने में लग गई, और अग्निमित्र 
ते घास-फूंस एकत्र कर शय्या तैयार कर ली । पर रात भर उन्हें नींद नहीं 

आई । वे भावी योजना बनाने में लगे रहे । जिस उद्देश्य को सम्मुख रखकर 


उन्होंने उत्तरापथ की यात्रा प्रारम्भ की थी, उसे पूर्ण करने का अवसर अब 
उपस्थित हो गया था। 

मोग्गलान की भिक्षु सेना 


सम्राट्‌ देववर्मा की हत्या के समाचार से पाटलिपुत्र में सनसनी फंल 
गई । श्रेष्ठियों और वैदेहकों ने पण्यशालाओं के कपाट बन्द कर दिए, और 
कर्मान्तों में काम करनेवाले कर्मकरों ने अपने उपकरण उठाकर रख दिए। 
नर-नारी बड़ी संख्या में राजमार्गो, पथचत्वरों और पण्यवीथियों में एकत्र 
होने लगे। सवके मुख पर एक ही प्रश्‍न था, अव क्या होगा ? यबनों के 
आक्रमण से मगध की रक्षा अब कौन करेगा ? क्या पाटलिपुत्न में भी उसी 
प्रकार सर्वसंहार होगा, जैसा कि मथुरा और काम्पिल्य में हुआ है ? क्या 
इस नगरी की ऊँची-ऊंची अट्टालिकाएँ और भव्य प्रासाद भी भूमिसात्‌ कर 
दिए जाएंगे। सब किकर्तेव्यविमुढ़ हो एक-दूसरे का मुंह देख रहे थे। 
आचार्य दण्डपाणि भी उद्विग्त थे। देववर्मा की रक्षा के उनके सब प्रयत्न 
निष्फल हो गए थे। माधवी की अभिचार-क्रिया सफल हो गई थी, और 
मोग्गलान की औशनस नीति ते वीरवर्मा की सैन्यशक्ति को मात दे दी थी। 
पाटलिपुत्न में न कोई सेना थी, और न कोई सम्राट्‌ । उसकी रक्षा अब कौत 
करेगा ? 

लोग इन्हीं समस्याओं पर विचार-विमर्श कर रहे थे कि पाटलिपुत् के 
दुर्ग की प्राचीर पर कुछ तूर्यकर प्रगट हुए । भेरीनाद के साथ उब्होंते घोषणा 
की “कुमार शतधनुष ने सम्राट्‌-पद ग्रहण कर लिया है। शीघ्र ही उनका 
राज्याभिषेक होगा। स्थविर मोग्गलान ज्योतिषियों और कार्तान्तिकों से 
शुभ मुहूत तिकलवाने में तत्पर हैं। दण्डपाणि को वन्दीगृहं में डाल दिया 
गया है, और पुष्यमित्र को सेनानी पद से च्युत कर दिया गया है । निपुणक 
मौर्य साम्राज्य के सेनाती नियुक्त हुए हैं, और बुधगुप्त आन्तर्वशिक | आप 
सब तुरन्त अपने-अपने कार्य में व्याएत हो जाएँ। पण्यशालाएं खोल दी 
जाएँ, और कर्मकर कर्मान्तों में वापस चले जाएँ । राजमार्गो और पथचत्वरों 
पर भीड़ न रहे जो कोई राजकीय आज्ञा का उल्लंघन करेगा, उसे राजबन्दी। 
बना लिया जाएगा। जाइए, पण्यवीथियों और राजमार्गों को सजाना 
प्रारम्भ कर दीजिए । नए सम्राट्‌ के राज्या भिषेक की तैयारी में लग जाइए । 


|. «>> >> उच्च स्वर में कहो--सम््ाद्‌ शतु की जय हो, राजमाता माधवी 

की जय हो, संघ-स्थविर मोग्गलान की जय हो, सेनानी तिपुणक की जय 
हो।” 

पर पाटलिपुत्र के नागरिकों ते नए शासनतन्त्र की जय-जयकार में 
ू्यकरों का साथ नहीं दिया। भीड़ अवश्य छेट गई, राजमार्ग और पथचत्वर 
खाली हो गए, और लोग चुपचाप अपने-अपने कार्यो में लग गए, पर नए, 
सम्राट के प्रति जनता ने कोई उत्साह प्रदर्शित नहीं किया । वह भलीभाँति- 
जानती थी कि शतधनुष अशक्त और निर्वीर्य है। यवनों से रक्षा कर सकना 
उसकी शक्ति में नहीं है। उन्हें भरोसा था, तो केवल दण्डपाणि और 
पुष्यमित्र का । पर पुष्यमित्र सुदूर साकेत में थे, और दण्डपाणि राजप्रासाद 
के बन्धनागार में डाल दिए गए थे। 

स्थविर मोग्गलान शतधनुष के राज्याभिषेक की तैयारी में व्यस्त थे। 
कार्तान्तिकों और ज्योतिषियों के परामर्श से उन्होंने मार्गशीर्ष मास की 
शुक्ला त्रयोदशी का दिन राज्याभिषेक के लिए नियत किया । अभिषेक की 
विधि पूर्ण हो जाने पर शतधनुष को सम्वोधन कर उन्होंने कहा-- 

“मुझे सन्तोष है कि बुद्ध, धर्म और संघ में तुम्हारी अगाध श्रद्धा है । 
यवनों के आक्रमण के रूप में जो संकट आज हमारे सम्मुख उपस्थित हैं, 
उसका एकमात्र कारण यह है क्रि देववर्मा ने देवानांप्रिय प्रियदर्शी राजा 
अशोक द्वारा प्रदर्शित मार्ग का परित्याग कर एक ऐसी तीति को अपता 
लिया था जो सद्धर्म के विपरीत थी। हिंसा से हिसा का प्रादुर्भाव होता है, 
भौर द्वेष से द्वेष का। ताली कभी एक हाथ से नहीं बजा करती। यदि हम 
अविकल रूप से अहिसा ब्रत का पालन करें, तो कोई क्यों हमसे युद्ध करेगा । 
अहिसक के सम्मुख तो सिंह और व्याघ्र तक भी अपने सिर झुका देते हैं। 
फिर मनुष्यों की तो बात ही क्या है ? क्या संसार में कोई भी ऐसा मनुष्य है 
जो किसी न किसी धर्म व सम्प्रदाय का अनुसरण न करता हो ? सब धर्मों 
और सम्प्रदायों के मूल तत्त्व एक हैं। सत्य, अहिसा, अस्तेय, ब्रह्मचर्य, करुणा, 
परोपकार, सेवा आदि का सब समानरूप से प्रतिपादन करते है। फिर कोई 
क्यों किसीसे शत्रुता रखे? यवन भी भगवान्‌ तथागत द्वारा प्रतिपादित 
मध्यमा प्रतिपदा का आदर करते हैं, उसे वे श्रद्धा की दृष्टि से देखते हैं। 

वे भारत भूमि में पधारे हैं, बड़ी उत्तम वात है। वे हमारे अतिथि हैं । हम 

उनका आदर-सत्कार करंगे। अतिथिसेवा हमारा कर्तव्य है। हमारा सर्वस्व 
अभ्यागतों के चरणों में अपित है। यदि हम हिसा का परित्याग कर द्वेष- 
भाव को अपने हृदयो से दूर कर दें, तो कोई हमारे प्रति शत्रुता का भाव 
नहीं रखेगा। यवनों के हृदय-परिवर्तन का यही उपाय है। हम उनसे युद्ध 
नहीं करेंगे। हम उनका प्रेमपूर्वक स्वागत करेगे । वास्तविक विजय धर्म 
द्वारा ही प्राप्त की जा सकती है। शस्त्रों द्वारा जो विजय की जाती है, वह 
क भी स्थायी नहीं होती । हम अहिसा, प्रेम और धर्म द्वारा यवनों के हुदयों 
को जीत लेगे। तथागत की यही शिक्षा है। इसी मार्ग का अनुसरण कर राजा 
अशोक ने अपने विशाल धर्म-साम्राज्य का निर्माण किया था। पर दण्डपाणि 
और पुष्यमित्र के प्रभाव में आकर देववर्मा ते इस नीति का परित्याग कर 
दिया था। तुम आज मगध के राजसिहासन पर आरूढ़ हुए हो। भगवान्‌ 
तथागत तुम्ह सद्धर्म में स्थिर रहने की शक्ति प्रदान करें ! तुम अक्रोध से 
क्रोध पर विजय पाओ, प्रेम से शत्रुओं को वश में करो, सबको अपना मित्र 
समझो, किसी से द्वेष न करो ! हमें आर्य भूमि की रक्षा के लिए न सेना 
की आवश्यकता है, और न अस्त्र-शस्त्नों की । जो धन इन पर नष्ट किया 
जाता रहा है, उसे श्रमणों और भिक्षुओं की सेवा में व्यय करो। इसी में 
सवका कल्याण है। निपुणक मागध साम्राज्य के नये सेनानी नियुक्त हुए हैं, 
पर वह किसी ऐसी सेना का सेनापतित्त्व नहीं करेंगे जो अस्त्र-शस्त्रों से 
सुसज्जित हो। वह अहिंसक सेना के सेनानी होंगे । वह यवनराज दिमित्र के 
सम्मुख उपस्थित होकर उनसे कहेंगे--इस पवित्र आर्यभूमि में आपका 
स्वागत है, यवनराज ! हमारे पास जो भी धन-सम्पत्ति है सब आपके चरणों 
में समपित है। हमारे सब कोषागारों और धान्यागारों के ह लिए 
खुले हैं। पर एक अन्य भी बहुमूल्य तिधि हमारे पास है, जिसे हम विशेष 
रूप से आपकी सेवा में अपित करना चाहते हैं। यह निधि है, हमारे धर्म 
की । आप इसे भी स्वीकार करें। आक्रान्ता को परास्त करने का यह एक 
ऐसा साधन है, जिसका प्रयोग आज तक किसी भी राजा ने नहीं किया । 
तुम इसी का आश्रय लो । तुम संसार के सम्मुख एक नया भादर, उपस्थित 
करोगे। इतिहास में तुम्हारा नाम अमर हो जाएग। 

सम्राट्‌ शतधनुष ने स्थविर मोग्गलान के सम्मुख सिर झुका दिया 


| २७८ : सेताती पुष्यमित्र 


साश्रुनयन होकर उसने कहा | 

«आप मेरे गुरु हैं, स्थविर ! मैं आपका अनुरवत शिष्य ओर अनुचर 
हूँ । आप मुझे जो आदेश देंगे, मैं उसका पालन करूँगा । 

शतधनुष और मोग्गलान के जय-जयकार से अभिषेक-मण्डप गूँज उठा। 
|| प्रसन्त होकर मोग्गलान ने कहा-- बुद, धर्म और संघ में तुम्हारी आस्था 
सदा बनी रहे | तुम अभी यह घोषणा कर दो कि मगध की सेना को भंग 
| किया जाता है। जो सँतिक पुष्यमित्र के साथ साकेत गए हुए हैं, सब तुरन्त 
| वापस लौट आएँ। भविष्य में किसी सैनिक को राज्यकोष से वेतन नहीं 
i दिया जाएगा । जो कोई पुष्यमित्र का साथ देगा, उसे राजद्रोही मानकर 
दण्ड दिया जाएगा । उसकी सव धन-सम्पत्ति छीन ली जाएगी और उसके 
पारिवारिक जनों को बन्धनागार में डाल दिया जाएगा ।' 

` जो आपकी आज्ञा, स्थविर !' शतधनुष ने सिर झुकाकर कहा । | 

“हमें विश्व के सम्मुख एक महान्‌ सिद्धान्त को क्रियान्वित करके दिखाना 
है। हमें यह सिद्ध करना है कि अहिंसा संसार की सबसे बड़ी शक्ति है । 
प्रवल-से-प्रबल सेना को उसके द्वारा सुगमता से परास्त किया जा सकता है। | 
राजा अशोक ने धर्म-साञ्राज्य अवश्य स्थापित किया, और दूसरों की विजय | 
के लिए उसने सैन्य शक्ति का आश्रय भी नहीं लिया। पर उसके शासन- 
काल में किसी बिदेशी सेना ने भारत पर आक्रमण नहीं किया था। इसी 
कारण आक्रान्ता को परास्त करने के लिए अहिंसा की अमोघ शक्ति को । 
प्रयुक्त करते का अवसर उसे नहीं मिल सका। पर आज यवनराज दिमित्र | 
की शक्तिशाली सेनाएँ भारत को आक्रान्त कर रही हैं। हमें उन्हें अहिसा 
द्वारा परास्त करना है। तुम मागध साम्राज्य के नये सेनानी नियुक्त हुए हो, 
निपुणक ! क्या तुम यह्‌ कार्य कर सकोगे ? 

आप मुझे मार्ग प्रदशित कीजिए, स्थविर ! 

“तुम एक सहल्न सैनिकों को लेकर तुरन्त काशी-कोशल को ओर प्रस्थान 
कर दो । किसी के पास कोई अस्त्र-शस्त्र न हो सबके हांथों में भिक्षापात्र 
हों, सब ने काषाय वस्त्र धारण किए हुए हों ।' 

'ऐसे सैनिक मुझे कहाँ से प्राप्त होंगे, स्थविर ?' 

'कुक्कुटाराम में भिक्षुओं की क्या कमी है।? उन्हें अपने साथ ले जाओ। 

स्वयं भी भिक्षु वेश धारण कर लो ।' 

'जो आज्ञा, स्थविर !' 

“अच्छा, यह बताओ, दिमित्न की सेनाएँ इस समय कहाँ तक पहुँच 
चुकी हैं ?' 

“वे काम्पिल्य को ध्वंस कर साकेत की ओर अग्रसर हो रही हैं । सत्तियों 
द्वारा मुझे सूचना मिली है, कि वे शीघ्र ही संकिशा नगरी पहुँच रही हैं ।' 

“तो फिर तुम भी तुरन्त संकिशा के लिए प्रस्थान कर दो । सब भिक्षु 
सैनिक नियन्त्रण में रहें । ऐसा प्रतीत हो कि कोई सेना सैनिक अभियान के 
लिए जा रही है। यह मत भूलो कि तुम अब विशाल मागध साम्राज्य के 
सेनानी हो । तुम्हें अहिसा की शक्ति द्वारा यवनों को परास्त करना है। 
अपने सत्रियों और गूढपुरुषों को भिक्षु सेना के आगे भेज दो | वे यवन सेना 
की गतिविधि से तुम्हें सूचित करते रहें | यदि संकिशा में यवनराज से भेंट 
हो जाए, तो बहुत उत्तम है। अन्यथा ब्रह्म॒वर्त तीर्थं या अन्यत्र जहाँ कहीं 
सम्भव हो, शीघ्-से-शीघर यवत सेना का सामता करो । पर यह न भूलना 
कि तुम्हें अहिसा द्वारा ही यवनों को परास्त करना है, अस्त्र-शस्त्रों द्वारा 
नहीं ।' 

“पर यह कार्य मैं कैसे सम्पन्त कर सकूँगा, स्थविर !' 

“तुम यवन सेता के मार्ग को रोककर खड़े हो जाता | ठीक उसी ढंग सें 
व्यूह-रचना करना, जैसे कि अस्त्-शंसत्ों से सुसज्जित सेनाएँ किया करती 
हैं । जब यवन सेना तुम्हारे व्यूह के समीप पहुँच जाए, तो अपने दस सैनिकों 
को उनके स्वागत के लिए आगे भेज देता । ये भिक्षु-सँतिक यवनराज दिमित 
के सम्मुख जाकर दण्डवत्‌ हो उन्हें प्रणाम करें और हाथ जोड़कर कहें 
आयं भूमि में आपका स्वागत करने के लिए हॅम यहाँ उपस्थित हैं, यवनः 
राज ! सम्राट शतधनुष ने हमें इस प्रयोजन से आपकी सेवा में भेजा है, ताकि 
मार्ग में आपको किसी प्रकार का कोई कष्ट ग होते पाए। आप हमारे 
अतिथि हैं । भारत के लोग अतिथिःसेवा को परम धर्म मानते हैं। 

'वर यदि यवन हम पर अस्त-शस्त्त चलाएँ, तो हम कया कै | स्थविर 

वे तुस पर शस्त्र नहीं चलाएंगे। यवन भजु हैं, हिन पशु नहीं हैं। 
भगवान्‌ तथागत की शिक्षाओं से भी वे परिचित हैं। काषाय वस्त्रधारी 

भिक्षुओं पर वे कभी शस्त्र-प्रहार नहीं करेंगे | पर यदि भ्रमवश उन्होंने तुम 
परः आक्रमण कर भी दिया, तो कोई विशेष हानि नहीं होगी। तुम्हारे दस 
सैनिक धराशायी हो जाएँगे, यही तो होगा। उनका स्थान लेने के लिए 

अन्य दस सैनिकों को भेज देता। यह क्रम तब तक जारी रखना, जब तक 
कि यवतों का भ्रम दूर न हो जाए। जब यवन सैनिक जान लेंगे कि तुम्हारे 
भिक्षु-सँतिक युद्ध के लिए नहीं आए हैं, तब वे स्वयमेव किक रोक 
देंगे। युद्ध में हज़ारों-लाखों व्यक्तियों का संहार होता है। यदि तुम्हारे 
अहिसात्मक युद्ध में दस-बीस-पचास भिक्षुओं की मृत्यु भी हो जाए, तो इससे 
क्या हानि होगी ? अन्ततोगत्वा तुम्हारी जीत ही होगी, निपुणक [ तुम्हारी 
अहसा वृत्ति को देखकर यवन स्वयमेव तुम्हारे सम्मुख घुटने टेक हे वे 
गले लगकर तुमसे मिलेंगे और अपनी भूल के लिए तुमसे क्षमायाचना करेंगे। 
तुम्हारे लिए यह बात कितने गौरव की होगी, निपुणक ! इतिहास में 
तुम्हारा नाम अमर हो जाएगा । अहिसा की शक्ति द्वारा यवन आक्रान्ताओं 
को परास्त कर तुम सचमुच एक ऐसा कार्य कर दिखाओगे, जिसके कारण 
तुम अमरत्व प्राप्त कर लोगे । तुम यह कर सकोगे न ?? 

'शस्त्र द्वारा युद्ध करते हुए सैनिकों में एक प्रकार का उन्माद उत्पन्त 
हो जाता है, स्थविर ! उसके कारण न उन्हें पीड़ा की अनुभूति होती है, 
और न मृत्यु का भय। दूसरों को मारते हुए स्वयं मर जाना अधिक कठिन 
नहीं है । पर निहत्थे होकर बलि के बकरे के समान आक्रान्ता के सम्मुख खड़े 
हो जाना तो बहुत कठिन है, स्थविर ! ” 

मैं तुम से इसी कठिन कार्य की अपेक्षा रखता हूँ, निपुणक ! अहिसा 
की शक्ति को प्रदर्शित करने का यह अनुपम अवसर आज हमारे सम्मुख 
उपस्थित हुआ है । इसके लिए अत्यंत उत्कृष्ट प्रकार की वीरता की आवश्य- 
कता है। तुम भगवान्‌ तथागत के सच्चे अनुयायी हो। कुक्कुट विहार 
में चिरकाल तक निवास कर्‌ तुमने अहिसा की जो शिक्षा प्राप्त की है, उसे 
क्रियान्वित कर दिखाने के इस अवसर को हाथ से न जाने दो ।' 

आपकी आज्ञा शिरोधायं है, स्थविर ! पर जब तक पुष्यमित्र की सेना 
विद्यमान है, यवन हम पर कदापि विश्वास नहीं करेंगे। समझेंगे, मगध के 
शासनतन्त की यह भी एक चाल है।' 

यह तुम ठीक कहते हो। पुष्यमित्न की सेना का अन्त हमें करना ही | 
होगा । इसीलिए तो मैंने अभी यह आज्ञा दी थी कि मगध के जो सैनिक | 
साकेत गए हुए हैं, तुरन्त वापस लौट आएँ ।' 

'पर पुष्यमित्र की सेना में केवल मगध के ही तो सैनिक नहीं हैं, 
स्थविर ! कुरु, पाञ्चाल, वाहीक, कोशल आदि जनपदों के जो सहल्नों सैनिक | 
पुष्यमित्र की सेना में है, वे क्षा्रधर्म में विश्‍वास रखते हैं, और पुष्यमित्रके / | 
प्रति अनुरक्त भी हैं। नाम को तो ये जनपद अव भी मागध साम्ाज्य के 
अन्तर्गत हैँ, पर पाटलिपुत्र का शासन अब केवल सदानीरा नदी के पूर्व तक 
ही रह गया है। पश्चिम के ये जनपद हमारे राजशासन को नहीं मानते ।” 

तुम इसकी चिन्ता न करो। पुष्यमित्र की सेना का अन्त करता मरा 
काम हैं । तुम्हें जो कार्य दिया गया है, उसे सम्पन्न करो । भगवान्‌ तथागत a 
तुम्हें सफलता प्रदान करें !' 

निपुणक ने स्थविर मोग्गलान के सम्मुख सिर झुका दिया । पर उसका 


मन अशान्त और उद्विग्न था। वह भलीभांति जानता था कि कुक्छुटाराम A 
के भिक्षुक न सैनिक अनुशासन में रह सकेंगे और न अपने प्राणों की आहुति _ 


देने के लिए ही उद्यत होंगे। पर मोग्गलान के सम्मुख वह असहाय था। 
उसमें स्वयं भी यह साहस नहीं था कि यवन सेना का प्रतिरोध करने के लिए | 
रणक्षेत्र में जा सके, चाहे यह प्रतिरोध ऑआहसात्मक ही क्यों न हों । पर | 
मोग्गलान के आदेश का पालन तो उसे करना ही था | वह तुरन्त कुक्कूटा- 
राम गया और भिक्षुओं की सेता के संगठन में लग गया । पर उसका कायें | 
सुगम नहीं था। प्राटलिपुत्र के इस प्राचीन संघाराम में सहल्नों भिक्षुओं काः | 
निवास था। धन-धान्य की वहाँ कोई कमी नहीं थी। मगध के राजाओं, | 
श्रेष्ठियों और सार्थवाहों द्वारा प्रदत्त कोटि-कोटि सुवर्ण-निष्क वहाँ सञ्चित 
थे। भिक्षु लोग भव्य भवनों में निवास करते, षटूरस भोजन करते, काषाय | 
वर्ण के कौशेय वस्त्र धारण करते और तिश्‍्चिन्त, सुखी जीवत व्यतीत क रते। 
oe होने पर सो कर उठता, उपोसथ करना, त्त का पाठ करना, 
भिक्षापात्न हाथ में लेकर पाठलिपुब्न की वीथियों का पर्यटन करना और 
गपशप लगाना--यही उनकी दैतिक दितचर्या थी । यवनों का सामना करते 
के लिए सुदुर देश की यात्रा पर जाने की बात को उन्होंने जरा भी p 

नहीं किया। उन्होंने कहा--हमारा काम बुद्ध, धर्म और संघ की सेवा 
करना और श्रावकों को धर्म का श्रवण कराना है, सेना में भरती होना 
हमारा कार्य नहीं है। पर महाप्रतापी स्थविर मोग्गलान के आदेश की उपेक्षा 
कर सकना भी उनके लिए सम्भव नहीं था। एक सहस्र भिक्षु निपुणक द्वारा 
चुन लिए गए, और काषाय वस्त्रधारी सैनिकों की इस चमू ने पश्चिम दिशा 
| की ओर प्रस्थान कर दिया । 

| पाटलिपुत्र ने बड़ी-बड़ी सेनाएँ देखी थीं। महापद्म नन्द की जिस 
सेना ने कलिङ्ग देश की स्वतन्त्रता को नष्ट किया था, वह भी कभी पाटलि- 
{ पुत्र की वीथियों से होकर गई थी। चन्द्रगुप्त मौर्य की जिन सेनाओं ने 
| यवनराज सैल्युकस को परास्त किया था, उन्होंने भी इसी नगरी से सिन्धुतट 
की भोर प्रस्थान किया था । सेनानी पुष्यमित्र की सेना भी पाटलिपुत्र से 
) ही साकेत के लिए चली थी। पाटलिपुत्र के निवासी इन सेनाओं की चर्चा 
करते हुए कभी अघाते नहीं थे। पर अब उन्हें एक नये ढंग की सेना को | 
देखने का अवसर मिला । सब सैनिकों के सिर मुंडे हुए, न किंसीके शरीर 
पर कवच और न सिर पर शिरस्त्राण । न हाथ में तलवार और न कन्धे 
पर धनुष-बाण । पर सब सैनिक एक पंक्ति में सिर झुकाए चल रहे थे, 
मानो भिक्षा के लिए जा रहे हों। नर-तारी इन्हें देखते और छिप-छिपकर 
हेसते । पर मुख से जयघोष करते हुए कहते--सेनानी निपुणक की जय हो। | 
जहाँ भी यह सेना पहुंचती, सहस्रों नर-नारी उसे देखने के लिए एकत्र ' 
हो जाते। पुष्पमालाओं ओर बहुमूल्य उपहारों से उसका स्वागत किया | 
जाता। भिक्षु इससे बहुत संतुष्ट थे। वे समझ रहे थे, यह भी विनोद का 
एक नया ढंग है। धीरे-धीरे यात्रा करती हुई यह भिक्षु-सेना ब्रह्मावत क्षेत्र | 
पहुँच गई | यवन सेना अभी वहाँ नहीं आई थी । निपूणक ने ब्रह्माव्तँ के 
समीप अपना स्कन्धावार डाल दिया। दस स्थूलकाय भिक्षुओं को चुनकर 
उसने उन्हें आदेश दिया--'यवन सेना ज्यों ही ब्रह्मावतं पहुँचे, तुम आगे 

बढ़कर उसका स्वागत करो ।? 
यवनों के सत्री अपने कार्य में बहुत कुशल थे। दिमित्र को उन्होंने 
सूचना दी--'मगध के नए सम्राट्‌ शतधनुष ने भी अपनी सेना संगठित 
कर ली है। वह ब्रह्मावते पहुँच गई है, और हमारी सेना के मार्ग को अवरुद्ध | 

करने के लिए व्यूह रचना कर रही है। उसे परास्त किए बिना साकेत की. 
दिशा में आगे बढ़ सकना सम्भव नहीं होगा ।' 

'पर हमने तो यह सुना था कि शतधनुष मोग्गलान का शिष्य है, और 
युद्ध को पाप समझता है। यह भी सुनने में आया था कि वह पुष्यमित्र के 
विरुद्ध हमारी सहायता करेगा ।' दिमित्र ने कहा। 

'शतधनुष पुष्यमित्र का कट्टर शत्रु है। इसी कारण उसने उसे सेतानी- 
पद से च्यूत कर दिया है। साकेत में जो सेना एकत्र है, उसे भंग करने का 
आदेश भी शतधनुष द्वारा दिया जा चुका है। पर यह भी सत्य है कि 
पाटलिपुत्र से एक सेना हमारे मार्ग को अवरुद्ध करने के लिए ब्रह्मावतं 
पहुँच चुकी है । इसका सेनापति निपुणक नाम का एक योद्धा है, जो पहले: 
आन्तर्वशिक के पद पर रह चुका है।' 

क्या यह सेना बहुत शक्तिशाली है ?' 

'नहीं, यवनराज ! न यह सेना अस्त्र-शस्त्रों से सुसज्जित है, और त 
इसके सैनिकों की संख्या ही अधिक है। पर मगध के लोग जादू-टोना जानते 
हैं, और मन्त्र-शक्ति तथा अभिचार-क्रिया में अत्यन्त निपुण हैं। यह सेना 
मन्त्र-शक्ति द्वारा ही हमें परास्त करना चाहती है। इसके सैनिकों के पास 
ऐसे पात्र हैं, जिनमें मन्त्र से अभिमन्त्रित जल भरा हुआ है। सुना है, कि 
इस जल की एक भी बूंद जिस पर पड़ जाएगी, वह तुरन्त भस्म हो 
जाएगा ।' 

“ये सब निरर्थक बातें हैं । जादू-टोने और तन्त्र-मन्त्र में मुझे विश्वास 
नहीं है । डण्डे के सामने तो भूत भी भाग जाते हैं। जाओ, तुरन्त माकिएनसः 
को मेरे सम्मुख उपस्थित करो ।' र 

सेनापति माकिएतस ने आकर यवनराज की सेवा में प्रणाम तिवेदनः 
किया । उसे सम्बोधन कर दिमित्र ने कहा--'पाटलिपुद्न से एक सेता आई 
है, जो व्यूह-रचना कर हमारा सामना करने को उद्यत है। तुरन्त जाओ 
और अकस्मात्‌ उस पर आक्रमण कर दो ।' 

यवनराज से आदेश पाकर माकिएनस ते तुरन्त ब्रह्मावर्तं के लिए 
प्रस्थान कर दिया । तिपुणक की भिक्षु-सेना के आगे जो दस स्थूलकाय भिक 
खड़े हुए थे, यवनों को देखकर वे आगे बढ़े और पुष्पमालाओं को ऊँचाए 

उठाकर उन्होंने उच्च स्वर से कहा-- आर्य-भूमि में आप सबका स्वागत है 

ए और पृष्यमाल्य ग्रहण कीजिए | पर माक्रिएुनस और उसके सैनिकों 
ने उनकी बात नहीं समझी । उन्होंने सोचा, ये हमारे विनाश के लिए कोई | 
मन्त्र पढ़ रहे हैं । उन्होंने तुरन्त बाण-वर्षा प्रारम्भ कर दा। भिक्षु इसके 
लिए तैयार नहीं थे । दसों भिक्षु धराशायी हो गए। उन्हे गिरते देखकर 
भिक्ष-सेना में भगदड़ मच गई । जिसे जिधर मार्ग दिखाई दिया, भाग खड़ा 
हुआ | न वहाँ सेतानी निपुणक रहा, और न उसका कोई सैनिक । क्षण भर 
में ही यवन सेना का मार्ग निष्कंटक हो गया । 


“अरुणत यवनः साकेतम्‌? 


नए सम्राट्‌ शतधनुष ने पुष्यमित्र को सेनानी के पद से च्युत कर दिया 
था, और साकेत की सेना के सैनिकों को यह आदेश दिया था कि वे तुरन्त 
अपने-अपने घर वापस लौट जाएँ | आज्ञा पालन न करने पर उनके लिए 


. कठोर दण्ड की भी व्यवस्था की गई थी । इसके कारण पुष्यमित्र के सम्मुख - 


एक गम्भीर समस्या उपस्थित हो गई थी। उन्हें भय था, कि सेता 
कहीं विद्रोह त कर दे, सैनिक कहीं पदच्युत सेनानी का साथ छोड़कर न चले 
जाएँ । उन्होंने सब सैनिकों को एकत्र किया और उन्हें सम्बोधन करते हुए 
कहा 

'सम्राट्‌ शतधतुष का राजशासन आपको ज्ञात हो चूका है। आप 
सम्राट्‌ की प्रजा हैं और उनकी आज्ञाओं का पालन करना आपका कतव्य 
है । राजक़ीय आदेश को न मानना एक भयंकर अपराध है। आप यह भी 
जानते हैं, कि राजशासन का उल्लंघन करने के क्या परिणाम होंगे । आपके 
आत्मीय और प्रियजन बन्धनागारों में बन्द कर दिए जाएंगे, वहाँ उन्हें 
भयंकर यातनाएँ दी जाएँगी, आपकी सब धन-सम्पत्ति छीन ली जाएगी, 
और आपको राजद्रोही घोषित कर दिया जाएगा । राजद्रोह न केवल अप- 
ह है, अपितु पाप भी है। आपके परिवार हैं, सन्तान हैं। पारिवारिक 
जनों और सन्तान के प्रति आपको जो स्वाभाविक प्रेम है, उसे मैं भली- 

भाँति जानता हूँ । आप चाहें, तो मेरा साथ छोड़कर अपने-अपने घरों को 
वापस जा सकते हैं । मैं आपको सैनिक अनुशासन से मुक्‍त करता हूँ! आप 
पर मेरा अधिकार अब रह भी कहाँ गया है ? सेनानी पद से मुझे च्युत कर 
दिया गया है । मौर्य साम्राज्य के सेनानी अब निपुणक हैं। राजभक्त प्रजा 
के रूप में अब आपका यह कर्तव्य है कि सेनानी तिपुणक के आदेशों का 
पालन करें । जो सैनिक मेरा साथ छोड़कर अपने घरों को वापस लौट जानः 
चाहते हों, दाई ओर चले जाएँ ।' 

एक भी सैनिक अपने स्थात से नहीं हिला। जो जहाँ खड़ा था, वहीं 
खड़ा रहा । यह देखकर पुष्यमित्र ते फिर कहना प्रारम्भ किया-- 

हैं भी मौर्य सम्राट्‌ की प्रजा हूँ। उनके राजशासन के सम्मुख सिर 
झुका देता मेरा भी कर्तव्य है। पर मैंने राजद्रोह करने का निर्णय किया है । 
जानते हो, किसलिए ? क्योंकि सम्राद्‌ की तुलना में भी एक उच्चतर सत्ता 
है, और वह है जन्मभूमि या स्वदेश । जब किसी राजकुमार को सञ्राद्‌ के 
पद पर अभिषिक्त किया जाता हैं, तो उसे प्रजापालन और देशरक्षा की 
शपथ दिलाई जाती है । आयो की यही परम्परा है। पर यदि सम्राट्‌ इस 
पवित्न प्रतिज्ञा का पालन न करे, तो क्या उसे रार्जासहासन पर आरूढ 
रहने का कोई अधिकार रह जाता ह?” 

सह्रों कण्ठों ते एक स्वर से कहा--नहीं, कदापि नहीं ।' 

'क्या सञ्राटू शतधनुष राज्याभिषेक के समय की गई प्रतिज्ञा का 
पालन कर रहे हैं ? यवन सेना हमारी मातृभूमि को आक्रान्त करती हुई 
वायुवेग से आगे बढ़ रही हैं। मथुरा और काम्पिल्य जैसी किती ही तग- 
रियों को वह भूमिसात्‌ कर चुकी है। लाखों स्त्रियों और बच्चों का उसने 
सर्वसंहार कर दिया हैं ऐसे समय में सम्राद्‌ का क्या कतंव्य था ? उन्हें 
क्षात्रधर्म का अनुसरण कर शत्रु का सामना करने के लिए अ में उतर 
न्होंने क्या किया ? जो सेना यवनों के मार्ग को 


आना चाहिए था । पर उच्हों 
अवरुद्ध करने के लिए यहाँ एकत है, उन्होंने उसे भी भंग करने का आदेश 


दे दिया । पाटलिपुत्र का शांसततन्त्व अपने कतंव्य से विमुख हो गया हैं। 
वहाँ अब स्थविरों और भिक्षुओं का प्रभुर है। सम्राट्‌ देववर्मा देश की 
earns es के पुनः संगठन में तत्पर थे, पर उनकी हत्या कर दी गई । 

आचार्य दण्डपाणि को बन्धनागार में डाल दिया गया। किस अपराध में ? 
उनका अपराध यही तो था कि वे मागध साम्राज्य में शक्ति का सञ्चार 
करने के लिए प्रयत्नशील थे। मुझे स्थविरों और भिक्षुओं से कोई भी 
बिरोध नहीं है। मैं वौद्ध धर्म का आदर करता हूँ | पर स्थविरों का कार्य 
कया देश के शासन में हस्तक्षेप करना है ? सम्राट्‌ की हत्या करना क्या 
तथागत के उपदेशों के अनुकूल है ? शतधनुष मोग्गलान के हाथों में कठ- 
पुतली के समान हैं। उन्हें अपने कर्तव्यों का ज़रा भी ध्यान नहीं है। ऐसे 
व्यक्ति को सम्राट्‌ स्वीकार कर सकना मेरे लिए सर्वथा असम्भव है। 
निस्सन्देह, मैं राजद्रोही हूं, और स्पष्ट शब्दों में यह्‌ घोषणा करता हूँ कि 
शतधनुष को मैं मौर्य साम्राज्य का सञ्राट्‌ स्वीकार नहीं करता ।' 
हम सब भी आपके समान राजद्रोही हैं।' सहस्रों कण्ठों ने एक स्वर 
से कहा । 
मैं एक बार फिर कहता हूँ, जिसे अपनी धन-सम्पत्ति से ज़रा भी 
मोह हो और जो अपनी सन्तान और पारिवारिक जनों के दुःखों को न सह 
सके, वह प्रसन्नतापूर्वक अपने घर को वापस चला जाए |! 
हम सब आपके साथ रहेंगे ।” सैनिकों ने उच्च स्वर से घोषित किया । 
'मुझे आप सबसे यही आशा थी । आप सव वीर हैं, सच्चे क्षत्रिय हैं। 
आपने जान-बूझकर स्वेच्छापू्वंक एक ऐसे मार्ग को चुना है, जिसमें पग-पग 
पर संकट हैं । आप सब मातृभूमि के लिए अपने सर्वस्व को स्वाहा कर देने 
के लिए तत्पर हैं। आप पर मुझे गवं है। मैंने राजद्रोह करने का जो निश्चय 
किया है, उसके लिए मुझे जरा भी खेद नहीं है । क्या आचार्य चाणक्य और 
कुमार चन्द्रगुप्त ने मगधराज नन्द के विरुद्ध विद्रोह नहीं किया था ? शत- 
धनुष जैसे क्तेव्यविमुख राजा के विरुद्ध विद्रोह करने को न मैं अपराध 
समझता हूँ, और न पाप। मुझे प्रसन्नता है कि आप सव भी मेरा साथ देने 
को उद्यत हैं। पर एक बात का निर्णय करना अभी शेष है। अब तक मैं 
आपका सेनानी था, क्योंकि मागध सम्राट ने मुझे इस पद पर नियुक्त किया 
था । पर अब मुझे इस पद से च्युत कर दिया गया है। अब आपको अपना 
सेनानी स्वयं चुनना होगा । विद्रोही सैनिकों की यही परम्परा हि 
हम सब आपको सेनानी के रूप में वरण करते हैं।' सहस्नों कण्ठों ते 

एक स्वर से कहा । 

“जब आप सबकी यही इच्छा है, तो मुझे यह पद स्वीकार है। अब 
आप अपने कर्तव्य के पालन के लिए तत्पर हो जाएं। ग्रबन सेना ब्रह्मावर्त 
क्षेत्र तक आ चुकी है । शीघ्र ही वह साकेत पहुँच जाएगी । यहाँ हमें उसके 
मार्ग को अवरुद्ध कर देना है। यवन साकेत से आगे बढ़कर मगध को 
आक्रांत न करने पाएं, इसकी उत्तरदायिता आप सब पर ही है। साकेत में 
यवनों को परास्त कर हम उन्हें आर्यभूमि से बाहर खदेड़ देगे ।' 

सेनानी पुष्यमित्र के जयजयकार से साकेत नगरी गूंज उठी । सैनिकों 
में नए उत्साह का सञ्चार हो गया । पर पुष्यमित्र का मन अव भी आश्वस्त 
नहीं हुआ था। उन्हें रह-रहकर यह चिन्ता सता रही थी, किं आचार्य 
दण्डपाणि को किस प्रकार बन्धन से मुक्त किया जाए । उनके अभाव में वह 
अपने को पंगु अनुभव कर रहे थे । उन्होंने अपने सत्तियों के आचार्य गुणवर्मा 
को बुलाकर कहा-- 

'कयों गुणवर्मा | कया आचार्य को बन्धन-मुक्त करने का कोई उपाय 
नहीं है ?' 

आचार्य की चिन्ता आप क्यों करते हैं, सेनानी ! अपनी चिन्ता स्वयं 
करने में वह पूर्णरूप से समर्थ हैं। वायु और अग्नि को कौन पिंजरे में बन्द 
करके रख सका है ? किसमें इतनी शक्ति है जो आचार्यपाद को बन्धतागार., 
में रख सके ? वह जब चाहेंगे, बन्धन से मुक्त हो जाएँगे। आप उत्तकी 
शक्ति में विश्वास रखें।' ति 

'आचार्य की शक्ति में मुझे पूर्ण विश्वास है। पर मोगालात से मुझे 
अब कुछ भय लगने लगा है । वह त केवल धूतं है, अपितु क्रूर भी है | विश्व- 
नाथ शिव के मन्दिर में उसके सल्ियों ने कितनी सुगमता से सम्राद्‌ देववर्मा 
की हत्या कर दी । हमारे सत्री और गूढ़पुरुष देखते ही रह गए। अपने लक्ष्य 
की पूर्ति के लिए मोग्गलान हीत-से-हीत साधनों का प्रयोग कर सकता हैं। 
न जाने आचार्य के विरुद्ध वह क्या कुछ कर बैठे । हमें उससे सावधान रहना 
चाहिए ।' मे 

“हमारे गूढ़पुरुष राजप्रासाद में विद्यमान हैं। अन्तःपुर सा भी हमारे 
सत्नी नियुक्त हैं। शतधनुष का अनुज बृहंद्रथ बड़ा महत्ता है। वह 

राजसिहासन के लिए लालायित है। आपको स्मरण होया, सेनानी ! 
योगमाया सिद्ध शतमाय ने यह भविष्यवाणी की थी, कि एक दिन बृहद्रथ 
भी राजसिंहासन पर आरूढ़ होगा । अन्तःपुर की महिलाएँ इस सिद्ध को 
बहुत मानती हैं। बृहद्रथ कहा करता है, यदि मुझे सम्राट्‌ बनना ही है तो 
देर क्यों की जाए ? बूढ़े होकर राजपाट प्राप्त करने से क्या लाभ ? अन्तःपुर 
में उसके पक्षपातियों की कोई कमी नहीं है । वहाँ षड्यन्त्र प्रारम्भ हो गए 
हैं। अपने सत्तियों से मुझे सव सूचनाएं मिलती रहती हैं । मुझे यह भी ज्ञात 
हुआ है कि बृहद्रथ आचार्य की सहायता प्राप्त करने के लिए प्रयत्नशील है । 
आप आचार्य की ओर से निश्चिन्त रहें ।' 
तुम ठीक कहते हो, गुणवर्मा ! आचार्य अपनी रक्षा करने में स्वयं 
समर्थ हैं। मुझे अपनी सब शक्ति यवनों का प्रतिरोध करने में ही लगानी 
चाहिए । मेरे लिए आचार्य की चिन्ता करना सर्वथा निरर्थक है ।' 
साकेत नगरी एक विशाल दुर्ग के समान थी, जिसके चारों ओर की 
प्राचीर पचास हाथ ऊंची और दस हाथ चौड़ी थी। यह प्राचीर दो-सौ हाथ 
चौड़ी और वीस हाथ गहरी परिखा से परिवेष्टित थी । परिखा सदा जल से 
भरी रहती थी। साकेत में प्रवेश के लिए बारह महाद्वार थे, जिनके सामने 
परिखा के ऊपर वारह पुल वने हुए थे। कोई भी वाह्य व्यक्ति साकेत के 
पौर की अनुमति के बिना महाद्वार मे प्रविष्ट नहीं हो सकता था । यवनों के 
आसन्न आक्रमण को दृष्टि में रखकर पुष्यमित्र ने आदेश दिया कि महा- 
द्वारों के कपाट बन्द कर दिए जाएँ, और परिखा पर बने हुए पुलों को उठा- 
कर खड़ा कर दिया जाए । अब न कोई साकेत में प्रविष्ट हो सकता था, और 
न कोई उसके बाहर ही जा सकता था । भोजन-सामग्री और अन्य आवश्यक 
वस्तुओं को इतनी मात्रा में संचित कर लिया गया था, कि वे साकेत के 
निवासियों के लिए तीन साल तक पर्याप्त थीं । अव पुष्यमित्र इस प्रतीक्षा में 
थे कि यवन सेना साकेत म | और वहाँ उसका प्रतिरोध किया जाए । 
ब्रह्मवत्‌ क्षेत्र में निपुणक की भिक्षुसेना को परास्त कर यवन सेना 
जव उत्तर-पूर्व की ओर अग्रसर होने लगी, तो दिमित्न ने अपने सव प्रमुख 
सेनानायकों को भावी अभियान के सम्बन्ध में परामर्श करने के लिए एकत्र 
किया । सेनानी पुष्यमित की गतिविधि की सब सूचनाएं उसे प्राप्त होती 

रहती थीं । अपने गूढ़पुरुषों और सत्रियों के नायक अल्तिअल्किद को सम्बो- 
धन कर दिमित्न ने प्रश्न किया-- 

'क्प्ों अल्तिअल्क्रिद, पुष्यमित्र की सेना में कितने सैनिक हैं ?' 

'दो लाख के लगभग, यवनराज !' 

'और पाटलिपुत्र में ?' 

'वहाँ तो अव एक भी सैनिक नहीं है। स्थविर मोग्गलान युद्ध के 
विरोधी हैं, और हिसा को पाप समझते हैं। उनके आदेश से शतधनुष ने 
सेना को भंग कर दिया है।' 

“तो क्यों न सीधे पाटलिपुत्र पर आक्रमण कर दिया जाए ? ब्रह्मावर्ते 
से पाटलिपुत्र जाने का क्या कोई ऐसा मार्ग नहीं है जिसका अनुसरण करने 
पर पुष्यमित्र की सेना से युद्ध करने की आवश्यकता ही न रह जाए !' 

धांगा के साथ-साथ चलने पर सुगमता से पाटलिपुत्र पहुँचा जा सकता 
है।' 

“पर वह सम्भव नहीं होगा, यवत्तराज ।' माकिएनस ने कहा । 

“ग्रह क्यों, माकिएनस ! ' 

“हमारे काशी पहुँचने से पूर्व ही पुष्यमित्र की सेता पीछे की ओर से 
हम पर आक्रमण कर देगी । पुष्यमित्र युद्धनीति में प्रवीण है । सिन्धुतट के 
युद्ध में मैं उसके कौशल को अपनी आँखों से देख चुका हे । वह कभी हमें 
पाटलिपुत्र तक निरापद नहीं जाने देगा। मैं यही उचित समझता हूँ, कि 
पहले साकेत की ओर प्रस्थान किया जाए और वहाँ पुष्यमित्र को परास्त 
करने के अनन्तर ही पूर्व की ओर अग्रसर हुआ जाए। | 

“वर सुना है कि साकेत का दुगे अत्यन्त सुटू है । उसे अतिक्रान्त करने 
में बहुत समय लग जाएगा ।' 


“आप ठीक कहते हैं, यवनराज !' अत्तिअल्किद ने कहा, 'साकेत में 


इतने अस्त्र-शस्त्र और भोजन-सामग्री सञ्चित हैं, जो तीन साल में भी 
समाप्त नहीं हो पाएगी । दुर्ग में बैठा हुआ एक धनुर्धर बाहर खड़े हुए सौ 
धनुर्धरो का सुगमता से सामना कर सकता है। फिर पुष्यमिल्न को सेता भी 
तो कम नहीं है ।' 

'क्या कोई ऐसा उपाय नहीं हैं जिससे साक्ेत में प्रवेश प्राप्त किया जा 

सके ?! 

है क्‍यों नहीं, यवनराज ! मेरे सत्रियों ने सुचना दी है कि साकेत की 
परिखा और प्राचीर के नीचे एक पुरानी सुरंग है जो एक जीर्ण मंदिर के 
राङ्गण में निकलती है। यह मंदिर साकेत नगरी के पूर्व में आधा योजन की 
दूरी पर स्थित है।' अन्तिअल्किद ने कहा । 

'तो फिर क्यों न इस सुरंग मार्ग से साकेत के दुर्ग में प्रविष्ट होने का 
प्रयत्त किया जाए ? यवन सेना साकेत का घेरा डालकर पड़ जाए, और 
आसपास के सब ग्रामों को उजाड़ दिया जाए। उस मंदिर पर भी अपना 
अधिकार स्थापित कर लिया जाए। निश्चित दिन हमारी सेना दुर्गं पर 
धावा बोल दे, और जब पुष्यमित्र के सैनिक हमारे आक्रमण को निष्फल 
बनाने के लिए प्राचीर पर आ जाएँ, तो कोई दस सहस्र यवन सैनिक सुरंग 
मागं से साकेत में प्रविष्ट हो जाएँ । वे पीछे की ओर से पुष्यमित्र की सेना 
पर आक्रमण प्रारम्भ कर दें। दो पाटों के बीच में पिस कर साकेत की सेना 
नष्ट हो जाएगी । मैं यह स्वीकार करता हूँ कि पुष्यमित्र को परास्त किए 
बिना मगध की ओर प्रस्थान करना निरापद नहीं होगा ।' यवनराज दिमित 
ने कहा। 

पर माकिएनस कुछ और ही सोच रहा था। उसने कहा, 'शतधनुष 
पुष्यमित्र का विरोधी है, और मगध का शासनतन्त्र उसे राजद्रोही भी 
घोषित कर चुका है। क्या यह सम्भव नहीं है कि पुष्यमित्र को परास्त करने 

के लिए हम मगध की सहायता प्राप्त कर सके ? साकेत में उसने जो सैन्य- 
शक्ति संगठित की हुई है, उसे हम अकेले सुगमता से नष्ट नहीं कर सकेंगे । 
या शतधनुष को एक नई सेना संगठित करने के लिए प्रेरित नहीं किया 
जा सकता ?' 

'पर मोग्गलान तो अहिंसा में विश्वास रखता है। शस्त्रशक्ति के प्रयोग 
को वह धर्म-विरुद्ध समझता है। इसी कारण उसने मगध की सेना को भंग 
करने का आदेश दिया था |! अन्तिअल्किद ने कहा। 

तुम्हारे सलियों ने क्या तुम्हें यही सूचित किया है, अन्तिअल्किद ! 
मोग्गलान भिक्षुवेश में अवश्य रहता है, पर धर्म उसके लिए आवरणमा 


है वस्तुतः, वह एक धूतं और चाणाक्ष कूटनीतिज्ञ है। अपने लक्ष्य की 

प्राप्ति के लिए वह हीन-से-हीन साधनों को अपना सकता है। हत्या, षड्यन्त्र 
आदि सब उसकी दृष्टि में समुचित हैं, यदि उनसे कार्यसिद्धि सम्भव हो। 
वह केवल धूत ही नहीं, अपितु दम्भी भी है। दम्भ के वशीभूत हो निर्वेल 
मनुष्य कभी-कभी ऊंचे आदर्शवाद की बातें करने लगते हैं। मोग्गलान जो 
अहिंसा की शबिंत से शत्रुओं को परास्त करने की नीति अपना रहा है, वह 
दम्भ ही का परिणाम है। वह भलीभाँति जानता था कि भिक्षु सैनिकों 
की अहिसक सेना एक क्षण भी रणक्षेत्र में नहीं टिक सकेगी । वह मूर्ख नहीं 
है । पर पुष्यमित्र की सैन्यशक्ति के सम्मुख वह अपने को असहाय अनुभव 
करता था । जनता उसके साथ नहीं थी । उसे अपने प्रति अनुरक्त करने के 
लिए ही उसने अहिसा के उच्च आदर्श को क्रियान्वित करने का ढोंग रचा 
था । भारत के सर्वसाधारण गृहस्थ धर्म के प्रति अगाध श्रद्धा रखते हैं। 
मोग्गलान का विचार था कि अहिंसा के उदात्त आदर्श को सम्मुख रखकर 
वह जनता को पुष्यमित्न से विमुख कर सकेगा ।' माकिएनस ने कहा । 

“तो क्या मगध में एक ऐसी सेना संगठित की जा सकती हैं, जो पुष्य- 
मित्र को परास्त करने में हमारी सहायक हो सके ?' यवनराज तै प्रशत || 
किया | | 

'मेरा तो यही विचार है, यवनराज ! साकेत के दुर्ग को अतिक्रान्त कर 
सकता हमारे लिए सुगम नहीं होगा। उसे जीतने में हमें कई वर्ष लग | 
जाएँगे । क्यों न इस बीच में अन्तिअल्किद मगध चले जाएँ । हमारे सद्र | 
और गूढ्पुरुष वहाँ विद्यमान हैं ही अत्तिअल्किद पाटलिपुत्र जाकर स्थविर 
मोरगलान से भेंट करें । मुझे निश्चय है किं वह पुष्यमित्र के विरुद्ध मागध 
सेना को प्रयुक्त करते के विचार का अवश्य स्वागत करेगा। उसे भली | 
भाँति ज्ञात है कि जब तक पुष्यमित्र की सैन्यशक्ति विद्यमान है, पाटलिपुत्र 
में शतधनुष की स्थिति सुरक्षित नहीं हैं।' 

“तुम्हारी योजना युक्तिसंगत हैं, माकिएतस ! अच्छा, अन्तिअल्किद, बे | 
तुम शीघ्र पाटलिपुन्न चले जाओ और वहाँ जाकर मोग्गलान से भेंट करो। | 
| बुद्ध, धर्म और संघ के प्रति यवत्तों की आदरूभावना को प्रकट कर स्थविर 
से कहो कि यवनराज भारत को शस्त्रशक्ति से जीतकर अपने अधीन नहीं 


करना चाहते । हिन्दूकुश पार के सब यवन, वाल्हीक, शक और पारश लोग 
उ 


बन 

i भगवान्‌ तथागत को अत्यन्त आदर की दृष्टि में देखते हैं। भारत के धर्म 
| भौर संस्कत का सर्वत्र प्रचार है। काषाय वस्त्रधारी भिक्षु और श्रमण इन 
h देशों में स्वच्छन्द रूप से विचरण करते हैं। यह सव राजा अशोक क्री धर्म- 
| विजय की नीति का ही परिणाम है। पर पुष्यमित्र ने अशोक की नीति का 
| F परित्याग कर फिर से शस्त्र-शक्ति का आश्रय ग्रहण किया है । वह सद्धर्म का 
हे शत्रु है। उसी का मदमर्दन करने के लिए यवनराज ने भारत में प्रवेश किया 
hi है। उनका यही प्रयत्न है कि सद्धर्म के विरोधी इस पुष्यमित्र की शक्ति का 
अन्त हो जाए, और बुद्ध, धर्म और संघ के गौरव में निरन्तर वृद्धि होती 
रहे। मुझे विश्वास है, कि मोग्गलान हमारी सहायता के लिए उद्यत हो 
जाएगा।' दिमित्न ने कहा । 

यवनराज का आदेश पाकर अन्तिअल्किद ने तुरन्त पाटलिपुत्र के लिए 
प्रस्थान कर दिया | थवनों के आक्रमण की योजना अब तैयार हो गई थी । 
उत्तरपूर्वं की ओर प्रस्थान करती हुई यवन सेना शीघ्र ही साकेत पहुँच गई। 
मार्ग में जो भी नगर, पत्तन या ग्राम पड़े, यवतों ने उन सबको भूमिसात्‌ 
कर दिया, स्त्रियों और बच्चों को काट-काट कर फेंक दिया, और जो पुरुष 
श्रम करने के योग्य थे उन्हें दास बना लिया। साकेत की विजय के लिए 
यवनों को केवल सैनिकों की ही आवश्यकता नहीं थी । उन्हें श्रमिक भी 
चाहिएं थे। दु के महाद्वारों तक तभी पहुँचा जा सकता था, जबकि परिखा 
को मिट्टी, पत्थर आदि से पाट दिया जाए। यह कार्य श्रमिकों द्वारा ही किया 
जा सकता था। ब्रह्मावरते-क्षेत्र से साकेत तक यात्रा करते हुए जो भी पुरुष 
यवनों को मिले, सबको पकड़कर दास बना लिया गया, और उनसे साकेत 
के दुर्ग की परिखा को पाट देने का काम लिया गया। पर इसमें भी-यवनों 
को अनेक संकटों का सामना करता पड़ा । प्राचीर के उच्छत-ध्वजों 
पर खड़े हुए धनुर्धर यवन सैनिकों और दासों पर निरन्तर बाण-वर्षा कर रहें 
ढ़ थे । श्रमिकों के लिए काम कर सकता कठिन हो गया था, क्योंकि यवन 
सैनिक उनकी रक्षा करने में असमर्थ थे। एक साल से भी अधिक समय बीत 
गया, परिखा नहीं पाटी जा सक्री । पुष्यमित्र की सेना की वाण-वर्षा से । 
सहनो ववत सैनिक क्षत-विक्त हो गए। यवन सेना के लिए खाद्य सामग्री ह | 
न सकता भी सम्भव नहीं रहा । दिमित्न के सैनिकों ने साकेत के चारों 

ओर के प्रदेश को पूर्णतया उजाड़ दिया था । जब वहाँ किसान ही नहीं रहे, 
तो खेती कौन करता और अन्न कैसे उत्पन्न होता। यवन सेना को अब घोर 
संकट का सामना करना पड़ा । उसके लिए भोजन दुर्लभ हो गया । काम्पिल्य 
से साकेत तक के सम्पूर्ण प्रदेश के नगरों और ग्रामों का ध्वंस कर और 
जनता का सर्वसंहार कर दिमित्न ने जो भयंकर भूल की थी, उसके दुष्परि- 
णाम अब उसके सम्मुख आ रहे थे। इस दशा में यवनों की समझ में यही 
वात आती थी, कि शीघ् से शीघ्र साकेत को जीतने का प्रयत्न किया जाए। 
पर यह भी सम्भव नहीं था। पुष्यमित्र की सैन्य शक्ति अजेय थी। यदि 

मगध की सेना दिमित्र की सहायता के लिए आ जाती, तो स्थिति कुछ 
संभल सकती थी । पर अन्तिअल्किद को अपने प्रयत्न में सफलता नहीं हुई। 
पाटलिपुत्र जाकर उसने मोग्गलान से भेंट की। वह सभ्राटू शतधनुप की 
सेवा में भी उपस्थित हुआ। सबने उत्साहपूर्वक उसकी योजना का स्वागत 
किया। पर मगध के युवक एक ऐसी सेना में भरती होने के लिए तैयार 
नहीं हुए, जिसका संगठन विदेशी आक्रान्ता की सहायता के लिए क्रिया जा 
रहा था । मगध में वीरता की परम्परा अभी नष्ट नहीं हुई थी। सहस्नों युवक 
वहाँ सैनिक सेवा के लिए उत्सुक थे। पर उन्हें अपने देश से प्रेम था। वे 
किसी भी प्रकार देशद्रोह के लिए उद्यत नहीं हुए। राजशक्ति का प्रयोग कर 
जब शतधनुष ने कुछ युवकों को सैनिक सेवा के लिए विवश किया, तो 
उन्होंने यह विचार किया किं साकेत पहुँचते ही वे पुष्यमित्र के साथ मिल 
जाएंगे । सेनानी दुर्ग के अन्दर से यवनों का प्रतिरोध करेंगे, और वे बाहर 
से उन पर आक्रमण कर देंगे । सैनिकों की यह भावना मोग्गलान से छिपी 
नहीं रह सकी । सोच समझकर उसने निर्णय किया किं पुष्यमित्र के विरुद्ध 
लड़ाई के लिए मगध में सेता को संगठित करना सर्वथा निरर्थक है। अन्तिः 
अल्किद निराश होकर पाटलिपुत्र से वापस लौट आया । ड 

इसी बीच में दिमित्रा को यह समाचार मिला किकपिशगात्यार मे 
विद्रोह हो गया है, और वहाँ के यवन क्षत्रप हिप्पोस्त्रात ने अपने की हि 
राजा घोषित कर दिया है। एवुक्रतिद ने भी हिन्दूकुश की पर्वत 2४खलाअ 
में एक शक्तिशाली सेना संगठित कर ली है, और वह वाल्हीक नगरी को 
ओर प्रस्थान कर चुका हैँ । केकय, अभिसार, मद्रक आदि पश्चिमी 

में यवनों के जो अन्य क्षत्रप व सेनापति हैं, वे सव भी स्वतन्त्र हो जाने के 
लिए प्रयत्नशील हैं। कोई भी दिमित्र का आधिपत्य स्वीकार करने के लिए 
उद्यत नहीं है, और सर्वत्र विद्रोहों का सूत्रपात हो गया है। इस दशा में 
दिमित्र ने यही उचित समझा कि साकेत का घेरा उठा लिया जाए। वह 
और कर भी क्या सकता था ? वह समझ गया था कि साकेत को जीत सकना 
असम्भव है। उसने अपनी सेना को वापस लौट चलने का आदेश दे दिया । 
पर सुरक्षित रूप से भारत से लौट सकना भी दिमित्र के लिए सम्भव 
नहीं हुआ । मार्ग में उसे अनेक संकटों का सामना करना पड़ा। साकेत का 
घेरा उठते ही पुष्यमित्र की सेना दुर्ग के वाहर निकल आई । लौटती हुईं 
यवन सेना पर उसने पीछे की ओर से आक्रमण प्रारम्भ कर दिए । दिमित्र 
की इच्छा थी कि शीघ्र से शीघ्र शाकल पहुँच जाए। वहाँ का मद्रक गण 
अब तक भी आर्यों और यवनों की चिरमैत्री का समर्थक था । मद्रक जनपद 
में स्थित यवन सेनापति मिनेन्द्र दिमित्र का स्वजन व सखा था। यवनराज 
को आशा थी, कि मद्रक गण और मिनेन्द्र की सहायता से वह अब भी अती 
डाँवाडोल स्थिति को संभाल सकता है। पर वाहीक देश के अन्य जनपद 
उसके शत्रु थे। उन्हें वे दिन भूले न थे जवकि यवन सेनाओं ने न केवल 
उनकी स्वतन्त्रता का अपहरण ही किया था, अपितु उनकी फलती- 


फूलती नगरियों का ध्वंस भी किया था । उनकी सेनाओं ने यवनों का डटकर 
सामना किया। 


यवनों के आत्म चक्रो ल्थित' घोर युद्ध 


वशाख पूणिमा के दिन जब क्षत्रप हिप्पोस्त्रात पुष्कलावती नगरी के 
निवासियों को दर्शन प्रदान करने के लिए शोभायात्रा को निकले, तो 
धारिणी और अर्निमित्र मागं के एक ओर खड़े हुए उनके आने की उत्सुकता- 
पवक प्रतीक्षा कर रहे थे। कुछ अजीब से वेश में एक सङ्गी और एक पुरुष 
को देखकर हिप्पोस्त्रात ने अपने अंगरक्षक से प्रश्‍न किया--'ये लोग कौन 
हैं ? ये गान्धार देश के तो प्रतीत नहीं होते । यहाँ किस लिए आए हैं ?” 

जिस यवन सँनिक से पहले दिन धारिणी और अग्निमित्न की भेंट हुई 
थी, वह आगे बढ़ा और प्रणाम निवेदन के अनन्तर उसने क्षत्रप से कहा-- 
ये बहुत दूर से तीर्थयात्रा के लिए आए हैं, क्षत्रप ! चैत्यों, स्तूपों और 
देवस्थानों का दर्शन करते हुए परिश्रमण कर रहे हैं। गान्धार से कपिश 
जाएंगे । पाटलिपुत्न के मार्ग में कोशल नाम का एक जनपद पड़ता है, उसके 
निवासी हैं ।' 

'ये लोग करते क्या हैं ?' 

“निर्धन किसान हैं, क्षत्रप ! राजा को साक्षात्‌ भगवान्‌ मानते हैं। 
आपके दर्शन के लिए उत्सुक थे। कहते थे, यवनराज के दर्शन कर तीर्थ- 
यात्रा और देवपूजन के सव सुफल सहज में ही प्राप्त हो जाएंगे ।' 

यह सुनकर हिप्पोस्त्रात बहुत प्रसन्न हुआ । उसने आदेश दिया--'इन्हें 
हमारे सम्मुख उपस्थित करो ।' 

सैनिक का संकेत पाकर धारिणी और अर्निमित्र आगे बढ़े | दण्डवत्‌ | 
होकर उन्होंने हिप्पोस्त्रात को प्रणाम किया, और धारिणी ने उच्च स्वर से 
कहा--'यवनराज की जय हो ! यावच्चन्द्र दिवाकरौ कपिश-गान्धार पर 
आपका शासन स्थिर रहे, सम्पूर्ण भारतभूमि आपके आधिपत्य में आ जाए ! 
यवनराज का दर्शन पाकर हमारा जीवन धन्य हो गया ।' 

समीप खड़े हुए एक सेनानायक से हिप्पोस्त्रात ने पूछा--यह स्त्री क्या 
कह रही है? नायक भारत की भाषा जानता था। धारिणी के कथन को 
यवन भाषा में सुनकर हिप्पोस्त्रात गद्गद हो गया । प्रसन्न होकर उसने 
कहा--'कल प्रातः इन्हें हमारे सम्मुख प्रस्तुत करो । हम इनसे बात करगे। 

E+ के प्रासाद में प्रवेश करते समय धारिणी और अग्निमित्र ने फिर 
हिप्पोस्त्रात का जयजयकार किया । जब क्षत्रप ते उन्हें आसन ग्रहण करे 
के लिए कहा, तो धारिणी सिर झुकाकर बोली--हिम तो आपके के हैं, 
यवनराज ! दास क्‍या कभी स्वामी के सम्मुख आसन ग्रहण कर सकते हैं ! 

हमारे लिए तो आप साक्षात्‌ भगवान्‌ हैं। भक्त पर भगवान्‌ की कृपा हो 
गई लिए यही बहुत है।' 

य को Be के जनपदों के विषय में जानकारी प्राप्त करने 
की बहुत इच्छा थी। वह देर तक भारतीयों के रहन-सहन, खान-पात 

आचार-विचार आदि के सम्बन्ध में प्रश्‍न करता रहा। अग्निमित्र और 
धारिणी ने प्राकृत जनों के ढंग से जो उत्तर दिए, उनसे उसे संतोष भी 
हुआ और साथ ही मनोरंजन भी । अन्त में उसने कहा--'सुना है, 
भारत के लोग ज्योतिष में बहुत प्रवीण होते हैं। हस्तरेखाएँ और जन्म- 
कुण्डली देखकर भूत, भविष्य, वर्तमान-सब सही-सही वता देते हैं ।' 

'हाँ, यवनराज ! हमारे देश में ऐसे त्रिकालदर्शी योगी महात्मा हैं, जो 
भूत और भविष्य को ऐसे पढ़ लेते हैं मानो कोई पोथी बाँच रहे हों।' 
धारिणी ने उत्तर दिया । 

“तुम भी कुछ ज्योतिष जानती हो ?' 

“हम गरीब किसान हैं, यवनराज ! चौके-चूल्हें में ही मेरा सारा दिन 
बीत जाता है। फिर इनके लिए साग-रोटी लेकर खेत पर भी जाना पड़ता 
है | ज्योतिष की वात मैं क्या जानूँ ? हाँ, बड़े बूढ़ों से कुछ मोटी-मोटी बातें 
सीखी हुई हैं। हाथ देखना कुछ-कुछ जानती हूँ।' 

'तो मेरा हाथ देखो।' हिप्पोस्त्रात ने अपना बाँया हाथ आगे बढ़ाकर 
कहा । 

'दाँया हाथ दिखाइए, यवनराज ! पुरुषों का दाँया हाथ देखा जाता 
है।' 

धारिणी देर तक हिप्पोस्त्रात की हस्तरेखाएँ देखती रही। उसका मुख- 
मण्डल गम्भीर हो गया। अत्यन्त गम्भीरता से उसने धीरे-धीरे कहा-- 
आपके हाथ पर जो यह बड़ा-सा तिल है, यह चरम सौभाग्य का सूचक है। 
आपको तो सम्राट्‌ होना चाहिए। यह रेखा चन्र से प्रारम्भ होकर बृहस्पति 

के साथ मिली हुई है, पर जरा कट गई है। इस समय आपकी आयु क्‍या हैं, 
यवनराज ! 
“पचास वर्ष ।' 


'तो ठीक है। अब छः मास के अन्दर-अन्दर आपको सम्राट पद प्राप्त, 


कर लेना चाहिए।' 

'पर सम्राट्‌ तो दिमित्त हैं। मैं तो उनका क्षत्रप मात् हूँ ।' 

'यह्‌ सब मैं क्या जानूँ, महाराज ! हाथ की रेखाएँ जो कह रही हैं, 
वह मैंने बता दिया। वह दिन दूर नहीं है जब बड़ी धूमधाम से आपका 

राज्याभिषेक होगा । हजारों सेनापति, सामन्त, क्षत्रप और श्रेष्ठी आपके 
राजदरवार में हाथ जोड़कर खड़े होंगे। आपके नाम के सिक्के चलेंगे। 
आपकी जय-जयकार से सब दिगन्त गूँज उठेगे। आपका भाग्य बड़ा प्रबल 
है, सम्राट्‌ ! ' 

“तो क्या यह पुष्कलावती नगरी मुझे छोड़ देनी होगी ७ 

धारिणी कुछ समय तक हिप्पोस्त्रात की हस्तरेखाओं को ध्यानपूर्वक 
देखती रही | फिर कुछ गणनाएँ करके उसने कहा--'नहीं, महाराज !। आप 
इसी सुन्दर नगरी में रहेंगे। वाल्हीक जाना अत्र आपके भाग्य में नहीं है । 
कपिश, गान्धार, सिन्ध, सौवी र, सौराष्ट्र--सर्वत् आपका एकच्छत्न शासन 
होगा । आप स्वयं पुष्कलावती में रहेंगे, अन्यत्र आपके क्षत्रप राज करेंगे। 
भारत का सम्पूर्ण पश्चिमी चक्र आपके साम्राज्य के अन्तर्गत होगा । बुद्ध, 
धर्म और संघ का आपके द्वारा बहुत उत्कर्षं होगा।' 

“वाल्हीक में किसका शासन होगा ? हम तो बाल्हीक के निवासी हैं। 
वाल्हीक नगरी में जिस किसी का शासन हो, हम तो उसी को अपना सम्राट्‌ 
मानते हैं।' 

“वाल्हीक के विषय में मैं कुछ नहीं जानती, सम्राट्‌ ! पर हिन्दूकुश के 
पश्चिम में जाना अब आपके भाग्य में नहीं है। अब आप यहीं रहेंगे, और 
स्वतन्त्र रूप से इस देश का शासन करेंगे । 

कपिश, गान्धार, सिन्धु, सौवी र, सौराष्ट्र का स्वतन्त्र सम्राद्‌ बत जाने 
की कल्पना से हिप्पोस्त्रात का मन प्रफुल्लित हो गया। भाण्डागारिक को 
बुलाकर उसने आदेश दिया--'कोष से एक सहल सुवं मुद्राएँ लेकर इन्हें 
दे दो । साथ ही पुष्कलावती में इनके निवास की भी समुचित व्यवस्था कर 
दो | ये जब तक चाहें, सुखपूर्वक यहाँ निवास करें। 

सुवर्ण मुद्राओं की बात सुनकर धारिणी ते कहा-- हम इनका बथा 
करेंगे, महाराज ! हम गरीब किसान हैं, सन्तत की अभिलाषा मन में लिए 
देश-विदेश में भटक रहे हैं । धत देखकर मार्ग में किसी ते हमें लूट लिया, 
को क्या करेगे ? इस मायाजाल में हमें त फेंसाइए। पुष्कलावती में भी 
और अधिक ठहर कर कया करेंगे ? यहाँ के सब तयं, स्तूपों और देव- 
स्थानों के दर्शन कर ही लिए हैं। आपके दर्शन से तो हमारा जीवन सफल 

हो गया है । यहाँ से कपिश जाएँगे । सुना है, वहाँ भी बहुत-से देवस्थान हैं। 
सबकी दर्शन-पूजा करनी है | हमारे देश में सन्तान को पुण्य कर्मो का ही 
फल माना जाता है ।' 
धारिणी की सरलता और अर्किचन वृत्ति से हिप्पोस्त्रात बहुत प्रभावित 
हुआ | उसने कहा--'कपिश आदि को यात्रा में तुम्हें छः मास तो लग ही 
जाएंगे । लौटते हुए मुझसे अवश्य मिलना । देखता हूँ, तुम्हारी भविष्यवाणी 
सत्य सिद्ध होती है या नहीं ।' 
धारिणी और अग्निमित्र ने सिर झुकाकर हिप्पोस्त्रात को प्रणाम 
किया, और उससे विदा लेकर पृष्कलावती से प्रस्थान कर दिया । गान्धार 
में उका कार्य अब पूर्ण हो गया था। दिमित्र के विरुद्ध विद्रोह कर स्वतन्त्र 
हो जाने की आकांक्षा उन्होंने हिप्पोस्त्रात के मन में उत्पन्न कर दी थी। 
कृपिश-गान्धार का यह क्षत्रप अब उस दिन की कल्पना करने लग गया था, 
जबकि पृष्कलावती में धूमधाम से उसका राज्याभिषेक होगा, और दक्षिण- 
समुद्र तक सर्वत्र उसके नाम का डंका बजेगा। अग्निमित्र और धारिणी अब 
शीघ्र से शीघ्र हिन्दूकुश की उस उपत्यका'में पहुँच जाना चाहते थे, जहाँ 
दिमित्न का प्रमुख प्रतिद्वन्द्वी एवुक्रतिद वाल्हीक के राजसिहासन को अधिगत 
कर लेने के उपयुक्त अवसर की उत्सुकतापूर्वक प्रतीक्षा कर रहा था। वे उसे 
बता देना चाहते थे कि यह अवसर अब उपस्थित हो गया है। 
एवुक्रतिद ने हिन्दूकुश की उपत्यका के एक गुहागृह में शरण ली हुई 
थी । दिमित् के गूढ़पुरुष उसकी टोह में थे, पर उनकी दृष्टि से बचा हुआ 
-वह जैसे-तैसे अपने दिन बिता रहा था। अग्निमित्र और धारिणी उसे ढूंढते 
हुए जब वहाँ पहुँचे, तो एवुक्रतिद अपसे विश्‍वस्त साथियों के साथ गूढ़ 
मन्त्रणा में तत्पर था। अपने सेनापति हिप्पार्कस को संबोधन कर उसने 
कहा-- कहो, हिप्पार्कस ! भारत के कया समाचार हैं? सुना है, दिमित्र 
मध्यदेश पहुँच गया है, और शीघ्र ही पाटलिपुत्र की ओर प्रस्थान करने 
वाला है । यदि मागध साम्राज्य को जीतने में वह सफल हो गया, तो उसकी 
शक्ति अजेय हो जाएगी |! 
“भारत से दो तीर्थयात्री हिन्दूकुश के क्षेत्र में आए हुए हैं। एक पुरुष है 
और एक स्त्री है। अपने को किसान बताते हैं, और कहते हैं कि हम तीर्थे- 

यात्रा के लिए भ्रमण कर रहे हैं । पर मेरे सत्रियों का कहना है कि देखने में 
वे किसान प्रतीत नहीं होते। किसी उच्च घराने के हैं। यदि आज्ञा दें, तो 
उन्हें बुलाकर सेवा में उपस्थित कलें। सम्भवतः, भारत की परिस्थिति के 
विषय में वे कोई नई जानकारी दे सकें |! 

“इस समय वे कहाँ हैं ?' 

'यहाँ से तीन योजन दूर एक पुराना चैत्य है । वहीं ठहरे हुए हैं ।' 

'कहीं वे दिमित्न के गृढ़पुरुष त हों। मद्रक लोग दिमित्र के पक्षपाती 
हैं। स्थविर कश्यप का वहाँ बहुत प्रभाव है। कश्यप हमें अपना शत्रु 
समझता है । कहीं उसी ने तो इन्हें हमारी टोह लेने के लिए न भेजा हो ।' 

“उन्हें बुलाने में हानि ही क्या है, यवनराज ! यदि वे सचमुच मिनेन्द्र 
के सत्री हुए, तो यहाँ से जीवित वापस नहीं जाने पाएंगे ।' 

एबुक्रतिद से अनुमति प्राप्त कर हिप्पाकंस ने अपने सैनिकों को अग्ति- 
मित्र और धारिणी को बुलाने के लिए भेज दिया। दो दिन पश्चात्‌ उन्हें 
एवुक्रतिद की सेवा में उपस्थित किया गया। हिप्पाकंस ने उनसे पूछा 
'सच-सच बताओ, तुम कौन हो ओर यहाँ किसलिए आए हो ?' 

“आपसे क्या छिपाना, यवनराज, मैं अग्तिमित्र हूँ, सेनानी पुष्यमित्र 
का पुत्र। यह मेरी पत्नी धारिणी है। आपसे भेंट करने के लिए ही किसान 
वेश में इतनी दूर चलकर आए हैं।' 

पुष्यमित्र का नाम सुनकर एवुक्रतिद एकदम अपने आसन से उठकर 
खड़ा हो गया। अपना दाँया हाथ आगे बढ़ाकर उसने कहा--दिमित् के 
घोर शद् सेनानी पुष्यमित्र के पुत्र हो तुम ! आओ, हाथ मिलाओ और इस 
आसत पर बैठो । आपका शरीर तो स्वस्थ है, आपका चित्त तो प्रसन्त है ? 

“सब आपकी कृपा है, यवतराज ! आपसे परिचय प्राप्त कर हम 
कृतार्थं हो गए हैं।' 

अब यह बताओ, भारत के क्या समाचार हैं ? सुना है, दिमित्र 
साकेत पहुँच गया है, और शतधनुष पाटिलपुत्न के ह पर आरूढ़ 
हो गया है। मगध की राजशक्ति अब स्थविर मोग्गलान के हाथों में है, और 
वह दिमित्र के सम्मुख आत्मसमर्पण कर देते को उद्यत है।' 

“यह सब सत्य है, यवनराज ! पाटलिपुत्र चिरकाल से राजनीतिक षड्‌- 

यन्त्रों का केन्द्र रहा है। एकतन्त्र शासनों के लिए यह अस्वाभाविक भी नहीं 
है । पर भारत की राजशक्ति किसी एक व्यक्ति पर निर्भर नहीं करती। 
वहाँ की जनता को अपनी मातृभूमि से प्रेम है और उसके युवक्र देश की रक्षा 
के लिए अपने तन-मन-धन की बलि दे देने के लिए उद्यत हैं। यही कारण 
है कि मगध की सम्पूर्ण सेना सेनानी का साथ दे रही है। उन्हें राजशासन 
का उल्लंघन कर राजद्रोह करना स्वीकार्य है, पर दिमित्र के सम्मुख आत्म- 
समर्पण कर देने का विचार तक भी वे मन में नहीं ला सकते ।' 

(पर दिमित्र की सेना साकेत पहुँच चुकी है यदि इस नगरी पर दिमित 
का आधिपत्य हो गया, तो काशी ओर मगध को जीत सकना उसके लिए 
ज़रा भी कठिन नहीं होगा ।' 

'सेतानी युद्धनीति में अत्यन्त प्रवीण हैं, यवनराज ! उन्होंने जान-बूझ 
कर दिमित्र को साकेत तक आने दिया है। यदि वह चाहते, तो मथुरा, 
काम्पिल्य और ब्रह्मावतं क्षेत्र--कहीं भी उसके मार्ग को अवरुद्ध कर सकते 
थे। उनकी सेना में दो लाख से भी अधिक सैनिक हैं, सब उत्कट योद्धा और 
अस्त्र-शस्त्रों से सुसज्जित । उन्होंने दिमित्र को साकेत तक आने दिया, 
क्योंकि इस नगरी का दुर्ग अत्यन्त विशाल और अभेद्य है | दिमित्र की सब 
शक्ति इस दुर्ग के अवरोध में नष्ट हो जाएगी ।' 

क्या यह सही है कि शतधनुष ने पुष्यमित्र को सेनानी के पद से च्युत 
कर दिया है ?” 

यह सही है, यवनराज ! पर इसका कोई परिणाम नहीं हुआ | सब 

सैनिक सेनानी के प्रति अनुरक्त हैं, और उनके आदेशों का पालन कर रहे 
हैं। वास्तविक शक्ति सेनानी के ही हाथ में है। शतधनुष तो नाम को ही 
सम्राट्‌ है। मोग्गलान के षड्यन्त्र के कारण पार्टलिपुत्न के राजसिंहासन को 
उसने अवश्य हस्तगत कर लिया है, पर जनता और सेना, पर उसका 
किञ्चितूमात्र भी प्रभाव नहीं है। आप विश्वास मानिए, यवनराज ! 
दिमित्र कभी भारत से सकुशल वापस नहीं लौट सकेगा | न केवल उसकी 
सैन्य शक्ति ही नष्ट हो जाएगी, अपितु उसका अपना जीवन भी संकट में 
पड़ जाएंगा। वाल्हीक देश-को हस्तगत करने का यह सुवर्णावसर है, यवन- 
राज ! इसे हाथ से न जाने दीजिए ।' 

'पर ज्यों ही दिमित्र को यह ज्ञात होगा कि मैंने वाल्हीक, की ओर 
प्रस्थान कर दिया हैं, वह तुरन्त साकेत का घेरा उठाकर पश्चिम की ओर 
चल पड़ेगा । वह कदापि यह सहन नहीं करेगा, कि वाल्हीक पर किसी अन्य 
व्यक्ति का अधिकार हो जाए । पाटलिपुत्र के राजसिंहासन की तुलना में उसे 
वाल्हीक का राज्य कहीं अधिक प्रिय है ।' 

“आपका कथन सत्य है, यवनराज ! पर भारत से सकुशल लोट सकता 
दिमित्र के लिए कदापि सम्भव नहीं है । साकेत का घेरा उठते ही सेनानी 
की सेना दुर्ग के बाहर निकल आएगी और पीछे की ओर से दिमित्न की सेना 
पर आक्रमण कर देगी । साकेत भारत के मध्य देश में है। दिमित्र को वाल्हीक 
वापस लौटने के लिए पाञ्चाल, स्न, कुरु, मत्स्य, यौधेय आदि जनपदों 
से होकर जाना होगा। इन सबके निवासी अत्यन्त वीर हैं। स्वतन्त्रता उन्हें 
अपने प्राणों से भी प्रिय है । दिमित्र जहाँ भी जाएगा, सर्वत्न उसे इत वीरों 
का सामना करना पड़ेगा । क्या आप समझते हैं कि वह इनसे बचकर सकुशल 
अपने देश को लौट सकेगा ? दिमित्र अब एक ऐसे मंझधार में फंस गया है 
जिससे निकल सकना उसके लिए असम्भव है। उसके एक ओर गहरी खाई 
है, और दूसरी ओर ऊंची चट्टान | वाल्हीक के रार्जासहोसन को प्राप्त करने 
का यही अवसर हैं, यवनराज ! ' 

“पर्‌ कपिश, गान्धार और मद्रक आदि के यवन क्षत्रप ओर सेनापतिं 
दिमित्न के प्रति अनुरक्त हैं। ये सब अवश्य उसकी सहायता करेंगे । 

“हम कपिश-गान्धार से होकर आ रहे हैं, यवतराज ! पुष्कलावती के 
क्षत्रप हिप्पोस्त्रात का आपके राजुल सें घनिष्ठ सम्बन्ध है। हमारी उनसे 
बातचीत हुई थी । वह दिमित्र के विरुद्ध विद्रोह के लिए उत हैं। केवल 
आपके संकेत की देर है, कपिश, गार्‍धार आदि सर्वत्र दिमित्न के विरुद्ध विद्रोह 


_ हो जाएगा ।' 


'पर मद्रक का सेनापति मिनेन्द्र, वर दिमित्न के कुल का है। वह तो 
उसी का साथ देगा । सुना है, मद्रक लोग बड़े विकट योद्धा हैं। कश्यप के 
प्रभाव के कारण वे भी मिनेन्द्र का साथ देगे।' 

'यह सही है, यवनराज ! मरुभूमि, मथुरा, काम्पिल्य आदि में जो यवन 
सेनाएं हैं, उनके सेनापति भी दिमित्र का ही साथ देंगे । पर भारत के पश्चिमी 

सीमान्त के सब क्षत्रपों और सेनापतियों के सहयोग पर आप पूरा-पूरा 
भरोसा कर सकते हैं। फिर आपकी अपनी शक्ति भी क्या कम है? आप 
साहस से काम लें। दिमित्र की सव शक्ति भारत की सेनाओं से युद्ध में ही 
नष्ट हो जाएगी । वहाँ से बचकर वाल्हीक लौट सकना उसके लिए कदापि 
सम्भव नहीं होगा। आप तुरन्त हिन्द्ूकूश पार कर वाल्हीक के लिए प्रस्थान 
कर दीजिए ।' 

अर्निमित्र की वात सुनकर एवृक्रतिद में उत्साह का संचार हो गथा। 
अपने आसन से उठकर उसने कहा-- 

'हाथ मिलाओ, युवक ! तुम तो मेरा साथ दोगे न? आयु में तुम 
मुझसे बहुत छोटे हो, पर मैं तुमसे मित्र का-सा व्यवहार करूँगा । आज से 
तुम मेरे सखा और बन्धु हो। अब मैं तुम्हें उस जीं चैत्य में नहीं रहने दूँगा। 
ठुम मेरे अतिथि बनकर रहोगे। किसान के वेश में वृक्षों के नीचे सोते-सोते 
इस वीरांगना की कैसी दुर्दशा हो गई है। यह अब इस वेश में नहीं रहेगी ।' 

धारिणी और अग्निमित्र के उत्तर की प्रतीक्षा किए विना ही एवृक्रतिद 
ने हिप्पाकंस से कहा--'सुनो हिप्पार्कस, अब प्रतीक्षा का समय नहीं है। 
सिन्धु-सौवीर का क्षत्रप अप्पोलोदोर हमारा मित्र है । कपोतों द्वारा तुरन्त 
उसे यह सन्देश भेज दो कि वह अपनी सेना को साथ लेकर उत्तर-पूर्व की 
ओर प्रस्थान कर दे। और हाँ, मिनेन्द्र की सेना में हेलियोदोर नामका जी 
नायक है, वह भी अवश्य हमारा साथ देगा। उसे भी सन्देश भेज दो । तुरन्त 
यह घोषणा कर दो कि हमने वाल्हीक सम्राट्‌ का पद प्राप्त कर लिया है। 
मिनेन्द्र को पदच्युत किया जाता है, ओर हेलियोदोर को उसके स्थान पर 
मद्रक की यवन सेना का सेनापति नियुक्त कर दिया गया है । भारत में जो 
भी यवन क्षत्रप और सेनापति हैं, उन सबको हमारे सम्राट्‌ बन जाने की 
सुचना दे दो। साथ ही, उन्हें यह भी स्पष्ट रूप से जता दो कि जो कोई 
दिमित का साथ देगा, उसे कठोर दण्ड दिया जाएगा। हाँ, यह बताओ कि 
वाल्हीक में सैनिकों की कुल संख्या कितनी है ?' 

दस हजार से अधिक नहीं है, सम्राट्‌ ! सब वाल्हीक सेना इस समय 

दिमित्र के साथ भारत गई हुई है ।' 
फिर चिन्ता की क्या बात है ? वाल्हीक के निवासी हमारे राजकुल 

| के प्रति अनुरक्त हैं। सीरिया के सम्राट्‌ के प्रति उनकी अगाध भक्त है। 
| किसका साहस है, जो हमारा विरोध कर सके ? 
'आपकी आज्ञा शिरोधार्य है, सम्राट्‌ ! पर हमारे साथ तो केवल दोसौ 
सैनिक ही हैं।' 
बीच में बोलने के लिए मुझे क्षमा करें, सम्राट्‌ ! सैनिकों की समस्या 
अधिक जटिल नहीं है । हिन्दूकुश की घाटियों में जो पक्थ लोग निवास करते 
हैं, वे स्वभाव से ही विकट योद्धा हैं। आप भूत सैतिकों के रूप में उनका 
साहाय्य प्राप्त कर सकते हैं।' अग्निमित्न ने कहा । 
'वर वे यवन तो नहीं हैं, कुमार ! ' हिप्पारकंस ने कहा । 
“हमारे देश के राजा केवल मौल सँतिकों पर ही निर्भर नहीं रहते । वे | 
भृत और आटविक सँनिकों को मौल सैनिकों की तुलना में अधिक महत्त्व \ 4 
देते हैं । विशाल मागध साम्राज्य की सैन्यशक्ति का आधार उसकी भृत सेना 
ही रही है। आचाय चाणक्य और चन्द्रगुप्त मौर्य ने भृत सैनिकों द्वारा ही 
हिमालय से दक्षिण समुद्र तक विस्तीर्णे विशाल मौर्य साम्राज्य की स्थापना 
की थी। दिमित्न की सेना में जो सहस्रों शक और कुशाण सैनिक हैं, वे भूत 
नहीं तो क्या हैं। आप भी पक्थों की भृत सेता संगठित कीजिए।' 
{वर भृत सैनिकों को भृति देने के लिए धन कहाँ से आएगा ?' 
“वाल्हीक नगरी में धन-सम्पत्ति की कोई कमी नहीं है, उसके कोषा- 
गार धन-धान्य, सुवर्णं और मणि-माणिक्य से परिपूर्ण हैं। पक्थ लोग यवनों 
के धन-वैभव से भलोभाँति परिचित हैं। आप प्रयत्न तो कीजिए, सहुल्ों 
पक्थ आपकी सेना में भरती हो जाएँगे । युद्ध में उन्हें अपार आनन्द आता | | 
है ।' [ 
'तुम तो बड़े चाणाक्ष राजतीतित्ञ भी ही, युवक ! इस किशोर आयु में 
राजनीति का ऐसा परिपक्व ज्ञान तुम कैसे प्राप्त कर सके हो ? सुन लिया, 
हिय्ार्कस, कोई अन्य शंका तो शेष नहीं है ? अब तुरन्त कार्य प्रारम्भ कर 
दो ।' एवुक्रतिद ने कहा । हक 
हिप्पाकंस की सब शंकाएँ अब तिवृत्त हो चुकी थीं। उसने उच्च स्वर 
| से कहा--'सम्राटू एवुक्रतिद की जय हो ।' सबने उसका सांथ दिया । 
| एवुक्रतिद के जय-जयकार से गुहागृह गूंज उठा । 


| | ३०४ : सेनानी पुष्यमित्र 


|) ` यवनों के 'आत्मचक्रोत्थित' घोर युद्ध का अब श्रीगणेश हो गया था। 
| पक्थों की भूत सेना को संगठित करने में हिप्पार्कस ने अनुपम तत्परता 
§ प्रदर्शित की । एवुक्रतिद के साथी ज्यों-ज्यों उत्तर की ओर अग्रसर होते गए, 
हज़ारों पक्थ युवक उनकी सेना में सम्मिलित होते-गए | शीघ्र ही, यह सेना 
$] वाल्हीक नगरी पहुँच गई | दिमित्र की जो छोटी-सी सेना वहाँ विद्यमान 
$; थी, वह एवुक्रतिद का मार्ग अवरुद्ध कर सकने में असमर्थ रही । वाल्हीक | 
देश से दिमित्र के शासन का अन्त हो गया, और वहाँ के राजसिहासन पर 
एवुक्रतिद का आधिपत्य स्थापित हो गया। कपिश-गान्धार में हिप्पोस्त्रात 
ने अपने को स्वतन्त्र घोषित कर दिया । ये जनपद भी दिमित्र की अधीनता 
से निकल गए। सिन्धु-सौवीर के क्षत्रप अप्पोलोदोर ने एवुक्रतिद का साथ 
दिया, और उसके आदेश को स्वीकार कर वह दिमित्न का प्रतिरोध करने के 
लिए उत्तर-पूर्व की ओर चल पड़ा। तक्षशिला के क्षत्रप अन्तलिकित ने भी 
उसका अनुसरण किया और वह भी दिमित्र का सामना करने के लिए कटिबद्ध 
हो गया। मद्रक में मिनेन्द्र की स्थिति भी डाँवाडोल हो गई हेलियोदोर ने 
उसके विरुद्ध विद्रोह कर दिया। विविध यवनक्षत्रप और सेनापति परस्पर 
युद्ध करने और एक-दूसरे का संहार करने में व्यापृत हो गए। यद्यपि वाल्हीक 
नगरी के राजसिहासन पर एवुक्रतिद आरूढ़ था, पर भारत के विविध यवन 
क्षत्रपों को अपना वशवर्ती बना सकना उसके लिए भी सम्भव नहीं हुआ। वे 


| 

| सब स्वतन्त्र राजाओं के समान अपने-अपने प्रदेश में शासन करने लग गए। 
कितने ही छोटे-छोटे यवन-राज्य भारत में स्थापित हो गए, जो सब एक- 
| दूसरे के प्रतिद्वन्द्वी व प्रतिस्पर्धी थे । 


 यवनों के इस पारस्परिक युद्ध के कारण दिमित्र की स्थिति अत्यन्त 
संकटपूर्ण हो गई। पश्चिम की ओर अग्रसर हो सकना उसके लिए तिरापद | 

। नहीं रहा। पुष्यमिन्न की सेना पीछे की ओर से उस पर आक्रमण कर रही 
थी, और वह जहाँ कहीं जाता वहाँ की स्थानीय सेनाएँ सामने की ओर से 
उसके मार्ग को अवरुद्ध करतीं । पहले उसका विचार मद्रक जनपद जाने का ||. 
था, जहाँ का यवन सेनापति मिनेन्द्र उसका पक्षपाती था । पर पश्चिम-चक्र । 
के यौधेय, आर्जुनायन, राजन्य आदि गणराज्यों के विरोध के कारण वह 
मद्रक की दिशा में अग्रसर नहीं हो सका । विवश होकर उसने मरुभूमि के 


\ 

मार्ग का अनुसरण किया । पर वहाँ भी उसे घोर संकट का सामना करना 
पड़ा । अप्पोलोदोर की सेना उसका प्रतिरोध करने के लिए मरुभूमि पहुँच 
गई थी। घोर युद्ध के अनन्तर बड़ी कठिनता से वह सुदूर सौराष्ट्र पहुँच 
सकने में समर्थ हुआ । जव वह सौराष्ट्र पहुँचा, तो उसकी सेना में केवल एक 
सहस्र सैनिक शेष रह गए थे। शेष सब मार्गे में ही पञ्चत्त्व को प्राप्त हो 
गए थे। 

धारिणी और अग्निमित्र जिस महान्‌ उद्देश्य को सम्मुख रखकर 'तीर्थ- 
यात्रा” के लिए चले थे, वह अब पूर्ण हो गया था । तीर्थयात्रा का फल उन्होंने 
प्राप्त कर लिया था । 


ह) दण्डपाणि का दारुण अन्त 


हेलियोदोर ने-मिनेनद्र के विरुद्ध जो विद्रोह किया था, वह सफल नहीं 
हुआ | मिनेन्द्र की बुद्ध, धर्म और संघ में अगाध श्रद्धा थी, और वह बहुधा 
स्थविर कश्यप की सेवा में उपस्थित होकर धर्म का श्रवण किया करता था। 
मद्रक जनपद के गणमुख्य सोमदेव कट्टर बौद्ध थे, और वहाँ की गण-सभा पर 
कश्यप का अतुल प्रभाव था। इसीलिए हेलियोदोर को परास्त करने में 
मद्रक लोगों ने मिनेन्द्र का साथ दिया, और उसे शाकल नगरी से भागकर 
तक्षशिला में आश्रय लेता पड़ा। कपिश-गान्धार के समान तक्षशिला और 
केकय जनपद भी उन दिनों यवनों के अधीत थे, और अन्तलिकित नाम का 
यवन-क्षत्रप शासन के लिए वहाँ तियुक्त था। यवतों के आत्मचत्रोत्यित 
घोर युद्ध से लाभ उठाकर अन्तलिकित ने भी अपने को स्वतन्त्र राजा घोषित 
कर्‌ दिया था, और पूर्वी गान्धार तथा केकय जनपद में अपना स्वतन्त्र राज्य 
स्थापित कर लिया था। अन्तलिकित ने हेलियोदोर का स्वागत किया, और 
अपनी सेना में उसे उच्च पद प्रदान किया। 

भारत के मध्यदेश से जो समाचार आ रहे थे, स्थविर कश्यप उनसे 
बहुत चिन्तित थे। वह भलीभाँति जानते थे, कि दिमित को भारत से 
निकालकर पुष्यमित्र की सेना शीघ्र ही पाटलिपुत्र की ओर प्रस्थान कर 


ड़ 


३०६ : सेनानी पुष्यमित्र 


देगी, और मगध में शतधनुष की स्थिति सुरक्षित नहीं रह पाएगी। उन्होंने 
निश्चय किया कि पाटलिपुत्र जाकर शीघ्र मोग्गलान से भेंट करें। पुष्यमित्र 
के रूप में बौद्ध धर्म के लिए जो घोर संकट उपस्थित हो रहा था, मोग्गलान 
से मिलकर वह उसका निवारण करने के लिए उत्सुक थे। शाकल में कश्यप 
का प्रधान शिष्य नागसेत नाम का आचार्य था, जो अपने पाण्डित्य और 
धर्मज्ञान में सम्पूर्ण पश्चिम चक्र में अद्वितीय माना जाता था । कश्यप ने उसे 
बुलाकर कहा-- 

मैं आज ही पाटलिपुत्र के लिए प्रस्थान कर रहा हूँ । मुझे वहाँ अत्यन्त 
आवश्यक कार्य है। मेरे पीछे मद्रक जनपद में सद्धं की रक्षा और उत्कर्ष 
की सब उत्तरदायिता तुम पर ही रहेगी ।' 

'बिहार के सब धामिक कृत्य यथाविधि सम्पन्न होते रहेंगे, स्थविर ! 
आप निश्चिन्त रहें ।' 

तुम मेरी बात को समझने का प्रयत्न करो | मेरा अभिप्राय पूजा-पाठ 
भौर धामिक कृत्यों के अनुष्ठान से नहीं है सद्धर्म पर आज जो घोर संकट 
उपस्थित है, उसके निवारण के लिए ही मैं पाटलिपुत्र जा रहा हूँ । उसमें 
तुम्हारे सहयोग की भी आवश्यकता है, नागसेन !' 

“मुझे क्या-कुछ करना होगा, स्थविर !' 

'पहले मेरी बात को ध्यान से सुन लो । यवनराज दिमित्र बौद्ध धर्म को 
आदर की दृष्टि से देखते थे मुझे उनसे बहुत आशा थी । यदि भारत पर 
उनका आधिपत्य स्थापित हो जाता, तो सद्धर्म के उत्कर्ष में बहुत सहायता 
मिलती। राजा अशोक के दिन फिर एक बार वापस लौट आते |! 

'सञ्जाट्‌ शतधनुष भी तो सद्धर्म के अनुयायी हैं, स्थविर ! ' 

अर वह अयोग्य और अशक्त है। रात-दिन अन्तःपुर में पड़ा हुआ 
रूपाजीवाओं के साथ केलिक्रीड़ा में मस्त रहता है। उससे हमें अपने कार्य में 
कोई भी सहायता प्राप्त नहीं हो सकती । पुष्यमित्र का सामना कर सकता 
उसकी शक्ति में नहीं है । मिनेन्द्र तुम्हारा शिष्य है। बुद्ध, धर्म और संघ के 
प्रति वह श्रद्धा रखता है। तुमसे धर्मग्रन्थों का श्रवण करता रहता है। वर्ह 
वीर और साहसी भी है। हेलियोदोर को .परास्त कर उसने अपने शौर्य 
और साहस का प्रमाण अस्तुत कर दिया है। पुष्यमित्र का दमन करने के 

लिए हमें मिनेन्द्र का ही सहारा लेना होगा। यदि भारत के सब स्थविर, 
भिक्षु, रमण और श्रावक मिनेन्द्र के झण्डे के नीचे एकत्र हो जाएँ, तो 
पुष्यमित्र को परास्त कर सकना ज़रा भी कठिन नहीं होगा। पर यह तभी 
सम्भव होगा, जब मिनेन्द्र वौद्ध धमं में दीक्षित हो जाए। तुम्हें इसी के लिए 
प्रयत्न करना है ।' 

“इसके लिए मुझे क्या कुछ करना चाहिए, स्थविर !' 

'मिनेन्द्र को वौद्ध धर्म में दीक्षित करने का प्रयत्त करो, और साथ ही 
उसे यह भी समझाओ कि पुष्यमित्र सद्धमं का कट्टर शटू है । उसकी शक्ति 
को नष्ट किए बिना धर्म की रक्षा सम्भव नहीं है। यवन लोग स्वभाव से ही 
क्रोधी होते हैं। यदि एक बार मिनेन्द्र को पुष्यमित्र पर क्रोध आ गया, तो 
वह उसका दमन करने में अपनी पूरी शक्ति लगा देगा। हमारी आशा 
अब मिनेन्द्र पर ही केन्द्रित है, नागसेन ।' 

मैं पूरा-पूरा प्रयत्न करूँगा, स्थविर ! मिनेन्द्र की धर्मे में रुचि है। मैं 
प्रतिदिन स्वयं उसके पास जाऊंगा और उसे धर्मसूत्रों का उपदेश दूंगा ।' 

'अपने धर्मसूत्रों को कुछ दित के लिए उठाकर रख दो, नागसेत ! राज- 
नीति की ओर भी कुछ ध्यान दो। तुम्हें मिनेन्द्र में वह धामिक आवेश 
उत्पन्न करना है, जिससे आविष्ट होकर वह सम्पूर्णं भारत को अपने शासन 
में ले आए और सद्धमं के विरोधियों का सवेनाश करने के लिए खड्गहरस्त 
हो जाए।' 

“आपकी आज्ञा शिरोधार्य है, स्थविर !' 

नागसेन को शाकल नगरी में अपने स्थान पर तियुक्त कर स्थविर 
कश्यप ने पूर्वं की ओर प्रस्थात कर दिया। शाकल से वह सीधा श्रावस्ती 
गया और वहाँ जाकर जेतवन विहार के संघ-स्थविर मज्झिम से मिला। 
मञ्झिम को भी उसने अपने साथ ले लिया। दिमित्र को मध्यदेश से बाहर 
खदेड़कर सेनानी पुष्यमित्र अभी विश्राम ही कर रहे थेकि ये दोनों स्थविर 
पाटलिपुत्न पहुँच गए। वहाँ उन्होंने तुरन्त मोग्गलान से भेंट की। कुर्क्कट 
विहार के गुप्त गभंगृह में इन तीनों संघःस्थविरों में मन्त्रणा प्रारम्भ हुई। 
कुशल समाचार पूछने के अनन्तर कश्यप ने मोग्गलान से कहा 

“मै एक अत्यन्त महत्त्वपूर्ण समस्या पर विचार करते के लिए शाकल 

नगरी से इतनी दूर पाटलिपुत्र आया हूँ । सद्धर्म पर जो घोर संकट आज 


उपस्थित है, उसे आप भलीभाँति जानते हैं। दिमित्र परास्त होकर मध्यदेश 
से चले गए हैं, और यवतों में गृह-युद्ध प्रारम्भ हो चुका है। पुष्यमित्र की 
शक्ति अब बहुत बढ़ गई है। वह अभी पाटलिपुत्र नहीं पहुँचा है, पर अपने 
सत्ियों द्वारा हमारी यात्रा की सूचना उसे अवश्य मिल गई होगी । अव वह 
देर नहीं करेगा और बहुत शीघ्र पाटलिपुत्र के लिए प्रस्थान कर देगा। 
सैत्यशक्ति का प्रयोग कर वह पाटलिपुत्र पर सुगमता से अधिकार स्थापित 
कर लेगा, और दण्डपाणि को बन्धन से मुक्त कर देगा। सद्धर्म के ये दोनों 
कट्टर शत्रु आपस में न मिलने पाएं, हमें शीघ्र इसका उपाय करना चाहिए ।' 
“मुख्य समस्या तो पुष्यमित्र की सेना का सामना करने की है, स्थविर |! 
मोग्गलान ने कहा 7 
'नीतिवल सैन्यबल से भी अधिक शक्तिशाली होता है, स्थविर ! 
दण्डपाणि कूटनीति में पारंगत है। पुष्यमित्र की सेना और दण्डपाणि की 
कूटनीति यदि एक साथ मिल जाएँ, तो सद्धमं के शत्रओं की शक्ति अजेय 
हो जाएगी । दण्डपाणि इस समय हमारे हाथों में है। हमें पहले उसका अन्त 
कर देना चाहिए। पुष्यमित्र से हम बाद में निबट लेंगे। 
पर यह काय कैसे सम्पन्त किया जाएगा ?' मज्झिम ने प्रश्‍न किया । 
क्या स्थविर मोग्गलान के सत्री और गूढ़परुष आज सर्वथा अशक्त 
ही गए हैं ? औशनस नीति पर उन्हें अगाध विश्वास था। भिक्षओं की 
निःशस्त्र सेना को संगठित कर अहिंसा धर्म का उन्होंने व्यर्थ उपहास 
कराया। यदि भिश्षुसेना के स्थान पर वह कूटनीति का आश्रय लेते, तो 
उत्तम होता। 
फर अब हमें क्या करना चाहिए, स्थविर ?' मोगालान ने प्रश्‍न किया । 
क्या आपका कोई गूढ्पुरुष दण्डपाणि की हृत्या नहीं कर सकता ? 
वह राजप्रासाद के बन्धनागार में बन्द है न वह कहीं बाहर जा सकता है, 
और न कोई उससे मिल ही सकता है। राजप्रासाद में सवंत्र बुधगुप्त के सत्री 
विद्यमान हैं। पुष्यमित्र की सेना अभी पाटलिपत्न से बहुत दूर है। फिर डर 


किस बात का है ? क्यों न किसी गूढ्पुरुष को भेजकर दण्डपाणि की हत्या 
करा दी जाए ?' र 

'मगध की जनता श्रमणों और ब्राह्मणों का बहुत आदर करती है, 
स्थविर ! दण्डपाणि की हत्या के समाचार से पाटलिपूत्त के लोग भड़क 
जाएँगे और वे हमारे विरुद्ध उठ खड़े होंगे।' 

“आपकी औशनस नीति फिर कब काम आएगी, स्थविर ! क्या कोई 
ऐसा उपाय नहीं है जिससे साँप भी मर जाए और लाठी भी न टूटे ? हत्या 
के भी अनेक साधन हैं। किसी ऐसे उपाय को अपनाओ जिससे जनता यह 
समझे कि दण्डपाणि ने स्वयं अपने जीवन का अन्त कर दिया है।' 

आप ही कोई ऐसा उपाय सुझाइए, स्थविर !' 

'दण्डपाणि को भोजन और जल देना बन्द कर दिया जाए । यह प्रसिद्ध 
कर दिया जाए कि उसने अनशन-ब्रत किया हुआ है। आन्तर्वशिक प्रतिदिन 
भोजन भेजते हैं, पर वह उसे वापस लौटा देता है।' 

'पर क्या जनता इस पर विश्वास करेगी ?' 

'क्यों नहीं, स्थविर ! किसी पाप के प्रायश्चित के रूप में अन्त-जल 
ग्रहण न करने की परम्परा हमारे देश में बहुत पुरानी है। चान्द्रायण आदि 
कितने ही ब्रतों का पारायण ब्राह्मण लोग किया ही करते हैं ।' 

“पर आप यह क्यों भूल जाते हैं, स्थविर ! कि राजप्रासाद में ऐसे स्त्रीः 
पुरुषों की कमी नहीं है जो पुष्यमित्र और दण्डपाणि के पक्षपाती हैँ । उतके 
सत्री भी राजप्रासाद में सत्र नियुक्त हैं । यदि वे गुप्त रूप से दण्डपाणि को 
अन्न-जल भेजते रहे, तो क्या होगा ?' 

स्थविर कश्यप कुछ देर चुप रहकरसोच-विचार में मग्त रहे । फिर 
उत्तेजित होकर उन्होने कहा--दण्डपाणि को हमें अपने मार्ग से हटाना ही 
F । सद्धर्मं की रक्षा के लिए यह अनिवार्यं है । जिस कक्ष में दण्डपाणि 
बन्द है, उसके द्वार और गवाक्ष को प्रस्तर-खण्डों द्वारा बन्द करवा दिया 
जाए । वायु तक का प्रवेश वहाँ सम्भव न रहे। इससे उसे देर तक यातना 
भी नहीं सहनी पड़ेगी। उसका पापी शरीर शीघ्र ही पञ्चत्त्व को प्राप्त हो 
जाएगा। यह उपाय कैसा रहेगा, स्थविर ! 

“पर क्या यह बात राजप्रासाद और अन्तःपुर के नर-नारियों से छिपी 
रह सकेगी ? यदि कहीं पाटलिपुत्र के नागरिकों को इसका पता लग गया, 


तो विद्रोह हुए बिना नहीं रहेगा। मगध में ऐसे लोगों की कमी नहीं हैं, जो 

दण्डपाणि को अत्यन्त श्रद्धा की दृष्टि से देखते हैं ।' 

'यह समय साहस से काम लेने का है, संघ-स्थविर ! जिस औशनस 
नीति के न केवल आप प्रवक्ता अपितु प्रयोक्ता भी हैं, उसमें मन्त्र गुप्ति को 
बहुत महत्त्व दिया जाता है। क्या हम अपनी इस मन्त्रणा को गुप्त नहीं रख 
सकते ? यहाँ हम केवल तीन व्यक्ति उपस्थित हैं। हम तीन के अतिरिक्त 
कोई भी इस योजना को न जानने पाए ।' 

“बन्धनागार के कक्ष के द्वार को कौन बन्द करेगा, स्थविर ! उसके 
लिए तो हमें अन्य व्यक्तियों का सहयोग लेना ही पड़ेगा ।' 

'यह कार्य मैं स्वयं करूंगा, संघ-स्थविर ! युवावस्था में शिल्पी का 
कार्ये कर चुका हूँ । स्थपिति के शिल्प को मैं भलीभाँति जानता हूँ । धर्म- 
सूत्रों का पाठ करते हुए भी अपने पुराने शिल्प को अभी भूला नहीं हूँ । मैं 
शिल्पी का भेस बनाकर राजप्रासाद में जाऊंगा, और स्वयं अपने हाथों से 
दण्डपाणि के कक्ष के द्वार को बन्द कर दूँगा । यह कार्य तो हमें करना ही 
होगा, स्थविर ! दण्डपाणि सद्धर्म का सबसे भयंकर शत्रु है। उसे हमें अपने 
मागं से हटाना ही होगा।' 

'पर आपको किसी ने देख लिया तो ? बन्धनागार के आस-पास लोगों 
का आना-जाना लगा ही रहता है।' 

'आन्तर्वंशिक के पद पर आजकल कौन नियुक्त है ? हाँ, याद आया, 
बुधगुप्त । आपको उस पर विश्वास है ?' 

हाँ, बुधगुप्त पूर्णतया विश्‍वस्त व्यक्ति हैं। सद्धर्म में उनकी अगाध 
श्रद्धा है ।' 

'तो उसे भी हमें अपनी योजना में सम्मिलित करना होगा। उसे 
बुलाकर सब बातें समझा दीजिए | वह प्रसिद्ध कर दे कि दण्डपाणि किसी 
अभिचार-क्रिया के अनुष्ठान में तत्पर हैं। देश और धर्म की रक्षा के लिए 
वह कोई गोपनीय प्रयोग कर रहे हैं। उनका आदेश है कि कोई भी व्यक्ति 

बन्धनागार के उस भाग में न जाने पाए, जहाँ उनका कक्ष स्थित है। कोई 
परिचारक भी वहाँ न जा सके। आचार्य के धार्मिक विश्वासों और अनुष्ठोतों 
के प्रति आदर भाव रखना हमारा कर्तव्य है। इन दिनों वह्‌ केवल कन्दमूल 
फल खाकर रहेंगे, और यह सब भोजन सामग्री उनके कक्ष में पहुँचा दी गई 

है। राजप्रासाद के नर-नारी स्वभाव से धर्मभीरु होते हैं। अभिचार-क्रिया 
का नाम सुनकर वे आतंकित हो जाएँगे, और कोई भी दण्डपाणि के कक्ष के 
समीप जाने का साहस नहीं करेगा । साथ ही, अपने कुछ विश्वस्त गूढुपुरुषों 
को बन्धनागार के चारों ओर नियुक्त कर दो । वे किसी को भी वहाँ न जाने 
दें। अन्न-जल और वायु के अभाव में दण्डपाणि कब तक जीवित रह 
सकेगा ? दो-चार दिन में उसकी मृत्यु हो जाएगी । तब हम प्रसिद्ध कर देंगे 
कि अभिचार-क्रिया करते हुए आचार्य का स्वर्गवास ही गया है। ये क्रियाएँ 
बहुत भयंकर होती हैं, उनका अनुष्ठान करते हुए मृत्यु को आशंका सदा 
बनी रहती है । कोई हम पर सन्देह नहीं करेगा, और हमारी योजना सफल 
हो जाएगी ।' 

'आपकी योजना तो अत्यन्त उत्तम है, स्थविर ! पर क्या यह समुचित 
भी है ?” मोग्गलात ने प्रश्‍न किया । 

“उचित-अनुचित का विचार आप कब से करने लगे हैं, संघ-स्थविर ! 
आप आयु में मुझसे बड़े हैं, और संघ में आपका स्थान भी मुझसे ऊंचा है। 
धर्म के ज्ञान में भी आप मुझसे बढ़ कर हैं। इस दशा में मुझे यह उचित प्रतीत 
नहीं होता कि धर्म-अधर्म, उचित-अनुचित और कतँव्य-अक्ंव्य का आपके 
सम्मुख विवेचत करूँ । पर कुक्कुट विहार के इसी गर्भ-गृह्‌ में बैठकर जित 
षड्यन्त्रों का आप सूत्रपात करते रहे हैं, क्या मुझे उनका स्मरण कराने की 
कोई आवश्यकता है ? आज आपमें यह क्लैव्य भावना क्यों उत्पन्न हो रही 
है ? आप ही तो हमें यह कहा करते थे कि उच्च उद्ृश्य की पूर्ति के लिए 
हीन-से-हीन साधनों का प्रयोग भी सवंथा समुचित | होता है। यही तो 
औशनस नीति का सार है । सद्धर्म की रक्षा के लिए ह दण्डपाणि की हत्या 
करनी ही होगी, चाहे उसके लिए किसी भी उपाय को क्यों न प्रयुक्त करना 
पड़े । इसी विचार को लेकर मैं शाकल से इतनी दूर आया हू। आपकी क्या 

सम्मति है, स्थविर मज्झिम ! 
ते कं आपके विचार से पूर्णतया सहमत हूँ, स्थविर ! जब से दण्डपाणि 
और पष्यमित्र ने पाटलिपुत्र के रंगमंच पर पदाेण क्या है सद्धम का 
निरन्तर. "हास हो रहा है। आज कहाँ हैं, अत्ताथपिण्डक जैसे र re 
कोटि-कोटि सुवणं मुद्राएँ जेतवन बिहार के लिए प्रदान कर दी थीं ! आज 

कहाँ हैं प्रियदर्शी अशोक जैसे राजा, जिन्होंने धमं के लिए अपना सर्वस्व 
स्वाहा कर दिया था ? आज तो जेतवन विहार का संस्कार तक करा सकना 
हमारे लिए कठिन हो रहा है। दण्डपाणि और पुष्यमित्र का विनाश हमें 
करना ही होगा, स्थविर ! चातुरन्त संघ का भविष्य इनके विनाश पर ही 
निर्भर है। दण्डपाणि की बुद्धि और पुष्यमित्र की सँन्यशक्ति हमारे सबसे 
प्रबल शत्रु हैं। उनके विनाश के लिए कोई भी साधन अनुचित वं अग्राह्य 
नहीं है ।' 

'तो अब विलम्ब करना कदापि उचित नहीं है। इससे पूर्व कि पृष्यमित्र 
पाटलिपुत्र पहुंच सके, हमें दण्डपाणि को ठिकाने लगा देना चाहिए । ज़रा 
बुधगुप्त को तो बुलाइए, संघ-स्थविर !' 

दो घड़ी बाद आन्तर्वशिक बुधगुप्त कुक्कुटाराम के गुप्त गर्भ-गृह में आ 
उपस्थित हुआ। स्थविरों को प्रणाम निवेदन कर उसने कहा--'ेरे लिए 
क्या आज्ञा है, स्थविर ! 

"राजप्रासाद में सव कुशल तो है ? दण्डपाणि का क्या हाल-चाल है ?” 
कश्यप ने प्रश्‍न किया। ' «& 

भगवान्‌ तथागत की कृपा से सर्वेत्र कुशल-मंगल है, स्थविर ! दण्डपाणि 
आनन्द में है और रात-दिन पूजापाठ में व्यापृत रहता है।' 

“उसके पास कौन आते-जाते हैं ?” 

'कोई भी नहीं, स्थविर ! प्रातः सायं एक परिचारक अन्न-जल देने के 
लिए उसके कक्ष में जाया करता है। अन्य किसी को वहाँ जाने की अनुमति 
नहीं है ।' ० 

क्या यह परिचारक पूर्णतया विश्वसनीय है ? वह बाहर के कोई 
समाचार तो उसे नहीं देता ?' 

समाचार वह कैसे देगा, स्थविर ! वह गूंगा और बहरा जो है ।' 

साधु, साधु ! बन्धनागार के समीप कहीं शिलाखण्ड या प्रस्तर तो 
उपलब्ध हो सकेंगे ?” 

क्यों नहीं, स्थविर ! अन्तःपुर के बन्धनागार में कुछ नये कक्ष अभी 
बनकर तैयार हुए हैं। वहाँ बहुत-सेशिलाखण्ड शेष बचे पड़े हैं ।' 

बुधगुप्त को सारी योजना समझा दी गई। उसे सुनकर बुधगुप्त ने 

“यदि आज्ञा हो, तो एक बात कहूँ, स्थविर !' 

हाँ, हाँ, निस्संकोच कहो ।' 

'दण्डपाणि बड़ा धूर्तं है। हमारे सत्नी रात-दिन उसकी गतिविधि पर 
"दृष्टि रखते हैं। उसके कक्ष में जरा-सी भी आहट पाकर वे सतकं हो जाते 
हैं । उसने अनेक वार यत्न किया कि अपने कक्ष में सुरंग बनाकर 
बन्धनागार से मुक्त हो जाए । पर हमारे सत्तियों की सतर्कता के कारण वहू 
सफल नहीं हो सका । आपको ज्ञात ही है, स्थविर ! चाणक्य ने सुरंग मार्ग 
से ही शक़टार को बन्धनागार से मुक्त किया था। यदि दण्डपाणि के कक्ष- 
द्वार को शिलाखण्डों से बन्द कर दिया गया, तो उसकी गतिविधि पर दृष्टि 
रख सकना सम्भव नहीं रहेगा । 

'पर सुरंग खोदने के लिए दण्डपाणि उपकरण कहाँ से प्राप्त करेगा ?' 

“इस धूतं ब्राह्मण के लिए सब-कुछ सम्भव हैं, स्थविर ! उसकी वाणीं 


' में जादू है, वह वशीकरण मन्त्र जानता है । क्या बताऊं, स्थविर ! वड़ी 


कठिनता से अव तक उसे बन्धनागार में बन्द रख सका हूँ। यदि वह क्षण 
भर के लिए भी हमारे सल्नियों की आँखों से ओझल हो गया, तो न जाने 
क्या कर बैठेगा।' 

'तो तुम्हारा क्या सुझाव है, बुधगुप्त I 

“उसके कक्षके द्वार को अवश्य बन्द कर दिया जाए, पर दो अंगुल चौड़ा 
एक छिद्र खुला छोड़ दिया जाए | दण्डपाणि की गतिविधि पर दृष्टि रखने 
का यही उपाय है।' 

“तो यही सही । इससे एक लाभ यह भी होगा कि थोड़ी-थोड़ी वायु 
उसे मिलती रहेगी । अन्त-जल के बिना वह कब तक जीवित रह सकेगा ? 
उसे तड़प-तड़प कर प्राण देते देखकर मुझे हादिक आह्वाद प्राप्त होगा। 
कभी-कभी मैं भी उसे देख जाया करूँगा। ; 

रात्रि का समय था। आकाश में बादल छाए हुए थे र घोर अन्धकार 
था। ऐसे समय एक शिल्पी ने पाटलिपुत्र के महाद्वार में प्रवेश किया \ 
द्वारपाल के प्रश्‍न के उत्तर में उसने चुपचाप एक अवुशापत उसे दिखा 


~ 


दिया । मार्ग में prrmmee उसे नहीं टोका। राजप्रासाद के द्वार पर आन्तव- 


३१४ : सेनानी पुष्यमित्र 


शिक सेना के सैनिकों ने उसे फिर रोका | पर बुधगुप्त के संकेत पर सैनिक 
एक ओर हट गए । शिल्पी सीधा बन्धनागार गया और देखते-देखते अपना 
कार्ये उसने पूर्णं कर दिया। जिस कक्षभ्में आचार्य दण्डपाणि कैद थे, उसके 
गवाक्ष और द्वार प्रस्तर-खण्डों से बन्द कर दिए गए। केवल एक छोटा-सा 
छिद्र खुला छोड़ दिया गया, ताकि आचार्य की गतिविधि पर दृष्टि रखी 
जा सके। न वहाँ कोई परिचारक जा सकता था, और न कोई गूढ्पुरुष । 
बुधगुप्त स्वयं वहाँ प्रहरी का कार्य कर रहा था। कश्यप का आदेश था कि 
कोई भी अन्य व्यक्ति दण्डपाणि के कक्ष के पास न जाने पाए । 
आचार दण्डपाणि को स्थविरों के षड्यन्त्र को समझने में देर नहीं 
लगी। पर वह असहाय थे। अब न उन्हें भोजन दिया जाता था, और न 
जल । अन्त-जल के विना वह कव तक जीवित रह सकते थे ? शुद्धे वायु का 
संचरण भी वहाँ संभव नहीं था । इस दशा में मृत्यु को आसन्त देख दण्डपाणि 
समाधि लगाकर बैठ गए। चिरकाल से उन्हें पुष्यमित्र का कोई भी समा- 
चार नहीं मिला था। पर उन्हें अपने इस सुयोग्य शिष्य पर पूर्ण विश्वास 
था । जीवन के अन्तिम क्षणों में भी आर्यभूमि के उज्ज्वल भविष्य के संबंध 
में उन्हें कोई भी आशंका नहीं थी । सर्वेशक्तिमय भगवान्‌ से वह यही प्रार्थना 
कर रहे थे कि यवनों को परास्त कर पुष्यमित्र शीघ्र पाटलिपुत्र आए और 
भिक्षुओं के कुचक्र का अन्त कर भारत की शस्त्रशक्ति का पुनरुद्धार करे। 
अपने प्राणों की उन्हें जरा भी चिन्ता नहीं थी । वह जानते थे कि यह शरीर 
नश्वर है । एक-न-एक दिन इसका अन्त होना ही है । प्राचीन ऋषियों का 
'योगेनात्ते तनुत्यजाम्‌’ का आदर्श उनके सम्मुख था। तीन सप्ताह तक वह 
समाधि लगाकर बैठे रहे। अन्त-जल के बिना उनका शरीर क्षीण हो गया, 
पर उनके मुखमण्डल के तेज में कोई कमी नहीं आई । अन्त में समाधि में 
बठे-बँठे ही उन्होंने अपनी जीवन-लीला समाप्त कर दी | 


पुष्यमित्र का प्रतिशोध 


` « दिमित्न को मध्यदेश से मरुभूमि में खदेड़कर पुष्यमित्र ने मगध की ओर 

प्रस्थान किया । निरन्तर युद्ध में व्यापृत रहते हुए भी पाटलिपुत्न के समा- 
चारों से वह अनभिज्ञ नहीं थे। उन्हें ज्ञात था कि आचार्य दण्डपाणि अभी 
बन्धनमुक्त नहीं हुए हैं । वह शी घ्र-से-शी प्र पाटलिपुत्र जा पहुँचने को उत्सुक 
थे, ताकि अपने गुरु को बन्धनागार से छुटकारा दिला सकें, और उनके पथ- 
प्रदर्शन में मगध के राजतन्त्र में नवजीवन के सञ्चार का प्रयतन करें । मरु- 
भूमि से लौटते हुए वह जहाँ भी गए, जनता ने उत्साह के साथ उनका स्वागत 
किया । लोगों की दृष्टि में वही एक ऐसे वीर थे, जो यवनों के आक्रमण से 
भारतभूमि की रक्षा कर सकते थे। 

धारिणी और अग्निमित्र भी हिन्दूकुश और कपिश-गान्धार की 'तीर्थ- 
यात्रा! से वापस लौट आए थे। वे सेनानी से मिलने के लिये उत्सुक थे और 
काम्पिल्य में उके आगमन की प्रतीक्षा कर रहे थे। चिरकाल पश्चात्‌ अपने 
वीर पुत्र को देखकर पुष्यमित्र की आँखों में आँसू आ गए, और उन्होंने आगे 
बढ़कर उसे अपने अंक में भर लिया। धारिणी एक ओर चुपचाप खड़ी थी : 
और साश्रुवयन हो पिता-पुत्र के मिलन को देख रही थी। उसकी परि- 
चारिका एक यवनी थी जो अत्यन्त प्रगलभ और मुखर थी । अपनी स्वामिनी 
को इस प्रकार उपेक्षिता-सी चुपचाप खड़ी देखकर उससे नहीं रहा गया। 
आगे बढ़कर उसने कहा--'आपकी पुत्रवधू भी यहाँ खड़ी है, स्वामी ! उसे 
भी आपका स्नेह और आशीर्वाद प्राप्त करने का अधिकार है।' यवनी की 
बात सुनकर पुष्यमित्र का ध्यान धारिणी की ओर गया | उसकी ओर देख- 
कर उन्होंने कहा-- तुम्हें तो पहले कभी देखा ही नहीं था, बेटी ! जितनी 
प्रशंसा सुनी थी, उससे बहुत अधिक हो तुम । अग्तिमित्र सचमुच सौभाग्य 
शाली है, जो तुम्हारे जैसी सहधमिणी उसे प्राप्त हुई है। यवनों की पराजय 
का वास्तविक श्रेय तुम्हीं को दिया जाना चाहिए | मैं आशीर्वाद देता हूँ, 
यावच्चन्द्र दिवाकरौ तुम्हारा सुहाग स्थिर रहे! तुम्हारे जैसी पुत्रवधू को पाकर 
मुझे गर्व है।' धारिणी ने चरणस्पर्श कर अपने श्वसुर को प्रणाम किया। 

यवनी फिर आगे बढ़ी | हँसते हुए उसने कहा--'यह छोटा-सा शिशु 
भी आपके आशीर्वाद की प्रतीक्षा कर रहा हैं, स्वामी ! देखने में; तो. पूकथों _ 


३१६ : सेनानी पुष्यमित्र 


'गुहा-गृह में उत्पन्न हुआ था। बिलकुल पकथों जैसा रंग-रूप पाया है ।' यवनी 
की गोद सें बच्चे को लेकर धारिणी ने उसे पुष्यमित्र के चरणों के पास खड़ा 
कर दिया, और संकोच के साथ वोली--'इसे आशीर्वाद दीजिए, सेनानी ! 
यह आपके समान ही वीर और साहसी बने ।' 
पुष्यमित्न ने बच्चे को गोद में उठा लिया । अपने पौत्र के स्पर्श से उनका 
तन पुलकित हो गया । उसके सिर पर हाथ फेरते हुए उन्होंने कहा--'अपने 
माता-पिता का नाम उज्ज्वल करो, बेटा ! उन्हीं के समान वीर और साहसी 
बनो, आर्यभूमि का गौरव बढ़ाओ । आयुष्मान्‌ होओ ।' 
यवनी एक वार फिर आगे बढ़ी, और मृदु मुसकान के साथ बोली-- 
“किसे इतने ढेर सारे आशीर्वाद दे रहे हैं, स्वामी ! इसका कोई नाम तो है 
ही नहीं। दो साल का हो गया, पर अब तक इसका कोई नाम ही नहीं रखा 
गया। माँ इसे पुकारती है, मुन्ना और पिता बिट्टू । भला ये भी कोई नाम 
हैं। जब नाम-संस्करण की वात चलती है तो इसकी माँ टाल देती है और 
कहती है--“इसके पितामह बहुत बड़े आदमी हैं । सम्पूर्ण मौर्य साम्राज्य के 
सेनानी और कर्णधार हैं । वही इसका नामकरण-संस्कार करेंगे ।' अब इसका 
कोई नाम रख दीजिए न ? कब तक इसे मुन्ना या बिट्टू कहते रहेंगे ?' 
पुष्यमित्र कुछ देर तक बच्चे को एकटक देखते रहे। फिरं उन्होंने हँस- 
कर कहा--'इसे पाकर विश्व की सब सुख-सम्पदा मुझे प्राप्त हो गई हैं । 
यही मेरा रत्न है, यही मेरा वसु है। इसका नाम वसुमित्र होगा ।' 
यवनी वसुमित्र को लेकर चली गई, तो पुष्यमित्र ने कहा-“भब 
तुम्हारा क्या विचार है, वत्स ! कुछ दिन विश्राम क्यों नहीं करते ? कपिश- 
गान्धार की यात्रा से बहुत थक गए होगे ।' 
सैनिक के लिए विश्राम कहाँ, सेनानी ! मैं भी आपके साथ पाटिलपुत्र 
चलूँगा।' 
'पाटिलपुत्त की दशा अत्यन्त अव्यवस्थित है, वत्स ! धारिणी और 
वसुमित को वहाँ ले जाना निरापद नहीं होगा। कुक्कुटाराम के स्थविर 
हमारे शत्रु हैं, उनके कुचकों से इन्हें बचा सकना बहुत कठिन होगा। कुछ 
दिनों के लिए तुम दशार्ण देश क्यों न चले जाओ ? गोनद आश्रम में जाकर 
रह लो । वसुमित् की शिक्षा प्रारम्भ करने का समय भी समीप आ रहा 

यह परिचारिका कौन है ?' 
पुष्यमित्र की वात अभी पूरी नहीं हुई थी, कि एक दण्डधर ने प्रवेश 
किया, और हाथ जोड़कर कहा--'क्षमा कीजिए, सेनानी ! पाटिलपुत् से 
| एक सत्री आया है, बहुत जल्दी में हैं, तुरन्त आपसे भेंट करना चाहता है। 
मैंते बहुत समझाया, सेनानी इस समथ किसी से नहीं मिल सकते । पर वह 
मानता ही नहीं । कहता है मुझे एक अत्यन्त आवश्यक कार्य से तुरन्त सेनानी 
से मिलना है।' 
सेनानी की अनुमति प्राप्त कर सत्री को उनको सेवा में उपस्थित किया 
गया। प्रणाम निवेदन कर स्री ने कहा- 
“बहुत बुरा समाचार है, सेनानी ! शाकल से कश्यप और श्रावस्ती 
से मज्झिम पाटलिपुत्र पहुँच गए हैं। कुर्वकुटाराम के गभंगुह में उन्होंने 
मोग्गलान से कोई गूढ़ मन्त्रणा भी की है । ठीक-ठीक बात तो हमें ज्ञात नहीं 
| हो सकी, पर ऐसा सुना है किं आचार्य की हत्या की योजना बनाई गई है।' 
| 
| 


| है। इसे महषि पतंजलि को सौंपकर फिर पाटलिपुत्न आना । हाँ, तुम्हारी 
| 
| 


सत्री की बात सुनकर पुष्यमित्र एकदम स्तब्ध रह गए। झु क्षण 
पश्चात्‌ उत्तेजित होकर उन्होंने कहा-- 
'क्या कहा ? आचार्य की हत्या की योजना ? 
। मुझे क्षमा करें, सेनानी ! जैसा मैंने सुता, आपसे निवेदत कर दिया। ४ 
| 'पूरी बात बताओ, तुमने क्या सुना हल? 
'मुझे अधिक तो ज्ञात नहीं, सेनाती ! राजप्रासाद में नियुक्त हमारे 
सतियों ने सूचना दी है कि अधेराति के समय कोई शिल्पी उस बन्धनागार 
| में गया था जहाँ आचार्य का कक्ष हैत ऐसी चर्चा है कि आचार्य के कक्ष के 
गवाक्षों और द्वार को प्रस्तर-खण्डों से बन्द कर दिया गया है।' 

'क्या तुम सच कह रहे हो? 

'मै झूठ क्यों बोलूँगा, सेनानी ! जैसा सुता वैसा सेवा में निवेदन कर 
दिया । कोई भी व्यक्ति अब राजप्रासाद के बन्धनागार के समीप नहीं जा 
सकता ।' 
'स्थविरों का यह साहस ! अच्छा, तुम पाटलिपुल्न से कब चले थे ?' 
'कोई आठ दिन पूवं, सेनानी ! रात-दिन घोड़े की पीठ पर बैठा-बैठा 

अभी कास्मिल्य पहुँचा हूँ । केवल एक रात मार्ग में विश्राम किया था। बहुत 
थक गया हूं ।' 
तो आचार्य को अन्त-जल और स्वच्छ वायु के बिना रहते हुए आठ 
दिन बीत गए। अच्छा, अब तुम विश्राम करो । मैं इसी क्षण पाटलिपुत्र के 
लिए प्रस्थान कर रहा हुँ।' 
क्या आप अकेले ही पाटलिपुत्र जाएंगे ?' अग्निमित्र ने प्रश्‍न किया । _ 
'सेना को तैयार होने में देर लग जाएगी। एक क्षण की भी देर करने 
का अब अवसर नहीं है। मुझे एक सप्ताह में पाटलिपुत्र पहुँच जाना है। 
सेना पीछे आती रहेगी ।' 
'पर आपका अकेले जाना क्या निरापद होगा ? मैं भी क्यों न चला 
चलूं ?' 
यह आचार्य के जीवन का प्रश्‍न है, वत्स ! यदि लुम चाहो, मेरे साथ 
- चल सकते हो। पर धारिणी और वसुमित्न को गोनद आश्रम में भेजने की 
व्यवस्था भी तो तुम्हें करनी होगी ।' 
'इसकी व्यवस्था मैं स्त्रयं कर लूंगी, सेनानी ! 
से न रोकिए।' धारिणी ने कहा । 


पुष्यमित्र और अग्निमित्र ने तुरन्त पाटलिपुत्र के लिए प्रस्थान कर 
दिया । वायु-वेग से वे निरनु 


तर पूर्व की ओर आगे बढ़ते गए । केवल छः दिन 
में वे पाटलिपुत्र पहुँच गए । जिस समय वह्‌ मागध साम्राज्य की इस विशाल 
राजधानी में पहुँचे, महाद्वारों के कपाट वन्द हो चुके थे। पश्चिमी महाद्वार 

के समीप पहुँचकर पुष्यमित्न ने प्रहरी से कहा 

'तुरन्त कपाट खोल दो, एक क्षण की भी देरी न करो ।' 

'दौवारिक का अनुज्ञा-पत्र दिखाइए,, प्रहरी ने कहा। 

मैं तुम्हें आज्ञा देता हैं, तुरन्त कपाट खोल दो ।' 

आप कीन हैं, जो मुझे इस प्रकार आदेश दे रहे हैं ?' 

क्या तुम मुझे नहीं पह्चानते ? मागध साम्राज्य के सेनानी की आज्ञा 
है, तुरन्त कपाट खोल दो । सुनते हो या नहीं ?” 


आप, सेनानी पुष्यमित्र । पर मागध के सेनानी पद पर तो अब निप- 
णक नियुक्त हैं।' 


आप इन्हें साथ चलने 

'यह खड्ग देखते हो, सेनानी पुष्यमित्र की आज्ञा है ! तुरन्त कपाट 
खोल दो ।' 

प्रहरी को पुष्यमित्र की आज्ञा का उल्लंघन करने का साहस नहीं हुआ । 
कपाट खोलते हुए उसने हाथ जोड़कर कहा--'मेरे प्राणों की रक्षा आपके 
हाथों में है, सेनानी ! निपुणक मुझे कभी क्षमा नहीं करेगा ।' 

पर पुष्यमित्न ने प्रहरी की प्रार्थना पर कोई ध्यान नहीं दिया। विद्युत्‌- 
गति से आगे बढ़ते हुए वह क्षणभर में राजप्रासाद के महाद्वार पर पहुँच 
गए। आन्तर्वशिक सेना के सैनिकों को उन्हें रोकने का साहस नहीं हुआ । 
वह सीधे बन्धतागार गए, ओर उस कक्ष पर जा पहुँचे जहाँ आचार्य दण्ड- 
पाणि बन्द थे। एक प्रहरी को वहाँ खड़े देखकर उन्होंने पूछा- < 

'क्या आचार्य दण्डपाणि इसी कक्ष में हैं ?' लक 

“तुम कौन हो, और यहाँ आने का साहस तुमने कैसे किया ? 

रात्रि के घोर अन्धकार में न प्रहरी ने पुष्यमित्र को पहचाना, और न 
पुष्यमित्न ने प्रहरी को । सेनानी ने प्रहरी को एक धक्का दिया जिसे वह नहीं 
संभाल सका, और दूर जा गिरा। पुष्यमित्र ने तलवार की मूंठ से प्रस्तर- 
खण्डों पर प्रहार करना प्रारम्भ किया, और देखते-देखते वहाँ इतना मागें 
बन गया जिससे एक व्यक्ति कक्ष के भीतर प्रवेश कर सकता था। भीतर 
जाकर जो दृश्य पुष्यमित्र ने देखा, उसे वह सहन नहीं कर सके । कुछ क्षण 
वह स्तब्ध खड़े रहे और फिर चीत्कार कर विलाप करते लगे। आचार्य 
दण्डपाणि का प्राणान्त हो चुका था और उनका शरीर विकृत होता प्रारम्भ 
हो गया था । बन्धनागार से चीत्कार का शब्द सुनकर आन्तर्वशिक भागा- 
भागा आया और जोर से बोला--'यहाँ कोन है ?' 

“ओह, बुधगुप्त, आओ, अन्दर आओ।' बुधगुप्त की वाणी पहचानकर 
पुष्यमित्र ने कहा । 

पुष्यमित्र को देखकर बुधगुप्त अपनी सुध-बुध भूल गया। वह्‌ लौटकर 
जाने लगा, पर पुष्यमित्र ने उसे पकड़ लिया और लात मारकर कहा 
'बताओ, यह किसकी करतूत है ? 

'मैं कुछ नहीं जानता, सेनानी ! सैं सर्वथा निर्दोष हूँ।' बुधगुप्त ने 
हाथ जोड़कर गिड़गिड़ाते हुए कहा । 

तुम आन्तव॑शिक हो, और कुछ नहीं जानते । बताओ, वह प्रहरी कौन 
था जो अभी यहाँ खड़ा था ?” खड्ग उठाकर पुष्यमित्र ने प्रश्‍न किया । 

मुझे क्षमा करें, सेनाती ! कुक्कुटाराम के स्थविरों के आदेश से ही यह 
सब हुआ है। मेरा कोई अपराध नहीं है । मैं आपका तुच्छ सेवक हूँ ।' 

बताओ, वह प्रहरी कौन था ?' 

वह शाकल के संघ-स्थंविर कश्यप थे, सेनानी ! रात-दिन स्वयं इस 
कक्ष पर पहरा दिया करते थे। पहले यह कार्य उन्होंने मुझे सौंपा था | पर 
मैं ऐसा घृणित कार्य कैसे कर सकता था, सेनानी ! उन्हं न्होंने मुझे हटाकर 
स्वयं पहरा देना प्रारम्भ कर दिया ।' 

अच्छा, यह द्वार किसने बन्द किया था ?' 

“इन्हीं स्थविर ने, सेनानी !' 

'शतधनुष कहाँ है ? मैं तुरन्त उससे मिलना चाहता हूँ । मौर्य वंश के 
शासन में एक विश्वविख्यात आचार्य की इस प्रकार निर्मम हत्या की जाए, 
इसका दण्ड उसे भोगना ही पड़ेगा ।' 

सम्राट्‌ इस समय अन्तःपुर में हैं, और अपने शयन-कक्ष में विश्राम कर 
रहे हैं।' 

तुरन्त जाओ, और उसे यहाँ बुला लाओ। कहो, पुष्यमित्र ने तुरन्त 
यहाँ आने का आदेश दिया है।' 

'र्धरात्ि के समय अन्तःपुर में मैं कैसे प्रवेश कर सकूंगा, सेनानी ! 
उ वामन प्रहरी मेरे टुकड़े-टुकड़े कर देगे। ये प्रहरी अत्यन्त क्रूर हैं, 

नानी ! : 


'सुनते हो या नहीं, तुरन्त जाओ और शतधनुष को बुला लाओ।' 
पुष्यमित्र ने चिल्लाकर कहा । 

उ्रशुः्त डरता-डरता गया और अन्तःपुर के द्वार पर जाकर प्रहरियों 
से बोला, 'मैं बड़े संकट में हैँ, भाई ! न जाने, पुष्यमित्र कैसे पाटलिपुत्र आ 
गया है और राजप्रासाद में प्रवेश केर बन्धनागार तक पहुँच गया है । 
ह सग्राद्‌ से मिलना चाहता है। उन्हें सुचना दे दो, बड़ी कृपा 
होगी । 


सम्राद्‌ इस समय केलिगृह में हैं, मञ्जुमती का नृत्य हो रहा है। हमें 

आदेश है कि किसी को भी अन्तःपुर के अन्दर न आने दिया जाए।' एक 
प्रहरी ने उत्तर दिया। 

'कोई उपाय तो करना ही होगा, भाई ! अन्यथा, पुष्यमित्र यहाँ आ 
पहुँचेगा । वह इस समय क्रोध से पागल हो रहा है । वात तो करता ही नहीं, 
सीधा तलवार दिखाता है | यदि जरा भी देर हुई, तो यहीं आ पहुँचेगा और 
हम सबको तलवार के घाट उतार देगा।' 

डरते-डरते एक प्रहरी अन्तःपृर के द्वार में प्रविष्ट हुआ, और उच्च 
स्वर से बोला, 'सम्राट्‌ की जय हो ! ' 

शतधनुष मञ्जुमती को अंक में भर सुरापान में मस्त थे । रंग में भंग 
देखकर उन्होंने रोष के साथ चिल्लाकर कहा, 'कौन है, क्या बात.है ?” 

“घोर संकट उपस्थित है, सम्राट्‌ ! पुष्यमित्र राजप्रासाद में घूस आया 
है और इसी क्षण आपसे मिलता चाहता है।' प्रहरी ने हाथ जोड़कर कहा । 

'कौन, पुष्यमित्र, वह तो साकेत में था, यहाँ कैसे आ गया ?' 

“सम्राट्‌ एक क्षण बाहर आने की कृपा करें। बुधगुप्त बहुत घबराए 
हुए हैं, बाहर खड़े प्रतीक्षा कर रहे हैं।' 

शतधनुष ने अपने परिधान को ठीक किया और अन्तःपुर से बाहर 
आकर वुधगुप्त से बोले, 'कहो, बुधगुप्त, क्या बात है, इतने घबराए हुए 
क्यों हो ?' 

“रक्षा कीजिए, सञ्राटू ! पुष्यमित्र न जाने कैसे यहाँ आ पहुँचा है 
और क्रोध से पागल हो रहा है। दण्डपाणि के शव के पास बैठा हुआ है, 
और आपसे मिलता चाहता है ।' 

“तुम्हारी आन्तर्वंशिक सेना कहाँ है ? उसे पकड़कर उसी कक्ष में बन्द 
क्यों नहीं कर देते ?' 

“किसका साहस है, सम्राट्‌ ! जो मत्त मयंग के पास जा सके ? एक 
क्षण की भी देर होने पर वह यहीं आ धमकेगा। मुझे भय है, कहीं सञ्राट्‌ 
पर ही हाथ न उठा दे।' 

अच्छा, फिर उसी के पास चलो । कहाँ है, मेरी तलवार ?' 

'ओह, वह तो इधर ही चला आ रहा है। मुझे तो डर लग रहा हः 
सम्राट्‌ ! भाग चलिए, आइए मेरे साथ | सुरंग के गुप्त मागं से निकलकर 


३२२ : सेनानी पुष्यमित्र 


किसी सुरक्षित स्थान पर चले चलें | भूखे शेर के सामने पड़ना बुद्धिमत्ता 


~ 


नहीं है, सम्राट्‌ !' 
पुष्यमित्र को आता देखकर 


कर शतधनुष घबरा गया। बुधगुप्त के साथ 


उसने सुरंग मार्ग में प्रवेश किया और ऊपर के कपाट को अन्दर से बन्द कर 
तेज़ी से आगे बढ़ने लगा। एक गुप्त गृह में पहुँचकर उसने चैन का साँस 
लिया और बुद्धगुप्त से कहा-- 


यह विपत्ति कहाँ से 
मञ्जुमती को वह सघन केशरा 
वे मधुर चुम्बन ! सब मिट्टी 


आ गई, बुधगुप्त ! रंग में भंग हो गया। 
शि, वे मांसल भुजाएँ, वह नृत्य भंगिमा और 
हो गया।' 


अब प्राणों की रक्षा का उपाय कीजिए, सम्राट्‌ ! पौ फटने से पहले 


ही किसी सुरक्षित स्थान पर 
पद नहीं है ।” 


पहुँच जाइए । राजप्रासाद में रहना अब निरा- 


क्या तुम्हारी सेना एक पुष्यमित्र को पकड़कर बन्धनागार भें नहीं 


डाल सकती ? जाओ, तुरन्त 


संकट की भेरी बजवा दो। सब सैनिकों को 


एकत्न कर लो । पुष्यमित्र बचकर जाने न पाए।' 


'हमारे पास सेना है ही 


कहाँ, सम्राट्‌ ! अब तो पाटलिपुन्न पर भिक्षुओं 


का राज है। काषाय वस्त्रधारी भिक्षु पुष्यमित्र के सम्मुख कहाँ टिक सकते 


हैँ?” 


तो फिर हमें क्या करना चाहिए ?” 


चलिए, सम्राट्‌ ! देर 


न कीजिए। इस सुरंग मार्ग का एक द्वार 


ऊुकुटाराम के गुप्त गर्भगृह में खुलता है। हमें वहीं जाकर आश्रय ग्रहण 
करना चाहिए । राजप्रासाद अब हमारे लिए निरापद नहीं रहा है। यहाँ 
ऐसे लोगों की कमी नहीं है जो पुष्यमित्र के प्रति अनुरक्त हैं । सूर्योदय होते 
ही उसके आगमन की बात सारे राजप्रासाद में फैल जाएगी । कौन जाने, 


कल कया हो जाए ? अब देर 
ऐसा स्थान है, जिसे हम सुर 


न करे, सम्राट्‌ ! कुक्कुटाराम ही एकमात्र , 
क्षित समझते हैं |! 


'बरे, जरा ठहरो, बुधगुप्त ! मञ्जुमती को भी साथ लेते चलें। 
उक्कुटाराम के रुण्ड-मुण्ड भिक्षुओं के बीच मेरे दिन कँसे कटेंगे ! मञ्जुमती 
साथ रहेगी, तो मन लगा रहेगा । ओह, कैसा बढ़िया नाचती है वह, कैसा 

मृदुकण्ठ है उसका ! बोलती है, तो ऐसा लगता है मानो कोयल कुह-कुदद 
कर रही हो।' 

यह न भूलिए सम्राट्‌ ! पुष्यमित्र अन्तःपुर के द्वार पर खड़ा आपकी 
प्रतीक्षा कर रहा है । अब देर न कीजिए ।' 

शतधनुष को सहारा देता हुआ बुधगुप्त सुरंगमार्ग में आगे बढ़ता 
गया । शीघ्र ही वे दक्षिणी द्वार पर पहुँच गए। यह द्वार कुक्कुटाराम के 
गुप्त गर्भगृह में खुलता था। कश्यप, मज्झिम और मोग्गलान अभी वहीँ 
उपस्थित थे। सम्राट्‌ को अकस्मात्‌ अपने बीच में पाकर {मोग्गलान ते 
कहा-- 

ओह, सम्राट्‌ ! आप यहाँ कैसे ? सब कुशल तो है ?” 

'मैं क्या जानूं, स्थविर ! यह बुधगुप्त मुझे यहाँ घसीट लाया है।' 

जानकर भी क्यों अनजान बनते हैं, स्थविर ! क्या आपको ज्ञात नहीं 
है कि पुष्यमित्र राजप्रासाद में पहुँच चुका है, और तलवार हाथ में लिए 
अन्तःपुर के आसपास घूम रहा है। बड़ी कठिनता से सम्राट्‌ को यहाँ ला 
सका हूँ ।' बुधगुप्त ने कहा। 

(तुमने बहुत अच्छा किया, बुधगुप्त ! हिसा का सामना अहिसा द्वारा 
करना ही तथागत को अभिप्रेत था । अब आप विश्राम कीजिए, सम्राट ! 
शयनकक्ष पास में ही है ।' 

'सुरा और सुन्दरी के बिना मुझे नींद नहीं आती, स्थविर ! मैंने बुध- 
मुप्त से कितना ही कहा, मञ्जुमती को भी साथ लेते चलो । पर इसने मेरी 
एक नहीं सुनी । अब मुझे नींद कैसे आएगी ?' 

'सुरा और सुन्दरी का भी प्रबन्ध हो जाएगा। आप शयनकक्ष में 
जाकर निश्चिन्त हो विश्राम कीजिए | कुक्कुट विहार में किसी चीज़ की 
कमी नहीं है । तुम भी जाओ, बुधगुप्त ! तुम भी विश्राम करो।' 

शतनुष और बुधगुप्त के चले जाने पर मोग्गलान ने कश्यप से कहा, 
“अब क्या विचार है, स्थविर ! ' 

'मगध में रहना अब हमारे लिए निरापद नहीं है। पुष्यमित्र की सेना 
वायुवेग से पाटलिपुत्र की ओर अग्रसर हो रही है। वह शीघ्र यहाँ पहुँच . 

जाएगी। बात की बात में मगध पर पुष्यमित्र का अधिकार हो जाएगा। 
दण्डपाणि की हत्या के कारण वह क्रोध सें पागल हो गया है। न जाने क्या 
कर बँठे।' 

“तो आपकी क्या योजना है, स्थविर ! 

“सुर्योदय से पूर्वे ही हमें कृक्कुटाराम से चल देना चाहिए । श्रेष्ठी पृष्प- 
नयन के सार्थ ने कल ही पाटलिपुत्र से प्रस्थान किया था । अभी वह अधिक 
दुर नहीं गया होगा । हम शीघ्र ही उससे जा मिलेंगे ।' 

(पर भिक्षुवेश में जाना उचित नहीं होगा, स्थविर !' 

हम वैदेहक, ज्येष्ठक, शिल्पी--किसी भी भेस में जा सकते हैं । पुष्प- 
नयन को मैं भली भाँति जानता हूँ । शाकल में भी उसकी पण्यशाला है। 
सद्धमं के प्रति उसकी भगाध श्रद्धा है। वह शाकल से भी आगे कपिश- 
गान्धार जा रहा है। शाकल तक उसके साथ चले जाएंगे । छद्मवेश में रहने 
पर किसीको हम पर सन्देह नहीं होगा ।' 

क्या इस प्रकार कृक्कूटाराम को छोड़कर भाग जाना हमारे लिए 
उचित होगा, स्थविर ! ' 

हम भाग कहाँ रहे हैं ? अपने उद्देश्य को पूति के लिए ही शाकल जा 
रहे हैं। वहाँ का यबन सेनापति मिनेन्द्र मेरा शिष्य हैं । धर्म-प्रवचन का 

श्रवण करने के लिए बहुधा संघाराम आया करता है। नागसेन उसे बौद्ध- 
धर्म में दीक्षित करने का प्रयत्न कर रहे हैं। मुझे उससे बहुत आशा है । जो 
कार्य दिमित द्वारा सम्पन्त नहीं हो सका, मिनेन्द्र उसे पुरा कर सकेगा।. 
उसके नेतृत्व में हमें धर्म-युद्ध करता है, स्थविर ! पुष्यमित्र जैसे सद्धर्म के 
विरोधी को विनष्ट करने का यही एकमात्र साधन है।' 

'शतधनुष का क्या होगा, स्थविर ! क्यों न उसे भी अपने साथ लेते 
चले ?' 

हाँ, यह भी ठीक है। शाकल जाकर घोषित कर देंगे, कि मौर्य 
साम्राज्य की राजधानी अब पाटलिपुत्र के स्थान पर शाकल है | शतधनुष 
वहीं से साम्राज्य का संचालन करेगा |! 

ह वह तो गहरी तींद में सो रहे हैं, स्थविर !  बुधगुप्त ते कहा । 

तो उन्हें यहीं रहते दो । देर करने का अब काम नहीं है । * 


जी 5 

कश्यप, मञ्झिम, मोग्गलान और बुधगुप्त ने श्रेणि-ज्येष्ठकों का भेस 
बना लिया। रात समाप्त होने में अभी एक प्रहर शेष था कि ये चारों द्रुत- 
गामी घोड़ों पर सवार होकर उस परली में पहुँच गए, जहाँ श्रेष्ठी पुष्यनयन 
पड़ाव डाले पड़ा था | कश्यप ते एकान्त में उसे सब योजना समझा दी । 
चारों ज्येष्ठक सार्थ के साथ हो गए। किसी को यह ज्ञात नहीं हुआ कि वे 
कौन हैं । 

पुष्यमित्र अकस्मात्‌ पाटलिपुत्र पहुँच गए हैं और क्ृद्ध सिह के समान 
अन्तःपुर के समीप चक्कर लगा रहे हैं, बात की बात में यह समाचार सारे 
राजप्रासाद में फैल गया । पाटलिपुत्र का राजप्रासाद एक नगर के समान 
था, जिसमें सहस्नों नर-नारी निवास करते थे। .शासनतन्त्र के सब प्रमुख 
अधिकरण वहीं पर विद्यमान थे, और साम्राज्य के प्रमुख मन्त्री, अमात्य 
और सचिव भी वहीं निवास करते थे। पुष्यमित्र के आगमन के समाचार 
से सर्वत्र उत्तेजना फैल गई, लोग घरों से बाहर निकल आए, स्त्रियाँ 
गवाक्षों से झाँकने लगीं और अन्तःपुर में कोलाहल मच गया। बात की 
बात में सैकड़ों राजपुरुष एकत्र हो गए और सेनानी पुष्यमित्र की जय-जय- 
कार करने लगे। राजप्रासाद में ऐसे लोगों की कमी नहीं थी, जो क्षात्रधर्मं 
में विश्वास रखते थे, मोग्गलान की नीति से असन्तुष्ट थे और सेनानी के 
बीर कृत्यो का गर्व के साथ स्मरण करते थे। जयघोष को सुतकर पुष्रमित 
को सुध आई, और समीप आती हुई भौड़ को देखकर उन्होंने प्रश्‍न किया-- 

'शतधनुष कहाँ है ? वह अब तक क्यों नहीं आया ? मैं कितनी देर से 
उसकी प्रतीक्षा कर रहा हूँ ।' 

एक राजपुरुष ने आगे बढ़कर उच्च स्वर से कहा, सेनानी पुष्यमित्र 
की जय हो ।' सबने उसका साथ दिया । फिर उसी राजपुरुष ने हाथ जोड़- 
कर कहा, 'शतधनुष और बुधगुप्त अन्तःपुर के सुरंग मार्ग से कुक्कुटाराम 
चले गए हैं, सेनानी ! मगध का रार्जा सहासन अब रिक्त हो गया है। आचार्य 
की दशा आप अपनी आँखों से देख ही चुके हैं। मागध साम्राज्य का शासन- 
सूत्र अब आपको ही सँभालना होगा । 

पुष्यमित्र को अब वस्तुस्थिति का बोध हुआ । कुछ देर सोचकर उन्होंने 
कहा-'शतधनुष ने कायरों के समान राजप्रासाद को छोड़ दिया । उसे अपने 

उत्तरदायित्व का जरा भी ज्ञान नहीं है। चलिए, साम्राज्य के सभाभवन 
में चलकर विचार-विमशं करे । सब मन्त्री और अमात्य तो यहाँ उपस्थित 
हैं न !' 

राजप्रासाद के उत्तर-पूर्व में मागध साम्राज्य का सभाभवन था, जहाँ 

मन्त्रिपरिषद्‌ के अधिवेशन हुआ करते थे। किसी महत्त्वपूर्ण समस्या के 
प्रस्तुत होने पर पाटलिपुत् के पौरों और मगध के जानपदों ब ग्रामणियों को 
भी इस सभाभवन में आमन्त्रित कर लिया जाता था। राजप्रासाद और 
पार्टलपुत्न में जो भी मन्त्री, सचिव, अमात्य, पौर, जानपद और ग्रामणी 
विद्यमान थे, सब पुष्यमित्र के आदेश से सभाभवन में एकत्र हो गए। उन्हें 
सम्बोधन कर पुष्यमित्र ने कहा-- 

'आर्यभूमि की क्षात्र-शक्ति का पुनरुद्धार करने के लिए यह आवश्यक 
है कि शतधनुष को सम्राट्‌ पद से च्युत कर दिया जाए। वह स्वयं स्वेच्छा- 
पूर्वक राजप्रासाद को छोड़कर कुवडुटाराम चला गया है, इससे हमारा कार्य 
सुगम हो गया है । क्या आप शतधनुष को पदच्युत करने के मेरे प्रस्ताव का 
समर्थन करते हैं ?' 

सबने एक स्वर से सेनानी के प्रस्ताव का अनुमोदन किया । 

अब प्रश्न यह है कि सम्राट्‌ पद पर किस कुमार को अभिषिक्त किया 
जाए । शतधनुष का अनुज बृहद्रथ अब वयस्क हो चुका है। मौर्यकुल में 
वही ऐसा कुमार है, जो सम्राटू-पद का अधिकारी है।' पुष्यमित्र ने कहा । 

'पर वह भी अपने अग्रज के समान ही निर्वीर्यं और कापुरुष है।' एक 
राजपुरुष ने विप्रतिपत्ति की । 

'यह सही है, पर आप यह क्यों भूल जाते हैं कि मौर्यकुल के सब सम्राट 
सनिवायत्तसिदि' रहे हैं। चन्द्रगुप्त भी चाणक्य जैसे गुरु और मन्त्रिपुरो- 
हित को पाकर ही हिमालय से समुद्रपर्यंन्त सहस्र योजन विस्तीर्ण मागध 
साम्राज्य की स्थापना करने में समर्थ हुए थे। शासन-तन्त्र में राजा की 
स्थिति 'ध्वजमात्न' होती है। पाटलिपुत्र मौर्य 
कुमार ही आरूढ़ हो सकते हैं। बृहद्रथ 
नहीं है, जो वयस्क हो । यदि मन्द्री और 
हुए, तो बृहद्रथ को उनका अनुगामी बनकर ही रहना होगा |! 

सबने पुष्यमित्र के विचार का समर्थन किया। अपने कथन को आगे 
बढ़ाते हुए पुष्यमित्र ने कहा-- 

हमारे सम्मुख मुख्य समस्या स्थविरों के षड्यन्त्रों का अन्त करने की 
है। भारत के निवासी सब धर्मों और सम्प्रदायों को आदर की दृष्टि से देखते 
हैं। इस देश की यही सनातन परम्परा है। पर यदि धर्म-गुरु अपने कर्तव्य 
से विमुख हो दस्युओं, लम्पटों और आततायियों के समान आचरण करने 
लगें, तो शासनतन्त्र को उनका दमन करना ही होगा। बौद्ध स्थविरों और 
भिक्षुओं का आज किस सीमा तक पतन हो चुका है, इसे आप भलीभाँति 
जानते हैं । आचार्य दण्डपाणि की हत्या आपके सम्मुख है। स्थविर कश्यप ने 
स्वयं अपने हाथों से आचार्य के कक्ष के द्वार और गवाक्षो को प्रस्तर-खण्डों 
दवारा बन्द किया, और वह स्वयं रात-दिन वहाँ पहरा देता रहा। क्या यह 
कार्यं धर्मगुरुओं के अनुरूप है ? हमें कश्यप और उसके साथियों के प्रति वही 
व्यवहार करना होगा, जो दस्युओं, डाकुओं और हत्यारों के प्रति किया 
जाता है। स्थविरों के वेश में ये आततायी दस्यु हैं । इतके विरुद्ध हमें राज- 
शक्ति का प्रयोग करना ही होगा !' 

'तो फिर चलें, सबसे पहले कुक्कुटाराम को ही घेर लिया जाए। कश्यप 
और उसके साथी इस समय वहीं हैं ।' एक राजपुरुष ने उत्तेजित होकर 
कहा । 

हाँ, यह कार्य हमें शीघ्र ही करना होगा । कश्यप और उसके साथी 
कहीं यहाँ से बचकर न चले जाएँ ।' पुष्यमित्र ने सहमति प्रगट की। 

कुमार अग्तिमित्र भी सभा-भवन में उपस्थित थे । उन्होंने खड़े होकर 
कहा--'यह्‌ काम मुझे सौंप दीजिए, सेनानी ! कुक्कुटाराम के स्थविरों से 
मैं भली भाँति निबट सकूंगा ।' 

'ठीक है, तुम अभी कुक्कुटाराम चले जाओ, एक क्षण की भी देर न 
करो । कुछ राजपूरुषों और सैनिकों को भी अपने साथ लेते जाओ। जरा 
संभलकर रहना । कुक्कुटाराम नृशंस आततायियों का गढ़ है।' 

आप निश्चिन्त रहें, सेनानी !' 

पुष्यमित्र का आदेश पाकर अर्निमित्र और उसके सैनिकों ने कुक्कुटाराम 
को घेर लिया। पाटलिपुत्र का यह प्राचीन संघाराम एक सुदृढ़ दुर्ग के समान 

था, जिसके महाद्वारों पर सशस्त्र भिक्षु रात-दिन पहरा देते रहते थे। 
अग्निमित्र प्रहरियों को एक ओर धकेलकर संघाराम में प्रविष्ट हो गया, 
और वहाँ उसने सब भवनों, कक्षों, चैत्यों और पूजास्थानों को छान डाला। 
पर कश्यप, मज्मिम और मोग्गलान का कहीं पता नहीं चला । अग्निमित्न 
निराश होकर लौट ही रहे थे कि एक भिक्षु ने आकर उन्हें प्रणाम किया । 
अभिवादन के अनन्तर उसने मृदुस्मित के साथ कहा-- 
“मुझे पहचाना नहीं, कुमार !' 
कुछ क्षण अर्निमित्र उस भिक्षु को ओर ध्यान से देखते रहे। उन्हें 
पहचानता न देख भिक्षु ने फिर हँसते हुए कहा--'इतने शीघ्र भूल गए, 
कुमार ! याद तो कीजिए, गोनर्द आश्रम की अपनी उस सहपाठिनी को जो 
आपको सदा छेड़ती रहती थी ।' 
ओह, मधुरिका, तुम इस वेश में ? भिक्षु कब से बन गई ?' 
हाँ, कुमार ! वीरवर्मा द्वारा चिरंकाल से कुक्कुटाराम में नियुक्त हूँ । 
भिक्षु-जीवन व्यतीत करते हुए तंग आ गई हूँ । यहाँ यह कोई नहीं जानता 
कि मै स्त्री हूँ । यहाँ मुझे सब भिक्षु जीवपृत्त कहते हैं। क्या करती, सेना- 
नायक का यही आदेश था ।' 
'तुम्हें यह अवश्य ज्ञात होगा कि कश्यप आदि कहाँ छिपे हुए हैं।' 
सब जानती हूँ, कुमार ! एक प्रहर रात शेष थी, जबकि वे तीनों 
श्रेणि-ज्येष्ठकों का भेस बनाकर कुककुटाराम से चले गये बहुत तेज़ चलने 
वाले घोड़ों पर सवार होकर गए हैं । श्रेष्ठी पुष्पनयन के सार्थ ने कल ही 
पा्टलपुत से प्रस्थान किया था। उनकी योजना यह है कि उस सार्थ में 
सम्मिलित होकर शाकल नगरी पहुँच जाएँ और वहाँ मिनेन्द्र की सहायता 
से पाटलिपुत्र पर आक्रमण करें मद्रक जनपद पर उन्हें बहुत भरोसा है, 
कुमार !' 
और शतधनुष ! वह कहाँ है?” 
“वह संघाराम के गुप्त गृह के समीप स्थित शयनकक्ष में विश्राम कर 
रहा है, कुमार !' 
“यह सूचना तुमने पहले क्यों नहीं दी ?? 
कुक्कुटाराम के सब द्वार बन्द थे। सर्वत्र सशस्त्र भिक्षुओं का पहरा 

था । बाहर निकलती, तो कैसे ? मैं कोई कुमार अग्निमिव तो थी नहीं, 
जो प्रहरियों को धक्के देकर बाहर निकल आती । इसी प्रतीक्षा में रही, 
कि सूर्योदय हो और भिक्षुओं को भिक्षापात्र लेकर नगर जाने का अवसर 
मिले ।' 

कुक्कुटाराम में और अधिक ठहरना अव व्यर्थं था। अग्निमित्र राज- 
प्रासाद को वापस लौट आये । सेनानी पुष्यमित्र अभी सभा-भवन में ही थे, 
और शासनतंत् के सम्बन्ध में मन्त्रियों से विचार-विमर्श में व्यापृत थे। 
मधुरिका द्वारा दी गई सूचनाओं को सुनकर एक राजपुरुष ते कहा 
'स्थविरों के कुचक्र का अन्त करना ही होगा, सेनानी ! क्यों न कुक्कटाराम 
को भूमिसात्‌ कर दिया जाए, और उसके सव स्थविरों, श्रमणों और भिक्षुओं 
को मौत के घाट उतार दिया जाए? सब अनर्थ की जड़ यह कुक्कुटाराम ही 


है।' 

“पर यह उचित नहीं होगा । कितने ही स्थविर, श्रमण और भिक्षु ऐसे 
हैं, जो वस्तुतः धामिक जीबन व्यतीत करने में तत्पर हैं । राजनीतिक 
षड्यन्त्रों के साथ उनका कोई भी सम्बन्ध नहीं है । सर्व-संहार की नीति 
आये मर्यादा के प्रतिकूल है। बौद्ध धर्म से हमें कोई द्वेव नहीं है । हमें केवल 
उन स्थविरों और भिक्षुओं के विरुद्ध शक्ति का प्रयोग करता चाहिए, जो 
धर्म से विमुख हो दस्युओं और आततायियों का जीवन बिता रहे हैं । 
वस्तुतः, वे स्थविर या भिक्षु हैं ही नहीं, वे तो दस्यु हैं।' पुष्यमित्र ते कहा । 

“पृष्षनयन का सार्थ अभी अभी अधिक दूर नहीं गया है, सेनानी ! 
क्यों न हमारे सैनिक वायुवेग से जाकर अगले पड़ाव पर पहुँच जाएँ, और 
कश्यप आदि को बन्दी बना लें ।' 

“मैं इसे भी समुचित नहीं समझता । अच्छा यह होगा किं कश्यप और. 
उसके साथियों को शाकल पहुँच जाने दिया जाए। उनके जो अन्य साथी 
यहाँ पाटलिपुत्र में या मागध साम्राज्य में अन्यत्र विद्यमान हैं, वे सब भी 
शीघ्र ही शाकल चले जाएंगे । यहाँ रहना उन्हें निरापद प्रतीत नहीं होगा । 
जो भी स्थविर, मण, भिक्षु और श्रावक कश्यप के षड्यन्त्र में सम्मिलित 

रहे हैं या उसके समर्थक और सहयोगी हैं, उत सबको शाकल में एकत्र हो 
लेने दो । तब वहाँ एक साथ उन सबका संहार कर सकना कठिन नहीं 

होगा । निरपराध लोगों को दण्ड देता आर्यशासन-परम्परा के विपरीत है । 
क्या आप मेरे विचार से सहमत हैं ? 

सबने एक स्वर से पुष्यमित्र का समर्थन किया । 

पुष्यमित्र ने जो सोचा था, वही हुआ | कुक्कुटाराम, जेतवन विहार 
आदि के संघारामों में जो भी स्थविर श्रमण और भिक्षु सद्धर्म की रक्षा और 
उत्कर्ष के जोश में मौर्य शासनतन्त्र के विरुद्ध षड्यन्त्र करने और यवनों 
के साथ मिलकर पाटलिपुत्र पर अपना आधिपत्य स्थापित करने में तत्पर 
थे, धीरे-धरीरे सब मगध और मध्यदेश को छोड़कर शाकल नगरी में एकत्र 
हो गए । मिनेन्द्र से उन्हें बहुत आशा थी । नागसेन उसे बौद्ध धर्म में दीक्षित 
कर चुका था। स्थविर कश्यप को विश्वास था कि जो कार्यं दिमित्न नहीं 
कर सका, मिनेन्द्र उसे अवश्य सम्पन्न करेगा । शीघ्र ही, यवन सेनाएँ एक 
बार फिर भारत पर आक्रमण करेंगी और मध्यदेश को पददलित करती हुई 
पाटलिपुत्र तक पहुँच जाएँगी । मगध के राजसिंहासन पर एक ऐसे सम्राट्‌ 
का अधिकार हो जाएगा जो सद्धम में विश्वास रखता हो, और सैन्य शक्ति 
में भी जो किसीसे कमन हो। इस वार जो युद्ध होगा, वह दो देशों, दो 
जातियों, दो राजाओं या दो सेनाओं का युद्ध नहीं होगा । वह एक धर्म-युद्ध 
होगा, जिसमें सद्धर्म के अनुयायी एक ओर होगे, और मिथ्या सम्प्रदायों के 
पक्षपाती दूसरी ओर । निश्चय ही इसमें सद्धर्म की विजय होगी । पुष्यमित्र 
हा हो जाएगा और उसकी भी वही गति होगी जो दण्डपाणि की हुई 

। ८ 

के कश्यप और उसके साथी शाकल नगरी को केन्द्र बताकर धर्म-युद्ध की 
[र में लग गए । कपिश-गान्धार, अभिसार, केकय, सिन्धु, सौवीर और 
सौराष्ट्र आदि पश्चिमी सीमान्त के प्रदेशों में जो भी यवन राजा, क्षत्रप 
और सेनापति थे, उन सबको मिनेन्द्र की ओर से इस धर्मयुद्ध में भाग लेने 
के लिए आमन्त्रण भेजे गए। मध्यदेश के सब विहरों में सदरी और गृढ़पुरुष 
इ्स प्रयोजन से नियत कर दिए गए, कि यवन आक्रमण के प्रारम्भ होते ही 
संत्र मौर्यं शासनतन्त्न के विरूद्ध विद्रोह का झण्डा खड़ा कर दिया जाए। 


जव ये समाचार पुष्यमितन ने सुने, तो उन्होंने एक राज्यशासन प्रचारित 
किया जिसका आशय इस प्रकार था-- 

“मद्रक जनपद में एकत्र सब स्थविर, श्रमण और भिक्षु आर्यभूमि केः 
शत्रु हैं। वे यवनों से मिलकर भारत को आक्रान्त करने के लिए प्रयत्नशील 
हैं। मौयों के शासन का अन्त कर विदेशी यवनों के शासन को इस देश में 
स्थापित करने के लिए वे कटिबद्ध हैं। धर्म-गुरुओं के वेश में वे दस्यु, 
आततायी और तस्कर हैं । अपनी मातृभूमि की स्वतन्त्रता को वे ज़रा भी 
महत्त्व नहीं देते । उनके विनाश में ही भारत-भूमि का कल्याण है। जिन्हें 
अपनी मातृभूमि से प्रेम है, जो अपने देश की स्वतन्त्रता को अक्षुण्ण रखना 
चाहते हैं, और आर्यों की प्राचीन परम्पराओं तथा मर्यादाओं के प्रति 
जिनकी आस्था है, उन सबका यह पुनीत कतव्य है कि आर्थभूमि के इन 
शत्रुओं के विनाश में हमारी सहायता करें। अतः यह घोषणा की जाती है 
कि जो कोई इत धर्मध्वजी शत्रुओं के सिर काटकर लाएगा, उसे एक सिर 
के बदले में एक सौ सुवणं मुद्राएँ प्रदान की जाएँगी । मागध साम्राज्य के 
पश्चिम चक्र के सब युक्तों और आयुक्तो को यह आदेश दे दिया गया है कि 
वे राजकोष से यह धन प्रदान कर सकें । यह आदेश तब तक मान्य रहेगा, 
जब तक कि यवन सेनाएं सिन्धु के पार नहीं चली जाएँगी ।' 

आचार्य दण्डपाणि की नृशंस हत्या का यही प्रतिशोध था। 


कुक्कुटाराम विहार का विध्वंस 


पुष्यमित्र बहुत थक गए थे। उनका शरीर श्रान्त था और मन क्लान्त । 
आचार्य दण्डपाणि की नृशंस हृत्या की स्मृति उनके मन में शूल की तरह 
चुभती रहती थी, और उन्हें क्षण भर के लिए भी चेन नहीं लेने देती थी। 
शाकल नगरी में एकत्र देशद्रोही स्थविरों और भिक्षुओं के संहार का आदेशः 
प्रचारित कर देने पर उनका उद्टेग अब कुछ शान्त होने लगा था । वह 
चाहते थे कि आज भलीभाँति विश्राम कर लें। पर विश्राम उनके भाग्य 
में नहीं था । वह शय्या पर लेटे ही थे कि एक दण्डधर उनकी सेवा में 
उपस्थित हुआ । प्रणाम निवेदन के अनन्तर उसने हाथ जोड़कर कहा 

“राजमाता आपसे भेंट करना चाहती हैं, सेनानी !' 


जा, 
sis, 


FN की. 


२ : सेनानी पुष्यमित्र 


'कौन ? राजमाता ?' वह तुरन्त शय्या छोड़कर उठ खड़े हुए। 

हाँ, सेनानी ! सम्राट्‌ की माता महादेवी माधबी !' 

युष्यमित्न ने शयन-कक्ष से बाहर जाकर राजमाता माधवी की अभ्यर्थना 
की, और उन्हें आदरपूर्वक आसन पर बिठाकर कहा--'क्या आज्ञा है 
राजमाता ! इस असमय आपने कंसे कष्ट किया ? 

"मैं पूछती हूँ, मेरा शतधनुष कहाँ है ?' माधवी ने आक्रोश में आकर 
प्रश्‍न किया । 

'क्षमा करें, राजमाता ! कार्य में व्यस्त रहने कें कारण मुझे उनकी ओर 
ध्यान देने का अवकाश ही नहीं मिला । पर वह कुक्कुटाराम में ही तो होंगे । 
सम्राट्‌ ने स्वयं स्वेच्छापूर्वंक राजप्रासाद का परित्याग कर कुक्कुटाराम में 
आश्रय ग्रहण किया था | उनकी चिन्ता करने की हमें आवश्यकता ही क्या 
है, राजमाता !' 

'मैं सब समझती हूँ । तुम हत्यारे हो । तुमने मेरे लाल की हुत्या कर 
दी है।' 

शान्त हों, राजमाता ! मौर्य कुल के प्रति मेरी अगाध भक्ति है। मेरे 
हाथों से मौय कुल का अहित सम्भव ही नहीं है । जब सम्राट्‌ शतधनुष ने 
स्वयं राजसिहासन का परित्याग कर दिया, तो मन्त्रिपरिषद्‌ ने उनके 
अनुज कुमार वृहुद्रथ को सम्राट्‌ पद पर अभिषिक्त करने का निर्णय किया । 
वह अब राजसिंहासन पर आरूढ़ हैं। आर्यो की सनातन परम्परा के 
अनुसार उनका राज्याभिषेक भी हो गया है, और प्रजा-पालन की शपथ भी 
वह ले चुके हैं । बृहद्रथ भी आपके ही पुत्र हैं, राजमाता !'_ 

'पर मैं पुछती हूँ, शतधनुष का तुमने क्या किया ? वह कहाँ है? वह 
कुशल तो है ?' 

„ 'कुक्कुटाराम विहार में निवास करते हुए उनके कुशल में क्या आशंका 
हो सकती है, राजमाता ! उनका बचपन वहीं व्यतीत हुआ था। वहाँ के 
जीवन का उन्हें भली भाँति अभ्यास है ।' 

इतने दिन हो गए, मुझे उसका कोई भी समाचार नहीं मिला । मेरा 
मन बहुत उद्िग्न है । तुम जाओ और शतधनुष के विषय में जानकारी 
प्राप्त कर मुझे सूचना दो ।' 

'आपकी आज्ञा शिरोधार्य है, राजमाता !' 

माधवी के चले जाने पर पुष्यमित्र ने तुरन्त कुक्कुटाराम के लिए प्रस्थान 
किया । रात्रि का समय था, विहार के सब द्वार बन्द हो चुके थे। पहरे 
पर जो सशस्त्र भिक्षु नियुक्त थे, पुष्यमित्र को पहचानकर वे {मागे से एक 
ओर हटकर खड़े हो गए । पुष्यमित्र ने उन्हें आदेश दिया--'द्वार खोल दो ।' 
भिक्षुओं को यह साहस नहीं हुआ कि सेतानी के आदेश की उपेक्षा कर सकें । 
उन्होंने तुरन्त द्वार खोल दिया । समीप के एक कक्ष में बैठकर पुष्यमित्र ने 
प्रश्‍न किया-- 

'मोग्गलान कहाँ है ?' 

'संघ-स्थविर इन दिनों कुक्कुटा राम में नहीं हैं, सेनानी ! ' 

“उसके स्थान पर अव कौन संघ-स्थविर का कार्य कर रहा है ?' 

'संघ-स्थविर तो अब भी मोग्गलान ही हैं, पर स्थविर वीरभद्र आज- 
कल उनका कार्य संभाल रहे हैं ।' 

“वीरभद्र कहाँ है ? उसे तुरन्त यहाँ उपस्थित करो ।' 

प्रहरी को यह कहने का साहस नहीं हुआ कि स्थविर वीरभद्र इस समय 
अपने शयन कक्ष में हैं और उसके लिए वहाँ जा सकना सम्भव नहीं है । वह 
चुप खड़ा रहा | उसे चुप देखकर पुष्यमित्र ते क्रोध से कहा- 

“सुनते हो या नहीं ? वीरभद्र को तुरन्त यहाँ उपस्थित करो । जाओ, 
एक क्षण की भी देर न करो ।' 

पुष्यमित्र की मुख-मुद्रा को देखकर प्रहरी भिक्षु तुरन्त वहाँ से चला 
गया, और एक घड़ी पश्चात्‌ एक स्थूलकाय स्थविर को साथ लेकर वापस 
लौट आया । उसे देखकर पुष्यमित् ते प्रश्‍न किया 

“तुम्हारा नाम ही वीरभद्र है ?' 

हाँ, श्रावक ! कहिए मुझसे क्या कार्य है ?* . 

“शतधनुष कहाँ है?” 

“मुझे उतके सम्बन्ध में कुछ भी ज्ञात नहीं हैं, श्रावक | 

'कया तुम्हें ज्ञात है कि शतधनुष ने कुक्कुटाराम में आश्रय ग्रहण किया 
था?” 

“नहीं, श्रावक ! मैं यह भी नहीं जानता ?' 

“तुम कुक्कुटाराम में रहते हो, मोग्गलान के स्थान पर संघ-स्थविर का 
कार्य कर रहे हो और तुम्हें यह भी ज्ञात नहीं है कि कभी शतधनुष ने यहाँ 
आकर आश्रय ग्रहण किया था। क्या तुम सच कह रहे हो ?' 

'मैं भगवान्‌ तथागत को साक्षी करके कहता हूँ, मुझे सम्राट्‌ के बारे 
में कुछ भी जानकारी नहीं है।' 

अच्छा, तुम जाओ और भिक्षु जीवपुत्त को मेरे पास भेज दो ।' 

जीवपृत्त ने आकर सेनानी पुष्यमित्र को प्रणाम किया । उसे आशीर्वाद 
देकर पुष्यमित्र ने कहा--'तुम अब तक भी भिक्षु वेश में रह रही हो, 
मधुरिका ! अम्तिमित्र मुझे तुम्हारे विषय में सब कुछ बता चुका है।' 

मैं यहाँ सेनानायक वीरवर्मा द्वारा नियुक्त हूँ, सेनानी ! उनकी अनुमति 
के विना इस वेश का परित्याग कँसे कर सकती हूँ ? अनुशोसन में रहना 
मेरा कर्तव्य है ।' 

'अच्छा, यह बताओ, शतधनुष अघ कहाँ है?” 

जब से मोग्गलान यहाँ से गया है, शतधनुष का कोई भी समाचार 
ज्ञात नहीं हो सका है |” 

'कहीं वह भी तो मोग्गलान के साथ शाकल नहीं चला गया ?' 

'नहीं ,सेनानी ! मोग्गलान के साथ केवल कश्यप और मञ्झिम ही 
यहाँ से गए थे ।' 

उन्हें गए हुए तो बहुत दिन हो गए। तुम "तो कुक्कुटाराम में सर्वत 
अनवहृत रूप से आती-जाती हो। क्या कभी कहीं शतधनुष को नहीं 
देखा ?' > 

नहीं, सेनानी ! कुक्कुटाराम का गर्भगृह अत्यन्त विस्तीणं है, वहाँ न 
जाने कितने गुप्त मागं हैं और कितने ही गुप्त कक्ष वहाँ क्या होता रहता 
है, इसे जान सकना बहुत कठिन है ।' 

आ pr में नहीं गई ?” ड | 

ही, षी ! सर्वसाधारण भिक्षुओं के लिए वहाँ जा सकना 
असम्भव है । उसके गुप्त मागे को केवल संघःस्थविर और उसके अत्यन्त 
विश्वस्त भिक्षु ही जानते हैं। कुक्कुटाराम के सब षड्यन्त्रों और कुचत्रों 

की योजनाएं वहीं तैयार की जाती है।' 

'क्या कोई व्यक्ति वहाँ महीनों तक भी निवास कर सकता हैं ? 

'क्यों नहीं, सेनानी ! सुना है, वह एक विशाल प्रासाद के समान है। 
सैकड़ों व्यक्ति वहाँ निवास कर सकते हैं। भोजन, वस्त्र--सव वहाँ प्रचुर 
परिमाण में विद्यमान हैं। सुख-भोग के सब साधन भी वहाँ हैं ।' 

क्या यह सम्भव है कि शतधनुष अब तक भी, इस {गुप्त गर्भगृह में 
निवास कर रहा हो ?' 

सम्भव क्यों नहीं है, सेनानी ! यदि वह चाहे, तो सारी आयु वहाँ 
बिता सकता है ।' 

'शतधनुष का पता हमें लगाना ही होगा, मधुरिका ! इस गर्भगृह में 
प्रवेश का मार्ग कौन-सा है ?' 

“मुझे कुक्कुटाराम में रहते हुए सात वर्ष बीत चुके हैं सेनानी ! मैं 
निरन्तर इस प्रयत्न में रही, कि किसी प्रकार इस गुप्त मार्ग का पता कर 
सक्‌ । पर मुझे सफलता नहीं मिली । सुना है, कि किसी कक्ष की दीवार 
का प्रस्तर-खण्ड हटाकर इस मार्ग में प्रवेश किया जाता है। 

पुष्यमित्न कुछ समय तक चुपचाप सोच-विचार करते रहे । फिर उन्होंने 
आवेश के साथ कहा--'यही सही, मधुरिका ! कुक्कुटाराम के सव कक्षों 
की दीवारें तोड़कर इस गुप्त मार्ग का पता लगाया जाएगा । हमें केवल 
शतधनुष को ही नहीं ढूँढना है, अपितु हमें उस गर्भगृह का भी सदा के लिए 
अन्त कर देना है जहाँ आर्यंभूमि के विरुद्ध षड्यन्त्र तैयार किये जाते हैं । 
कोन जाने, आज भी इस गभंगृह में किसी नए कुचक्र की योजता बताई जा 
रही हो।' 

सूर्योदय से पूवं ही सैकड़ों कर्मकर और स्थपिति कुक्कुटाराम पहुँच 
गए । पुष्यमित्न ने वीरभद्र को बुलाकर आदेश दिया--'कुक्कुटाराम के सब 
कक्षों और भवनों को खाली कर दिया (जाए, कोई भी स्थविर, श्रमण या 
भिक्षु वहाँ त रहने पाए, सब सामान वहाँ से उठा लिया जाए।' स्थपितियों 


और कर्मकरों ते अपना कार्य प्रारम्भ कर दिया । देखते-देखते विशाल 


कुक्कुटाराम की सब दीवारों को तोड़कर भूमिसात्‌ कर दिया गया और सारे. 
फर्श खोद डाले गए । पर कहीं भी कोई ऐसा प्रस्तर-खण्ड नहीं मिला, जहाँ 

से किसी गुप्त मार्ग का प्रारम्भ होता हो। पुष्यमित्र स्वयं खड़े रहकर 
` स्थपितियों के कार्य का निरीक्षण करते रहे जब साँझ हो गई, तो उन्होंने 

जीवपुत्त को बुलाकर कहा-- 

क्यों, मधुरिका ! सम्पुर्ण कुक्कुटाराम भूमिसात्‌ हो गया, पर कहीं 
गुप्तमार्गं का पता नहीं चला ।' 

“अभी वह चैत्य तो शेष है, सेनानी ! मोग्गलान बहुधा रात्रि के समय 
वहाँ जाया करता था। कहीं इस चैत्य से ही गुप्तमार्ग का प्रारम्भ न 
होता हो ।' 

क्या इस चे त्य को भी भूमिसात्‌ करना होगा, मधुरिका ! यह तो एक 
पुजा स्थान है। भारत की जनता सब देव-मन्दिरों और पूजा-स्थातों को 
समान रूप से श्रद्धा की दृष्टि से देखती है । क्या इसे तुड़वाना उचित 
होगा ?” न 

“यह मैं क्या जानूं, सेनानी ! यह निर्णय करना तो आपका कार्य है। 
पर यह्‌ असन्दिग्ध है, कि इस विशाल विहार के नीचे जो सुविस्तीर्ण गर्भगृह 
है, वही सब षड्यन्त्रों और कुचक्र का केन्द्र है ।' 

पुष्यमित्र कुछ देर तक चुपचाप बैठे रहे । फिर उन्होंने धीरे-धीरे 
कहा-- कौन कहता है, यह चैत्य एक पूजा-स्थान है ? चैत्यों का निर्माण 
उपास्य देव की पूजा के लिए किया जाता है, शासनतन्त्र के विरुद्ध षड्यन्त्रों 
की रचना के लिए नहीं । इस चैत्य को भी हमें भूमिसात्‌ करना ही {होगा ।” 

सेनानी का आदेश पाकर स्थपिति और कर्मकर अपने कार्य में लग 
गए । आधी रात बीतने तक कुक्कुटाराम विहार का विशाल चेत्य भी 
खण्ड-खण्ड हो गया, उसकी दीवारें भी तोड़कर नीचे गिरा दी गईं। पर 
गुप्तद्वार का कहीं पता नहीं चला । पृष्यमित्र उद्विग्न थे, उनका सारा प्रयतत 
व्यर्थ हो गया था। उन्हें चिन्तित देखकर मधुरिका ते कहा--'निराश न 
हों, सेनानी ! यह मूर्ति अभी शेष है। जिस आधार पर यह विशाल मूर्ति 
स्थापित है, वह एक बड़े कक्ष के समान है । उसके प्रस्तर खण्डों को हटाने 
का आदेश प्रदान कीजिए ।' 

'पर यह निरापद नहीं होगा, मधुरिका ! यदि प्रस्तर-खण्डों को हटाते 
इए भगवान्‌ तथागत की मूर्ति को भी क्षति पहुँच गई, तो घोर अनं हो 

जाएगा। हम वौद्ध धर्म के अनुयायी नहीं हैं, पर गौतम बुद्ध तो हमारे लिए 
भी पुज्य हैं । उनकी मूर्ति को खण्डित करना पाप है, मधुरिका !' 

“आप पाप-पुण्य का विचार कर रहे हैं, सेनानी, पर यह न भूलिए कि 
हमें उस गर्भगृह के गुप्त मार्ग का पता करना है जहाँ आचार्य दण्डपाणि की 
नृशंस हत्या की योजना बनाई गई थी। यह गर्भगृह ही स्थविरों के सब 
कुचक्रों का केन्द्र है। कौन जाने, आज भी वहाँ कितने स्थविर छिपे हुए हों 
और मौर्य शासत-तन्त्र के विरुद्ध षड्यन्त्र रचने में तत्पर हों ।' 

“वर भगवान्‌ तथागत की मूर्ति को सुरक्षित रखने की व्यवस्था तो हमें 
करनी ही चाहिए, मधुरिका !' 

“इस सूति पर आघात करना तो हमारा लक्ष्य नहीं है, सेनानी ! पर 
यदि गुप्त मार्ग का पता लगाते हुए, इसे कोई क्षति पहुँच गई, तो हमारा क्या 
दोष है ? यदि आवश्यकता हो, तो इसे खण्डित करने में भी मेरी दृष्टि में 
कोई पाप नहीं है, सेनानी ! उच्च उद्देश्य की पूति के लिए हीन साधनों का 
उपयोग भी करना ही पड़ता है। भगवान्‌ उशना ने इस तथ्य का प्रतिपादन 
किया था, और आचार्य चाणक्य भी इसे शास्त्र-सम्मत मानते थे ।' 

“तुस ठीक कहती हो, मधुरिका ! यह समय पापःपुण्य के विचार का 
नहीं है ।' 

पुष्यमित्र का संकेत पाते ही स्थपितियों और कर्मकरों ने अपना कार्ये 
प्रारम्भ कर दिया । जिस आधार पर तथागत की मूर्ति स्थापित थी, उस पर 
आघात किए जाने लगे। अभी आठ-दस प्रस्तर-खण्ड ही अपने स्थान से हटे 
थे कि एक गुप्त मार्ग दिखाई दिया। उसे देखते ही पुष्यमित्र प्रसत्तता से 
उछल पड़े। आवेश में आकर उन्होंने कहा-- वह रहा गुप्त मार्ग, अब और 
अधिक आघातों की कोई आवश्यकता नहीं । सब कोई पीछे हट जाएं । आओ, 
मधुरिका, तुम मेरे साथ चलो । 

मधुरिका को साथ लेकर पुष्यमित्र ने गुप्त मागे में प्रवेश किया । कोई 
अस्सी सीढ़ियाँ उतरकर वे एक बड़े भवन में पहुँच गए। इस भवन में प्रवेश 
का द्वार तो था, पर वहाँ से कहीं अन्यत्र जाने का कोई द्वार या मार्ग दिखाई 
नहीं देता था । उसे देखकर पुष्यमित्न ने कहा--'क्यों, मधुरिका, क्या यही 
गर्भगृह है ?' 

नहीं, सेनानी ! गर्भगृह में तो बहुत-से कक्ष हैं। वह तो एक विशाल 
प्रासाद के समान है। इस भवन से होकर कोई अन्य मार्ग गया है। प्रश्‍न यह 
है कि उस मार्ग का द्वार कहाँ है ?' मधुरिका ने उत्तर दिया। 

पुष्यमित्र मधुरिका को वहीं छोड़कर फिर बाहर आ गए। चार स्थ- 
पितियों को अपने साथ लेकर वह वापस गए और उनसे कहा--'इस भवन 
में कोई गुप्त द्वार है, जरा उसका पता तो लगाइए ।' 

स्थपितियों ने भवन के प्रस्तर-खण्डों पर आघात करने प्रारम्भ किए । 
प्रत्येक आघात की ध्वनि को वे ध्यानपूर्वक सुनते जाते थे। एक स्थान पर 
आकर वे रुक गए और प्रसन्ततापुर्वक बोले--'द्वार यहीं पर होना चाहिए, 
सेनानी ! पर इस विशाल शिला को अपने स्थान से हटाया कैसे जाए ।' 

स्थपिति अपने कार्य में अत्यन्त कुशल थे । शीघ्र ही वे शिला को हटाकर 
गुप्त द्वार का पता करने में सफल हो गए। एक छोटी-सी कील को घुमाते 
ही दवार स्वयमेव खुल गया । उससे होकर एक तंग-सी गली आगे की ओर 
गई थी, जो पाँच सौ हाथ लम्बी थी । उसे पार करने पर वह विशाल गर्भगृह 
आ गया, जिसकी पुष्यमित्र को खोज थी । उन्हें यह देखकर आश्चर्य हुआ कि 
वहा शमशान की सी शान्ति थी । न वहाँ कोई स्थविर था, न कोई भिक्षु और 
न कोई परिचारक | सब कक्ष खाली पड़े थे। वह्‌ एक-एक कर सब कक्षों में 
गये, पर कहीं भी जीवन के चिह्न दिखाई नहीं दिए। एक बड़े-से कक्ष के 
समीप उन्हें हलकी-हलकी दुर्गन्ध-सी अनुभव हुई। अन्दर प्रवेश करने पर 
उन्होंने देखा, कक्ष अत्यन्त सुसज्जित है, सुख-भोग के सब साधन वहाँ विद्य- 
मान हैं, और एक बड़ी-सी शय्या पर कोई व्यक्ति लेटा पड़ा है। उसका सारा 
शरीर वस्त्र से ढका हुआ है। वस्त्र को हटाते ही पुष्यमित्र चौंक पड़े और 
पाँच पग पीछे हटकर अपना माथा पकड़कर बैठ गए । 

मधुरिका अभी कक्ष के बाह्र ही खड़ी थी। उसने आश्चर्य से पुछा-- 
'यह कौन है, सेनानी !' k 

'सञ्राट्‌ शतधनुष,' पुष्यमित्र ने उद्वेग के साथ उत्तर दिया । 

'सञ्राट्‌ और यहाँ ?? 

हाँ, मधुरिका ! पर उनका अब प्राणान्त हो चुका है। शव को देखने से 
प्रतीत स्ता उनकी मृत्यू हुए पर्याप्त समय हो गया है।' 

शतधनुष के शरीर को वहीं छोड़कर पुष्यमित्र गर्भगृह से बाहर आ 
गए । स्थविर वीरभद्र को बुलाकर उन्होंने आदेश दिया--'कुक्कुटाराम के 
सब स्थविरों, श्रमणों और भिक्षुओं को एक स्थान पर एकत्र करो । मुझे कुछ 
आवश्यक बातें पूछनी हैं ।' 

कुक्कुटाराम के चैत्य के समीप पीपल का एक विशाल वृक्ष था। उसकी 
छाया में सब स्थविरों और भिक्षुओं के एकत्र हो जाने पर पुष्यमित्र ने उन्हें 
सम्बोधन करके कहा--'कुक्कुटाराम के नीचे जो एक विशाल गर्भगृह है, 
उसका पता मुझे लग गया है । अब मुझे यह मालूम करना है कि आप में से 
कौन-कौन इस गर्भगृह में आते-जाते रहे हैं। जो कोई कभी इस गृह में गए 
हों, वे उठकर खड़े हो जाएँ।' 

सब अपने-अपने स्थान पर बैठे रहे कोई भी उठकर खड़ा नहीं हुआ । 
इस पर पुष्यमित्र ने कहा--'आप सब मौर्ये सम्राट्‌ की प्रजा हैं। शासनतन्त्र 
के आदेशों का पालन करना आपका कत्तव्य है। मैं आपसे एक बार फिर 
कहता हूँ, जो कोई कभी इस गर्भगृह में गया हो, वह उठकर खड़ा हो जाए ।' 

इस वार भी कोई व्यक्ति उठकर खड़ा नहीं हुआ। पुष्यमित्र ने फिर 
कहा--'मैं तीसरी बार अपने आदेश को दोहराता हूँ। जो कोई कभी इस 
गर्भगृह में गया हो, उठकर खड़ा हो जाए। यह राजशासन है, यह मागध 
साम्राज्य के सेनानी का आदेश है। इसको स्वीकार न करने का जो परिणाम 
होगा, उसे आप भलीभाँति जानते हैं | कुक्कुटाराम भूमिसात्‌ किया जा चुका 
है, और उसका चंत्य खण्डहर कर दिया गया है। राजकीय आदेश का 
उल्लंघन करना राजद्रोह है, और राजद्रोह का दण्ड है मृत्यु। यहाँ जो भी 
स्थविर, भिक्षु और श्रमण एकत हैं, सब राजद्रोही घोषित कर दिए जाएंगे, 
यदि मेरे आदेश का तत्काल पालन न किया गया ।' 

सेनानी की कठोर मुखमुद्रा को देखकर पाँच भिक्षु उठकर खड़े हो गए। 
पुष्यमित्न ने उन्हें अपने पास बुलाकर कहा--'जब तुम गर्भगृह को जानते थे 
और अनेक बार वहाँ आ-जा भी चुके थे, तो तुमने गुप्त मार्ग का पता क्यों 
नहीं बताया ? कुक्कुटाराम के विध्वंस के लिए तुम्हीं उत्तरदायी हो। तुम्हें 
इसका दण्ड भोगना होगा ।' 

“हम पर दया कीजिए, सेनानी ! हम अकिचन दास हैं ॥ स्थविरों 

की सेवा में नियुक्त हैं । यद्यपि हम भिक्षुवेश में रहते हैं, पर प्रब्रज्या हमने 
ग्रहण नहीं की है। गर्भगृह में हम आते-जाते अवश्य रहे हैं, पर उसके गुप्त 
मार्ग का हमें परिज्ञान नहीं है। आँखों पर पट्टी बाँधकर हमें वहाँ ले जाया 
जाता था, और वहाँ से वापस लौटते हुए भी हमारी आँखों पर पटी बाँध 
दी जाती थी।' एक भिक्षु ने हाथ जोड़कर कहा। 

अच्छा, यह बात है। पर गर्भगृह में तुम्हें ले कौन जाता था ?' 

भिक्षुओं ने इसका कोई उत्तर नहीं दिया । वे चुपचाप खड़े रहे। इस 
पर पुष्यमित्र ने कद्ध होकर कहा-- 

बोलते क्यों नहीं ? मैं क्या पूछ रहा हूँ ? गुप्तमार्ग से कौन तुम्हें गर्भ- 
गृह में ले जाया करता था ?' 

'स्थविर बीरभद्र।' एक भिक्षु ने हकलाते हुए उत्तर दिया। 

अपना नाम सुनते ही वीरभद्र भाग खड़ा हुआ । पर भिक्षु जीवपुत्त ते 
ठुरन्त उसका पीछा किया, और पकड़कर उसे सेनानी के सम्मुख उपस्थित 
कर दिया । वीरभद्र का दायाँ हाथ पकड़कर पुष्यमित्र ने कहा-- 

'कहिए, स्थविर ! भगवान्‌ तथागत द्वारा प्रतिपादित अष्टांगिक आय- 
मार्ग का अनुसरण कया इसी ढंग से किया जाता है ? भगवान्‌ की शपथ 
लेकर झूठ बोलने में भी आपको कोई संकोच अनुभव नहीं होता । अच्छा, 
जब यह बताइए, स प्राट्‌ शतधनुष की मृत्यु किस प्रकार ठरा 

वीरभद्र के लिए सत्य को छिपा सकता अब सम्भव नहीं रहा था। उसने 
कहा, 'संघस्थविर मोगलान की इच्छा थी कि सम्राट्‌ भी उनके साथ 
शाकल नगरी के लिए प्रस्थान कर दें । पर सम्राट्‌ इसके लिए उद्यत नहीं 
हुए । गर्भगृह में भोग-विलास के सब साधन विद्यमान थे | वहाँ सुरा भी थी 
और रूपाजीवाएँ भी | षड्रस भोजन और सुन्दर वस्त्र भी वहाँ यथेष्ट 
परिमाण में उपलब्ध थे। सम्राट्‌ को और क्या चाहिए था ? उन्होंने वहीं 
रहने का निश्चय किया । चिरकाल तक सुखभोग के सब साधन हम उनके 
लिए जुटाते रहे ।' 

“फिर उनकी मृत्यु किस प्रकार हो गई ?' 

सम्राद को अपनी इन्द्रियों पर जरा भी वश नहीं रह गया था। वे 
रात भर सुरापान करते और गणिकाओं के साथ केलिक्रीड़ा में रत रहा 

करते । अत्याधि क सुरा-सेवन के कारण उनका शरीर जर्जर हो गया था, 
और उनके लिए शय्या से उठ सकना भी सम्भव नहीं रहा था। एक बार 
जब वह मदिरा पान करके सोए, तो फिर उठे नहीं । हृदय की गति बन्द हो * 
जाने से उनकी मृत्यु हो गई ।' 

“किसी ने उन्हें विष तो नहीं दिया !' 

“नहीं, शव-परीक्षा द्वारा आप मेरी बात की सचाई को जान सकते हैं।' 

'तुमने उनका दाह संस्कार क्यों नहीं कराया ?' 

'संघ-स्थविर मोग्गलान का यही आदेश था। वह नहीं चाहते थे कि 
सम्राट्‌ की मृत्यु का समाचार किसी को भी ज्ञात हो पाए। वह इसे गुप्त 
रखना चाहते थे ।' 

यह किसलिए ?' 

'ताकि उपयुक्त अवसर आने पर उन्हें सम्राट्‌ घोषित किया जा सके । 
मोग्गलान की यह योजना थी कि मिनेन्द्र की सेनाएँ जब मगध को आक्रान्त 
कर लें, तो यह घोषणा कर दी जाए कि वृहद्रथ को राजसिहासन से च्युत 
कर दिया गया है और शतधनुष ने सम्राटू पद संभाल लिया है। शतधनुष 
युद्ध के बिना ही मिनेन्द्र की अधीनता स्वीकार कर लें, और सम्पूर्ण भारत 

{ पर यवनराज का आधिपत्य स्थापित हो जाए ।' 

'पर शतधनुष की तो मृत्यु हो चुकी थी। 

'संघ-स्थविर मोग्गलान ज्राहते थे कि किसी अन्य व्यक्ति को शतधनुष 
बताकर उसके नाम से सब कार्य सम्पन्त कर दिये जाएं। फिर यह घोषणा 
कर दी जाए कि सम्राट्‌ अब स्वेच्छापूर्वक भिक्षुब्रत ग्रहण कर रहे हैं, और 
अपना शेष जीवन वह बुद्ध, धर्म॑ और संघ की सेवा में व्यतीत करना चाहते 
हैं। भारत के राजाओं में यह परम्परा रही भी हैं। इससे किसीको यह 
सन्देह न होता कि शतधनुष पञ्चत्व को प्राप्त हो चुके हैं, और यवनराज 
मिनेन्द्र का आधिपत्य मगध पर स्थापित हो जाता ।' 

'तो पाटलिपुत्र में इस योजना को तुम्हें क्रियान्वित करना था ?' 

वीरभद्र ने इसका कोई उत्तर नहीं दिया । वह चुपचाप खड़ा रहा। 
पुष्यमित्र ने उससे फिर कहा, 'मैं समझता था कि मगध के जो स्थविर और 
भिक्षु कश्यप और मोग्गलान के षड्यन्तरों में सम्मिलित थे, वे सब शाकल के 

लिए प्रस्थान कर चुके हैं। पर यह मेरी भूल थी । अच्छा, यह बताओ कि 
कौन-से अन्य स्थविर या भिक्षु तुम्हारे साथ गर्भगृह में आथा-जाया करते 
थे?! 
वीरभद्र ने इसका भी कोई उत्तर नहीं दिया । वह चुपचाप खड़ा हुआ 
पुष्यमित्र की बातें सुन रहा था। ज्यों ही उसने देखा कि सेनानी का ध्यान 
दूसरी ओर है, उसने अकस्मात्‌ उन पर आक्रमण कर दिया । अपने चीवर के 
नीचे उसने एक बड़ा-सा छुरा छिपा रखा था। बाएँ हाथ से उसने छुरा 
पुष्यमित्र की ओर फेंका । पर भिक्षु जीवपुत्त चौकन्ता रहकर स्थविर की 
गतिविधि को देख रहा था | बह बीच में आ गया, और छुरे को उसने अपने 
ऊपर ले लिया | देखते-देखते जीवपुत्त की देह निष्प्राण हो गई | इसी बीच 
पुष्यमित्र ने वीरभद्र पर खड्ग से आक्रमण किया, और उसकी एक ही 
चोट से स्थविर का सिर धड़ से अलग जा पड़ा। जीवपुत्त के वलिदान को 
देखकर पुष्यमित्र अपने ऊपर काबू नहीं रख सके । उनकी आँखों से टप-टप 
आँसू गिरने लगे ओर उन्होंने जीवपुत्त के शरीर को हाथों से उठाकर रोते- 
रोते कहा, 'ओह, मधुरिका, मेरे लिए तुमने अपने प्राणों की आहुति दे दी। 
तुम्हारा यह बलिदान व्यर्थं नहीं जाएगा, मधुरिका ! तुम्हारे इस पवित्र 
शरीर को साक्षी करके मैं प्रतिज्ञा करता हूं, कि स्थविरों और भिक्षुओं के 
वेश में जो ये दस्यु और आततायी आर्यभूमि को कलंकित कर रहे हैं, उनका 
सर्वताश करके ही मैं दम लूँगा । तुम अग्निमित्र की सहपाठिनी थी, उसकी 
सखा थी | तुम मेरी पुत्री के समान थीं । मेरी कोई पुत्री नहीं है, मैं तुम्हें ही 
अपनी पुत्री मानता था। मेरी आँखों के सामने ही मेरी प्यारी पुत्री ने तड़प- 
तड़पकर प्राण दे दिए, और वह्‌ भी मेरी जान बचाने के लिए। तुम्हारा 
जीवन धन्य है । तुम आर्यंभूमि के लिए जीं, और उसी के लिए तुमने अपने 
प्राणों का उत्सगे किया ।' 
कुछ देर चुप रहकर पुष्यमित्र ने फिर कहा, 'कुक्कुटाराम का यह विहार 
मगध के लिए कलंक हैं । इसके विध्वंस में ही आर्यभूमि का कल्याण है। 
इसका नाम और निशान तक मुझे मिटा देना होगा। मेरा आदेश है, कि 
इसके खण्डहरों को अग्निदेव के अर्पण कर दिया जाए । मधुरिका की हत्या 


` का यही प्रतिशोध हैं। और यह चैत्य ! चैत्यों का उपयोग तो देवपूजा और . 


—- 

धार्मिक अनुष्ठानों के लिए किया जाता है, पर कुक्कुटाराम का यह चैत्य ? 
यहाँ तो आर्यभूमि के विरुद्ध षड्यन्त्र रचे जाते हैं, विश्वविख्यात आचार्यो 
की हत्या के लिए योजनाएँ बनाई जाती हैं। यह चेत्य नहीं है? यह तो 
देशद्रो हियों और आततायियों को अड्डा है। यही उचित होगा कि इसे भी 
अग्निदेव के अर्पण कर दिया जाए । 
पुष्यमित्न के आदेश से कुक्कुटाराम को आग लगा दी गई। सात दिन 
| भौर सात रात अग्नि की प्रचण्ड ज्वालाएँ उसे भस्म करती रहीं। वह 
विशाल संघाराम जहाँ सहस्रो स्थविरों, श्रमणों और भिक्षुओं का निवास 
था, देखते-देखते सव राख के एक बड़े-से ढेर के रूप में परिवर्तित हो गया । 
कुक्क्ुटाराम को भस्म कर कर्मकर लोग जब चैत्य की ओर अग्रसर 
| हुए, तो उन्होंने देखा, हजारों नर-नारी वहाँ एकत्र हैं। वे चैत्य की दीवारों 
के साथ चिपटे हुए खड़े थे । उन्होंने पुष्यमित्र के पास जाकर इसकी सूचना दी । 
| सेनानी स्वयं वहाँ आए, और एकत्र जनता से कहा--'आप यहाँ क्यों आए 
हैं? क्या आप यह नहीं जानते, कि इस चैत्य को अग्निदेव को अपित 
किए जाने का आदेश दिया जा चुका है।' 
हमें ज्ञात है, सेनानी ! इसी सम्बन्ध में हम आपसे कुछ निवेदन करना 
| चाहते हैं।' एक श्रेष्ठी ने आगे बढ़कर कहा । 
‘कहिए, आपको क्या कहना है ?' 
मैं बौद्धधर्म का अनुयायी नहीं हूँ, सेनानी ! मैं भगवान्‌ अपराजित 
का उपासक हूँ | पर हम भारतीय सब धर्मों, सम्प्रदायों और पाषण्डों का 
आदर करते हैं, सब के मन्दिरों, प्रकोष्ठों व पूजास्थानों का सम्मान करते 
| हैं, और सबके धर्माचार्यो के प्रवचनों का श्रद्धापूर्वक श्रवण करते हैं। आर्यों 
| की यही परम्परा है, सेनानी ! क्या चैत्य का विध्वंस आर्य मर्यादा के अनु- 
कूल होगा ?' 
| 'पर यह्‌ चैत्य कहाँ है ? यह तो देशद्रोही दस्युओं का केन्द्र है।' 
हमें सब ज्ञात है, सेनानी ! स्थविरों के कुचक्रों से हम भलीभाँति 
परिचित हैं। पर चैत्य का उपयोग स्थविरों के निवांस के लिए तो नहीं 
किया जाता | कुक्कुटाराम भस्म हो चुका है, अब स्थविर और भिक्षु यहाँ 
! रहेंगे ही कैसे ? पाटलिपुत्त के सहस्नों गृहस्थ इस चैत्य में देवदर्शन और पूज 

के लिए आया करते हैं। वे तो पूर्णतया निरपराध हैं, सेनानी ! हम सबकी 
प्रार्थना है, कि चैत्य को भस्म न किया जाए ।' 

पुष्यमित्त कुछ क्षण सोच-विचार में मग्न रहे । फिर उन्होंने धीरे-धीरे 
कहा-- क्या आप सबकी यही इच्छा है ?” हज़ारों कण्ठों ने एक स्वर से 
कहा, हाँ, सेनानी ! 

तो ठीक है । जनता की इच्छा का आदर करना शासनतत्त्र का प्रथम 
कर्तव्य है। इस चेत्य को भस्मसात्‌ नहीं किया जाएगा। पर इसमें केवल 
वही स्थविर और भिक्षु पुजापाठ के लिए रह सकेंगे, जो वस्तुतः धामिक 
हों।' 

सेनानी पुष्यमित्र के जय-जयकार से सम्पूर्ण आकाश गूंज उठा, और 
धीरे-धीरे सव नर-नारी अपने-अपने घरों को वापस लौट गए । कुक्कुट- 
विहार का यह विशाल चैत्य सदियों तक अक्षुण्ण दशा में क़ायम रहा। 
चीनी यात्री ह्य.एन्सांग आठ सदी पश्चात्‌ भारत-यात्रा करता हुआ जब 
पाटलिपुत्र आया था, तो उसने इस प्राचीन चैत्य को अपनी आँखों से देखा 
था, और इसकी विशालता को देखकर वह आश्चर्यचकित रह गया था । 


निपुणक का कुचक्र 


आधी रात बीत चुकी थी, पर माधवी अभी सोई नहीं थीं। वह 
बारम्बार अन्तःपुर के प्रवेश द्वार तक आतीं, और बाहर झाँककर अपने 
शयनकक्ष को लौट जातीं। जब रात्रि के तीन प्रहर बीत गए, तो उन्हें 
हलकी-सी कपोत-ध्वनि सुनाई दी। वह उठकर तुरन्त बाहर आई, और 
एक छाया को देखकर धीरे से बोली--'कौन है?' छाया ने उत्तर दिया, 
'बरुणा । माधवी ने कहा, 'अन्दर आ जाओ |! छायामूति माधवी के शयन- 
कक्ष में प्रविष्ट होकर चुपचाप एक ओर खड़ी हो गई | उसे ध्यान से देखकर 
माधवी! ने कहा, “तुमने इतनी देर क्यों लगा दी, निपुणक ! मैं कब से 
तुम्हारी प्रतीक्षा कर रही न्‌ 


सब बताता हूँ, राजमाता ! पर मुझे कुछ क्षण विश्राम कर लेने 

दीजिए | बहुत थक गया हूँ, प्यास भी बहुत लगी हैँ। क्या पीने को कुछ 
मिल जाएगा ? ' निपुणक ने उत्तर दिया? 

क्या पियोगे ?' शीतल जल या और कुछ ?' 

“जल से काम नहीं चलेगा, राजमाता ! सुबह से भूखा-प्यासा हूँ । गला 
सूख रहा है, बोलने तक में कठिनाई अनुभव हो रही है। क्या एक चषक 
मदिरा नहीं मिल सकेगी ।' 

'क्यों नहीं, निपुणक ! यहाँ किस वस्तु की कमी है ? मैरेय, माध्वीका, 
जो चाहो लेकर अपनी श्रान्ति मिटा लो।' 

निपुणक ने मैरेय के चार चषक पीकर शात्ति की साँस ली । उसे स्वस्थ 
देखकर माध्वी ने कहा-- 

'ैं पूछ रही थी, तुमने इतनी देर क्यों लगा दी, तिपुणक i 

'कया वताऊे, राजमाता ! राजप्रासाद के सब महाद्वार बन्द हैं। दिन 
के समय भी वे नहीं खूलते। मनुष्य के लिए तो क्या, पशु-पक्षियों तक के 
लिए भी राजप्रासाद में प्रवेश पा सकना सम्भव नहीं है। चारों ओर प्रहरी 
नियत हैं। पुराने प्रहरियों को छुट्टी दे दी गई है, ओर पुष्यमित्र ने अपने 
सैनिकों को पहरे के लिए नियुक्त कर दिया हैं। ये प्रहरी किसी से बात तो 
करते ही नहीं । किसी को अपनी ओर आते देखते हैं, तो झट तलवार चला. 
देते हैं । न जाने पुष्यमित्र इन्हें कहाँ से ले आया है ? ऊंचाई में पुरे छः हाथ 
हैं। हमारी भाषा तक नहीं समझते । बड़ी कठिनाई से राजप्रासाद में प्रवेश 
पा सका हूँ, राजमाता !' 

“तुम आजकल रहते कहाँ हो, निपुणक ! कितने दिनों से तुम्हें याद 
कर रही थी ।' 

'क्या बताऊँ, राजमाता ! पुष्यमित्र के मारे नाक में दम है। हिन पशु 
के समान मेरी टोह में लगा है। मोग्गलान के सब साथियों को ढूंढ-ढूंढकर 
बन्धनागार में डाल रहा है। अच्छा होता, मैं भी शाकल नगरी चला जाता । 
संघ-स्थविर से कितना कहा, पर वह नहीं माने । कहने लगे, तुम्हें पाटलिपुत्र 
में ही रहना होगा। तुम्हारे बिना यहाँ का काम कोन देखेगा ? क्या 
करता, मन मारकर रह गया । गंगा के दक्षिणी घाट पर एक मल्लाह के वेश 

में अपने दिन काट रहा हूँ। एक छोटी-सी नौका खरीद ली है, उसी से अपना 


जा 


कर 

निर्वाह कर रहा हूँ । कल प्रातः आपकी दासी गंगास्नान के लिए घाट पर 
आई थी। मुझे देखते ही पहचान गई | पहचानती क्‍यों नहीं, राजमात। ! 
कितने समय तक इसी राजप्रासाद में औदतिक का कार्य कर चुका हूँ, और 
फिर आग्तर्वंशिक के पद पर भी रहा हूँ । मुझे यहाँ कौन नहीं जानता ? 
मल्लाह के वेश में भी मुझे वह पहचान गई | देखते ही बोली, “राजमाता 
आपको स्मरण कर रही हैं, सेनापति !' 

“फिर कल प्रातः ही तुम यहाँ क्यों नहीं आ गए ?' 


“कैसे आता, राजमाता ! सब ओर पहरा जो था। गंगा के तट पर ' 


राजप्रासाद से लगा हुआ जो एक पुराना वट वृक्ष है, दिन भर उसकी 
शाखाओं में छिपकर बैठा रहा । अन्न का एक दाना तक मुँह में नहीं गया। 
प्रहरी वट वृक्ष के आसपास चक्कर लगाते रहे, पर मुझे नहीं देख पाए । इस 
वृक्ष को एक शाखा राजप्रासाद की प्राचीर के समीप तक चली गई है । जब 
रात हो गई और सर्वत्र अंधेरा छा गया, तो उस शाखा से होकर मैं धीरे से 
प्राचीर पर सरक गया । अवसर पाते ही एक रस्सी के सहारे नीचे उतर 
आया, और छिपते-छिपते किसी प्रकार यहाँ तक आने में समर्थ हुआ।' 
साधु, निपुणक ! साधु । अच्छा, अब यह बताओ, बाहर का क्या हाल- 
चाल है ?कहने को तो मैं राजमाता हूँ, और मेरा पुत्र सम्राट है, पर अन्तः 
पुर के इस खण्ड में एक राजबन्दी का-सा जीवन बिता रही हूँ । न मैं कहीं 
बाह्र जा सकती हूँ, और न कोई मेरे पास आ सकता है।' 
सर्वत्र यही दशा है, राजमाता ! पुराने सव मन्द्री, सचिव और 
अमात्य राजसेवा से मुक्त कर दिये गए हैं। मुझे ही देखिए न ! कभी मैं इस 
सजभ्रासाद का आन्तर्वशिक था, सव सैनिक मुझे देखते ही हाथ उठाकर 
प्रणाम करते थे । माताएँ मुझे देखकर बच्चों को अपने आँचल में छिपा लेती 
थीं, कैसा आतंक था मेरा ! फिर मौर्य साम्राज्य के सेनानी पद पर भी 
रहा । साम्राज्य भर के दुर्गाध्यक्ष, अन्तपाल और सेनानायक मेरे नाम से 
थर-थर काँपा करते थे। पर आज मेरी क्या दशा है ? राजमाता, फटे-पुराने 
चिथड़े पहनकर रहता हूँ, और लोगों को गंगा के पार उतारकर जो दो- 
चार कार्षापण पराप्त हो जाते हैं उनसे अपना निर्वाह करता हूँ । यह भी कोई 
जीवन है ? पर आप चिन्ता न करें, राजमाता ! ये दिन सदा नहीं रहेंगे, 

मोग्गलान की शक्ति अपार है, पुष्यमित्र उनके सम्मुख नहीं टिक सकेगा ॥ 
अच्छा, अव यह कहिए, राजमाता ! मुझे आपने किसलिए बुलाया है ? 

क्या यह भी तुम्हें बताना होगा, निपुणक ! शतधनुष का कहीं पता 
नहीं है । सबसे पूछते-पूछते थक गई। कुछ दिन हुए, पुष्यमित्र के पास भी 
गई थी, पर वह भी कुछ नहीं बता सका । सोचा, योगमाया-सिद्ध शतमाय 
से मिलूँ । सम्भवतः, उन्हें कुछ पता हो | वह तो त्रिकालदर्शी हैं न ? भूत, 
भविष्य, वर्तमान--सव उन्हें प्रत्यक्ष हैं । पर उन्हें मैं कहाँ पाती ? तुम तो 
उनका पता जानते ही होगे ? पहले भी तुम्हीं उन्हें मेरे पास लाए थे। एक 
बार फिर उनसे मेरी भेंट करा दो । तुम्हें इसीलिए स्मरण किया था।' 

'शतमाय को बुलाकर क्या करेंगी, राजमाता ! मुझे सब कुछ ज्ञात हैं।' 

'तुम शतधनुष के विषय में सव कुछ जानते हो ? पहले ही क्यों नहीं 
कह दिया ?' 

सम्राट्‌ कुक्कुटा राम के गर्भगृह में निवास कर रहे थे। वहाँ उन्हें किसीः 
प्रकार का कोई भी कष्ट नहीं था । सब सुख-सुविधाएँ वहाँ उन्हें प्राप्त थीं ॥ 
शाकल जाते हुए मोग्गलान मुझे कह गए थे--सम्राट्‌ का ध्यात रखना, उन 
कोई कष्ट न होने पाए । पर उन्हें गर्भगृह से बाहर कहीं भी न जाने देना ॥ 
पुष्यमित्र के सत्री सत्रीं नियुक्त हैं। कहीं कोई उन्हें देख न ल । सम्राद गभ- 
गृह में ही निवास करें और वहीं रहते हुए उपयुक्त समय की प्रतीक्षा कर्‌ । 
स्थविर मुझे यह भी कह गए थे कि सम्राट्‌ के विषय में कोई कुछ न जान 
सके, गर्भगृह में उनके निवास की बात पूर्णतया गुप्त रहे | 

“तो शतधनुष कुक्कुटाराम में है ? वह कुशल से तो है ? उसका शरीर 
तो स्वस्थ है ? उसे कोई कष्ट तो नहीं है ? क्या तुम मुझे उससे मिलवाः 
नहीं सकते ?' 

क्षण भर धैर्यं रखें, राजमाता ! सब बताता हूँ। न जाते, पुष्यमित्न 
को कैसे यह पता लग गया कि सम्राट्‌ कुक्कुटाराम के गर्भगृह में हैं । फिर 
क्या था, उसके सैनिकों ने कुक्कुटाराम को घेर लिया। रात भर वे गर्भगृह 
के गुप्त मार्ग का पता लगाते रहे। स्थविरों को बुलाया, भिक्षुओं को बुलाया, 
उन पर अनेक प्रकार के अत्याचार किए, उन्हें कठोर यातनाएँ दीं। पर 
किसी ने गुप्त मागं का पता नहीं बताया ।' 

साधु, स्थविरों और भिक्षुओं से मुझे यही आशा थी । अच्छा, फिर 
क्या हुआ ?' 

'जब पुष्यमित्र ते यह्‌ देखा कि स्थविरों ओर भिक्षुओं से गुप्त मार्ग का 
पता लगा सकना असम्भव है, तो उसने स्थपितियों और कर्मकरों को बुला- 
कर यह आदेश दिया, कि कुक्कुटाराम के सब भवनों और कक्षों की दीवारों 
को तोड़ दिया जाए, सारे फर्श खोद दिए जाएँ और भगवान्‌ तथागत की 
सूति तक को खण्डित कर दिया जाए ।' 

ओह, कितना नृशंस है यह पुष्यमित्र ! विहारों ओर चैत्यों तक का 
इसकी दृष्टि में कोई महत्त्व नहीं है । उसने कुक्कूटाराम का विध्वंस करने 
में भी संकोच नहीं किया । अच्छा, फिर कया हुआ ?' 

“पुष्यमित्र के आदेश से कुक्कुटा राम भूमिसातू कर दिया गया, पर गर्भ- 
गृह के गुप्त मार्ग का तब भी पता नहीं लगा। यह देखकर पुष्यमित्र क्रोध से 
पागल हो गया, और उसने कुक्कुटाराम को आग से भस्म कर देने की आज्ञा 


. दे दी। विहार और चैत्य राख के ढेर के रूप में परिवर्तित हो गए, और न 


जाने कितने स्थविर ओर भिक्षु इस अग्नि में जलकर भस्म हो गए ।' 

क्या कहा, निपुणक ? कुक्कूटाराम को भस्म कर दिया गया ?' 

द हाँ, राजमाता ! न अब कुक्कूटाराम है और न उसका विशाल 

चत्य। सब जलकर भस्म हो गए हैं ।' 

तो शतधनुष का क्या हुआ ?' 

बड़ा बुरा समाचार है, राजमाता ! भगवान्‌ तथागत आपको उसे सुन 
सकने की शक्ति प्रदान करें ! हाय, यह भी मेरे ही भाग्य में बदा था, किं 
माता को पुत्र की नृशंस हत्या का समाचार दूं । सम्राट को भी इन आत- 
तायियों ने अरिन में भस्म कर दिया । जब आग की प्रचण्ड लपटों ने गर्भगृह 
को व्याप्त कर लिया, तब मैं भी वहीं उपस्थित था, राजमाता ! मैंने बहुत 
यत्न किया, किसी प्रकार सम्राट्‌ की प्राणरक्षा कर सरक । आप जानती ही 
हैं, गर्भगृह में एक सुरंग राजप्रासाद तक आती है। मैं सम्राट को इसी सुरंग- 
मार्ग से बचाकर लाने का प्रयत्न कर रहा था | पर पुष्यमित्र स्वयं वहाँ आ 
गया, और खड्ग उठाकर उसने कहा--'तुम कौन हो ? यहाँ क्या करने 
आए हो ?' मैं क्या करता, राजमाता ! मेरी आँखों के सामने सम्राट आग 


सेनानी पुष्यमित्र : ३४९ 


में भस्म हो गए। हाय, मैं उन्हें नहीं बचा सका ।' 

शतधनुष की दारुण मृत्यु के समाचार को सुनकर राजमाता माधवी 
चीत्कार कर उठीं । । निपुणक ने उन्हें धैर्यं बंधाते हुए कहा--'अव शोक से 
क्या लाभ है, राजमाता ! शतधनुष अब इस असार संसार में नहीं रहे, 
पर बृहद्रथ तो अभी जीवित हैं। आप उनकी चिन्ता करें | यह [पुष्यमित्र 
उनको भी जीवित नहीं छोड़ेगा । यह मौर्य राजकुल के सर्वनाश पर उतारू 
है। मौर्य बंश के सव कुमार इसकी आँखों में शूल के समान चुभते हैं । मुझे 
भय है, कि यह बृहद्रथ की भी बही गति न कर दे, जो शतधनुष को की है । 
पुष्यमित्र से वृहद्रथ की रक्षा करने के लिए आपको धैर्यं धारण करना होगा, 
राजमाता !' 

माधवी देर तक सिसक-सिसककर रोती रही | कुछ शान्त होने पर 
उसने कहा--“तुम ठीक कहते हो, निपुणक ! शतधनुष चला गया, अब 
हो ही क्या सकता है? अब तो हमें बृहद्रथ की चिन्ता करनी चाहिए।' 

'कुछ दिन धैर्य रखें, राजमाता ! संघ-स्थविर मोग्गलान की शक्ति 
पर विश्वास रखिए । शाकल में वह चुप नहीं बैठे हैं। यवनराज मिनेन्द्र की 
सहायता से पुष्यमित्र का विनाश करने की तैयारी में लगे हैं। शीघ्र ही, 
यवन सेनाएँ मध्य देश को आक्रान्त करती हुई पाटलिपुत्र पहुँच जाएँगी । 
पुष्यमित्र उनके सम्मुख नहीं टिक सकेगा। मगध का शासन फिर हमारे 
हाथों में आ जाएगा ।' 

“तुम्हें मगध के शासन की पड़ी है, निपुणक ! तुम्हें बृहद्रथ के प्राणों की 
रक्षा की जरा भी चिन्ता नहीं ।' यह कहकर माधवी एक बार फिर करुण 
स्वर में विलाप करने लगी । निपुणक कुछ कहने को ही था, कि उन्होंने उसे 
रोककर कहा--'अब अधिक न बोलो । मेरा मन बहुत विक्षुन्ध है, मूर्छा-सी 
आ रही है । अब तुम जाओ, मुझे अकेला छोड़ दो।' 

पर निपुणक वहाँ से गया नहीं । घड़ी भर विलाप कर लेने के अनन्तरः 
माधवी जब कुछ शान्त हुई, तो उन्होंने धीरे-धीरे कहा-- तुम अभी यहीं हो, 
निपुणक ! हाँ, जाओगे भी कहाँ ? अन्तःपुर के चारों ओर पहरा है| पुष्य 
मित्र के गूढ़पुरुष तुम्हें देख लेंगे, तो जीता नहीं छोड़ेंगे । तुम्हीं तो इस 
समय मेरे एकमात्र सहारा हो । जाओ, अब कुछ घड़ी विश्राम कर लो।' 

निपुणक चुपचाप बैठा रहा। उसे बैठा देखकर माधवी ने कहा--'यह्‌ 
भेरा शयन-कक्ष है। यहाँ तुम कैसे सोओगे ? साथ लगा हुआ मेरा प्रसाधत- 
कक्ष है, वहाँ जाकर कुछ देर सो लो । थके हुए हो । मैं भी कुछ देर लेट लेती 
हु । नींद आ गई, तो शरीर हलका हो जाएगा ।' 
निपुणक प्रसाधन-कक्ष में जाकर भूमि पर लेट गया । बहुत थका हुआ 
था। लेटते ही उसे नींद आ गई। जब वह्‌ सोकर उठा, दिने के तीन प्रहर 
बीत गए थे। माधवी उसके पास आकर बैठ गई, और उसने धीरे-धीरे 
कहा-- ऐसा प्रतीत होता है, प्रहरियों को कुछ संदेह हो गया है। दो 
दासिथाँ बार-वार यहां का चक्कर लगा रही हैं। अन्य दिन तो कोई मेरी 
सुध ही नहीं लेता था । आज यह नई बात क्या हो गई? अवश्य दाल में 
कुछ काला है।' 
आप चिन्ता न करें, राजमाता ! कभी मैं भी सत्रियों और गृढ़पुरुषों 
का आचार्य रहा हूँ। छझ वेश बनाना मुझे खूब आता है। स्नानागार में 
जाता हूँ, जब वापस आऊँगा तो आप भी मुझे नहीं पहचान सकेंगीं।' 
उछ समय पश्चात्‌ एक वृद्धा दासी माधवी के शयन-कक्ष में प्रविष्ट 
हई। पके हुए वाल, झुकी हुई कमर और टूटे हुए दाँत । माधवी के सम्मुख 
सिर झुकाकर उसने कहा--राजमाता की जय हो ! कहिए,मेरे लिए क्या 
आज्ञा है ?' माधवी उसे आश्चर्य से देखती रह गई। दासी ने माधवी के कान 
के पास मुख ले जाकर कहा--'पहचाना नहीं, राजमाता ! मैं हूँ निपुणक!' 
निपुणक को इस वेश में देखकर माधवी प्रसन्न हो गई | उसने कहा-- 
“अब ठीक है । अब तुम्हें कोई नहीं पहचान सकता । पर अन्तःपुर की स्त्रियाँ 
जव तुम्हारे बारे में पूछेंगी, तो मैं क्या उत्तर दूंगी !' 
आप निश्चिन्त रहें, राजमाता ! मैं स्वयं सबसे परिचय कर आता हूँ ।' 
अन्तःपुर में सैकड़ों दासियाँ थीं। एक नई दासी को अपने बीच में देख 
कर उन्हें विशेष कौतुहल नहीं हुआ । पूछने पर निपुणक ने कह दिया--'मैं 
सजमाता के पितृ-गृह से आई हूँ । शतधनुष की अकाल मृत्यु के समाचार से 
उनके मातुल और अन्य बन्धु शोक से व्याकुल हो गए। उनकी मातामही 
क रोते-रोते मूछित हो गई। बड़ी कठिनता से मैंने उन्हें संभाला । स्वस्थ 
होने पर उन्होंने मुझसे कहा--सुनो, गौतमी, तुरन्त पाटलिपुत्र चली जाओ। 

माधवी की न जाने क्या दशा होगी। तुम बचपन से उप्तके साथ रही हो, 
तुम्हारी सेवा से ही वह पलकर बड़ी हुई है। जाओ, इस समय भी उसकी 
संभाल करो । माधवी मेरी अपनी बेटी के ही समान है। शतधनुष को भी 
गोदी में खिलाती रही हुँ । रात-दिन यात्रा करते हुए कल रात ही पाटलि- 
पुत्र पहुँची थी। महाद्वार पर मुझे प्रहरियों ने रोका, तो मैं सीधी सेनानी 
के पास चली गई। सेनानी बड़े दयालु हैं । मेरा परिचय पाते ही उन्होंने 
मुझे राजप्रासाद में जाने की अनुमति प्रदान कर दी । पुत्र की मृत्यु से माधवी 
अत्यंत उद्विग्न है । कुछ दिन उनके पास रहूँगी, तो उन्हें शांति प्राप्त होगी ।' 

अन्तःपुर की स्त्रियों और दासियों को अपना परिचय देकर तिपुणक 
माधवी के पास लौट आया। उसे पास बिठाकर माधवी ने कहा--'हाँ, 
अव बताओ, कल तुम क्या कह रहे थे ?' 

'यचनराज मिनेन्द्र की शक्ति असीम है, राजमाता ! पृष्यमित्र उनके 
सम्मुख नहीं टिक सकेगा। यवन सेनाएँ पाटलिपुत्र पर अपना आधिपत्य 
स्थापित कर लेंगी । स्थविर मोग्गलान फिर वापस लौट आएंगे, और मगथ 
का शासन फिर हमारे हाथों में आ जाएगा ।' 

'पर मगध पर तत्र यवनों का शासन हो जाएगा । क्या यह उचित होगा, 
निपुणक-?' 

'यवन जिन प्रदेशों को जीतकर अपने अधीन कर लेते हैं, उनका शासन 
स्वयं नहीं करते । यदि वहाँ का राजा उनका आधिपत्य स्वीकार कर ले, तो 
वे राजसिंहासन पर उसी को आरूढ़ रहते देते हैं। कपिश-ग्धार में उन्होंने 
यही किया । मद्रक जनपद उनकी अधीनता स्वीकार करता है, पर वहाँ का 
शासन अब भी मद्रक गण के ही हाथों में है। यदि सम्राट्‌ बृहद्रथ ते भी 
यवनराज के आधिपत्य को स्वीकृत कर लिया, तो पाठलिपुत् के रार्जासहासन 
पर वही आरूढ़ रहेंगे । अन्तर केवल यह आएगा कि वह पुष्यमित्र के चंगुल 
से मुक्त हो जाएंगे । पुष्यमित्र बड़ा क्रूर है। शतधनुष को उसने जीते जी 
आग में भस्म कर दिया । यवन ही उसे नीचा दिखा सकते हैं, राजमाता !' 

'युवनों का आक्रमण कब तक होगा ?' 

“अभी इसमें समय लगेगा, {राजमाता ! मिनेन्द्र तैयारी में लगे हैं। अन्य 
यवन राजाओं, क्षत्रपों और सेतापतियों को अपने साथ मिलाने का प्रमत्त 

कर रहे हैं । पुष्यमित्र की सैन्यशक्ति नगण्य नहीं है। साकेत के युद्ध में वह 
अनुपम वीरता प्रदर्शित कर चुका है। उसे परास्त करने के लिए यवनों की 
शक्ति को संगठित करना आवश्यक है । मिनेन्द्र इसी के लिए प्रयत्नशील हैं। 
पर इस बीच में हमें भी चुप नहीं बैठना चाहिए । हमें यह प्रयत्न करना 
चाहिए कि ज्यों ही यवन सेनाएँ मध्यदेश में प्रविष्ट हों, सर्वत्र पुष्यमित्र के 
विरुद्ध विद्रोह हो जाए। इस सब तैयारी में अभी कई वर्ष लग जाएंगे ।' 

'पर इस बीच में यदि पुष्यमित्र ने बृहद्रथ के विरुद्ध कोई षड्यन्त्र 
किया, तो क्या होगा ? मुझे अपने पुत्र की प्राणरक्षा की चिन्ता है, निपुणक ! 

'हाँ, यह वात विचारणीय है। हमें ऐसा प्रयत्न करना चाहिए कि 
पुष्यमित्र सम्राट्‌ का बाल भी बाँका न कर सके | अपने स्वार्थ की पूर्ति के 
लिए वह कुछ भी कर सकता है।' ` 

तो इसका कुछ उपाय करो, निपुणक ! मुझे केवल तुम्हारा ही भरोसा 
है।' 

निपुणक कुछ देर चुपचाप विचार करता रहा। फिर उसने चुटकी 
बजाकर कहा--'पुष्य मित्र से सम्राद्‌ की रक्षा करनी ही होगी, राजमाता ! 
मगध के सम्राट्‌ बृहद्रथ हैं, न कि पुष्यमित्र। सञ्राट्‌ स्वामी हैं, और मन्त्री, 
सचिव, अमात्य, सेनापति--सब उनके अनुचर हैं। स्वामी जिसे चाहे 
सेवा में रखें, जिसे चाहे सेवा से मुक्त कर दे । पुष्यमित्र एक सेनापति ही तो 
है। क्या सञ्नाट्‌ उसे पदच्युत नहीं कर सकते ? आप उन्हें समझाइए, 
राजमाता !' 

'बृहद्रथ अब युवा हो गया है, निपुणक ! जब सन्तान बड़ी हो जाती है, 
तो माता-पिता के कथन का उसकी दृष्टि में कोई महत्त्व नहीं रहता। 
संसार का यही नियम है। मैं उसे समझाकर क्या करूंगी ? मेरी बात तो 
बह सुनेगा भी नहीं । इस आयु में तो युवक अपनी पत्नी की ही बात सुना 
करते हैं ।' 

तो भाप उनका विवाह क्यों नहीं कर देतीं, राजमाता ! जो कुमारी 
सगध की साम्राज्ञी बनकर आएगी, पुष्यमित्र की प्रभुता को वह कदापि 
सहन नहीं करेगी । युवा पुरुष अपनी पत्नियों के दास होकर रहा करते हैं । 
सम्राट को पुष्यमित्र से विमुख कहने का यही उपाय है, राजमाता !' 

बृहद्रथ के विवाह की चर्चा से माधवी का मन पुलकित हो गया। 
उसने पूछा-- कोई कुलीन कुमारी तुम्हारी दृष्टि में है, निपुणक ?' 

“मद्रक जनपद का गणमुख्य सोमदेव बहुत सम्पन्त और प्रतापी है। 
उसकी पुत्री विदुला अत्यन्त रूपवती है। अपनी आयु के उन्तीस वर्ष पूर्ण कर 
अब वह बीसवें वर्ष में प्रवेश कर रही है। बुद्ध, धमं ओर संघ में उसकी 
प्रगाढ़ श्रद्धा है। स्थविर कश्यप के चरणों में बैठकरउसने अठारहों विद्याओं 
की शिक्षा प्राप्त की है। सम्राट्‌ के लिए वह सब प्रकार से उपयुक्त है, 
राजमाता ! विदुला यदि साम्राज्ञी वनकर पाटलिपुत्र आ गई, तो पुष्यमित्र 
की एक न चलने देगी । मोग्गलान इस विषय में सोमदेव से वात भी कर 
चुके हैं ।' 

'पर मद्रक में तो गण-शासन है, निपुणक ! विदुला राजकुमारी तो 
| नहीं है।' 

। 'मौयों के अतिरिक्त अन्य कोई राजकुल अब भारत में रह ही कहाँ 

| गया है, राजमाता ! मद्रक जनपद अत्यन्त विशाल और समृद्ध है । वहाँ का 
गणमुख्य किसी राजा से क्या कम है? गणमुख्यों की कन्याओं से विवाह 

| मौर्य कुल की परम्परा के अनुकूल है, राजमाता ! परमप्रतापी राजा 

/ चन्द्रगुप्त मौरयं मोरिय गण की कुमारी के पुत्र थे, और प्रियदर्शी राजा 
अशोक ने एक श्रेष्ठी की कन्या से विवाह किया था। विदुला कुलीन है, 
रूपवती है, राजनीति में निपुण है और सद्धाम में श्रद्धा रखती है।' 

“पर्‌ प्रश्‍न यह है कि बृहद्रथ को इसके लिए सहमत किस प्रकार किया 

जाए ?' 

“यह समस्या कठिन नहीं है, राजमाता ! मुझे केवल आपकी अनुमति 
| | चाहिए । मेरा सन्देश प्राप्त होते ही संघ-स्थबिर मोग्गलान विदुला को 
| ` पाटलिपुत्र भिजवाने की व्यवस्था कर देंगे। विदुला को देखते ही सम्राट्‌ 
| उस पर मुरध हो जाएँगे । वह मद्रक कुमारी है, राजमाता ! कच्चे दूध का- 
| 


| सा रंग, काली घटा जैसी केश-राशि, लता जैसी शरीर यष्टि और हँसती 

|| हुई आँखें । सम्राट्‌ को और क्या चाहिए ? विदुला जैसी रूपवती दिया लेकर 

। ढूंढने से भी नहीं मिलेगी, राजमाता ! वह सच्चे अर्थों में सम्राट्‌ की सह- 
धभिणी बनकर रहेगी । उसके रहते हुए पुष्यमित्र की एक न चलेगी ।' 

'पर कया विदुला निरापद रूप से पाटलिपुत्र पहुंच सकेगी ? 

क्यों नहीं, राजमाता ! यह काम मुझ पर छोड़ दीजिए। मोग्गलान 
इसकी सव व्यवस्था कर चुके हैं। तीर्थ-यात्रियों की मण्डलियां मध्यदेश के 
मन्दिरों, चंत्यों और तीर्थ स्थानों के दर्शन के लिए भारत के सब जनपदों 
से आती रहती हैं। विदुला भी तीर्थ यात्रा के निमित्त से ही इधर आएगी 
और श्रावस्ती, काशी, प्रयाग आदि होती हुई पाटलिपुत्र पहुंच जाएगी। 
आप इस विषय में निश्चिन्त रहें, राजमाता !' 

क्या विदुला को यह सव समझा दिया गया हेऽ 

हाँ, राजमाता ! स्थविर मोग्गलान अत्यन्त दुरदर्शी हैं। उन्हीं के 
आदेश से यह प्रस्ताव मैंने आपके सम्मुख प्रस्तुत किया है । पिछले दिनों 
मैं केवल नौका चलाकर यात्रियों को गंगा के पार ही नहीं उतारता रहा हूँ । 
छ वेश में रहकर स्थविर की योजनाओं की सफलता के लिए भी मैं प्रयत्त 
करता रहा हूँ । मेरे समान कितने ही अन्य व्यक्ति भी स्थविर की योजनाओं 
को क्रियान्वित करने के लिए प्रयत्नशील हैं। इस अन्तःपुर में भी हमारे 
कितने ही सत्री नियुक्त हैं । विदुला भी एक महान्‌ आदर्श को सम्मुख रख- 
कर पाटलिपुत्र आने के लिए उद्यत हुई है। यह महान्‌ आदर्श है, सद्धर्म की 
रक्षा और उत्कषं।' 

'तो फिर मुझे तुम्हारे प्रस्ताव को स्वीकृत करने में क्या आपत्ति हो 
सकती है ? पर एक बात पर फिर विचार कर लो, निपुणक ! मनुष्य के 
जीवन में विवाह का बहुत अधिक महत्त्व है ! पारिवारिक सुख इसी बात 
पर निर्भर रहता हैं कि पति-पत्नी में सौमनस्य ही । यदि विदुला का स्वभाव 
बृहद्रथ के अनुरूप न हुआ, तो उसका वैवाहिक जीवन नरक हो जाएगा । 
अपने पुत्र के दुःख तो मैं नहीं देख सकूंगी। 

आप विश्वास रखें, राजमाता ! विडुला सव प्रकार से योग्य है; पर | 
यदि यह भी मान लिया जाए कि वह सञ्राट्‌ को सुखी नहीं कर सकेगी, तब 
भी क्या हानि है ? इस समय हमारे सम्मुख सबसे महत्त्वपूर्ण समस्या सम्राट्‌ 
की जीवनरक्षा की है। पुष्यमित्र उनकी भी वही गति करेगा, जो उसने 
शतधनुष की है। सम्राट्‌ की. प्राणरक्षा की एकमात्र उपाय यह है, कि 
उन्‍हें पुष्यित के प्रभाव से मुक्त किया जाए। बह्‌ पुष्यमित्र को सेनानी पद 

च्युत कर दें । ऐसी नई मन्त्रि-परिषद्‌ का संगठन किया जाए, जो सम्राट 
की आज्ञानुवतिनी हो। इसी में सम्राट्‌ का कल्याण है, राजमाता ! पर 
सम्राट को समझाए कौन ? वह तो पुष्यमित्र के अनुवर्ती हो गए हैं। शासन- 
सूत्र का संचालन अविकल रूप से पुष्यमित्र के हाथों में आ गया है । इस 
दशा को हमें परिवतित.करना ही होगा । सञ्राटू विदुला की इच्छा के विरुद्ध 
` नहीं जा सकेंगे, और विदुला वही करेगी जो स्थविर मोग्गलान चाहेंगे। 
राजनय की दृष्टि से विवाह-सम्बन्ध करना भारत के राजाओं की परम्परा के 
प्रतिकूल नहीं है। बिदुला के साम्राज्ञी वन जाने पर मद्रक जनपद की सहायता 
हमें प्राप्त हो जाएगी । केवल मद्रक ही नहीं, अपितु वाहीक, कपिश-गान्धार 
आदि पश्चिम चक्र के अन्य सब प्रदेशों की जनता भी हमारे साथ हो 
जाएगी । पुष्यमित्र को नीचा दिखाने का यही उपाय है, राजमाता !' 

'पर तुमने मेरे प्रश्‍न का उत्तर नहीं दिया, निपुणक ! यदि बृहद्रथ और 
विदुला के स्वभाव में सामंजस्य न हुआ, तो क्या होगा ? बृहद्रथ का दुःख 
मुझे से नहीं देखा जाएगा ।' 

“इसका भी उपाय है, राजमाता ! विवाह-सम्बन्ध से मोक्ष शास्त्रसम्मत 
है। पुष्यमित्र रूपी काँटे को अपने मागं से हटाकर सम्राट्‌ यदि चाहेंगे, तो 
बिदुला से सम्त्रन्ध-विच्छेद भी कर सकेंगे । मैं भलीभाँति समझ रहा हूँ, कि 
एक अपरिचित कुमारी से अपने प्रिय पुत्र के विवाह की बात आपको उपयुक्त 
प्रतीत नहीं हो रही है। पर सञ्राट्‌ की प्राणरक्षा का यही उपाय है, राजमाता! 
स्थविर मोग्गलान दूरदर्शी हैं। बहुत सोच-विचार के अनन्तर ही उन्होंने यह 
निर्णय किया है। आपसे भेंट करने के लिए मैं स्वयं ही बहुत उत्सुक था। 
स्थविर अपने सत्तियों द्वारा सब समाचार मेरे पास भेजते रहते हैं। उनकी सब 
योजनाएँ मुझे ज्ञात हैं । पाटलिपुत्र में उनका प्रमुख प्रतिनिधि इस समय मैं ही 
हूँ। आप स्थविर मोग्गलान की नीति-निपुणता पर विश्वास रखें, राजमाता ! 
बह ऐसे उपाय कर रहे हैं जिनसे न केवल भारत अपितु संसार भर के बौद्ध 
पुष्यमित्र के विरुद्ध उठ खड़े होंगे । पश्चिम दिशा से एक ऐसी प्रचण्ड आँधी 
उठ रही है, पुष्यमित्र जिसमें तिनके की तरह उड़ जाएगा । सञ्राटू 
की सद्धर्म में आस्था है। भगवान्‌ तथागत द्वारा प्रतिपादित अष्टांगिक आर्य- 
मार्ग का वह निष्ठापूर्वंक पालन करते हैं । यह कैसा घोर अनर्थ है कि सद्धमं 

का शत्रु यह पुष्यमित्र उन्हें कठपुतली की तरह नचाए और उन्हीं को साधन 
बनाकर मिथ्या पाषण्डों का पुनरुद्धार करे। विदुला कश्यप की शिष्या है, 
राजमाता ! बौद्ध धर्म के उक के लिए उसके मन में अनन्त उत्साह है । 
जत्र वह साम्राज्ञी बनकर पाटलिपुत्र आ जाएगी, तो पुष्यमित्र की उसके 
सम्मुख एक न चलेगी । तब अन्तःपुर पर आपका राज होगा, राजमाता !' 

'ठुम, ठीक कहते हो, निपुणक़ ! तुम्हारा प्रस्ताव मुझे स्वीकार्य है । 
विदुला को शीघ्र पाटलिपुत्र बुला लो । मैं बृहद्रथ को समझा दूँगी। वह 
मेरी बात कभी नहीं टालेगा । मेरा मन सदा अशांत रहता है, निपृणक ! 
[हढ्रथ की रक्षा की चिन्ता मुझे रात-दिन सताती रहती है। विदुल। से मुझे 
सहारा मिल जाएगा ।' 

प्रणाम कर निपुणक ने राजमाता से विदा ली। जिस मार्ग से उसने 
राजप्रासाद में प्रवेश किया था, उसी से होकर वह बाहर निकल गया। 
इसके पश्चात्‌ किसी ने उस वृद्ध दासी को नहीं देखा । 


महर्षि पतञ्जलि का पौरोहित्य 


पुष्यमित्र मागध साम्राज्य के सेनानी-पद को संभाल चुके थे और 
«5 लासनतत्त में शक्ति का संचार करने में लगे थे। नई मंत्रिप रिषद्‌ संग- 
ठित कर ली गईथी। जो पुराने मंत्री, सचिव और अमात्य स्थविर मोग्ग- 
लान के सहयोगी थे, उत सबको पदच्युत कर दिया गया था । बुधगुप्त जैसे 
कतिपय मन्त्री बन्धनागार में भी डाल दिए गए थे । सम्राट बृहद्रथ ते पुष्य- 
मित्र को अपना, पथ-प्रदर्शक स्वीकार कर लिया था, और वह उन्हीं के 
आदेशानुसार राजशासन प्रचारित कर रहे थे। 

पुष्यमित्र अब कुछ निश्चिन्त होने लगे थे, क्रि एक दण्डधर ने आकर 
उन्हें प्रणाम किया । पूछते पर उसने कहा--'अन्तःपुर से एक दासी आई हैं 
और वह तुरन्त आपसे मिलना चाहती है ।' 

“मुझसे उसे क्या कार्य है ?? ` 

मैंने पूछा था, सेनानी ! पर वह कहती है, कार्य अत्यन्त गोपनीय क 

केवल सेनानी को ही बताया जा सकता है। मैंने उसे कहा--सेनानी दास- 
दासिंयों से नहीं मिला करते । तुम्हें जो कुछ कहना हो, आन्तर्वशिक वीरवर्मा 
से कहो । पर वह आपसे ही भेंट करने का आग्रह कर रही है, सेनानी ! 
अच्छा, उसे यहीं ले आओ।' 

दासी ने दंडवत्‌ होकर सेनानी को प्रणाम किया। हाथ जोड़कर उसने 
! कहा--'रात एक वृद्धा दासी अन्तःपुर में आई थी । पूछने पर उसने बताया 
कि वह राजमाता के माठृकूल से आई है । बचपन से राजमाता के साथ रही 
है। पर आज प्रात: से उसका कहीं पता नहीं है।' 


“वह अन्तःपुर में प्रविष्ट कैसे हुई ?' 
'कहती थी, सेना नी की अनुमति प्राप्त कर राजप्रासाद में प्रविष्ट हुई | 
हूँ । सेनानी बड़े दयालु हैं । जब मैंने उन्हें अपना परिचय दिया,उन्होने तुरन्त F 
| राजप्रासाद में प्रवेश की अनुमति प्रदान कर दी। अपना नाम गोतमी 
बताती थी ।' 


दासी की बात सुनकर पुष्यमित्र अत्यंत गम्भीर हो गए । उन्होंने तुरन्त [ 
बीरवर्मा को अपने पास बुलाकर कहा--'स्थविरों का एक सत्री अन्तःपुर में | 
प्रविष्ट हो गया, और तुम्हें उसका पता भी नहीं चला ।' 

वीरवर्मा इसका क्या उत्तर देते, वह चुप खड़े रहे। पुष्यमित्र ने कुछ 
क्षण विचार कर कहा-- ऐसे काम नहीं चलेगा वीरवर्मा ! स्थविरों के षड्- 
यऱ्त्रों का अभी अन्त नहीं हुआ है। न जाने, वे किन कुच्रों में व्यापृत हैं। 
तुम्हारे सत्री क्या कर रहे हैं ?' 
| कछ देर तक चिन्तामग्न रहने के अनन्तर पुष्यमित्र ने फिर कहा-- 
| आचार्य दण्डपाणि की नृशंस हत्या के कारण मैं सर्वथा पंगु हो गया हूँ । मैं 
| सेना का संगठन तो कर सकता हूँ, रणक्षेत्र में शत्रु को नीचा भी दिखा सकता 
हूँ, पर स्थविरो के कुचक्रों का सामना कर सकता मेरी शक्ति में नहीं है । 
इसके लिए तो दण्डपाणि के समान किसी ऐसे आचार्य की आवश्यकता है, 
जो कटनीति में पारंगत हो । 
“यदि आज्ञा हो, तो एक बात कहूँ, सेनानी !' वीरवर्मा ने सिर झुका- 
| कर कहा | 
७७७६८ क्या कहते हो ?* 

क्यों न महषि पतञ्जलि से मौर्य शासनतन्त्र का पौरोहित्य स्वीकार 
करने के लिए प्रार्थना की जाए ? महधि न केवल व्याकरण और शब्दानु- 
शासन के प्रकाण्ड पण्डित है, अपितु त्रयी, आन्वीक्षकी और दण्डनीति--तीनों 
विद्याओं में पारंगत हैं। आप उनके शिष्य हैं, आपकी प्रार्थना को वह अस्वी- 
कृत नहीं करेंगे । यदि वह पाटलिपुत्र आकर आचार्य दण्डपाणि का स्थान 
ग्रहण कर लें, तो बहुत उत्तम हो। सम्पूर्ण आर्यभूमि में महषि पतञ्जलि 
जैसा विद्वान्‌ आचार्य अन्य कोई नहीं है ।' 

पुष्यमित्र को वीरवर्मा की वात समझ में आ गई। उन्होंने उत्साह- 
पूर्वक कहा--'तुम्हारा सुझाव उत्तम है, बीरवर्मा ! पर गोनर्द आश्रम 
आने-जाने में कई मास लग जाएंगे । इतने समय तक पाटलिपुत्र से मेरा 
अनुपस्थित रहना उचित नहीं होगा ।' 

“तो कुमार अग्निमित्र को गोनद भेज दीजिए, सेनानी ! कुमार भी 
महि के शिष्य हैं। उनकी कुमार पर सदा कृपा रही है। वह उतकी बात 
कभी नहीं टालेंगे ।' 

'यही ठीक रहेगा, वीरवर्मा ! वसुमित्र भी इन दिनों गोनर्द आश्रम में 
हैं। अग्तिमित्र को उसे देखे कई वर्ष हो चुके हैं। वह गोतर्द जाएगा, तो 
वसुमित्र से भी मिल लेगा ।' 

पुष्यमित्र ने अग्तिमित्र को बुलाकर कहा---मैं तुम्हें एक आवश्यक 
कार्य से गोनर्द भेजना चाहता हूँ, वत्स !' 

'कहिए, मेरे लिए क्या आज्ञा है ?' 

'महषि पतञ्जलि को पाटलिपूत् आने के लिए प्रेरित करना है । तुम 
तुरन्त गोनद चले जाओ, और महषि से बात करो । आर्यभूमि पर जो घोर 
संकट उपस्थित है उसकी चर्चा कर उन्हें मौर्य शासनतन्त्र का पौरो हित् 
स्वीकार कर लेने के लिए प्रेरित करो । तुमने गोनर्द आश्रम में रहकर शिक्षा 
प्राप्त की है । पतञ्जलि तुम्हारे गुरु हैं । तुम पर उनका अगाध स्नेह है। 
तुम्हारी प्रार्थना को वह्‌ कभी नहीं टालेगे । वसुमित्र भी इन दिनों गोनर्द में 
ही है, उससे भी मिलना हो जाएगा ।' 

पर यह कार्य तो आप अधिक अच्छे ढंग सें कर सकेंगे। मैं आयु में 
महष से बहुत छोटा हूँ । सम्भवतः, मेरी बात को वह अधिक हः 

नदें।' 

“यह कार्य इतना महत्त्वपुर्ण है कि मैं स्वयं इसके लिए गोनदं जाना 
चाहता था । पर मगध की दशा को तुम जानते ही हो । मिनेन्द्र मध्यदेश पर 
आक्रमण करने की तैयारी में व्यापृत है, और शाकल में एकत्र सह्नों 
स्थविर और भिक्षु मौर्य शासनतन्त्र के विरुद्ध षड्यन्त्र करने में लगे हैं । यहाँ 
पाटलिपुत्र में भी ऐसे लोगों की कमी नहीं है जो हमारे विरोधी हैं। ऐसी 
स्थिति में मेरा पाटलिपुत्र छोड़ना समुचित नहीं होगा, वत्स ! तुम संकोच 
न करो, पतञ्जलि तुम्हें बहुत मानते हैं ।' 

“आपकी आज्ञा शिरोधाये है, सेनानी !' 

'हाँ, एक वात और है। सीमान्तों की रक्षा के लिए हमें विशेष रूप से 
सचेष्ट रहता है। मागध साम्राज्य का दक्षिण सीमान्त भी अब सुरक्षित नहीं 
रहा है। उसकी रक्षा का भार भी तुम्हें संभालना है।' 

'पर्‌ दक्षिण-चक्र के शासक तो इस समय माधवसेन हैं। वह बिदभं के 
शासन के लिए नियुक्त हैं, और दक्षिणापथ की सेना भी उन्हीं के अधीन 
है।' 


'पर विदर्भे में माधवसेन की स्थिति अब सुरक्षित नहीं रह गई है, 
त वत्स ! बुधगुप्त को तो तुम जानते ही हो, शतधनूष के समय में वह आत्तर्व- 
शिक के पद पर नियुक्‍त था। अब वह बन्धनागार में है । रस्सी जल जाती 
है, पर उसकी ऐंठन दूर नहीं होती । बन्धनागार में रहता हुआ भी वह षड्-' 
यन्त्रों से बाज़ नहीं आ रहा है। उसका भागिनेय यज्ञसेन विदे पहुँच गया 
है, और माधवसेन के विरुद्ध विद्रोह के लिए प्रयत्नशील हैं । दक्षिणापथ में 
बौद्ध धर्म का बहुत प्रचार है। यज्ञसेन विदर्भ के बौड़ों के साथ मिलकर 
| विद्रोह की तैयारी में संलग्न है । वह वहां अपना स्वतन्त्र शासन स्थापित 
| करना चाहता है। बुधगुप्त और स्थविरों की यह्‌ योजना है कि जब मिनेऱद्र 
की सेंनाएँ मध्यदेश पर आक्रमण करें, तो यज्ञसेन दक्षिणापथ की सेना को 
साथ लेकर उनकी सहायता के लिए उत्तर की ओर प्रस्थान कर दे । हमें इस 
संकट का निवारण करना है, वत्स !' 

“इसके लिए मुझे क्या करना होगा ?' 

७४ तुम्हें विदिशा का शासक नियुक्त करता हूँ। गोनदं आश्रम में 

महषि पतञ्जलि से मेरी प्रार्थना निवेदन कर तुम विदिशा चले जाना और 
वहाँ के दुर्ग को संभाल लेना। वहाँ जाकर नई सेना का संगठन करना। 
दक्षिणापथ की सुरक्षा का भार अब तुम पर ही रहेगा, वत्स ! विदर्भ 
विदिशा से अधिक दूर नहीं है। विदिशा रहते हुए तुम यज्ञसेन की गति- 
विधि पर दृष्टि रख सकोगे । आवश्यकता पड़ने पर तुम माधवसेन की सहा- 
यता करना और यज्ञसैन के षड्यन्त्र को सफल न होने देना । यह कार्य बड़े 
महत्त्व का है, वत्स ! विदेशी यवनों से मागध साम्राज्य की रक्षा तभी की 
जा सकती है, जबकि अपने क्षेत्र में सर्वत्र शांति और व्यवस्था स्थापित रहे ।' 

आपकी आज्ञा शिरोधार्य है, सेनानी ! ' 

हाँ, एक बात और सुन लो । अपनी माताजी को भी साथ ले जाओ। 
दिव्या को अपने पितृकूल गये बहुत दिन हो गए हैं । श्रोत्रिय इन्द्रदत्त भी उन 
से मिलने के लिए बहुत उत्सुक हैं । अनेक बार मुझे लिख चुके हैं। उनका 
घर विदिशा में ही है ।' 

अग्निमित्र ने इसका कोई उत्तर नहीं दिया। वह चुपचाप खड़े रहें। 
उन्हें चुप देखकर पृष्यमित्र ने कहा-- 

हाँ, धारिणी को भी अपने साथ ले जाओ। अब तुम्हें विदिशा में ही 

रहना है। यहाँ वह किसके पास रहेगी ? उसका तुम्हारे साथ रहना ही उचित 
होगा ।' 

अग्निमित्र ने सिर झुका दिया । शीघ्र ही दिव्या और धारिणी के साथ 
उन्होंने दक्षिण-पश्चिम की ओर प्रस्थान कर दिया। एक सेना भी उनके 
साथ थी । काशी, काम्पिल्य और मथुरा होते हुए कुछ ही सप्ताहों में वे 
विदिशा पहुँच गए। कुछ दिन अपने मातामह के घर विश्राम कर वह्‌ गोनर्द 
आश्रम गए, और महषि पतञ्जलि की सेवा में उपस्थित हुए। चरण छूकर 
उन्होने महषि को प्रणाम किया । चिरकाल के अनन्तर अपने मेधावी शिष्य 
को देखकर पतञ्जलि बहुत प्रसन्न हुए और आशीर्वचन कहकर उन्होने प्रश्‍न 
किया--कहो, वत्स ! कुशल से तो हो ? तुम्हारा शरीर तो स्वस्थ है ? 
तुम्हारा मन तो प्रसन्त है ? तुम्हें देखकर मुझे बहुत प्रसन्नता हुई है।' 

“सब आपकी कृपा है, आचार्य ! ' 

'अब तो तुम बहुत बड़े हो गए हो, वत्स ! पहले मैं तुम्हें ` ही 

| नहीं पाया । सुना है, दशाण देश के शासक नियुक्त होकर विदिशा आए 
| हो ?' 

'सेनानी की यही आज्ञा थी, आचार्य ! ' 

“अच्छा, पुष्यमित्र तो स्वस्थ हैं न ?' 

'सेनानी ने आपके चरणों में प्रणाम निवेदन किया है, आचार्य ! ' 

'मेरा आशीर्वाद है, पुष्यमित्र द्वारा आर्यंभूमि का हित सम्पादित हो ।' 

'सेनानी का शरीर तो स्वस्थ है, आचार्य ! पर उनका मन प्रसन्न नहीं 
है, वह सदा उद्विग्न रहते हैं।' \ 

यह किस लिए, वत्स !' 

'आचार्य दण्डपाणि की हत्या के पश्चात्‌ वह अपने को पंगु अनुभव 
करते हैं, आचार्य !' 

'दण्डपाणि की नृशंस हत्या का समाचार मैं सुन चूका हू । उनकी 

हत्या कर कश्यप ने अच्छा नहीं किया। मैं कश्यप को भलीमाँति जानता 
हूँ । वह मनीषी है, विद्वान्‌ है, और धर्मशास्त्रों में उसकी अप्रतिहत गति है। 
मुझे उससे यह आशा नहीं थी । वह ऐसा घोर पाप कर सकता है, स्वप्न में 
| भी यह मैं यह कल्पना नहीं कर सकता था।' 
। 'कश्यप सत्य सनातन आर्यधर्म का कट्टर शत्रु है, आचाय | बौद्ध धर्म 
के उत्कर्ष की धुन में उसे उचित-अनुचित, कर्तव्य-अक्॒त॑व्य और पाप-पुण्य 
का ज़रा भी विवेक नहीं रह गया है। अब वह यवनों को आयंभूमि पर 
आक्रमण करने के लिए प्रेरित करने में लगा हुआ है।' 

'मुझे यह भी ज्ञात है, वत्स ! ' 

'आयंभूमि पर इस समय घोर संकट उपस्थित है, आचार्य ! कश्प्रय, 
मञ्झिम, मोग्गलान आदि सब स्थविर शाकल नगरी में एकत्र हैं, और 
मौर्य शासनतन्त्र के विरुद्ध षड्यन्त्र करने में तत्पर हैं । उनकी योजना है कि 
मिनेन्द्र के भारत पर आक्रमण करते ही मध्यदेश में सर्वत्र मौर्य सम्राट्‌ के 
विरुद्ध विद्रोह कर दिया जाए । 

'मैं यह भी सुन चुका हू, वत्स ।' 

“सेनानी इससे बहुत चिन्तित हैं, आचार्य ! वह चाहते हैं |कि संकट के 
इस काल में आप “त 3 आकर मौर्य शासनतन्त्र का पौरोहित्य स्वीकार 

कर लें। आर्यभूमि को इस समय आपके नेतृत्व की आवश्यकता है, 
आचार्य !! § 

'मैं अव वृद्ध हो चला हूँ, वत्स ! फिर दण्डनीति का मुझे विशेष ज्ञान 
भी तो नहीं है। सारा जीवन व्याकरण की गुत्थियों को सुलझाने में व्यतीत 
किया है। मेरा विषय शब्दानुशासन है, वत्स !' 

“मुझे स्मरण है, आचार्य ! कौटलीय अर्थशास्त्र पर प्रवचन करते हुए 
एक दिन आपने कहा था, कि ऐसे दित भी आ जाते हैं, जब श्रोत्रियों और 
परिब्राजकों को भी रणक्षेत्र में उतर पड़ने की आवश्यकता हो जाती है । 
आज ऐसा ही अवसर उपस्थित है, आचार्य ! यवनराज मिनेन्द्र भारत को 
आक्रान्त करने के लिए सेना के संगठन में तत्पर है। बौद्ध स्थविर और 
भिक्षु देश में विद्रोह की अग्नि को प्रज्वलित करने के लिए प्रयत्नशील हैं। 
आर्यभूमि संकट में है ऐसे ही एक अवसर पर आचार्य दण्डपाणि ने वटुकों 
को दण्डनीति की शिक्षा देते रहने के स्थान पर सेनानी को मार्ग प्रदर्शित 
करने का कार्यं स्वीकार किया था। वह आज हमारे बीच में नहीं हैं। उनका 
स्थान आपके अतिरिक्त और कोन ग्रहण कर सकता है ?” 

'वासुदेव को तुम भलीभाँति जानते हो, वत्स ! वह तुम्हारे गुरु हैं। 
दण्डनीति के वह प्रकाण्ड पण्डित हैं। दण्डपाणि के स्थान पर उन्हें ही मैंने 
अपने आश्रम में दण्डनीति के अध्यापन के लिए नियुक्त किया था। मैं उनसे 
कह दूंगा, वह कुछ समय के लिए पाटलिपुत्र चले जाएँगे ।' 

'पर सेनानी इस समय अत्यन्त उद्विग्न हैं, आचार्य ! उनका अनुरोध है 
कि आप स्वयं पाटलिपुत्र आकर मौयं शासनतन्त्र का पौरोहित्य स्वीकार 
करें। आचार्ये वासुदेव मेरे गुरु हैं। मैं उतका आदर करता हूँ । यदि वह भी 
पाटलिपुत्र जा सकें, तो बहुत उत्तम होगा। पर अकेले उनसे काम नहीं चल 

सकेगा ।' 

'पर मेरे चले जाने पर इस आश्रम का क्या होगा, वत्स ! पाणिनि 
मुनि की अष्टाध्यायी पर जो महाभाष्य मैं लिख रहा हूँ, वह भी अभी | 
नहीं हुआ है। मैं उसे शीघ्र पूरा कर लेना चाहता हूँ।' 

“महाभाष्य को पूर्ण करने की अपेक्षा आर्यभूमि'की रक्षा का कार्य अधिक 
महत्त्वपूर्ण है, आज्ार्य ! आपकी अनुपस्थिति में आश्रम का कार्य आचार्य 

वासुदेव संभाल सकते हैं ।' 

पतञ्जलि कुछ देर तक आँखें बन्द कर अग्निमित्र की वात पर बिचार 
करते रहे । फिर उन्होंने धीरे-धीरे कहा-- 

तुम्हारा कथन ही सही है, वत्स ! आर्यभूमि पर जो संकट उपस्थित 
है उसे दृष्टि में रखते हुए मुझे शब्दानुशासन पर विचार-विमर्श के कार्य को 
स्थगित ही कर देना चाहिए। पुष्यमित्र का अनुरोध मुझे स्वीकार है, 
वत्स !' 

'सेनानी की प्रार्थना है कि आप शीघ्र से शीघ्र पाटलिपुत्र पहुँचने की 
कृपा करें।' 

हाँ, यही उचित है। में शीघ्र ही पाटलिपुत्र के लिए प्रस्थान कर 
दूंगा।' 

पतञ्जलि ने वासुदेव को आश्रम का सव कार्य समझा दिया, और वह 
मगध को यात्रा के लिए उद्यत हो गए। उन्हें अकेले यात्रा के लिए तैयार 
देखकर अर्निमित्र ते कहा-- 

'आप अकेले नहीं जाने पाएंगे, आचार्य ! सँनिकों का एक गुल्म आपके 
साथ रहेगा । सेनानी का यही आदेश है। पाटलिपुत्र की यात्रा निरापर्द नहीं 
है। चम्बल की घाटी दस्युओं से परिपूर्ण है, और मध्यदेश में संत्र मोग्गलान 
के गूढ़पुरुष विद्यमान हैं । आपकी यात्रा उनसे छिपी नहीं रह सकेगी, 
आचार्य ! ' 

 - मेरी चिन्ता न करो, वत्स ! आर्यभूमि में कौत है जो मेरे ऊपर 
शस्त्र चलाने का साहस कर सके। मुझे सैनिकों की कोई आवश्यकता नहीं 
है, वत्स !' 

पर यदि मार्ग में आपको किसी संकट का सामना करना पड़ा, तो 
सेनानी मुझे कभी क्षमा नहीं करेंगे, आचार्य ! ' 

“अच्छा, पाँच छात्रों को मैं अपने साथ ले जाऊंगा । मेरे ये शिष्य केवल 
वटक ही नहीं हैं, अपितु युद्ध विद्या में भी पारंगत हैं । गोनद आश्रम के छात्रों 
की वीरता और साहस को तो तुम जानते ही हो ।' 

“आपके सम्मुख मैं क्या कह सकता हूँ, आचार्य !' 

महषि पतञ्जलि ने अपने पाँच शिष्यों के साथ गोनदे आश्रम से प्रस्थान 

कर दिया। शीघ्र ही वह पाटलिपुत्र पहुँच गए । पुष्यमित्र को उनकी यात्रा 
का समाचार प्राप्त हो चुका था। पाटलिपुत्र से चार योजन बाहर जाकर 
उन्होंने महर्षि का स्वागत किया। मगध के सब मन्त्री और पाटलिपुत्र के सब 
पौर उनके साथ थे | सबने चरण छूकर महूषि को प्रणाम किया, और बड़े 
समारोह के साथ उन्हें राजप्रासाद में ले आए । अपने निवास के लिए नियत 
भवन को देखकर पतञ्जलि ने पुष्यमित्र से कहा 

मैं यहाँ नहीं रह सकूँगा, वत्स ! राजप्रासाद में निवास का मुझे 
अभ्यास नहीं है। तुम तो जानते ही हो, गोनर्द आश्रम में एक पर्णकुटी में रहा 
करता हूँ । क्या मेरे लिए उसी प्रकार की एक कुटी की व्यवस्था कर सकना 
सम्भव नहीं होगा ?' 

“होगा क्यों नहीं, आचार्यं ! पर आपको पर्णकुटी में कष्ट होगा। यहाँ 
मगध में वर्षा बहुत अधिक होती है । गोनदं और पाटलिपुत्र की जलवायु में 
बहुत अन्तर है। वर्षा ऋतु का प्रारम्भ अब होने ही वाला है । यहाँ जब वर्षा 
प्रारम्भ होती है, तो थमती ही नहीं । जल-थल सब एक हो जाता है।' 

'पर राजप्रासाद में तो मुझे सुख नहीं मिल सकेगा, वत्स ! तुम मेरे 
लिए एक ऐसी पर्णकुटी बनवा दो, जिसमें वर्षा और प्रचण्ड वायु से रक्षा हो 
सके ।' 

राजप्रासाद के विशाल प्रांगण के एक कोने में महषि के लिए पर्णकुटी 
बनवा दी गई। उसे देखकर उन्होंने कहा--'हाँ, यह ठीक है। यहाँ मुझे सब 
प्रकार की सुख-सुविधा रहेगी । छात मेरे साथ हैं | कुछ अध्ययन-अध्यापन भी 
चलता रहेगा, और समय मिलेगा तो मैं अपना महाभाष्य भी पूरा कर लूँगा। 
मनुष्य के जीवन में अभ्यास का स्थान बहुत महत्त्व का है, वत्स ! मुझे इसी 
प्रकार की कुटी में रहने का अभ्यास है। इसीलिए तुम्हें यह कष्ट दिया था। | 

महषि पतञ्जलि ने मौर्य शासनतन्त्र का पौरोहित्य स्वीकार कर लिया 
था। सब मन्त्री, अमात्य और सचिव पर्णकुटी में आकर उनसे परामर्श लेते 
रहते थे। मन्त्रिपरिषद्‌ के अधिवेशनों में भी वह उपस्थित हुआ करते थे। 
एक दिन उन्होंने पुष्यमित्र से कहा-- 

'सञ्राट्‌ वृहद्रथ से अब तक मेरी भेंट नहीं हुई है, वत्स ! ' 

'शासन में उन्हें कोई रुचि नहीं है, आचायं ! राज्य का सब कार्य मन्त्री 

ही सम्पादित करते हैं। बृहद्रथ सच्चे अर्थों में 'सचिवायत्तसिद्धि हैं ।' 

'पर यह तो उचित नहीं है, वत्स ! चाणक्य के इस कथन को कभी न 
भूलो कि यदि राजा उत्थानशील हो, तो मन्त्री, सचिव और अमात्य भी 
उत्थानशील रहते हैं। यदि राजा शासन कायं से विमुख हो प्रमाद करने 
लगे, तो राज्य के कर्मचारी भी प्रमादी हो जाते हैं।' 

“मुझे आचाय चाणक्य की यह शिक्षा भलीभाँति स्मरण है। मैंने बहुत 
यत्त किया कि वृहद्रथ शासन कार्य में रुचि लेने लगें, पर मुझे सफलता नहीं 
हुई । मन्त्रिपरिषद्‌ की बैठकों में भी मैंने उन्हें अनेक बार बुलाया, पर वर्ह 
आए ही नहीं।' 

“इसका क्या कारण है, वत्स ! क्या वह सुरा-सुन्दरी के जाल में फंसकर 
भोग-विलास में अपना समय व्यतीत किया करते हैं ?' 

“नहीं, आचार्ये ! बृहद्रथ युवा अवश्य हैं, पर इन्द्रियाँ उनके वश में हैं। 
सुरा-सुन्दरी से उन्हें विशेष अनुराग नहीं है।' 

'तो क्या धर्मरूपी मदिरा ने उन्हें कत व्यपालन से विमुख किया हुआ 
ह | 

“यह बात भी नहीं है, आचार्यं ! बृहद्रथ बौद्ध धर्म के अनुयायी हैं। 
उनका बाल्यकाल कुक्कुटाराम में व्यतीत हुआ है। धर्म-कर्म में वह कुछ 
समय अवश्य लगाते हैं, पर धर्मरूपी मदिरा का वह इतनी अधिक मात्रा में 
सेवन नहीं करते कि उन्हें अपने कर्तव्यों का ध्यात ही न रहे ।' 

'कहीं वह किसी तन्त्र-मन्त्र के फेर में तो नहीं हैं ?' 

“राजमाता माधवी को तन्त्र-मन्त्र में अगाध विश्वास हैं। सम्राट्‌ देववर्मा 
की हत्या के लिए इन्होंते अभिचार-क्रियाओं का भी अनुष्ठान किया था। पर 
किसी योगमायासिद्ध को सम्राट्‌ के पास जाता हुआ नहीं देखा गया । 

। इ उन्हें कोई व्यसन है? मृगया का, द्यूत का या इसी प्रकार का कोई 

अन्य व्यसन ?' 

“नहीं, आचार्य ! उन्हें कोई ऐसा व्यसन नहीं है। पर उन्हें किसी भी 
बात में रुचि नहीं है। वह सदा गुम-सुम से रहते हैं। न किसी से मिलते हैं, 
न किसी से बात करते हैं। बस, अपने-आप में ही मग्न रहते हैँ ।' 

'यह तो उचित नहीं है, वत्स ! सम्राट्‌ को तो उत्थातशील होना 

चाहिए । अच्छा, मैं बृहद्रथ से मिलना चाहूँगा । क्या इसकी व्यवस्था की जा 
सकेगी ?' 

'क्यों नहीं, आचार्यं ! आपको जब भी सुविधा हो, सम्राट्‌ यहीं आपसे 
भेंट के लिए चले आएंगे ।' 

नहीं, वत्स ! मैं स्वयं बृहद्रथ से मिलने के लिए जाऊंगा । सम्राट्‌-पद 
को मर्यादा को हमें अक्षुण्ण रखना चाहिए ।' 

पर आप सदृश विश्वविख्यात आचार्यों के दर्शन के लिए तो राजा 
स्वयं ही आया करते हैं ।' 

'यह ठीक है, वत्स ! यदि राजा को किसी श्रोत्रिय, आचार्य, परिव्राजक 
या स्थविर के प्रति श्रद्धा हो, वह स्वयं उससे मिलने के लिए इच्छक हो, तो 
वह उनको कुटी पर चला जाया करता है । मुझे यहाँ निवास करते हुए 
इतना समय हो गया, पर बृहद्रथ के मन में मुझसे मिलने की कभी इच्छा नहीं 
हुई । वह तो मुझसे नहीं मिलना चाहते, मैं ही उनसे भेंट करना चाहता हूं। 
अतः मैं ही उनके पास जाऊंगा ।' 

पुष्यमित्र ने आन्तर्वशिक वीरवर्मा को बुलाकर कहा--'आचार्य बृहद्रथ 
से मिलना चाहते हैं । सञ्राट्‌ से पूछक्रर तिथि, समय आदि निश्चित कर 
दो ।' 

'आचार्य के लिए कौन-सा समय सुविधाजनक होगा ?” वीरवर्मा ने 
प्रश्न किया । 

'यदि ब्राह्ममुहूर्त के दो घड़ी पश्चात्‌ का समय हो सके, तो मुझे सुविधा 
रहेंगी । मैं बराह्ममुहुतं से पूर्व ही सो कर उठ जाता हूँ । दो घड़ी में नित्य 
कर्मो से निवृत्त हो जाऊंगा।' पतञ्जलि ने उत्तर दिया। 

वीरवर्मा ने सम्राट्‌ से मिलकर दिन और समय का निर्धारण कर दिया। 
निश्चित दिन प्रातः वह स्वयं आकर महषि को अपने साथ राजप्रासाद में 
ले गया। पर अभी बृहद्रथ अपने शयनकक्ष में ही थे। वीरवर्मा ने एक दास 
द्वारा उन्हें महषि के पधारने की सूचना भेज दी। दास ने हाथ जोड़कर 

बृहद्रथ से कहा-- 
'कोई वृद्ध पुरुष द्वार पर खड़े हैं, सञ्राटू ! आन्तर्वशिक उनके साथ 


हैं ।' 

'कौन है, जो इस समय मुझसे मिलते के लिए आया है ?' 

नाम मुझे वताया तो था, सम्राट्‌ ! पर स्मरण नहीं रहा। लम्ब्रा-सा 
शरीर है, केशश्मश्चु सव पके हुए हैं। तन पर केवल एक अधोवस्त्र और एक 
उत्तरीय है ।' 

'जाकर पूछो, वह कौन है ओर मुझसे उसे क्या कार्य है ?' 

“उनसे प्रश्‍न करने का मुझे साहस नहीं होता, सम्राट्‌ ! उनके मुखमण्डल 
पर एक अद्भुत प्रकार का तेज है। उनके सम्मुख आँखें तो ऊपर उठती 
ही नहीं, मैं उनसे प्रश्‍न कँसे करूँगा, सम्राट्‌ !' 
| 'हाँ,याद आया। कहीं यह पतञ्जलि तो नहीं हैं ? सुता है, किसी 
आश्रम का आचार्य है । राजप्रासाद के समीप ही एक कुटी में निवास करता 
| है। यदि कुछ दान-दक्षिणा चाहता हो, तो देकर टाल दो।' 

'पर वह तो आपसे भेंट करना चाहते हैं, सम्राट्‌ ! ' 

'ठीक है, याद आ गया। वीरवर्मा कह गया था कि पतञ्जलि मुझसे 
कुछ बातचीत करना चाहता है। पर मैं तो अभी नित्य कर्मों से निवृत्त भी 
नहीं हुआ । उससे कह दो, कुछ समय प्रतीक्षा करे।' 

दो घड़ी पश्चात्‌ जब बृहद्रथ अपने शयनकक्ष से बाहर ग्राए, तो 
E और वीरवर्मा उनके द्वार के समीप ही खड़े थे। बृहद्रथ को देखकर 
पतञ्जलि ने कहा--'सम्राट्‌ की जय हो। गोनर्द आश्रम का निवासी 
पतञ्जलि सञ्राट्‌ की सेवा में प्रणाम निवेदन करता है ।' 

महषि के प्रणाम के प्रत्युत्तर में बृहद्रथ ने अपना सिर हिला दिया। 
फिर उसने कहा--'कहिए, आपको मुझसे क्या कार्ये है ? अच्छा, चलिए, 
सभा-भवत में बैठकर बातचीत करें ।' 

महषि का संकेत पाकर वीरवर्मा सभाभवन से चले गए। एकान्त पाकर 
पतञ्जलि ने बृहद्रथ से कहा-- 

"मागध साम्राज्य पर जो घोर संकट उपस्थित है, मैं उकषके सम्बन्ध में 
आपसे बातचीत करने के लिए आया हूँ ।' 

'संकट ! कैसा संकट ! मगध में सर्वत्र शान्ति है मुझे तो कोई संकट 
दिखाई नहीं पड़ता ।' 

'वनराज मिनेन्द्र आर्यभ्ूमि पर आक्रमण के लिए तैयारी में व्यग्र है, 

सम्राट्‌ ! क्या आप वह दिन भूल गए जब मध्यदेश को आक्रान्त करता हुआ 
दिमित्न साकेत तक पहुँच गया था ? मिनेन्द्र का आक्रमण उससे भी अधिक 
भयंकर होगा । मिनेन्द्र की शक्ति बहुत अधिक है, सम्राट्‌ ! ' 

तो पुष्यमित्न किसलिए है ? आप उससे जाकर क्यों नहीं मिलते ? 
सेनानी मैं हूँ या पुष्यमित्र है ? उससे कहिए, मिनेन्द्र का सामना करने के 
लिए सेना को साथ लेकर वह पश्चिमी सीमान्त पर चला जाए।' 

'पुष्यमित्त को अपने कर्तव्य का पुरा-पूरा ध्यान है, सम्राट्‌ ! ' 

तो फिर आप मुझे कष्ट देने के लिए क्यों आए हैं ? आप तो कोई 
श्रोत्रिय प्रतीत होते हैं। सेना और युद्ध से आपका क्या प्रयोजन है ? पुष्यमित्र 
अपने कार्य में जागरूक है ही फिर आपको चिन्ता किस बात की है?” 

राज्य में राजा की स्थिति कूट-स्थानीय होती है, सम्राट्‌ ! यदि राजा 
उत्थानशील हो, तो मन्त्री और सचिव भी उत्थानशील होते हैं। अन्यथा, 
वे प्रमादी हो जाते हैं। इस संकट के समय आपका भी कुछ कतव्य है, 
सम्राट ! ' 

भेरा क्या कतंव्य है ? सब मन्त्यों, सेनापतियों और अमात्यों को ठीक 
समय पर वेतन प्रदान कर दिया जाता है। उन्हें और क्या चाहिए ? वे वेतन 


किसलिए पाते हैं ? पुष्यमित्र को वेतन किसलिए दिया जाता है ? यदि वह . 


कर्तव्यपालन में शिथिलता करेगा, तो उसे पदच्युत कर दिया जाएगा ।' 

'मैं आपको उस प्रतिज्ञा का स्मरण कराने के लिए आया हूँ, जो राज्या- 
भिषेक के अवसर पर आपने पौर-जानपदों के सम्मुख अग्नि, जल और पृथ्वी 
को साक्षी करके ग्रहण की थी। क्या आपको उस प्रतिज्ञा का स्मरण हु 

"राज्याभिषेक के समय त जाने कौन-कौन-सी विधियाँ सम्पन्न की गई 
थीं । उन्हें कौन स्मरण रख सकता है ? मुझे तो कुछ भी याद नहीं है ।' 

अभिषेक के समय की गई प्रतिज्ञा विस्मरण के लिए नहीं होती, 
सम्राट्‌ ! यदि आप उसे भूल गए हैं, तो आज पुनः स्मरण कर लीजिए। 
सब देवताओं और जननेताओं को साक्षी मानकर आपने यह प्रतिज्ञा की 
थी--“जिस रातति में मेरा जन्म हुआ और जिस रात्रि मेरी मृत्यु होगी, 
उनके मध्य में (अपने सम्पूर्ण जीवन काल में) जो भी सुक्त मैने किए हों वे 
सब नष्ट हो जाएँ और मैं शुभ कर्मों से वञ्चित हो जाऊं, यदि मैं किसी भी 

प्रकार से प्रजाजन के प्रति विद्रोह करूँ, किसी भी प्रकार उसका अपकार 
क्ं।' 

(पर मैंने प्रजाजन के विरुद्ध कोई विद्रोह नहीं किया और न उनका 
कोई भपकार ही किया है।' 

'प्रजा का पालन आपका प्रमुख कर्तव्य है, सम्राट्‌ ! ओर प्रजापालन 
तभी सम्भव है जबकि जनता को वाह्य और आभ्यन्तर शत्रुओं का कोई भी 
भय न हो । यदि आप इन दोनों प्रकार के भयों से प्रजा की रक्षा नहीं करतें, 
तो उसका अपकार ही तो करते हैं।' 

“यदि मैं कतँव्य-पालन में शिथिलता करता हूँ, तो उससे मेरे ही तो 
सुकृत नष्ट होते हैं। किसी अन्य का इससे क्या विगता है ? अपनी चिन्ता 
करने में पैं स्वयं समर्थ हूँ ।' 

“यह आपकी भूल है, सञ्राटू ! आपको स्मरण होगा कि प्रतिज्ञा कर 
चुकने पर आपकी पीठ पर दण्ड द्वारा धीरे-धीरे आघात भी किए गए थे। 
किस लिए ? आपको यह स्मरण कराने के लिए कि राजा भी दण्ड से ऊपर 
नहीं होता है । कर्तेव्य-पालन न करने पर आपको दण्ड भी दिया जा सकता 
है।' 

“मुझे दण्ड देने की सामर्थ्यं किस में है ? ' 

“जिन्होंने आपको सम्राट्‌-पद पर अभिषिक्त किया, वही आपको दण्ड 
भी दे सकते हैं, सम्राट्‌ ! आर्य राजाओं की प्राचीन परम्परा के अनुसार 
प्रजा राजा का वरण करती है। राज्याभिषेक के समय राज्य के सब मन्त्री, 
अमात्य, पौर, जानपद, ग्रामणी आदि सभा-मण्डप में एकत्र होते हैं, और 
राजा का वरण करते हैं। उतकी अनुमति से ही कोई व्यक्ति राजा का पद 
कै करता है। कितने ही राजा इस कारण राजपद से च्युत कर दिए गए, 
वंयोंकि काम, क्रोध, लोभ, मोह, मद आदि शत्रुओं के वशीभूत होकर वे 
कतँव्य-पालन से विमुख हो गए थे।' 

'पर मैं तो इनके वशीभूत नहीं हूँ ।' 

“यह सही है | इन्द्रियों पर आपका वश है। पर यही तो पर्याप्त नहीं 

है। आर्यंभमि पर जो घोर संकट इस समय उपस्थित है, उसका सामता 
करने के लिए आपको सक्रिय रूप से प्रयत्न करना चाहिए। राज्य में राजा 

की स्थिति बहुत महत्त्वपूर्ण होती है। जिस प्रकार चन्द्र, नक्षत्र और ग्रह सूर्य 
से प्रकाश प्राप्त कर प्रकाशित होते हैं, वैसे ही मन्त्री, सचिव, अमात्य आदि 
राजा से प्रेरणा और शक्ति प्राप्त कर अपने-अपने कर्तव्य के पालन में तत्पर 
होते हैं।' 

'पर आप किस स्थिति में मुझसे ये सब बातें कर रहे हैं ? आप न मन्त्री 
हैं, और न अमात्य ।' 

'यह ठीक है। मैं राजकीय सेवा में नहीं हैँ पर इस आर्यभूमि में 
आचार्यों और श्रोत्रियों का स्थान मन्त्रियों और भमात्यों से भी ऊपर होता 
है। आयों की यही परम्परा है। जब राजा या राजपुरुष कतंव्य-विमुख होने 
लगें, तो आचार्य, परिव्राजक व स्थविर उन्हें उनके कर्तव्यों का बोध कराते 
हैं। आचार्य चाणक्य का नाम आपने सुना ही होगा। मागध साम्राज्य के 
उत्कर्षं का सव श्रेय उन्हीं को प्राप्त है। मौर्य वंश के हाथ में पाटलिपुत्र का 
सिहासन उन्हीं के प्रयत्त और कतृ तत्व से आया था। चाणक्य न मन्त्री थे और 
न अमात्य । पर चन्द्रगुप्त के समय में वही शासनतन्त्न के कर्ताधर्ता थे। अपने 
आश्रम को छोड़कर किसी स्वार्थ के साधन के लिए मैं पाटलिपुत्र नहीं आया 
हूँ । यवनों के सम्भावित आक्रमण के कारण जो संकट मगध पर उपस्थित 
हो रहा है, उसके निवारण के लिए ही मैं यहां आया हैँ । इसीलिए मैंने 
आपको भी कष्ट दिया है ।' 

आप मुझसे चाहते क्या हैं ?' 

आपके मन्त्री और अमात्य सब योग्य और कार्यकुशल हैं। आपकी 
सेना के सेनानी युद्ध नीति में निष्णात हैं। आपको उन्हें सक्रिय रूप से 
सहयोग प्रदान करना चाहिए। चन्द्रगुप्त और बिन्दुसार ने जिस मार्ग को 
अपनाया था, मैं चाहता हूँ, आप भी उसी का अनुसरण करें। उनके मन्त्र 
और अमात्य भी सुयोग्य थे। पर मागध साम्राज्य का जो इतना उत्कर्ष 
हुआ, उसमें इन सम्राटों का कतृत््व भी कम नहीं था । चन्द्रगुप्त ने यवत- 
राज सैल्युकस को हिन्दूकुश पर्वत माला से परे धकेल दिया था । मेरी इच्छा 
हैं कि आप भी अपने इस प्रतापी पूर्व-पुरुष के पद चिह्नं पर चलें |” 

'आपसे मुझे कुछ और कहना है?! 

हाँ, एक बात और कहना चाहता हूँ। भारत में अनेक धर्मों, सम्प्रदायों 


है... पुष्यमित्र : ३७१ 


और पाषण्डों की सत्ता है। यहाँ की जनता सबके प्रति आदर का भाव 
रखती है, सबके धर्माचार्यों के प्रवचनों को श्रद्धा के साथ श्रवण करती है। 
राजाओं की भी यही परम्परा रही है। वे सबका दान-दक्षिणा आदि द्वारा 
सत्कार करते रहे हैं। राजा अशोक और उनके उत्तराधिकारियों ने इस 
परम्परा का त्याग करके अच्छा नहीं किया। मैं जानता हूँ आप बौद्ध धर्म के 
अनुयायी हैं । भगवान्‌ तथागत ने जिस मध्यमा-प्रतिपदा का प्रतिपादन किया 
था, वह अत्यन्त उत्कृष्ट है। मैं उसे आदर की दृष्टि से देखता हूँ। पर 
आपको किसी एक धर्म के प्रति पक्षपात नहीं करना चाहिए। अपने धमं के 
उत्कर्षं के लिए स्थविर और भिक्षु जिस ढंग के षड्यन्त्र करते रहे हैं, आप 
उन्हें जानते ही हैं। अव भी इन षड्यन्त्रों का अन्त नहीं हुआ है। मेरी इच्छा 
है, कि आप इससे पृथक्‌ रहते हुए अपनी सम्पूर्ण प्रजा का पालन करने में 
तत्पर रहें, किसी के प्रति पक्षपात न करें और सबको समान दृष्टि से देखें।' 
“मैं आपकी वात पर विचार करूँगा | अब आप जाइए, मुझे अन्य भी 
अनेक कार्य हैं।' 
मेरी बात पर आप विचार करेंगे, यह सुनकर मैं कृतकृत्य हो गया। 
मागध सञ्राट्‌ से मुझे यही आशा थी।' महषि पतञ्जलि यह कहकर सभा- 
भवन से अपनी पर्णकुटी में लौट आए। पुष्यमित्र वहाँ उनकी प्रतीक्षा कर 
रहे थे। उनके प्रश्‍न करने पर पतञ्जलि ने कहा--'मैं बृहद्रथ से सर्वेथा 
निराश नहीं हुँ, वत्स ! वह अभी किशोरवय युवक है। उसे सन्मार्गे पर 
लाया जा सकता है। उसे निरन्तर समझाते रहने की आवश्यकता है। 
सम्भवतः, वह हमारे कार्य में सहायक तो नहीं हो सकेगा, पर यदि वह्‌ 
स्थविरों के कुचक्र से बचा रहे, तब भी संतोष की बात है । हमें इसी के लिए 
प्रयत्त करना चाहिए । उससे मिलकर मैंने यह भलीभाँति समझ लिया है कि 
E वह्‌ कर्मठ है और न प्रतिभा-सम्पन्न। उससे यह आशा तो की ही नहीं 
जा सकती कि वह चन्द्रगुप्त और बिन्दुसार के समान प्रतापी तथा उत्थान- 
शील होगा। मुझे भय है कि कहीं वह शालिशुक और शतधनुष के पद चिह्नों 
पर चलकर 'धर्मवादी' और 'अधामिक'न न हो जाए। निर्बल व्यक्ति प्रायः 
धर्म की आड़ में अपनी अशक्तता को छिपाने का प्रयत्न किया करते हैं। हमें 
बृहद्रथ को स्थविरों के प्रभाव से बचाने का प्रयत्न करना चाहिए। क्यों, 

वत्स ! तुम्हारे सत्री और गूढ़पुरुष तो राजप्रासाद और अन्तःपुर में सर्वत्र 
नियुक्त हैं न ?' 

हाँ, आचार्य !! 

क्या स्थविर और भिक्षु बृहद्रथ के पास आते-जाते हैं ? ' 

'सञ्राट्‌ वौद्ध धर्म के अनुयायी हैं। उनकी माता माधवी भी बौद्ध हैं। 
अन्तःपुर की बहुत-सी स्त्रियाँ भी बुद्ध, धर्म और संघ के प्रति श्रद्धा रखती 
हैं। इस दशा में राजप्रासाद और अन्तःपुर में स्थविरों के प्रवेश को सर्वथा 
रोक सकना असम्भव है। पर जो भी स्थविर, श्रमण और भिक्षु मोग्गलात 
के सहयोगी थे, वे सब अव शाकल चले गए हैं। सव स्थविर देशद्रोही नहीं 
हैं, आचार्यं ! ' 

'यह मैं स्वीकार करता हूँ। पर धामिक उन्माद के वशीभूत होकर 
मनुष्यों की मनोवृत्ति अत्यन्त संकीर्ण हो जाती है । धर्म के आवेश में वे अपने 
साम्प्रदायिक हितों को देश और राष्ट्र की तुलना में अधिक महत्त्व देने लगते 
हैं। आर्यभूमि पर जो संकट इस समय उपस्थित है, उसे दृष्टि में रखते हुए 
किसी भी स्थविर और भिक्षु पर विश्वास करना उचित नहीं हैं। इस समय 

„ हमें अत्यधिक सतर्कता की आवश्यकता है । जो कोई भी राजप्रासाद में आएँ- 
जाएं, बृहद्रथ और माधवी से मिले-जुलें, चाहे वे श्रोत्रिय हों या स्थविर, 
भिक्षु हों या परिब्राजक, दास हों या सेवक-- सब पर दृष्टि रखो ।' 

मैं इसकी समुचित व्यवस्था कर दूँगा, आचार्य !” 


विदुला का बलिदान 


चन्द्रभागा नदी के तट पर आज बड़ी भीड़ थी । वैशाखी का पर्व था। 
सहस्रों नर-नारी स्तान के लिए वहाँ एकत्र थे । कुछ युवतियाँ एक मण्डली 
बनाकर बातचीत में व्यग्र थीं। वे बार-बार पुर्व दिशा की ओर ह| 
लगती । जब बहुत देर हो गई, तो एक युवती ने कहा--'बिदुला अब तक 

नहीं आई, क्या बात है ?' 
“अब वह क्यों आने लगी ?” एक अन्य युवती ने हँसते हुए कहा। 

क्यों क्या बात है ? वह तो कहती थी, सूर्योदय से पूर्व ही चन्द्रभागा 
के इस घाट पर आ जाएगी ।' 

'अरे, तुम्हें यह भी नहीं पता ! जानती नहीं, उसका विवाह होनेवाला 
है। सम्भव है, उसके मंगेतर शाकल पधार गए हों और वह उनके साथ 
प्रेमालाप में मग्न हो ।' 

हाँ, यही बात है। वैशाखी के पर्व पर दूर-दूर के जनपदों से लोग 
चन्द्रभागा में स्नान के लिए आया करते हैं। भवदेव को तो बहाना चाहिए। 
वह आज रात्रि को ही शाकल पहुँच गया होगा ।' एक युवती ने कहा। 

“यह भवदेव कौन है ?' 

अरे, तुम भवदेव को नहीं जानती ? पुष्कलावती के एक श्रेष्ठी का 
सुपुत्र है। सौन्दर्यं में कामदेव को मात करता है, और धन में कुवेर को। 
शाकल में भी तो उसकी पण्यशाला है ।' 

“चुप रहो, देखो, विदुला चली आ रही है। कैसी मस्ती है उसकी चाल 
में ! पृथ्वी पर पैर तो पड़ते ही नहीं । आकाश में उड़ी जा रही है।' 

“आइए, श्रीमती भवदेव जी, पधारिए। इतनी देर क्यों कर दी ? 
कहीं पुष्कलावती से कोई सार्थ तो नहीं आ गया ? साथ में श्रीमान्‌ भवदेव 
जी तो होंगे ही । उनके अतिथि सत्कार में देर हो गई होगी। ः 

'क्या बकती हो ? कौन है यह भवदेव ? मैं किसी भवदेव को नहीं 
जानती।' विदुला ने मन्दस्मित से कहा । ; 

“दाई से क्यों पेट छिपाती हो, देवी जी ! मैं सब कुछ सुत चुकी हूँ। 
वही भवदेव जिसका नाम सुनते ही तुम्हारा मुखमण्डल आरक्त हो जाता 
है। क्या मैं जानती नहीं, अभी दो मास ही तो हुए हैं, जब श्रीमान्‌ भवदेव 
जी शाकल पधारे थे। चैत्य की वाटिका में खड़ी होकर तुम किससे बाते 
किया करती थीं ! एक दिन उसके साथ तुम चन्द्रभागा के किनारे-किनारे 
न जाने कितनी दूर चली गई थीं । जब अँधेरा हो गया और ठुम घर वापस 
| लौटीं, तो गणमुख्य कितने चिन्तित हो गए थे। तुम्हें ढूंढने के लिए 
उन्होंने चारों दिशाओं में अपने अनुचर भेज दिए थे। बेचारे सोमदेव 

तुम्हारी चिन्ता में मरे जा रहे थे और तुम वटवृक्ष के तीचे बैठी हुई भवदेव 
के साथ प्रेमालाप में मग्न थीं। अनुचर को अपनी ओर आते हुए देखा, 

तो सिर झूकाकर खड़ी हो गई। बोल, मैं सच कह रही हूँ या झूठ ?' 

'सब झूठ है।' विदुला ने हँसते हुए कहा । 

क्या यह भी झूठ है कि एक दिन तुम और भवदेव दोनों भगवान्‌ 
तथागत की मूर्ति के सम्मुख हाथ जोड़कर बैठे हुए थे ? तुम क्या प्रार्थना 
कर रही थीं, यह भी मुझे ज्ञात है।' 

सब झूठ है।' विदुला ने आँचल से मुँह छिपाकर कहा । 

'अरी, छिपाती क्यों है ? अभी सब सामने आ जाएगा । दो-तीन सप्ताह 
की ही तो बात है । गणमुख्य तो तेरे विवाह की तैयारी भी प्रारम्भ कर चुके 
हैं। आभूषण बन रहे हैं, वस्त्र सिलाए जा रहे हैं। बस, शुभ मुह॒ते की देर 
है। अच्छा बता, मिठाई कव खिलाएगी ?' 

'जब तुझे इतनी बाते ज्ञात हैं, तो मुझसे कया पूछती है ?' 

देर तक सखियाँ विदुला से इसी प्रकार की बातें करती रहीं। स्नान 
के अनन्तर जब वह्‌ घर वापस आई, तो उसने देखा कि श्रेष्ठी सोमदेव उत्सु- 
कतापूर्वंक उसकी प्रतीक्षा कर रहे हैं। विदुला को देखकर उन्होंने कहा-- 

(तुमने बहुत देर कर दी, बेटी !' 

'सखियाँ मुझे छोड़ती ही नहीं थीं, पिताजी ! कहिए, क्या कोई काम 
है? 

हाँ, बेटी ! स्थविर कश्यप बहुत देर से तुम्हारी प्रतीक्षा कर रहे हैं। 
किसी आवश्यक कायं से तुमसे मिलना चाहते हैं ।' 

“मुझसे स्थविर को क्या काम है, पिताजी !” 

मैंने उनसे पूछा था। पर वह कहने लगे, विदुला को ही बताएंगे ।' 

स्थविर कश्यप श्रेष्ठी सोमदेव के प्रासाद में एक उच्च आसंन पर 
विराजमान थे। परिचारक उनकी सेवा सुश्रूषा में व्यस्त थे। विदुला ते 
दण्डवत्‌ होकर कश्यप को प्रणाम किया । 

बुद्ध, धमं और संघ में तुम्हारी श्रद्धा सदा बनी रहे। तुम्हारे द्वारा 
सद्धमं का उत्कर्षं हो ।' यह कहकर कश्यप ने विदुला को आशीर्वाद दिया। 

'कहिए, स्थविर ! मेरे लिए क्या आज्ञा है ?” 

सोमदेव भी विदुला के साथ थे। कश्यप ने उन्हें कहा--मैं विदुला से 

एकान्त में कुछ बातें करना चाहता हूँ ।' स्थविर का संकेत पाकर सोमदेव 

वहाँ से चले गए। विदुला को अकेला पाकर कश्यप ने कहा--'सद्धमं पर जो 
घोर संकट उपस्थित है, उसे तुम भलीभाँति जानती हो । मगध का शासन- 
तन्त्र आज ऐसे लोगों के हाथ में है जो बुद्ध, धर्म और संघ के कट्टर शत्रु हैं। 

पुष्यमित्न ने स्थविरों, श्रमणों और भिक्षुओं के सर्वसंहार का आदेश दिया 
हुआ है। शाकल नगरी में जो सहस्नों स्थविर और भिक्षु निवास करते हैं 
उनका जीवन आज सुरक्षित नहीं है। मैं तुम्हारा गुरु हूँ, पर मेरा जीवन 
भी संकट में है। कोई भी व्यक्ति मुझे मारकर एक-सौ सुवर्ण निष्क प्राप्त 
कर सकता है। 

'मुझे यह सव ज्ञात है, स्थविर !' 

हमें इस संकट का निवारण करना ही होगा। बृहद्रथ बौद्ध धर्म का 
अनुयायी है, उसकी माता माधवी भी वौद्ध है । पर पाटलिपुत्र के बौद्ध आज 
इतने निर्वीर्य हो गए हैं कि पुष्यमित्र के सम्मुख वे उँगली तक नहीं उठा 
सकते । बृहद्रथ नाम को तो सम्राट्‌ है, पर वस्तुतः पुष्यमित्र के हाथों में 
कठपुतली के समान है । कितने खेद की बाते है कि सम्राट्‌ तो सद्धम में 
आस्था रखता हो और उसका एक सेवक सद्धर्म के अनुयायियों के संहार में 
तत्पर हो; और यह संहार भी उस सम्राट्‌ के नाम पर प्रचारित किए गए 
राजशासन द्वारा किया जाए जो स्वयं बौद्ध है ।' 

'यह स्थिति अत्यन्त शोचनीय है, स्थविर ! ' 

हमें पुष्यमित्र को नीचा दिखाना है, बेटी ! जब तक बृहद्रथ को 
पुष्यमित्र के चंगुल से मुक्त नहीं किया जाएगा, सद्धमं की रक्षा असम्भव 
है।' | 

“सुना है, यवनराज मिनेन्द्र शीघ्र ही मध्यदेश पर आक्रमण करनेवाले 
हैं । यवन सेना के सम्मुख पुष्यमित्र कभी नहीं टिक सकेगा। वह उनसे अबश्य 
| हो जाएगा ।' 

तुम पृष्यमित्न की शक्ति को नहीं जानती । युद्ध-तीति में वह पारंगत 
है। अनेक बार वह यवतों को युद्ध में परास्त कर चुका है। दिमित्र की 
सेनाओं को साकेत के युद्ध में उससे किस प्रकार मुँह की खानी पड़ी थी, यह 
तुम्हे ज्ञात ही होगा ।' 

“मुझे ज्ञात है, स्थविर ! पर अब पुय्वमित्र को केवल यवचों का ही 

सामना नहीं करना होगा । मद्रक जनपद की सेना भी यवनों के साथ रहेगी। 
मद्रक युवक वीरता और साहस में किसी से कम नहीं हैं, स्थविर !' 

“मुझे मद्रकों की वीरता और धर्म प्रेम पर गर्वे है। पर पुष्यमित्र को 
नीचा दिखाने के लिए बलिदान की आवश्यकता होगी। न जाने कितने 
युवकों और युवतियों की हमें सद्धर्म की रक्षा के लिए बलि देनी पड़े ।' 

“मद्रक लोग वलिदान में कभी पीछे नहीं रहते, स्थविर !' 

(तो तुम भी बलिदान के लिए उद्यत हो न, बेटी ! 

मेरा तन-मन-धन--सर्व॑स्व आपकी सेवा में अपित है । यदि मेरा यह 
तन सद्धर्मं के काम में आ सके, तो मेरा परम सौभाग्य होगा ।' 

'मुझे तुमसे यही आशा थी, बेटी ! मुझे तुम पर गर्व है। सद्धमं पर 
तुम्हारी अगाध श्रद्धा है ।' 

मेरे लिए क्या आज्ञा है, स्थविर !' 

'मैं तुमसे बलिदान की भी आशा करता हूँ, बेटी ! तुम्हारे शरीर या 
जीवन के बलिदान की नहीं ।' 

'मेरे पास और है ही क्या, स्थविर !' 

मैं तुमसे प्रणय के बलिदान की अपेक्षा करता हूँ, बेटी ! ' 

यह सुनकर विदुला स्तब्ध रह गई। उसे मूर्छा-सी आ गई। कुछ क्षण 
बाद शान्त होने पर उसने कहा--'प्रणय का बलिदान ! मैं इसका अभिप्राय 
नहीं समझ पाई, स्थविर ! ' 

मैं जानता हूँ, भवदेव से तुम प्रेम करती हो । वह सब प्रकार से तुम्हारे . 
योग्य भी है। पर भवदेव के प्रति तुम्हारा जो प्यार है, सद्धर्मं की रक्षा के | 

लिए तुम्हें उसकी बलि देनी होगी ।' | 

'यह किस लिए, स्थविर !” विदुला ने रोते हुए कहा । | 

“भवदेव के साथ तुम्हारे विवाह की सब तैयारी हो चुकी है। श्रेष्ठी 

सोमदेव सद्धर्मं के परम भक्त हैं। उसके उत्कर्ष के लिए वह सदा प्रयत्तशील 
रहे हैं। मध्य देश के स्थविर और भिक्षु जो आज मद्रक जनपद में | 
प्राप्त कर सके हैं, उसका श्रेय सोमदेव को ही प्राप्त है ! जब उन्हें ज्ञात 
होगा कि तुम भवदेव से विवाह नहीं कर रही हो तो उन्हें बहुत दुःख होगा, 
विशेषतया उस दशा में जबकि तुम उन्हें यह नहीं बताओगी कि किस कारण 

तुम भवदेव से विवाह करने को उद्यत नहीं हो। मुझे अपनी योजना को 
गुप्त रखना है, बेटी ! सोमदेव भी उसे नहीं जान पायेंगे । तुम्हें भवदेव के | 
सम्मुख भी बुरा बनना होगा, ओर सोमदेव के सम्मुख भी। तुम्हें भवदेव 
के प्रणय-निवेदन को ठुकराना होगा, और अपने पिता के क्रोध का वीरता- | 
पूर्वक सामना करना होगा । मुझे विश्वास है, तुम यह सव कर सकोगी, 
क्योंकि सद्धमं के प्रति तुम्हारी श्रद्धा अगाध है ओर उसकी रक्षा व उत्कर्षं | 
के लिए तुम बड़े से बड़ा बलिदान करने को उद्यत हो।' 
विदुला देर तक विलख-विलख कर रोती रही । शान्त होने पर उसने | 
कहा--“पिताजी को मैं क्या कहूँगी, स्थविर !' | 
'जो मज में आए, कह देना । कह देना, भवदेव से मुझे प्रेम नहीं है ।' 
| “यह मैं कैसे कह सकूंगी, स्थविर !' विदुला फिर फूटकर रो पड़ी। 
| तुम वीर और साहसी हो, विदुला ! सद्धर्म के लिए क्या तुम इतना भी 
त्याग नहीं कर सकतीं ? शाकल के उस संघाराम को ही देखो । वहाँ कितनी 
भिक्षुणियाँ निवास करती हैं। उनमें से बहुत-सी युवती व किशोरवय की 
भी हैं। सांसारिक सुखों का त्याग कर उन्होंने जो भिक्षुणीव्रत ग्रहण किया है, 
बह्‌ किस लिए ? भगवान्‌ तथागत की सेवा के लिए ही तो न ? क्या उनका 
त्याग कम महत्त्व का है ? तुम किस प्रकार उनसे कम हो ?' 
हाँ, भिक्षुणी होना मुझे स्वीकार्य है। भवदेव के बिना मैं एक क्षण 
A भी जीवित नहीं रह सकती । पर भगवान्‌ की शरण में जाकर, सम्भवतः, 
| मुझे शान्ति मिल सके । मैं आपको अपने सर्वस्व की बलि दे देने का वचन दे 
चुकी हूँ । यदि आप सद्धर्मं के लिए मेरे प्रणय की बलि चाहते हैं, तो मैं 
उसके लिए उद्यत हूँ। मैं आज ही संघाराम जाकर भिक्षुणी संघ में सम्मिलित 
हो जाती हूँ । आप इसकी व्यवस्था कर दीजिए, स्थविर !' विदुला ने 
आँसू पोंछते हुए कहा । 
| ॐ भिक्षुणी-ब्रत ग्रहण नहीं करना है, बेटी ! तुम्हें मगध को साम्राज्ञी 
बनना है ।' 
क्या कहा, स्थविर ! मुझे साम्राज्ञी बनना हैं ? विदुला ने इस ढंग _ 
से कहा, मानो उस पर वज्रपात हो गया हो ।' 
'हाँ, बेटी ! तुम्हें बृहद्रथ के साथ विवाह करना है। सद्धमं की रक्षा के 

लिए हमारा यही निर्णय है ।' 

'भवदेव के अतिरिक्त मैं किसी से प्रणय नहीं कर सकती, स्थविर ! 
आर्य कन्या जब किसी को अपना पति स्वीकार कर लेती है, तो उसके 
अतिरिक्त किसी अन्य से वह प्रेम कर ही नहीं सकती। मैं भगवान्‌ की 
चरण सेवा में जीवन बिता सकती हूँ, पर किसी अन्य से प्रेम कर सकना 
मेरे लिए असम्भव है ।' 

“प्रणय के तत्त्व को मैं नहीं जानता, विदुला ! पर प्रणय और विवाह 
एक तो नहीं हैं | चाहे तुम बृहद्रथ से प्रेम न कर सको, पर उससे विवाह तो 
कर सकती हो । विवाह एक कर्तव्य है, वह एक सामाजिक बन्धन है। इस 
बन्धन के लिए प्रेम अनिवार्य नहीं है।' 

'प्रेम के अभाव में विवाह की कल्पना मेरे लिए सम्भव ही नहीं है, 
स्थविर !' 

'प्रेम धीरे-धीरे विकसित हो जाया करता है, विदुला ! पर मैं तुमसे 
बृहद्रथ के साथ विवाह के लिए जो अनुरोध कर रहा हूँ, उसका एकमात्र 
प्रयोजन सद्धमं की रक्षा है। बृहद्रथ को हमें पुष्यमित्र के प्रभाव से मुक्त 
करना है। हमें उसे उस मार्ग का अनुसरण करने के लिए प्रेरित करना है, 
जिसे प्रियदर्शी राजा अशोक ने अपनाया था और शालिशुक तथा शतधनुष 
ने जिसका अवलम्वन किया था। बृहद्रथ बौद्ध अवश्य है, पर साथ ही वह 
अशक्त भी है। हमें उसमें शक्ति का संचार करना है । पत्ती पति की 
अर्धांगिनी होती है। तुमसे बल और साहस पाकर वह सद्धमं के शत्रुओं के 
चंगुल से छुटकारा पा सकेगा ।' 

'पर कया मद्रक जनपद में कोई भी अन्य कुमारी नहीं है जो यह | 
कर सके ? मैं भवदेव की हो चुकी हूँ, स्थविर ! मेरी कितनी ही सखियाँ 
हैं, अभी जिनका वाग्दान भी नहीं हुआ है । रूप और गुण में भी वे किसी से 
कम नहीं हैं। क्या उनमें से किसी से यह कार्य नहीं लिया जा सकता, 
स्थविर !' 

सद्म के काम आ सकने से बढ़कर गौरव की क्या बात है, विदुला ! 
जीवन से किसे मोह नहीं होता ? कोन सुखपूर्वक जीवन बिताता नहीं 
चाहता ? ये जो लाखों सैनिक हँसते-हँसते रणक्षेत्न में अपने जीवन की 

आहुति दे देते हैं, क्या उनके परिवार नहीं होते? क्या उन्हें प्रेम करके 
वाली प्रेयसियाँ नहीं होतीं ? क्या उनकी सन्तान नहीं होतीं ? क्या उनके 
माता-पिता, बहिन-भाई नहीं होते ? पर वे हुँसते-खेलते अपने जीवन की 
बलि चढ़ा देते हैं। किस लिए ? क्योंकि एक उच्च उद्देश्य उनके सम्मुळ 
होता है । अपने देश के लिए, अपने राजा के लिए, अपनी जाति के लिए वे 
अपने प्राण तक दे देते हैं। मैं तुमसे जीवन की वलि देने को नहीं कहता, 
विदुला ! मैं केवल तुम्हारे प्रणय की बलि चाहता हूँ, और वह भी धमं के 
लिए, जिसका स्थान देश, राजा और जाति सबसे ऊपर है।' 

'प्रणय की बलि मैं दे सकती हूँ, स्थविर ! भिक्षुणी होकर जीवन बिताः 
देना मुझे स्वीकार है। पर किसी अन्य पुरुष से प्रेम करना ? यह मेरे लिए 
अकल्पनीय है। बृहद्रथ मेरे लिए पर-पुरुष हैं, स्थविर ! संसार में मेरे लिए 
केवल एक पुरुष है, ओर वह है भवदेव। किसी अन्य का स्पर्श तक़् करः 
सकता मेरे लिए सम्भव नहीं होगा।' 

'पर तुम प्रणय का नाटक तो कर सकती हो, विदुला ! हमारी ओर सेः 
कितनी ही सच्चरित्र कुमारियाँ आज खूपाजीवाओं और गणिकाओं के रूपः 
में शत्रु का भेद लेने के लिए नियुक्त हैं। वे पर-पूरुषों के पास हँसती हुई 
जाती हैं, उनके अंक में बैठती हैं, उनके साथ सुरापान करती हैं, उन्हें सक 
प्रकार से प्रसन्त और तृप्त करने का प्रयत्न करतीं हैं। शत्रु की ओर से भी 
कितनी ही युवतियाँ यही कर रही हैं। क्या तुम उन्हें चरित्रहीन कहोगी ? 
नहीं, कदापि नहीं ! वे एक उच्च आदर्श को सम्मुख रखकर प्रणय का नाटकः 
करती हैं, और पर-पुरुषों के सम्पकं में आती हैं। वे भी अपने जीवन कीः 
बलि देती हैं, बिदुला !' 

E वे किसी के साथ विवाह-बन्धन में तो नहीं बँध जातीं, स्थविर £ 
विवाह एक पवित्र सम्बन्ध है, उसमें नाट्य और कृत्रिमता के लिए अवकाशः 
ही नहीं होता। मैं आपकी सत्री के रूप में रूपाजीवा का नाट्य प्रसन्तता- 


- पूर्वक कर सकती हूँ । पर्‌ एक पर-पुरुष के साथ विवाह करना और उसकेः 


साथ पत्नी के रूप में रहना--यह मेरे लिए सम्भव नहीं है, स्थविर ! मैं 
क्या, कोई भी युवती इसके लिए तैयार नहीं होगी।' 


“मैं जानता हूँ, विदुला ! यह कार्य अत्यन्त कठिन है। इसीलिए तोः 


| 

मैंने तुम्हें इसके लिए चुना है। तुम गणमुख्य सोमदेव की सुयोग्य पुत्री हो। 
सुम्हारे पिताजी की सद्धर्म में कितनी श्रद्धा है ! अपना तन-मन-धन सब कुछ 
वह बुद्ध, धर्म और संघ के लिए अर्पण करने को उद्यत रहते हैं। तुम भी 
उत्तका अनुकरण करो, विदुला ! जो कार्य मैं तुमसे लेना चाहता हूँ, वह 
अत्यन्त कठिन है। पर कठिन कार्य सब कोई तो नहीं कर सकते। जिस 
बलिदान के लिए मैं तुमसे कह रहा हूँ, वह वस्तुतः बहुत उच्चकोटि का है। 
रणक्षेत्र में प्राण दे देना सुगम है, भिक्षुणी बनकर सारा जीवन बिता देना 
भी कठिन नहीं है। पर एक ऐसे पुरुष के साथ जीवन विताना जिसके प्रति 
मन में ज़रा भी प्रेम न हो, बहुत ही कठिन है । मैं जानता हूं, बृहद्रथ के साथ 
रहते हुए तुम्हें जो ग्लानि होगी, उसकी तुलना में तिल-तिल कर अग्नि में 
भस्म हो जाना बहुत सुगम होगा। बृहद्रथ के साथ तुम्हें केवल रहना ही 
नहीं होगा, अपितु उसके तन, मन और प्राणं पर तुम्हें अपना ; 
स्थापित करना होगा। तुम्हें उसके प्रति ऐसा बरताव करना होगा, जिससे 
वह तुम्हारा दास हो जाए, तुम्हारे संकेत पर नाचने लगे। सद्धमं की रक्षा 
के लिए यह परमावश्यक है, विदुला ! भगवान्‌ तथागत तुमसे आज इसी 
बलिदान की अपेक्षा रखते हैं। तुम भलीभाँति सोच-विचार कर लो, शीघ्रता 
में कोई निर्णय न करो । भगवान्‌ तथागत तुम्हें इस उत्कृष्ट बलिदान के लिए 
शक्ति प्रदान करें !' 

विदुला ने इसका कोई उत्तर नहीं दिया। वह सिसक-सिसक कर रोती 
रही । उसे चुप देखकर कश्यप ने कहा-- 

'अच्छा, अब मैं जा रहा हूं, विदुला ! मेरी इस योजना को संथा गुप्त 
रखना । सोमदेव से भी इसकी चर्चा न करना। समय आने पर मैं स्वयं 
उनसे बात कर लूंगा । यदि तुम्हें मेरा प्रस्ताव स्वीकार्य हो, तो कल-परसों 
जब भी चाहो, संघाराम में आकर मुझसे मिल लेना। मैं उत्सुकतापूर्वंक 
तुम्हारी प्रतीक्षा करूंगा । एक अधखिली कली को असमय में ही कुचल डालने 
में मुझे बहुत दुःख हो रहा है, विदुला ! पर देवपूजा के लिए प्रतिदिन ' 
कितनी ही कलियाँ इसी प्रकार से तोड़ ली जाती हैं। यदि पुष्यमित्र की 
शक्ति को नष्ट न किया गया, तो तुम्हारी यह शाकल नगरी ध्वंस हो 
जाएगी । तुम्हारे गुरुजन मौत के घाट उतार दिए जाएंगे । यह संघाराम, 

यह चैत्य, भगवान्‌ की यह प्रतिमा-सब भूमिसात्‌ हो जाएंगे। पाटलिपुत्न 
का वह प्राचीन कुक्कुटाराम विहार ? पुष्यमित्र ने उसे भूमिसात्‌ कर दिया, 
सम्राट्‌ शतधनुष को जीते जी आग में जला दिया । क्या यही सब वह शाकल 
में भी नहीं करेगा ? क्या तुम अपनी इस सुन्दर नगरी का ध्वंस देख सकोगी ? 
तुम्हारा यह सुन्दर प्रासाद, यह पण्यशाला, तुम्हारे माता-पिता--इस 
नृशंस आततायी के रहते हुए कोई भी तो सुरक्षित नहीं है। क्या तुम 
भवदेव के साथ निश्चिन्त रूप से गृहस्थ जीवन बिता सकोगी ? नहीं, 
विदुला, कदापि नहीं । तुम्हें जो कुछ भी प्रिय है, उसकी रक्षा के लिए यदि 
मैं तुम्हें इस बलिदान के लिए कह रहा हूँ, तो क्या यह अनुचित है ? भली- 
भाँति विचार कर लो, विदुला ! अच्छा, मैं अब जा रहा हूँ मुझसे मिलना 
अवश्य ।' 

स्थविर कश्यप सोमदेव के प्रासाद से चले गए, तो विदुला रोती हुई 
| माता के पास गई। उसे रोती देखकर माता ने कहा--'क्यों विदुला, 
क्या बात है ? रोती क्‍यों हो ?' 

“माँ, सैं यह विवाह नहीं करूँगी, मां ।' 

“विवाह नहीं करेगी ? पागल तो नहीं हो गई है ? विवाह की सब 
तैयारी हो चुकी है। दो सप्ताह पश्चात्‌ बरात आनेवाली है। भवदेव कल 
यहाँ था, तो कैसे हँस-हँस कर उससे बाते कर रही थी। एक दित में क्यः 
हो गया ?' 

विदुला ने इसका कोई उत्तर नहीं दिया। वह रो-रोकर केवल यह 
कहती रही--'मैं यह विवाह नहीं करूंगी, माँ ! मुझसे और कुछ न पूछो । 
आज ही कोई दूत पुष्कलावती भेज दो | वह विवाह को मना कर आए ।' 

यह कँसे हो सकता है, पगली ! कोई बात तो बता | क्या भवदेव से 
रूठ गई है?” 

नहीं, माँ, मैं उनसे क्यों रूठते लगी ।' 

“फिर बात क्या है ?' 

माँ और बेटी में बातें हो ही रही थीं कि सोमदेव वहाँ आ गए । अपनी 
पत्ती को एकान्त में बुलाकर उन्होंने कहा 

'स्थविर कश्यप आए हुए थे। देर तक विदुला से बातें करते रहे । त 

जाने उन्होंने क्या कह दिया है, जो यह रोने लग गई। मैं उनके पास जाऊंगा 
और वात करूँगा | तुम अभी इससे कुछ न कहो ।' 
सोमदेव कश्यप से जाकर मिले। पूछने पर उन्होंने कहा--'विदूला 
अब बड़ी हो गई है, गणमुख्य ! उचित-अनुचित को स्वयं समझने लगी है। 
मैंने उससे कोई विशेष बात नहीं की । कुछ धर्म की चर्चा की, और उसे यह 
'बताया कि सद्धर्म पर जो घोर संकट इस समय उपस्थित है उसके निवारण 
के लिए स्त्रियों के भी कुछ कर्तव्य हैं । स्त्रियाँ बहुत भावुक होती हैं, श्रावक ! 
सम्भवतः, धर्मं पर संकट जानकर उसने विवाह के विचार का परित्याग कर 
दिया हो |! 
पर अब यह कँसे सम्भव है, स्थविर ! विवाह की सब तैयारी हो 
चुकी है।' ठ 
तुम चिन्ता न करो, श्रावक ! विदुला को मेरे पास भेज देना । मैं उसे 
समझा दूंगा ।' 
सोमदेव ने घर लौटकर विदुला की माता से कहा--'स्थविर ने विदुला 
को बुलाया है, और उसे समझा देने का वचन दिया है। विदुला स्थविर को 
बहुत मानती है। उनकी बात को वह टालेगी नहीं ।' 
विदुला स्थविर कश्यप के पास जाने को उद्यत नहीं थी। बह बार-बार 
यही कह रही थी--'मैं कहीं नहीं जाऊंगी, मैं किसी से .नहीं मिलूंगी। मैं 
बिवाह भी नहीं कछूँगी । मेरा यही निश्चय है, मेरा निश्चय अडिग है ।' 
श्रेष्ठी सोमदेव किंकतंव्यविमुढ़ थे। उन्हें समझ नहीं आ रहा था कि 
विदुला को क्या हो गया है, वह क्यों विक्षिप्त हो गई है। उसे प्यार से 
पुचकारते हुए उन्होंने कहा--'स्थविर कश्यप तुम्हारे गुरु हैं, बेटी ! उन्होंने 
तुम्हें बुलाया है। वह तुमसे बात करना चाहते हैं। क्या तुम उनकी भी | 
नहीं मानोगी ?' 
आज्ञा ! स्थविर की आज्ञा ! मैं अवश्य मानूंगी। उनकी आँखों में एक 
अद्भुत आकर्षण है । वह तन्त्र-मन्त्र जानते हैं। वह मुझे अपनी ओर खींच 
रहे हैं। मैं अभी जाती हूँ ।' 
विदुला कश्यप के पास चली गई । सोमदेव भी उसके साथ जाना चाहते 
थे । पर विदुला ने उन्हें रोक कर कहा-- 

स्थविर आपको तो नहीं बुला रहे, पिताजी ! मैं अकेली ही जाऊंगी । 
उनकी यही आज्ञा है ।' 

विदुला को अपने समीप खड़ी देखकर कश्यप ने कहा--'मैं जानता 
था, तुम अवश्य आओगी । सद्धं तुम्हारा आह्वान करे और तुम न आओ, 
यह कँसे सम्भव है ! अच्छा, अपने माता-पिता से विदा ले आई हो न ?' 

'मुझे किसी से विदा नहीं लेनी है, स्थविर ! संसार में मेरा कोई नहीं 
है । जब भवदेव ही मेरे नहीं रहे, तो अन्य कोई क्या मेरा होगा ? मैं बलिदान 
के लिए प्रस्तुत हूँ । ब्राह्मण लोग मेध्य पशु को यूप से वाँधकर उसकी बलि 
दिया करते हैं न ! ओह, मेध्य पशु की आँखों में कैसा करुण भाव होता हैँ। 
मुझसे तो देखा नहीं जाता । कया जानती थी, एक दिन मुझे भी मेध्य पशु 
बनना होगा। मैं स्वयं यूप के पास चली आई हूँ, स्थविर !' 

विदुला के करुण विलाप को सुनकर क्षण भर के लिए कश्यप का हृदय 
भी द्रवीभूत हो गया। फिर सम्भलकर उन्होंने कहा--प्रणय एक भावना 
है, विदुला ! वह मानसिक आवेश के अतिरिक्त अन्य कुछ नहीं है। क्षणिक 
आवेश के वशीभूत होकर तुम कतंब्य-पालन में प्रमाद न करो । यह संसार 
क्षणिक है, पानी के बुलबुले के समान है । यहाँ यथार्थता की सत्ता ही नहीं है। 
शीघ्र तुम भवदेव को भूल जाओगी । तुम साम्राज्ञी बनोगी, विदुला । संसार 
की सब ऋद्धियाँ और सिद्धियां तुम्हारे सम्मुख हाथ जोड़कर खड़ी होंगी । 
विशाल मागध साम्राज्य की तुम स्वामिनी बनोगी ।' 

'जले पर नमक़ त छिइ़किये, स्थविर ! मैं बलिदान के लिए प्रस्तुत हूँ । 
आपको और क्या चाहिए ! कहिए, मेरे लिए क्या आदेश है ? मुझे अब 
क्या करना होगा ?' 

'तुम अव यहाँ संघाराम में ही रहोगी। तिपुणक पाटलिपुत्र से शाकल 
| चुका है। वह राजमाता माधवी से बात कर भायां है। तुम उसके साथ 
पाटलिपुत्र जाओगी । वहाँ क्या करना है, यह मैं उसे समझा दूंगा ।' 

'आपकी आज्ञा शिरोधार्य है, स्थविर !' 

“बस, अब तुम बुद्ध, धर्म और संघ में ध्यान लगाओ। अपने को इस 
त्रिरत्न को समपित कर दो। तुम बुहद्रथ से प्रेम करोगी, यह समझकर कि 
तुम भगवान्‌ तथागत से प्रेम कर रही हो। तुम उसे अपने वश में लाओगी, 

यह समझकर कि सद्धर्म के प्रति अपने कर्तव्य का पालन कर रही हो । तुम 
अपने वचन, कर्म या चेष्टा से कभी यह प्रगट नहीं होने दोगी कि बृहद्रथ से 
तुम्हें प्रेम नहीं है। तुम यह कर सकोगी न, विदुला !' 

हाँ, कर सकूंगी, स्थविर !' 

'मनुष्य परिस्थितियों का दास होता है, विदुला ! वह परिस्थितियों के 
अनुसार अपने को ढाल लेता है | जब तुम बृहद्रथ के साथ रहोगी, तो धीरे- 
धीरे उससे प्रेम भी करने लगोगी। साम्राज्ञी का पद पूर्वजन्म के सुकृतों से 
ही प्राप्त होता है, बेटी ! तुम्हारा भाग्य अत्यन्त प्रबल है जो मागध साम्राज्य 
की स्वामिनी बनने जा रही हो ।' 

'बस, मुझसे यही न कहिए, स्थविर ! न मैं बृहद्रथ से प्रेम कर सकूंगी 
और न साम्राज्ञी बनने में कोई गौरव ही अनुभव करूंगी । हाँ, मैं बलिदान 
के लिए उद्यत हूँ । अपने जीवन, प्राण, प्रणय--सब की बलि दे देने को 
प्रस्तुत हूँ ।' 

'अच्छा, यही सही।' कश्यप ने कुछ आक्रोश के साथ कहा । 

स्थविर और विदुला कुछ देर चूप बैठे रहे। विदुला ने इस शान्ति को 
भंग किया | वह हाथ जोड़कर बोली-- 

एक बार अपने घर हो आऊँ, स्थविर ! माता-पिता से विदा ले 
आऊ ?' 

नहीं, अब तुम कहीं नहीं जाओगी । निपुणक अभी यहाँ आ रहा है। 

मुझे उसे कुछ निदेश देने हैं ।” 

तिपुणक ने आकर स्थविर को प्रणाम किया। उसे देखकर स्थविर ने 
कहा-- देखो, निपुणक ! यह है विदुला । इसे भलीभाँति देख लो । रूप-रंग 
में साक्षात्‌ रति है। बृहद्रथ के लिए यह उपयुक्त रहेगी न ?? 

हाँ, स्थविर ! सम्राद्‌ इसे देखते ही अपनी सुधबुध भूल जाएंगे । मगध 
में ऐसा रूप-रंग दुलंभ है ।” 

शीघ्र इसे पाटलिपृत्न ले जाओ । किसी को सन्देह न होने पाए । हमारी 
योजना पूर्णतया गुप्त रहनी चाहिए । पृष्यमित्र के सत्री सर्वत्र छाए हुए हैं । 
उन्हें यह ज्ञात न होने पाए कि तुम लोग कौन हो ।' 

मैं इसका ध्यान रखूंगा, स्थविर !' 


£ 

और पाटलिपुत्र पहुँचकर तुम्हें क्या करना है, यह भी भलीमाति 
समझ लो। बृहद्रथ को विदुला के साथ विवाह के लिए तैयार करना है।' 

“मुझे आपकी योजना ज्ञात है, स्थविर ! ' | 

'जो मैं कहता हूँ, उस्ते ध्यानपूर्वक सुन लो । बृहद्रथ तो विवाह के लिए 
तैयार हो जाएगा, पर विदुला नहीं होगी । भवदेव नाम का कोई श्रेष्ठी-पुत्र 
है। उसके प्रणय में फंसी हुई है। किसी अत्य की ओर इसका मन उठता ही 
नहीं है। समझाते-समझाते थक गया हूँ । पर यह समझती ही नहीं । कहती है, 
बलिदान के लिए प्रस्तुत हूँ, पर बृहद्रथ से प्रेम कर सकना मेरे लिए सम्भव 
नहीं होगा । जब प्रेम नहीं करेगी, तो वह इसके वश में कैसे आएगा । तुम्हें 
इसे समझाना होगा, निपुणक ! इसके मन को भवदेव की ओर से विमुख 
करना भी तुम्हारा ही कार्य है। ऐसा यत्त करो” जिससे यह सचमुच बृहद्रथ 
से प्रेम करने लगे हमारी योजना तभी सफल हो सकेगी ।' 

'आप निश्चिन्त रहें, स्थविर ! विदुला को सही मार्ग पर लाना मेरा 
काम है।' 

अच्छा, अब तुम जाओ | दो दिन यहाँ विश्राम कर लो। विदुला भी 
तब तक संघाराम में ही रहेगी ।' 

जब साँझ हो गई और विदुला घर वापस नहीं आई, तो सोमदेव बहुत 
चिन्तित हुए। वह संघाराम गए और उन्होंने कश्यप से विदुला के विषय 
में पूछा। स्थविर ने उन्हें कहा--'आप क्या कह रहे हैं, श्रेष्ठी ! विदुला 
यहाँ कब आई ? मैं उससे मिलने के लिए बहुत उत्सुक था। उसे समझाना 
चाहता था । पर वह मेरे पास आई ही नहीं । तुम्हारे प्रासाद में मैं जब उससे 
मिला था, तो वह कुछ विक्षिप्त-सी प्रतीत हो रही थी। न जाने, क्या सोच 
|= बार-बार शून्य दृष्टि से क्षितिज की ओर देखने लगती थी । आप चिन्ता 
न करें, श्रेष्ठी ! कुछ दिनों में वह स्वयं ही घर लोट आएगी। स्त्रियाँ 
स्वभाव से ही भावुक होती हैं, क्षणिक्र आवेश में कहीं चली गई होगी ।' 

निराश होकर सोमदेव अपने घर लौट गएं। उन्हें क्या पता था कि 
उनकी प्रिय पूत्री को एक मेध्य पशु के समान बलि के लिए ले जाया जा 
रहा है। 


| 

बुहद्र्थ का विवाह 


पाटलिपुत्र में भगवान्‌ अपराजित शिव की रथयात्रा का उत्सव बड़ी 
धूमधाम के साथ मनाया जाता था। सहस्रो गृहस्थ, साधु, संन्यासी - और 
तापस इस उत्सव में सम्मिलित होने के लिए दूर-दूर से आया करते थे। 
बहुत-से नट, नतक, वादक और मदारी आदि भी इस अवसर पर पाटलिपृत्न 
आ जाया करते थे, और भगवान्‌ के कोष्ठ के प्राद्गण में एक मेला-सा लग 
जाता था। यात्रियों के पाटलिपुत्र आने-जाने के सम्बन्ध में इस समय कोई 
बिशेष रुकावट नहीं रह जाती थी। दुर्ग के महाद्वार खोल दिए जाते थे, 
और सव कोई बिना किसी रोक-टोक के मागध साम्राज्य की इस राजधानी 
में आ-जा सकते थे। 
रथ-यात्रा का उत्सव प्रारम्भ हो चुका था, मेला भर गया था। मन्दिर 
के प्राङ्गण में कहीं तिल रखने का भी स्थान शेष नहीं रहा था । कहीं मदारी 
अपने करतब दिखा रहे थे, कहीं नट रस्से पर नाच रहे थे, कहीं अहितुण्डक 
(संपेरे) सांपों का प्रदर्शन कर रहे थे, और कहीं गान और नृत्य का समा 
बंधा हुआ था | भगवान्‌ के कोष्ठ के समीप बहुत-से लोग एकत्र थे, और 
उनके बीच में एक युवती नृत्य में मग्न थी । एक वृद्ध वहाँ बैठा हुआ मृदंग 
बजा रहा था, और युवती उसकी थाप के साथ ताल मिलाकर ताच रहीं 
थी । बीच-बीच में वह जोर से कह उठती--'भगवान्‌ अपराजित की जय 
ही, भगवान्‌ सवका कल्याण करें, जो दे उसका भी और जो न दे उसका 
भी | कुछ भीख मिल जाए, दाता ! बहुत दूर से आ रही हूँ।' वह ताचती 
हुई झोली फैलाकर चारों ओर चक्कर लगाती और दर्शक निष्कों, पणों और 
कार्षापणों से उसकी झोली को भर देते। राजप्रासाद की एक दासी इस 
नतकी और उसके साथ के वादक को घ्यान से देख रही थी | जब रात ही 
गई और भीड़ छट गई, तो वह उनके पास गई और वादक के कान के पास 
अपना मुख ले जाकर धीमे-से बोली--“राजमाता ने तुम्हें स्मरण किया हैं 
निपुणक !' अपना नाम सुनकर वादक एकदम चौंक उठा। उसने धीमे-से 
कहा 
'मेरा नाम वक्‍्त्नतुण्ड है, माँ ! मुझे इसी नाम से पुकारो ।' 

च्छा, सुनो, वक्त्रतुण्ड ! राजमाता इस युवती के नृत्य से बहुत 
प्रसन्न हैं । वह अन्तःपुर में तुम्हारी प्रेक्षा कराना चाहती हैं। 

'अहोभाग्य हमारा ! अरी सुनती है, शशिलेखा ! राजमाता तुम्हारा 
नृत्य देखना चाहती हैं अब हमें क्या चाहिए। हमारा पाटलिपुत्र आता 
सफल हो गया । राजमाता को प्रसन्न कर देना, मुंह माँगा पुरस्कार पा 
जाओगी।' 

'पर हम राजप्रासाद में प्रवेश पा सकेंगे ? युवती ने प्रश्‍न 
किया । 

'अरी, तुझे इसकी क्या चिन्ता है । जब राजमाता ने हमें बुलाया है, तो 

किसकी शवित है जो हमें राजप्रासाद में जाने से रोक सके ? अच्छा, माँ, 
हम अवश्य अन्तःपुर जाएंगे और वहां प्रेक्षा करेंगे ।' 

निपृणक ने फिर अपने स्वर को बहुत धीमे करके कहा--'राजमाता 
को मेरा प्रणाम निवेदन करके कहना कि विदुला आ गई है। आन्तर्वशिक से 
अनुमति लेकर हमें अन्तःपुर में बुला लें । बाहर से आए हुए नट-नतँकों और 
गायक-वादकों को प्रेक्षा के लिए अन्तःपुर में बुलाया ही जाता है।यह 
पुरानी प्रथा है । किसी को सन्देह नहीं होगा ।' 

दासी ने निपुणक का सन्देश, राजमाता तक पहुँचा दिया। माधवी ने 
आतन्तर्वंशिक वीरवर्मा को बुलाकर कहा-- 

सुना है, रथ-यात्रा के उत्सव में बहुत-से नट-नर्तेक और गायक-वादक 
आए हुए हैं, वीरवर्मा !' 

[, राजमाता !' 

“मैं अन्तःपुर में उनकी प्रेक्षा कराना चाहती हूँ। इन दिनों मेरा मन 
बहुत अशान्त रहता है। जब से शतधनुष की मृत्यु हुई हैं, किसी भी काम 
में मन नहीं लगता । प्रेक्षा देखकर मन कुछ बहुल जाएगा। 

प्रेक्षा आप किस दिन कराना चाहती हैं, राजमाता ! 

यदि आज हो सके, तो बहुत अच्छा है । यदि यह सम्भव न हो तो 
कल सही । 

“इतनी शीघ्र व्यवस्था कर सकना तो कठिन होगा, राजमाता ! हमें 
प्रत्येक नट, नतंक आदि की सूक्ष्मता के साथ परीक्षा करनी होगी । छद्म वेश 

बनाकर कितने ही गूढ़पुरुष, दस्यु आदि भी ऐसे अवसरों पर पाटलिपुत्र 
आ जाया करते हैं। धामिक उत्सव के कारण उन्हें रोक सकना कठिन हो 
जाता है | पर राजप्रासाद में तो जिस किसी को प्रविष्ट नहीं होने दिया जा | 
सकता । जब तक जाँच न कर ली जाए, किसी को अन्तःपृर में आने की | 
अनुमति नहीं दी जा सकेगी । इसके लिए समय अपेक्षित है, राजमाता !! 
अपना काम तुम जानो, वीरवर्मा ! जहाँ तक हो सके, शी घता करना । | 
हाँ, सुना है, कोई अनिन्द्य सुन्दरी उत्सव में आयी हुई है, जो नाचती और 
गाती भी है। मेरी दासी कह रही थी, कोई अत्यन्त दीन युवती है, पर है 
लाखों में एक । संगीत और नृत्य में अत्यन्त प्रवीण है । उसका गाना सुनकर | 
मेरा मन बहुल जाएगा ।' | 
'मैं उसकी परीक्षा कर लूंगा, राजमाता ! ऐसी युवतियाँ बहुत भयंकर 
होती हैं। कोन जाने, यवनों की सत्री हो। शत्रुओं से सम्राट्‌ की रक्षा का 
हमें ध्यान रखना है, राजमाता !' 
हाँ, यह ठीक है ! पर अधिक देर न करना । प्रेक्षा के लिए मेरा मन 
तरस रहा है ।' 
जो आज्ञा, राजमाता !' 
वीरवर्मा ने प्रेक्षा की सब व्यवस्था करा दी। अन्तःपुर के प्राङ्ग ण में एक | 
पट-मण्डप लगवा दिया गया। सुगन्धित तैल से परिपूर्ण दीपकों से सर्वत्र 
उजाला हो गया । सम्राट्‌ और उनके बन्धुओं के बैठने के लिए एक ऊँची 
वेदी का निर्माण किया गया | अन्तःपुर की कुलीन महिलाओं के लिए पृथक्‌ | 
व्यवस्था कर दी गई। आत्तव॑शिक के सैनिकों ने सब नटों, नतँकों, गायकों | 
ओर वादकों की सूक्ष्मता के साथ परीक्षा की । जब वे उस युवती के पास 
पहुँचे, तो उन्होंने प्रश्‍न किया--'तुम्हारा नाम क्या है, भद्रे !|' 

“शशिलेखा, सेनापति !” 

तुम कहाँ से आयी हो ? कहाँ की रहनेवाली हो ?' 

'न मेरा कोई घर है, सेनापति ! और न कोई अभ्निजन । बचपन में 
माता-पिता की मृत्यु हो गई थी । अनाथ हूँ । गा-बजाकर किसी प्रकार 
अपना पेट पाल रही हूँ । इसी तरह सर्वत्र घूमती-फिरती हूँ ।' 

तुम्हारे साथ यह बुड्ढा कौन है ?” 

“इनका नाम वक्‍त्नतुण्ड है, सेनापति ! ढोलक, मृदंग, वीणा--सब वाद्यों | 
के वादन में पारंगत हैं ।' 

तुम्हारे पास कोई अस्त्र-शस्त्त तो नहीं है?” 

'अस्त्र-शस्त्र से हमें क्या काम, सेनापति !” 
| गुल्मपति से आदेश पाकर एक स्त्री शशिलेखा को एकान्त कक्ष में ले 
i गई। वहाँ उसके वस्त्रों की परीक्षा ली गई | वेणी को खोलकर देखा गया, 
नखों को परखा गया, दाँत देखे गए। जब स्त्री को विश्वास हो गया, कि 
शशिलेखा ने कोई अस्त्र-शस्त्र छिपाकर नहीं रखे हुए हैं, और उसके नख 
भी विषाक्त नहीं हैं, तो उसे राजप्रासाद में जाने की अनुमति दे दी गई। 

वक्ल्नतुण्ड को देखकर गुल्मपति को कुछ सन्देह हुआ । उन्होंने कहा-- 
तुम्हारा मुख कुछ परिचित-सा प्रतीत होता है। क्या कभी पहले भी 
पाटलिपुत्र आए हो ?' 
j आया क्यों नहीं, सेनापति ! इसी प्रकार भटकते हुए सारी आयु बीत 

*: गईहै।अब बूढ़ा हो गया हूँ। साठ वर्ष की आयु है। तीन-चार वार 

पाटलिपुद्र आ चुका हूँ । गाना-बजाना ही मेरा धन्धा है। जब कभी यहाँ 
कोई उत्सव होता है, भीख की आशा से चला आता हूं । मुझे आपने पहले 
? भी अवश्य देखा होगा । जब मैं ढोल बजाना प्रारम्भ करता हूँ, लोगों की 
भीड़ लग जाती है ।' 

'पर तुम्हारे साथ की यह युवती तो अत्यन्त किशोरवय है । क्या यह 
भी पहले कभी तुम्हारे साथ पाटलिपुत्र आई है ?” 

नहीं, सेनापति ! यह पहले कभी नहीं आई। इधर-उधर भीख माँगती 
$ फिरा करती थी । मैंने देखा, तो इसे साथ ले लिया । देखने में सुन्दर है, और 
¢ नृत्य-संगीत में प्रवीण । यह शिल्प मैंने ही इसे सिखाया है, सेतापति ! इसके 
साथ रहने से भिक्षा सुगमता से मिल जाती है।' 

वक्त्रतुण्ड की भी सतकंता के साथ परीक्षा ली गई। जब कोई अस्त्र- 
शस्त्र उसके पास नहीं मिला, तो उसे भी राजप्रासाद में प्रवेश की अनुमति 
प्रदान कर दी गई। 

सब नटों, नर्तकों, गायकों और वादकों के आ जाने पर प्रेक्षा प्रारम्भ 
हुई। पर राजमाता माधवी को न नटों के नाट्य देखने थे और न नतंकों के 

नृत्य। उनका ध्यान तो शशिलेखा में केन्द्रित था । वह सोच रही थीं, यही 
वह्‌ विदुला है जिसे स्थविरों ने शाकल से वृहद्रथ के लिए भेजा है। वास्तव 
में ही यह अनिन्द्य सुन्दरी है। चम्पा का-सा रंग, नील कमल-सी आँखें और 
कम्बु की-सी ग्रीवा गाती है तो वीणा सी वज उठती है। नाचती है तो 
एक-एक अंग थिरकने लगता है। सब प्रकार से यह बृहद्रथ के योग्य है। 

प्रेक्षा जब समाप्त हो गई, तो माधवी ने शशिलेखा को अपने पास | 
बुलाकर कहा-- तुम्हारे संगीत और नृत्य से मैं बहुत प्रसन्न हूँ । कहो, क्या 
चाहती हो ? तुम्हें मुँह माँगा पुरस्कार प्रदान किया जाएगा । 

“मुझे कुछ नहीं चाहिए, माँ ! आपने मेरा नृत्य पसंद किया, मेरे लिए 
यही पर्याप्त पुरस्कार है। बचपन से अनाथ हूँ, भीख माँगकर अपना निर्वाह 
करती हूँ । बस, भीख मिल जाए, मेरे लिए यही बहुंत है ।' 

‘नहीं, अव तुम भीख नहीं माँगोगी । बोलो, क्या चाहती हो ?' 

निपुणक ने विदुला को पहले से ही सब कुछ सिखाया हुआ था | संकोच 
के साथ उसने कहा--'अपने चरणों में मुझे स्थान प्रदान कीजिए, माँ !' 

यह्‌ सुनकर माधवी का मन प्रसन्न हो गया । मृदु स्मित के साथ 
उन्होंने कहा--'अब तुम यहाँ मेरे पास ही रहोगी। बोलो, तुम्हें स्वीकार 
हैन ?' 

'मैं आपकी चरण सेवा में अपना जीवन बिता दूंगी, माँ !' 

माधवी ने एक दासी को बुलाकर कहा--'शशिलेखा को अपने साथ ले | 
जाओ । इसे स्नान कराओ, नए वस्त्र पहनाओ । सोलहों श्रृंगार करके इसे 
मेरी सेवा में उपस्थित करो । 

शशिलेखा को लेकर जब दासी चली गई, तो माध्वी ने बृहद्रथ के पास 
जाकर कहा-- क्यों वृहद्रथ, उस नतकी को देखा था, जो थिरक-थिरक कर 
नाच रही थी। कितनी सुन्दर है ! देखकर आँखें तृप्त ही नहीं होतीं । 

नतँक्री की चर्चा से बृहद्रथ का मुखमण्डल संकोच से आरक्त हो गया। 
प्रक्षा में वह्‌ एकटक उसी की ओर देखते रहे थे । उसके सौन्दर्यं से वह मन्तः 

मुरध से रह गए थे। 

अरे, वही नर्तकी जो मृदंग की थाप के साथ ताल मिलाकर नाच रही 

थी ।' 

'हाँ, माँ, मुझे उसका ध्यान है। कोई भिखारिणी थी। आप उससे 
बात भी कर रही थीं । उसे भिक्षा प्रदान कर दी है न ?' 

“अब उसे भिक्षा की कोई आवश्यकता नहीं है। वह यहाँ मेरे पास ही 
रहेगी ।' : 

'भिखारिणी ! और वह आपके पास रहेगी । क्या कह रही हो, माँ !' 

वह भिारिणी नहीं है, वत्स ! मद्रक जनपद के गणमुख्य सोमदेव 
की पुत्री विदुला है। भारत भर में ऐसी सुन्दरी दीपक लेकर ढूँढने से भी 
नहीं मिलेगी । भिखारिणी के छद्म वेश में पाटलिपुत्न आयी है। स्थविरों ने 
उसे तुम्हारे लिए भेजा है ।' 

उसे स्थविरों ने मेरे लिए भेजा है ? आप क्या कह रही हैं, माँ ! ' 

'मैं सच कह रही हूँ, वत्स ! सच कहो, तुम्हें वह पसन्द है न ? ' 

वृहद्रथ ने इसका कोई उत्तर नहीं दिया । वह सिर झूकाकर बैठा रहा । 
उसे चूप देखकर माधवी ने कहा-- 

“अब लुम युवा हो गए हो, वत्स ! कब तक अविवाहित रहोगे ? विदुला 
सब प्रकार से तुम्हारे योग्य है उसका कुल अत्यन्त उच्च है। शाकल के 
संघाराम में उसने सोलहों कलाओं और अठारहों विद्याओं की शिक्षा प्राप्त 
की है । भगवान्‌ तथागत द्वारा प्रतिपादित मध्यमा प्रतिपदा में उसकी अगाघ 
श्रद्धा है । तुम्हें और क्या चाहिए ? उसके रूप-रंग को तुमने स्वयं अपनी 
आँखों से देख ही लिया है ।' 

माधवी यह कह ही रही थी कि दासी ने आकर उन्हें प्रणाम किया। 
हाथ जोड़कर उसने कहा-- 

'शशिलेखा स्नान से तिवृत्त हो चुकी हैं, राजमाता ! अब मेरे लिए 
क्या आज्ञा है ?' 

“उसे यहीं ले आओ ।' 

शशिलेखा को देखकर बृहद्रथ स्तब्ध हो गए, और वह उसे देखते 
| रह गए। स्तान और श्यृंगार से उसका रूप ऐसा निखर आया था कि 
उसे पहचानना सम्भव नहीं रहा था। उसे देखकर बृहद्रथ ने अपने मन में 
कहा--'ओह्‌ ! कैसी सुन्दर है यह शशिलेखा ! मगध में ऐसा रूप कभी 
देखने में ही नहीं आया । क्या यह सचमुच मेरी हो सकेगी ?' 

शशिलेखा को अपने समीप बुलाकर माधवी ने कहा--'यह मागध 
साम्राज्य के सम्राट्‌ वृहद्रथ हैं। इन्हें प्रणाम करो, बेटी !' 4 

शशिलेखा ने सम्राट्‌ के सम्मुख सिर झुका दिया । 

'तुमने शशिलेखा के प्रणाम का प्रत्युत्तर नहीं दिया, वत्स !' माधवी 
ने हँसते हुए कहा । इस पर बृहद्रथ ने अपना दाँया हाथ ऊपर उठा दिया। 
माधवी ने फिर कहा--“बस, अब ठीक है। अच्छा, बेटी ! अब तुम जाकर 
विश्राम करो | सैकड़ों योजन की यात्रा करके आयी हो । थक गई होगी ।' 


'पर मेरे साथ जो वादक है, वह कहाँ रहेंगे ? मैं उन्हें केसे छोड़ सकती _ 


हुं, माँ।' 

“अरे, निपुणक की तुम चिन्ता न करो, बेटी ! वह कभी यहाँ 
आन्तर्वशिक रह चुका है | यहाँ का कोई भी स्थान उससे छिपा हुआ नहीं 
है। वह अपनी चिन्ता स्वयं कर लेगा ।' 

शशिलेखा दासी के साथ चली गई। माधवी ने मृदु स्मित के साथ 
बृहद्रथ से कहा--'तुमने मेरे प्रश्‍न का उत्तर नहीं दिया, वत्स ! शशिलेखा 

तुम्हें पसन्द है, न ?' 

जब आप पहले ही निर्णय कर चुकी हैं, तो मुझे क्या कहना है, माँ !' 
f 'तो ठीक है ! मैं अभी कार्तान्तिक को बुलाकर शुभ मुहुते निकलवाती 
हूँ।' 

'पर विवाह के लिए सेनानी से अनुमति प्राप्त करनी होगी, माँ! 
मौर्य कुल में विवाह के लिए भी मन्त्रिपरिषद्‌ के निर्णय की आवश्यकता 

हुआ करती है ।' 

“विवाह तुम्हें करना है या सेनानी को ? मन्त्रिपरिषद्‌ का तुम्हारे 
विवाह से क्या सम्बन्ध ?' 

“आप उस बूढ़े आचार्यं को जानती हैं न ? क्या नाम है उसका ? हाँ, 
स्मरण आया, पतञजलि । वह कहा करता है, सम्राट्‌ को | के 
अधीन रहकर सब काम करने हैं। उसका व्यक्तित्व, उसका पारिवारिक 
जीवन, उसका प्रणय--सब मन्त्रियों के नियन्त्रण में रहना चाहिए।' 

'मैं भी कभी पाटलिपुत्र में वधू बनकर आयी थी, वत्स! मेरा भी 
एक सञ्राट्‌ के साथ विवाह हुआ था । तब तो मन्त्र परिषद्‌ की अनुमति का 

प्रश्‍न उपस्थित नहीं हुआ था ।' 

वे दिन अब वीत गए हैं, माँ ! मैं केवल नाम को ही सम्राट्‌ हूँ । 
वास्तविक शक्ति तो पुष्यमित्र के हाथों में है।' 

'ये दिन भी अब शीघ्र ही बीत जाएंगे, वत्स ! अब तुम सच्चे अर्थों 
में सम्राट्‌ बनोगे । मौर्य शासनतन्त्र का संचालन अब तुम्हारे हाथों में 
रहेगा । शशिलेखा दण्डनीति में प्रवीण है । उसके सम्मुख पुष्यमित्र की एक 
न चलेगी ! स्थविर कश्यप ने इसीलिए तो उसे तुम्हारे लिए चुना है। हाँ, 
उसका वास्तविक नाम विदुला है । अब मैं उसे विदुला ही कहुँगी। विदुला 
के साम्राज्ञी बन जाने पर तुम्हारी शक्ति दुगनी हो जाएगी । तुम अब 
पुष्यमित्र और पतञ्जलि को अपने मन से निकाल दो ।' 

“यदि कहीं उन्हें यह ज्ञात हो गया कि विदुला मद्रक जनपद के गणमुख्य 
की पुत्री है, तो वे उसे पकड़कर बन्धनागार में डाल देंगे। तुमने देखा नहीं, 
माँ ! जब विदुला को तुमने अपने पास बुलाया था,तो वीरवर्मा वहीं उपस्थित 
था | वह घूर-घुरकर विदुला को देख रहा था । कहीं उसे सन्देह हो गया, तो 
कया होगा ? मुझे इस पतञ्जलि से बहुत डर लगता है। न जाने, पुष्यमित्र 
इसे कहाँ से ले आया है । उसके सम्मुख मेंरी तो आँखें ही नहीं उठतीं । ऐसे 
देखता है, मानो उसकी आँखें पारदर्शी हों । किसी के मन में क्या है, यह उसे 
दृष्टिपात करते ही ज्ञात हो जाता है।' 

तुम इसकी चिन्ता न करो, वत्स ! निपुणक को तुम नहीं जानते। 
देववर्मा की हत्या उसी ने की थी। ऐसे वेश बना लेता है कि कोई उसे पह- 
चान ही नहीं सकता। पतञ्जलि की उसके सम्मुख एक न चलेगी । 

अच्छा, अब मैं चलँ, माँ ! बहुत रात हो गई है। विश्राम करूंगा । 

बृहद्रथ अपने शयन कक्ष में चले गए। माधवी भी अपने कक्ष में जाने 
को तैयार थी कि एक दण्डधर ने आकर उन्हें प्रणाम किया। सिर झुकाकर 
उसने कहा--'आन्तर्वशक आपसे मिलना चाहते हैं, राजमाता ! उन्होंने 
आपकी सेवा में प्रणाम निवेदन किया है ।' 

'वीरवर्भा से कह दो, यह मेरे विश्राम का समय है। इस समय मैं किसी 
से नहीं मिल सकती । 

पर यदि उन्होंने इसी समय मिलने का आग्रह किया, तो मैं उन्हें क्या 

कहूँ, राजमाता ! ' 

माधवी कुछ देर सोचती रही । फिर उन्होंने आक्रोश के साथ कहा-- 
अच्छा, उसे कह दो, बाहर के कक्ष में मेरी प्रतीक्षा करे | मैं वस्त्र बदलकर 
अभी आती हूँ ।' 

जो आज्ञा, राजमाता !' दण्डधर ने सिर झुकाकर माधवी को फिर 
प्रणाम किया । 

बाह्य कक्ष में वीरवर्मा राजमाता की उत्सुकतापूर्वक प्रतीक्षा कर रहे 
थे। माधवी के प्रवेश करने पर उन्होंने झुककर अभिवादन किया । राज- 
माता के आसन ग्रहण कर लेने पर वीरवर्मा ने कहा-- 

“इस असमय कष्ट देने के लिए मुझे क्षमा करें, राजमाता ! प्रेक्षा के 
लिए जो नट, नर्तक, गाथक, वादक आदि राजप्रासाद में आए थे, वे सब 
भगवान्‌ अपराजित के कोष्ठ के प्रा्गण में वापस लौट गए हैं। पर एक ' 
नतंकी का पता नहीं चल रहा है, और उसके साथ के वादक का भी । सुना 
है, उन्हें आपने रोक लिया है ।' 

'हाँ, तुमने ठीक सुना है।' 

'पर यह तो राजशासन के विरुद्ध है, राजमाता !' 

'राजशासन प्रचारित करने का अधिकार किसे है ?' 

'सम्राटू को, राजमाता !? 

मैंने सम्राट्‌ बृहद्रथ से इसके लिए अनुमति प्राप्त कर ली है। उन्हें ज्ञात 
हैं कि शशिलेखा और वन्त्रतुण्ड यहाँ मेरे पास रह रहे हैं। अब वे दोनों 
राजप्रासाद में ही रहेंगे ।' 

पर सञ्राटू स्वयं भी कोई ऐसा आदेश नहीं दे सकते जो राजशासन के 
विपरीत हो। राजशासन सम्राट्‌ के नाम पर प्रचारित किए जाते हैं, पर 
उनका विनिशचय और स्वरूप-निर्धारण मन्त्रिपरिषद्‌ द्वारा किया | हँ। 
राजशासन के अनुसार कोई भी व्यक्ति तब तक राजप्रासाद में प्रवेश नहीं 
केर सकता, जब तक कि वह आन्तर्वशिक से अनुज्ञा-पत्न प्राप्त न कर ले। 

नट, नतँक आदि को जो अनुज्ञा-पत्र दिए गए थे, वे केवल अद्ध॑रात्रि तक के 
लिए थे। अब इन अनुज्ञा-पत्नों की अवधि समाप्त हो चुकी है, राजमाता |’ 

“मेरा आदेश है कि तुम शशिलेखा और वक्ततुण्ड के अनुज्ञा-पतों की 

भवधि बढ़ा दो ।' 
“मुझे क्षमा करें, राजमाता ! इसके लिए सेनानी की अनुमति की 
आवश्यकता होगी |! 
यह किस लिए ?? 
क्योंकि राजशासन के अनुसार यह अधिकार केवल सेनानी को प्राप्त 


यदि वे राजप्रासाद से बाहर न जाएँ, तो लुम क्या करोगे, वीरवम! ?' 

'मुझे यह कहने के लिए क्षमा करें, राजमाता ! मुझे उनके विरुद्ध शक्ति 
का प्रयोग करना होगा ।' 

या राजमाता माधवी को इतना भी अधिकार नहीं है कि वह किसी 
अनाथ भिखारिणी को आश्रय दे सके ? कृषक और कर्मकर तक किसी को 
भी अपने घर पर ठहरा सकते हैं।' 

वह उनका अपना घर होता है, राजमाता ! पर यह राजप्रासाद किसी 
की व्यक्तिगत सम्पत्ति नहीं है। यह राज्य का है और इसकी सव व्यवस्था 
मन्त्रिपरिषद्‌ के अधीन है ।' 

तुम कहते हो कि पुष्यमित्र अनुज्ञापत्र की अवधि को बढ़ा सकता है। 
जो अधिकार एक सेनानी को प्राप्त है, वह सम्राट को क्यों प्राप्त नहीं है ? 
उनकी अनुमति मैं प्राप्त कर चुकी हूँ, वीरवर्मा !' 

'राजशासन के अनुसार यह अधिकार केवल सेनानी को ही दिया गया 
है, राजमाता ! सम्राट्‌ भी राजशासन के अधीन हैं। भारत के राज्यों की 
यही परम्परा है, राजमाता !' 

माधवी कुछ देर तक सोचती रही । फिर उन्होंने कहा--'अच्छा, वीर- 
वर्मा ! मेरा एक अनुरोध स्वीकार कर लो। रात्रि के तीन प्रहर बीत चुक्रे 
| । केवल एक प्रहर शेष है सूर्योदय तक इन दोनों को यहाँ रहने दो। रात 
के समय ये बेचारे कहाँ जाएँगे ? बहुत दूर से आए हैं। पाटलिपुत्र के मार्गो 
और वीथियों में ही भटकते रहेंगे । चोर समझकर कोई इन पर आक्रमण ही 
न कर बैठे | ये बहुत ही दीन और बेबस हैं, वीरवर्मा ! आराम से सोये पड़े 
हैं । दो घड़ी विश्राम कर लेंगे । ब्राहममुहुतं से पूर्व ही इन्हें जगा दूंगी । 
'राजशासन के विरुद्ध आचरण करना घोर अपराध है, राजमाता ! 

पर आपकी आज्ञा को भी मैं कैसे टाल सकता हूँ । सेनानी पूछेंगे, तो कह्‌ 
दूंगा कि शशिलेखा और वक्ब्रतुण्ड का कहीं पता नहीं चला। कल प्रात: तक 
वे अवश्य मन्दिर के प्राङ्गण में पहुँच जाएँ। वहाँ उन्हें देखकर मैं सेनानी 
को आश्वस्त कर दूंगा ।' 

“भगवान्‌ तथागत . तुम्हारा कल्याण करें। पूरे सौ वर्ष तक जिओ और 
फलो-फूलो ।' 

वीरवर्मा के चले जाने पर माधवी तुरन्त निपुणक के पास गई। वह अभी 
सोया नहीं था। राजमाता को देखकर निपुणक शय्या से उठकर खड़ा हो 
गया। माधवी उसे कुछ कहने को ही थीं, कि निपुणक ने कहा--'मैं सव- 
कुछ सुन चुका हूँ, राजमाता ! जब आप वीरवर्मा से बातें कर रही थीं, तो 
में द्वार के पीछे छिपक र खड़ा हुआ था।' 

'तो अब हमें क्या करना चाहिए, निपुणक !' 

“अब देर करने का समय नहीं है, राजमाता ! सूर्योदय से पूर्व ही बृह- 
द्रथ ओर विदुला के विवाह की विधि सम्पन्न हो जानी चाहिए। विदुला 
के साम्राज्ञी बन जाने पर कौन उसे राजप्रासाद से बाहर निकाल सकेगा ?' 

'पर यह कैसे सम्भव है, निपुणक ! विवाह क्या कोई हँसी-खेल है ? 
उसके लिए कार्तान्तिक को बुलाकर शुभ-मुहुत्तं निकलवाना होगा। बच्धु- 
बान्धवो को निमंत्रण देना होगा। मैं न जाने कब से बृहद्रथ के विवाह का 
स्वप्न देख रही हूँ । शतधनुष अभी अविवाहित था, कि इस नृशंस आत- 
तायी पुष्यमित्र ने उसकी हत्या कर दी। बृहद्रथ का विवाह मैं धूमधाम के 
साथ करना चाहती हूँ, निपृणक ! 

यह असम्भव है, राजमाता ! यदि सूर्योदय से पूर्वं ही विदुला का 
विवाह न हो गया, तो पुष्यमित्र उसे अवश्य ही बन्धनागार में डाल | | 
उसे हम पर सन्देह हो गया है। उसके सत्री सर्वत्र नियुक्त हैं । यदि विदुला 
का वास्तविक परिचय उसे प्राप्त हो गया, तो वह कभी उसे जीवित नहीं 
छोड़ेगा । सद्धं की रक्षा के लिए जो योजना स्थविरों ने बनाई है, वह व्यर्थ 
हो जाएगी |! 

पर अब रात्रि का केवल एक प्रहर शेष रह गया है । विवाह की विधि 

को सम्पन्त कर सकना अब कैसे सम्भव हो सकेगा ?? 

'यह कठिन नहीं है, राजमाता ! गान्धर्व विवाह शास्त्र द्वारा अनुमत 
है । सम्राटू और विदुला का गान्धर्व विवाह ही होगा। उसके लिए न किसी 
समारोह की आवश्यकता है, और न तैयारी की। 

“पर उसकी भी ते कोई विधि होगी । उसे कौन सम्पन्त कराएगा ?' 

'गान्धर्वं विवाह के लिए न कोई विशेष विधि है और न उसके लिए 
किसी पुरोहित की ही आवश्यकता होती है । बृहद्रथ और विदुला दोनों एक- 
दूसरे के गले में पुष्पमालाएँ डाल देंगे, और फिर देवदर्शन के लिए चैत्य में 
चले जाएँगे । अन्तःपुर में मन्दिर भी है और चैत्य भी। मौर्यों की पुरानी 
परम्परा के अनुसार वे दोनों में देवदर्शन कर लेंगे। यदि आप पुरोहित की 
आवश्यकता समझें, तो मैं प्रस्तुत हूँ । अपना आधा जीवन कुक्कुटाराम में 
बिता चुका हूँ । सब शास्त्रीय विधियाँ और कर्मकाण्ड मैं भलीभाँति जानता 
हूँ ।' 

“पर क्या विदुला इस विवाह के लिए सहमत है ?' 

| “फिर वह शाकल नगरी से इतनी दूर यहाँ क्यों आयी है, राजमाता ! ' 
| “तो फिर यही सही। तुम विदुला को जगा लो, और उसे सब बातें 
समझा दो । मैं बृहद्रथ को बुलवा लेती हूँ । अब वह गहरी नींद में सो रहा 
होगा । जब एक बार पड़कर सो जाता है, तो दो प्रहर दिन बीत जाने पर 
ही उसकी नींद खुलती है। पर दासी को भेजकर उसको जगवा लेती हूँ! 

बृहद्रथ गहरी नींद में सो रहा था। दासी ने उसे जगाकर कहा-- 
“राजमाता ने आपको स्मरण किया है, सम्राट्‌ ! कहा है, बहुत आवश्यक 
| कार्य है, तुरन्त चले आएँ, एक क्षण की भी देर न करें ।' 

माधवी उत्सुकतापूवंक बृहद्रथ की प्रतीक्षा कर रही थी । उसे देखकर 
कहा--'रात्रि के वस्त्रं में ही चले आए हो | जाओ, तुरन्त वस्त्र 
बदल आओ | उत्तम वस्त्र पहतकर आता ।' 

'क्या बात है, माँ ।' 

तुम्हारे विवाह की विधि को सम्पत्त करना है, वत्स ! देर करने का 
काम नहीं है। इससे पूर्व कि पुष्यमित्र को विदुला का वास्तविक परिचय 
प्राप्त हो सके, तुम्हारे साथ उसका विवाह कर देता है। आष या राह्म विधि 
से विवाह करने का अब समय नहीं है । विदुला से तुम्हारा गान्धर्वे विवाह 

होगा । तुम उससे प्रेम करते हो और वह तुमसे, गान्धर्व विवाह के लिए यह 
पर्याप्त है । उसके लिए मन्त्रिपरिषद्‌ के निर्णय की भी आवश्यकता नहीं 
होगी ।' 

इस बीच निपुणक ने विदुला को भी तैयार कर लिया था। विवाह 
का समय समीप आ जाने पर विदुला का मन एक बार फिर विचलित हो 
गया । आँखों में आँसू भरकर उसने निपुणक से कहा-- 

'मेरा मन बहुत उद्टिग्न है। न जाने, कैसा अनुभव हो रहा है। हाथ 
काँप रहे हैं, और सिर में चक्कर आ रहे हैं ।' 

(तुम फिर वही बातें करने लगीं । स्थविर के आदेश को भूल गईं | अब 
तुम्हारे सम्मुख दो मार्ग हैं, या तो बृहद्रथ से विवाह करके विशाल मागध 
साम्राज्य की साम्राज्ञी बन जाओ, और या पृष्यमित्र के हाथ में पड़कर 
जीवन से हाथ धोओ। सूर्योदय से पूव ही पुष्यमित्र के गूढ्पुरुष तुम्हें पकड़- 
कर ले जाएंगे । पुष्यमित्र कैसा क्रूर और नृशंस है, यह तुम जानती ही हो । 
न जाने तुम्हें कैसी-कैसी यन्त्रणाएँ दे क्षणभर सोचकर किसी एक मार्ग को 
चुन लो।' 

'मुझे सोचना क्या है ? मैं बलिदान के लिए प्रस्तुत हूँ । मुझे प्राण तो 
देने ही हैं। जब मरना ही है, तो यह शरीर धर्म के लिए ही काम आ जाए। 
मेरा मन तो पहले ही मर चुका है, मेरी दशा एक जीवन्मृत के समान है। 
मेरे इस मृत शरीर से सम्राट्‌ जैसा चाहें व्यवहार करें ।' 

विदुला को शान्त करते हुए निपृणक ने कहा--'वे मनुष्य धन्य हैं जो 
धमं के लिए हँसते-हँसते अपने प्राणों का उत्सर्ग कर देते हैं। पर जीवन्मृत 
दशा में रहते हुए धर्म के काम में आना प्राणों के उत्सर्ग से भी बहुत अधिक 
कठिन है | मैं तुम्हारे मन की व्यथा को भलीभाँति समझ रहा हूँ, विदुला ! 
तुम्हारा यह वलिदान इतिहास में सुवर्ण के अक्षरों से लिखा जाएगा। पर | 
विवाह के अनन्तर अपने कर्तव्यों को न भूल जाना। बृहद्रथ को स्वप्न में | 
भी यह सन्देह न होने पाए कि तुम उसमे प्रेम नहीं करती हो । तुम्हें उसकी । 
सहर्धामणी बनकर रहना है, उससे प्रेम भी करना है । यदि तुम्हें उससे प्रेम | 

न भी हो, तो भी प्रेम प्रदर्शित तो करना ही है। तभी तुम सद्धर्म की | 
सेवा कर सकोगी, जिसके लिए स्थविर ने तुम्हें चुना है। अन्यथा, तुम्हारा 

यह वलिदान सर्वथा निरर्थक हो जाएगा ।' 

जव विदुला देर तक अपने शयन-कक्ष से बाहर नहीं आई, तो माधवी 
ने द्वार पर आकर कहा-- 

'क्या बात है, निपुणक ! देर क्यों कर रहे हो ? बृहद्रथ कब से प्रतीक्षा 
कर रहा है।' 

“मैं अभी आई, राजमाता !' बिदुला ने धीरे-से कहा । 

बृहद्रथ और विदुला के विवाह की विधि सम्पन्न हो गई। दोनों ने एक- 
दूसरे के गले में पुष्पमालाएँ डाल दीं। अन्तःपुर के चैत्य में जाकर उन्होंने 
भगवान्‌ तथागत की सूति के सम्मुख एक साथ सिर झुकाया । उन्हें आशीर्वाद 
देते हुए माधवी ने कहा--'यावच्चन्द्रदिवाकरौ तुम्हारा सुहाग स्थिर रहे, 
बेटी।' जब वे चैत्य से बाहर जाने लगे, तो निपुणक से भी नहीं रहा गया। 
उसने कहा--'मैं स्थविर नहीं हूँ, सम्राट्‌ ! पर चिरकाल तक स्थविरों की 
संगति में रहा हूँ । यद्यपि आशीर्वाद देने का मुझे कोई अधिकार नहीं है, पर 
भगवान्‌ तथागत से यही प्रार्थना करता हूँ, कि आपका यह विवाह शुभ हो 
और आप दोनों द्वारा बुद्ध, धर्म और संघ का उत्कषं हो । भगवान्‌ आप दोतों 
को चिरायु करें ।' 


श्रावस्ती की पान्थशाला 


श्रावस्ती नगरी के पूर्वी महाद्वार से जो मागं जेतवन विहार को गया 
था उस पर एक पान्थशाला थी, जिसका स्वामी मणिकर्ण नाम का एक 
श्रेष्ठी था । पाटलिपुत्र से पुष्कलावती _जानेवाला राजमार्ग श्रावस्ती होकर 
जाता था, जिसके कारण मणिकर्ण की पान्थशाला देश-विदेश के यात्रियों से 
सदा परिपूर्ण रहा करती थी। इस पान्थशाला में सौ से भी अधिक शयन- 
कक्ष थे, जिनमें यात्रियों के लिए सब प्रकार की सुख-सुविधाएँ उपलब्ध थीं। 
पृष्पालंकारों से सुसज्जित शय्याएँ, षट्रस भोजन, पेशलरूपा र तस 
i गणिकाएँ और विभिन्त प्रकार की मदिराएँ यात्रियों की सेवा में वहाँ 
सदा प्रस्तुत रहा करती थीं । केवल सम्पन्त पर्यटक ही इस पान्थशाला में 


४०० : सेनानी पुष्यमित्र 


ठहर सकते थे, क्योंकि एक रात के निवास के लिए उन्हें एक सुवर्ण निष्क 
प्रदान करना पड़ता था । 

एक दिन की बात है । दिन ढल चुका था, सूर्य अस्ताचल को चला गया 
था और आकाश में तारे निकल आए थे। ऐसे समय दो यात्रियों ने मणि- 
कर्ण की पान्थशाला में प्रवेश किया। उनके वस्त्र फटे हुए थे, और शरीर पर 
धूल जमी हुई थी । न उनके सिर पर पगड़ी थी, और न पैरों में जूते । परि- 
चारक ने समझा, कोई भिखारी हैं। स्थान के विषय में पूछने पर उसने कह 
दिया, 'पान्थशाला में कोई भी कक्ष खाली नहीं है।' यह्‌ सुनकर यात्री आपे से 
बाहर हो गए। करुद्ध होकर उन्होंने कहा--'मणिकणं कहाँ है, उसे बुलाओ।' 
अपना नाम सुनकर मणिकर्ण बाहर निकल आया। यात्रियों को ध्यातपुर्वेक 
देखकर उसने शान्त भाव से कहा, यहाँ कोई भी कक्ष खाली नहीं है, भाई। 
आक्रोश की क्या बात है । समीप ही एक मन्दिर है, वहाँ चले जाओ, रात के 
विश्राम के लिए वहाँ स्थान मिल जाएगा ।' 

'प्र हम तो यहीं ठहरेंगे। हम जानते हैं, कि यहाँ निवास के लिए हमें 
दो निष्क प्रदान करने होंगे । तुम्हें अपना शुल्क ही तो चाहिए ।' एक यात्री 
ने अपनी पोटली खोलते हुए कहा । 

सुवर्ण देखकर मणिकर्ण की मुखमुद्रा प्रसन्त हो गई। हाथ जोड़कर 
उसने सिर झुका दिया और एक परिचारक को बुलाकर कहा-- पचास 
संख्या का कक्ष खोल दो, और इनके स्नान, भोजन, विश्राम और विनोद की 
सब व्यवस्था कर दो ।' 

'स्तान और भोजन की हमें कोई जल्दी नहीं है । इनके लिए अभी बहुत 
समय है। हां, कक्ष खुलवा दो, ताकि हम एक घड़ी विश्राम कर लें। और 
तुम भी वहीं चले आओ | हमें तुमसे एक आवश्यक कार्य है। उस कक्ष में 
पूर्णतया एकान्त तो है न ?' एक यात्री ने मणिकर्ण से कहा । 

मणिकर्ण को आश्चर्य हो रहा था, ये भिक्षुक कौन हैं जो न केवल 
उसका नाम ही जानते हैं, अपितु उसे अधिकारपूर्वक आदेश भी दे रहें हैं। 
जब दोनों यात्री मणिकर्ण के साथ कक्ष में आ गए, तो उनमें से एक ने हँसते 
हुए कहा-- तुमने हमें पहचाना नहीं, मणिकर्ण ? मैं निपुणक हूँ और यह 
हैं भवसेत।' 

हैं, निपुणक़् ! मौर्य साम्राज्य के भूतपूर्वं सेनानी आर्य निपुणक ! 
क्षमा करें, मैंने आपको पहचाना नहीं था। सेनानी मेरा प्रणाम स्वीकार 
करें।' मणिकर्ण ने सिर झुकाक र कहा । 

'छुञ्च वेश में पाटलिपुत्र सें चला आ रहा हू। यदि यह वेश न बनाया 
होता, तो पुष्यमित्र के गूढ्पुरुषों से कैसे बच पाता ।' 

मणिकर्ण ने एक दासी को बुलाया, और कक्ष से बाहर जाकर कहा-- 
'मुद्वीका और मैरेय के दो कुम्भ ले आओ, और साथ में तीन चषक भी। 
और सुनो, श्यामा से कहना, उसे आज इन यात्रियों की सेवा में रहना है।' 

दासी मदिरा के कुम्भ ले आई और श्यामा को भी बुला लाई । 

'आप बहुत थक्रे हुए हैं, आये ! कुछ देर विश्राम कर लीजिए। मृद्वीका 
के एक चषक से आपकी सब थकान दूर हो जाएगी। इसे मैंने कपिश-गांधार 
से विशेष रूप से मँगवाया है । हाँ, स्तान करके वस्त्र॒भी बदल लीजिए। 
जाओ, श्यामा ! चीत-पटट के वस्त्र ले आओ | 

“इन दासियों को यहाँ बुलाकर तुमते अच्छा नहीं किया, मणिकणे ! 
मेरे यहाँ आने की बात यदि पुष्यमित्र के सतियों को ज्ञात हो गई, तो अनर्थ 
हो जाएगा ।' 

'आप चिन्ता त करें, आर्यं ! भेदगुप्ति के लिए इन दासियों पर भरोसा 
किया जा सकता है ।' 

“यह जानकर मैं आश्वस्त हुआ। क्या तुम्हें विश्वास है _कि इस पाच्थ- 
शाला में पुष्यमित्र का कोई भी गूढ्पुरुष नहीं है । मेरे यहाँ आने की बात 
पूर्णतया गुप्त रहती चाहिए।' 

'मैं यह व्यवस्था कर दूंगा कि इत दासियों के अतिरिक्त कोई भी अन्य 
व्यक्ति इस कक्ष के समीप न आते पाए ।' 

'ठीक है, अब बताओ, श्रावस्ती के क्या समाचार हैं ?' 

“समाचार, अच्छे नहीं हैं, आयं ! पुष्यमित्र को एक सेना श्रावस्ती पहुँच 
गई है। सुना है, यवनराज मिनेन्द्र शीघ्र ही कुरु-पाञ्चाल पर आक्रमण 
करनेवाले हैं। मद्रक पर उनका अधिकार हो चुका है। वाहीक और कुरु- 
पाञ्चाल को जीतकर वह कोशल पर भी आक्रमण करेंगे ।' 

यह तो सु्माचार है, मणिकर्ग ! क्या तुफ्हें ज्ञात नहीं है कि मिन्द्र 

सद्धर्म को स्वीकार कर चुके हैं। वह जो मध्यदेश को आक्रान्त कर रहे हैं, 
उसका प्रयोजन पुष्यमित्र की शक्ति का अन्त कर भगवान्‌ तथागत की 
मध्यमा प्रतिपदा के गौरव को पुनःस्थापना करना ही है। इसके लिए सब 
तैयारी हो चुकी है । मद्रक जनपद की सेनाएँ भी यवनराज के साथ हैं । सद्धर्म 
के अनुयायी सर्वत्र उनकी सहायता करेगे। यह एक धर्म युद्ध है, मणिकर्ण ! 
अच्छा, अब हम कुछ देर विश्राम कर लें, और स्नान करके वस्त्र भी बदल 
लें । भोजन के अनन्तर निश्चिन्त होकर बात करेंगे | हाँ, किसी को यहाँ न 
आने देना । दीवारों के भी कान होते हैं, और शुक-सारिकाओं तक से भी 
मन्त्र की गुप्ति नहीं रहने पाती ।' 
“अच्छा, अब आप विश्राम कीजिए, आये ! ' 
श्यामा कौशेय वस्त्र ले आई थी। स्नान कर निपुणक और भवसेन ने 
नवीन वस्त्र धारण कर लिए, और मृद्वीका के पान से उनकी सव श्रान्ति दूर 
हो गई। 
राल्ि के दो प्रहर बीत जाने पर मणिकणं ने निपुणक के कक्ष में प्रवेश 
किया । शयामा अभी वहीं थी । मुसकाते हुए उसने कहा--'आर्यं को मृद्वीका 
बहुत पसन्द आई। बात की वात में सारा कुम्भ खाली कर दिया । कहिए, 
मर ले आऊं।' 
हाँ, दो कुम्भ और रख जाओ | आर्य बहुत थके हुए हैं।' 
श्यामा तुरन्त मृद्वीका के दो कुम्भ ले आई और आदेश की प्रतीक्षा करने 
लगी । उसे खड़ी देखकर मणिकणे ने कहा--'अब तुम जाओ, श्यामा ! आये 
को विश्राम करने दो । हाँ, यह ध्यान रखना कि कोई भी व्यक्ति इस कक्ष के 
समीप न आने पाए। आये के विश्राम में विघ्न नहीं पड़ना चाहिए।' 
श्यामा के चले जाने पर मणिकणं ने कक्ष को अन्दर से बन्द कर लिया, 
और शय्या के सम्मुख आसन पर बैठकर कहा--'कहिए, सेनानी ! मेरे लिए 
क्या आदेश है ?' 
“मृद्वीका से चषक भर दो, एक चषक तुम भी ले लो। पान के साथ 
बातचीत चलती,रहेगी ।' 
धीरे-धीरे मृद्वीका का पान करते हुए निपूणक ने कहना प्रारम्भ किया- 
'पाटलिपृत्र के समाचार तो तुम्हें ज्ञात हो ही चूके 3 । बृहद्रथ का विवाह 


~ 


Sem Oe 

हो गया है, मद्रक जनपद के गणमुख्य सोमदेव की कन्या विदुला के साथ। 
बिदुला की सद्म में पूर्ण आस्था है, उसके उत्कर्ष के लिए वह कुछ भी करने 
को उद्यत है। सम्राट्‌ अब हमारे वश में हैं। पुष्यमित्र उनके आदेश की 
उपेक्षा नहीं कर सकेगा। राज्य में राजा की स्थिति कूट-स्थानीय होती है, 
मणिकर्ण ! अच्छा, अब तुम यह बताओ, श्रावस्ती के क्या समाचार हैं ?' 
'जतवन विहार की दशा तो आप जानते ही हैं, आर्य ! स्थविर, श्रमण 
और भिक्षु पश्चिम के जनपदों में चले गए हैं। विहार में श्मशान की-सी 
शान्ति है। सुना है, पृप्यमित्र की जो नई सेना श्रावस्ती आई है, वह जेतवन 
में ही अपना स्कऱ्धावार स्थापित करेंगी । मेरा एक परिचारक कल जेतवन 
की ओर गया था। वह वताता था, कि विहार के चारों ओर सँनिकों का 
पहरा विठा दिया गया है। उद्यान में पटमण्डप बनाए जा रहे हैं। संघाराम 
के जिन भवनों में श्रमण त्रिपिटक का पाठ किया करते थे, वहाँ अब अश्व- 
शाला बनाई जा रही है। अब तो आपका ही भरोसा है, आर्यं ! आप ही 
इस अनर्थ को दूर कर सकते हैं।' 

“श्रावस्ती के नागरिकों के क्या विचार हैं? पौर-सभा के सदस्यों का 
क्या रुख है ? चैत्यों और पूजा-स्थानों के इस अपमान को वे क्या चुपचाप 
सहन कर लेंगे ? 

'पौर-सभा के एक सदस्य से मेरी बातचीत हुई थी । आप शायद उन्हें 
जानते होंगे, पथचत्वर पर जो एक बड़ी-सी पण्यशाला है, वह उन्हीं की 
है। रविगुप्त उनका नाम है। मेरी पान्थशाला में वे आतेःजाते रहते हैं। 
यहाँ की मृद्वीका उन्हें बहुत पसन्द है। भगवान्‌ तथागत के प्रति उनकी श्रद्धा 
है। रविगुप्त बताते थे कि पौर पुष्यमित्र के पक्ष में हैँ। यवनराज दिमित 
को परास्त कर सेनानी ने जो अद्भुत पराक्रम प्रदर्शित किया है, सवंत 

उसकी चर्चा होती रहती है। लोग कहते हैं, चन्द्रगुप्त के बाद मौर्ये शासत- 
तन्त्र में पुष्य मित्र जैसा वीर और कोई नहीं हुआ ।' 

“पर्‌ श्रावस्ती में क्या कोई भी सद्धमं का अनुयायी नहीं रहा हैं । क्या 
यहाँ के निवासी यह नहीं जानते कि इसी पुष्यमित् ने कुक्कुटाराम का ध्वस 
किया था और स्थविरों, श्रमणों और भिक्षुओं की हत्या के लिए Et 
F की घोषणा की है। पुष्यमित्र सद्धम॑ का कट्टर शतु है, मणिकर्ण ' 

क्या श्रावस्ती के लोगों में उसके विरुद्ध भावना का सर्वथा अभाव है ?' 

“श्रावस्ती के निवासी अपने कुलक्रमानुगत धर्म का पालन करते हैं, सब 
सम्प्रदायों और पाषण्डों के प्रति आदर की भावना रखते हैं, और ब्राह्मणों, 
श्रमणों तथा मुनियों का समान रूप से सम्मान करते हैं। देवदर्शन के लिए 
वे मन्दिरों में भी जते हैं, और संघारामों में भी। संकीर्ण साम्प्रदायिक 
भावना उन्हें छू तक नहीं गई है ।' 

(पर वे पुष्यमित्र का बिरोध क्यों नहीं करते ? उस पुष्यमित्र का जो 
सद्धर्म का शत्रु है, जो स्थविरों और श्रमणों के संहार में तत्पर है, और 
जिसने सब सम्प्रदायों का समान रूप से आंदर करने की प्राचीन परिपाटी 
का परित्याग कर दिया है ।' 

'दिमित्र के आक्रमण से इस आर्यभूमि पर जो घोर संकट उपस्थित हो 
गया था, उसे श्रावस्ती के निवासी कैसे भुला सकते हैं, आर्य ! साकेत यहाँ 
से दूर नहीं है । जब यवन सेनाओं ने साकेत को आक्रान्त कर लिया था, तो 
न स्त्रियों का सतीत्व सुरक्षित रहा था, और त बच्चों का जीवत । यबनों ने 
मध्यदेश के लोगों पर जो भीषण अत्याचार किए थे, जनता उनका स्मरण 
कर अब भी काँप उठती है। जब वह यह्‌ सुनती है कि मिनेन्द्र की यवन-सेना 
फिर मध्यदेश पर आक्रमण करने की तैयारी कर रही है, तो उसके उद्वेग की 
सीमा नहीं रहती । इस संकट में उसे आशा की एक ही किरण दिखाई देती 
है, और वह है पुष्यमित्र। लोग समझते हैं कि पुष्यमित्र जो कुछ भी कर रहा 
है, वह्‌ उनके अपने हित के लिए है।' 

'पर मिनेन्द्र तो सद्धर्म का अनुयायी है, मणिकर्ण ! भगवान्‌ तथागत 
के अष्टा ङ्गिक आर्य धर्म के प्रति उसकी अगाध श्रद्धा है। वह जो मध्यदेश 
पर आक्रमण करने की आयोजना बना रहा है, उसका प्रयोजन सद्धं की 
रक्षा करना ही है। जनता को उससे भयभीत नहीं होना चाहिए ।' 

(पर लोगों को यह बात समझाए कौन, आयं ! या 

“यह्‌ कार्य तुम्हें करना होगा, मणिकर्ण ! पुष्यमित्र के कारण सद्ध 
पर जो घोर संकट आ गथा है, उसका निवारण करने में तुम्हें सक्रिय रूप से 

सहयोग देना होगा। इस बात को न भूलो, मणिकणं ! यदि ह की 
शक्ति अक्षुण्ण रही, तो कोई भी चैत्य, विहार तथा संघाराम सुरक्षित नहीं 

रह पाएगा । प्रियदर्शी अशोक जैसे राजा और उपगुप्त जैसे आचार्य के प्रक्रम 
से सद्धर्म का जो उत्कर्ष हुआ था, वह सब मिट्टी में मिल जाएगा। तुम्हारे 
जैसे श्रावकों का जीवन भी तब सुरक्षित नहीं रहेगा । तुम्हें भी इस धर्मयुद्ध 
में हाथ बटाना है, मणिकर्ण ! 

मैं सब प्रकार से आपका साथ देने के लिए उद्यत हूँ, आये ! मेरा तन, 
मन, धत--सव भगवान्‌ तथागत के लिए प्रस्तुत है।' 

'साधु, साधु, मुझे तुमसे यही आशा थी, मणिकर्ण ! अब तुम एक काम 
करो । श्रावस्ती का यह जेतवन विहार तीन सदी पुराना है। यहाँ के स्थविरों 
और श्रमणों ने देश-देशान्तर में अष्टा ङङ्गिक आर्य मार्ग का प्रचार किया है। 
जम्बूद्वीप में सर्वद्र उनका श्रद्धापूर्वक स्मरण किया जाता है। श्रावस्ती के 
श्रेष्ठी, पौर, कर्मकर और शिल्पी उनके प्रति सम्मात का भाव रखते हैं। 
श्रावकों की भी इस नगरी में कमी नहीं है । आज वे भयभीत हैं। पुष्यमित्र 
के आतंक से उन्होंने मौन धारण किया हुआ है। वे यह नहीं जानते कि 
पुष्यमित्र के पतन में अब अधिक देर नहीं है। उन्हें यह ज्ञात नहीं है कि 
यवनराज मिनेन्द्र और मद्रक जनपद की संयुक्त सेनाएँ शीघ्र ही मध्यदेश पर 
आक्रमण करने वाली हैं। जब वे यह समाचार सुनेगे, तो उन्हें कितनी 
प्रसन्नता होगी ? क्या वे कभी यह सहन कर सकते हैं कि कुक्कुटाराम के 
समान जेतवन विहार को भी भूमिसात्‌ कर दिया जाए ? तुम इन लोगों को 
यहाँ बुला लो । मैं सबसे खुलकर बात करना चाहता हूँ। हमारी योजना है, 
कि जब यवन सेना कोशल जनपद को आक्रान्त करे, तो श्रावस्ती में विद्रोह 
हो जाए। पुष्यमित्र की सेना रणक्षेत्र में यवनों का सामना अवश्य कर 
सकती है, पर जनता के विद्रोह को शान्त करता उसकी शक्ति में नहीं है । 
ब्राह्मण चाणक्य ने ठीक कहा था कि जनता का कोप अन्य सब कोषों की 
तुलना में भयंकर होता है। हमें श्रावस्ती में इसी जनकोप को प्रादुर्भूत 
करना है, मणिकर्णं ! ' 

'पुष्यमिल्न के सत्री और गूढपुरुष श्रावस्ती में स्त्र तियुक्त हैं, आये ! 
आपकी यह योजना उनसे छिपी नहीं रह सकेगी।' 


'औषनस नीति में मैं किसी से भी कम नहीं हूँ, मर्णिकर्ण ! पाटलिपुद्र _ 


में सत्रियों का आचार्यं रह चुका हूँ, और मागध साम्राज्य का आन्तर्वशिक 

भी । तुम अपनी पान्थशाला में किसी उत्सव का आयोजन करो। उसमें 
सम्मिलित होने के लिए उन सब लोगों को आमन्त्रित करो जिन पर तुम्हे 
पूर्ण विश्वास हो।' 

“किस उत्सव का, आये !' 

'अपने, अपनी पत्नी या अपनी किसी सन्तान के जन्म दिवस का ।' 

“हाँ, यह सम्भव है, आये ! मेरी कन्या सुरुचि का जन्म आश्विन मास 
में हुआ था। अब आश्‍विन मास ही चल रहा है। तिथि से किसी को क्या 
प्रयोजन ? आप जिस दिन कहें, उत्सव का आयोजन किया जा सकता है। 
पर मैंने अब तक कभी अपनी किसी सन्तान का जन्म-दिवस नहीं मनाया। 
कहीं पुष्यमित्र के सल्लियों को सन्देह न हो जाए ? 

'सुरुचि की आयु क्या है ? 

“वह सोलहवाँ वर्ष पूरा कर चुकी है।' 

'तो ठीक है । वह अब विवाह योग्य आयु की हो गई है । युवकों और 
उनके अभिभावकों से कुमारी कन्या का परिचय कराने का यह ढंग कोशल 
जनपद की परम्परा के अनुकूल है | तुम सद्धमं के अनुयायी हो सुरुचि का 
विवाह किसी ऐसे युवक से ही किया जा सकता है, जो भगवान्‌ तथागत में 
आस्था रखता हो। बहुत उत्तम अवसर है, मणिकर्ण ! भगवान्‌ तथागत 
की मध्यमा-प्रतिपदा में विश्वास रखनेवाले जो भी गृहस्थ श्रावस्ती में हों, 
उन सबको तुम सुरुचि के जन्म-दिवस के उत्सव में सम्मिलित होने के लिए 
निमन्त्रित कर लो । पर यह आयोजन बहुत शीघ्र होता चाहिए । मुझे अभी 
अनेक नगरों में जाना है। श्रावस्ती के बाद मैं अहिच्छत्र, हस्तितापुर और 
इन्द्रप्रस्थ जाऊँगा । मैं चाहता हूँ, कि मिनेन्द्र के आक्रमण का प्रारम्भ होते 
ही, स्न्‌घ्त, कुरु, पाञ्चाल, मत्स्य आदि सब जनपदों में विद्रोह का सूत्रपात 
हो जाए । तुम परसों तक उत्सव की सब व्यवस्था कर लो ।' 

“पर बहुत-से लोगों को निमन्त्रित करना निरापद नहीं होगा, आर्य ! | 


इससे मन्त्र को गुप्त रख सकना सम्भव नहीं रहेगा।' 
'तुम इसकी चिन्ता न करो । मन्त्रगुप्ति का मुझे स्वयं ध्यान है। तुम्हारी 


पान्थशाला में कोई गर्भगृह तो अवश्य होगा ?' 
है, आयी ! 

'तो ठीक है। उत्सव के पश्चात्‌ भोज का आयोजन करो, और भोज 
के बाद पानगोष्ठी का। शेष सब कार्य मुझ पर छोड़ दो। हाँ, पुष्यमित्र की 
जो नई सेना श्रावस्ती आई है, उसके नायक और सेनापति को भी निमन्त्रण 
देना न भूलना ।' 

'पर इनके सम्मुख आपका उत्सव में सम्मिलित होना क्या निरापद 
होगा, आर्य ! आपको यहाँ कौन नहीं जानता ? यदि नायक या सेनापति 
ने आपको पहचान लिया, या पुष्यमित्र के किसी सत्री की दृष्टि आप पर 
पड़ गई, तो अनर्थ हो जाएगा ।' 

'निपुणक की कार्यविधि को तुम नहीं समझते, मणिकर्ण ! मैं अभी 
ऐसा वेश बना सकता हूँ, कि तुम भी मुझे न पहचान सको । जब मैं पान्थ- 
शाला में आया था, तो क्या तुमने मुझे पहचाना था ? मैं एक श्रेष्ठी का 
वेश बना लूँगा | उत्सव में सम्मिलित अतिथियों से मेरा परिचय कराते हुए 
उनसे कहना--यह चम्पा के प्रसिद्ध श्रेष्ठी भद्ररूप हैं। सन्तान की अभिलाषा 
से देवदर्शन के लिए उत्तराखण्ड जा रहे हैं। भगवान्‌ शिव और वैश्रवण के 
यह परम भक्त हैं। मागे में विश्राम के लिए मेरी पान्थशाला में ठहरे हुए 
हैं। हाँ, एक काम और करना । जिन आगन्तुकों को तुम पूर्णतया विश्वस- 
नीय समझो, उनका मुझे संकेत कर देना।' 


आश्विन कृष्णा सप्तमी को कुमारी सुरुचि का जन्मदिवस बड़ी धूम- | 


धाम के साथ मनाया गया । इस उपलक्ष में पाव्थशाला को पत्न-पुष्पों द्वारा 
भलीभाँति अलंकृत क्रिया गया, और सुगन्धित तेल से परिपुर्ण दीपको से 
पान्थशाला का विशाल प्राङ्गण देदीप्यमान हो उठा ।, श्रावस्ती के बहुत-से 
` सम्भ्रान्त नागरिक, पौर और शिल्पी उत्सव में सम्मिलित हुए, और साथ 
ही अनेक सैतिक नेता भी | मणिकर्ण ने पुष्पमालाओं द्वारा सब अभ्यागतां 
का स्वागत किया । सुरुचि उसके साथ थी। मृदु मुसकान से वह सबकी 
अभ्यर्थना करती, और अतिथि उसे बहुमूल्य उपहार भेंट करते। श्रेष्ठी 
भद्ररूप ने आगे बढ़कर सुरुचि से कहा-- मैं तो देवदर्शन के लिए चला था, 
मुझे क्या मालूम था कि यहाँ आप जैसी देवी के दर्शन का सौभाग्य प्राप्त 
होगा। आपके योग्य कोई उपहार नहीं ला सका हूँ, पर यह एक तुच्छ भेट 
EE इसे स्वीकार करें ।” यह कहकर उसने एक मुक्तामाला आगे बढ़ा दी। 

इतने बहुमूल्य उपहार को देखकर अन्य अतिथि आश्चर्यचकित रह गए। 
मणिकर्ण ने श्रेष्ठी का परिचय. कराते हुए कहा--यह चम्पा के श्रेष्ठी भद्र- 
रूप हैं। विदिशा, उज्जयिनी, हस्तिनापुर, अग्रोदक आदि कितनी ही 
तगरियों में इनकी पण्यशालाएँ हैं। मुझ पर इनकी कृपा है। जब भी श्रावस्ती 
आते हैं, मेरी पान्थशाला को कृतार्थ करते हैं। पर अब तो यह देवदर्शन के 
लिए तीर्थयात्रा पर निकले हैं। इसीलिए केवल एक परिचारक को साथ 
लेकर आए हैं ।' श्रावस्ती के श्रेष्ठियों ने उनसे परिचय प्राप्त कर प्रसन्नता 
प्रगट की । एक श्रेष्ठी ने उनसे परिचय प्राप्त करते हुए कहा--चम्पा 
तो व्यापार का महत्त्वपूर्ण केन्द्र है। सुवणं भूमि और चीन का सब पण्य 
वहीं पर आता हैं। चीनपट्ट और मणिमुक्ताओं की माँग इस कोशल जनपद 
में भी बहुत है । आपसे में इस पण्य के क्रय के सम्बन्ध में कुछ वात करना 
चाहता हूँ । 

'मुझे तो कल प्रातः ही यहाँ से प्रस्थान कर देना हैं, श्रेष्ठि ! व्यापार 
और क्रय-विक्रय की बात के लिए अब अवसर ही कहाँ है ?' भद्ररूप ने उत्तर 
दिया । 

'क्यों भाई, मणिकर्ण ! क्या हम अलग बैठकर कहीं बात नहीं कर 
सकते ?' 

चम्पा के पण्य की बात सुनकर अन्य अनेक श्रेष्ठियों ने भी भद्ररूप को 
घेर लिया। यह देखकर मणिकर्ण ने कहा--'बातचीत के लिए अभी बहुत 
समय है । पहले भोज और पानगोष्ठी से निबट लीजिए।' 

इसी बीच में नायक और सेनापति ने भी पान्थशाला में प्रवेश किया | 
उन्हें देखकर सब अतिथि अपने आसनों से उठकर खड़े हो गए। मणिकणं ने 
बारह पग आगे बढ़कर उनकी अभ्यर्थना की, पुष्पमाला एँ गले में डालीं और 
हाथ जोड़कर कहा--'न जाने पूर्वजन्म के मेरे किन सुकृतों का यह फल है 
कि विशाल मागध साम्राज्य के मध्यचक्र के सेना-तायकों ने आज मेरी पान्थ- 
शाला में पदार्पण किया है । आओ, वेटी सुरुचि, नायक और | को 
प्रणाम करो ।' सुरुचि आगे बढ़ी और सिर झुकाकर खड़ी हो गई । नायक 
चण्डवर्मा ने उसे आशीर्वाद देते हुए कहा--“फलो-फूलो, बेटी ! ऐसा वीर 
जीवन साथी प्राप्त करो जो आरंभूमि की रक्षा और उत्कं में अपना जीवर्त 

उत्सर्गं कर देने के लिए उद्यत हो। सच्ची वीराङ्गना बतो, और आर्थे युव- 
तियों की मर्यादा को कायम रखो ।' 

नायक और सेनापति देर तक पान्थशाला में नहीं टिके । श्रावस्ती के 
संभ्रान्त नागरिकों, श्रेष्ठियों और पौरों से कुशल-मंगल पूछक़र उन्होंने 
मणिकर्णं से विदा ली। भोज और पानगोष्ठी में सम्मिलित होने के लिए 
मणिकर्ण के आग्रह करने पर चण्डवर्मा ने कहा-- 

हमें बहुत कार्य है, मणिकर्ण ! यवनराज मिनेन्द्र की सेना वाहीक देश में 
प्रवेश कर चुकी है। बाह्य और आभ्यन्त र--दोनों प्रकार के शत्रुओं से कोशल 
जनपद की रक्षा को उत्तरदायिता मुझ पर है। तुम्हारे आग्रह के कारण हम 
यहाँ चले आए, पर अधिक देर यहाँ ठहर सकना सम्भव नहीं है।' 

नायक और सेनापति के चले जाने पर मणिकर्ण ते शान्ति की सांस 
ली। भद्ररूप को अलग ले जाकर उसने कहा--'वधाई है, आर्य ! चण्डवर्मा 
आपको नहीं पहचान सका। मैं तो बहुत डर गया था। कैसे घुर-घूरकर 
आपको देख रहा था ।' 

'अच्छा, अब जाओ, भोज और पानगोष्ठी की व्यवस्था करो । रात्रि 
केदो प्रहर बीत गए हैं। मेरी ओर से निश्चिन्त रहो। चण्डवर्मा तो क्या, 
पुष्यमित्र भी मुझे इस वेश में नहीं पहचान सकता । भद्ररूप ने कहा। 

भोजन करते हुए अनेक श्रेष्ठियों ने चम्पा के सम्बन्ध में चर्चा प्रारम्भ 
कर दी । भद्ररूप ने उन्हें बताया, सुवर्ण भूमि मणि-माणिक्य और मुक्ता आदि 
से परिपूर्ण है, वहाँ के व्यापारी जलमागं से चम्पा आते हैं, और अपता पण्य 
बेचकर उसके बदले में वस्त्र, कम्बल, शस्त्र और धान्य अपने देश को ले 
जाते हैं। इस व्यापार में बहुत लाभ है। अंग, बंग और मगध के श्रेष्ठी इसके 
कारण अत्यन्त समृद्ध हो गए ह |] समुद्र-मार्ग से व्यापार का है श्रेष्ठी 
पाँच-पाँच सौ के सार्थो में सुवर्णभूमि, चीत आदि देशों में जाते हैं, और 
अपार धन कमाकर स्वदेश को वापस लौटते हैं। आप भी इस व्यापार में 
हाथ बँटा सकते है। आप सबसे भेंट करके मुझे हादिक परसम्नता हुई हैं। यदि 
मैं आपके किसी काम आ सूं, तो मैं अपने को सौभाग्यशाली समझूगा॥ प्रर्‌ , 


व्यापार की इन बातों को एकान्त में करना ही उचित होगा ।*आप पान- `^ ` 


क से निबट लीजिए । फिर एकान्त कक्ष में जाकर इस विप े,्वातचीत 


( ३ ) 


N Le 


४१० : सेनानी पुष्यमित्र 


करेंगे । 

भोज ओर पानगोष्ठी के समाप्त हो जाने पर जब बहुसंख्यक अतिथि 
विदा हो गए, तो मणिकर्ण कतिपय विश्‍वस्त श्रेष्ठियों को गर्भगुह के एक 
कक्ष में ले गया । द्वार को बन्द कर उसने भद्ररूप से कहा--'यह कक्ष पूर्ण 
तया एकान्त है । आप यहाँ निश्चिन्त होकर श्रेष्ठियों से वार्तालाप कीजिए। 
मुझे मणि-मुक्ताओं के व्यापार से क्या प्रयोजन ? मेरे लिए तो यह पाच्थ- 
शाला ही बहुत है । मैं बाहर खड़ा होकर आपकी प्रतीक्षा करूंगा । सूर्योदय 
होते ही आपको यहाँ से प्रस्थात भी कर देना है। ये सव श्रेष्ठी श्रावस्ती 
नगरी के सम्भ्रान्त नागरिक हैं। आप इन पर व्यापार के सम्वन्ध में पूणर्प 
से विश्वास कर सकते हैं। अच्छा, अब मैं बाहर जाता हू । 

जरा सुनो, मणिकर्ण ! एक क्षण ठहरो।' भद्ररूप ने कक्ष के द्वार पर 
आकर मणिकर्ण से कहा--'इस कक्ष में क्या कोई गुप्त द्वार भी है ? 

“जिस आसन पर आप बैठे हुए थे, उसके ठीक पीछे एक द्वार है जो 
सुरंग में खुलता है । जेतवत विहार के दक्षिण-पूर्व में जो सघन वन है, उसके 
मध्य में एक पुराना भग्न मन्दिर है। सुरंग वहाँ तक चली गई है।' मणिकर्ण 
ने भद्ररूप के कान में कहा । 

मणिकर्ण के चले जाने पर भद्ररूप ने द्वार को अन्दर से बन्द कर लिया। 
अपने आसन पर बैठकर उसने श्रेष्ठियों से कहा--'आपने शायद मुझे पह- 
चाना नहीं है ? मैं निपुणक हूँ ।' 

'मागध साम्राज्य के यशस्वी सेनानी आर्य निपुणक !' श्रेष्ठियों ते 
आश्‍चर्यचकित हो एक साथ कहा । 

हाँ, में निपुणक ही हूँ | छझवेश में श्रावस्ती आया हूँ, सद्धमं के | 

के विनाश में आप सबका सहयोग प्राप्त करने के लिए। पाटलिपुत्र के 
समाचार तो आपने सुन ही लिए होंगे। कुक्कुटाराम भूमिप्तात्‌ किया जा 
चुका है। स्थविरों, अहँतों और श्रमणों का आज कोई चिह्न तक भी मगध 
में शेष नहीं रहा है । जेतवन विहार की दशा आपकी आँखों के सामने है। 
जहाँ आप धम्मपद और दीघ-निकाय का प्रवचन सुना करते थे, वहाँ आज 
. सैनिकों की शय्याएँ लगी हुई हैं। जिन चैत्यों की आप पूजा किया करते थे, 
उनके साथ आज घोड़े बंधे हुए हैं। आप सब श्रावक हैं। भगवान्‌ तथागत 

को मध्यमा-प्रतिपदा में आपकी आस्था है। क्या आप 
कर सकते हैं ? सद्धर्म का"*'' 

निपुणक की बात अभी समाप्त नहीं हुई थी कि गर्भगृह के बाहर 
कोलाहल को सुनकर सब श्रेष्ठी द्वार की ओर देखने लगे। कक्ष के द्वार पर 
दण्ड से आघात कर किसी ने कठोर स्वर में कहा--' द्वार खोल दो । 

ठार खुलने में देर होती देखकर एक व्यक्ति ने आदेश दिया--'देखते 
क्या हो, द्वार को तोड़ डालो ।' 

लौह दण्डों के आघात से द्वार टूट गया, और चार दण्डधर कक्ष में 
प्रविष्ट हो गए । एक दण्डधर ने भादेश दिया--'कोई अपने स्थान से हिले 
नहीं । जो जहाँ बैठा है, वहीं बैठा रहे ।' 

दण्डधरों के वाद एक गुल्मपति ने कक्ष में आकर कठोर स्वर में प्रश्‍न 
किया--'निपुणक कहाँ है ?' पर निपुणक अब वहाँ नहीं था । गुप्त द्वार को 
खोलकर वह सुरंग में प्रविष्ट हो चुका था। 

गुल्मपति ने मणिकर्ण को बुलाकर कहा--'निपुणक कहाँ गया ? 
बताओ, इस कक्ष में गुप्त द्वार कहाँ है ?' 

'मैं नहीं जानता, सेनापति !' 

तुम नहीं जानते ? लातों के भूत बातों से नहीं माता करते। सुनो 
सिहवर्मा, मणिकर्ण को बाहर ले जाओ किक्ष उपाय से इसमे गुप्तद्वार का 
पता लगाना है, यह तुम भलीभाँति जानते हो । शीघ्र अपना कार्य प्रारम्भ 
| दो, एक क्षण की भी देर न करो ।' 

सिहवर्मा मणिकर्ण को अपने साथ ले गया | उनके चले जाने पर गुल्म- 
पति ने श्रेष्ठियों से कहा--'आप सब यहाँ क्यों एकत्र हुए थे ? मागध् सम्राट्‌ 
के विरुद्ध षड्यन्त्र करने के अपराध में मैं आप सबको बन्दी बनाता हूं ।' 

हम तो चम्पा के पण्य के क्रय-विक्रय के सम्बन्ध में बात करने के लिए 
यहाँ आए थे | मणिकर्ण ने हमसे कहा था, कि चम्पा नगरी के प्रसिद्ध श्रेष्ठी 
भद्ररूप यहाँ आए हुए हैं। राजनीति से हमारा क्या सम्बन्ध, सेनापति ! 
हम गृहस्थ हैं, और व्यापार हमारा स्वधमं है।' एक श्रेष्ठी ने कहा। 

“इसका निर्णय कण्टक-शोधन न्यायालय द्वारा किया जाएगा । इस समय 
आप राजबन्दी हैं । सुनो व्या घ्रमल्ल, इन्हें बन्धनागार में ले जाओ। 


इस अनर्थ को सहन 

दण्ड-प्रहार से मणिक्र्ण जब गुप्त द्वार का पता बताने को उद्यत नहीं 
हुआ, तो सिंहवर्मा ने यन्त्रणाओं के उपाय का आश्रय लिया | पर गुल्मपति 
के लिए देर तक प्रतीक्षा कर सक्रता सम्भव नहीं था। उसने शिल्पियों और 
कमेकरों को बुलाया, और कक्ष की दीवारों पर आघात कर गुप्त द्वार का 
पता लगाने का आदेश दिया। स्थपिति और लौहकार अपने कार्य में जुट 
गए । आधी घड़ी के परिश्रम से कक्ष की पश्चिमी दीवार में एक सन्धि प्रगट 
हो गई। गुप्त द्वार का पता लगते ही गुल्मपति दण्डधरों के साथ सुरंग में प्रविष्ट 
हो गया । उल्काओं के प्रकाश में वे निरन्तर आगे बढ़ते गए। सुरंग मार्ग 
को पार कर जब वे जीर्ण-शीर्ण मन्दिर के प्रांगण से बाहर निकले, तो पौ 
फट चुकी थी | पर निपुणक का कहीं पता नहीं था । उसे एक घड़ी का समय 
मिल गया था, और वह इसी मार्ग से बाहर आकर जंगल में छिप गया था। 


विदुला की सुहाग रात 


सूर्योदय होने से पूर्व ही बृहद्रथ और विदुला के-विवाह की बात राज- 
प्रासाद में फैल गई। अन्तःपुर की स्त्रियाँ कौतूहल से एक-दूसरे से पूछने 
लगीं--'यह कैसा विवाह हुआ ? न मंगल वाद्य बजे, न वर की शोभा-यात्रा 
निकली, न कोई समारोह हुआ और न कोई उत्सव । न जाने यहं विदुला 
कौन है, न इसके कुल व अभिजन का कोई पता है और न माता-पिता का । 
आश्चर्य है कि यह राजप्रासाद में कब और कैसे आ गई।' एक वृद्धा ड ने 
कहा--मुझे इस अन्तःपुर में रहते हुए अस्सी साल हो गए। कुणाल, सम्प्रति, 
शतधनुष आदि सबके विवाह इन आँखों से देखे हैं। इन विवाहों में कैसे 
उत्सव मनाए गए थे । पाटलिपुत्र को ऐसा सजाया गया था, मातो इन्द्रपुरी 
हो। और यह राजग्रासाद ? यहाँ तो सर्वत्र मणि-माणिक्य बिखेर दिए गए 
थे। अन्तःपुर में सहन्नों दासियाँ हैं, सबको चीनपट्ट के वस्त्र दिए गए थे, 
और साथ ही मुकताओं की मालाएँ भी | पर भाई, अब वे दिन कहाँ रह 
गए, अत्र तो कलियुग है । जो न हो जाए, बही ठीक है। एक प्रगल्भा दासी 
हँस-हँसकर अपनी सहेलियों से कह रही थी--'मैं बहुत दिलों से सम्राट्‌ की 


/ऊ 

गतिविधि को देख रही थी | वह किसी के प्रेम में मस्त थे, न हँसते थे और न 
खुलकर बात ही करते थे । बस, प्रेम-वियोगी बने हुए थे। मैं समझ गई थी, 
किसीसे प्रेम हो गया है, और उसीके विरह में व्याकुल रहते हैं। बड़े आद- 
मियों की बड़ी बातें होती हैं। किसी सत्री द्वारा अपनी प्रेयसी को बुलवा 
लिया और चुपचाप उससे विवाह कर लिया । चलो, साम्राज्ञी के दर्शन तो 
कर लें। अब तो उन्हीं की आज्ञा में रहना है। हाँ, आज सुहाग रात की 
तैयारी भी तो करनी है। साम्राज्ञी से पूछ लें, कौन-सा कक्ष उन्हें पसन्द है । 
इस अन्तःपुर में सैकड़ों कक्ष हैं। इन बड़े लोगों की पसन्द भी बड़ी अजीब 
होती है। यदि इनके कक्ष की सज्जा ठीक तरह से न की गई, तो न जाने 
क्या अनर्थ हो जाए ! कहीं हमें जीते जी दीवार में न चुनवा दें।' एक अन्य 
दासी ने मुसकाते हुए कहा-- मैंने महारानी जी के दर्शन कर लिए हैं । यह 
तो कोई भिक्षुणी-सी मालूम होती है। न हँसती है, न बोलती है। मुँह नीचा 
किए बैठी है।' प्रगल्भा दासी यह सुनकर बोली--'ठीक कहती हो, भाई। 
सम्राट्‌ भी तो कुक्कुटाराम में रह चुके हैं। वहीं की कोई भिक्षुणी होगी। 
युवावस्था बड़ी अजीब होती है। वहीं दोनों की आँखें चार हो गई होंगी, 
और प्रेम हो गया होगा । पर हमें इससे क्या ? चलो, रानीजी से कोई कक्ष 
पसन्द करा लें और उसे सुहाग रात के लिए तैयार कर दें।' एक वृद्धा दासी 
यह्‌ सुनकर बोली--मैं जानती हूँ, ये नई-नवेलियाँ सुहाग रात के लिए किस 
कक्ष को पसन्द करती हैं । राजप्रासाद के उत्तर में कोने का जो शयनागार 
है, वही इस कार्य के लिए सबसे उपयुक्त है । सामने गंगा की धारा बहती 
दिखाई देती है, और पश्चिम की ओर पुष्पोद्यान। गवाक्ष के खोलते ही 
सुगन्धित वायु के शीतल झोंके आने लगते हैं। चलो, महारानी से क्या 
पूछना । उसी कक्ष को रात्रि के लिए सजा कर तैयार कर दें। 
रात्रि का एक प्रहर बीतने पर एक दासी विदुला को शयतागार में ले 
गई। वह वस्त्रालंकारों से सुसज्जित थी, पर उसका मन अशान्त था । वह्‌ 
| रही थी, बृहद्रथ के पास आने पर उससे क्या बात करेगी, उसके 
प्रति कैसा बरताव करेगी। उसे रह-रहकर भवदेव का स्मरण आ रहा था, 
और उसकी आँखों से टप-टप आँसू गिर रहे थे। वह शय्या पर बैठ गई 


` और अपने मन को शान्त करने का प्रयत्न करने लगी । उसे स्थविर कश्यप 

के वे वचन स्मरण आने लगे, जो उसने शाकल नगरी में उसे कहे थे-- “मैं 
जानता हूँ, बृदद्रथ के साथ रहते हुए तुम्हें जो ग्लानि होगी उसकी तुलना 
में तिल-तिलकर अग्नि में भस्म हो जाना बहुत सुगम होगा । तुम्हें केवल 
बृहद्रथ के साथ रहना ही नहीं होगा, अपितु उसके तन, मन तथा प्राण पर 
` तुम्हें अपना आधिपत्य भी स्थापित करना होगा । सद्धर्म की रक्षा के लिए 
तुम्हें यह बलिदान करना ही होगा, विदुला ? 
विदुला ने अपने मन को दृढ़ किया और बलिदान के लिए उद्यत हो 
गई । इसी समय वृहद्रथ ने शयन कक्ष में प्रवेश किया । विदुला उठकर खड़ी 
हो गई। बृहद्रथ ने सहारा देकर उसे अपने साथ शय्या पर विठा लिया। 
पर विदुला अपने मानसिक उद्ठेग पर काबू नहीं पा सकी । उसकी आँखों से 
आँसू गिरने लगे। उसे रोते देख बृहद्रथ ने कहा--'तुम्हें क्या कष्ट 
विदुला ! क्या तुम्हारा शरीर स्वस्थ नहीं है ? _सुटूर यात्रा से तुम शायद 
बहुत थक गई हो। या तुम्हें गणमुख्य सोमदेव की स्मृति उद्विग्न कर रही 
है । कुछ समय विश्राम कर तुम अपनी श्रान्ति को दूर कर लो। मैं यहीं बैठ 
कर प्रतीक्षा करता हूँ । मेरे लिए तो तुम्हारा सान्निध्य ही पर्याप्त है। 
नहीं, नहीं । ऐसी कोई बात नहीं है । मेरा शरीर स्वस्थ है और मत 
शान्त है।' विदुला ने मानसिक उद्वेग पर काबू पाते हुए कहा । 
तो फिर इस प्रकार क्यों बैठी हो ?' बृहद्रथ ने विदुला की ओर बढ़ते 
हुए कहा। 
'मेरे शरीर को स्पर्श न कीजिए, स्वामी !' विदुला फिर उद्दिग्त हो 
उठी, और उसने रोते-रोते कहा । 
यों क्या बात है ? तुम्हें क्या कष्ट है, विदुला ! ' 
मेरा शरीर अपवित्र है, मेरा मन अपवित्र है, मुझ से आप | ही रहें। 
नहीं, नहीं, आइए, आगे बढ़िए । मैं बलिदान के लिए तैयार हूँ । स्थविर चे 
मुझे यही आदेश दिया था। स्थविर मुझे घूर-घूरकर देख रहे हैं । ओह ! 
उनकी यह क्रूर दृष्टि ! मेरे लिए इसे सहन कर सकना असम्भव है। आइए, 
स्वामी, यह शरीर आपके अर्पण है। ओह ! स्थविर कश्यप की वह कठोर 
मुखमुद्रा ! मुझसे सही नहीं जाती। रुक क्यों गए, स्वामी ! आगे बढ़िए 
न ! ' विदुला ने विक्षिप्त होकर कहा | 

“तुम क्या कह रही हो, विदुला ! यह स्थविर कौन है जिससे तुम 
इतना डर रही हो ।' 

वही बूढ़ा कश्यप । मुंडा हुआ सिर, काषाय वस्त्र पहने हुए । मुझे घूर- 
घूरकर देख रहा है। ओह ! उसकी दृष्टि कितनी भयंकर है ! मैं उसके 
कोप से भस्म हो जाऊंगी । मुझे बचा लो, मेरे स्वामी !' 

'मैं तुम्हारे समीप ही हूँ, विदुला ! तुम डरती क्यों हो ?' 

“नहीं, नहीं ! मुझे हाथ न लगाओ। तुम मेरे स्वामी नहीं हो। मेरे 
स्वामी भवदेव हैं। वह तो मुझे लेने के लिए पुष्कलावती से आने वाले थे। 
शायद आ भी गए होंगे। मेरी प्रतीक्षा कर रहे होंगे । मैं तो पुष्कलावती 
जाऊंगी ।' ; 

'तुम कह क्या रही हो, विदुला !' 

मैं कहाँ हूँ ? यह पुष्कलावती तो नहीं है। भवदेव मेरी प्रतीक्षा में 
होंगे। मैं उन्हें वचन दे चुकी हूँ। मेरा तन-मन सब उनकेअर्पण है। मैं 
उनकी हूँ । तुम तो भवदेव नहीं हो। तुम कोन हो ? यहाँ मेरे पास क्यों 
आए हो । जाओ, तुरन्त बाहर चले जाओ, जाओ, जाओ।' 

बृहद्रथ स्तब्ध होकर विदुला की ओर देख रहा था। उसे समझ नहीं 
पड़ रहा था कि विदुला को क्या हो गया है। भवदेव कोत है, और वह 
पुष्कलावती जाने को क्यों कह रही है । विदुला छत की ओर एक टक देखती 
हुई फिर प्रलाप करने लगी--'अच्छा, तुम आ गए, मेरे स्वामी ? मैं अभी 
तुम्हारे साथ चलती हूँ । उस बूढ़े ने मुझे यहाँ भेज दिया था--बहुत दूर, तुम 
से बहुत दूर । पर उस बूढ़े को क्या पता, कि प्रेम क्या होता है । क्या प्रेमियों 
को कोई एक-दूसरे से जुदा कर सकता है। थोड़ी देर मेरी प्रतीक्षा करो, 
| ! मैं अभी चलती हूँ । तुम्हारे साथ पुष्कलावती चलूंगी । हम सदा 
एक साथ रहेंगे, कभी एक दूसरे से अलग नहीं होंगे । मेरा हाथ पकड़कर 
उठा दो । देखते नहीं, मैं कितनी थकी हुई हेँ।' 

विदुला उठकर बैठ गई । बृहद्रथ उसके सामने खड़ा था, और उसका 
मुखमण्डल क्रोध से आरक्त हो गया था.। उसकी मुखमुद्रा को देखकर विदुला 
कांप गई। वह धीरे-धीरे बोली--मुझे होश तहीं रहा था। उत्माद में न 
जाने क्या-क्या बक गई। मुझे क्षमा करना, मेरे स्वामी ! दूर क्यों खड़े हो, 

पास भा जाओ न। आज मेरी सुहागरात है। क्या यह रात ऐसे ही बीत 
जाएगी ?' 

मैं सव कुछ जान गया हूँ । जब तुम भवदेव से प्रेम करती थीं, तो मुझ- 
से विवाह क्यों किया ?' बृहद्र ने निष्ठुरता के साथ प्रश्‍न किया । 

'कौन भवदेव ! मैं किसी भवदेव को नहीं जानती ।' 

'झूठ क्यों बोलती हो ? बोलो, यह भवदेव कौन है। सचाई मुझसे 
छिपी नहीं रह सकती ।' 

ओह ! उन्माद में मैं न जाने क्या कह गई। कभी-कभी मुझे इसी 
प्रकार से दौरा पड़ जाया करता है। मैं आपकी विवाहिता पत्ती हूं । मुझे 
मेरे अधिकार से वञ्चित न कीजिए, स्वामी !' 

'सीधी तरह से तुम सच्ची वात नहीं बताओगी । अच्छा, अभी क्रूरमल्ल 
को बुलाता हूँ । अभी तुमने उसे देखा नहीं है। देखते ही सव सच-सच उगल | 
दोगी । | 

'बताती हूँ, स्वामी ! भवदेव पुष्कलावती के एक श्रेष्ठी के पुत्र हैं । मेरे | 
साथ उनके विवाह की बात चली थी । पर यह तो पुरानी बात है ।' | 

“नहीं, तुम अब भी भवदेव को प्यार करती हो | प्रेम की गली बहुत | 
संकरी होती है। उसमें दो व्यक्ति एक साथ नहीं समा सकते। तुम्हारा | 
तन, मन और सर्वस्व सब भवदेव के अर्पण है । सच-सच कहो, यही बात है 
न? 

विदुला इसका क्या उत्तर देती वह फफक-फफककर रोने लगी । रोते 
हुए उसने कहा--'ओह ! प्रेम भी मनुष्य को कितना तिःशक्‍त बना देता हैं । | 
प्रेम के आवेश में मैं स्थविर कश्यप के आदेश को भूल ही गई थी। उतसे 
कथा प्रतिज्ञा करके आई थी ? मैं भी कितनी निर्व हूँ । भगवान्‌ तथागत | 

) 


मुझे कभी क्षमा नही करेंगे ।' 

(तुमने स्थविर से क्या प्रतिज्ञा की थी ?' 

“भवदेव को सदा के लिए भूल जाने की और आपकी अर्धाङ्गिती बन i 
कर रहने की ।' ; 

'पर तुम तो अब भी भवदेव को प्यार करती हो । वह तुम्हारे प्राणों में & 
बसा हुआ है, और कभी तुमसे पृथक्‌ नहीं हो सकता ।' 


_ 


oman करत... 

'तो मेरे इस विवाह का क्या होगा ?' 

“गान्धर्वे विवाह में मोक्ष शास्त्र-सम्मत है, और यह तो गान्धर्व विवाह 
भी नहीं है। विवशता की दशा में ही तुमने मेरे गले में जयमाला डाल दी 
थी।' 

'पर स्थविर कश्यप का आदेश तो मुझे मानना ही होगा, मैं उन्हें वचन 
जो दे चुकी हूँ ।' 

‘प्रणय का अवमान न करो, विदुला ! मैं तुम्हारे प्रेम में वाधक नहीं 
होना चाहता ।' 

'पर स्थविर का आदेश ! सद्धमं पर जोघोर संक्रट उपस्थित है, वह 
आपसे छिपा हुआ नहीं है। स्थविर की आज्ञा से मैं अपने प्रेम की बलि दे 
देने के लिए उद्यत हुई हूँ । आर्यभूमि के सब स्थविर और श्रमण इस समय 
शाकल नगरी में एकत्र हैं। मागध साम्राज्य के शासनतन््र को धमंद्रोही 
पुष्यमित्र के हाथों से मुक्त करने के लिए वे प्रयत्नशील हैं । मुझे इसी प्रथरत्न 
में अपने जीवन, प्रेम और स्वस्व को स्वाहा कर देने का आदेश हुआ है, 
सम्राट्‌ ! मेरा यह बलिदान सचमुच अद्भुत होगा, मेरे स्वामी ! रणक्षेत्र में 
शत्रु का संहार करते हुए स्वयं मर मिटना बहुत सुगम होता है। तिल-तिल 
कर अग्नि में भस्म हो जाना भी कठित नहीं है। पर प्रेम के अभाव में किसी 
की अर्धाङ्गिनी वनकर रहता और प्रियतम की स्मृति को अपने मन में 
संजोये हुए सदा के लिए उससे पृथक्‌ हो जाना बहुत ही कष्टकर है । पर 
मुझे तो यही सब कुछ करता होगा, सम्राट्‌ ! स्थविर कश्यप का मुझे यही 
आदेश है । पाटलिपुत्र के रार्जासहासत पर आज एक ऐपत सम्राट आरूढ़ हैं, 
जो भगवान्‌ तथागत के अष्टाङ्िक आर्यमागे के अनुयायी हैं, पर उनके 
साम्राज्य में स्थविरों और श्रमणों के लिए कोई भी स्थात नहीं है। सब 
राजशक्ति सद्धर्म के शत्रुओं के हाथों में है। हमें इस घोर अनर्थे का निवारण 
करना है। इसी प्रयोजन से मुझे आपकी सहर्धमिणी बनकर रहते के लिए 
भेजा गया है ।' 

“इसके लिए विवाह की क्या आवश्वकता थी ? तुम वसे भी तो मेरे 


साथ रह सकती थीं ।' 
'आप नहीं समझते, सम्राट्‌ ! राज्य में राजा की स्थिति कूटस्थानीय 


४१८ : सेनानी पुष्यमित्र 


होती है। मन्त्रियों और अमात्यों को राजा का अनुवर्ती होकर रहना 
चाहिए। पर आज आपके राज्य की क्या दशा है? राजशक्ति का प्रयोग 
पूर्णतया पुष्यमित्र के हाथों में है, और आपकी स्थिति ध्वजमात्र है। 
पुष्यमित्र की अनुमति के बिना कोई इस राजप्रासाद में प्रवेश भी नहीं पा 
सकता | यदि मैं आपसे विवाह न कर लेती, तो क्या एक क्षण भी यहाँ रह 
सकती थी ? आपसे एकान्त में मिल सकना क्या कदापि सम्भव हो सकता? 
अब मैं आ गई हूँ, आपकी विवाहिता पत्नी के रूप में। अन्तःपुर पर मेरा 
आधिपत्य है, और राजप्रासाद में भी मेरी उपेक्षा नहीं की जा सकती। 
साम्राज्य के शासनतन्त्र को भी मैं धीरे-धीरे अपने प्रभाव में ले आऊंगी। 
आप और मैं पृथक्‌ नहीं हैं। मैं आपकी अर्धाङ्गिनी जो हूँ । वह समय दूर 
नहीं है, जब आप सच्चे अर्थो में मगध के सम्राट्‌ बनकर रहेंगे और सब 
मन्त्री एवं अमात्य आपके आदेशों का पालन करेंगे। मुझे अबला न समझिए, 
सम्राट ! राजनीति का मैंने भलीभांति अध्ययन किया है । भगवान्‌ तथागत 
और स्थविर कश्यप का आशीर्वाद मुझे प्राप्त है ।' 

'पर प्रेम के बिना विवाह का क्या अर्थ है, विदुला !' 

“हमारा यह विवाह एक उच्च उद्देश्य की पूति के लिए है, प्रेम के लिए 
नहीं । आपको पत्नियों की क्या कमी है ? बहुविवाह मगध के राजाओं की 
प्राचीन परम्परा के प्रतिकूल नहीं है। आप जब चाहें किसी ऐसी कुमारी के 
साथ विवाह कर सकते हैं जो सचमुच आपसे प्रेम करती हो । मैं प्रसन्तता- 
पूर्वक उसे अपनी सपत्नी स्वीकार कर लूंगी । आपके दाम्पत्य जीवन को 
सुखी देखकर मुझे हादिक प्रसन्नता होगी। पर मुझे भी अपने चरणों में 
रहने दीजिए | हमें मिलकर सद्धमं के शत्रुओं का विनाश करना है न !' 
“पुष्यमित्र की शक्ति का अन्त करने के विषय में तुम्हारी कया योजता 
३ । 

'सद्धर्म के अनुयायियों के लिए मेरे सहारे राजप्रासाद में प्रवेश कर 
सकता सुगम हो जाएगा। मैं आपकी सहर्धामिणी हूँ, मौर्य साम्राज्य की 
साम्राज्ञी हूँ । मेरे सब कुटुम्बी और आत्मीय जन सद्धम के अनुयायी हैं । उन्हें 
मेरे पास आने से कौन रोक सकता है? धीरे-धीरे राजप्रासाद और ह 
पर ऐसे लोग छा जाएंगे, जो हमारे सहयोगी हों | चाणक्य ने ठीक कहा थां 


Fi 


i 

कि जैसे विल में छिपे हुए साँप का पता लगाना कठिन होता है, वैसे ही 
अन्तःपुर के निवासियों की गतिविधि को जान सकना सुगम नहीं होता। 
धीरे-धीरे आन्तर्वशिक सेना को भी हम अपने प्रभाव में ले आएंगे। बस, 
केवल आप मेरे साथ रहिए, शेष सव काम मुझ पर छोड़ दीजिए। आपका 
साहाय्य मुझे प्राप्त होगा न !' 

"पुष्यमित्र को तुम नहीं जानतीं, विदुला ! वह अत्यन्त क्रूर और नृशंस है। 
और उसका वह गुरु ! क्या नाम है उसका ? हाँ, याद आ गया, पतञ्जलि। 
पक्का घाघ है । उसकी स्मृतिमात्र से मेरे शरीर में कंपकंपी होने लगती है। 
एक दिन मुझसे मिलने आया था। कहता था, राजा भी दण्ड के अधीन 
होता है। कर्तव्य-पालन न करने पर उसे भी दण्ड दिया जा सकता है। 
पुष्यमित्र और पतञ्जलि का सामना तुम नहीं कर सकोगी, विदुला !' 

धर्म में अनन्त शक्ति होती है, सम्राट्‌ ! धामिक आवेश में मनुष्यों को 
न अपने प्राणों की चिन्ता रहती है और न अपने सुख-वैभव की । जो लोग 
एक तुच्छ कृमि तक को मारना पाप समझते हैं, धामिक उन्माद में आकर 
वे नरसंहार में भी संकोच नहीं करते । सद्धर्म के शत्रुओं के विरुद्ध हमें इसी 
उन्माद को प्रादुर्भूत करना है। मगध में भगवान्‌ तथागत के भक्तों की कोई 
कमी नहीं है। आज जो न केवल इस आर्यभूमि में अपितु हिमालय और हिन्दू: 
कुशं पर्वतमालाओं के परे के प्रदेशों में भी सद्धमे का प्रचार है, उसका प्रधान 
श्रेय मगध के श्रमणों को ही है । इसी पाटलिपुत्र में आचार्य उपगुप्त ने देश- 
देशान्तर में अष्टाज़िक आयं मार्ग के प्रसार का महान्‌ आयोजन किया 
था । आपके पूर्वज राजा अशोक ते यहीं से अपने पुत्र महेद्ध और अपनी पुत्री 
संघमित्रा को काषाय वस्त्र धारण करा के सुदूर लंका में धर्मप्रचार के लिए 
भेजा था । कुक्कुटाराम के स्थविरों और श्रमणों का संसार में सर्वंत्र आदर 
था । पाटलिपुत्न के सहस्रों नर-तारी प्रतिदिन प्रातः और सायं इस विहार के 
चैत्य में देवदर्शन के लिए एकत्र हुआ करते थे। भगवान्‌ तथागत के प्रति 
उनके मन में जो अगाध श्रद्धा थी, उसका अभी लोप नहीं हुआ है, स स्टू ! 
मगध का कोई भी नागरिक हृदय से पुष्यमित्र के प्रति अनुरक्त नहीं है। वे 
हः हैं, क्योंकि उन्हें समर्थ नेतृत्व प्राप्त नहीं है। आपको उनका नेतृत्व 
करना है, और मैं इस कार्य में आपकी सहायक बरनूगी। 

'पर हम अकेले क्या कर सकते हैं। पुष्यमित्र के सँन्यवल का सामना 
कर सकना हमारी शक्ति में नहीं है । 

'हम अकेले नहीं हैं, सम्राट्‌ ! यवनराज मिनेन्द्र हमारे साथ हैं। अभी 
अधिक समय नहीं हुआ, जब दिम्तित्न की सेताएँ मध्यदेश को आक्रान्त करती 
हुई साकेत तक पहुँच गई थीं। यदि यवतों के आत्मचक्रोत्थित युद्ध प्रारम्भ 
न हो जाते, तो यवन सेताएँ पाटलिपुत्र को भी आक्रान्त कर लेतीं। अब 
मिनेन्द्र ते पश्चिम चक्र में अपनी स्थिति को सँभाल लिया है। कपिश, 
गान्धार, सिन्धु, केकय, अभिसार आदि के यवन राजा और सेनानी उसके 
साथ हैं। वाहीक देश के अनेक जनपद भी उसकी सहायता के लिए तत्पर 
हैं। ज्योंही यवन सेनाएँ मध्यदेश में प्रवेश करेंगी, सर्वत्र विद्रोह की अग्ति 
प्रदीप्त हो उठेगी। कुरु, पाञ्चाल, मत्स्य, स्रृघ्त आदि मध्यदेश के सभी 
जतपदों में सद्धर्म के अनुयायी विद्यमान हैं । वे अपने धर्माचार्यो, चँत्यों और 
संघारामों की दुर्दशा से उद्वेग अनुभव कर रहे हैं, और उपयुक्त अवसर की 
प्रतीक्षा में हैं पुष्यमित्र की शक्ति का अन्त होते में अब देर नहीं है। दिमित्र 
की सेना जब पाटलिपुत्र को घेर लेगी, तो हमारे साथी यहाँ भी विद्रोह 
कर देंगे । पुष्यमित्र और पतञ्जलि को राजप्रासाद में ही बन्दी बना लिया 
जाएगा । निपुणक एक बार फिर आन्तर्व शिक का पद ग्रहण करेगा । उसे तो 
तुम जानते ही हो | वही जो छझ वेश में मेरे साथ पाटलिपुत्र आया था, और 
जिसने विवाह-विधि के सम्पन्त हो चुकने पर हमें आशीर्वाद दिया था। 
सम्राट्‌ तो आप अब भी हैं, पर राजशक्ति का प्रयोग आपके हाथों में नहीं 
है। तत्र आप वास्तविक अर्थो में मगध के सम्राट्‌ बनेंगे और मैं उसकी 
साम्राज्ञी ।' 

पर तुम तो भवदेव से प्रेम करती हो, विदूला । 

स्थविर कश्यप ने मुझसे कहा था कि प्रेम भी एक भावना है। संसार 
के अन्य सब उद्वेगों के समान वह भी क्षणिक होता है। उसे स्थायी कैसें 
समझा जा सकता है। कौत जाने, भवदेव के प्रति मेरी प्रेमभावना मी 
क्षणिक और अस्थायी ही सिद्ध हो ।' 

क्या तुम सचमुच मुझ से प्रेम कर सकोगी, विदुला !' 

“इन बातों पर विचार करने की अभी क्या आवश्यकता है, सम्राटू ! 

पहले सद्धमं के शबुओं का संहार हो जाने दीजिए। हाँ, मैं क्या कह रही 
थी ? निपुणक फिर से आन्तर्वंशिक के पद पर आरूढ़ हो जाएगा, और 
शासनतन्त्र के सव अधिकरणों पर हम ऐसे मन्त्रियों एवं अमात्यों की 
नियुक्ति करेगे, जो भगवान्‌ तथागत की मध्यमा प्रतिपदा में आस्था रखते 
हों और जो हमारे अनुवर्ती होकर शासन का संचालन करने को उद्यत हों । 
महामाच्य स्थविर पुनः पाटलिपुत्र लौट आएंगे, और कुक्कुटाराम का हम 
पुनः निर्माण कराएँगे। मेरी यह योजना आपको स्वीकार्य है न ? मैं इसी के 
लिए तो पाटलिपुत्र आई हूँ। स्थविर कश्यप का आशीर्वाद मुझे प्राप्त है । 
आप उनकी शक्ति को नहीं जानते, सम्राट्‌ ! वह न केवल सत्य शास्त्रों में 
पारंगत हैं, अपितु राजनीति में भी प्रवीण हैं। पतञ्जलि उनके सामने नहीं 
टिक सकेगा, और अत्र स्थविर कश्यप अकेले भी तो नहीं हैं। मोग्गलान, 
मञ्झिम आदि सब स्थविर अब शाकल में एकत्र हैं, और उपयुक्त अवसर 
की प्रतीक्षा कर रहे हैं।' 
पर राजप्रासाद में कोई भी व्यक्ति तभी प्रविष्ट हो सकता है, जवकि 
पुष्यमित्र द्वारा नियुक्त नये आन्तर्वंशिक का अनृज्ञा-पत्र उसके पास हो । 
राजप्रासाद और अन्तःपुर की तो बात ही क्या, पाटलिपूत् में प्रवेश के लिए 
भी अब अनृज्ञा-पत्र लेना पड़ता है। पुष्यमित्र के सत्री और गूठपुरुष मगध 
में सर्वत्र नियुक्त हैं । तुम्हारे साथियों के लिए यहाँ आ सकता सम्भव नहीं 
होगा, और यदि किसी प्रकार वे यहाँ पहुँच भी गए, तो देर तक पृष्यमित्र 
के सक्रियों की दृष्टि से बच नहीं पाएंगे। आग से खेलने से क्या लाभ है, 
विदुला ! तुमने अभी कहा था कि संसार की सब सत्ताएँ, सब भावनाएँ 
क्षणिक हैं। हमारे जीवन भी तो क्षणिक ही हैं, विदुला ! जीवन के जो 
थोड़े-से क्षण हमें प्राप्त हैं, क्यों न हम उन्हें सुख-शात्ति से बिताएँ है शक 
- तन्त्र के झगड़ों में हम क्यों पड़ें ? अब हम दोतों विवाह के वर्धत में बँव ही 
गए हैं। साथ रहते हुए तुम मुझे प्रेम भी करने लगोगी। प्रेम का विकास 
साहचयं से ही हुआ करता है। प्रणय के मधुर जीवन का परित्याग कर हम 
ऐसे संघर्ष में क्यों पड़ें, जिसमें सुख हैं और न शात्ति। तुम हृदय पर 
शासन करो और मैं तुम्हारे हमारे लिए यही बहुत है, विदुला ! 
'्लैव्य को मन में न लाइए, सम्राद्‌ ! आप चन्दरुपत, बिन्दुसार और 

अशोक जैसे प्रतापी राजाओं के वंशज हैं, यवनों का रकत भी आपकी धम- 
नियों में विद्यमान है। प्रणय और सुख-भोग के लिए अपने कतव्य की उपेक्षा 
करना आपको शोभा नहीं देता। मैं आपकी पत्नी हूँ और मगध की 
साम्राज्ञी । पर मैं यथार्थ में साम्राज्ञी बनना चाहती हूँ, पुष्यमित्र के हाथ 
की कठपुतली बनकर आप रहें, यह मुझे पसन्द नहीं है।' 

मेरी शक्ति तो तुम ही हो, विदुला ! वस, तुम मुझे सहारा देती 
रहो । जैसा कहोगी, वैसा ही मैं करूँगा । तुम मुझे छोड़ोगी तो नहीं ? ” 

'मैं सदा आपके साथ रहँगी। आप द्वारा सद्धर्म के शब्रुओं का विनाश 
हो, भगवान्‌ तथागत से मेरी यही प्रार्थना है । ओह्‌ ! बातचीत में ही सुबह 
हो गई, अब मैं चलू । राजमाता मेरी प्रतीक्ना कर रही होंगी ।' 


दुरभिसन्धि का सूत्रपात 


बृहद्रय और विदुला के विवाह की बात सुनकर आचार्य पतञ्जलि के 
माथे पर चार बल पड़ गए। पुष्यमित्र को बुलाकर उन्होंने कहा--यह मैं 
क्या सुन रहा हूँ, वत्स ! एक अपरिचित युवती राजप्रासाद में प्रविष्ट हो 
गई और बृहद्रथ ने उसके साथ विवाह कर लिया । दौवारिक के दण्डधर 
और प्रहरी क्या सोए पड़े थे ? तुम्हारे सत्री और गूढ्पुरुष कया सर्वथा 
अकर्मण्य हो गए हैं ? शासनतन्त्र का संचालन इस प्रकार नहीं किया जाता, 
बत्स ! मुझे तो ऐसा प्रतीत होता हैं क्रि यह विवाह स्थविरों के कुचक्र का 
परिणाम है। रणक्षेत्र में शत्रुओं को परास्त करते में तुम अवश्य प्रवीण हो, 
पर आभ्यन्तर शत्र्‌ ओं का दमत करने की समुचित व्यवस्था तुम नहीं कर 
सके हो । यह विदुला कौन है, कहाँ से आई है, और बृहद्रथ के साथ इसका 
विवाह कैसे हो गया ?' i 

पतञ्जलि की बात अभी समाप्त नहीं हुई थी कि एक वटुक ने आकर 
उन्हें प्रणाम किया और सिर झुकाकर कहा, 'एक युवती आपके दर्शन करता 
चाहती है । उसने आपकी सेवा में प्रणाम निवेदन किया है ।' 

'कौन है वह ? क्या नाम है उसका ?' 

अपना नाम विदुला बताती है।' 

विदुला का नाम सुनते ही पतञ्जलि आसन से उठकर खड़े हो गए। 
पर्णकुटी के द्वार पर आकर हाथ जोड़ते हुए उन्होंने कहा, 'मगध की 
साम्राज्ञी के चरणों में पतञ्जलि ससम्मान प्रणाम-निवेदन करता है। आइए, 
साम्राज्ञी ! इस समय आपने कैसे कष्ट किया ?' 

विदुला ने दण्डवत्‌ होकर आचार्य के चरणों का स्पर्श किया और सिर 
झुकाकर कहा, इस तुच्छ दासी को लज्जित न कीजिए, आचार्य ! चिर- 
काल से आपके दर्शन की अभिलाषा थी। पितृपाद से आपके पाण्डित्य, 
उदात्त चरित्र और त्यागमय जीवन की चर्चा सुनती रही थी । जब मैं शाकल 
से प्रस्थान करने लगी, तो मेरे सिर पर हाथ फेरते हुए उन्होंने कहा था-- 
पाटलिपुत्र जा रही हो, बेटी ! आचार्य के चरणों में मेरा नमस्क्रार कहता, 
उन्हें अपना पथप्रदर्शक मानना और अब उन्हीं को अपना पिता समझना । 
परसों रात ही यहाँ आई थी । कल दिन भर राजमाता के साथ रही । मेरा 
अहोभाग्य है जो आज आपके दर्शन का अवसर प्राप्त हो गया। आपका 
वरद हस्त सदा मेरे सिर पर रहे, यही प्रार्थना है।' 

'तो तुम शाकल नगरी की रहनेवाली हो। तुम्हारे पिताजी का क्या 
नाम है ?' 

'गणमुख्य सोमदेव ! आप उन्हें अवश्य जानते होंगे । कुछ समय गोनदे 
आश्रम में भी रह चुके हैं। उनकी शिक्षा तक्षशिला में हुई थी, पर वहाँ की 
शिक्षा पूर्ण कर कुछ समय के लिए वह गोतर्द भी गए थे। शिष्यों के प्रति : 
आपका जो वात्सल्य है, उसकी चर्चा करते हुए वह कभी नहीं थकते | 

'वृहद्रथ से आपका परिचय कंसे हुआ ?' र 

'मेरे पितृकुल के लोग अष्टांगिक आर्य मागं के अनुयायी हैं, आचार्य | 
| वर्ष हुए, मेरे माता-पिता तीर्थयात्रा के लिए निकले थे। श्रावस्ती, 
वाराणसी, काम्पिल्य, कपिलवस्तु आदि सब तीर्थस्थानों की यात्रा करते हुए 
वे पाटलिपुल्न भी आए थे। मैं भी उनके साथ थी। हम कुक्कुट विहार 
में ठहरे थे। सम्राट्‌ भी तब वहीं रह रहे थे। तभी उनसे परिचय हो गया 
था ।' हर 
बृहद्रथ के साथ आपका विवाह गान्धवं विधि से हुआ है न ? दो वर्ष 

पूवं आपका उनसे जो परिचय हुआ था, वहु प्रणय में कैसे परिणत हो गया ? 
कया उसके बाद भी आप कभी वृहद्रथ से मिली थीं ?' 

आप मुझे 'आप' क्यों कह रहे हैं, आचार्य ! मैं तो आपकी पौत्री के 
समान हूँ ।' पतञ्जलि के प्रश्‍न को टालने के लिए विदुला ने कहा। 

“आप मागध साम्राज्य की साम्राज्ञी हैं, और मैं आपकी प्रजा हूँ । 
आपके पद के गौरव को मुझे दृष्टि में रखना ही चाहिए ।' | 

'पर मैं साम्राज्ञी की स्थिति में आपके चरणों में उपस्थित नहीं हुईहूँ, | 
आचार्य ! मैं आपका आशीर्वाद प्राप्त करने के लिए यहाँ आई हूं ।' 

“अच्छा, अब से 'तुम' कहकर ही तुम्हें सम्बोधन करूंगा । तुमने मेरे 
प्रश्‍न का उत्तर नहीं दिया, विदुला !' 

“प्रणय एक अनिर्वचनीय तत्त्व है, आचार्य ! किसीसे किसीको क्यों 
प्रेम हो जाता है, इसकी विवेचना कर सकना असम्भव है। सम्राट्‌ को देखते 
ही मैं उनके प्रति आकृष्ट हो गई | जब भी कहीं देवदर्शन को जाती, उन्हीं | 
की मूर्ति मेरे सम्मुख उपस्थित हो जाती । मन ही मन मैंने उन्हें अपना भर्ता 
स्वीकार कर लिया था, आचार्य !' 

'पर तुम तो शाकल वापस चली गई थीं ?' 

'हाँ, आचार्य ! पर मेरा मनोभाव सम्राट्‌ से छिपा नहीं रह सका था। 
सच तो यह है कि वे भी मेरे प्रति आकृष्ट हो गए थे। शाकल में रहते हुए 
ये दो वर्ष मेरे लिए युगों के समान हो गए। उनकी स्मृति मुझे निरन्तर 
सताती रही । मैंने यत्न किया कि मेरा मनोभाव किसीके सम्मुख प्रगट न॑ 
होने पाए। पर प्रणय को छिपा सकता बहुत कठिन होता है, आचार्य ! माँ 
मेरे मनोभाव को जान गई और मैंने उन्हें सब कुछ बता दिया ।' 

पर बृहद्रथ से तुम्हारा सम्पर्क फिर कँसे हुआ ?' 

“यह सब आपसे कंसे कहूँ, आचार्य !” विदुला ने संकोच के साथ 
कहा | | 

'पर तुम पाटलिपुत्र आई कँसे ?' 

“पुष्कलावती से एक सार्थ पाटलिपुत्र आ रहा था। मार्ग में वह शाकल 

नगरी भी रुका । मेरे पिता मद्रक जनपद के गणमुख्य हैं न ? उन्होंने साथ के 
साथ मेरी यात्रा की व्यवस्था करा दी।' 


` 

“क्या यह सार्थ अभी पाटलिपुत्र में ही है?” - 

“नहीं, आचाय ! यह सार्थं अभी पाटलिपुत्र नहीं पहुँचा है । वाराणसी 
में इसे दस दिन ठहरना था। मैं इतने दिन कैसे प्रतीक्षा करती ? शीत्र से 
| शीघ्र अपने, स्त्रामी के पास पहुँच जाने को उत्सुक जो थी। मैं अकेली ही 

वाराणसी से चल पड़ी, केवल एक वृद्धा दासी के साथ ।” 

| “तुम्हारे जैसी युवती के लिए इस ढंग से यात्रा करना क्या निरापद | 
| था?” 

“मार्ग में मुझे किसी विपत्ति का सामना नहीं करना पड़ा, आचार्य ! | 
सेनानी की कृपा से आज मगध में गाय और सिंह एक ही घाट पर 
पानी पीते हैं। सुवर्णालंकारों से लदी हुई युवतियाँ आज निर्भीक होकर 
राजमागों पर सर्वत्र आती-जाती हैं। न कहीं दस्युओं का भय है, और न 
हिंख पशुओं का । पर वाहीक देश में यह दशा नहीं है। इसीलिए शाकल 
| से चलते हुए मुझे एक सार्थे का आश्रय लेना पड़ा था। मध्यदेश पहुँचते ही 
| मैंने अनुभव कर लिया, कि यहाँ तो मैं अकेली भी यात्रा कर सकती हूँ । 

फिर भी वाराणसी तक सार्थ के साथ रही सार्थवाह धनरूप ने मुझे अकेले 
नहीं जाने दिया । मुझ पर उनकी बहुत कृपा थी। मेरी सुख-सुविधा का वह 
बहुत ध्यान रखते थे |” म 

“सुनता है, कि जब तुम पाटलिपुत्र आईं, तो एक नर्तैकी के वेश में थीं। 
क्या यह सत्य है ? RS 

इस प्रश्‍न को सुनकर विदुला घबरा गई। पर शीघ्र ही वह संभल गई, 

` और हँसते हुए उसने कहा-- 

“आप तो सर्वज्ञ हं, आचार्य ! वात यह हुई कि जब मैं सोण नंद के पास 
| तो वादकों और तर्तकों की एक मंडली भी वहाँ नदी के पार उतरने 
के लिए नौका की प्रतीक्षा कर रही थी। बातचीत में उनसे ज्ञात हुआ र 
पाटलिपुत्र में रथयाज्ञा का उत्सव है । नृत्य और गान में मेरी बहुत रुचि है, 
आचार्यं ! वाहीक देश के जतपदों में संगीत और उन्मुक्त नृत्य दा 
चलन है । जब मैंने नतंकों की उस मण्डली को देखा, तो अपने नृत्य क शल 
को प्रदर्शित करने के प्रलोभन पर काबू पा सकता मेरे लिए सम्भव र 

' रहा। मेरे मत में यह भी आया कि बृहद्रथ जब मुझे नतकी के वेश में देखेंगे, 

तो कितने चमत्कृत होंगे। युवावस्था की चंचलता में भी एक अद्भुत 
आकर्षण होता है, आचार्य !” 

“बह तो तुम जानती ही हो कि गान्धर्व विवाह शास्त्रसम्मत है। फिर 
तुम्हें छद्म वेश में पाटलिपुल्न आते और छिपकर विवाह करने की क्या 
आवशयकता थी ? तुम यह क्यों भूल गईं कि तुम एक सम्राट्‌ के साथ विवाह 
कर रही हो और यह विवाह मागध साम्राज्य के अधिपति की स्थिति और 
मर्यादा के अनुरूप होना चाहिए। यह सही है कि विवाह वर-वधू की सह- 
मति से ही होना चाहिए, पर राजा के विवाह के समय प्रजा भी उससे कुछ 
अपेक्षा रखती है । प्रजा का रंजन राजा का प्रधान कर्तव्य है। यदि वृह्द्रथ 
तुम्हें अपनी सहधमिणी और मागध साम्राज्य की सास्रा ज्ञी वनाने के विचार 
को मन्त्र-परिषद्‌ के सम्मुख प्रस्तुत करते, तो क्या वह उसे | न्‌ 
करती ? तुम मगध की साम्राज्ञी बनने के सर्वथा उपयुक्त हो । तुम्हारा 
विवाह मगध की प्राचीन परम्परा के अनुसार सम्पन्न होता, और प्रजा उससे 
बहुत प्रसन्‍त होती!” 

“पर तब वह गान्धर्व विवाह तो न होता, आचार्य ! प्रणय मनुष्य को 

अन्धा कर देता है । चिर-विरह और मुक-प्रेम से जो यन्त्रणा प्राप्त होती है, 
उसे शब्दों द्वारा कंसे प्रगट क्रूं, आचार्य ! दो वर्ष पश्चात्‌ जब हमारा 
पुनमिलन हुआ, तो हम में उचित-अनुचित का विवेक कर सकने की क्षमता 
ही कहाँ थी। हमने एक-दूसरे के गले में पुष्पमालाएँ डाल दीं, और हम 
विवाहं बन्धन में बँध गए । गान्धर्वं विवाह की यही विधि है, आचार्य !” 

“अच्छा, एक वात और पूछना चाहता हूँ । गणमुख्य सोमदेव जानते थे 
कि तुम बृहद्रथ से प्रेम करती हो और उसके साथ तुम्हारे विवाह में उत 
कोई विप्रतिपत्ति भी नहीं थी। इस दशा में उन्होंने अपने को कन्यादात के 
पुण्य से क्यों वञ्चित रखा ? ” 

“मद्रक जनपद में गान्धर्व बिवाह का बहुत चलन है, आचार्य ! जब 
कोई युवा और युवती प्रेम के वशीभूत हो विवाह करने का निश्चय कर लेते 
हैं, तो वे माता-पिता को बीच में नहीं डालते । वे चुपचाप गान्धर्व विधि से 
अपना विवाह सम्पन्न कर लेते हैं ।” 

सेनानी पुष्यमित्र पतञ्जलि और विदुला के वार्तालाप को बड़े ध्यान से 

सुन रहे थे। अव उनसे नहीं रहा गया। उन्होंने आचार्य से कहा -'यदि 
अनुमति हो, तो मैं भी साश्राज्ञी से एक-दो बातें पूछ लूँ ।' 
'कहो, वत्स ! क्या पूछना चाहते हो ?' > 
आपका परिचय ?' विदुला ने प्रश्‍न किया । 
'तुम इन्हें नहीं पहचानतीं ? यह सेनानी पुष्यमित्र हैं।' 
पुष्यमित्र का नाम सुनकर विदुला घवरा गई | वह एकदम आसन से 
उठकर खड़ी हो गई और अटक-अटककर वोली मागध साम्राज्य के महा- 
प्रतापी सेनानी ! ; 
; तुमने साम्राज्ञी के प्रति प्रणाम निवेदन नहीं किया, वत्स | ' पतञ्जलि 
ने कहा । 
'पुष्यमित्र साम्राज्ञी के चरणों में सम्मानपूर्वक अभिनन्दन प्रस्तुत करता 
ह्‌। 
मुझे क्षमा करें, सेनानी ! मैंने आपको पहचाना नहीं था । आज पहली 
वार आपके दर्शन का सौभाग्य प्राप्त हुआ है। इस आर्यभूमि में कौत ऐसा 
है, जो आपकी वीरता और कीतिगाथा से परिचित न हो। पूर्व समुद्र से 
कपिश-गान्धार तक और हिमालय से कृष्णा-गोदावरी तक सर्वत्र आपका 
यशोगान हो रहा है। मगध का सौभाग्य है, जो उसे आप सदृश सेनानी प्राप्त 
हुआ है। मैं मद्रक से आ रही हूँ, सेनानी ! यवन लोग आपके नाम से थर- 
थर काँपते हैं । कहिए, मेरे लिए क्या आज्ञा है ?' 
“आपके साथ जो दासी शाकल नगरी से आई थी, वह फिर दिखाई 
नहीं दी । वह्‌ अब कहाँ है ?” 
` “ओह्‌, वह वृद्धा दासी साठ साल से भी अधिक उसकी आयु थी | 
मुझे बहुत प्यार करती थी । उसीकी गोद में खेलते हुए मैं बड़ी हुई थी । कैसे 
कहूँ, सेनानी ! कल रात वह स्वर्गधाम सिधार गई। सुदूर यात्रा से वह 
हुत थक गई थी । मुझे उसकी मृत्यु का बहुत दुःख है । पर काल के सम्मुख 
किसी का क्या वश है ! सूर्योदय से पूर्व ही उसकी अन्त्येष्टि क्रिया करा दीः 
गई थी |” 
“क्या उसकी आशुमृतक परीक्षा कराई गई थी ?” 
“नहीं, सेनानी ! ” 

“अच्छा, एक बात और पूछना चाहता हूँ। क्या शाकल नगरी में 


-स्थविर मोग्गलान से आपकी भेट हुई थी ? कुक्कुटविहार के इन संघ- 


स्थविर को तो आप जानती ही होंगी । दो वर्ष पूर्व जब आप पाटलिपुत्र आई 
थीं, तो उतके दर्शन आपने अवश्य किए होंगे । 

“संघ-स्थविर का मुझे भली भाँति स्मरण है। पर वह शाकल तो नहीं 
आए। मेरे पितृचरण तथागत द्वारा प्रतिपादित आर्यं मार्ग के अनुयायी हैं। 
स्थविरों और श्रमणों के प्रति वह अगाध श्रद्धा रखते हैं मैं भी उनके साथ 
स्थविरों के दर्शन के लिए जाया करती थी। यदि स्थविर मोग्गलान शाकल 
जाते, तो मैं उनकी चरण पूजा किए बिना कदापि न रहती ।' 

“कया आप स्थविर कश्यप को जानती हैं ? 

“जानती हूँ, सेनानी ! उन्हीं के चरणों में बैठकर मैंने त्रिपिटक की 
शिक्षा ग्रहण की थी ।” 

“क्या कभी यवनराज मिनेन्द्र से भी आपकी भेंट हुई है ? ” 

“हुई है, सेतानी ! आपको ज्ञात होगा कि वे अब श्रावक बे गए हैं। 
आचार्य नागसेन के साथ धर्मचर्चा में ही उनका सारा समय व्यतीत होता 
है। हिंसा से वह घृणा करने लगे हैं, और उन्होंने अहिसा का ब्रत ग्रहण कर 
लिया है।' 

“पर मैंने तो सुना है कि मिनेन्द्र मध्यदेश पर आक्रमण करने की तैयारी 
कर्‌ रहे हैं। 

“यह सत्य नहीं है, सेनानी ! युद्ध को वह अब गह्यं समझने लगे हैं। 
अगध पर आक्रमण की बात तो अब वह सोच भी नहीं सकते। आपकी शक्ति 
का भी उन्हें भली भाँति ज्ञान है।'” 

` “क्या यह सही है कि मद्रक जनपद ने यवनराज की अधीनता स्वीकार 


“कर ली है ?”' 


“नहीं, सेनानी ! मद्रक अब भी स्वतन्त्र है। मिनेन्द्र के साथ उसका 
मैत्री-सम्बन्ध अवश्य है, पर इसका कारण विचारों और आदर्शों की समता 
ही है । उनकी दृष्टि में न युद्ध-की आवश्यकता है और न सँन्यशक्ति की। 
'भिनेनद्र को तो सेनां की ओर ध्यान देने. का. अवकाश ही नहीं है, सेनानी ! 
बह्‌ प्रतिदिन आचार्य नागसेन की सेवा में उपस्थित होते हैं, धर्मोपदेश का 

श्रवण करते हैं, और उनसे अपनी शंकाओं का निवारण कराते हैं । उनका 
सब समय अब धर्मचर्चा में ही व्यतीत होता है।” 

“मध्यदेश के जो बहुत-से स्थविर और श्रमण आजकल शाकल नगरी 
में एकत्र हैं, वे अपना समय किस प्रकार व्यतीत करते हैं ? 

“सब धर्मचर्चा और पूजा-पाठ में व्यापृत रहते हैं, सेनानी ! ” 

विदुला की बातें सुनकर पुष्यमित्र अत्यन्त गम्भीर हो गए। उनकी 
मुख-मुद्रा को देखकर विदुला काँप गई। हाथ जोड़कर उसने कहा, “मैं एक 
अबोध बालिका हूँ, सेनानी ! आपकी पौत्री के समान। बड़ों की बातें मैं 
क्या जानूँ । जो कुछ मैंने देखा, सुना और समझा, आपकी सेवा में निवेदन 
कर दिया । यदि मुझसे कोई भूल हो गई हो, तो क्षमा करें। मैं आपकी 
शरण में हूँ, सेनानी ! ” 

पुष्यमित्र आसन से उठकर खड़े हो गए थे। विदुला की दुरभिसन्धि 
का उन्हें आभास मिल गया था। वह चाहते थे कि तुरन्त आन्तर्वंशिक को 
बुलाएँ और स्थविरों के कुचक से तरृहद्रथ को रक्षा को व्यवस्था करें । उन्होंने 
पतञ्जलि से कहा, “मैं अब चलता हूँ, आचार्यं ! अनेक आत्ययिक कार्य 
मुझे सम्पन्न करने हैं।' 

पुष्यमित्र के चले जाने पर विदुला ने चैन की साँस ली, और सकुचाते 
हुए कहा, “मैं आपसे एक प्रार्थंता करना चाहती थी, आचार्य !” 

“निःसंकोच होकर कहो ।” 

“प्रणय का पाश मुझे अपने घर से बहुत दूर खींच लाया है । पर स्वजनों 
को भुला सकना सुगम नहीं होता, आचार्य ! अपने कुटुम्बियों, सहपाठियों 
और सहेलियों की याद मुझे अभी से सताने लम गई है। सम्राट्‌ हर समय 
तो मेरे साथ रह नहीं सकते। उनके बिना मुझें बड़ा सूना-सुना-सा लगता 
है। अन्तःपुर में कोई ऐसा नहीं है, जिससे मैं अपने मन की बात कह सकूं 
और दो घड़ी हँस-बोल सर्कूं ।” 
` “अन्तःपुर में स्त्रियों की क्या कमी है, और राजमाता भी तो वहाँ 
हं।” 

“राजमाता और मेरा क्या साथ, आचार्य ! न जाने क्यों, हर समया 
उनकी आँखों से आँसू टपकते रहते हैं मै पूछती हूँ, तो चुप रह जाती हैं ॥ 


== ER 4 


i 


४३० ; सेनानी पुष्यमित्र 


अन्तःपूर दास-दासियों से परिपूर्ण है, वे सदा मेरी सेवा के लिए उद्यत रहती 
हैं । मुझे सब सुख प्राप्त हैं, पर सखियों के बिना मेरा समय कैसे कटेगा ।” 

“तो तुम क्या चाहती हो ? ” 

“यदि अनुमति हो, तो अपनी कुछ सहेलियों को पाटलिपुत्र बुला लूं । 
मेरे साथ रहेंगी, तो मेरा मन बहल जाएगा । अभी मेरी आयु ही क्या है, 
'आचार्य ! हँसने-वोलने को जी चाहता है ।' 

“अच्छा, मैं आन्तर्वशिक से कह दूंगा । तुम जानती ही हो, उनकी 
अनुमति के बिना कोई नया व्यक्ति राजप्रासाद में प्रवेश नहीं पा सकता । 
लुम जिन सखियों को पाटलिपुत्र से बुलाना चाहती हो, उनके नाम तथा 
'पते मुझे दे देना । उनके शील तथा चरित्र की जाँच के अनन्तर ही उन्हें यहाँ 

आने को अनुमति दी जा सकेगी । कोई और बात ? ” 

“एक प्रार्थना और है, आचार्य ! मद्रक जनपद में भगवान्‌ ड का 
निर्वाण दिवस बड़े समारोह के साथ मनाया जाता है। सुना है, पहले यहाँ 
याटलिपुत्न में भी इस पर्व का बड़ा महत्त्व था। सहुस्रों नर-तारी उस दिन 
कुक्कुट विहार में एकत्र हुआ करते थे, और चैत्यों की पूजा कर पुण्य लाभ 
प्राप्त करते थे । एक दासी मुझे बता रही थी, कि कुक्कुट विहार अब भूमि- 
सात्‌ हो गया है, और उसके सव स्थविर और श्रमण अन्यत्र चले गए हैं। 
मगध में सबको धामिक स्वतन्त्रता प्राप्त है, और सब कोई अपने विश्वास 
के अनुसार पूजा-पाठ कर सकते हैं । मैं भी अपने पर्व को स्वेच्छापूर्वंक मना 
सकती हूँ । क्या यह्‌ सम्भव नहीं होगा, कि एक बार फिर बुद्ध के निर्वाण- 
दिवस को धूमधाम के साथ मनाया जाए ?” 

“इसमें सम्भव न होने की क्या बात है ? मैं जानता हूँ, कि पाटलिपुत्र 
के बहुत से निवासियों को तथागत के प्रति अगाध श्रद्धा है। मैं स्वयं सत्य 
सनातन वैदिक धर्म का अनुयायी हूँ, पर शाक्यमुनि बुद्ध को भी मैं सम्मात 
को दृष्टि से देखता हूँ । उन्होंने जिस अष्टांगिक आर्य मार्ग का प्रतिपादन 

'किया था, वह प्राचीन आर्य परम्परा के अनुरूप है । तथागत के निर्वाण पवे 
को मनाने का यहाँ कोई निषेध नहीं है ।” 

“पर पुरोधा के अभाव में यज्ञ को कैसे सम्पन्न किया जा सकता हैं, 
आचार्यं ! सुना है, यहाँ पाटलिपुत्र में अब कोई भी स्थविर तथा श्रमण नहीं 

रह गए हैं। भगवान्‌ के निर्वाण पर्व के अवसर पर त्रिपिटक का श्रवण किया 
जाता है। सत्शास्त्रों के प्रवचन का अधिकार केवल स्थविरों को ही है, 
आचार्य ! चैत्यों की विधिवत्‌ पूजा भी वही करा सकते हैं। 'उनके बिता 
निर्वाण दिवस को कंसे मनाया जा सकेगा ? क्या यह सम्भव नहीं होगा, 
कि मैं कतिपय स्थविरों और श्रमणों को इस अवसर पर पाटलिपुत्र निमन्त्रित 
कर सकूं ? ” 
“स्थविरों और श्रमणों के यहाँ आते-जाने में कोई रुकावट नहीं है । 
इसके लिए मेरी अनुमति की क्या आवश्यकता है? वे स्वेच्छापुर्वेक जहाँ 
` चाहें आ-जा सकते हैं ।'” 
“यह जानकर मैं आश्वस्त हुई, आचार्य ! 
` पतञ्जलि के चरणों को स्पर्शं कर विदुला अन्तःपुर को वापस लौट 
गई। उसका मन प्रसन्न या। उसे संतोष था कि जिस महान्‌ उद्देश्य को 
सम्मुख रखकर स्थविर कश्यप ने उसके प्रणय की बलि दी थी, उसकी पूर्ति 
का मार्ग अब निष्कंटक होना प्रारम्भ हो गया है । कितनी ही सत्री-स्त्रियां 
अब शीघ्र ही उसकी सखियों के रूप में अन्तःपुर में आ जाएंगी, और कितने 
ही स्थविर तथा श्रमण उसकी सहायता के लिए पाटलिपुत्र पहुंच जाएँगे । 
मगध को जनता के हृदय में भगवान्‌ तथागत की मध्यमा प्रतिपदा के प्रति 
अगाध श्रद्धा है। स्थविरों का वह सम्मान करती है, और चैत्यों की पूजा 
कर पुण्यलाभ के लिए उत्सुक रहती है। कुक्क्रुट विहार का विध्वं कर 
पुष्यमित्र ने जो घोर अनर्थ किया है, उससे वह असंतुष्ट है। मैं अक्षंतोष की 
इस अर्ति को भड़काऊंगी । बृहद्रथ को उकसाऊंगी कि वह पुष्यमित्र को 
सेनानी पद से अपदस्थ कर दे । आन्तर्वशिक सेना के कितने ही दण्डधर, 
नायक और गुल्मपति अब तक भी निपुणक के प्रति अनुरक्त हैं । वह चिर- 
काल तक आत्तर्वशिक पद पर भी रह चुका है । निपुणक अब भी पाटलिपुत्र 
में ही है । जब मिनेन्द्र की यवन सेना मध्य देश पर आक्रमण करेगी, निपुणक 
के नेतृत्त्व में पाटलिपुत्न के बहुत से सैनिक पुष्यमित्र के विरुद्ध विद्रोह कर 
। सद्धर्म के उत्कर्ष का अब यही एकमात्र उपाय है। इसी के लिए तो मुझे 
स्थविर कश्यप ने पाटलिपुत्र भेजा है। मैं शीघ्र निपुणक से सम्पर्क स्थापित 
| कहूँगी। औशनस नीति में वह अत्यन्त प्रवीण है। बृहद्रथ से अब मेरा विवाह 

हो ही गया है। मैं सच्चे अर्थो में मगध की साम्राज्ञी वनूँगी । बृहद्रथ मगधं 
पर शासन करेंगे और मैं उन पर। 


पतञ्जलि का चिन्तन 


कोई दो दिन बाद सेनानी पुष्यमित्र फिर पतञ्जलि की पर्णकुटी पर 
उपस्थित हुए । वह अत्यन्त उद्विग्त थे। उनका मुख म्लान था और वह्‌ क्रोध 
से थर- थर काँप रहे थे। 

“स्थविरों का यह कैसा दुर्दान्त चक्र है, आचार्य ! आर्यभूमि के विरुद्ध 
जो षड्यन्त्र इस समय स्थविरों द्वारा प्रारम्भ किए गए हैं, शाकल नगरी 
सबकी केन्द्र है । विदुला मद्रक जनपद के गणमुख्य की पुत्री है, और शाकल 
से यहाँ आई है। बृहद्रथ से उसका विवाह एक घोर अनर्थ का श्रीगणेश है। 
उसे कश्यप द्वारा पाटलिपुत्र भेजा गया है, सम्राट्‌ को अपने प्रभाव में ले 
आने के लिए और मौयों की शासनशक्ति को अस्त-व्यस्त कर देने के लिए | 

तुम्हें यह कँसे ज्ञात हुआ, वत्स ! 

मुझे अपने सत्तियों द्वारा सब कुछ ज्ञात हो गया है, आचार्य ! कश्यप 
ने ही विदुला को पाटलिपुत्र भेजा है। बृहद्रथ के साथ अपने प्रणय की जो 
बात वह कह रही थी, सव मिथ्या है । न वह पहले कभी पाटलिपुत्र आई थी 
और न कभी बृहद्रथ से मिली थी। निपुणक शाकल से ही उसके साथ था। 
निपुणक को तो आप जानते ही हैं। तये-तये भेस बनाने में वह अत्यन्त कुशल 
है। वादक का भेस बनाकर वक्रतुण्ड नाम से उसने विदुला के साथ पाटलिपुत् 
में प्रवेश किया था, और एक वृद्धा दासी बनकर विदुला के साथ अन्तःपुर में 
गथा था । हमें विदुला को तुरन्त बन्दी बना लेना होगा, आचार्य ! 


“रह्‌ उचित नहीं है, वत्स ! विदुला अब मगध की साम्राज्ञी है । बृहद्रथ. 


के साथ उसका विधिवत्‌ विवाह हो चका हैं। जनता में राजकुल के प्रति 
एक स्वाभाविक अनुरागईहोता है। इन्द्र, मित्र, वरुण आदि सब देवताओं 
के अंश को लेकर राजा का निर्माण होता है, यह विचार सर्वसाधारण लोगों 
में बद्धमूल हैँ । उसका अपमान वे सहन नहीं कर सकते । विदुला को कारा- 

गार में डाल देने से जनता हमारे विरुद्ध विद्रोह कर देगी। पाटलिपक् में 
हमारे विरोधियों की कमी नहीं है। कितने ही गृहस्थ, राजपुरुष, वैदेहक 
और शिल्पी,कुक्कुट विहार के ध्वंस से उद्विग्त हैं। स्थविरों के कुचक्र का 
उन्हें पता नहीं है । वे समझते हैं कि इस प्राचीन विहार का विध्वंस कर 
हमने पुरातन आर्य मर्यादा का अतिक्रमण किया है। हमें इस समय सोच- 
समझ कर शान्ति से काम लेना चाहिए ।' 

'तो इस आसन्न विपत्ति का सामना किस प्रका र किया जाए, आचार्य ! ' 

तुम अभी प्रतीक्षा करो, वत्स ! कश्यप के षड्यन्त्र को आगे बढ़ने दो । 
विदुला का सहारा पाकर कितने ही स्थविर और श्रमण फिर मगध वापस 
आ जाएँगे । शत्रु के कितने ही सत्री और गूढ़पुरुष भी फिर राजप्रासाद में. 
प्रवेश पा जाएंगे । इन्हें आने से न रोको, पर इन पर दृष्टि रखो । इनकी 
कोई भी गतिविधि तुमसे छिपी हुई न रहे ये बृहद्रथ को अपने प्रभाव में ले 
आएंगे और मिनेन्द्र की सेताएं ज्यों ही मध्यदेश में अग्रसर होंगी, ये पाटलि- 
पुत में विद्रोह का झण्डा खड़ा कर देंगे । कश्यप की योजना यही तो है न ?_ 
तुम इस योजना में बाधा न डालो। बृहद्रथ भी शालिशुक और शतधनुष के 
समान ही अकर्मण्य और निर्वीय है। उसके सम्राट्‌ पद पर रहते हुए मगध 
के शासनतन्त्र में शक्ति का संचार कर सकना सम्भव नहीं है। मैं उससे एक 
बार भेंट कर चुका हूँ । मुझे उससे कोई भी आशा नहीं है । उसे हमें राज्य- 
च्युत करना ही होगा । पर इसका समय अभी नहीं आया है। हमें उपयुक्त 
अवसर की प्रतीक्षा करनी होगी । सब काम समय पर ही हुआ करते हैं 
वत्स ! सम्राट्‌ के विरुद्ध दण्डशक्ति का प्रयोग करना एक असाधारण बात 
है। यह सही है कि राजा भी दण्ड से ऊपर नहीं होता । प्रतिज्ञादुर्बेल राजा 
के विरुद्ध दण्ड का प्रयोग शास्त्र द्वारा अभिमत है। पर जनता में राजा के 
प्रति भक्ति की जो स्वाभाविक भावना होती है, उसे दृष्टि में रखकर हमें 
यह विश्वास दिलाना होगा कि बृहद्रथ को राजसिहासन से च्युत करने में 


पूर्णतया स्थविरों के कुचक्र में फंसकर आर्यंभूमि के अहित में प्रवृत्त हो 


जाए | अभी तुम विदुलः को अपता कार्य करने दो । 
पर यह तो नहर खोदकर मगरमच्छ को घर में निमस्त्रित करने के 


ही मागध साम्राज्य का हित है। यह तभी सम्भव होगा, जब कि बृहद्रथ 

समान होगा, आचारय !' 

'नहीं, वत्स ! पाटलिपुत्र इस समय भी स्थविरों के कुचत्रों से पूर्णतया 
मुकत नहीं है । तिपुणक अब भी राजप्रासाद में ही कहीं होगा । पाटलिपुत्र 
से बाहर तो वह गया ही नहीं है। मगध के जो नर-नारी स्थविरों के अन्ध- 
भक्त हैं, उनके साथ वह सम्पर्कं भी स्थापित कर रहा होगा। राज्य में राजा 
की स्थिति कूटस्थानीय होती है, चाणक्य के इस मन्तव्य को न भूलो । मौय 
शासततन्त्र की जो दुर्दशा है, उसका मूल कारण राजाओं का अकर्मण्य और 
प्रतिज्ञादुर्बल होना ही है। अशोक के समय में ही मागध साम्राज्य में निर्ब- 
लता के चिह्न प्रकट होने प्रारम्भ हो गए थे। पर सम्प्रति ने उसे संभाले 
रखा। जब वह भी मुनिब्रत ग्रहण करने की धुन में राज्यकार्यं की उपेक्षा 
करने लगा, तो अन्तःपुर और राजप्रासाद में षड्यन्त्रों का चक्कर प्रारम्भ 
हो गया। विविध सेनानी, अमात्य और राजपुरुष विभिन्न राजकुमारों का 
पक्ष लेकर अपने स्वार्थसाधन में तत्पर हो गए। स्थविरों और श्रवणों ने 
इस दशा से लाभ उठाया, और वे विशाल मागध साम्राज्य के शासनतन्त्र 
को अपने हाथ का खिलौना समझने लग गए । आज भी यही दशा है, वत्स ! 
बृहद्रथ फिर स्थविरों के कुचक्र का शिकार होने लग गया है। हमें उसे 
राजसिंहासन से हटाना ही होगा इसके सिवाय अन्य कोई उपाय नहीं है ।' 

'पर मौर्य कुल में कौन ऐसा कुमार है, जो सम्राट्‌ पद के योग्य हो। 
चन्द्रगुप्त और बिन्द्ुसार की परम्परा अब रह ही कहाँ गई है, आचार्य ! 

“इस प्रशत पर विचार करने का अभी समय नहीं है, वत्स ! बृहद्रथ 
को हम तभी राजसिंहासन से च्युत कर सकते हैं, जब जनता यह भलीभाँति 
अनुभव कर ले कि उसके अपदस्थ हो जाने में ही मागध साम्राज्य का हित 
है। यह तभी सम्भव है, जबकि बृहद्रथ की अकर्मण्यता, क्लैव्य और प्रतिज्ञा- 
दुर्बलता प्रत्यक्ष रूप से लोगों के सम्मुख आ जाए | मद्रक जनपद में एकत्र 
स्थविरों के कूचक्र में फंसकर जब वह राज्य के अहित में प्रवृत्त हो जाएगा, 
तभी उसके विरुद्ध दण्डशक्ति का प्रयोग करना संमुचित होगा । इस बीच में 
तुम विदुला को अपना काम करने दो। वह चाहती है कि तथागत के निर्वाण- 
दिवस को धूमधाम के साथ मनाया जाए और उसमें सम्मिलित होने के लिए 

जो स्थविर और श्रमण बाहर से आना चाहें, उनके मार्ग में कोई बाधा न 


सेनानी पुष्यमित्र : ४३५ 


डाली जाए। उसको यह भी इच्छा है, कि वह अपनी कुछ सखियों, दास- 
दासियों तथा कुटुम्बी-जनों को शाकल नगरी में बुला ले, ताकि उसका मन 
बहला रहे। उसे मैंने इसकी अनुमति६दे दी है। पर मैं उसकी दुरभिसन्धि को 
भलीभाँति समझता हूँ। उसका सहारा पाकर मोग्गलान और कश्यप के 
बहुत-से गूढ़पुरुष पाटलिपुत्र आ जाएंगे, और बृहद्रथ उनके कूचक्र में फंस 
जाएगा । स्थविर तुम्हें सद्धमे का सबसे बड़ा शत्रु समझते हैं। तुम्हें वे अपने 
मार्ग में हटा देना चाहते हैं । वे बृहद्रथ को तुम्हारे विरुद्ध भड़काएँगे । 
तुम्हारे नेतृत्त्व में मौयं शासनतन्त्र का जिस ढंग से संचालन किया जा रहा 
है, और तुम जिस प्रकार बृहद्रथ को उत्थानशील बनाने के लिए प्रयत्न कर 
रहे हो, वह स्वयं भी उससे उद्वेग अनुभव करता है। वह तुमसे छुटकारा 
पाना चाहता है। विदुला को भी तो इसी प्रयोजन से पाटलिपुत्र भेजा गया 
है, और उसे साम्राज्ञी के पद पर अधिष्ठित कर दिया गया है । तुम अभी 
कुछ दिन प्रतीक्षा करो, विदुला को अपना कार्य करने दो पर उसकी कोई 
भी गतिविधि तुम्हारे सत्रियो और गूढ़पुरुषों की दृष्टि से छिपी न रहने 
पाए।' : 

पतञ्जलि की बात सुनकर पुष्यमित्र कुछ आश्वस्त हुए। प्रणाम निवे- 
दनकर जब वह पर्णकुटी से चले गए, तो आचार्य पतञ्जलि ने अपने प्राङ्गण 
में टहलना प्रारम्भ कर दिया । उनकी मुखमुद्रा गम्भीर थी, और वह किसी 
विकट समस्या पर विचार करने में मग्न थे। वह सोच रहे थे, पुष्यमित्र ने 
ठीक ही तो कहा था कि मौर्य कुल में कौन ऐसा कुमार है, जो सम्राट्‌ पद के 
योग्य हो, जो चन्द्रगुप्त और बिन्दुसार के मार्ग पर चलकर मौर्थं शासततन्त्र 
में शक्ति का संचार कर सके और मागध साम्राज्य में कूटस्थानीय होकर 
शासन का नेतृत्त्व कर सके । देर तक यही प्रश्‍न उनके मन को उद्विग्न करता 
रहा । फिर आशा की एक किरण उनके सम्मुख प्रगट हुई । उन्होंने मन ही 
मन कहा--ठीक है, यह समस्या बहुत जटिल नहीं है। यदि मौर्य कूल में 
शक्ति का संचार नहीं किया जा सकता, तो इस कुल के शासन का अन्त कर 
देने में ही आर्यभूमि का हित है। मगध के लिए यह कोई अनहोनी बात भी 
नहीं होगी। कोई तीन सौ साल हुए, जब इस जनपद पर बाहँद्रथ वंश के 
राजाओं का शासन था| इस वंश के अन्तिम राजा रिपुज्जय के विरुद्ध उस 


। 
| 

के अमात्य पूलिक ने विद्रोह कर दिया था, और उसे मारकर अपने पुत्र 
बालक (कुमारसेत) को मगध के राजसिहासन पर आसीन कर दिया था। 
पर कुमारसेन भी शासनतन्त्र का संचालन करने के अयोग्य सिद्ध हुआ। 
उसका सेनापति भट्टिय नाम का एक वीर था। वह यह नहीं सह सका कि 
मगध के राजसिहासन पर एक अकर्मण्य एवं निर्वल व्यक्ति आसीन हो। 
षड्यन्त्र कर उसने कुमारसेन की हत्या करा दी। महाकाल के उत्सव में 
महामाँस की बिक्री के प्रश्‍न को लेकर एक झगड़ा उठ खड़ा हुआ था, उससे 
लाभ उठाकर तालजंघ नाम के एक वैताल ने भट्टिय के इशारे से अकस्मात्‌ 
कूमारसेन पर आक्रमण कर दिया और उसे मौत के घाट उतार दिया। 
भट्टिय के वंशज भी देर तक मगध के राजसिहासन पर नहीं रह सके । उसके 
वंश में बिम्बसार और अजातशत्रु जैसे प्रतापी राजा हुए, जिन्होंने मगध की 
शक्ति का बहुत उत्कर्ष किया। पर जव उनके उत्तराधिकारी राजा क्लीव 
और अकर्मण्य हो गए, तो राजा नागदासक के विरुद्ध शिशुनाग ने विद्रोह 
कर दिया और स्वयं सम्राट्‌ पद प्राप्त कर लिया | मगध की यही परम्परा 
रही है। पाटलिपुत्र के राजसिहासन पर सदा किसी एक राजवंश का हीं 
शासन नहीं रहा है । चन्द्रगुप्त भी तो मौरिय गण का कुमार था। उसने भी 
तो नन्द वंश का अन्त कर मगध का सिंहासन प्राप्त किया था। राज्यलक्ष्मीं 
को चञ्चला कहां गया है, वह कभी एक बंश में स्थिर नहीं रहे ] I 
सुख-वभव तथा धन-सम्पदा से मनुष्यों में एक प्रक़ार की अकमंण्यता आ 
जाती है, और राजकुल भी इस नियम के अपवाद नहीं होते । मौर्य वंश के 
साथ भी यही हुआ है। इसके राजा या तो धर्मविजय की धुत में अपतें 
कतंव्यों से विमुख हो गए, और या भोगविलास में फंसक र । अब इसमें शक्ति 
का संचार कर सकता असम्भव है। इसका अन्त कर देने में ही आर्यभूमि 
का कल्याण है । पुष्यमित्र सब प्रकार से योग्य है। उसमें उदण्ड साहस 
और साथ ही आर्यभूमि तथा आर्ये मर्यादा के प्रति अगाध आस्था है! क्यों 
पुलिक, भट्टिय, शिशुनाग और चन्द्रगुप्त की परम्परा का अनुसरणं 
करे, भौर बृहद्रथ को पदच्युत कर स्वयं राजसिहासन को प्राप्त कर ले । यह 
सही है, कि वह ब्राह्मण कुल में उत्पन्न हुआ है, कल से क्षत्रिय नहीं है । 
पर मगध के रार्जासहासन पर तो कितने ही 'जघन्यज' और 'शूद्रप्राय 

व्यक्ति आसीन हो चुके हैँ! कुमारसेन जघन्यज ही तो था, और महापद्म 
नन्द,? वह तो नापितपुत्र था। फिर पुष्यमित्र के राजा बनने में क्या वाधा 
हो सकती है । यवनों के आक्रमण और स्थविरों के कचक्र का निवारण करने 
के लिए पुष्यमित्र को सम्राट्‌ पद पर अभिषिक्ति करना ही होगा। इसी में 
मागध साम्राज्य और आयं॑भूमि का हित-कल्याण है। 

पतञ्जलि अब अपने को आश्वस्त अनुभव कर रहे थे। मगध के शासन- 
तन्त्र की जो नौका मंझदार में फँसती जा रही थी, उसके उद्धार का उपाय 
उनके सम्मुख स्पष्ट हो गया था। 


विदर्म में द्वे राज्य की स्थापना 


¦ ` मागध साम्राज्य के दक्षिण-चत्र के सेनापति यज्ञसेन बहुत उद्विग्न थे। 
उनको पत्नी रुक्मिणी उन्हें हर समय कोंचती रहती थी। कहती थी, मेरा 
भाई बुधगुप्त पाटलिपुत्र के कारागार में बन्द है, और तुम चैन से बैठे 
। मेरा प्रिय भाई, मागध साम्राज्य का आत्तर्वशिक ! कभी उसका 
कितना रोब दाव था। पाटलिपुत्र की सेना उसके अधीन थी, और राज- 
प्रासाद पर उसका एकच्छत्र शासन था । पर आज वह कारागार में पड़ा है, 
और तुम शान्त बैठे हो तुम्हारी सैन्यशक्ति किस काम की है ? 
तो मैं क्या करूँ ?' यज्ञसेन ने कहा । 
तुम विद्रोह क्यों नहीं कर देते ? पहले विदर्भ के शासन को अपने हाथ 
में कर लो, और फिर सेना को साथ ले पाटलिपुन्न पर आक्रमण कर दो। 
मेरे भाई को बन्धनागार से मुक्त करा दो । इसके बिता मुझे चैन |नहीं 
'पड़ेगा ?” 
। 'पर विदभं का शासन तो माधवसेन के हाथों में हैं । वह मेरे पितृव्यपुत्र 
हैं, मेरे बड़े भाई हैं, और दक्षिणापथ के शासन के लिए नियुक्त हैं ! सेना का 
प्रयोग उनकी अनुमति के बिना नहीं किया जा सकता । अपने भाई के विरुद्ध 
मैं कैसे विद्रोह कर सकता हूँ । हे 
).. 'मैं नहीं जानती थी कि तुम इतने तिवीर्य हो मेरा भाई कारागार में 

पड़ा सड़ता रहे, और तुम अपने चचेरे भाई से दबते रहो।' यह कहते हुए 
रुक्मिणी ने रोना प्रारम्भ कर दिया । उसे चुप कराते हुए यज्ञसेन ने कहा-- 
'तो तुम चाहती क्या हो ?' 

'माधवसेन पुष्यमित्न के प्रति अनुरक्त है । जव तक विदर्भं का शासन 
उसके हाथों में रहेगा, दक्षिणापथ की सेना को वह्‌ कभी पुष्यमित्र के विरुद्ध 
प्रयुक्त नहीं होने देगा। सेना तुम्हें बहुत मानती है। वह अवश्य तुम्हारा 
साथ देगी। शत्रुओं से विदर्भ की रक्षा के लिए खून-पसीना तुम बहाओ, 
और राज करे वसुमती । उसके सुख-वैभव को देखकर मेरा जी जल जाता 
है। मुझसे अच्छी तो मदनिक्रा और ज्योत्स्निका ही हैं। नामको तो 
माधवसेन की दासियाँ हैं, पर उतकी शान शौकत का क्या ठिकाना । कौशेय 
वस्त्र पहनती हैं, और सुवर्णालङ्कारों से लदी रहती हैं मुझे देखकर नाक 
चढ़ाती हैं। कहती हैं, तुम भी तो वसुमती की दासी ही हो। ठीक ही तो 
कहती हैं। अन्तःपुर पर वसुमती का राज है, वहाँ मुझे कौत पूछता है। मेरी 
तुम्हें परवाह ही कहाँ.है । सेनापति पद पाकर ही खुश हो ।' 

'पर जनता माधवसेन के प्रति अनुरक्त है। सेना में भी कितने ही 
नायक, दण्डपाल, गुल्मपति और दण्डधर ऐसे हैं, जिनकी मौर्य शासनतन्त्र 
के प्रति भक्ति हैं। वे अवश्य माधवसेन का साथ देंगे । सँन्यशक्ति द्वारा हम 
उसे परास्त नहीं कर सकेंगे ।' 

'मैं नहीं जानती थी कि तुम में साहस की इतनी कमी है। मैं भी 
बुधगुप्त की बहिन हूँ कूटनीति में अपने भाई के समान ही प्रवीण हूँ । मैं अपने 
आई को कारागार से छुड़ाकर ही दम लूँगी। वसुमति का सुख-वैभव मुझसे 
नहीं देखा जाता। मुझे उस दिन ही चन पड़ेगी, जब अपनी आँखों से 
वसुमती को सींकचों में बन्द देख लूंगी । मुझे एक असहाय स्त्री न समझो। 
सब स्थविर और श्रमण मेरे भाई को बहुत मानते हैं । उन्हीं की सहायता सें 
उन्होंने मगध का आत्तर्वेशिक पद प्राप्त किया था । वे अवश्य मेरा सार्थ 
देंगे ।' 

“तुम्हारी क्या योजना है ?' 


'अग्निमित्न को जानते हो ? पुष्यमित्र का पुत्र है, और विदिशा का __ 
शासक नियुक्त होकर आया है। उसने माधवसेन को बुलाया है। यवतराज | 

मिनेन्द्र मध्यदेश पर आक्रमण करने की तैयारी कर रहा है। उसका प्रतिरोध 
करने के सम्वन्ध में वह माधवसेन से परामर्श करना चाहता है। सुना है, 
कि माधवसेन शीघ्र विदिशा के लिए प्रस्थान कर रहा है।' 

सेनापति तो मैं हूँ मुझे तो नहीं बुलाया गया ।' 

'यही तो मैं कहती हूँ । विदर्भ में तुम्हारी स्थिति ही क्या है । तुम तो नाम 
को ही सेनापति हो । अच्छा, पहले मेरी बात सुन लो । बीच में मत बोलो । 
मालविका भी माधवसेन के साथ विदिशा जा रही है। अग्निमित्र उससे 
विवाह करना चाहता है। दो-दो स्त्रियाँ पहले हैं, फिर भी उसे संतोष नहीं . 
है। मालविका के रूप का वर्णन सुनकर उस पर मोहित हो गया है । धारिणी 
और इरावती के सिर पर एक नई सौत बिठाना चाहता है। बूढ़ा हो गया 
है, पर कामवासना अभी शान्त नहीं हुई है और इस माधवसेन को देखो, 
अपनी बहन को इस बूढ़े से व्याह देने के लिए हमत हो गया है। सोचता 
है, अग्निमित्र की कृपा प्राप्त कर सम्पूर्ण दक्षिण-चक्र का अधिपति बन 
जाएगा। हमारे लिए यह अच्छा अवसर है | सिहनख को तो तुम जानते ही 
हो, वही जो विदर्भ के उत्तर-पश्चिम सीमान्तं का अन्तपाल है। वह मेरे भाई 
बुधगुप्त का घनिष्ठ मित्र है। मैं तुरन्त उससे मिलूँगी । वह अवश्य मेरी 
सहायता करेगा । विदिशा पहुँचने से पुवं ही मार्ग में माधवसेत को बन्दी 
बना लिया जाएगा । कहो, मेरी योजना ठीक है या नहीं ।' 

तुम्हारी योजना तो ठीक है । पर आर्यभूमि पर संकट की इस घड़ी में 
माधवसेन को बन्दी बना लेना क्या उचित होगा ?' 

तुम्हें उचित-अनुचित की पड़ी है.। पर क्या मेरे भाई को कारागार में 
डालकर यन्त्रणाएँ देता उचित है । मैं तुम्हारी कोई बात नहीं सुरंगी । मुझे 
अपना कार्य करने दो । तुम यहाँ सुख भोग करते रहो। मैं आज ही विदर्भं 
के उत्तर-पश्चिमी सीमान्त के लिए प्रस्थान कर रही हूँ । शीघ सिंहनख से: 
मिलूंगी, ओर उसे अपनी योजना समझा दूंगी । माधवसेन के साथ वसुमती 
और मालविका भी बन्दी बना ली जाएंगी, और साथ ही मदनिका तथा 
ज्योत्स्निका भी । विदर्भ का राजसिंहासन तब तुम्हारे हाथों में भा जाएगा। 
तुम विदर्भ का शासन करोगे, और मैं तुम्हारे हृदय पर राज करूंगी । कहो, 
यह्‌ ठीक होगा न ? मगध में अब वह शक्ति ही कहाँ है, जो तुम्हारे स्वतन्त्र 

राज्य में हस्तक्षेप कर सके । आच्ध्र और कलिङ्ग मौर्या की अधीनता के जुए 
को उठाकर परे फेंक चुके हैं। अब विदर्भ भी स्वतन्त्र हो जाएगा । तुम 
उसके सम्राट्‌ बनोगे, और मैं उसकी साम्राज्ञी \ 

रुक्मिणी के सम्मुख यज्ञसेन की एक न चली । अन्तपाल सिंहनख को 
उसने अपने षड्यन्त्र में सम्मिलित कर लिया । अग्निमित् से मिलने के लिए 
जब माधवसेन ने विदिशा की ओर प्रस्थान किया, तो न केवल वसुमती 
और मालविका अनेक दास-दासियों सहित उनके साथ थीं, अपितु विदर्भ के 
मन्त्री सुमति भी अपनी बहिन कौशिका के साथ उनकी मण्डली में थे। अंग 
रक्षक सेना के अनेक सैनिक भी उनके साथ यात्रा के लिए चले। पर विदिशा | 
पहुँच सकना उनके लिए सम्भव नहीं हुआ । महादेव पर्वतमाला की घाटी 
में अन्तपाल सिहनख के सैनिकों ने अकस्मात्‌ उन पर आक्रमण कर दिया । | 
माधवसेन को स्वप्त में भी इस बात की सम्भावना नहीं थी, कि अपने ही 
प्रदेश में उसकी यात्रा निरापद नहीं हो पाएगी । उसके अंगरक्षकों ने डटकर 
शलओं का सामना किया, पर अकस्मात्‌ आक्रमण के कारण वे हतप्रभ हो 
गए । कुमार माधवसेन, रानी वसुमती और उसकी दासियों को बन्दी बना 

लिया गया, और उन्हें अन्तपाल दुर्ग के कारागार में डाल दिया गया। 
पर अमात्य सुमति ने इस अवसर पर बड़े कौशल से काम लिया । वह 
न केवल स्वयं सिंहनख के हाथ से बच गए, अपितु अपनी बहिन | 
और कुमारी मालविक्रा को भी बन्दी होने से बचाने में समर्थ हो गए। 
महादेव पहाड़ियों में अपने को छिपाते हुए वे तीनों नर्मदा नदी के तट पर 
| जा पहुँचे । वहाँ उन्हें एक सार्थ मिल गया, जो भृगुकच्छ से विदिशा होता 
| हुआ मथुरा जा रहा था। सार्थवाह पण्यपुष्य से भेंट कर उन्होंने सार्थ के 
साथ यात्रा करने की अनुमति प्राप्त कर ली । पर वे अभी कुछ ही दूर गए 
थे, कि दस्युओं के एक दल ने सार्थ पर आक्रमण कर दिया। सार्थ की रक्षा 
के लिए जो सैनिक थे, उन्होंने डटकर दस्युओं का सामना किया, पर वे उनके 
सम्मुख नहीं टिक सके । अमात्य सुमति ने अपने स्वामी माधवसेन की बहित 
मालविका की रक्षा के लिए प्राणपण से चेष्टा की, और वह दस्युओं से लड़ते 
हुए स्वगंधाम को सिधार गए। मालविका दस्युओं के हाथों में पड़ गई, 
और उसे वे अपने साथ ले गए। लूटमार तथा रक्तप्रवाह को देखकर 

कौशिको अचेत हो गई थी । दस्युओं ने समझा, वह मर गई है। इसलिए | 
उसे वे वहीं छोड़ गए जव उसे सुध आई, तो उसने देखा कि सुमति पञ्चत्त्व 44 
को प्राप्त हो चुके हैं और मालविका का कहीं पता नहीं है। अकेली वह क्या | 
करती ? उसने विधिवत्‌ अपने भाई का दाहकर्म सम्पन्त किया और विदिशा | 
के मार्ग पर चल पड़ी । पर उसकी यात्रा निरापद नहीं थी। दस्युओं से 
| अपनी रक्षा करने के लिए उसने काषाय वस्त्र धारण कर लिए, और परि- 
ब्राजिका के वेश में वह विदिशा पहुँच गई । 

। मालविका उससे पहले ही विदिशा आ गई थी। दस्युओं ने उसे दासी 
के रूप में वहां बेच दिया था । दासियों का क्रय-विक्रय उस समय विदर्भ तथा 
विदिशा में एक साधारणं बात थी। अग्निमित्र की रानी धारिणी का भाई 
उन दिनों विदिशा में ही था। अग्निमित्त ने उसे इन्द्रप्रस्थ से अपने पास बुला 
लिया था। वीरसेन ने दस्युओं से मालविका को खरीद लिया था, और 
अपनी वहिन की सेवा के लिए अन्तःपुर में भेज दिया था। कौशिकी भी 
मालविका को ढूंढती हुई अग्निमित्न के अन्तःपुर में पहुँच गई । पर अग्निमित्र 
यह नहीं जान सका कि जो नई दासी उसके अन्तःपुर में आई है, वह माधव- 
सेन की बहिन मालविका है। पर दासी के रूप तथा गुणों से वह आकृष्ट 
होने लगा, और यह आकर्षण शीघ्र ही प्रेम में परिणत हो गया। 

सिहनख द्वारा माधवसेन के बन्दी बना लिए जाने और विदर्भ में 
यज्ञसेन द्वारा अपने को राजा घोषित कर देने के समाचार से अग्तिमित्र बहुत 
उट्टिग्न हुआ उसने यज्ञसेन को पत्र लिखा कि माधवसेन को कारागार से 
मुकत कर दिया जाए। पर वह इसके लिए उद्यत नहीं हुआ | उत्तर में उसने 
लिखा, कि यदि मेरी पत्नी के भाई बुधगुप्त को पाटलिपुत् के बन्धनागार से 
मुक्त कर दिया जाए, तो बदले में मैं भी माधवसेन को छोड़ दूंगा । अर्निमित्न 
इससे बहुत क्रुद्ध हुआ, और उसने विदर्भ पर आक्रमण करने के लिए वीरसेन 
को आदेश दिया । विदर्भ में यज्ञसेन की स्थिति अभी सुदृढ़ नहीं हुई थी । 
उसने अपने को स्वतन्त्र राजा अवश्य घोषित कर दिया था, पर प्रजा में 
उसको जड़ अभी जम नहीं पाई थी। सेना भी उसके विरुद्ध थी। वीरसेन 
|  कासामना वह नहीं कर सका। वरदा नदी के तट पर घनघोर युद्ध हुआ, 
| जिसमें यज्ञसेन परास्त हो गया और वीरसेन ने विदर्भं को अपने अधीन 

कर लिया। माधवसेन को कारागार से मुक्त करा दिया गया, ओर साथ में 
बसुमत्ती तथा उसकी दासियों को भी। 

विदर्भं को विजय कर जो उपहार वीरसेन ने अग्निमित्र की सेवा में 
भेजे, उनमें मदनिका और ज्योत्स्निका नाम की वे दो दासियाँ भी थीं, जिन्हें 
अन्तपाल सिंहनख ने माधवसेन के साथ बन्दी बना लिया था । जब वे अन्तः- 
पुर में आई, तो उन्होंने तुरन्त मालविका और कौशिकी को पहचान लिया। 
अब अग्निमित्र से यह छिपा नहीं रह सका, कि रूप-गुणसम्पन्त जो दासी 
उसके अन्तःपुर में रह रही थी, वह वस्तुतः माधवसेन को बहिन कुमारी 
मालविका थी । वह पहले ही उस पर मुग्ध था। अब उसके साथ विवाह 
में:कोई बाधा नहीं रह गई । अग्निमित्र और मालविका का विवाह 
बड़ी धूमधाम के साथ सम्पन्न हुआ, और धारिणी तथा इरावती ने भी उसे 
सहं सपत्नी के रूप में स्वीकार कर लिया । 

माधवसेन अव बन्धनागार से मुक्त हो चुके थे। प्रश्‍न यह उत्पन्त हुआ, 
कि विद के सम्बन्ध में क्या व्यवस्था की जाए । यज्ञसेत युद्ध में परास्त हो 
गया था, पर अग्निमित्र उसके साथ मैत्री सम्बन्ध स्थापित करने को उत्सुक 
थे। यवनों के आसन्न आक्रमण को दृष्टि में रखकर वह चाहते थे मौर्य 
साम्राज्य के दक्षिणी सीमान्त में शान्ति स्थापित रहे, और यज्ञसेत मौर्य 
शासनतन्त्र का विरोधी न होकर उसके साथ सहयोग करने लगे । उन्होने 
अपने मन्त्री वाहूतक को बुलाकर कहा-- 

“कहिए, अमात्य ! विदर्भं की नई व्यवस्था के सम्बन्ध में आपका क्या 
विचार है?” 

“पमुन्त्रिपरिषद्‌ ने इस प्रश्‍न पर विचार-विमर्श किया है, आर्य ! 
सेनानी पुष्यमित्र का एक आदेश प्राप्त हुआ था। वह चाहते हैं कि दशाणं 
और विदर्भं की सब सेनाएं शीघ्र ही पाटलिपुत्र आ जाएँ ।” 

“ “यह किसलिए ? ” 

“मागध साम्राज्य की सैन्यशक्ति का वहाँ प्रदशन करने की योजता 
है। 
¬ “पर इसका कारण १” 

- “यह तो मुझे ज्ञात नहीं, आर्य | पर सेनानी के आदेश का पालन तो 

हमें करना ही होगा ।” 

“पर कया यह निरापद होगा ? दक्षिणापथ में हमारे विरोधियों की 
कमी नहीं है । सेना के अभाव में कया वे बिद्रोह के लिए तत्पर नहीं हो 
जाएंगे। विदं के बहुत-से सैनिक और नायक यज्ञसेन के प्रति अनुरक्त हैं । 
क्या वह एक बार फिर विद्रोह का झण्डा खड़ा नहीं कर देगा ?” 

“इसी को दृष्टि में रखकर मन्त्रिपरिषद्‌ ने यह निर्णय किया है, कि विदर्भ 
में दवेराज्य शासन स्थापित किया जाए। वरदा नदी के उत्तर का प्रदेश 
यज्ञसेन के अधिकार में रहे, और दक्षिण का माधवसेन के । हवैराज्य शासन 
राजशास्त्र द्वारा अभिमत है । राजकुल के दो कुमार जब शौर्य, चरित्र और 
गुणों में एक समान हों, और उनकी प्रतिद्वन्दता को किसी अन्य प्रकार से दूर 
कर सकना सम्भव न रहे, तो द्वैराज्य शासन स्थापित करना श्रेयस्कर रहता 
है। सेनानी की आज्ञा का पालत कर जब विदर्भ की सेना भी पाटलिपुत्र के 
लिए प्रस्थान कर देगी, तो वहाँ शान्ति और व्यवस्था स्थापित रख सकन 
सुगम नहीं रहेगा । पर यदि यज्ञसेन भी राज्य में अधिकार प्राप्त कर सन्तुष्ट 
हो जाए, तो सब समस्या हल हो जाएगी । 

“पर यज्ञसेन की पत्नी का भाई बुधगुप्त पाटलिपुत्र में बन्दी है। यह 
भूतपूर्व 'मोर्यं सचिव” सेनानी का कट्टर शत्रु है। उसकी बहिन रुक्मिणी ने 
अपने भाई को बन्धनमुक्त कराने के लिए ही सिंहनख के साथ मिलकर 
माधवसेन के विरुद्ध षड्यन्त्र किया था। क्या यह उचित नहीं होगा, कि 
यज्ञसेन को बन्दी बना लिया जाए ?” 

“नहीं, आर्य ! मैं यज्ञसेन को भलीभांति जानता हूँ। वह प्राचीन 
आयं धर्म का अनुयायी है। स्थविरों के कुचक्र से वह अपरिचित नहीं है। 
यवन सेनाएँ फिर आर्यभूमि को आक्रान्त करें, यह वह कदापि सहन नहीं 
कर सकेगा। रुक्मिणी के प्रभाव में आकर उसने एक बार जो भूल की थी, 
उसे क्षमा कर देने में ही मौर्य शासनतन्त्र का हित है। विदर्भ के शासन में 
समान अधिकार प्राप्त कर वह अवश्य संतुष्ट हो जाएगा ।'' 

“तो फिर यही सही । मत्त्रिपरिषद्‌ का निणंय मुझे स्वीकार है।” 

विदर्भ में वैराज्य की स्थापना कर दो गईं माधवसँन भी इससे सन्तुष्टः 
था, क्योंकि अपने पितृव्यपुत्र के प्रति उसके हृदय में स्नेह था। व्यक्तिगत; 

उत्कर्षं की तुलना में वह आर्यभूमि के हित को अधिक महत्त्व देता था, और 
उसने यह भलीभाँति समझ लिया था कि विदर्भ में शान्ति स्थापित रहना 
मागध सामाज्य की सुरक्षा के लिए अत्यन्त आवश्यक है। 


- बुद्ध जयन्ती का समारोह 


बौद्ध धर्म के अनुयायियों की दृष्टि में बैशाख पूणिमा का बहुत महत्त्व 
है । इसी दिन गौतम बुद्ध का जन्म हुआ था, और इसी दिन उनका निर्वाण 
भी हुआ था | बौद्ध धमे का यह सबसे बड़ा परे है, और इसे बड़े समारोह 
के साथ मनाया जाता है। मगध के निवासी भगवान्‌ तथागत के प्रति अगाध 
श्रद्धा रखते थे, और वैशाख पूर्णिमा के दिन पाटलिपुत्र के कुक्कुट विहार में 
सुदूर ग्रामों और नगरों से आए हुए लोगों की भीड़ लग जाती थी । इस दिन 
लोग चँत्यों की पूजा करते, स्थविरों के प्रवचन सुनते और स्तूपों की प्रदक्षिणा 
करते। पाटलिपुत्र के वेदेहक, शिल्पी और कर्मकर इस दिन की बड़ी 
उत्सुकता के साथ प्रतीक्षा किया करते थे, क्योंकि इसके कारण उन्हें अपने 
पण्य को बिक्री का उत्तम अवसंर मिल जाता था। पर कई वर्षों से यह 
उत्सव नहीं मनाया गया था। कुक्कुट विहार का ध्वंस हो चुका था, और 
स्थविर तथा श्रमण मगध को छोड़कर सुदूर मद्रक जनमद में चले गए थे। 

राजमहिषी विदुला ने बुद्ध जयन्ती को धूमधाम के साथ मनाने की अनु- 
मति आचार्यं पतञ्जलि से प्राप्त कर ली थी । र के नागरिक इससे 
बहुत प्रसन्न थे। उत्सव की तैयारी में वे अपने राजमार्गो, पथचत्वरों तथा 
पण्यशालाओं को सजाने में तत्पर थे । अनेक स्थविरों, श्रमणों और भिक्षुओं 
ने भी पाटलिपुत्र आना प्रारम्भ कर दिया था। राजा अशोक द्वारा बनवाए 
गए विशाल स्तूप का पुनः संस्कार किया जा रहा था, और कुक्कुट विहार 
के ध्वंसावशेषों पर बहुत-सी कुटियाँ बना ली गई थीं, जिनमें श्रमणों और 
भिक्षुओं ने आसन जमा लिए थे। विदुला इससे बहुत प्रसन्न थी । स्थविर 
मोग्गलान की अनेक गूढ़-स्त्रियाँ उसकी सहेलियों तथा दासियों के रूप में 
शाकल नगरी से पार्टलपुत्र के अन्तःपुर में आ गई थीं, और कुछ स्थविरों 

तथा श्रमणों ने भी राजप्रासाद में आना-जाना प्रारम्भ कर दिया था। 
विदुला इनसे एकान्त में मिलती और अपनी योजना को क्रियान्वित करने 
के लिए विचार-विमर्श किया करती । निपुणक अभी पाटलिपुत्र में ही था, 
और मल्लाह के वेश में गंगा के दक्षिणी तट पर रह रहा था। अवसर पाते 
ही वह्‌ अन्तःपुर में प्रविष्ट हो जाता, और विदुला से गूढ़ मन्त्रणा किया 
करता । एक दिन उसने विदुला से कहा--'राजप्रासाद में हमारे जो अनेक 
साथी कैद हैं, उन्हें बन्धनमुक्त कराने का प्रयत्न करो। आन्तर्वशिक बुध- 
गुप्त हमारे लिए बहुत सहायक हो सकते हैं। राजप्रासाद के कितने ही 
कर्मचारी तथा आत्तर्वशिक सेना के बहुत-से सैनिक उनके प्रति अनुरक्त 
हैं। विदर्भे का शासक यज्ञसेन उनकी भगिनी का पति है। वह बुधगुप्त की 
बात कभी नहीं टालेगा। दक्षिणापथ की सेना अवश्य हमारा साथ देगी।' 

“आपकी क्या योजना है ? ” 

'तुम बृहद्रथ से कहकर सव बन्दियों को बन्धनमुक्त करा दो। बुद्ध 
जयन्ती जैसे विशेष पर्वो पर बन्दियों को बन्धनमुक्त करा देना मगध की 
प्राचीन परम्परा के अनुकूल है। तुम बृहद्रथ पर जोर डालकर यह काम 
करवा दो ।” 

“पर इसके लिए तो मन्त्रिपरिषद्‌ की सहमति की आवश्यकता होग्री । 
मौर्य शासनतन्त् में राजा का स्थान 'ध्वजमात्न' है । वास्तविक शासनशक्ति 
तो मन्त्रिपरिषद्‌ के हाथों में है ।” 

“आचार्यं पतञ्जलि तुमसे बहुत प्रभावित हैं, और तुम्हें बहुत मानते 
हैं । तुम उनसे मिलो और यह प्रार्थना करो कि जो बहुत से बौद्ध इस समय 
पाटलिपुत्र के बन्धनागार में बन्दी हैं, उन्हें बन्धनमुक्त कर दिया जाए। 
जनता इससे बहुत प्रसन्न होगी। पतञ्जलि तुम्हारे अनुरोध की उपेक्षा 
नहीं करेगा । प्रजा का रंजन वह अपना कठंव्य समझता है।” 

विदुला इसके लिए उद्यत हो गई । वह पतञ्जलि की पर्णकुटी पर गई, 
और प्रणाम निवेदन के अनन्तर आचार्य से बोली, “मेरी एक प्रार्थना है, 
आचार्य !” ; 

“साम्राज्ञी का मेरे लिए क्या आदेश है ? 

“आदेश नहीं, प्रार्थना है, आचार्य ! बुद्ध जयन्ती के पं को समारोह के 

साथ मनाने की अनुमति प्रदान कर जो कृपा आपने की है, उससे मगध की 
जनता बहुत संतुष्ट है। यह सही है, कि मगध के सव निवासी भगवान्‌ 
तथागत के अष्टांगिक आर्य मार्ग के अनुयायी नहीं हैं, पर सव कोई हृदय से 
उनका आदर करते हैं। आर्यंभूमि में सब धर्मो, सम्प्रदायों तथा पाषण्डों को 
पूर्ण स्वतन्त्रता प्राप्त है, और जनता सबका समान रूप से सम्मान करती है। 
बैशाख पूणिपा वौद्धों का सबसे महत्त्वपूर्ण पर्वं है। ऐसे अवसर पर बन्दियों 
को कारागार से बन्धनमुक्त कर देने की प्रथा बहुत प्राचीन है क्यों न उन 
बन्दियों को मुक्त कर दिया जाए, जिनपर सम्राट्‌ देववर्मा की हत्या के 
षड्यन्त्र में सम्मिलित होने का आरोप है। कारागार में रहते हुए उन्हें अनेक 
वर्ष हो चुके हैं | राजप्रासाद में षड्यन्त्र हुआ ही करते हैं, आचार्य ! अनेक 
सरल व्यक्ति उनके प्रभाव में आ जाते हैं, और क्षणिक आवेश में आकर 
जघन्य अपराध कर बैठते हैं । बाद में वे अपने कृत्य के लिए पश्चात्ताप करने 
लगते हैं । इन बन्दियों के बन्धनमुक्त हो जाने से जनता बहुत संतोष अनुभव 
करेगी । आज मागध साम्राज्य में सवंत्र शान्ति है। सेनानी के रहते हुए 
किसमें साहस है, जो आर्यभूमि को आक्रान्त कर सके |” 

विदुला की वात सुनकर पतञ्जलि गम्भीर हो गए। कुछ देर तक चुप 
रहकर उन्होंने कहा, “इस बात का निर्णय तो मन्त्रिपरिषद्‌ द्वारा ही किया 
जा सकता है ।” 

“मैं एक प्रार्थना लेकर आपकी सेवा में उपस्थित हुई हूँ, आचार्य ! 
आपकी कृपा से कितने ही स्थविर, श्रमण और भिक्षु फिर पाटलिपुत्र आ 
गए हैं। जनता इससे बहुत प्रसन्न है, आचार्य ! उसे अब फिर त्रिपिटक के 
पवित्र सूत्रों के श्रवण का अवसर प्राप्त हो गया है। क्षमा सबसे सशक्त अस्त्र 
है, आचायं ! जिन लोगों ने पथभ्रष्ट होकर एक जघन्य मार्ग का आश्रय ले 
“लिया था, उन्हें अपने कृत्य पर पश्चात्ताप है । क्षमा प्रदान कर उन्हें मौर्य 
'शासनतन्त्र का सहयोगी एवं अनूचर बना लेना क्या उचित नहीं होगा, 
“आचार्य ! मैंने यह भी सुना है कि क्षमा प्रदान करना मागध सञ्राटों का 
“विशेषाधिकार होता है। मैं मद्रक जनपद की रहनेवाली हूँ । मगध की 
शासन परम्पराओं से मेरा विशेष परिचय नहीं है। पर मुझे ज्ञात हुआ है, 
कि मगध के राजा विशेष अवसरों पर अपने विशेषाधिकार का प्रयोग कर 

अपराधियों को क्षमा करते रहे हैं ।” 

“सञ्राट्‌ वृहद्रथ को अपने विशेषाधिकार को प्रयुक्त करने में क्या कोई 
बाधा है?” 

“मैं इन बातों को क्या जानूं, आचार्य ! मैं तो आपके चरणों में एक 
प्रार्थना लेकर उपस्थित हुई हूँ । सम्राट्‌ कोई ऐसा कार्य नहीं करना चाहते, 
जो आपको अभिमत न हो। 

“जो बात सम्राट्‌ के अधिकार में है, उसमें मैं कैसे वाधा डाल सकता 

- “यदि सञ्राट्‌ बृहद्रथ ने अपने विशेषाधिकार का प्रयोग कर बन्दियों 
को क्षमा कर दिया, तो आप रुष्ट तो न होंगे, आचार्य |” 
इसमें मेरे रोष का क्या प्रश्‍न है । यह बात सम्राट्‌ के स्वविवेक की 
जो है।” 

आचार्य के चरणों का स्पर्श कर विदुला अन्तःपुर को वापस लौट गई। 
निपुणक वहाँ उसकी प्रतीक्षा कर रहा था। विदुला की वात सुनकर वह 
` प्रफुल्लित हो गया । प्रसन्न होकर उसने कहा, तो फिर देर किस बात की है। 
बृहद्रथ की दन्तमुद्रा तो आपके पास है न? मैं राजशासन लिखवा देता हूं । 
आप उसे दन्तमुद्रा से मुद्रित कर दीजिए ।” 

सम्राट्‌ केशराजशासन से वे सब बन्दी बन्धनमुक्त कर दिए गए, स्थविरो 
के षड्यन्त्र में सम्मिलित होने के अपराध में जो कारागार में अपने दित 
बिता रहे थे । राजशासत द्वारा निपुणक को भी क्षमा प्रदान कर दी गई थी । 
उसने मल्लाह का वेश उतार फेंका, ओर बुधगुप्त आदि बन्दियों को साथ 
ले पाटलिपुत्र के प्रमुख पथचत्वर की ओर प्रस्थान कर दिया। लोगों की 
एक भीड़ उसके साथ हो गई । उसने उच्च स्वर से कहा- सम्राट्‌ बृहद्रथ 
की जय हो, साम्राज्ञी विदुला की जय हो जयजयकार को सुनकर बहुत से 
लोगों त्रे उसे घेर लिया । उन्हें सम्बोधन करते हुए निपुणक ने कहा, “आज 
कैसा हषं का दिन है, जो पाटलिपुत्र के राजप्रासाद से सब बन्दियों को 
बन्धनमुक्त कर दिया गया है। सम्राट्‌ बृहद्रथ को अपनी प्रजा के सुख का 
कितना ध्यान है। यह सम्राट्‌ की ही कृपा हैं, जो आप इस साल बुद्धजयन्ती 


को समारोह के साथ मनाने के लिए तत्पर हैं। बोलो, भाइयों, सम्राद्‌ 


| 
| 
| 
| 

बृहद्रथ की जय ! साम्राज्ञी विदुला की जय ! अनेक श्रमण और भिक्षु 
भी इस समय पथ-चत्वर पर आ गए थे। उन्होंने जय-जयकार में निपुणक 
का साथ दिया । राजमागों से होती हुई यह्‌ मण्डली कुक्कुट यिहार की ओर 
आगे बढ़ती गई । कितने ही नर-नारी भी उसके साथ होते गए। जब तक 
वे कुक्कट विहार के ध्वंसावशेषों के समीप पहुँचे, हज़ारों लोगों की भीड़ 
उनके साथ हो गई थी । राजा अशोक द्वारा बनवाए हुए विशाल स्तूप के 
पास पहुँचकर निपुणक एक ऊँचे प्रस्तर खण्ड पर चढ़ गया, और भीड़ को 
सम्बोधन कर उसने कहना प्रारम्भ किया, “भाइयो, बुद्धजयन्ती के पुण्य पर्व 
में अब केवल चार दिन शेष रह गए हैं। सम्राट्‌ वृह्द्रथ की कृपा से आप इस 
अवसर पर एक वार फिर सत्शास्त्रों का श्रवण कीजिए, पवित्र स्तूप की 
प्रदक्षिणा कीजिए, स्थविरों के प्रवचनों को सुनिए और च॑त्यों की पूजा 
कीजिए । मगध में आज फिर सबको धार्मिक स्वतन्त्रता प्राप्त है, सव कोई 
अपने विश्वासो के अनुसार धर्म का आचरण कर सकते हैं | भगवान्‌ तथागत 
को मध्यमा प्रतिपदा में आप सबकी अगाध आस्था है। राजा अशोक के प्रयतत 
से आज न केवल मागध साम्राज्य में, अपितु उसके प्रयत्तों में और उनसे भी 
परे जो यवनों के अनेक राज्य हैं, उन सबमें भगवान्‌ के अष्टांगिक आय॑मार्गं 
का अनुसरण हो रहो है हम सबके लिए यह कितने गौरव की बात है। 
सम्राट्‌ बृहद्रथ अशोक द्वारा निदिष्ट मार्ग के अनुसरण में तत्पर हैं । सब 
मिलकर बोलो-सम्राट्‌ बृहद्रथ की जय, साम्राज्ञी विदुला की.जय ! 
सम्राट्‌ और साम्राज्ञी के जय-जयकार से सम्पूर्ण आकाश गूंज उठा । 
पुलकित होकर निपुणक ने फिर कहना प्रारम्भ किया, “आज देश- 
देशान्तर में सर्वत्र सद्धं का प्रचार है। आर्यभूमि के धर्म, सभ्यता और 
संस्कृति का यह कैसा अनुपम साम्राज्य है, जो आज हिन्दूकुश पर्वतमाला से 
भी परे विस्तीणं है । कितने ही यवन, पक्थ, वाल्हीक, पार्थव और शक 
आज भगवान्‌ तथागत द्वारा प्रतिपादित मध्यमा प्रतिपदा को स्वीकार कर 
भिक्षब्रत ग्रहण कर चुके हैं । वे भी बुद्ध जयन्ती के इस पुण्य पर्व के समारोह 
में सम्मिलित होने के लिए पाटलिपुल्न पधार रहे हैं। कुक्कुट विहार भाज 
नहीं रहा है, तो क्या हुआ ? हम सब उनका स्वागत करने के लिए तैयार 
हैं । उनका स्थान हमारे हृदयों में है। उनके निवास, भोजन तथा सुख- 

सुविधा की समुचित व्यवस्था करना हमारा कर्तव्य है । सौभाग्य से हमारे 
बीच में मौर्य सचिव बुधगुप्त भी उपस्थित हैं। आप सब उन्हें भलीभांति 
जानते हैं । चिरकाल तक वह मागध साम्राज्य के आन्तर्वशिक पद पर रहे हैं । 
[नि सव अभ्यागतों के आतिथ्य का भार स्वीकार कर लिया है। पर यह 
भूलिए, कि सम्राट्‌ वृह्द्रथ और साम्राज्ञी विदुला की कृपा से ही आज यह 
अवसर उपस्थित हुआ है, जबकि बुद्ध जयन्ती का यह्‌ पुण्य पर्व एक बार 
फिर आप इतने समारोह के साथ मना सकेंगे। इसलिए भाइयो, बोलो 
सम्राट्‌ वृह्द्रथ की जय, साम्राज्ञी विदुला की जय ! सम्राट और साम्राज्ञी 
के जय-जयकार से एक बार फिर दिगदिगन्त गूँज उठे । पाटलिपुत्र में ऐसे 
लोगों की कोई कमी नहीं थी, जिनकी बौद्ध धर्म के प्रति श्रद्धा थी और 
कुक्कुट विहार के विध्वंस से जो अत्यन्त उद्विग्न थे। निपुणक के भाषण को 
सुनकर उनमें उत्साह और आशा का संचार हो गया। श्रेष्ठी भवरूप आगे 
बढ़े, और उन्होंने निपुणक से कहा, “कुक्कुट विहार के पुर्नानर्माण के लिए 
जो भी धन अपेक्षित हो, मैं उसे प्रदान करने को उद्यत हूँ । आप आज ही 
कार्य प्रारम्भ करा दीजिए । वैशाख पूर्णिमा के शुभ दिन नये कुक्कुट विहार 
का शिलान्यास हो जाए, तो कितना अच्छा हो ।” यह सुनकर निपुणक की 
प्रसन्तता का ठिकाना नहीं रहा। उसने उच्च स्वरसे कहा, “सुनो, 
भाइयो ! आर्यभूमि में आज भी अनाथपिण्डक जैसे सद्गृहस्थ विद्यमान 
हैं। कभी कोटि-कोटि सुवणं मुद्राएँ व्यय कर अनाथ पिण्डक ने भगवान्‌ 
तथागत के लिए जेतवन का उद्यान प्राप्त किया था । श्रेष्ठी भवरूप ने आज 
उनके मागे का अनुसरण करने का संकल्प प्रगट किया है। कृक्कूट विहार 
का पुननिर्माण करने के लिए जो भी धन चाहिए, भवरूप उसे प्रदान करने 
को तैयार हैं। बुद्ध जयन्ती के दिन पाटलिपृत्नं के इस नये विहार का शिला- 
न्यास भी किया जाएगा । बोलो, भाइयो, भगवान्‌ तथागत की जय ! श्रेष्ठी 
भवरूप को जय ! ”” 
पाटलिपुत्र में बुद्धपुणिमा का पर्व एक बार फिर बड़ी धूमधाम के साथ 
मनाया गया। कुक्कुट विहार इस समय नहीं रहा था, पर अशोक द्वारा 
बनवाया हुआ विशाल स्तूप अब भी विद्यमान था। उसके समीप बहुत-से 


पट-मण्डप लगा दिए गए, और सुदूर जनपदों से आए हुए सह्लों श्रद्धालु 

लोग उनमें रहने लगे। स्थविरों, श्रमणों ओर भिक्षुओं की बहुत-सी मण्डलियाँ 
फिर पाटलिपुत्र के राजमागों पथ-चत्वरों तथा पण्यवीथियों,में घूमती हुई 
दिखाई देने लगीं । इनमें बहुत-से विवेशी व्यक्ति भी थे। उन्होंने भी काषाय 
बस्त्र धारण किये हुए थे । यवन, शक, पार्थिव और वाल्हीक आदि जातियों 
के स्थविरों और श्रमणों को पाटलिपुत्र के नर-नारी घेर लेते, और उन्हें 
देखकर जोर-जोर से कहते-बुद्धं शरणं गच्छामि, धर्म शरणं गच्छामि। 
लोग अपनी आँखों से राजा अशोक द्वारा स्थापित धर्मविजय के परिणाम 
को प्रत्यक्ष रूप से देखकर गर्व अनुभव कर रहे थे। वे बातचीत करते हुए 
कहते--'कौत कहता है कि यवन विदेशी हैं | हममें और उनमें भेद ही क्या 
है । देश, जाति और रंग के भेद मिथ्या हैं । भगवान्‌ बुद्ध के अष्टांगिक आर्य 
मार्ग को अपनाकर ये भी आर्य ही बन गए हैं।' इन बातों को सुनकर एक 
नागरिक ने कहा--'इत विदेशी श्रमणों से हमें सावधान रहना चाहिए, 
भाई ! कहीं यवनराज मिनेन्द्र के गृढ़पुरुष न हों यवन लोग कितनी बार 
भारत भूमि को आक्रान्त कर चूके हैं । सेनानी पुष्यमित्र की सैन्य शक्ति के 
सम्मुख अपने को असहाय पाकर अब उन्होंने कूटनीति का आश्रय लिया है । 
इस बात से कुछ लोग क्रुद्ध हो गए। एक नागरिक ने आवेश में आकर 
कहा-- तुम्हें तो सव जगह शत्रुओं की दुरभिसन्धि ही नजर आती है । मेरी 
एक यवन स्थविर से बात हुई थी । वह बताते थे, कि यवन राज्यों में सर्वत्र 
संघाराम विद्यमान हैं । उनमें सहस्रो भिक्षु निवास करते हैं, यवन नर-नारी 
श्रद्धापूर्वक त्रिपिटक के सूत्रों का श्रवण करते हैं, और चेत्यों की वहाँ सर्वत्र 
पूजा होती है । उन्हें यह सब देखकर आश्चर्य होता है, कि यहाँ मगध में 
भगवान्‌ तथागत के प्रति वैसी श्रद्धा नहीं रही है, जैसी कि यवत राज्यों में 
है। यवनराज मिनेन्द्र ने सद्धमं की दीक्षा लेली है। उनका सब समय 
आचार्यं नागसेन के साथ व्यतीत होता है, वह धर्मंचर्चा में ही दिन-रात लगे 
रहते हैँ । तुम व्यर्थे में छाया से डर रहे हो यवनों के आक्रमण की आशंका 
सर्वथा निर्मूल है।' इस पर एक अन्य नागरिक ने कहा--“भाई, चुप भी 
रहो । दीवारों के भी कान होते हैं । पथ-चत्वर पर खड़े होकर ऐसी बातें न 
करो | कहीं सेनानी के गूढ़पुरुषों ने सुन लिया, तो जन्म भर के लिए 
कारागार में बन्द कर दिए जाओगे ।' 

बुद्ध पूर्णिमा का पर्व जिस ढंग से पा्टलिपुत्न में मनाया जा रहा था, 
उसके समाचार सुनकर पुष्यमित्र तुरन्त आचार्य पतञ्जलि की पर्णकुटी पर 
गए, और प्रणाम निवेदन के अनन्तर उन्होंने कहा--'यह मैं क्या सुन रहा 

हूँ, आचायं !' 

“मुझे सब कुछ ज्ञात है, वत्स ! तुम कोई चिन्ता न करो । जब फोड़ा 
पक जाता है, तभी उस पर शल्य-क्रिया की जाती है। कुशल चिकित्सक 
कच्चे फोड़े को नहीं छेड़ा करते । 

'निपणक के कुचक्र के कारण कितने ही विदेशी गढ़पुरुष इस समय 
स्थविरों, श्रमणों और भिक्षुओं के वेश में पाटलिपुत्र आ गए हैं। विदुला का 

सहारा पाकर राजप्रासाद भी शत्रुओं के गूढ़ पुरुषों से परिपूर्ण हो गया 
है । मोग्गलान ने शाकल नगरी में रहते हुए जिस षड्यन्त्र का सूत्रपात 
किया था, वह सफल होता हुआ प्रतीत होता है। हम कब तक इसे सहते 
रहेंगे । बृहद्रथ ने अपनी दन्तमुद्रा से मुद्रित राजशासन जारी कर मौर्य 
शासनतन्त्र के सब शत्रुओं को बन्धनमुक्त कर दिया है यह सब एक आसन्न 
विपत्ति का परिचायक है, आचार्यं ! कया हम इस सबको चुपचाप देखते 
रह सकते हैं ?' 

हमें अभी प्रतीक्षा करनी होगी, वत्स ! बुद्ध जयन्ती के उत्सव को 
सकुशल समाप्त हो लेने दो जनता की भावनाओं को ठेस न पहुँचाओ। 

पर पाटलिपुत्र की जनता एक बार फिर स्थविरों के प्रभाव में आ 
गई है, उन स्थविरों के जो आर्येभूमि के शत्त्‌ हैं, जो मिनेन्द्र के साथ मिलकर 
मध्यदेश पर आक्रमण करने के लिए तैयारी में संलग्न हैं। बुद्ध जयन्ती का 

यह समारोह उन्हीं के षड्यन्त्र का परिणाम है।' 

“यह सही है, वत्स ! पर हमें धैर्य से काम लेना होगा । मागध साम्राज्य 
की सम्पूणं सेना को पाटलिपुत्र बुला लो, अपनी सैन्यशक्ति का यहाँ प्रदर्शन 
करो। 

“यह किस लिए, आचायं ! सीमान्तों से सेना को पाटलिपुत्र बुला लेना 
क्या निरापद होगा ?” 

वृक्ष की जड़ को सींचा जाता है, वत्स ! शाखाओं ओर पत्तों को 
नहीं । मागध साम्राज्य की जड़ पाटलिपुत्र है | स्थविरों के कुचक्र के कारण 

आज यह जड़ ही सूख रही प्रतीत होती है । शाखाओं की चिन्ता न करो, 
बत्स ! जड़ के हरी होते ही शाखाएँ स्वयं हरी-भरी हो जाएँगी ।' 

पुष्यमित्र कुछ कहने को ही थे कि एक दण्डधर पर्णक्रुटी के द्वार पर 
आया और दाएँ हाथ को मस्तक से लगाकर बोला--'इस प्रकार अकस्मात्‌ 
ही यहाँ आ जाने के लिए क्षमा करें, सेनानी ! एक आत्थयिक कार्य से 
आन्तर्वंशिक ने मुझे आपकी सेवा में भेजा है । पाटलिपुत्र की दक्षिणी पण्य- 
वीथियों में उपद्रव प्रारम्भ हो गया है ।' 

'सब समाचार विस्तार से कहो ।' 

'कुक्कुट विहार के भग्नावशेषों पर जो पट-मण्डप बने हुए थे, अचानक 
उनमें आग लग गई। इस कारण वहाँ एकत्र नर-नारियों में भगदड़ मच 
गई, और बहुत-से लोग पण्यवीथियों में आ घुसे। उन्होंने वहाँ लूटमार शुरू 
कर दी । बहुत-से यात्री और भिक्षु इस लूटमार में सम्मिलित थे। पाटलिपुत्र 
की जनता इससे बहुत उट्टिग्न है, सेनानी !' 

'आन्तर्वंशिक सेना के सैनिक क्या वहाँ नियुक्त नहीं थे ?' 

'थे, सेनानी ! उन्होंने डटकर लुटेरों का सामता किया। पर वे इस 
अकस्मात्‌ आक्रमण के लिए तैयार नहीं थे। बात की बात में बहुत-सी पण्य- 
शालाएँ लूट ली गई, और जनता में हाहाकार मच गया। अब स्थिति वश 
में आ चुकी है, पर लोग बहुत विक्षुब्ध हैं ।' 

“यह आग किस प्रकार लगी थी ?' 

“यह ज्ञात नहीं हो सका है, सेनानी! कई प्रकार की अफवाहें सुनने में 
आ रही हैं। कुछ लोगों का कहना है, कि एक पाकशाला से अग्निकाण्ड का 
प्रारम्भ हुआ था । पर ऐसा भी कहा जा रहा है, कि यह आग किसी ने 
जान-बूझकर लगाई है ।' 

'आन्तर्वंशिक वीरवर्मा कहाँ हैं ? उन्हें तुरन्त मुझसे मिलने के *॥ 

कहो ।' 

'इस समय वह उपद्रव को शान्त करने के लिए गए हुए हैं ।' 

सेनानी पुष्यमित्र का आदेश पाकर दण्डधर जाने को ही था, कि 
वीरवर्मा वहाँ आ गए । प्रणाम निवेदन के अनन्तर उन्होने कहा--उपद्रव 
अब शान्त हो चुके है, सेतानी ! आप कोई चिन्ता न करें ।' 

“कुक्कुट विहार के पट-मण्डपों में आग किस प्रकार लगी थी?” 
सेनानी ने प्रश्‍न किया । 

दो यात्री सन्देह में बन्दी बनाए गए हैं। वे संदिग्ध अवस्था में काशी 
की दिशा में चले जा रहे थे ।' 

'वे कहाँ हैं ? 

वीरवर्मा के ताली वजाते ही एक गु ल्मपति.उन दोनों को अपने साथ 
ले आया | उन्हें देखकर पुष्यमित्र ने उनसे पूछा-- 'तुम कोन हो और कहाँ 
के निवासी हो ?” 

हम सर्वथा निरपराध हैं, सेनानी ! बुद्ध जयन्ती के सम्ारोह में 
सम्मिलित होने के लिए पाटलिपुत्र आए थे। हम कुछ नहीं जानते।' एक 
व्यक्ति ने हाथ जोड़कर कहा । 

मैं पूछता हूँ, तुम्हारे नाम क्या हैं, और तुम कहाँ के रहने वाले हो ?' 

मेरा नाम सारसक है, सेनानी ! वाराणसी का निवासी हूँ, और वहाँ 
लौहकार का कार्य करता हूँ। मेरा यह साथी भी वहीं का रहने वाला है, 
और इसका नाम वज्रमुख है । वहाँ यह पक्‍वमांसिक का व्यवसाय करता 
हँ !' 

तुम कब पाटलिपुत्र आए थे ?' 

'कोई दो दिन हुए, सेनानी !' 

यहाँ कहाँ ठहरे थे ?' 

यात्रियों के लिए जो अनेक पट-मण्डप पाटलिपुत्र के नागरिकों द्वारा 
बनवाए गए थे, उन्हीं में से एक में हमने भी डेरा जमा लिया था, सेनानी ! 
दो दिन यहाँ बड़े सुख से बिताए। स्थविरो और श्रमणों के प्रवचनों का 
शवण करते रहे, और देवदर्शन कर पुण्यलाभ प्राप्त किया । पर हम निर्धन 
कर्मकर हैं, सेनानी ! यहाँ कब तक ठहर सकते थे? श्रम ही हमारी 
आजीविका का आधार है। जो थोड़े-से कार्षापण साथ लेकर आए थे, वे 
समाप्त हो गए थे । अब यही चिन्ता थी कि शीघ्र से शीघ्र वाराणसी वापस 
लौट जाएँ और फिर से अपना कार्य प्रारम्भ कर दें । 

तो तुम्हें बन्दी क्यों बता लिया गया ?” 

यह हम क्या जानें, सेनानी ! हमने आग नहीं लगाई, हम सर्वथा 

निरपराध हैं ।' 

उनकी बात सुनकर गुल्मपति चण्डसेन ने कहा-- क्षमा करें, सेनानी ! 
लातों के भूत बातों से नहीं माना करते । मुझे आदेश दीजिए, मैं इनसे सच्ची 
बात उगलवा देता हूँ ।' 

पुष्यमित्र की अनुमति प्राप्त कर चण्डसेन उन्हें बाहर ले गया । दण्ड 
का आघात प्रारम्भ होते ही वज्त्रमुख ने हाथ जोड़कर कहा--'मैं कोई बात 
नहीं छिपाऊंगा, नायक ! सब कुछ सच-सच बता दूंगा । मुझे मारिए 
नहीं ।' 

गुल्मपतिं व्त्रमुख को साथ लेकर पुष्यमित्र के सम्मुख उपस्थित हुआ, 
और पैर से वज्त्रमुख पर आघात कर जोर से बोला--'बोल, तुझे क्या 
कहना है ?' 

'मैं बहुत गरीब आदमी हूं, सेनानी ! धन के लालच में आ गया और 
यह कुकर्म कर बैठा ।' 

“यह्‌ काम तुमसे किसने करवाया ? किसने तुम्हें धन का लालच 
दिया ?' 

“मैं उसका नाम नहीं जानता, सेनानी ! जब हम स्तूप की प्रदक्षिणा 
कर रहे थे, तो एक स्थूलकाय आदमी ने इशारे से हमें बुलाया और एकान्त 
में ले जाकर हमारा नाम-धाम पूछने लगा । हमारा परिचय प्राप्त कर उसने 
कहा- बुद्ध जयन्ती के पर्वं का वास्तविक पुण्य तुमने अभी प्राप्त नहीं 
किया। चलो मेरे साथ चलो, तुम्हें जागृत देवता के दर्शन करा दूं । i हमें 
एक पट-मण्डप में ले गया, जहाँ कुछ तापस बैठ हुए थे। उन्होंने हमारी हस्त- 
रेखाएँ देखीं ओर गणना करके कंहा--तुम्हारा भविष्य बहुत उज्ज्वल है, 
शीघ्र ही भगवती लक्ष्मी की तुम पर कृपा होने वाली है । अब तुम्हें न लौह- 
कार का कर्म करने की आवश्यकता रहेगी, और न माँस पका कर बेचने की । 
वाराणसी में तुम्हारे महल खड़े हो जाएँगे और दासियाँ तुम्हारी सेवा किया 
करेंगी । हमने कहा--महाराज ! हमारे ऐसे भाग्य कहाँ ? इस पर उन्होंने 
कहा-- लक्ष्मी बड़ी चञ्चला होती है, श्रावक ! अब वह तुम पर अनुरक्त 
हैं। पर तुम्हें एक काम करना होगा। स्तूप के पास वह जो बड़ा-सा पट- 
मण्डप है । चुपचाप वहाँ चले जाओ, कोई तुम्हें देखे नहीं। यह चूर्ण ले 

जाओ, और इसे वहाँ छिड़क देना | पट-मण्डप के दक्षिणी कोने में लक्ष्मी की 
एक मूर्ति रखी है, दीप जलाकर उसकी भारती उतारना । भगवती लक्ष्मी 
तुमसे प्रसन्न हो जाएँगी, और धन सम्पत्ति की तुम्हें कोई कमी नहीं रहेगी । 
लालच बहुत बुरी चीज होती है, सेनानी ! हमने वही किया, जो करने को 
तापस ने हमसे कहा था । हमें क्या मालूम था, कि जो चूर्ण हमें तापस ने 
दिया था वह अग्निचूर्ण था। आरती के लिए दीप जलाते ही उस चूर्णं में 
आग लग गई, और सारा पट-मण्डप जल उठा | देखते-देखते कुक्कुट विहार 


- के सव पट-मण्डप भस्म हो गए। हम तो व्यर्थ में मारे गए, सेनानी ! हमें एक 


कार्षापण भी नहीं मिला, और इस संकट में फॅस गए ।” 

“क्या तुम सच कह रहे हो ?” आन्तर्वशिक वीरवर्मा ने प्रश्‍न किया । 

“हम गरीव आदमी हैं, लालच में फंसकर यह कुकृत्य हमसे हो गया ।” 

वीरवर्मा के इशारे पर गुल्मपति वज्त्रमुख उन्हें फिर बाहर ले गया और 
दण्ड उठाकर गरजते हुए उसने कहा--“तुम ऐसे नहीं मानोगे । सच बताओ, 
तुमने किसके कहने पर आग लगाई और तुम कौन हो ?” दण्ड के आघात 
को सारसक नहीं सह सका । उसने हाथ जोड़कर कहा---'मैं मर जाऊंगा, 
नायक ! मेरे बाल-बच्चे हैं, उन्हें कौन पालेगा ? मैं शाकल का निवासी हुँ। 
स्थविर कश्यप के आदेश से पाटलिपुत्र आया था। उन्होंने ही मुझे आग 
लगाने के लिए कहा था। मेरा यह साथी भी शाकल का ही {रहनेवाला है। 
वहाँ हम गूढ़पुरुष का कार्य करते हैँ।” 

“सत्तियों के किस वर्ग से तुम्हारा सम्बन्ध हैं ? ” 

“तीक्ष्ण वर्ग के साथ, नायक !'” 

“कश्यप ने तुम्हें क्या कहकर यहाँ भेजा था ?” 

“उन्होंने हमसे कहा था, मगध का शासनतन्त्र सद्धमं से विमुख हो 
गया है। सेनानी के आदेश से कुक्कुट विहार का ध्वंस किया जा चुका है। 
वह सद्धमे के शत्रु हैं। मगध में फिर से भगवान्‌ तथागत के अष्टाङडङ्गिक 
आर्थं मार्ग को स्थापित करना है। अब भी वहाँ बहुत-से ऐसे लोग हैं, जो 
सद्धं के प्रति आस्था रखते हैं। पट-मण्डपों में आग लगते ही पाटलिपुत् में 
उपद्रव प्रारम्भ हो जाएगा । तीर्थ यात्रियों के भेस में जो बहुत-से र सत्री 
बुद्ध जयन्ती के उत्सव में सम्मिलित होते रे लिए यहाँ आए हुए हैं, वे लूटमार 

, शुरू कर देंगे और सर्वत्र अव्यवस्था मच जाएगी। हमें क्षमा करें, नायक ! 
मैंने सब सच-सच बता दिया है।” 
सारसक और वञ्त्रमुख को कारागार भेज दिया गया। आन्तर्वंशिक 
वीरवर्मा को पुष्यमित्र ते आदेश दिया--'जो भी स्थविर, श्रमण और भिक्षु 
इस समय अन्य जनपदों से पाटलिपुत्र आए हुए हैं, सबको बन्दी बना लो । 
कोई भी यहाँ से जाने न पाए ।' 


“इह्‌ पुष्यमित्र' याजयामः? 


वीरवर्मा के चले जाने पर आचार्य पतञ्जलि ने पुष्यमित्र से कहा 
“सीमान्तों की सेनाओं को पाटलिपुत्र आने का आदेश भेजा जा चुका 
हैन?” 

“हाँ, आचार्य ! नर्मदा. के तट पर हमारा जो अन्तपाल दुर्ग है, उसके 
दुर्गंपति वीरसेन पो्टलिपुत्र के लिए प्रस्थान कर चुके हैं । विदर्भ की सेना भी 
माधवसेन के नेतृत्त्व में चम्बल नदी को पार कर चुकी है। पर अहिच्छत, 
इन्द्रप्रस्थ और कुरु देश में हमारी जो सेनाएं है, उन्हें यहाँ आने का आदेश 
नहीं दिया गया है । मिनेन्द्र के आक्रमण की आशंका अभी दूर नहीं हुई हैं। 
यवन सेना का प्रतिरोध करने के लिए उत्तर-पश्चिमी सीमान्त पर हमारी 
सेनाओं का रहना आवश्यक है ।' 

“विदिशा और विदर्भं से जो सेनाएँ आ रही हैं, उनमें कितने सैनिक 
हैँ? 

“साठ सहस्र के लगभग, आचार्य !” 

“हाँ पाटलिपुत्र में जो आन्तर्वंशिक सेना है, उसमें सैनिकों की कितनी 
संख्या है ?” 

“दस सहस्र ।” 

“विदर्भं और दशाणं जनपदों की सेनाएँ कब तक पाटलिपृत्न पहुँच 
जाएँगी ?” 


“ज्येष्ठ कप अन्त होने से पूवं ही, आचार्यं ! 


१20 

“ठीक है, आषाढ़ कृष्णा पञ्चमी के दित पाटलिपुत्र में सैन्यशक्ति का 
विशाल प्रदर्शन किया जाएगा । राजप्रासाद के दक्षिण में जो विशाल उद्यान 
है, उसमें नया स्कऱ्धावार स्थापित करने की व्यवस्था कर दो। .पदाति, 
अश्वारोही, रथी और गजारोही-_चारों प्रकार के सैनिकों के निवास के 
लिए पृथक्‌-पृथक्‌ प्रबन्ध किया जाए। एक नया आयुधागार भी वहाँ बनवा 
दो, जिसमें सब प्रकार के अस्त्र, शस्त्र और अन्य युद्ध सामग्री प्रभूत परिमाण 
में संचित रहे | हाँ, हमारी सँन्यशक्ति में नौसेना का भी स्थान है । हिमिका 
नौकाओं को भी गंगा के तट पर एकत्र कर दिया जाए ।” 

“आपकी आज्ञा शिरोधार्य है, आचार्य ! पर यह सत्र किस लिए। 
पाटलिपुत्र पर किसी बाह्य आक्रमण की अभी कोई आशंका नहीं है । यवन 
सेना का सामना करने के लिए कुरुक्षेत्र, इन्द्रप्रस्थ और अहिच्छत्र में हमारी 
सेनाएँ तैयार हैं ही ।” 

“हमें आभ्यन्तर शत्रु का भय है। वाह्य शत्रु की हमें कोई परवाह नहीं 
है। कश्यप और मोग्गलान के नेतृत्त्व में आर्यभूमि के विरुद्ध जिस कुचक्र का 
सूत्रपात किया जा रहा है, उसका कुछ आभास तुम्हें मिल ही चुका है। यह 
एक अत्यन्त व्यापक तथा गम्भीर षड्यन्त्र है, वत्स ! स्थविरों को यह 
योजना है कि मिनेन्द्र की यवन सेनाएँ जब मध्यदेश पर आक्रमण करें, तो 
मगध में विद्रोह हो जाए और बौद्ध धर्म के अनुयायी पाटलिपुत्र के शासन- 

तन्त्र के विरुद्ध उठ खड़े हों । वे धर्म के नाम पर जतता में विद्वेष की अरिन 
को प्रदीप्त करने का प्रयत्न कर रहे हैं। बुड्द्रथ उतके इप्त षड्यन्त्र में 
सम्मिलित है । विदुला को इसी प्रयोजन से शाकल से पाटलिपुत भेजा गया 
था, ताकि वह बुहद्रथ को अपने प्रभाव में ले आए और उसे हमारे विरुद्ध कर 
दे। स्थविरों की यह योजना सफल भी हो गई हैं। बुद्ध पूणिमा के अवसर 
पर पाटलिपुत्र में जो उपद्रव हुए, वे इसी योजता के परिणाम थे। हमें 
बृहद्रथ को राजसिहासन से च्युत करता होगा |” 

“पर इसके लिए सैन्यशक्ति के प्रयोग की क्या आवश्यकता है, 
आचार्य ! गत वर्षों में कितने ही मौर्य कुमार रार्जामहासत पर आछड़ हुए, 
और पदच्युत भी कर दिए गए। मौ राजकुल के लिए तो यह अध्यन्त 
साधारण बात है ।” 


Es 

“हमें अब मौर्य कुल का ही अन्त करना है, वत्स ! मौर्यो में कोई भी 
ऐसा कुमार नहीं हैं, जिसे कूटस्थानीय बनाकर मगध के शासनतन्त्र में शक्ति 
का संचार+किया जा सके चिरकाल तक राजशक्ति और धन-सम्पदा का 
भोग कर मौर्यकुल सर्वथा अकर्मण्य तथा निर्वीर्ये हो गया है । मैं इस प्रश्‍न पर 
गम्भीरतापूर्वक विचार कर चुका हूँ। मैंने यही निर्णय किया है कि पाटलिपुत्र 
के राजसिहासन पर किसी ऐसे व्यक्ति को आसीन कराया जाए, जो वस्तुतः 
सशक्त हो और जिसके नेतृत्त्व में आर्यभूमि की शत्रुओं से रक्षा की जा 
सके । मेरी दृष्टि में ऐसे व्यक्ति केवल तुम हो। पाटलिपुत्र के राजसिंहासन 
को तुम्हें ही संभालना होगा, वत्स ! इसी में मगध और आर्यभ्मि का 
कल्याण है। राजकुल में इस ढंग से परिवर्तेन मगध को शासन परम्परा के 
सर्वथा अनुकूल है। 

“पर मैं अब युवक नहीं रहा हूँ, आचार्य ! मेरा पौत्र वसुमित्र तक 
किशोर हो गया है। इस आयु में राज्य का भार संभाल सकना मेरे लिए सुगम 
नहीं होगा । एक बात और भी है । मैं राजकुल का नहीं हूँ ब्राह्मण वंश में 
उत्पन्न व्यक्तिको मगध की जनता राजा के रूप में स्कीकार नहीं करेगी ।' 

“यह सब सोचना तुम्हारा काम नहीं है, वत्स ! जनता द्वारा राजा का 
वरण किया जाना आर्य जनपदों की प्राचीन परम्परा है। मन्त्री, अमात्य, 
पुरोहित, पौर, जनपद और ग्रामणी परिषद्‌ में एकत्र होते हैं, और राजा का 
वरण किया करते हैं । मगध में चिरकाल से इस प्रथा का पालन नहीं किया 
गया। कितने ही वीर पुरुषों ने शक्ति का प्रयोग कर पाटलिपुत्र का राज- 
सिंहासन प्राप्त किया, और उनके वंशज तब तक राजा के पद पर रहें जब 
तक कि उनमें शक्ति थी। चन्द्रगुप्त मौर्ये भी अपने शौर्य और साहस के 
कारण ही मगध का सम्राट्‌ बना था। पर उसके वंशज अब पूर्णतया क्लीव 
हो गए हैं। उनमें स्वयं तो शक्ति है ही नहीं। यही कारण है, जो वे दूसरों 
के कुचक्र में फंस जाते हैं । मौर्य कुल में कोई भी ऐसा कुमार नहीं है, जो 
शासनतन्त्र को संभाल सके । यवनों के आक्रमण से आर्यभूमि की रक्षा तभी 

` सम्भव है, जब पाटलिपुत्र के राजसिहासन पर कोई ऐसा व्यक्ति आरूढ़ हो, 
जो चन्द्रगुप्त और बिन्दुसार के समान प्रतापी, शूर और साहसी हो । तुम में 
ये सब गुण विद्यमान हैं। प्राचीन आर्य परम्परा का अनुसरण कर मैं परिषद्‌ 

का अधिवेशन बुलाऊंगा। मगध के सव मन्त्री, अमात्य, पुरोहित, पौर, 
जानपद और ग्रामणी उसमें आमन्त्रित किए जाएंगे। यदि उन्हें राजा के 
पद के लिए तुम्हें वरण करना स्वीकार हो, तब तो तुम्हें कोई विप्रतिपत्ति 
नहीं होनी चाहिए। मगध के राजसिहासन पर तो कितने ही जघन्यज तथा 
शूदरप्राय व्यक्ति भी आसीन हो चुके हैं। तुम तो ब्राह्मण कुल में उत्पन्न 
हुए हो। राजसूय यज्ञ द्वारा ही कोई व्यक्ति राजा का पद प्राप्त करने का 
अधिकारी होता है। तुम्हारे रारजासिहासन पर आसीन होने के समय जो 
राजसूय यज्ञ होगा, उसका पौरोहित्य मैं स्वयं करूँगा ।'” 

आपके सम्मुख मैं क्या कह सकता हूँ, आचायं !' 

'पर बृहद्रथ को पदच्युत कर सकना सुगम नहीं होगा, वत्स ! मगध में 
बहुत-से नर-नारी मौर्य कुल के प्रति अनुरक्त हैं। पाटलिपुत्र के कितने ही 
श्रेष्ठियों, वैदेहकों और शिल्पियों ने मौर्य राजाओं का अनुग्रह प्राप्त कर 
अपार धन-सम्पदा एकत्र की है। मौय वंश के अन्त से ये उद्वेग अनुभव 
करेंगे। फिर साम्प्रदायिक समस्या का भी हमें सामना करना होगा। 
मोग्गलान और कश्यप [के सत्री और गूढ्पुरुष मगध में सर्वत्र छाए हुए हैं। 
वे जनता को हमारे विरुद्ध उकंसा रहे हैं। उनका कहना है कि हम बौद्ध- 
धमं के शत्रु हैं । कुक्कुट विहार के विध्वंस की दुहाई देकर वे लोगों को भड़- 
काने में तत्पर हैं। सर्वत्र साम्प्रदायिक विद्वेष की अग्नि सुलगनी प्रारम्म हों 
गई है। बृहद्रथ भगवान्‌ तथागत का अनुयायी है, अतः बौद्ध लोग समझते हैं 
कि उनका राजसिहासन पर आंसीन रहना सद्धमं के उत्कर्ष के लिए आवश्यक 
है। आर्य भूमि की रक्षा का उन्हें जरा भी ध्यान नहीं है । यवनराज मिनेन्द्र 
को भी वे अपने धर्म का संरक्षक मानते हैं। मुझे भय है कि बृहद्रथ को 
राज्यच्युत करते समय पाटलिपुत्र में कोई नया उपद्रव न खड़ा हो जाए। 
मिनेन्द्र इसी अवसर की प्रतीक्षा कर रहा हैं। मंगध में विद्रोह होते ही वह 
मध्यदेश पर आक्रमण कर देगा। सैन्य शक्ति के प्रदशन का जो निश्चय मैंने 


किया है, उसका यही कारण है । वाहीक, कुरु तथा पाञ्चाल में तुम्हारी जो _ 


सेनाएं है, वे तो पर्याप्त हैं न ? ' 


हाँ, आचार्य ! वहाँ हमारे एक लाख से भी अधिकं सँनिक विद्यमानः 


हैँ।' 

क्यों न अग्निमित्न को कुरुक्षेत्र भेज दिया जाए ? वह कुशल सेनापति 
है, सैन्य संचालन का उसे अच्छा अनुभव है । उसके नेतृत्व में वहां की सेना 
में नवीन उत्साह का संचार हो जाएगा ।' 


पर दक्षिण में अग्तिमित्र की उपस्थिति आवश्यक है, आचार्य ! विदर्भे 
कौ स्थिति से मैं पूर्णतया आश्वस्त नहीं हूँ । कुछ ही समय हुआ, जब यज्ञसेन 
ने वहाँ अपना स्वतन्त्र राज्य स्थापित करने का प्रयत्न किया था । उसने वहाँ 
के शासक माधवसेन को बन्दी बना लिया था, और पाटलिपुत्र के विरुद्ध 
बिद्रोह कर दिया था | दक्षिण की सेनाएँ पाटलिपुत्र के लिए प्रस्थान कर 
चुकी हैं । यज्ञसेन बुधगुप्त का बहनोई है, और उसकी पत्नी रुक्मिणी उसे 
हमारे विरुद्ध उकसाती रहती 6 । दक्षिणी सीमान्त की रक्षा का भी हमें 
ध्यात रखना है । यदि अग्निमित्र विदिशा में रहेगा, तो विदभं से हम 
तिश्चिन्त रह सकेंगे ।' 
'हीक है । अग्निमित्र को विदिशा में ही रहने दो । किसी अन्य सेना- 
पति को करुक्षेत्र भेज देना । 
ज्येष्ठ कृष्णा पंचमी से पूवे ही दक्षिणापथ की सेनाएं पाटलिपुत्र पहुँच 
गई । राजप्रासाद के दक्षिण में मागध साम्राज्य की सैन्य शक्ति का प्रदशन 
किया गया। बृहद्रथ इस समारोह में सम्मिलित होने के लिए निमन्त्रित 
था । जब वह सेना का निरीक्षण कर रहा था, अकस्मात्‌ उस पर आक्रमण 
कर दिया गया, और उसे बन्दी बना लिया गया । पाटलिपुल्न की प्राचीर पर 
तत्काल कुछ तूर्यकर प्रकट हुए, और तुरही-ताद के उन्होंने उन्होंने घोषित 
'किया--'बृहद्रथ को शासनच्युत कर दिया गया है। मन्त्रिपरिषद्‌ का 
निर्णय है, कि सेनानी पुष्यमित्र को राजा के पद पर अभिषिक्त किया जाए। 
मगध के अमात्य, पौर, जानपद, पुरोहित और ग्रामणी शीघ्र परिषद्‌ में एकत्र | 
होंगे और मन्त्रियों के निर्णय पर विचार-विमर्श करेंगे । यदि परिषद्‌ ने | 
मन्त्रियों के निर्णय को स्वीकार कर लिया, तो सेतानी के राज्याभिषेक का | 
समारोह सम्पन्न किया जाएगा। बोलो, नागरिको ! सेनानी पुष्यमित्र की | 
जय ! आचार्य पतञ्जलि की जय !' | 
तूर्यकरों के घोष को सुनकर जनता ते भी पुष्यमित्र और पतञ्जलि का | 
जय-जयकार किया। मोग्गलान और कश्यप के सत्री और गूढ़पुरुष इससे | 
| 
' 
' 


sis x = at 

स्तब्ध रह गए। सँन्यशक्ति के सम्मुख वे पूर्णतया असहाय थे । आन्तर्वशिक 
वीरवर्मा के सैनिक राजप्रासाद में गए, और उन्ह ्होंने विदुला, उसकी सखियों 
तथा साथियों को भी बन्दी बना लिया । ग 

मगध की परिषद्‌ ने मन्त्रियों के निर्णय का उत्साह्‌ के साथ समर्थन 
किया । यह्‌ निश्चय किया गया, कि आषाढ़ के प्रथम दिन सेनानी 
पुष्यमित्र को राजा के पद पर अभिषिक्त करने के लिए राजसूय यज्ञ का 
अनुष्ठान किया जाए। इसके लिए जिस-जिस सम्भार की आवश्यकता 
थी, उसे तुरन्त एकत्र करने का आदेश दे दिया गया । चिर काल सें 
मगध में ऐसे राजाओं का शासन था, वैदिक धर्म तथा याज्ञिक कर्मकाण्ड में 
जिनकी आस्था नहीं थी। अनेक मागध राजा जन्म से क्षत्रिय न होकर 
'जघन्यज' या 'शूद्रप्राय' तक थे। वे 'मूर्धाभिषिक्त' नहीं थे और बल या 
कूटनीति का अनुसरण करके ही उन्होंने रार्जासहासत प्राप्त किये थे। मौर्य वंश 
के राजा भी शुद्ध क्षत्रिय न होकर 'ब्रात्य' या 'वृणल' थे । अशोक सदुश मौय 
राजाओं ने बौद्ध धर्म को अपना लिया था और राजा सम्प्रति ने जैन धर्म 
को । मगध के ये राजकुल वैदिक विधि-विधानों को विशेष महत्त्व नहीं देते 
थे। इसीलिए उनके राज्याभिषेक के समय राजसूय तथा वाजपेय यज्ञों का 
विधिवत्‌ अनुष्ठान नहीं किया गया था। प्राचीन परम्परा के अनुसार उनका 
अभिषेक अवश्य किया जाता था, और प्रजा के पालन की प्रतिज्ञा भी उनसे 
कराई जाती थी । पर राज्याभिषेक के समय की गई प्र तिज्ञा का पालन करने 
पर प्रजा उन्हें दण्ड नहीं दे पाती थी, और वे मनमाने ढंग से शासनतन्त्र का 
संचालन किया करते थे। 'परतिज्ञादुर्वल' बृहद्रथ को राजसिहासन से च्युत 
कर मगध की परिषद्‌ ने जब सेनानी पुष्यमित्र को राजा के पद पर अभि- 
घिक्त करने का निर्णय किया, तो आचार्य पतञ्जलि ने यह निश्चय किया 
कि उसे राजसूय यज्ञ द्वारा राजा बनाया जाए और राज्याभिषेक की वैदिक 
विधि का अविकल रूप ने अनुसरण किया जाए। 

राजसूय यज्ञ पाटलिपुत्र के लिए एक.नई बात थी। वहाँ के लोग इसे 
देखने के लिए उत्सुक थे । पतञ्जलि की पर्णकुटी के प्राङ्गण में एक विशाल 
मण्डप का निर्माण किया गया, और शास्त्रीय विधि से यज्ञवेदी बनाई गई। 
बिधिवत अग्नि का आधात करने के अनन्तर पुष्यमित्र से कहा गया कि वह 

पुरोहित, मन्त्री, अमात्य, सेनापति, सूत, राजमहिषी, ग्रामणी आदि प्रमुख 
व्यक्तियों को 'ह॒वि' प्रदान करे | हवि द्वारा उनके प्रति सम्मान प्रगट करते 
हुए पुष्यमित्र ने कहा--“मैं आपके लिए ही अभिषिक्त हो रहा हूँ, और 
आपको अपना अनुगामी बनाता हूँ ।” इसके पश्चात्‌ देवताओं की पूजा की 
गई। सत्य की प्रसूति के लिए सविता को, गार्हपत्य गुणों के लिए अग्नि को, 
वनस्पतियों तथा धन धान्य की वृद्धि के लिए सोम को, वाक्‌शकित के विकास 
के लिए बृहस्पति को, गोधन तथा अन्य पशुओं की रक्षा के लिए पशुपति 
रद्र को, सबसे श्रेष्ठ होकर रह सकने की योग्यता के लिए इन्द्र को, सत्य के 
लिए मित्र को और धर्मपति बनने के लिए वरुण को हवि प्रदान की गई। 
यह हवि यव, ब्रीहि आदि अन्नों द्वारा तैयार की गई थी। हवि प्रदान के 
पश्चात्‌ जलों द्वारा पुष्यमित्र का अभिषेक किया गया । ये जल सरस्वती, 
गंगा, यमुना आदि नदियों, विविध जलाशयों, कुओं, समुद्र और वर्षा से 
प्राप्त किए गए थे। विविध जलों से अभिषेक के अनन्तर पुष्यमित्र को 
उष्णीष आदि वस्त्र धारण कराए गए, और धनुष तथा तीत बाण उसके 
हाथ में देकर यह कहा गया कि पृथिवी, अन्तरिक्ष तथा द्यौः-इन तीनों 
लोगों की रक्षा करना तुम्हारा कर्तव्य है। अभिषेक की विधि सम्पन्न हो 
जाने पर पुष्यमित्र से प्रजापालत की यह शपथ ग्रहण कराई गई--“जिस 
रत्ति में मेरा जन्म हुआ और जिसमें मेरी मृत्यु होगी, उनके बीच में जो 
भी शुभकर्म मैंने किए हों वे सत्र नष्ट हो जाएँ और मैं सब सुकृतो, आयु 
और पुजा से वञ्चित हो जाऊँ, यदि मैं किसी भी प्रकार से प्रजा के विरुद्ध 
विद्रोह करूँ |”! 

प्रजा पालन की शपथ ग्रहण करने के पश्चात्‌ पुष्यमित्र को एक आसन्दी | 
पर बिठाया गया और उसे सम्बोधन करते हुए आचार्य पतञ्जलि ने कही | 
“तुम यन्ता (संचालक) और यमन (नियामक) हो, तुम अपने पद पर | 
ध्रुव होकर रहो । तुम्हें राजा का पद इस प्रयोजन से दिया गया हैं कि तुम | 
द्वारा देश में कृषि की वृद्धि हो, प्रजा का योगक्षेम सम्पन्न हो, धत-सम्पर्द | 
निरन्तर बढ़ती रहे और सब कोई सुखी तथा समृद्ध हों।” इसके पश्चात | 
पुष्यमित्न की पीठ पर दण्ड द्वारा धीरे-धीरे आघात किया गया, ताकि वह | 
भी यह भलीभाँति समझ ले कि वह भी दण्ड से ऊपर नहीं है, प्रतिज्ञा-पालर् 

में प्रमाद करने पर उसे भी दण्ड दिया जा सकता है। राजसूय की विधि के 
सम्पन्न हो जाने पर पतञ्जलि ने एकत्र जनता को सम्बोधन करते हुए 
कहा--“पुष्यमित्र ने अब राजा का पद प्राप्त कर लिया है। इस विधि द्वारा 
बह अब महान्‌ हो गया है। पृथिवी अब उससे भय खाती है। पर वह भी 
भय खाता है कि कहीं पृथिवी (जनता ) उसे पदच्युत करके उसका अनादर 
न कर दे। वह अव जनता के साथ मैत्री-सम्धन्ध स्थापित करके रहेगा, 
क्योंकि न माता पुत्र की हिंसा करती है, और न पुल्र-माता की ।” अन्त में 
पुष्यमित्र ने यह प्रार्थना की--“हे पृथिवी ! तू मेरी माता है।नतू मेरी 
हिसा कर और न मैं तेरी हिसा करूँ ।” 

राजसूय यज्ञ की प्राचीन वैदिक विधि अब सम्पन्न हो गई थी । प्रजा 
ने पुष्यमित्र को राजा के रूप में वरण कर लिया था, और वह्‌ पाटलिपुत्र के 
राजसिहासन पर आरुढ़ हो गए थे। यज्ञ सभा के विसर्जन से पुर्वं आचार्य 
पतञ्जलि अपने आसन से उठकर खड़े हुए, और सभासद्‌ वर्ग को सम्ब्रोधन 
करते हुए उन्होंने कहा-- 

'मगध का यह अहोभाग्य है जो पुष्यमित्र जैसा वीर, साहसी और 
सुयोग्य पुरुषसिह उसके राजसिहासन पर आरूढ़ हुआ है । राज्य में राजा की 
स्थिति कूटस्थानीय होती है। यदि राजा उत्थानशील और कर्मठ हो, तो 
मन्त्री, अमात्य, सेनापति आदि सब राजकर्मंचारी भी उत्थानशील हो अपने- 
अपने कर्तव्यों के पालत में तत्पर रहते हैं । पर यदि राजा प्रमादी हो जाए, 
तो राजपुरुष भी प्रमाद करने लगते हैं। राजा का जो शील हो, वही शील 
प्रजा का भी हो जाता है। भीष्म ने ठीक कहा था, कि काल राजा का 
निर्माण नहीं करता, अपितु राजा द्वारा ही काल का निर्माण किया जाता 
है। इसीलिए ऐसे व्यक्ति को ही राजा के पद पर होता चाहिए, जिसकी 
बुद्धि तीक्ष्ण हो, प्रतिभा और शौर्य की जिसमें अतिशयता हो, और काम, 
क्रोध, मोह, लोभ तथा चापल्य पर जिसने काबू पाया हुआ हो । यह आवश्यक 
है कि राजा प्रज्ञा और उत्साह के गुणों से सम्पन्न हो मौर्य कुल के राजा 
सर्वथा अकर्मण्य और निर्वीय हो गए थे | चन्द्रगुप्त और बिन्द्रुसार के आदर्शो 
को उन्होने भुला दिया था। बाह्य और आभ्यन्तर शत्रुशों से देश की रक्षा 
करने के अपने प्रधान कतव्य की भी उन्होंने उपेक्षा करना प्रारम्भ कर दिया 

था । यही कारण था, जो यवनराज दिमित्र भारतभूमि-को आक्रान्त करता 
हुआ साकेत नगरी तक चला आ सका था। मुझे विश्वास हैं कि पुष्यमित्र के 
नेतृत्त्व में मगध के शासनतन्त्र में नई शक्ति और स्फूर्ति का संचार होगा, 
और यवन लोग हमारी आर्य भूमि की ओर आँख उठाकर भी नहीं देख 
सकेंगे। हम सब धर्मों, सम्प्रदायों और पाषण्डों का आदर करते हैं । शासन- 


"तन्त्र किसी के धर्म में हस्तक्षेप नहीं करता । सब कोई अपने विचारों और 


विश्वासों के अनुसार पूजा पाठ कर सकते हैं। आर्यों की यही सनातन 
परम्परा है । ब्राह्मणों और श्रमणों में विरोध व विद्वेष का कोई समुचित 
कारण नहीं है। पर यदि किसी सम्प्रदाय के नेता और गुरु अपनी धामिक 
भर्यादा का अतिक्रमण कर विदेशी शत्रुओं के साथ मिल जाएँ और आर्यभूमि 
के विरुद्ध षड्यन्त्र करने में तत्पर हो जाएं, तो उनके इस कुकृत्य को शासन 
कैसे सह सकता है | भारत हम सबकी मातृभूमि है, हम सब इसके पुत्र है। 
इसकी रक्षा करना और इसके उत्कर्षं के लिए प्रयत्नशील रहना हम सबका 
पुनीत कर्तव्य है। मेरा आशीर्वाद है कि पुष्यमित्र के नेतृत्त्व में हमारी इस 
पुण्य भूमि का हित एवं कल्याण सम्पादित हो ।' 

पुष्यमित्र और पतञ्जलि के जय-जयकार के साथ राजसूय यज्ञ की 
समाप्ति हुई ओर पाटलिपुत्र की जनता में नई आशा तथा उत्साह का 
संचार हो गया । 


बृहद्रथ की पाटलिपुत्र से विदा 


राजसूय यज्ञ के सकुशल सम्पन्न हो चुकने पर आचार्य पतञ्जलि ने 
मन्त्रिपरिषद्‌ की बैठक बुलाने का आदेश दिया। जब मन्त्री सभाभवत मे 
एकत्र हो गए, तो उन्हें सम्बोधन करते हुए आचार्य ने कहा--“आयाँ की 
यह प्राचीन परम्परा है कि राजसूय जैसे यज्ञों के कुशलपुर्वक सम्पन्त ही 
जाने पर बहुत-से बन्दियों को कारागार से मुक्त किया जाए और अपराधियों 
को सर्वक्षमा प्रदान की जाए । सर्वक्षमा की यह परिपाटी बहुत उपयोगी है । 
बयोंकि इससे जनता संतोष और सुख अनुभव करती है। राजा के प्रति 

उनका अनुराग बढ़ जाता है । मेरा प्रस्ताव है कि बृहद्रथ, विदुला और उनके 
साथियों को राजसूय के उपलक्ष में बन्धनमुक्त कर दिया जाए। इस विषय 
में आपके क्या विचार हैं?” 

पतञ्जलि के प्रस्ताव को सुनकर बन्तर्वशिक वीरवर्मा ने कहा--'यह 
सही है कि स्थविरों के कुचक्र का अव अन्त हो गया है, और पुष्यमित्र जैसा 
वीर मगध के राज॑सिंहासन पर आरूढ़ है। पर हम अभी अपने को निरापद 
नहीं समझ सकते । जनता पर स्थविरो का प्रभाव अब भी विद्यमान है, और 
बहुत से स्थविरों और श्रमणों ने शाकल जाकर आश्रय ग्रहण कर लिया है। 
मद्रक जनपद में यवनों का विशाल स्कन्धावर स्थापित है, और यवनराज 
मिनेन्द्र वहाँ अपनी शक्ति के संचय में तत्पर है। मगध में ऐसे लोगों की भी 
कमी नहीं है, जो मौर्य कुल के प्रति अनुरक्त हैं। बृहद्रथ का पक्ष लेकर ये 
नया उपद्रव खड़ा कर सकते हैं विदुला औशनस नीति के प्रयोग में अत्यन्त 
प्रवीण है । वह जनता को नये शासनतन्त्र के विरुद्ध उकसा सकती है । इस 
दशा में बृहद्रथ और उसके साथियों को बन्धनमुक्त कर देना समुचित नहीं 
होगा। शत्रुओं का मूलोच्छेद करके ही राज्य निरापद हो सकते हैँ। 

सन्तिधाता, शिवगुप्त ने भी वीरवर्मा के विचार का समर्थन किया। 
उसने कहा-- 

“मगध के इतिहास में यह पहला अवसर है, जब कि राज-परिवतँन के 
समय पुराने राजकुल का मूलोच्छेद नहीं किया गया । बाहैद्रथ वंश के राजा 
रिपुङ्जय की हत्या करके ही उसके अमात्य पुलिक ते राजशक्ति प्राप्त की 
थी । पुलिक के वंशज बालक के विरुद्ध विद्रोह कर जब श्रेणिय बिम्बिसार 
ने राजसिहासन पर अधिकार किया, तो उसने भी बालक को मौत के घाट 
उतार दिया था। शिशुनाग और महापद्म नन्द ने भी अपने ूर्ववर्तीराजाओं 
का मूलोच्छेद करके ही राजशक्ति प्राप्त की थी। जब चन्द्रगुप्त मौर्ये 
ने मगध के रार्जासहासत को अधिगत किया, तो उसने भी नन्द वंश का 
विनाश कर देना ही उचित समझा था। चाहिए तो यह था, कि बृहद्रथ जैसे 
निर्वीर्यं राजा को भी जीवित त रहने दिया जाए, क्योंकि मगध में ऐसे लोग 
पर्याप्त संख्या में विद्यमान हैं, जो मौर्य राजकुल के प्रति अनुरक्त हैं। स्थविरों 
के कुचक्रों का भी अभी पूर्णतया अन्त नहीं हुआ है। वे बृहद्रह को फिर से 

पाटलिपुत्र के राजसिहासन पर आरूढ़ कराने का प्रयत्न कर सकते हैं। इस 
दशा में उसे बन्धनमुक्त कर देना कभी भी वाञ्छनीय नहीं है। नीतिकारों 
के इस कथन को हमें भूलाना नहीं चाहिए कि बाम्बी में बैठे हुए सर्प से भी 
भय बना रहता है। सर्पे को खुला छोड़ देना तो कभी भी उचित नहीं है ।' 
अन्य मन्त्रियों ने भी प्रस्तुत प्रश्‍न पर अपने-अपने विचार प्रगट किए । उन्हें 
सुनकर पतञ्जलि ने कहा--'आपके मन में जो आशङ्काएं हैं, उन्हें निराधार 
नहीं कहा जा सकता पर आप यह न भूलिए कि डेढ़ सदी के लगभग तक 
मगध पर मौर्यों का शासन रहा है। जनता के हृदय में इस राजकुल के प्रति 
सम्मान का भाव विकसित हो गया है, इस तथ्य की हम कैसे उपेक्षा कर 
सकते हैं । लोग चन्द्रगुप्त और विन्दुसार जैसे प्रतापी मौर्य राजाओं की वीर 
गाथाओं का गौरव के साथ स्मरण करते हैं, और अशोक तथा सम्प्रति की 
नीति से भारतीय धमं तथा संस्कृति का विभिन्न देशों में जिस ढंग से प्रचार 
हुआ है, उससे गवं अनुभव करते हैं । मौर्य वंश के कुछ राजा चाहे कितने ही 
अकमंण्य व निवींयं क्यों न रहे हों, पर जनता उनके प्रति आदर की भावना 
रखती है | पाटलिपुत्र में बहुत से ऐसे परिवार विद्यमान हैं, मौरयों के सम्पर्क 
तथा कृपा के कारण जिन्हें बहुत लाभ हुआ है। हमें इनकी भी सद्भावना 
प्राप्त करनी है । बृहद्रथ को बन्धन में रखे रखने से लाभ ही क्या है ? वह 
इतना अशक्त तथा क्लीव है, कि नये शासनतलन्त्न के विरुद्ध वह कोई पग 
उठा ही नहीं सकता। राज्य के शासन में क्षमा का भी महत्त्वपूर्ण स्थान 
होता है। बृहद्रथ और उसके साथियों को वन्धनमुक्त कर देने से प्रजा को 
सन्तोष होगा । उसकी सद्भावना को प्राप्त करने में इससे हमें सहायता 
मिलेगी।' 

मन्त्रिपरिषद्‌ ने बहुमत से आचार्य पतञ्जलि के प्रस्ताव को स्वीकार 
कर लिया | आन्तर्वशिक वीरवर्मा राजप्रासाद के बन्धनागार में गए और 
राजकीय मुद्रा से अंकित राजशासन को दिखाकर उन्होने बृहद्रथ से कहा-- 
अब आप बन्धनमुक्त हैं, सम्राट्‌ ! राजमहिषी बिदुला और मौर्यसचिव 
बुधगुप्त को भी कारागार से छोड़ दिए जाने का आदेश प्रचारित किया जा 


चुका है। कहिए, अब आप कहाँ जाना चाहेंगे ? आपकी यात्रा की सब 
व्यवस्था कर दी जाएगी |! 


। सेनानी पुष्यमित्र : ४६७ 


बन्धनमुक्ति के समाचार से बृहद्रथ स्तब्ध रह गए। मन्दस्मित के साथ 
उन्होंने कहा--'पतञ्जलि का यह कौन-सा नया कुचक्र है, वीरवर्मा ! उस 
बुड्ढे से मुझे बहुत डर लगता है। वह्‌ कोई नई चाल चल रहा होगा। 
विदुला से विचार-विमर्श करके ही मैं कोई निर्णय करूंगा ।' 

“राजमहिषी भी यहीं पधार रही हैं । साम्राज्ञी के चरणों में वीरवर्मा 

सम्मानपूर्वक प्रणाम निवेदन करता है।' 

'क्या हम अभी कुछ समय राजप्रासाद में ही निवास कर सकते 
विदुला ने प्रश्‍न किया । 

“अब आप वन्धनमुक्त हैं, राजमहिषी ? जहाँ चाहें रहें, जह चाहें 
जाएँ | वीरवर्मा ने उत्तर दिया । 

बृहद्रथ को साथ लेकर विदुला राजप्रासाद के एक एकान्त कक्ष में चली 
गई । । बुधगुप्त को भी वहाँ बुला लिया गया । कुछ देर सोचकर विदुला ने 
कहा--“मागध साम्राज्य में कहीं भी रहना हमारे लिए निरापद नहीं 
होगा। क्यों न हम किसी सुदूर प्रदेश में चले जाएँ ? ' 

“मुझे कहीं भी ले चलो, विदुला ! किसी ऐसे स्थान पर चले चलो, 
जहाँ इस-बुड्ढे की छाया तक भी न हो | कया ताम है उसका ? हाँ, याद आ 
गया, पतञ्जलि। उसकी आँखें कैसी तेज हैं। एक निगाह में मन की सब 
बातें जान लेता है। उससे मुझे डर लगता है ।' 

'क्यों त हम शाकल नगरी चले चलें। वहाँ के गणमुख्य सोमदेव अवश्य 
हमारा स्वागत करेंगे। स्थविर कश्यप तो वहाँ हैं ही। मोगलात और 
निपुणक भी वहाँ पहुँच रहे हैं। क्यों त हम कोशल जाकर उतसे परामर्श 
करें ? मगध की जनता के हृदय में मौर्यकुल के प्रति अगाध सम्मान-भाव 
विद्यमान है । शाकल पहुँचते ही हम घोषणा कर देंगे कि सम्राट्‌ बृहद्रथ अब 
भी मागध साम्राज्य के स्वामी हैं । उनके आदेश से अब पाटलिपुत्न के स्थांन 
पर शाकल नगरी को मागध साम्राज्य की राजधानी बना दिया गया है। 
भविष्य में शासन का सञ्चालन शाकल से ही किया जाएगा । मध्यदेश के 
लाखों नर-तारी भगवान्‌ तथागत द्वारा प्रतिपादित अष्टाङ्गिक आर्य मागे 
के अनुयायी हैं। सञ्राटू तथा चातुरन्त संघ के आह्वान पर वे पुष्यमित्र के 
बिरुद्ध उठ खड़े होंगे । यवन तो हमारा साथ देंगे ही। उनकी शक्ति अभी 

नष्ट नहीं हुई है ।' बुधगुप्त ने कहा । 

'पर मैं शाकल नहीं जाना चाहती, सचिव ! पितृचरण को धोखा देकर 
वहाँ से चली आई थी । पता नहीं, उन्होंने मुझे क्षमा किया है या नहीं ।' 
विदुला ने कहा । 

वृहद्रथ अब तक चुप बैठे थे। विदुला की बात सुनकर उन्होंने कहा-- 
'अरे भाई, मुझे राजपाट नहीं चाहिए । राज्य के झगड़ों में पड़ने से क्या 
लाभ ? मोग्गलान ठीक ही कहा करते थे-संसार का सब सुख-वेभव 
मिथ्या है। भगवान्‌ तथागत में ध्यान लगाओ | यह जो बिदुला है न, वह 
भगवान्‌ ही का तो रूप है । उसमें ध्यान लगाकर जीवन के शेष दिन शान्ति 
से काट दूंगा । तुम मेरे साथ रहती रहो, विदुला ! मुझे और कुछ नहीं 
चाहिए । किसी ऐसे प्रदेश में चले चलो, जहाँ पाटलिपुत्र के कोई भी समा- 
चार न मिलें और जहाँ इस पतञ्जलि का नाम तक भी न सुनाई दे । तुम 
किसी ऐसे स्थान को जानते हो, बुधगुप्त !' 

“सुदूर दक्षिण में एक प्रदेश है जिसे सौराष्ट्र कहते हैं। मागध साम्राज्य 
के सीमान्त से परे समुद्र के तट पर यह स्थित है। भगवान्‌ तथागत का 
धर्मानुशासन वहाँ भलीभाँति विद्यमान है, और धन-धान्य से भी बह प्रदेश 
परिपूर्ण है ।' 

वहाँ शासन किसका है ?' 

'यवनराज दिमित ने उस प्रदेश को जीतकर अपने अधीन कर लिया 
था। दिमित्र तो अब इस लोक में नहीं रहे । पर उनके वंशजों ने वहाँ अनेक 

छोटे-छोटे राज्य स्थापित कर लिए हैं । वे अवश्य हमारा स्वागत करेंगे । 
जब उन्हें ज्ञात होगा कि विशाल मागध साम्राज्य के प्रतापी सम्राट्‌ उनके 
राज्य में पधारे हैं, तो वे अत्यन्त प्रसन्न होंगे । यवन लोग बड़े महत्त्वाकांक्षी 
हैं, सम्राट्‌ ! आपके नाम पर वे मध्यदेश पर आक्रमण कर देंगे, और 
पुष्यमित्र को परास्त कर आपको पाटलिषुत्र के राजसिंहासन पर आसीन 
करा देंगे ।” 

तुम फिर राजपाट की वात करने लगे, वुधगुप्त ! मुझे अब इत झगड़ों 
में नहीं पड़ना है। पर यहां पाटलिपृद्न में तो अब रहा ही नहीं जा सकता । 
चलो, सौराष्ट्र ही चले चलो ।' 

बुधगृप्त ने बृहद्रथ के निणेय की सूचना आन्तर्वशिक वीरवर्मा को दे 
दी । उनकी यात्रा की सब तैयारी कर दी गई। पाटलिपुत्र और मगध को 
सदा के लिए नमस्कार कर मौय वंश के पदच्युत सञ्राट्‌ बृहद्रथ ने विदुला 
और वुधगुप्त के साथ दक्षिण-पश्चिम की ओर प्रस्थान कर दिया | कई मास 
की निरन्तर यात्रा के अनन्तर वे बल्लभी नगरी पहुँच गए। जीवन के शेष 
दिन उन्होंने वहीं पर व्यतीत किए, और उनके वंशजों ने वहाँ एक छोटा-सा 
राज्य स्थापित कर लिया जो कई सदियों तक कायम रहा। 


अश्वमेध यज्ञ 


शाकल नगरी के विशाल संघाराम के सुविस्तीर्ण प्राङ्गण में बड़े हुए 


स्थविर कश्यप उत्सुकता के साथ किसी के आगमन की प्रतीक्षा कर रहे थे । . 


उनका मुखमण्डल आक्रोश से रक्तवर्ण हो रहा था, और उनके मस्तक पर्‌ 
चिन्ता की रेखाएं उभरी हुई थीं। कभी वह तेज कदमों से टहलने लगते, 
और कभी पूर्वं दिशा की ओर एकटक दृष्टि से देखने लगते। उन्हें अधिक 
देर प्रतीक्षा नहीं करनी पड़ी। सूर्यास्त से पूर्वं ही दो अश्वारोही वहाँ प्रगट 
हुए, और उन्होंने नतमस्तक हो स्थविर को प्रणाम किया। कश्यप उन्हें 
संघाराम के गुप्तगृह में ले गए, और उद्वेग के साथ उन्होंने प्रश्‍न किया-- 

“यह क्या हो गया, निपुणक ! पृष्यमिल्न ने बृहद्रथ को राज्यच्युत कर 
दिया, और तुम देखते ही रह गए । तुम तो औशनस नीति में अपने को बहुत 
प्रवीण समझते थे ।' 

“मैं क्या करता, स्थविर ! यह पतञ्जलि अत्यन्त चलुर और धूतं है । 


: उसके सम्मुख मेरी एक नहीं चली। साम्राज्य की सब सेनाओं को उसने 


पाटलिपुत्र बुला लिया, और सँन्यशक्ति का प्रदर्शन करते हुए बृहद्रथ को 
बन्दी बना लिया। सेना का सेनापतित्त्व पुष्यमित्र के हाथों में था ही, उसके 
सामने हम कर ही क्या सकते थे ? मैं बहुत लज्जित हूँ, स्थविर ! 

“बृहद्रथ अब कहाँ है ? क्या वह पाटलिपुत्र के कारागार में बन्दी का 
जीवन व्यतीत कर रहा है ? 


| 

“नहीं, स्थविर ! उसे पतञ्जलि ने बन्धनमुक्त कर दिया है। विदुला, 
बुधगृप्त और उनके सब साथी भी कारागार से छोड़ दिए गए हैं। पर अब 
वे सौराष्ट्र चले गए हैं, और वहीं निवास करने लगे हैं। बुधगुप्त ने बहुत 
प्रयत्न किया कि सम्राट्‌ शाकल चले आएँ, पर उन्होंने स्वीकार नहीं किया । 
वह राजपाट से विरक्त हो गए हैं।' | 

'और विदुला ? वह तो सद्धमं के उत्कर्षं के प्रयोजन से ही पाटलिपृत्न | 
गई थी ।' | 

“राजमहिषी भी सम्राट्‌ के साथ सौराष्ट्र में ही जा बसी हैं।' | 

'मोग्गलान के क्या समाचार है ?' 

“मुझे उनसे मिले बहुत समय हो गया है, स्थविर ! श्रावस्ती के जेतवन | 
विहार में उनके दर्शन किए थे। वह बहुत उद्विग्न थे। कहते थे, शीघ्र ही | 
शाकल भाकर संघ-स्थविर से भेंट करेंगे ।' 

“तुम्हारे सत्री और गूढ़पुरुष क्या कर रहे हैं ?' 

'पाटलिपूत्र में उनका रह सकना अब सम्भव नहीं रहा है, स्थविर ! 
सवंसाधारण लोग शक्ति के सम्मुख सिर झुका देते हैं। पुष्यमित्र की शक्ति 
के सामने सब अपने को असहाय अनुभव कर रहे हैं। | 

'क्या सद्धर्म मध्यदेश से पूर्णतया लुप्त हो गया है? स्थविरों और 
श्रमणों का क्‍या वहाँ कोई भी प्रभाव नहीं रहा हैं? पुष्यमित्र और 
पतञ्जलि एक ऐसे मार्ग का अनुसरण करने में तत्पर हैं, जो आदि में असत्य 
है, मध्य में असत्य है, और अन्त में असत्य है। क्या वे इस मिथ्या पाषण्ड को 
मध्य देश में फिर से स्थापित करने में समर्थ हो जाएंगे ? भगवान्‌ तथागत 
ने जहाँ जन्म लिया, जहाँ उन्हें बोध हुआ और जहाँ उन्होंने निर्वाण पद | 
प्राप्त किया, उस पवित्र भूमि पर क्या अब ब्राह्मणों का आधिपत्य स्थापित | 
हो जाएगा ?' 

“लक्षण तो ऐसे ही हैं, स्थविर !' 

“श्रावस्ती, काम्पिल्य और कौशाम्बी आदि के संघारामों में जो सहंखों 
भिक्षु और श्रमण निवास कर रहे हैं, क्या अपने कतव्य का उन्हें ज़रा भी 
ध्यान नहीं है ? 

“शाकल आते हुए मार्ग में मैं अनेक संघारामों में गया था। स्थबिरों और 


| 
A 

श्रमणों से भी मैंने भेट की थी। उन्हें पुष्यमित्र के शासन से कोई भी उद्वेग 
अनुभव नहीं होता । उनका कहना है कि मगध के नये शासनतन्त्न को सद्धर्म 
से कोई भी विरोध नहीं है। गृहस्थ लोग अब भी पहले के समान त्रिपिटक 
के सूत्रों का श्रवण करते हैं, देवदर्शन कर पुण्य लाभ प्राप्त करते हैं और चैत्यों 
की पूजा करते हैं। धर्म और पूजापाठ की सबको पूरी-पूरी स्वतन्त्रता है। 
मध्यदेश के स्थविर और भिक्षु संतुष्ट हैं, क्योंकि पुष्यमित्र उनके धामिक 
कार्यकलाप मेंईकोई बाधा नहीं डालता |” 

'ये तो बहुत बुरे लक्षण हैं, निपुणक ! क्या सद्धर्म में अब वह शक्ति 
नहीं रह गई है, जिससे मध्यदेश में भगवान्‌ तथागत के शासन को फिर से 
स्थापित किया जा सके ?' 

क्या कहूँ, स्थविर ! मगध और उसके साम्राज्य में आज सर्वत्र पुष्य- 
मित्र और पतञ्जलि का जय-जयकार हो रहा है । सर्वसाधारण जनता उदीय- 
मान सूर्य की,पूजा किया करती है, अस्तंगामी सूर्य की नहीं । पाटलिपुक् में 
अब अश्वमेध यज्ञ की तैयारी की जा रही है । उसका अनुष्ठान कर पुष्यमित्र 
सार्वभौम सम्राट्‌ का पद प्राप्त करने के लिए कटिबद्ध है । प्रजा इससे संतुष्ट 
है । लोग कहते हैं, चन्द्रगुप्त और बिन्दुसार के दिन एक वार फिर वापस आ 
जाएँगे। हिन्द्रकुश पर्वततक फिर से मगध की विजयंपंताका फहराने लग 
जाएगी ।' 

'अश्वमेध यज्ञ की विधि को मैं भलीभाँति जानता हूँ । सद्धमं के शत्रुओं 
की यह पुरानी परम्परा है। इसी का अनुष्ठान कर वे सार्वभौम और सम्राट्‌ 
का पद प्राप्त किया करते थे। अच्छा, यहं बताओ, यज्ञीय अश्व की रक्षा के 
लिए जो सेना जाएगी, उसका सेनापति कौन होगा ?' 

'अरितिमित्न का पुत्र वसुमित्न ।' 

'वाहीक देश में जो बहुत-से जनपद और गणराज्य हैं, क्या उन्हें पुष्य- 
मित्र के विरुद्ध खड़ा नहीं किया जा सकता ? इन्हें अपनी स्वतन्त्रता बहुत 
प्रिय है। यज्ञीय अश्‍व जहाँ-जहाँ निविरोध रूप से चलता जाता है, वे सब 
प्रदेश अशवमेघयाजी राजा के अधीन मान लिए जाते हैं। अश्वमेध का 
अनुष्ठान करते हुए पुष्यमित्र द्वारा जो घोड़ा छोड़ा जाएगा, वह पश्चिम दिशा 
में अग्रसर होता हुआ वाहीक देश भी अवश्य ही जाएगा। यौधेय, महाराज, 


| 
| 
| 

कुणिन्द आदि गणराज्यों के प्रदेशों को पदाक्रान्त करता हुआ ही वह्‌ मद्रक 
जनपद पहुँच सकेगा । क्या तुम इन्हें यज्ञीय अश्व की गति को अवरुद्ध करने 
के लिए प्रेरित नहीं कर सकते ? क्या ये गणराज्य “फिर से मगध की अधी 
नता स्वीकार कर लेंगे !' 

'मैंने यौधेय और कुणिन्द गणों के कुलमुख्यों से वात की थी, स्थविर ! 
उनका कहता हैं कि अश्वमेध आर्य राज्यों की प्राचीन परम्परा के अनुरूप 
है | अश्वमेधयाजी आर्यं राजा किसी जनपद, गण या राज्य की स्वतन्त्रता 
का अपहरण नहीं किया करते । वे उनका सहयोग तथा मैत्री प्राप्त करके ही 
सन्तोष अनुभव कर लेते हैं। मगध के अनेक पुराने राजाओं ने इस परम्परा 
को त्याग कर अपने साम्राज्योंके निर्माण का प्रयत्न किया था। जरासंध 
जिन जनपदों को अपनी अधीनता में ले आता था, उनके राजकुलों का भी 
बह उच्छेद कर देता था। सह्॒रों राजाओं, गणमुख्यों और राजपुरुषों को 
उसने अपने कारागार में बन्दी बना लिया था। इसी कारण अन्धक-वृष्णि 
संघ के संघमुख्य वासुदेव कृष्ण ने उसका संहार कराया था । मगधराजे महा- 
पद्मनन्द भी 'सर्वक्षत्रान्तक' था । पर कुरु, पाञ्चाल, कोशल आदि राज्यों 
के महात्त्वाकांक्षी राजाओं ने 'सार्वभौम'ः पद प्राप्त करने के लिए अन्य 
राजाओं व गणमुख्यों का उच्छेद नहीं किया था । जनमेजय, भीमसेन, श्रुत- 
सेन, भरत आदि कितने ही 'प्राचीन आये राजाओं ने अश्वमेध यज्ञ का 
अनुष्ठान कर चक्रवती और सार्वंभौम पद प्राप्त किये थे। इन राजाओं ने 
अत्य जनपदों से अपनी सार्वभौम सत्ता को स्वीकार कराया, पर उतकी 
स्वतन्त्र सत्ता का अन्त नहीं किंया। वाहीक देश के जनपद समझते हैं कि 
पुष्यमित्र भी आये राजाओं की इसी प्राचीन परम्परा का अनुसरण कर रहा 
है। वे उससे कोई भय व उद्वेग अनुभव नहीं करते। उनका विचार है कि 
हिमालय से समुद्रपर्यन्त विस्तीणं इस भूमि में एक शक्तिशाली सार्वभौम 
शासन की स्थापना उनकी अपनी स्वतन्त्र एवं पृथक्‌ सत्ता की रक्षा के लिए 
भी उपयोगी है। यवनराज दिमित्न के महाक्रोध का उन्हे भलीभाँति स्मरण 
है | वे कहते हैं कि पुष्यमित्र के नेतृत्त्व में आयं भूमि में जिस नई शक्ति का 
संचार हो रहा है, उसके कारण उनकी अपी स्वतन्त्रता भी सुरक्षित रह 
सकेगी । यज्ञीय अश्व की गति को अवरुद्ध करने का वह कोई प्रयत्न ह) 

करेंगे, स्थविर ! ' 

तो तुम भी पुष्यमित्र के प्रभाव में आ गए हो। तुम्हारी औशनस 
नीति क्या सवंथा पंगु हो गई है ? कोई नई योजना बनाओ, निपुणक ! 
हाथ पर हाथ धर कर बैठे रहना तुम्हें शोभा नहीं देता ।' 

'संकट को इस घड़ी में मिनेन्द्र ही सद्धर्म की रक्षा कर सकते हैं। 
भगवान्‌ तथागत द्वारा प्रतिपादित मध्यमा प्रतिपदा में उनकी अगाध श्रद्धा 
है। सद्धर्म पर जो यह्‌ नया संकट उपस्थित हुआ है, उसके निवारण में वह 
अवश्य हमारा साथ देंगे ।' 

'हाँ, तुम्हारा यह विचार सही है । मैं आज ही मिनेन्द्र से भेंट करूंगा ।' 

यवनराज मिनेन्द्र आचार्य नागसेन से धम्मपद का प्रवचन सुनने में 
निमग्न थे। स्थविर कश्यप को आता देखकर वह आसन से उठकर खड़े हो 


गए। सिर झुकाकर उन्होंने कहा--'आपने कैसे कष्ट किया, स्थविर !' 


'सद्धर्म पर महान्‌ संकट उपस्थित है, यवनराज ! पुष्यमित्र पाटलिपुत्र 
के रारजासहासन पर आसीन हो गया है, और अब वह अश्वमेघ यज्ञ के 
अनुष्ठान में तत्पर हू ।' 

“यह यज्ञ क्या होता है, स्थविर !' 

ब्राह्मण लोग कुण्ड में अग्नि का आधान कर देवताओं का आवाहन 
करते हैं, और बलि प्रदान कर उन्हें संतुष्ट करने का प्रयत्न करते हैं । इसी 
को वे यज्ञ कहते हैं। उनके यज्ञ अनेक प्रकार के होते हैं । अश्वमेध भी इनमें 
एक है | इस यज्ञ में अश्व की बलि दी जाती है, 'और ब्राह्मण यह मानते हैं 
कि इस यज्ञ का अनुष्ठान करके ही कोई राजा सार्वभौम चक्रवर्ती सम्राट्‌ 
का पद प्राप्त कर सकता है।' 

तो पुष्यमित्र अब चक्रवर्ती सम्राट्‌ बनना चाहता है ? 

“हाँ, यवनराज ! उसकी आकांक्षा है कि सिन्धु नदी को पार कर कपिश- 
गान्धार पर फिर से अपना आधिपत्य स्थापित करे और हिल्दूकुश से परे 
वाल्हीक देश को भी अपनी अधीनता में ले आए । सद्धर्मं का वह कट्टर शतु 
है। उसके कारण मध्यदेश के लोग अब भगवान्‌ तथागत के अष्टांगिक आर्य 
मार्ग से विमुख होते जा रहे हैं । स्थविरों, श्रमणों और भिक्षुओं के लिए वहाँ 
रह सकना अब निरापद नहीं रह गया है। सद्धर्म अब केवल मद्रक, गान्धार 

और कपिश में ही शेष है । वह इनसे भी उसका अन्त कर देने के लिए कटि- 
बद्ध है।' 

"हमारे रहते हुए यह कदापि सम्भव नहीं होगा ।' 

“इसीलिए तो झैं आपकी सेवा में उपस्थित हुआ हूँ, यवनराज ! मैं 
समझता था, कि विदुला और बृह॒द्रथ द्वारा सद्धर्म के उत्कं में सहायता 
मिलेगी । पर इस अनाय पुष्यमित्र ने उन्हें कारागार में डालकर राजसिहा- 
सन पर अधिकार जमा लिया है।' 

'तो क्या तुरन्त मध्यदेश पर आक्रमण कर दिया जाए? जो कार्य दिमित्र 
नहीं कर सका था, उसे मैं सम्पन्न करूंगा । यवन सेनाएँ एक बार फिर 
साकेत को आक्रान्त करेंगी, और वहाँ से आगे बढ़कर पाटलिपुत्र तक पहुँच 
जाएँगी । पुष्यमित्न हमारे सामने नहीं टिक सकेगा ।' 

“इसकी आवश्यकता नहीं होगी, यवनराज ! अश्वमेध यज्ञ का अनुष्ठान 
करते हुए एक घोड़ा छोड़ा जाता है, और उसके पीछे-पीछे एक सेना चला 
करती है। यदि कोई उस अश्व की गति को अवरुद्ध करे, तो सेना उससे 
युद्ध करती है। पुष्यमित्र का यज्ञीय अश्व पाटलिपुत्र से चल चुका है, और 
पश्चिम दिशा में तीब्र गति से आगे बढ़ रहा है। वाहीक देश के जनपदों में 
उसे रोकने का साहस नहीं है | शीघ्र ही वह मद्रक पहुँच जाएगा ।' 

'तो उसे शाकल आने दो। यहाँ हम उसे पकड़ लेंगे । देखें, पुष्यमित्र 
की सेना उसे हमसे कंसे छूड़ा सकती है। हाँ, आप मद्रक जनपद-के गणमुख्य 
सोमदेव से भी मिल लें । सद्धमं के प्रति उनकी अगाध श्रद्धा है। वह भी 


हमारी सहायता करेगे।' 


स्थविर कश्यप ने गणमुख्य सोमदेव से भेंट की । स्थविर को बात सुन- 


कर सोमदेव ने कहा, 'हम सद्धर्म के अनुयायी हैं, स्थविर ! उसकी रक्षा और - 
'उत्कषं के लिए अपना सर्वस्व न्यौछावर कर सकते हैं। भगवान्‌ तथागत के 


लिए आपने मेरी प्रिय पुत्री विदुला के प्रणय की बलि दे दी । उसके कष्ट 


` का ध्यान कर मेरा मन सदा बेचैन रहता है। पर मुझे संतोष है कि 


वह सद्धमं के लिए काम आ सकी । पर पुष्यमित्र के सैन्यबल का सामना कर 
सकता मद्रक लोगों की शक्ति में नहीं है। आपने ही तो हमें यह शिक्षा दी 
थी, कि “हसा का मार्ग गह्यं और त्याज्य है, और अहिसा संसार का सबसे 


का 


>> पप्-.-... 

प्रबल अस्त्र है। मद्रक में आज कोई सैनिक है ही कहाँ, स्थविर !' 

'तो क्या तुम यह चाहते हो कि मद्रक जनपद फिर मगध की अधीनता 
में आ जाए, शाकल नगरी के संघाराम भी कुक्कुट बिहार के समान पुष्य- 
मित्र द्वारा ध्वंस कर दिए जाएँ और इस पश्चिम चक्र से भी सद्धर्म का लोप 
हो जाए ?' 

“नहीं, स्थविर ! 

क्या धर्म है और क्या कतंव्य है, इसे तुम नहीं समझते । सद्धर्म पर 
इस समय जो घोर संकट उपस्थित है उसका सामना करने के लिए मद्रक 
लोगों को भी शक्ति का प्रयोग करना होगा ।' 

पर हमें अपने बल-अबल को भी तो दृष्टि में रखना है, स्थविर ! 
यवनराज मिनेन्द्र का स्कन्धावार शाकल नगरी में स्थापित है। हजारों 
यवन सैनिक यहाँ निवास कर रहे हैं। उनके होते में अपनी रक्षा की 
क्या चिन्ता है ? पुष्यमित्र के यज्ञीय अश्व की गति को यवन सेना ही अवरुद्ध 
कर सकती है। | 

“मिनेन्द्र अपने कर्तव्य को भलीभाँति समझते हैं । उनकी सेना पुष्यमित्र 
का सामना करने को उद्यत है । पर शौर्य की परम्परा का मद्रक लोगों में भी 
अभी अन्त नहीं हुआ है । सद्धर्म की रक्षा के लिए उन्हें भी अपने कर्तेव्य का 
पालन करना चाहिए । 

आपका आदेश हमें स्वीकार है, स्थविर ! कहिए, मेरे लिए क्या आज्ञा 


हे 

'तो फिर चलो ! यवनराज तुम्हारी प्रतीक्षा कर रहे हैं। उनके सेना- 
नायक भी वहाँ उपस्थित हैं। सद्धमं के शत्रुओं का विनाश करने का यह 
उत्तम अवसर है । 

गणमुख्य सोमदेव स्थविर कश्यप के साथ मिनेन्द्र के पास गए । यज्ञीय 
अश्व की गति को किस प्रकार अवरुद्ध किया जाए, इस पर ba 
करते हुए सोमदेव ने कहा--'पुष्यमिल् की सँन्यशक्ति बहुत अधिक हैं | शाकल 
में उसका सामना नहीं किया जा सकता । सिन्धु नदी के तट पर अस्वुलिम 


ताम की जो पल्ली है, उसी के घाट से सिन्धु नद को पार किया जाता है । _ 


यज्ञीय अश्व भी वहीं से सिन्धु को पार कर गान्धार में प्रवेश करेगा । क्यों 


४ 

न वहीं पर उसको गति को अवरुद्ध करने का प्रयत्न किया जाए ? ज्यों ही 
यज्ञीय अश्व अम्बुलिम के घाट पर पहुंचे, उसे पकड़कर सिन्धु के पार ले 
जाया जाए। उसे छुड़ाने के लिए पुष्यमित्र की सेना जब नदी को पार करने 
लगे, तो डटकर उसका मुकाबला किया जाए। इसके लिए हमें अपनी सेना 
सिन्धु के पश्चिमी तट पर भेज देनी चाहिए, और व्यूह-रचना कर उसे वहाँ 
मागध सेना की प्रतीक्षा करनी चाहिए । यही वह स्थान है जहाँ पुष्यमित्र 
ने यवनराज दिमित्र को परास्त किया था। इस बार युद्ध में अवश्य ही 
हमारी विजय होगी । मद्रक जनपद से जो भी सैनिक एकत्र किए जा सकेंगे, 
वे यवनों का साथ देंगे । मैं स्वयं मद्रक सेना का सेनापतित्व करूँगा ।' 

यवन सेनानायकों ने सोमदेव के प्रस्ताव का समर्थन किया । अम्बुलिम 
पल्ली के सामने सिन्धु नदी के पश्चिमी तट पर स्कन्धावार डाल दिया गया, 
और यवनों तथा मद्रकों की सेना व्यूह-रचना कर यज्ञीय अश्व की प्रतीक्षा 
करने लगी । वाहीक देश में निर्बाध गति से विचरण करता हुआ यज्ञीय अश्व 
जब अम्बुलिम पहुँचा, तो कुछ यवन सैनिकों ने उसे पकड़ लिया। एक 
नौका पहले ही वहां तैयार थी। अश्व को तुरन्त सिन्धु के पश्चिमी 
तट पर ले जाया गया। एक बार फिर सिन्धु तट पर यवनों और 
मागध सेना में घनघोर युद्ध हुआ। सैकड़ों राजपुत्रों और सह्नों वीर 
सैनिकों से घिरे हुए कुमार वसुमित्न ने इस युद्ध में अनुपम वीरता 
प्रदर्शित की । सिन्धु नदी को पार कर मागध सेना ने यज्ञीय अश्‍व को बन्धन 
से मुक्त करा दिया, और मिनेन्द्र को परास्त कर वसुमित्र पाटलिपुत्र लौट 
आया | सुवर्णालंकारों से विभूषित यज्ञीय अइव को सकुशल यज्ञ-मण्डप में 
वापस आया देखकर मगध की जनता के हर्ष का कोई ठिकाना नहीं रहा। 
पूर्व समुद्र से सिन्धुनद तक भव पुष्यमित्र का अबाध शासन स्थापित हो गया \ 
था, यवनों ने उसके सम्मुख हथियार डाल दिए थे, और मगध के शासन- | 
तन्त्र में एक बार फिर शक्ति का संचार हो गया था । 

पर अभी अश्वमेध यज्ञ पूर्ण नहीं हुआ था। राजा पुष्यमित्र ने जिस यज्ञ 
का अनुष्ठान प्रारम्भ किया था, वह तभी पुरा हो सकता था जबकि उनकी 
अर्धांगिनी भी यज्ञमण्डप में उपस्थित हो । सहधामिणी के बिना आया का |; 
कोई भी यज्ञ पूर्ण नहीं होता । राजमहिषी दिव्या अपने पुत्र अग्तिमित्र के 


s 

पास विदिशा गई हुई थी, और चिरकाल से वहीं रह रही थीं। उनकी 
अनुपस्थिति में पुष्यमित्र अन्य सम्भ्रान्त राजपुरुषों के साथ गंगा और सोण 
नदियों के संगम पर प्रतिदिन स्तान करते, और यज्ञमण्डप में आकर देव 
सविता के निमित्त आहुतियाँ प्रदान करते उस समय बहुत से वीणावादक 
वहाँ उपस्थित रहते, और राजा की स्तुति में स्वरचित पद्य गा कर सभा- 
जना का मनोरजन करते। पर यज्ञीय अश्व के सकुशल पाटलिपुत्र वापस 
आ जाने पर अश्वमेघ की शेष विधियाँ तभी पुर्ण की जा सकती थीं, जबकि 
राजमहिषी दिव्या भी यज्ञमण्डप में उपस्थित हो । आचार्य पतञ्जलि के 

आदेश से एक पत्र अग्निमित्र के पास भेजा गया । उसे लेकर जब राजदत 

विदिशा पहुँचा, अग्निमित्र अपनी मन्त्रिपरिषद्‌ के साथ विचार-विमर्श 

में व्यापृत थे । मगध की राजमुद्रा से मुद्रित पत्र को देखकर वह आसन से 

उठ खड़े हुए, और सम्मान के साथ उन्होंने राजकीय पत्र को ग्रहण किया। 

पत्त इस प्रकार था--'स्वस्ति ! सेनानी पुष्यमित्र विदिशा में स्थित अपने 

पुत्र आयुष्मान्‌ अर्निमित्र को स्नेह के साथ आलिंगन कर यज्ञ भूमि से यह 

पत्र भेज रहे हैं । विदित हो कि अश्वमेध के अनुष्ठान की दीक्षा लेकर मैंने 

जो यज्ञीय अश्व निर्बाध रूप से विचरण करने के लिए छोड़ा था, उसकी 
रक्षा का भार वसुमित्र को दिया गया था। सौ राजपुत्र और ब्रहुत-से सैनिक 

इस कार्य में सहायता के लिए बसुमित्र के साथ कर दिए गए थे। स्वच्छन्द 
रूप से विचरण करता हुआ यज्ञीय अश्‍व जब सिन्धु नदी के तट पर पहुँचा, 
तो यवन अश्वारोहियों के एक दल ने उसे पकड़ लिया। उत्कृष्ट धनुर्धर 
वसुमित्र ने तब युद्ध में शत्रुओं को परास्त किया, और बलपूर्वक अपहरण 

किए गए ग्रज्ञीय अश्व को यवनों से छुड़ा लिया। अब वसुमित्र अश्व के 
साथ सकुशल पाटलिपुत्र लौट आया है। यज्ञ का अब समापन किया जाना है। 

जिस प्रकार राजा सगर ने अपने पौत्र अंशुमत्‌ द्वारा यज्ञीय अश्व के सकुशल 
वापस लौटा लाने पर यज्ञ की विधि को पूर्ण किया था, वैसे ही मैं भी 
करूंगा । अतः आप एक क्षण भी नष्ट किये बिना तुरन्त सपरिवार यज्ञभूमि 
में उपस्थित हो जाएँ । राजमहिषी दिव्या और तीनों बधुओं का भी यज्ञ 
में सम्मिलित होना आवश्यक है | सबको शीघ्र से शीघ्र पाटलिपुत्र पहुँच 
जाना चाहिए । ४, 

सेनानी के पत्र को पढ़कर अग्निमित्र की आँखों से हर्ष के आँसू प्रवाहित 
होने लगे । धारिणी के पास जाकर उन्होंने कहा--सिनानी का पत्र आया 
है । जानती हो, उन्होंने क्या लिखा है ? आज तुम सचमुच “वीरसू' हो गई 
हो । तुम्हारे पुत्त ने सिन्धु तट पर यवनों को परास्त कर वीरों में मूर्ध॑न्य 
स्थान प्राप्त किया है । सेनानी ने वसुमित्र को जो आर्शीवचन कहे थे वे अब 
सफल हो गए हैं । जब तक गंगा और यमुनां में जल की एक भी बूंद रहेगी, 
तुम्हारे पुत्र की वीर गाथा इस आर्यभूमि में गौरव के साथ गाई जाया 
करेगी । अब उठो, पाटलिपुत्र की यात्रा की तैयारी करो। हम सबको कल 
ही विदिशा से प्रस्थान कर देना है।' 
यात्रा की तैयारी में अधिक समय नहीं लगा । नर्मदा के तट पर स्थित 
मागध सेना के नायक वीरसेन उस समय विदिशा में ही थे कुछ चुने हुए | 
सैनिकों को साथ लेकर वह भी अपने बहनोई अगिनिमित्र के साथ हो लिए। 
पाटलिपुत्र पहुंचते ही धारिणी ने वसुमित्र को अंक में भर लिया। पुत्र के 
सिर पर हाथ फेरते हुए उन्होंने कहा--'याद है, बेटा ! जब तुम बहुत छोटे 
थे, सेनानी ने तुम्हें क्या आशीर्वाद दिया था | तुम्हारे जैसे पत्र को पाकर मैं 
धन्य हो गई हूँ । अपने पिता और पितामह के चरण-चिह्नों का अनुसरण 
कर सदा आय॑भूमि के हित के लिए प्रयत्नशील रहो । 
राजमहिषी दिव्या के यज्ञ-मण्डप में आ जाने पर अश्वमेघ की शेष 
विधियां पूर्णं की गई । इक्कीस अरत्ति ऊँचे इक्क्रीस यूप बनाए गए! ये 
देवदारु, बिल्व, खदिर आदि की लकड़ी से निमित किये गए थे। यज्ञीय 
अश्व को तीन अन्य घोड़ों के साथ रथ में जोतकर गंगा और सोण के 
संगम पर स्नान के लिए ले जाया गया । पुष्यमित्र और पतञ्जलि रथ पर 
आरूढ़ थे, दिव्या भी उनके साथ थी । अश्व को स्तान कराने से पूर्वं दिव्या 
ने उस पर घृत मला । स्तान के अनन्तर १०१ सुवर्ण निष्कों द्वारा यज्ञीय 
अश्व को अलंकृत कर यज्ञ-मण्डप में लाया गया, और केन्द्रीय यूप के साथ 
उसे बाँध दिया गया। अब दिव्या तथा राजकुल की अन्य महिलाओं ने 
अनेक बार उसकी प्रदक्षिणा की । प्रदक्षिणा करते हुए वे यह उच्चारण _कर 
रही थीं--'गणानां त्वा गणर्पात हवामहे, तिधीनां त्वा निधिर्पात हवामहे ।' 
तदनन्तर यज्ञीय अश्व का आलभन कर बलि की विधि भी 'पुरी कर दी 

गई। फिर पुष्यमित्र को व्याघ्रचर्म पर बिठाया गया, और दानपुण्य प्रारम्भ 
हुआ । ब्रह्मा, अध्वर्यु आदि सब ऋत्विगों को एक-एक सहुल्न गौएँ तथा सौ-सौ 
सुवर्ण निप्क प्रदान किये गए । विजित प्रदेशों और अधीनता स्वीकार कर 
लेने वाले जनपदों से जो धन-सम्पत्ति यज्ञ के अवसर पर उपहारस्वरूप 
प्राप्त हुई थी, वह सब ब्राह्मणों और श्रमणों को दान दे दी गई। 

अश्वमेध यज्ञ की सव विधियाँ अब पूर्ण हो गई थीं। पाटलिपुत्र के 
नागरिकों ने इस यज्ञ को कौतूहल की दृष्टि से देखा। सदियों से वहाँ के 
किसी भी राजा ने इस यज्ञ का अनुष्ठान नहीं किया था । मगध के 
'सर्वेक्षत्रान्तक' और "शूद्रप्राय' राजा अपने उत्कर्ष के लिए अन्य राजाओं 
तथा राजकुलों का मूलोच्छेद कर देने में ही विशवास रखते थे। पर आर्यो 
की पुरानी परम्परा इससे भिन्त थी । आये राजा भी सार्वभौम चक्रवर्ती 
पद की प्राप्ति के लिए प्रयत्न किया करते थें। उनकी भी यह आकांक्षा 
रहती थी, कि सारी पृथ्वी को जीतकर 'सब राजाओं में श्रेष्ठ' स्थिति को 
प्राप्त करें । पर विजित राजाओं का वे मूलोच्छेद नहीं करते थे, उनसे 
अधीनता स्वीकार कराके ही वे संतोष कर लिया करते थे। बहुत समय 
पश्चात्‌ पुष्यमित्र ने एक बार फिर आर्य राजाओं की प्राचीन मर्यादा का 
अनुसरण कर एक ऐसे साम्राज्य का निर्माण किया था, जिसमें अन्य राजाओं 
तथा जनपदों की स्वतन्त्रता सुरक्षित थी । इसी प्रयोजन से उन्होंने अश्वमेध 
यज्ञ का अनुष्ठान किया था, और सम्पूर्ण आयं-भूमि पर अपना आधिपत्य 
. स्थापित करने में सफलता प्राप्त की थी। हिमालय से समुद्र पर्यन्त सह 
योजन विस्ती णं जो यह पृथ्वी है, वह एक बार फिर एक शासन में आ गई 
थी, और उसका शासन सूत्र एक ऐसे व्यक्ति के हाथों में था जो चन्द्रगुप्त 
और बिन्दुसार के समान ही वीर साहसी ओर पराक्रमी था। 

सिन्धु नदी के तट पर बसुमित्र द्वारा परास्त होकर यवतराज मिनेन्द्र 
गान्धार की राजधानी पुष्कलावती चले गए थे। आचार्य नागसेन भी उनके 
साथ थे । मिनेन्द्र अब भी उनसे भगवान्‌ तथागत की मध्यमा प्रतिपदा के 
सम्बन्ध में अपनी शंकाओं का तिवारण करते रहते थे । एक दिन यवतराज 
ने आचार्य से प्रश्‍न किया-- पुष्यमित्र ओर पतञ्जलि के कारण क्या मध्यदेश 
से अब सद्धमं का पूर्णतया लोप हो जाएगा ? इप्तका उत्तर देते हुए नागसेन 

ने कहा--'जिसका आदि है, उसका अन्त होना भी अवश्यम्भावी है । 
कार्यंकारण-भाव से जिन वस्तुओं व सत्ताओं का प्रादुर्भाव होता है, उनका 


विनाश भी अवश्य होता हैं। तथागत की यही शिक्षा है। पर किसी भी सत्ता ` 


का कभी पूर्णरूप से अन्त नहीं होता। जिसे हम वस्तुओं का विनाश कहते 
हैं, वस्तुतः वह उनका रूपान्तर ही हुआ करता है। सद्धर्म का भी कभी 
अविकल रूप से अन्त नहीं होगा । भगवान्‌ तथागत की शिक्षाएँ मध्यदेश में 
स्थिर रहेंगी, और वहाँ के निवासियों को सदा प्रेरणा देती रहेंगी । प्राणी- 
मात्र के प्रति करुणा की भावना, अहिंसा और सबका हित एवं कल्याण के 
जो उपदेश भगवान्‌ बुद्ध ने दिये थे, भारतभूमि से उनका कभी लोप नहीं 
होगा। इस देश के सब धर्म, सम्प्रदाय और पाषण्ड तथागत की इन 
शिक्षाओं को आत्मसात्‌ कर लेगे।' 

स्थान-परिचय 


अग्रोदक नगरी--आग्रेय गण की राजधानी । वर्तमान अगरोहा (हिसार 
जिले में) 

अन्धक-वृण्णि-एक संघ-राज्य (मथुरा के क्षेत्र में ) 

अभिसार--एक जनपद जो दक्षिणी कश्मीर के जेहलम और चनाब नदियों 
के मध्यवर्ती क्षेत्र में स्थित था । 

अम्बुलिम--सिन्ध नदी को पार करने के घाट के समीप स्थित एक बस्ती, 
जो वर्त॑मात अटक के समीप थी । 

अमरकण्टक-छोटा नागपुर के जांगल प्रदेश के दक्षिणी पाशवं में स्थित 
एक नगर | 

अवन्ति--एक जनपद जो मध्य प्रदेश के मालवा क्षेत्र में था और जिसकी 
राजधानी उज्जैन थी। 

असिक्नी -चनाब नदी (पंजाब में) । 

अश्मक--हैदराबाद के प्रदेश में स्थित एक प्राचीन जनपद । 

अहिच्छव्र —उत्तर पाञ्चाल जनपद की राजधानी । वर्तमान समय के बरेली 
जिले में आंवला नगर के समीप । 

आग्नेय -हिसार (हरियाणा) में स्थित एक गणराज्य । 

आजु तायन--एक गणराज्य जिसकी स्थिति पूर्वी पंजाब में थी। 

इन्द्रप्रस्थ-कुरु राज्य की राजधानी । दिल्ली के पुराने किले के क्षेत्र में 
स्थित प्राचीन नगरी । 

इरावती--रावी नदी (पंजाब में) । 

उद्यानपुरी---अफगानिस्तान की एक प्राचीन नगरी । 

कटवप्र--मैसू र राज्य में एक प्राचीन स्थान । 

कठ--एक गणराज्य, जो रावी और व्यास नदियों में बीच में स्थित था । 

कपिलवस्ठु--शाक्य गण की राजधानी । बस्ती (उत्तर प्रदेश) जिले के क्षेत्र 
में । 

कपिश--हिन्दूकुश पर्वतमाला से काबुल नदी तक का प्रदेश । 

कलिंग--उड़ीसा का प्रदेश । 

काम्पिल्य--दक्षिण पाञ्चाल की राजधानी । कन्नौज के समीप गंगातट 
पर। 

कामरूप--असम प्रदेश । 

कुभा--काबुल नदी (अफगानिस्तान में) । 

कमु नदी--खुरंस (अफगानिस्तान में) । 

कुणिन्द--एक गणराज्य (पंजाब में) । 

काकनद--साञ्ची के समीप एक प्राचीन नगरी । 

कुरु_गंगा-यमुना नदियों का मध्यवर्ती तथा यमुना के पश्चिम का प्रदेश, 
जिसमें मेरठ व उसके समीपवर्ती जिले तथा दिल्‍ली अन्तर्गत थे । 

केकय--जेहलम तथा चनाब नदियों का मध्यवर्ती प्रदेश, जो अभिसार जन- 
पद के दक्षिण में था। वर्तमान जेहलम, गुजरात ओर शाहपुर 
(पाकिस्तान में) । 

कोशल--आधुनिक अवध । 

कोशाम्बी-प्राचीन वत्स जनपद की राजधानी । इलाहाबाद जिले में । 

क्षुद्क--एक गणराज्य, जिसकी स्थिति मोन्टगोमरी (पाकिस्तान) के क्षेत्र 
में थी । 

गान्धार--इस नाम के दो जनपद थे, पूर्वी गान्धार और पश्चिमी गान्धार । 

सिन्ध और जेहलम नदियों के बीच के प्रदेश में पूर्वी गान्धार स्थित था, 

जिसकी राजधानी तक्षशिला थी। पश्चिमी गान्धार सिन्ध नदी के 
पश्चिम में था, और उसकी राजधानी पुष्कूलावती थी । 

` ग्लुचुकायन-एक गणराज्य (पंजाब में) । 

चम्पा--अंग जनपद की राजधानी, जो चम्पा नदी के तट पर स्थित थी । 
चैत्यग्रिरि--विदिशा (भिलसा) के समीप एक पहाड़ी, जिस पर साञ्ची 
का प्राचीन स्तूप विद्यमान है। 
चन्द्रभागा--चनाव नदी । 
तक्षशिला-पूर्वी गान्धार की राजधानी । वर्तमान टॅक्सिला (पाकिस्तान में) 
दशाणं--मध्य प्रदेश का वह भाग जहां विदिशा और भोपाल आदि हैं । 
नवराजगृह--वाल्हीक नगर का एक भाग । 
प्रतिष्ठान—वर्तमान पैठन (महाराष्ट्र में) । 
पार्थव--पाथिया का प्रदेश, जिसकी स्थिति कैस्पियन सागर के दक्षिण-पूर्व 
के खुरासान तथा समीपवर्ती क्षेत्र में थी । 
पाञ्चाल--यह एक जनपद था जो दो भागों में विभक्त था, उत्तर पाञ्चाल 
और दक्षिण पाञ्चाल । वर्तमान समय का रुहेलखण्ड उत्तर पाञ्चाल 
को और कानपुर-फर्रंखाबाद-कनौज दक्षिण पाञ्चाल को सूचित करते ' 
हैँ ¡ 
पुष्कलावती- पश्चिमी गान्धार की राजधानी । 
पुष्पपुर--पेशावर नगर। र 
भद्र--एक गणराज्य जो आग्नेय गण के पश्चिम में स्थित था। 
बहु धान्यक--यौधेय गण की राजधानी । आधुनिक हरियाणा के क्षेत्र में, 
सम्भवतः रोहतक जिले में । 
ब्रह्म वर्त--एक प्राचीन तीर्थं जो दक्षिण पाञ्चाल में गंगातट पर स्थित था। 
बाहुत्री- बैक्टरिया (हिन्दूकुश पर्वतमाला के उत्तर-पश्चिम में) । 
भूगुकच्छ-भडौंच । 
मगध-दक्षिणी विहार। 
मत्स्य--एक जनपद, जो यमुना के दक्षिण-पश्चिम में उस क्षेत्र में स्थित था 
जहाँ अब भरतपुर और अलवर हैं । 
मद्रक--एक गणराज्य, जिसकी स्थिति रावी और चनाब नदियों के मध्य- 
वर्ती उस प्रदेश में थी, जहाँ अब सियालकोट (पाकिस्तान में) है । 
मध्यदेश--उत्तर भारत का वह क्षेत्र जहाँ वर्तमान समय में विहार, 
उत्तरप्रदेश, हरियाणा आदि स्थित हैं, प्राचीन समय में मध्यदेश 

कहाता था।. 

माध्यमिका--शिवि जनपद की राजधानी, आधुनिक चित्तौड़ के समीप। 

मालव--एक गणराज्य, जो रावी और चनाब नदियों के संगम के क्षेत्र में 
स्थित था। 

मूलक--गोदावरी नदी के तट पर स्थित एक जनपद । 

यवन-ग्रीक, यूनानी । 

योधेय--एक गणराज्य, जिसकी स्थिति आधुनिक हरियाणा में थी । 

राजन्य---एक गणराज्य जो यौधेय गण के समीप स्थित था। 

राजगृह--केकय जनपद की राजधानी । 

रोहितक--एक गणराज्य जो हरियाणा के रोहतक जिले में स्थित था । 

लुम्बिनी वन-बुद्ध का जन्मस्थान, नेपाल की तराई में । 

वत्स--एक जनपद, राजधानी-कौशाम्त्री, इलाहाबाद के क्षेत्र में । 

वज्जि--एक गणराज्य, उत्तरी बिहार के तिरहुत क्षेत्र में । 

वरदा नदी--वर्धा नदी (महाराष्ट्र के विद क्षेत्र में )। 

वाल्हीक--बल्ख, बाख्ती या बैक्ट्रिया । 

वाहीक देश--वर्तमान समर्य का पंजाब (भारत और पाकिस्तान में) । 

विदर्भे देश--बरार (महाराष्ट्र का एक भाग )। 

वितस्ता-जेहलम नदी । 

विबिशा--वर्तमान भिलसा (मध्य प्रदेश में )। 

वक्षु--आमू नदी (अफगानिस्तान के उत्तर-पश्चिम में) । 

शतुद्रि-सतलज नदी । 

शाकल वर्तमान सियालकोट, मद्रक गण की राजधानी । 

शाक्य--उत्तरी विहार का एक गणराज्य, राजधानी कपिलवस्तु । 

शिवि--एक गणराज्य, जो मालव गण के समीप स्थित था । 

श्रावस्ती---गोंडा और बहराइच जिलों की सीमा पर स्थित कोशल जनपद 
की राजधानी (बौद्ध युग में) । 

साकेत--कोशंल जनपद की महत्त्वपूर्ण नगरी, वर्तमात अयोध्या के समीप । 

साञ्ची--भिलसा (विदिशा) के समीप एक स्थान, जहाँ एक प्राचीन बौद्ध 
स्तूप विद्यमान है। 

सारताथ-_वाराणसी के समीप, जहाँ बुद्ध ने धर्मचक्र का प्रवतंन किया था। 

सोवीर= सिन्ध (पाकिस्तान) के दक्षिण-पूर्वी भाग में स्थित एक प्राचीन 
जनपद । 

स्रृघ्न--कुरु देश के उत्तर में। सहारनपुर और अम्बाला जिलों के उत्तरी 
भाग इसके अन्तर्गत थे। 


परिशिष्ट : २ 


शब्द-अर्थ 


अभिचार-क्रिया--मारण, सम्मोहन आदि के तान्त्रिक प्रयोग । 
अभियान--आक्रमण । 
अधिकरण--राजकीय शासन का विभाग, डाइरेक्टोरेट । 
अन्तपाल--सीमावर्ती प्रदेश की रक्षा के लिए नियुक्त सेनानायक । 
अपराजित--एक देवता, जिसकी पूजा प्राचीन काल में प्रचलित थी । 
अप्रतिहृत--एक देवता । 
अमात्य--राजपदाध्िकारी । 
अरत्नि-एक माप, १८ इंच के लगभग । 
भष्टाङ्गिक रयं धमे--बौद्ध धर्म । सम्यक्‌ दृष्टि, सम्यक्‌ संकल्प, | 
वचन, सम्यक्‌ कमं, सम्यक्र आजीविका, सम्यक्‌ प्रयत्न, सम्यक्‌ विचार 
और सम्यक्‌ ध्यान ये बौद्ध धर्म के आठ अंग हैं। इसीलिए उसे 
अष्टांगिक आर्ये धर्म भी कहते हैं । 
अथं--धन, सांसारिक साधन, ऐसी पृथ्वी जहाँ मनुष्य बसे हुए हों । 
आथवण--अथवं वेद में प्रतिपादित ऐसे साधन जिनसे बाद में तन्त्र-मन्त्र 
का विकास हुआ । 
आपुषिक--रोटी एवं पूड़े बनाने वाला रसोइया । 
आन्तर्वेशिक--मौर्य युग का एक राजपदाधिकारी, राजप्रासाद और राजा 
की रक्षा जिसके अधिकारः्षेत्र में होते थे। 
 मन्वीक्षको--दर्शन शास्त्र । 


E) 

आटविक-अटवि-जंगल । आटविक-जंगल के निवासी । 

आयुक्त--राजपदाधिकारी, कमिश्नर । 

श्रात्ययिक--तुरन्त करणीय कार्य । 

श्राशु मृतक परीक्षा-पोस्टमार्टम। 

ग्रालभन--स्पर्श, घात । 

उपधा--परख, परीक्षा । 

उच्छूत ध्वज--बुर्ज । 

उदास्थित--परिब्राजकों का एक भेद । 

उशना-~आचार्य शुक्र । 

आओदनिक--चावल पकाने वाला रसोइया | 

ओपनिषिदिक-तान्त्रिक एवं रहस्यमयी अभिचार क्रियाओं को करने 
वाला । 

आओशनस--आचार्य शुक्र द्वारा प्रवतत राजनीति शास्त्र का एक सम्प्रदाय । 

कक्ष्या-कोठरी । कक्ष्या विभाग--पृथक्‌ होकर बैठने के लिए बनाया हुआ 
कमरा । 

कर्मकर--मजदूर । 

कमन्ति-कर्मशाला--कारखाना । 

कल्पनाथ--भगवान्‌ शिव का एक नाम। 

कण्टक शोधन-फोजदारी न्यायालय । 

| | 

कापटिक--कपट वेशधारी गुप्तचर । 

कातिकेय--स्कन्द, एक देवता । 

कार्षापण--मौर्य युग का प्रमुख सिक्का । 

कुल मुख्य--कुल (क्लैन) का मुखिया । 

कूटस्थानीय--जिसका स्थान केन्द्रीय एवं प्रमुख हो। 

कोष्ठ (कोष्ठक) मन्दिर, जहाँ देवता की मूर्ति स्थापित हो। 

गण (गणराज्य)--ऐसा राज्य जिसमें किसी वंशक्रमानुगत राजा का 
शासन न हो । / 

गण मुख्य--गणराज्य का प्रधान, राष्ट्रपति । 

गरभगृह-- तहखाने में स्थित निवास-स्थान । 

गण पुरस्कृत--यौधेय गणराज्य के प्रधान की,संज्ञा । 

गणिका-_ वेश्या । 

गुल्मपति--गुल्म का नायक । 

गुल्म--सैनिक टुकड़ी । 

गूढ़ पुरुष--गुप्तचर। 

ग्रामणी-ग्राम का प्रधान । 

चरित्न--कानून का अन्यतम अंग। विविध जनपदों, ग्रामों व जातियों के 
परम्परागत.कानून। 

चरुपकाये हुए चावलों से निमित हवि । 

चाठुरन्त-चारों दिशाओं में व्याप्त । 

चीवर--बौद्ध भिक्षुओं द्वारा धारण किया जाने वाला वस्त्र । 

जन--कबीला, ट्राइब । 

जनपद--ऐसा राज्य जिसमें प्रधानतया किसी एक जन का निवास हो। 
प्राचीन भारत में बहुत-से जनपदों की सत्ता थी। 

जटिल--जटा धारण करने वाला तपस्वी साधु । 

जयन्त--एक देवता । 

जानपद-सभा- जनपद को सभा । 

जानपद--जानपद सभा का सदस्य। 

ज्येष्ठ (ज्येष्ठक) —व्यवसायियों तथा व्यापारियों के संगठन का प्रधान। 

तीथं--राज्य के प्रमुख शासकीय विभाग, मुख्य अमात्य। 

तुर्कर-तुरही बजाने वाला । 

दण्ड--शासन । दण्डनीति-शासन विज्ञान । दण्डशक्ति--शासकीय 
शक्ति। 

दन्त मुद्रा राजकीय मुहूर। 

दण्डपाल-सेना का अन्यतम अधिकारी । 

दुरभिसन्धि-साजिश, षड्यन्त्र । 

दोवारिक--दुर्गं एवं राजप्रासाद के प्रवेश-द्वार का मुख्य अधिकारी । 

धर्म--कानून, कर्तव्य, कानून का अन्यतम अंग। 

धरमंस्थीय--दीवानी न्यायालय । 

धर्मस्त्र--धर्मस्यीप न्यायालय का न्याथाधीश। 
ध्वजमाद्व~जिपके पाम वास्तविक राजशक्ति न हो, जो राजशक्ति का* 
चिह्वमात्र हो । 
निगम--व्यापारियों का संगठन । 
निष्क---सोने का प्राचीन सिक्का । 
निःश्रोयस -मोक्ष। 
नँ मित्तिक-ज्योतिषियों का एक भेद । 
पण--प्राचीन काल का एक सिक्का । 
पण्य--विक्रय पदार्थ । 
पण्यशाला-दूकान । ६ | 
पक्थ--पख्तून, पठान । 
पक्वान्न पण्य--हलवाई । 
| पक्वमांसिक--मांस पकाने वाला । 
। पण्यवीथि--बाजार। 
| पर्णमणि--पत्तों से निमित विजयोपहार । 
पल़्ली--छोटी नगरी । 
प्रवहण--नौका । | 
प्लव--नौका । 
प्रत्यन्त-सीमान्त प्रदेश । 
प्रत्यपाय--विपत्ति, विघ्न, संकट । 
प्रब्रज्या--संन्यास । 
प्रदेऽ्टा--कण्टक शोधन न्यायालय का त्यायाधीश । 
पान्थशाला (पान्थागार) __यात्नियों के निवास का स्थान, होटल । | 
पानागार--शराब खाना। 
पाषण्ड--धामिक सम्प्रदाय । | 
पेशलरूपा--परम सुन्दर, सुकुमारी । | 
पौर--पुरस भा । पुरसभा का सदस्य | 
ब्रह्मण्यदेव--एक देवता । स्कन्द कातिकेय । 
भृति--वेतन । 

भृतसेना--भृति प्राप्त कर कार्यं करनेवाले सैनिकों की सेना। 

मध्यमा प्रतिपदा -बुद्ध द्वारा प्रतिपादित मध्यमार्ग, बौद्ध धर्म । 
महानस--रसोईघर । 

मन्त्रयुद्ध--कूटनीति का युद्ध । 

मानव मनु द्वारा प्रवतित विचार-सम्प्रदाय । 

मायायोग--तन्त्र-मन्त्र की सिद्धि। 

मायायोग सिद्ध-तन्त्र-मन्त्न में प्रवीण । 

मौल सेना--राज्य के मूल निवासी नागरिकों की सेना । 
मौहृतिक--ज्योतिषी । 

रक्ष--राक्षस, रहस्यमयी दुष्ट सत्ताएँ। 

रसद--विष देनेवाला । 

राजशासन- राजा व राज्य द्वारा प्रचारित आदेश । 

रूपाजीवा-रूप द्वारा आजीविका चलानेवाली वेश्या । 

व्यवहार-कानून का अन्यतम अंग। व्यक्तियों एवं व्यक्ति-समूहों द्वारा जो 

संविदाएँ (कन्ट्र॑क्ट) की गई हों। 
वार्ता--क्रेषि, पशुपालन और वाणिज्य। 
वार्तोपजीवि संघ या गण--ऐसे गणराज्य, जिनके निवासी अपनी आजी- 
विका के लिए कृषि, पशुपालन और वाणिज्य का अनुसरण करते हों। 

वेदेहक--व्यापारी, सौदागर । 

शासन--राजकीय आदेश, सरकार । 
शा सनतन्त्र सरकार । 

श्रमण--बौद्ध तथा जैन साधु । 

शवपाक--चाण्डाल। | 

श्रावक--बौद्ध धर्म का अनुयायी गृहस्थ । 

श्रोणि_व्यवसायियों और शिल्पियों के संगठन, गिल्ड । 

श्रोणिमुख्य, श्रे णिज्येष्ठक-श्रेणि का प्रधान । 
सन्निधाता--राजकीय कोष का प्रधान अधिकारी ।.. 
समाहता--राजकीय करों को एकत्र करने वाला प्रधान अधिकारी । 
समाज -पान, नृत्य आदि के निमित्त समारोह या गोष्ठी। 


Ms MIME. Eos 


सेनानी पुष्यमिन्न : ४९१ 


सत्री--गुप्तचर। 

सचिवायत्तसिद्धि-जो राजा शासन के सम्बन्ध में म॑न्त्रियों पर निर्भर करे । 
सर्वोपधाशुद्ध--ऐसा व्यक्ति जो सब परखों से शुद्ध सिद्ध हो। 
सार्थ--काफिला । 

सार्थवाह--काफिले का नेता । 

स्कन्धावार-छावनी । 
संदोह--समूह । 
संभार--सामग्री, आवश्यक वस्तुएँ । 

संघाराम--बौद्ध भिक्षुओं व आचार्यों का आश्रम, विहार। 
संहत--संघ या संगठन में संगठित । 

संघात-- संघ, संगठन । 
संयात्य--युद्ध के लिए प्रयुक्त होनेवाली नोकाएं। 
स्थविर--वौद्ध धर्मगुरु, थेर । 

ब्रयी- वैदिक संहिताएं । ऋग्वेद, यजुर्वेद और सामवेद। 
त्षिपिटक--बौद्ध धर्म के धर्म-ग्रन्थ । 

